
Džeikobui, 
savo vyrui 


ir geriausiam draugui 


PADĖKOS 


Nuoširdus ačiū Emily Bestler už švelnų ir įžvalgų redaga- 
vimą; Davidui Bowmanui už pasidalijimą savo patirtimi 
apie rusų mafiją; organų transplantacijų koordinatoriams 
Susanai Pratt iš Penobskoto įlankos medicinos centro ir 
Bruce'ui White ui iš Meino medicinos centro už jų neį- 
kainojamą įžvalgą į organų donorystės problemas; Patty 
Kahn, pagelbėjusiai man naršyti po medicinos bibliotekos 
kompiuterį; Johnui Sargentui iš Roklando Meine už jo pa- 
tarimus apie spynas ir Rogeriui Pepperiui, ištikimai man 


siuntusiam parengtinių tyrimų medžiagą. 


O užvis labiausiai dėkoju Megei Ruley ir Donui Cleary iš 
„Jane Rotrosen Agency . Jūsų dėka tai buvo įgyvendinta. 


aip tokio amžiaus buvo mažas, mažesnis už kitus berniūkščius, el- 

getaudavusius požeminėje perėjoje prie „Arbatskaja“ metro stoties, 
bet iki vienuolikos metų jis viską jau buvo išbandęs. Ketverius metus 
rūkęs cigaretes, trejus su puse — vagiliavęs ir dvejus — parsidavinėjęs. 
Pastarasis dalykas Jakovui ne itin patiko, bet kad dėdė Miša jį vertė. 
Kaip kitaip jie išgalėtų nusipirkti duonos ir cigarečių? Jakovui, mažiau- 
siam ir šviesiausiam iš dėdės Mišos berniūkščių, šiame versle tekdavo 
iškęsti daugiausia. Klientai visada teikdavo pirmenybę mažiausiems, 
šviesiaplaukiams. Jiems, regis, visai nekliudė, kad Jakovas neturi kairės 
rankos; iš tikrųjų daugelis nė nepastebėdavo sudžiūvusio jo strampo. 
Būdavo pernelyg pakerėti jo mažumo, šviesių plaukų, nemirkčiojančių 
žydrų akių. 

Jakovas troško išaugti iš to verslo, užsidirbti pragyvenimui švarin- 
damas žmonių kišenes, kaip darydavo kiti berniūkščiai. Kasryr, kai atsi- 
busdavo, ir kas vakarą prieš užmigdamas gerąja ranka jis įsirverdavo savo 
sulankstomosios lovelės galvūgalio skersinio ir tempdavosi, tempdavosi, 
vildamasis pridurti savo ūgiui dar centimetro dalelytę. „Bergždžios pa- 
stangos“, — sakydavo jam dėdė Miša. Jakovas buvo mažas, žemaūgių 
padermės. Prieš septynerius metus Maskvoje jį pametusi moteris irgi 
buvo žema. Jakovas tą moterį vos beprisiminė, nei šiaip ką nors daug at- 
siminė iš ankstesnio savo gyvenimo mieste. Žinojo tik tai, ką dėdė Miša 
jam papasakojo, ir tikėjo tik puse to. Gležno vienuolikos metų amžiaus 


Jakovas buvo mažutis ir kartu išmintingas. 


a 


Taigi su įgimtu skepticizmu jis dabar apžiūrinėjo vyrą ir moterį, 
prie pietų stalo aprarinėjančius su dėde Miša reikalus. 

Pora atvyko į butą didžiuliu juodu automobiliu su užtamsintais 
langais. Vyras, vardu Gregoras, vilkėjo kostiumu ir avėjo tikros odos 
batais. Moteris, Nadia, blondinė, seginti sijonu ir vilkinti puikios vilnos 
švarkeliu, turėjo kieto korpuso lagaminėlį. Buvo ne rusė — tiek iškart 
paaiškėjo visiems keturiems berniukams bute. Galbūt amerikietė ar an- 
glė. Laisvai kalbėjo rusiškai, bet su akcentu. 

Kol dvejetas vyrų prie degtinės aptarinėjo reikalą, moters žvilgsnis 
klaidžiojo po mažutėlį butą, pastebėdamas atremtas į sieną senas kareiviš- 
kas sulankstomąsias lovas, krūvas nešvarios patalynės ir keturis berniukus, 
susiglaudusius nerimastingoje tyloje. Šviesiai pilkų gražių akių, ji tyrinėjo 
penkiolikos, paskui — į Stepaną, trylikos, ir Aleksejų, dešimties. 

Ir galiausiai ji pažvelgė į Jakovą. 

Jakovas buvo pripratęs prie tokio įdėmaus suaugusiųjų nužiūri- 
nėjimo ir ramiai atrėmė žvilgsnį. Bet nebuvo įprasta, kad per jį taip 
greit nuslystų akimis. Paprastai suaugusieji tartum nepastebėdavo kitų 
berniukų. Tačiau šįsyk būtent ištįsęs spuoguoto veido Piotras patraukė 
moters dėmesį. 

Nadia pasakė Mišai: 

— Jūs teisingai elgiatės, Michailai Isajevičiau. Tie vaikai čia neturi 
ateities. Mes jiems suteikiame tokį šansą! 

Ji nusišypsojo berniukams. 

Bukagalvis Stepanas it įsimylėjęs idiotas jai išsišiepė. 

— Suprantate, jie visai nekalba angliškai, — paaiškino dėdė 
Miša. — Tik kartkartėmis vieną kitą žodį. 

— Vaikai greitai pagauna. Jiems tai vyksta be pastangų. 

— Kad išmoktų, jiems prireiks laiko. Kalba, maistas... 

— Mūsų agentūra gerai susipažinusi su tokiais pereinamaisiais po- 
reikiais. Dirbame su tiek daug rusų vaikų. Našlaičiais kaip šitie. Kurį 


laiką jie liks specialioje mokykloje, kad galėtų prisitaikyri. 


— O jeigu jie nesugebės? 

Nadia kiek parylėjo. 

— Vieną kitą kartą pasitaiko išimčių. Turintiems emocinių sunku- 
mų. — Jos žvilgsnis nuslinko per keturis berniukus. — Ar kuris nors iš 
jų kelia jums susirūpinimą? 

Jakovas žinojo, kad būtent j/s esąs tas, kuris turi jų minimų sun- 
kumų. Tas, kuris retai juokiasi ir niekada neverkia, tas, kurį dėdė Miša 
vadina savo „akmeniniu mažiuku“. Jakovas nežinojo, kodėl niekada 
neverkia. Kiti berniukai užgauti liedavo stambias gailias ašaras. Jako- 
vas paprasčiausiai atjungdavo savo protą — kaip išsijungia televizoriaus 
ekranas vėlai vakare, kai nutraukia darbą televizijos stotys. Nei garso, nei 
vaizdų, tik tas raminamas baltas mirgesys. 

Dėdė Miša prabilo: 

— Jie visi geri berniukai. Puikūs berniukai. 

Jakovas pažvelgė į kitus tris savo draugus. Piotro atsikišusi kakta ir 
amžinai į priekį palinkę kaip gorilos pečiai. Stepano keistos ausys, mažos 
ir raukšlėtos, tarp kurių plūduriavo graikinio riešuto dydžio smegenys. 
Aleksejus čiulpia sau nykštį. 

„O aš, — pagalvojo Jakovas, pasižiūrėdamas į savo strampą dilbio 
vietoje, — turiu tik vieną ranką. Kodėl jie kalba, kad mes puikūs?“ 

Ir vis dėlto kaip tik tai dėdė Miša vis tvirtino. O moteris vis linksė- 
jo. Tie geri berniukai, sveiki berniukai. 

— Net jų dantys puikūs! — pabrėžė Miša. — Visai neišgedę. Ir 
pažiūrėkit, koks aukštas manasis Piotras. 

— Tas antai atrodo nepakankamai maitintas. — Gregoras parodė į 


Jakovą. — Ir kas nutiko jo rankai? 


— Jis gimė toks. 

— Radiacija? 

— Jam kitaip nepakenkė. Tik trūksta rankos. 

— Tai neturėtų sukelti problemų, — nusprendė Nadia ir atsistojo 
nuo kėdės. 


— Turime eiti. Jau metas. 


— Taip greitai? 

— Turime laikytis grafiko. 

— Betgi... jų drabužiai... 

— Agentūra parūpins drabužių. Geresnių nei tie, kuriais dabar jie 
vilki. 

— Ar tai turi įvykti taip greitai? Nelieka nė laiko atsisveikinti? 

Moters akyse suribuliavo susierzinimas. 

— Tik minutėlę. Nenorime netekti savo klientūros. 

Dėdė Miša pažvelgė į savo berniukus, savo keturis berniukus, su- 
saistytus su juo ne kraujo ryšiais, net ne meile, bet abipuse priklausomy- 
be. Abipusiu reikalingumu. Paeiliui jis apkabino kiekvieną berniuką, o 
priėjęs prie Jakovo glaudė jį prie savęs šiek tiek ilgiau, šiek tiek stipriau. 
Dėdė Miša atsidavė svogūnais ir cigaretėmis, pažįstamais kvapais. Ge- 
rais kvapais. Bet Jakovas instinktyviai traukdavosi nuo artumo. Nemėgo 
būti apkabinamas ar liečiamas — niekieno. 

— Prisimink savo dėdę, — pašnabždėjo Miša. — Kai Amerikoje 
praturtėsi. Prisimink, kaip tavimi rūpinausi. 

— Nenoriu į Ameriką, — pasakė Jakovas. 

— Taip bus geriausia. Jums visiems. 

— Noriu likti su tavimi, dėde! Noriu likti Čia. 

— Privalai vykti. 

— Kodėl? 

— Nes aš taip nusprendžiau. — Dėdė Miša sugriebė jį už peties ir 


smarkiai papurtė. — Taip nusprendžiau. 

jonių?“ 

Moteris paėmė Jakovą už rankos. 

— Aš nuvesiu juos į mašiną. Tegul Gregoras baigia čia su popie- 
riais. 

— Dėde? — pašaukė Jakovas. 


Bet Miša jau buvo nusisukęs ir spoksojo pro langą. 

Nadia nusiginė visus keturis berniukus būriu į koridorių ir paskui 
laiptais tris aukštus į apačią. Jų trinksintys batai, visa ta triukšminga ber- 
niukų energija tartum garsiu aidu skardėjo po tuščią laiptinę. 

Jie jau buvo nusileidę iki pirmo aukšto, kai Aleksejus staiga su- 
stojo. 

— Palaukite! Pamiršau Šušu! — sušuko jis ir metėsi laiptais atgal 
aukštyn. 

— Grįžk! — riktelėjo Nadia. — Negalima viršun! 

— Negaliu jo palikti! — atsišaukė Aleksejus. 

— Grįžk tuojau pat! 

Aleksejus tik dundėjo laiptais aukštyn. Moteris buvo bešokanti vy- 
tis, bet Piotras pasakė: 

— Jis nė už ką neišvyks be Šušu. 

— Kas, po velnių, tas Šušu? — bloškė ji. 

— Jo pliušinis šuo. Turėjo jį visą laiką. 

Ji žvilgrelėjo aukštyn ketvirto aukšto link, ir tuomet Jakovas moters 
akyse pamatė kažką, ko nesuprato. 

Baimę. 

Ji stovėjo tartum neapsispręsdama, vytis ar palikti Aleksejų ramy- 
bėje. Kai berniukas bėgčia sugrįžo laiptais su savuoju nudriskusiu Šušu 
glėbyje, moteris, atsirėmusi į turėklus, tartum suglebo iš palengvėjimo. 

— Pasiėmiau jį! — sukrykštė Aleksejus, glausdamas prie savęs 
kimštinį gyvūnėlį. 

— Dabar einam, — paragino moteris, išsivesdama juos į gatvę. 

Keturi berniukai suvirto ant galinės automobilio sėdynės. Buvo 
ankšta, ir Jakovui teko atsisėsti Piotrui pusiau ant kelių. 

— Negali savo kaulėtos subinės padėti kur kitur? — suniurnėjo 
Piotras. 

— O kur? Tau priešais snukį? 

Piotras nustūmė jį. Jakovas nepasidavė, vėl užsilinko ant jo. 

— Liaukitės! — nuo priekinės sėdynės įsakė moteris. — Elkitės 


deramai. 


— Betgi čia neužtenka vietos, — pasiskundė Piotras. 

— Tai pasidarykite vietos. Ir — ša! — Moteris pažvelgė į pastatą, 
ketvirto aukšto link. Mišos buto link. 

— Ko mes laukiame? — paklausė Aleksejus. 

— Gregoro. Jis pasirašinėja popierius. 

— Ar ilgai truks? 

Moteris atsilošė ir įsistebeilijo tiesiai į priekį. 


— Neilgai. 


„Mažai trūko, — pagalvojo Gregoras, kai berniūkštis Aleksejus antrą 
kartą paliko butą ir užtrenkė paskui save duris. — Jei mažasis mergvaikis 
būtų įšokęs mirksnį vėliau, būtų tekę velniškai susimokėti. Ką ta kvailė 
Nadia sau mano — paleisti tą mergvaikį atgal?“ 

Jis iš pat pradžių priešinosi, kad būtų pasitelkta Nadia. Bet Riu- 
benas užsispyrė dėl moters. Atseit žmonės moterimi labiau pasitikės.“ 

Berniūkščio žingsniai nutolo žemyn laiptine, paskui užsitrenkė 
pastato durys ir šaligatviu sukaukšėjo barai. 

Gregoras pasisuko į sąvadautoją. 

Miša stovėjo prie lango, žvelgdamas žemyn į gatvę, į automobilį, 
kuriame sėdėjo keturi jo berniukai. Paskui prispaudė delną prie stiklo, 
stori jo pirštai išsiskleidė atsisveikinimui. Kai pagaliau atsisuko į Grego- 
rą, jo akys net buvo apsiašarojusios. 

Bet pirmi jo žodžiai nuskambėjo apie pinigus. 

— Jie lagaminėlyje? 

— Taip, — patvirtino Gregoras. 

— Visi? 

— Dvidešimt tūkstančių Amerikos dolerių. Po penkis tūkstančius 
už vaiką. Juk sutikote dėl kainos. 

— Taip. — Miša atsiduso ir persibraukė delnu veidą, kurio raukš- 
lės, beje, labai gerai atspindėjo, kad gyvenime jis pernelyg piktnaudžiavo 


vodka ir cigaretėmis. — Juos įsivaikins tinkamos šeimos? 


— Nadia tai prižiūrės. Žinote, ji myli vaikus. Kaip tik todėl pasi- 
rinko šį darbą. 

Miša prisivertė blankiai šyprelėti. 

— Gal ji ir 72227 sugebėtų surasti amerikiečių šeimą. 

Gregorui reikėjo atitraukti Mišą nuo lango, tad jis parodė į laga- 
minėlį. 

— Nagi, pirmyn. Patikrinkite, jeigu norite. 

Miša nuėjo prie lagaminėlio ir atšovė užraktą. Viduje buvo šūsnys 
Amerikos banknotų, tvarkingai perrištų krūvelėmis. Dvidešimt tūks- 
tančių dolerių — pakanka prisigerti vodkos, kad žmogus susigadintų 
kepenis. „Kaip pigu šiais laikais nupirkti žmogaus sielą, — pagalvojo 
Gregoras. — Tos naujosios Rusijos gatvėse gali derėtis dėl visko. Dėl 
dėžės apelsinų iš Izraelio, amerikietiško televizoriaus, moters kūno ma- 
lonumų. Progų pilna visur, tik mokėk jomis naudotis.“ 

Stovėdamas ir žvelgdamas į tuos pinigus, savo pinigus, Miša neat- 
rodė švenčiąs pergalę. Veikiau atrodė pasidygėjęs. Jis uždarė lagaminėlį ir 
liko stovėti nulenkta galva, padėjęs plaštaką ant kieto juodo lagaminėlio 
plastiko. 

Gregoras atsistojo už plinkančios Mišos galvos, pakėlė automatinio 
pistoleto su duslintuvu vamzdį ir iššovė dvi kulkas žmogui į smegenis. 

Ant tolimosios sienos ištiško kraujo ir pilkosios smegenų medžia- 
gos. Miša susmuko veidu žemyn ir krisdamas apvertė pristatomąjį prie 
sofos staliuką. Greta jo ant kilimo dunkstelėjo lagaminėlis. 

Gregoras pačiupo lagaminėlį, kol šio dar nepasiekė plintantis krau- 
jo klanas. Lagaminėlio šonas buvo aplipęs žmogaus audinių gumulais. 
Jis nuėjo į vonią ir tualetiniu popieriumi nušluostė nuo plastikinio pa- 
viršiaus tiškalus, sumetė skivytus į unitazą ir nuleido vandenį. Kai su- 
grįžo į kambarį, kraujo klanas jau buvo nušliaužęs per grindis ir gėrėsi į 
kitą kilimą. 

Norėdamas įsitikinti, kad čia jo darbas švariai atliktas ir kad ne- 
palikta jokių įkalčių, Gregoras apsidairė po kambarį. Magėjo pasiimti 
vodkos butelį, bet jis persigalvojo. Būrų pareikalauta pasiaiškinti, kodėl 

paėmęs brangųjį Mišos butelį, o Gregoras neturėjo kantrybės atsakinėti 
į vaikų klausimus. Tai Nadios sritis. 

Jis paliko butą ir nusileido laiptais. 

Nadia su savo globotiniais laukė automobilyje. Kai jis įsmuko prie 

— Visi popieriai pasirašyti? — paklausė ji. 

— Taip. Visi. 

Nadia artsilošė, su palengvėjimu garsiai atsikvėpdama. 

„Šitam dalykui jos nervai per silpni, — pagalvojo Gregoras, užves- 
damas automobilį. — Kad ir ką Riubenas sakytų, moteris kelia keblu- 
mų.“ 

Nuo galinės sėdynės atsklido peštynių garsai. Žvilgtelėjęs į užpa- 
kalinio vaizdo veidrodėlį Gregoras pamatė besistumdančius berniukus. 
Visus, išskyrus mažiausiąjį, Jakovą, stebeilijantį tiesiai į priekį. Veidro- 
dėlyje jųdviejų žvilgsniai susitiko ir Gregorą nusmelkė keistas jausmas, 
kad iš to vaiko į jį spokso suaugusiojo akys. 

Paskui berniukas pasisuko ir smogė kumščiu savo kaimynui per 
petį. Akimirksniu galinė sėdynė pavirto besiraitančių kūnų ir kuliančių 
galūnių raizginiu. 

— Elkitės kaip pridera! — sudraudė Nadia. — Ar nenurimsite? Iki 
Rygos tolimas kelias. 

Berniukai nurimo. Kurį laiką ant galinės sėdynės buvo tylu. Paskui 
užpakalinio vaizdo veidrodėlyje Gregoras pamatė mažąjį, tą suaugusiojo 
akimis, niuktelint alkūne kaimyną. 

Gregoras nusišypsojo. „Nėra dėl ko jaudintis, — pagalvojo jis. — 


Galų gale jie tik vaikai.“ 


UA Karena Terijo iš paskutiniųjų stengėsi, kad akys nesi- 
merktų. Stengėsi išsilaikyti kelyje. 

Ji jau vairavo bemaž dvi paras, išvažiavo tuoj po tetos Dorotės lai- 
dotuvių ir nė karto ilgesniam nesustojo, tik įsukdavo į pakelę trumpam 
nusnūsti ar nusipirkti mėsainio ir kavos. Daug kavos. Tetos laidotuvės 
sunyko į neryškius dviejų dienų prisiminimus. Vystantys kardeliai. Be- 
vardžiai giminaičiai. Sužiedėję vieno kąsnio sumuštiniai. Ir tiek velniškai 
daug įsipareigojimų. 

Dabar ji tik troško kuo greičiau parsirasti namo. 

Žinojo, kad privalėtų vėl sustoti šalikelėje, privalėtų pamėginti dar 
kartą trumpai nusnūsti, o ne vis spausti pirmyn, bet jau buvo taip arti, 
iki Bostono tik penkiasdešimt mylių. Prie paskutinės „Dankino spur- 
gos“ užkandinės ji susipylė į save dar tris puodelius kavos. Tai šiek tiek 
padėjo, suteikė jai pakankamai žvalumo nukakti nuo Springfldo iki 
Sterbridžo. Dabar kofeino poveikis buvo bepradedąs silpti; nors tarėsi 
esanti budri, kartkartėmis jai galva vis staigiai knaptelėdavo ir Karena 
suprasdavo užmigusi, tegul tik ir sekundę. 

Iš tamsos priekyje kvietė tviskanti „Mėsainių karaliaus“ iškaba. Ka- 
rena išsuko iš greitkelio. 

Viduje užsisakė kavos ir bandelę su mėlynėmis, paskui atsisė- 
do prie staliuko. Šią nakties valandą valgomojoje salėje sėdėjo tik keli 
nuolatiniai klientai, visų jų veidai irgi atrodė kaip papurtusios, išseki- 


mą vaizduojančios kaukės. „Greitkelio šmėklos“, — pamanė Karena. 


Tokios pačios pavargusios sielos, tartum besivaidenančios kiekviename 
poilsio postovyje šalia greitkelio. Šioje valgomojoje salėje buvo kraupiai 
tyku, visi stengėsi neužmigti ir vėl sugrįžti į kelią. 

Prie gretimo staliuko sėdėjo prislėgtos išvaizdos moteris su dviem 
vaikučiais, abu jie tylomis kramtė pyragėlius. Tuodu vaikai, taip gra- 
žiai besielgiantys, tokie šviesiaplaukiai, Karenai priminė savo pačios du- 
kras. „Ryt jų gimtadienis. Šiąnakt joms, miegančioms savo lovose, — 
mąstė ji, — tik viena diena iki trylikos metų. Dar diena toliau nuo 
vaikystės.“ 

„Kai atsibusite, — pagalvojo ji, — aš jau būsiu namie.“ 

Ji pasipildė kavos termosą, užtrenkė plastikinį dangtelį ir išėjo prie 
savo automobilio. 

Galva jai prašviesėjo. Ji pajėgs įveikti kelią. Dar valanda, penkias- 
dešimt mylių, ir ji įžengs pro savo namų paradines duris. Užvedė variklį 
ir pajudėjo iš aikštelės. 


„Penkiasdešimt mylių, — mąstė ji. — Dar tik penkiasdešimt mylių.“ 


Dvidešimt mylių toliau, pasistatę automobilį už „7-Eleven“ parduo- 
tuvėlės, Vinsas Loris ir Čakas Servisas baigė gerti paskutinę šešių alaus 
skardinėlių pakuotę. Jie prie to sėdėjo jau visas keturias valandas — tik 
mažutės draugiškos varžybos pažiūrėti, katras iš jųdviejų sugebės susi- 
pilti į save daugiau „Budweiser“ ir neišvemti visko atgal. Čakas pirmavo 
viena skardinėle. Juodu jau pametė bendrą skaičių; teks išsiaiškinti iš 
ryto, kai perskaičiuos sumestas į krūvą ant galinės sėdynės alaus skardi- 
nėles. 

Ber Čakas aiškiai pirmavo ir dėl to džiūgavo, o Vinsas niršo, nes 
Čakas buvo geresnis prie kiekvieno sukrušto reikalo. Ir, be to, varžybos 
negarbingos. Vinsas būtų pajėgęs įveikti dar vieną eilę, bet „Budweiser“ 
išsibaigė. O dabar Čakas užsikabinęs tą sušiktą savimi patenkinto žmo- 


gaus vypsnį, nors ir žinojo, kad varžybos negarbingos. 


Tarpraurinis ilgas valandas arba pernakt dirbančių pakelės parduocuvėlių tinklas. 

Vinsas atstūmė automobilio dureles ir išsiropštė iš vairuotojo sė- 
dynės. 

— Kur susiruošei? — paklausė Čakas. 

— Einu paimti daugiau. 

— Tu nepajėgsi nė kiek daugiau. 

— Atsiknisk, — metė Vinsas ir kliūvančiomis kojomis nukepėsta- 
vo per automobilių aikštelę parduotuvės paradinių durų link. 

Čakas nusijuokė. 

— Žiūrėk, dar paeini! 

„Šiknius, — pagalvojo Vinsas. — Kokio velnio, juk jis tikrai paei- 
na. Matai, puikiausiai paeina. Paprasčiausiai užsuko į parduotuvę ir paims 
dar dvi šešių pakuotes. Galbūt tris. Aha, susitvarkys su trimis, visai len- 
gvai. Turi geležinį skrandį, ir jeigu nereikėtų vis kas keliolika minučių 
nusimyžti, jis visai nejaustų jokio poveikio.“ 

Įeidamas pro duris kluptelėjo, — prakeiktai aukštas slenkstis, reik- 
tų juos už tai paduoti į teismą, — bet tuojau pat atsitiesė. Išsiėmė iš šal- 
dytuvo tris šešių skardinėlių pakuotes ir išdidžiai nukrypavo prie kasos 
aparato. Tėškė dvidešimties dolerių banknorą. 

Pardavėjas pasižiūrėjo į pinigą ir papurtė galvą. 

— Negaliu paimti, — pareiškė jis. 

— Kaip suprasti — „negaliu paimti? 

— Apsvaigusiam klientui alaus parduoti negaliu. 

— Sakai, aš girtas? 

— Tikrai taip. 

— Klausyk, juk čia pinigai, ar ne? Tau nereikia mano sumautų 
pinigų? 

— Nenoriu atsidurti teisme. Nagi, padėk atgal alų, sūnau, gerai? 
O dar geriau, kodėl tau nenusipirkus puodelio kavos ar dar ko? Tarkim, 
karšto dešrainio. 

— Nenoriu sukrušto dešrainio. 

— Tuomet paprasčiausiai drožk sau, vaikine. Nagi, išeik. 


Vinsas pastūmė vieną pakuotę per prekystalį. Ta nuslydo nuo kraš- 

to ir trenkėsi ant grindų. Jau ketino paleisti nuo prekystalio kitą pa- 
kuotę, bet pardavėjas išsitraukė pistoletą. Vinsas išpūtė akis į ginklą, jo 
kūnas, palinkęs į priekį stumti, pusiaukelėje sustingo. 

— Nagi, nešdinkis velniop, — paliepė pardavėjas. 

— Gerai. — Vinsas iškėlė abi rankas, tuo parodydamas, kad pasi- 
duoda, ir žengrelėjo atgal. — Gerai, girdžiu tave. 

Išeidamas pro duris jis vėl suklupo ant to prakeikto slenksčio. 

— Tai kurgi jos? — paklausė Čakas, Vinsui ropščiantis atgal į au- 
tomobilį. 

— Jiems baigėsi alus. 

— Juk negali baigtis. 

— Sakau, velniai rautų, baigėsi. Aišku? 

Vinsas užvedė automobilį ir numynė akceleratorių. Sužvygindami 
padangomis juodu išrūko iš aikštelės. 

— Tai kur dabar? — paklausė Čakas. 

— Ieškoti kitos parduotuvės. — Jisai spitrijo į priekį tamson. — 
Kur yra nuovaža? Turėtų būti kur nors čia netoliese. 

— Žmogau, baik. Niekaip nesusidorosi su dar viena eile neišvėmęs. 

— Kur ta sukrušta nuovaža? 

— Manau, jau pravažiavai. 

— Ne, antai ji. 

Vinsas pasuko į kairę, į kelio dangą sužviegė padangos. 

— Ei, — tarė Čakas. — Ei, nemanau, kad... 

— Man dar likę prapilti dvidešimt sukruštų baksų. Juos paims. 
Kas nors juos paims. 

— Vinsai, važiuoji ne ta puse! 

— Ką? 

— Važiuoji me ta puse! — sušuko Čakas. 

Vinsas pakratė galvą ir pabandė susitelkti į kelią. Bet šviesos plieskė 
per skaisčiai ir tiesiai jam į akis. Ir tartum vis skaisčiau. 

— Traukis dešinėn! — riktelėjo Čakas. — Automobilis! Traukis 


dešinėn! 


Vinsas pasuko į dešinę. 

Tą pat padarė ir šviesos. 

Jis išgirdo klyksmą, neatpažįstamą, nežemišką. 
Ne Čako, bet savo paties. 


Daktarė Abė Dimateo buvo pavargusi — pavargusi labiau negu kada 
nors gyvenime. Budėjo ištisai dvidešimt devynias valandas, jeigu neskai- 
čiuosi tų dešimties minučių, kurias nusnūdo rentgeno laukiamajame, 
ir žinojo, kad jos išsisėmimas matytis. Plaudamasi rankas Chirurgijos 
intensyviosios terapijos skyriaus kriauklėje, žvilgtelėjo į save veidrody- 
je ir sunerimo dėl nuovargio žymių po tamsiomis akimis, susitaršiusių 
plaukų, dabar karančių susivėlusiais juodais gaurais. Jau dešimta ryto, 
o ji dar nenusipraususi po dušu ar net neišsivaliusi šepetėliu dantų. O 
pusryčių suvalgiusi kietai virtą kiaušinį ir išgėrusi puodelį saldžios kavos, 
kuriuos prieš valandą jai padavė rūpestinga Chirurgijos intensyviosios 
terapijos skyriaus seselė. Abei pasisektų, jeigu rastų laiko priešpiečiams, 
o dar labiau pasisektų, jeigu penktą išsigautų iš ligoninės ir parsirastų 
namo iki šeštos. Tiesiog susmukti ant kėdės dabar pat būtų didžiulis 
malonumas. 

Bet per pirmadienio rytines vizitacijas juk nesėdėsi ant kėdės. Ir 
tikrai ne, kai vizituoja daktaras Kolinas Vetigas, Beisaido klinikos chi- 
rurgijos rezidentūros programos vadovas. Išėjęs į atsargą armijos gene- 
rolas daktaras Vetigas garsėjo savo glaustais ir žiauriais klausimais. Abė 
bijojo generolo. Kaip ir visi kiti chirurgijos rezidentai. 

Vienuolika rezidentų baltais chalatais ir žalia operacinės apranga 
dabar pusračiu stovėjo Chirurgijos intensyviosios terapijos skyriuje. 
Visų jų žvilgsniai buvo įsmeigti į rezidentūros vadovą. Žinojo, kad kiek- 
vienas iš jų gali būti netikėtai užkluptas klausimu. Būti pagautam be 
atsakymo reiškė išklausyti ilgą asmeninio pažeminimo pamokslą. 

Grupė jau buvo apėjusi keturis pooperacinius pacientus, aptarusi 


jų gydymo planus ir prognozes. Dabar visi stovėjo susirinkę prie Chi- 

rurgijos intensyviosios terapijos skyriaus 11-os lovos. Prie ką tik Abės 
priimto paciento. Atėjo jos eilė referuoti apie atvejį. 

Nors ir turėjo rankose lentelę su prisegtais popieriais, ji nežiūrėjo į 
savo užrašus. Referavo atvejį iš atminties, sutelkusi žvilgsnį į nesišypsantį 
generolo veidą. 

— Pacientė — trisdešimt ketverių metų amžiaus baltosios rasės 
moteris, priimta šiandien, pirmą valandą nakties, per traumų tarnybą, 
dėl susidūrimo dideliu greičiu kaktomuša 90-ajame kelyje. Ji vietoje, 
lauko sąlygomis, intubuota ir imobilizuota, paskui oru transportuota 
čionai. Atvyko į skubiosios pagalbos priimamąjį su daugybinių traumų 
požymiais. Sudėtingi impresiniai kaukolės lūžiai, lūžę kairieji raktikau- 
lis ir žastikaulis, sunkūs plėštiniai veido sužalojimai. Pradinės apžiūros 
metu nustačiau: geros mitybos baltoji, vidutinio kūno sudėjimo. Nerea- 
gavo į jokius dirgiklius, išskyrus abejotinus ekstenzijos požymius... 

— Abejotinus, — pertraukė daktaras Verigas. — Ką tas reiškia? Jai 
buvo ar nebuvo ekstenzijos požymių? 

Abė juto smarkiai sudunksint širdį. Velnias, jau įkliuvo. Nurijusi 
seiles, ji paaiškino: 

— Kartais pacientės galūnės nuo skausminio dirgiklio įsitempda- 
vo. Kartais — ne. 

— Kaip jūs tai interpretuojate? Naudojotės Glazgo komų skale 
motorinei reakcijai įvertinti? 

— Ką gi. Kadangi nesant jokios reakcijos tai vertinama vienetu, o 
pasireiškianti ekstenzija — dvejetu, manau, pacientei būtų galima pri- 
skirti... pusantro. 

Per rezidentų pusratį nuvilnijo neramus juokelis. 

— Tokio vertinimo kaip pusantro nėra, — pastebėjo daktaras Ve- 
tigas. 

— Žinau, — sutiko Abė. — Ber ši pacientė tiksliai neįtelpa ne į... 

— Tik tęskite savo apžiūros duomenis, — nutraukė jis. 

Abė padarė pauzę ir apžvelgė veidų pusratį. Ar ji jau susimovė? 
Nebuvo tikra. Tad giliai įkvėpė oro ir kalbėjo toliau: 

— Gyvybiniai požymiai: kraujospūdis devyniasdešimt ir šešias- 
dešimt, o pulsas — šimtas. Ji jau buvo intubuota. Savaimingai nekvė- 
puoja. Kvėpavimo dažnis palaikomas mechanine ventiliacija dvidešimt 
penkis kartus per minutę. 

— Kodėl dažnis pasirinktas dvidešimt penki kartai per minutę? 

— Siekiant palaikyti jos hiperventiliaciją. 

— Kodėl? 

— Kraujo anglies dvideginio lygmeniui sumažinti. Tai minimali- 
zuos smegenų edemos pavojų. 

— Tęskite. 

— Kaip jau minėjau, apžiūrint galvą — impresiniai ir sudėtingi 
kaukolės kairiųjų smilkininio ir viršugalvinio kaulų lūžiai. Dėl smarkaus 
veido sutinimo ir plėštinių žaizdų sunku nustatyti, ar lūžę veido kaulai. 
Vyzdžiai vidutiniškai išplėsti ir nereaguoja. Nosis ir gerklė... 

— Okulocefaliniai refleksai? 

— Neparikrinau jų. 

— Neparikrinote? 

— Ne, sere. Nenorėjau judinti sprando. Man rūpėjo, kad galima 
spinalinė dislokacija. 

Vetigui nežymiai linktelėjus, Abė suprato, kad jos atsakymas pri- 
imtinas. 

Ji apibūdino objektyvaus tyrimo duomenis. Kvėpavimo garsai nor- 
malūs. Dėl širdies — nieko ypatinga. Pilvas minkštas. 

Daktaras Vetigas nepertraukinėjo. Bebaigdama apibūdinti neuro- 
loginius radinius ji pasijautė labiau užtikrintai. Beveik išdidi. Ir kodėl 
neturėtų? Juk, velniai rautų, išmanė savo darbą. 

— "Taigi koks jūsų įspūdis? — paklausė daktaras Vetigas. — Kol 
dar nepamatėte rentgenologinio tyrimo rezultatų? 

— Sprendžiant iš vidutiniškai išsiplėtusių ir nereaguojančių vyz- 
džių, — atsakė Abė, — veikiausiai suspaustos viduriniosios smegenys. 
Labiausiai tikėtina, kad dėl ūmios subduralinės ar epiduralinės hema- 


tomos. — Ji padarė pauzę ir pridūrė su ramia pasitikėjimo savimi gai- 

dele: — Kompiuterine tomografija tai patvirtinta. Stambi kairės pusės 
subduralinė su žymiu vidurinės linijos poslinkiu. Iškviesti neurochirur- 
gai. Jie skubiai pašalino krešulį. 

— Taigi sakote, dakare Dimateo, kad pirminis jūsų įspūdis buvo 
visiškai teisingas? 

Abė linktelėjo. 

— Pasižiūrėkime, kokie reikalai šįryt, — tarė daktaras Vetigas, pri- 
eidamas prie lovos, ir pašvietė rašikliniu žibintuvėliu į pacientės akis. — 
Vyzdžiai nereaguoja, — konstatavo jis ir stipriai krumpliais paspaudė 
krūtinkaulį. Moteris liko suglebusi, nejudanti. — Jokios reakcijos į 
skausmą. Ekstenzinės ar kitokios. 

Visi kiti rezidentai pasislinko į priekį. Ber Abė liko lovos kojūga- 
lyje, sutelkusi žvilgsnį į subintuotą pacientės galvą. O Vetigas tuo metu 
tęsė apžiūrą — guminiu plaktuku pastukseno pacientei sausgysles, su- 
lenkė kelius ir alkūnes. Abė jautė savo dėmesį nuplaukiant su užplūdu- 
sio nuovargio banga. Ji tebestebeilijo į neseniai nuskustą plikai moters 
galvą. Plaukai buvę tankūs, rudi, prisiminė ji, sulipę krauju ir su stiklo 
skeveldromis. Stiklo skeveldrų buvo įsitrynę ir į drabužius. Skubiosios 
pagalbos priimamajame Abė padėjusi perkirpti ir pašalinti palaidinę — 
mėlyno ir balto šilko, su „Donna Karan“ etikete. Kaip tik ta pastaroji 
detalė tartum tebesilaikė įstrigusi Abės atmintyje. Ne kraujas ar lūžę 
kaulai, nei sumaltas veidas. Būtent ta etiketė. „Donna Karan“. Tokios 
firmos ir pati kadaise buvo nusipirkusi. Ji pagalvojo, kaip kažkada kaž- 
kur ši moteris turbūt stovėjo parduotuvėje peržiūrinėdama palaidines, 
klausydamasi, kaip sucypia metaliniu strypu stumiami pakabai. 

Daktaras Vetigas atsitiesė ir pažvelgė į skyriaus seselę. 

— Kada hematoma nudrenuota? 

— Ji išvežta iš pooperacinės palatos apie ketvirtą nakties. 

— Prieš šešias valandas? 

— Taip, dabar jau bus šešios valandos. 

Vetigas pasigręžė į Abę. 

— Tai kodėl niekas nepasikeitę? 

Abė krūptelėjo iš snaudulio ir pamatė, kad visi ją stebi. Pažvelgė že- 
myn į pacientę. Matė jos krūtinę kylant ir įkrentant, kylant ir įkrentant 
sulig kiekvienu ventiliatoriaus dumplių atodūsiu. 

— Galbūt... esama šiokio tokio pooperacinio pabrinkimo, — spė- 
jo ji ir žvilgtelėjo į monitorių. — Intrakranialinis slėgis šiek tiek, dvide- 
šimt milimetrų, pakilęs. 

— Manote, pakankamai aukštas, kad galėtų sukelti vyzdžių pokyčius? 

— Ne. Bet... 

— Arją ištyrėte tuoj po operacijos? 

— Ne, sere. Jos priežiūra buvo perkelta neurochirurgijos tarnybai. 
Po operacijos kalbėjausi su jų rezidentu, ir jis man pasakė... 

— Aš klausiu ne neurochirurgijos rezidento. Klausiu jūsų, daktare 
Dimateo. Jūs diagnozavote subduralinę hematomą. Ji buvo pašalinta. 
Tai kodėl pacientės vyzdžiai vis dar pusiau išsiplėtę ir šešios valandos po 
operacijos nereaguoja? 

Abė dvejojo. Generolas ją stebėjo. Taip par ir visi kiti. Žeminančią 
tylą tik dar labiau akcentavo plaučių ventiliacijos aparato ūžesys. 

Daktaras Vetigas valdingai apžvelgė rezidentų pusratį. 

— Ar čia yra kas nors, kuris galėtų padėti daktarei Dimateo atsa- 
kyti į klausimą? 

Abės stuburas pastiro. 

— Aš pati galiu atsakyti į klausimą, — pareiškė ji. 

Pakėlęs antakius daktaras Vetigas pasisuko į ją. 

— Na? 

— Vyzdžių pokyčiai... galūnių ekstenzijos reiškiniai... tai aukšto 
viduriniųjų smegenų pažeidimo simptomai. Naktį maniau, kad jie nuo 
subduralinės hematomos, spaudžiančios žemyn į viduriniąsias smegenis. 
Ber kadangi pacientės būklė nepagerėjo, aš... aš spėju, kad tai rodo mane 
suklydus. 

— Spėjate? 

Ji atsiduso. 


— Aš suklydau. 

— Tad kokia dabar jūsų diagnozė? 

— Viduriniųjų smegenų hemoragija. Galėtų būti įvykusi dėl plė- 
šiamųjų jėgų poveikio. Arba tai liekamasis pažeidimas nuo subduralinės 
hematomos. Skenuojant kompiuterine tomografija pokyčiai dar galėjo 
būti neišryškėję. 

Minutėlę daktaras Vetigas žvelgė į ją, paskui neįskaitomu veidu pa- 
sisuko į kitus rezidentus. 

— Viduriniųjų smegenų hemoragija — pagrįsta prielaida. Pagal 
kombinuotą Glazgo komų skalę esant trims, — jis žvilgtelėjo į Abę, — 
su puse, — pasitaisė, — prognozė nekokia. Pacientė savaimingai ne- 
kvėpuoja, nėra savaimingų judesių ir atrodo praradusi visus smegenų 
kamieno refleksus. Šiuo metu neturiu ką daugiau pasiūlyti kaip tik gy- 
vybės palaikymą. Ir pagalvoti apie organų paėmimą persodinimui. — 
Trumpai linktelėjęs Abei, jis perėjo prie kitos lovos. 


Vienas rezidentas spustelėjo Abei žastą. 


— Ei, Dimateo, — šnibžtelėjo. — Šauniai pasirodei. 
Abė pavargusi linktelėjo. 
— Dėkui. 


Apie chirurgijos vyresniąją rezidentę daktarę Vivianą Čao tarp kitų Bei- 
saido klinikos rezidentų sklido legendos. Kaip pasakojama, dvi dienos po 
to, kai pradėjo savo patį pirmą internatūros ciklą, jos kolega internas su- 
psichavo ir jį, nevaldomai kūkčiojantį, teko išgabenti ratukais į psichiatri- 
jos skyrių. Vivianai teko užpildyti spragą. Ištisas dvidešimt devynias die- 
nas ji buvo vienut vienintelė ortopedijos rezidentė, budinti kiaurą parą. Ji 
perkėlė savo daiktus į budinčiojo gydytojo kabinetą, kur buvo kušetė, ir 
nuo nepertraukiamo ligoninės kavinukės maisto dietos kaipmat neteko 
penkių svarų svorio. Ištisas dvidešimt devynias dienas ji neišžengė pro 
paradines ligoninės duris. Trisdešimtą dieną, pasibaigus ciklui, ji nuėjo 
prie savo automobilio ir sužinojo, kad šis prieš savaitę buvo nutempras. 


Mar aikšrelės prižiūrėtojas pamanė, kad automobilis pamestas. 

Kervirtą kito jos ciklo dieną Kraujagyslių chirurgijos skyriuje Vi- 
vianos kolega internas buvo partrenktas miesto autobuso ir hospitali- 
zuotas dėl dubens lūžio. Vėlgi kas nors turėjo užpildyti spragą. 

Viviana Čao iškart vėl įsikėlė į ligoninės budinčiojo gydytojo ka- 
binetą. 

Kitų rezidentų akimis, Viviana tokiu būdu gerbtinai suvyriškėjo ir 
pasiekė iškilų statusą, kuris vėliau buvo pripažintas per metinius premi- 
jų įteikimo pietus, kai ją apdovanojo plieniniais pautais dėžutėje. 

Kai Abė pirmą kartą išgirdo pasakojimus apie Vivianą Čao, jai iš 
pradžių buvo sunku suderinti tą plieninių pautų reputaciją su tuo, ką 
matė: lakoniškos kalbėsenos kinę, tokią smulkutę, kad operuodama 
gaudavo stovėti ant suolelio. Nors per vizitacijas Viviana retai kada pa- 
sisakydavo, ją visada matydavai šaltu, beaistriu veidu drąsiai stovinčią 
pačiame grupės priekyje. 

Ir būtent su tokia sau įprasta atsainia laikysena tądien Chirurgi- 
jos intensyviosios terapijos skyriuje Viviana priėjo prie Abės. Tuo laiku 
Abė judėjo jau visiškai išsisėmusi, buvo sunku žengti kiekvieną žingsnį, 
kiekvienam sprendimui priimti reikėjo didžiulių valios pastangų. Ji net 
nepastebėjo šalia atsistojusios Vivianos, kol ta moteriškutė neprašneko: 

— Girdėjau, priėmei AB teigiamos kraujo grupės galvos traumą. 

Abė pakėlė akis nuo kortelės, kurioje žymėjosi pacientės būklės 
pažangą. 

— Taip. Praėjusią naktį. 

— Ar pacientė tebegyva? 

Abė žvilgrelėjo užuolaidomis atitvertos 11-os lovos pusėn. 

— Nelygu, ką tu supranti „gyva . 

— Širdis ir plaučiai geros būklės? 

— Funkcionuoja. 

— Kiek metų? 

— Jai trisdešimt ketveri. O ką? 

— Aš seku terapinį pacientą, priimtą mokymosi tikslais. Pasku- 


tinės stadijos lėtinis širdies nepakankamumas. Kraujo grupė — AB 

teigiama. Jis laukia naujos širdies. — Viviana nuėjo prie ligos istorijų 
lentynos. — Kuri lova? 

— Vienuolikta. 

Viviana ištraukė ligos istoriją ir atvertė metalinį viršelį. Kol sklaidė 
puslapius, jos veidas liko bejausmis. 

— Ji jau nebe mano pacientė, — pasakė Abė. — Perdaviau neuro- 
chirurgams. Šie drenavo subduralinę hematomą. 

Viviana tik toliau skaitė ligos istoriją. 

— Ji tik dešimt valandų po operacijos, — paaiškino Abė. — Atro- 
do šiek tiek per anksti kalbėti apie organų paėmimą. 

— Kaip matau, kol kas jokių neurologinių poslinkių. 

— Ne. Bet yra tikimybė... 

— Kai pagal Glazgo skalę — trys? Aš taip nemanau. — Viviana 
įstūmė ligos istoriją atgal į lentyną ir nuėjo prie 11-os lovos. 

Abė nusekė paskui ją. 

Sustojusi bokso duryse ji stebėjo Vivianą greitai atliekant objekty- 
vią apžiūrą. Šitaip Viviana elgdavosi ir operacinėje, tuščiai neeikvodavo 
laiko ar pastangų. Pirmus savo metus — internatūros metus — ji dažnai 
stebėdavo Vivianą operuojant ir žavėjosi tomis mažomis mikliomis ran- 
komis, su pagarbia nuostaba sekė tuos gležnus pirštus tobulai rezgant 
mazgus. Lygindama save su ja, Abė jautėsi negrabi. Ji valandų valandas 
praktikuodavosi ir sunaudojo daugybę jardų siūlų, mokydamasi rišti 
chirurginius mazgus ant savo rašomojo stalo stalčių rankenėlių. Nors 
ir pakankamai gerai įvaldė techniką, žinojo, kad niekada neturės tokių 
stebuklingų kaip Vivianos rankų. 

Dabar, bestebint Vivianą, apžiūrinėjančią Kareną Terijo, Abei tų 
rankų dalykiškumas atrodė itin šiurpus. 

— Jokios reakcijos į skausminius dirgiklius, — pastebėjo Viviana. 

— Dar tam anksti. 

— Galbūt taip. Galbūt ne. 

Viviana išsitraukė iš kišenės plaktukėlį refleksams patikrinti ir sus- 
kato tuksenti sausgysles. 

— Tai bent pasisekė. 

— Nesuprantu, kaip gali šitaip kalbėti. 

— Mano ligonis Bendrajame intensyviosios terapijos skyriuje AB 
teigiamas. Jis jau metai laukia širdies. Tai geriausias atitikmuo, koks jam 
pasitaikė. 

Abė pažvelgė į Kareną Terijo ir vėl prisiminė mėlyną su balta pa- 
laidinę. Kažin, ką moteris mąstė, kai paskutinį kartą sagstėsi tą palai- 
dinę? Galbūt apie kasdieniškus reikalus. Tikrai ne apie mirtį. Ne apie 
ligoninės lovą ar intraveninės lašelinės vamzdelius, arba aparatą, dabar 
pumpuojantį jai į plaučius orą. 

— Norėčiau atlikti kryžminį limfocitų atitikimo testą. Tam, kad 
galėčiau įsitikinti dėl jų suderinamumo, — tęsė Viviana. — Ir taip pat 
galėtume pradėti HLA* testavimą dėl kitų organų. Elektroencefalogra- 
ma jau atlikta, tiesa? 

— Ji ne mano žinioje, — atsakė Abė. — Ir, šiaip ar taip, manau, 
kad šitai per anksti. Dar niekas apie tai net nepasikalbėjo su jos vyru. 

— Kam nors teks. 

— Ji turi du vaikučius. Jiems visiems prireiks laiko, kol tai įsisą- 
monins. 

— Organams paimti nėra daug laiko. 

— Žinau. Žinau, tai turi būti padaryta. Bet, kaip sakiau, dar tik 
dešimt valandų, kai ji po operacijos. 

Viviana nuėjo prie kriauklės ir nusiplovė rankas. 

— Juk tu nesitiki stebuklo, a? 

Bokso tarpduryje pasirodė Chirurgijos intensyviosios terapijos 
skyriaus seselė. 

— Ten jos vyras su vaikais. Laukia ją aplankyti. Ar dar ilgai už- 
truksite? 

— Aš baigiau, — atsakė Viviana, numetė suglamžytą popierinį 
rankšluostį į skardinę šiukšlių dėžę ir išėjo. 

— Galiu juos atsiųsti? — Abės paklausė seselė. 


* Žmogaus leukocitų (baltųjų kraujo kūnelių) antigenas. 

Abė pažvelgė į Kareną Terijo. Tą akimirką skaudžiai aiškiai ji pama- 
tė, ką vaikas išvys žvelgdamas į tą lovą. 

— Palaukit, — pasakė ji. — Dar ne. 

Nuėjusi prie lovos, ji greitai išlygino antklodes. Sumirkiusi kriauk- 
lėje popierinį rankšluostį, nušluostė nuo moters skruosto sudžiūvusių 
gleivių dėmeles. Maišą su šlapimu perkėlė už lovos, kur ne taip marytų- 
si. Paskui, žingtelėjusi atgal, užmetė paskutinį žvilgsnį į Kareną Terijo. 
Ir suprato, kad nieko negali padaryti, niekas nieko negali padaryti, kas 
sumažintų netrukus ištiksiantį tuos vaikus skausmą. 

Ji atsiduso ir linktelėjo seselei. 


— Dabar jie gali ateiti. 


Tos popietės pusę penkių Abė vos pajėgė susitelkti į tai, ką rašo, vos 
pajėgė fokusuoti akis. Budėjo jau trisdešimt tris su puse valandos. Ką tik 
baigė popietinę vizitaciją. Pagaliau atėjo metas namo. 

Bet kai užvertė paskutinę ligos istoriją, vėl jos žvilgsnį pritraukė 11-a 
lova. Ji įėjo į boksą. Pastovėjo lovos kojūgalyje, apkvaitusi žvelgdama į 
Kareną Terijo. Mėgino sugalvoti dar ką nors, ką būtų galima padaryti. 

Neišgirdo už savęs besiartinančių žingsnių. 

Tik kai balsas ištarė: „Sveika, nuostabioji“, Abė atsisuko ir išvydo 
jai šypsantį rudaplaukį mėlynakį daktarą Marką Hodelą. Šypsena buvo 
skirta tik Abei, šypsena, kurios ji geliamai šiandien ilgėjosi. Daugelį die- 
arba mažų mažiausia bent mostelėti vienas kitam ranka prasilenkiant. 
Tačiau šiandien juodu visiškai nesimatė ir jį išvydusi, tylomis apsidžiau- 
gė. Jis pasilenkė jos pabučiuoti. Paskui, žingrelėjęs atgal, nužvelgė jos 
nešukuotus plaukus ir susiglamžiusią chirurginę aprangą. 

— Tikriausiai buvo sunki naktelė, — užjaučiamai sumurmėjo 
jis. — Ar daug numigai? 

— Nežinau. Gal pusvalandį. 

— Girdėjau gandų, kad šįryt prie generolo paraikei į dešimtuką. 

Ji gūžtelėjo pečiais. 

— Tik tarkime, kad neiššluostė manimi grindų. 

— Tai galima priskirti pergalei. 

Abė nusišypsojo. Paskui jos žvilgsnis vėl nukrypo į 11-4 lovą ir 
šypsena išblėso. Karenos Terijo tarp visos tos įrangos beveik nesimatė. 
Plaučių ventiliacijos aparatas, infuzijos siurbliai. Siurbimo vamzdeliai ir 
EKG, kraujospūdžio ir intrakranialinio slėgio monitoriai. Aparačiukai 
kiekvienai organizmo funkcijai matuoti. Šiame naujame technologijos 
amžiuje kam vargintis čiuopiant pulsą, perkutuojant krūtinę? Kokia 
nauda iš daktarų, kai visą darbą už juos gali atlikti aparatai? 

— Praėjusią naktį aš ją priėmiau, — paaiškino Abė. — Trisdešimt 
ketverių metų. Vyras ir du vaikučiai. Mergytės dvynės. Jie visi buvo čia. 
Ką tik juos išlydėjau. Ir, Markai, keista, kaip jie nenorėjo jos liesti. Sto- 
vėjo ir žiūrėjo. Tik žiūrėjo į ją. Bet nenorėjo jos paliesti. Aš vis mąsčiau: 
Privalote paliesti. Privalote paliesti dabar, nes tai gali būti išvis paskutinė 
jūsų galimybė. Bet jie nenorėjo. Ir, manau, kada nors gailėsis... — Ji 
palingavo galvą, greitai persibraukė plaštaka akis. — Girdėjau, anas ti- 
pas vairavo prieš eismą girtas. Ir žinai, Markai, kas mane siutina? Tikrai 
siutina. Jis liks gyvas. Šiuo metu sėdi viršuje, ortopedijos skyriuje, ir 
inkščia dėl kelių lūžusių sukruštų kaulų. — Abė giliai įkvėpė oro ir sulig 
sekusiu atodūsiu visas jos pyktis tartum išgaravo. — Jėzau, aš turiu gel- 
bėti gyvybes. O čia štai gailiuosi, kad tas tipas neliko ištepliotas po visą 
greitkelį. — Ji nusisuko nuo lovos. — Turbūt metas namo. 

Markas perbraukė ranka jai nugarą — gestu, reiškiančiu tiek pa- 
guodą, tiek nuosavybę. 

— Nagi, — tarė, — aš tave palydėsiu. 

Juodu paliko Chirurgijos intensyviosios terapijos skyrių ir įžengė į 
liftą. Durims užslinkus, ji pasijuto susvirduliuojanti ir suglembanti jam 
prie krūtinės. Iškart jisai suėmė ją į šiltą ir pažįstamą savo rankų glėbį. 
Būtent čia ji jautėsi saugi, visada jausdavosi saugi. 

Dar tik prieš metus Markas Hodelas atrodė esąs toli nuo guodė- 


jo vaidmens. Abė tuomet buvo internė, Markas — krūtinės ląstos chi- 


rurgijos ordinatorius — ne tik šiaip koks nors gydytojas ordinatorius, 
bet svarbiausias Beisaido klinikos širdies persodinimų grupės chirurgas. 
Juodu susipažino operacinėje, darbuodamiesi prie vieno trauminio atve- 
jo. Pacientas, dešimtmetis berniukas, greitosios pagalbos mašina buvo 
skubiai atgabentas su styrančia iš krūtinės strėle — brolių kivirčo ir kar- 
tu netinkamai parinktų gimtadienio dovanų pasekmė. Markas jau buvo 
nusiplovęs rankas ir apsivilkęs chalatu, kai į operacinę atėjo Abė. Tai 
buvo pirma jos, kaip internės, savaitė, ir Abė nervinosi, įsibaiminusi nuo 
minties, kad prie operacijos teks asistuoti įžymiajam daktarui Hodelui. 
Ji žengtelėjo prie operacinio stalo ir nedrąsiai pažvelgė į stovintį priešais 
ją iš kitos pusės vyriškį. Virš kaukės ji pirmiausia pamatė plačią protingą 
kaktą ir gražias mėlynas akis. Labai atviras. Labai smalsias. 

Juodu drauge operavo. Vaikas liko gyvas. 

Po mėnesio Markas paprašė Abės susitikti. Dukart ji atsisakė. Ne 
todėl, kad zenorėjo su juo kur nors išeiti, bet tik nemanė, jog jai derėtų 
su juo kur nors rodytis. 

Praėjo dar mėnuo. Jis vėl jos paprašė. Šįsyk pagunda nugalėjo. Abė 
priėmė kvietimą. 

Prieš penkis su puse mėnesio Abė įsikėlė pas Marką į namus Kem- 
bridže. Iš pradžių nebuvo lengva — teko mokytis gyventi su keturias- 
dešimt vienerių metų viengungiu, anksčiau niekada nesidalijusiu savo 
gyvenimu — ir namais — su moterimi. Bet dabar, jusdama ją prilaikan- 
tį Marką, neįsivaizdavo, kad galėtų kartu gyventi su kuo nors kitu, nei 
mylėti ką nors kitą. 

— Vargšele, — sumurmėjo jis, šiltai kvėpuodamas jai į plaukus. — 
Žiauru, ar ne? 

— Nesu tam tinkama. Kokį velnią įsivaizduoju čia daranti? 

— Darai tai, apie ką visada svajojai. Juk taip man sakei. 

— Aš nebeprisimenu, apie 44 svajojau. Esu tai bepamirštanti. 

— Manau, tai kažkaip susiję su žmonių gyvybių gelbėjimu? 

— Taip. O štai aš čia trokštu, kad tas girtuoklis iš to kito automo- 


bilio numirtų. — Iš pasidygėjimo savimi ji palingavo galva. 

— Abe, dabar išgyveni sunkiausią laiką. Dirbti traumatologijoje 
tau teliko dvi dienos. Turi jas ištverti. 

— Na ir kas. Tuomet pradedu krūtinės ląstos... 

— Palyginti su tuo — pyragėlis. Traumatologija visada pribaigda- 
vo. Iškęsk ją kaip ir visi kiti. 

Ji giliau įsikniaubė į jo glėbį. 

— Jeigu persimesčiau į psichiatriją, ar visai manęs nebegerbtum? 

— Visai nebegerbčiau? Dėl to jokios abejonės. 

— Tu toks šmikis. 

Juokdamasis jis pabučiavo ją į viršugalvį. 

— Daug žmonių šitaip mano, bet tik tau vienai leidžiama tai sa- 
kyti. 

Juodu išlipo pirmame aukšte ir išėjo iš ligoninės. Jau buvo ruduo, 
bet Bostonas šeštą dieną alpėjo nuo rugsėjo gale užplūdusios karščio 
bangos. Jiedviem kertant automobilių aikštelę, Abė jautė senkant pa- 
skutines jėgų atsargas. Kol pasiekė savo automobilį, jau vos vilko asfaltu 
kojas. „Štai kaip mus tai veikia, — pagalvojo. — Einame per ugnį, kad 
tik taptume chirurgais. Ilgos darbo dienos, sunkiančios protinę ir dvasi- 
nę energiją, stumiamos į priekį valandos, o visokie gyvenimo mažmožiai 
slysta nuo mūsų.“ Suvokė, kad per tai vyksta atsijojimas, negailestingas, 
bet būtinas. Markas ištvėrė; ištvers ir ji. 

Jis dar kartą ją apkabino, vėl pabučiavo. 

— Tu tikrai saugiai parvažiuosi namo? — paklausė jis. 

— Aš ką tik perjungiau automobilį į automatinio piloto režimą. 

— Parsirasiu namo už valandos. Ar nupirkti picos? 

Nusižiovavus ji įsmuko prie vairo. 

— Man — ne. 

— Negi nenori vakarienės? 

Ji užvedė variklį. 


— Šiąnakt noriu tik išsimiegoti, — atsiduso. 

aktį ją tai pasiekė kaip švelniausias kuždesys ar per veidą braukian- 

tys sparnai iš pasakos. Aš mirštu. Tas suvokimas Ninos Vos neišgąs- 
dino. Savaičių savaites, trims budinčiosioms privačioms seselėms kei- 
čiantis pamainomis, daktarui Morisiui kasdien apsilankant ir skiriant 
vis didesnes furozemido dozes, ji išsaugojo ramybę. Ir kodėl neturėtų 
būti rami? Jos gyvenime būta daug gera. Pažino meilę, džiaugsmą ir 
nuostabą. Per savo keturiasdešimt šešerius metus ji buvo mačiusi saulė- 
tekį virš Karnako šventyklų, prieblandoje klajojusi po Delfų griuvėsius 
ir kopusi Nepalo prieškalnėmis. Ir pažinusi dvasios ramybę, kuri ateina, 
kai susitaikai su savo vieta Dievo pasaulyje. Ji dabar apgailestavo tik dėl 
dviejų dalykų savo gyvenime. Pirmas — kad niekada nebuvo laikiusi ant 
rankų savo vaiko. 

Antras — kad Viktoras liks vienas. 

Visą naktį vyras budėjo prie jos lovos, laikė už rankos per ilgas sun- 
kaus kvėpavimo ir kosulio valandas, keičiant deguonies balionus ir vis 
apsilankant daktarui Morisiui. Net per miegą jautė savo vyrą čia esant. 
Kažkuriuo metu prieš pat aušrą, per savo sapnų ūką girdėjo jį sakant: 
Juk ji tokia jauna. Tokia tokia jauna, nejaugi negalima dar ką nors — kad 
ir ką — padaryti? 

Ką nors! Kad ir ką! Toks yra Viktoras. Jis netiki neišvengiamumu. 

Ber Nina tikėjo. 

Atsimerkusi ji pamatė, kad naktis pagaliau praėjo ir kad pro jos 


miegamojo langą spindi saulė. Už šio lango — platus jos numylėtojo 

Rod Ailando sąsiaurio vaizdas. Prieš susergant, prieš tai, kai kardio- 
miopatija išsekino jos jėgas, saulėtekis paprastai užtikdavo Niną jau 
atsikėlusią ir apsirengusią. Ji išeidavo į jų miegamojo balkoną ir ste- 
bėdavo tekančią saulę. Net rytais, kai sąsiaurį užtraukdavo rūkas, kai 
vanduo atrodydavo šiek tiek daugiau nei sidabriškas virpesys migloje, 
ji stovėdavo ir jausdavo svyrant žemę, jos link liejantis dieną. Kaip ir 
šiandien. 

Tiek daug aušrų man teko matyti. Dėkui Tau, Viešpatie, už kiekvieną 
iš JŲ. 

— Labas rytas, brangioji, — sušnabždėjo Viktoras. 


vL- oe 


lumą ir nuožmumą. Bet šįryt žvelgdama į savo vyrą Nina matė tik meilę. 
Ir nuovargį. 

Ji siekė jo rankos. Jis paėmė jos plaštaką ir prispaudė sau prie lūpų. 

— Tau reikia pamiegoti, Viktorai, — pasakė ji. 

— Aš nepavargęs. 

— Betgi aš matau, kad taip. 

— Ne, nepavargęs. 

Jis vėl pabučiavo jos plaštaką. Jo lūpos prie žvarbios jos odos buvo 
šiltos. Mirksnį juodu žvelgė vienas į kirą. Tyliai šnypštė pro įstatytus į jos 
šnerves vamzdelius deguonis. Pro atdarus langus atsklido besiritančių 
per akmenis vandenyno bangų šliuksėjimas. 

— Prisimeni tą laiką... — jos balsas prigeso, kai padarė pauzę at- 
sikvėpti. 

— Kurį laiką? — švelniai paragino jis. 

— Tą dieną, kai aš... susilaužiau koją... — ji nusišypsojo. 

Tai atsitiko tą savaitę, kai juodu susipažino. Gštade. Vėliau jai pa- 
pasakojo, kad pirmiausia ją pastebėjo skriejančią ant slidžių stačiausia ir 
pavojingiausia dvigubo ilgio nusileidimo trasa, sekė iš paskos žemyn nuo 
kalno, paskui atgal keltuvu aukštyn. Prieš dvidešimt kerverius metus. 

Nuo tada juodu buvę drauge kiekvieną savo gyvenimo dieną. 

— Aš žinojau, — sukuždėjo ji. — Toje ligoninėje, kai tu nesitrau- 
kei nuo mano lovos. Žinojau. 

— Ką žinojai, brangioji? 

— Kad tu man vienintelis. 

Ji atsimerkė ir vėl jam nusišypsojo. Tik tuomet pamatė riedančią 
jo skuostu ašarą. Ak, betgi Viktoras neverkdavo! Niekada nematė jo 
verkiančio, nėsyk per dvidešimt penkerius jųdviejų bendro gyvenimo 
metus. Visada laikė Viktorą iš jų abiejų stipresniu, narsesniu. Dabar, 
žvelgdama į jo veidą, suprato, kaip labai klydo. 

— Viktorai, — tarė, suspausdama jo ranką savojoje. — Nereikia 
bijoti. 

Greitai, kone piktai, jis persibraukė atgalia plaštaka veidą. 

— Neleisiu, kad šitaip atsitiktų. Nenoriu tavęs prarasti. 

— Tu niekada ir neprarasi. 

— Ne. To negana! Noriu, kad būtum čia, šioje žemėje. Kartu su 
manimi. Su manimi. 

— Viktorai, jeigu yra vienas dalykas... vienas dalykas, kurį aš ži- 
nau... — Ji nutilo giliai atsikvėpti, sužiopčiojo oro. — Tai tas, kad šis 
laikas... kurį čia turime... labai maža... mūsų egzistencijos... dalelė. 

Ji pajuto jį pastyrant iš nekantrumo, pajuto atsitraukiant. Jis atsi- 
kėlė nuo kėdės ir nuėjo prie lango, kur sustojo, žvelgdamas į sąsiaurį. 
Savo oda ji juto blėstant jo rankos šilumą. Juto grįžtant žvarbą. 

— Aš tuo pasirūpinsiu, Nina, — tarė jis. 

— Esama dalykų... šiame gyvenime... kurių nepakeisime. 

— Aš jau ėmiausi Žygių. 

— Bet, Viktorai... 

Jis apsisuko ir pažvelgė į ją. Lango rėminami jo pečiai aušros švie- 
soje tartum išskydo. 


— Viskuo bus pasirūpinta, brangioji. Dėl nieko nesijaudink. 


34 


Buvo vienas iš tų šiltų ir puikių vakarų, saulė ką tik nusileidusi, taurėse 
dzingsėjo ledo kubeliai, pro šalį plaukė išsikvepinusios damos su šil- 
kais ir muslinu. Stovinčiai sienos juosiamame daktaro Bilo Arčerio sode 
Abei atrodė, kad pats oras magiškas. Nuo pinučių pergolės lanku sviro 
raganės ir rožės. Gėlių lysvės plačiais spalvų ruožais driekėsi per vejos 
platybę. Sodas buvo Marilės Arčer pasididžiavimas ir džiaugsmas, galėjai 
girdėti garsų moters kontraltą, griaudėjantį botaninius pavadinimus, kai 
ji vedžiojosi daktarų žmonas nuo vienos gėlių lysvės prie kitos. 

Su aukšta taure rankoje stovėdamas vidiniame kiemelyje Arčeris 
nusijuokė. 

— Marilė moka tą prakeiktą lotynų geriau už mane. 

— Man ją dėstė trejus metus koledže, — pasakė Markas. — O 
prisimenu tik tai, ką išmokau medicinos fakultete. 

Jie — Bilas Arčeris, Markas, generolas ir pora chirurgijos reziden- 
tų — būriavosi šalia sumūrytos iš plytų barbekiu ugniavietės. Šiame 
ratelyje Abė buvo tik viena moteris. Ji taip ir neapsiprato kompanijo- 
je būti vienintele moteriškos lyties atstove. Mirksnį kitą galbūt tai pa- 
miršdavo, bet paskui apsidairydavo po kambarį, kur būdavo susirinkę 
chirurgai, ir patirdavo šmėstelint tą pažįstamą nepatogumo jausmą, kai 
susivokdavo supama vien vyrų. 

Žinoma, šįvakar Arčerio namuose surengtame pobūvyje dalyvavo 
ir žmonos, bet jos judėjo tartum paraleliame pasaulyje, retai persikirs- 
damos su tuoju, kuriame egzistavo jų vyrai. Stovėdama drauge su chi- 
rurgais Abė kartkartėmis nugirsdavo iš tolo žmonų pokalbių nuotrupas. 
Apie Damasko rožes, apie keliones į Paryžių, apie mėgstamus valgius. 
Ji jausdavosi traukiama į abi puses, tartum stovėtų apžargom ant ribos, 
skiriančios vyrus ir moteris, nepriklausydama nė katram pasauliui, ta- 
čiau traukiama prie abiejų. 

Tai Markas ją įtvirtino šiame vyrų ratelyje. Jis ir Bilas Arčeris, taip 
pat krūtinės ląstos chirurgas, buvo artimi kolegos. Arčeris, širdies perso- 
dinimų grupės vadovas, buvo vienas iš daktarų, prieš septynerius metus 


užverbavusių Marką į Beisaido kliniką. Nieko stebėtina, kad tuodu vyrai 

taip gerai sutarė. Abu buvo energingi, atletiški ir žiauriai konkurencin- 
gos dvasios. Operacinėje juodu dirbo kartu kaip komanda, bet už kli- 
nikos sienų draugiškas jų lenktyniavimas prasitęsdavo nuo Vermonto 
šlaitų slidinėjimo trasų iki Masačusetso įlankos vandenų. Abu vyrai laikė 
savąsias J-35 burines jachtas prišvartuotas Marblhedo jachtklube ir kol 
kas šiame sezone lenktynių tarp Arčerio Raudonosios akies ir Marko Su- 
teik man prieglobstį buvo šeši penki pirmosios naudai. Šį savaitgalį Mar- 
kas planavo rezultatą išlyginti. Jis jau užverbavo kaip įgulos narį Robą 
Lesingą, kitą antrųjų metų rezidentą. 

„Kodėl tie vyrai dėl tų jachtų taip galvas pametę?“ — stebėjosi 
Abė. Nesuprantama dalykinė vyrų kalba apie buriavimo techniką — 
aukštųjų technologijų pašnekesys, kurstomas testosterono. Šiame rate 
pagrindinis vaidmuo priklausė žilstančių plaukų vyrams. Arčeriui, su 
vešlia, sidabriškų gijų pamarginta šukuosena. Kolinui Vetigui, jau ryš- 
kiai žilam. Ir Markui, keturiasdešimt vienerių, kuriam smilkiniai ką tik 
buvo pradėję sidabruotis. 

Pokalbiui pakrypus į jachtos korpuso priežiūrą, kylio formas ir pa- 
sibaisėtinas spinakerių kainas, Abės dėmesys nuklydo į šalį. Ir kaip tik 
tuomet ji pastebėjo du pavėlavusius svečius — daktarą Aroną Levį su 
žmona Ileine. Aronas, transplantologų grupės kardiologas, buvo kanki- 
namai drovus žmogus. Jis su savo taure jau pasitraukė į tolimiausią vejos 
kamputį, kur stovėjo nulinkusiais pečiais ir tylus. Ileinė dairėsi aplink, 
ieškodama aukos, su kuria galėtų užmegzti pokalbį. 

Abei kaip tik pasitaikė proga pasprukti nuo kalbos apie jachtas. Ji 
išsmuko nuo Marko ir nuėjo pas Levius. 

— Ponia Levi? Taip malonu jus vėl pamaryti. 

Ileinė atsakė atpažinimo šypsena. 

— Jūs... Abė, ar ne? 

— Taip, Abė Dimateo. Regis, mudvi susipažinome per rezidentų 
iškylą. 

— Ak taip, tiesa. Rezidentų tiek daug, man sunku visus teisingai 


atpažinti. Bet jus tikrai prisimenu. 

Abė nusijuokė. 

— Kai chirurgijos programoje tik trys moterys, mes tikrai išsiski- 
riame. 

— Tai kur kas geriau nei seniau, kai visai nebuvo moterų. Kuriame 
jūs dabar cikle? 

— Rytoj pradedu krūtinės ląstos chirurgiją. 

— Vadinasi, dirbsite su Aronu. 

— Jeigu tik man šyptelės laimė plautis rankas kokiai nors trans- 
plantacijai. 

— Turėtų. Pastaruoju metu grupė turi tiek daug darbo. Jiems net 
persiunčiama iš Masačusetso bendrojo profilio ligoninės, ir tai verčia 
Aroną rausti iš pasitenkinimo. — Ileinė pasilenkė prie Abės. — Prieš 
kažkiek metų nepriėmė jo stažuotis. O dabar siunčia ja7 pacientus. 

— Vienintelis Masačusetso bendraprofilinės pranašumas prieš Bei- 
saidą — tai jų harvardinė aura, — pasakė Abė. — Pažįstate Vivianą 
Čao, ar ne? Mūsų vyresniąją rezidentę? 

— Be abejo. 

— Ji baigė Harvardo medicinos fakultetą tarp dešimties geriausių- 
jų. Ber kai atėjo metas apsispręsti dėl rezidentūros, pirmiausia pasirinko 
Beisaidą. 

Ileinė pasisuko į savo vyrą. 

— Aronai, ar girdėjai? 

Nenorom jis pakėlė akis nuo savo taurės. 

— Ką girdėjau? 

— Viviana Cao pasirinko Beisaidą, o ne Masačusetso bendraprofi- 
linę. Tikrai. Aronai, tu jau čia geriausias. Kodėl turėtum norėti išvykti? 

— Išvykti? — Abė pažvelgė į Aroną, bet šis piktai žioravo akimis į 
žmoną. Staigi abiejų tyla Abę labiausiai suglumino. Iš kitos vejos pusės 
atskriejo juokas, pokalbių nuotrupų aidas, bet šioje sodo kertelėje nieko 
nebuvo ištarta. 

Aronas atsikrenkštė. 


— Tai tik kažkas tokio, apie ką aš dar tik mąstau, — prašneko 

jis. — Suprantate. Ištrūkti iš didmiesčio. Persikelti į mažą miestą. Visi 
svajoja apie mažą miestą, bet niekas nenori iš tikrųjų ten persikelti. 

— Ir aš nenoriu, — bloškė Ileinė. 

— Aš užaugau mažame miestuke, — prisipažino Abė. — Belfaste, 
Meino valstijoje. Ir laukiau nesulaukiau, kol iš jo išsigausiu. 

— Įsivaizduoju, kad ir man taip bus, — pritarė Ileinė. — Visi 
stengiasi užsikabinti už civilizacijos. 

— Na, ten nebuvo taip blogai. 

— Ber jūs juk neketinate sugrįžti? A? 

Abė dvejojo. 

— Mano tėvai mirę. O abi mano seserys išsikėlė iš valstijos. Tad 
man nėra ko grįžti. Bet turiu daug priežasčių likti čia. 

— Tai buvo tik fantazija, — išsigynė Aronas ir nugėrė didelį gurkš- 
nį iš taurės. — Iš tikrųjų aš apie tai negalvojau. 

Stojusioje keistoje tyloje Abė išgirdo pašaukiant save vardu. Pasisu- 
kusi pamatė jai mojantį Marką. 

— Atleiskite, — atsiprašė Abė ir nuėjo per veją pas jį. 

— Arčeris rengia ekskursiją po savo slaptąją šventovę, — pasakė 
Markas. 

— Kas per slaptoji šventovė? 

— Eime. Pamatysi. 

Paėmęs už rankos, jis nusivedė ją per terasą į namą. Juodu užkopė 
laiptais į antrą aukštą. Tik sykį anksčiau Abė yra buvusi Arčerio namo 
viršuje. Ir tai tik apžiūrėti galerijoje sukabintų aliejinių drobių. 

Šį vakarą ji pirmą kartą buvo pakviesta į kambarį koridoriaus gale. 

Arčeris jau laukė viduje. Sustumtuose odiniuose krėsluose sėdėjo 
daktarai Frenkas Zvikas ir Radžas Mohandas. Bet tuodu žmones Abė 
vos pastebėjo, jos dėmesį užvaldė pats kambarys. 

Ji stovėjo senovinių medicinos instrumentų muziejuje. Įstiklintose 
demonstracinėse dėžėse buvo išstatyti apžiūrai įvairūs įdomūs ir kartu 
bauginantys įrankiai. Skalpeliai ir dubenys nuleidžiamam kraujui su- 


rinkti. Stiklainiai dėlėms laikyti. Akušerinės replės su žnyplėmis, kurios 

galėtų sutraiškyti naujagimio galvą. Virš židinio kabojo aliejinė drobė: 
Mirties ir Gydytojo grumtynės dėl jaunos moters gyvybės. Per stereo 
grotuvą skambėjo „Brandenburgo koncertas“. 

Arčeris primažino garsą, ir kambaryje staiga pasidarė labai tylu, tik 
fone šnabždėjo muzika. 

— Aronas neateina? — paklausė Arčeris. 

— Jis žino. Turėtų jau būti pakeliui pas mus. 

— Gerai. — Arčeris nusišypsojo Abei. — Ką manote apie mano 
mažutę kolekciją? 

Ji tyrinėjo demonstracinės dėžės turinį. 

— Nuostabu. Kai kurių iš tų dalykų ner negaliu jums įvardyri. 

Arčeris parodė pirštu į keistą įrenginį su krumpliaračiais ir skrie- 
muliais. 

— "Tas antai prietaisas įdomus. Jisai buvo skirtas generuoti silpnai 
elektros srovei, pritaikomai įvairioms kūno vietoms. Sakyta, kad padeda 
viskam, nuo moteriškų sutrikimų iki diabeto. Juokinga, ar ne? Ta nesą- 
monė, kuria medicinos mokslas versdavo mus tikėti? 

Abė sustojo priešais aliejinę drobę ir pažvelgė į pavaizduotą Mirtį 
su juodu apsiaustu. „Daktaras — kaip herojus, Daktaras — kaip nuga- 
lėtojas, — pagalvojo ji. — Ir, žinoma, gelbėjamasis objektas — moteris. 
Graži moteris. 

Atsidarė durys. 

— Štai jis, — apsidžiaugė Markas. — Mes jau manėme, gal tu 
pamiršai, Aronai. 

Aronas įėjo į kambarį, bet nieko nepasakė, tik sėsdamasis į krėslą 
linktelėjo. 

— Galiu jums dar įpilti, Abe? — paklausė Arčeris, pamodamas į 
jos taurę. 

— Man jau gana, — atsisakė Abė. 

— Tik šlakelį brendžio? Juk vairuoja Markas, tiesa? 

Abė nusišypsojo. 

— Tikrai pakaks. Dėkui. 


Arčeris kilstelėjo Abės taurę, šiek tiek įpylė ir vėl jai padavė. Kam- 
barys keistai nuščiuvo, lyg visi lauktų, kol baigsis šis formalumas. Tuo- 
met Abei dingtelėjo, jog ji esanti vienintelė rezidentė kambaryje. Bi- 
las Arčeris tokius vakarėlius rengdavo kas kelis mėnesius ir jie būdavo 
skiriami į krūtinės ląstos chirurgijos ir traumatologijos ciklus atėjusiai 
naujai skyriaus personalo partijai pasveikinti. Šiuo metu dar šeši kiti chi- 
rurgijos rezidentai vaikštinėjo sodo laiptais. Bet čia, privačiame Arčerio 
prieglobstyje, buvo tik transplantologų grupė. 

Ir Abė. 

Ji atsisėdo šalia Marko ant sofos ir pamažėle gurkšnojo iš savo tau- 
rės. Jau jautė išplintant po kūną brendžio karštį ir to ypatingo dėmesio 
šilumą. Kaip internė, ji žiūrėdavo į tuos penkis vyrus su baugia pagarba 
ir jausdavosi pamaloninta, jeigu jai būdavo leidžiama operacinėje asis- 
tuoti Arčeriui ir Mohandui. Nors artimas ryšys su Marku padėjo jai 
atsidurti jų socialiniame rate, Abė niekada nepamiršdavo, kas tokie tie 
vyrai esą. Ir nepamiršdavo, kiek nuo jų priklauso jos profesinė karjera. 

Arčeris atsisėdo priešais ją. 

— Pastaruoju metu girdžiu apie jus daug gera, Abe. Iš generolo. 
Šįvakar, prieš išvykdamas namo, jis išsakė jūsų adresu nuostabių kom- 
plimentų. 

— Tikrai, daktaras Vetigas? — Abė nepajėgė nuslopinti nuostabos 
juokelio. — Atvirai kalbant, aš niekada nesu visai tikra, kokia jo nuo- 
monė apie mano pasirodymą. 

— Ką gi, toks jau yra generolas. Skleidžia aplink save pasaulyje šiek 
tiek netikrumo. 

Kiti vyrai nusijuokė. Abė irgi. 

— Aš išties gerbiu Kolino nuomonę, — tęsė Arčeris. — Ir žinau, 
kad jis laiko jus viena geriausių iš antrųjų programos metų rezidentų. Aš 
dirbau su jumis, taigi žinau, kad jis teisus. 

Abė neramiai pasimuistė ant sofos. Markas paėmė jos ranką ir 
spustelėjo. Šis gestas neprasprūdo nuo Arčerio akių. Jis nusišypsojo. 


— Aišku, Markas mano, kad jūs labai ypatinga. Ir iš dalies dėl to 

mes pagalvojome, jog reikėtų šio pokalbio. Suprantu, tai gali pasirodyti 
šiek tiek per ankstyva, bet mes toli planuojame, Abe. Manome, kad iš 
anksto išžvalgyti teritoriją niekada nepakenks. 

— Bijau, aš nevisiškai seku jūsų mintį. 

Arčeris kilstelėjo brendžio grafiną ir nežymiai pasipildė taurę. 

— Mūsiškę transplantologų grupę domina vien geriausia. Geriau- 
sia charakteristika, geriausia veikla. Mes visada dairomės tarp rezidentų 
kandidatų stažuotės stipendijai gauti. Ak, žinoma, mūsų motyvai sava- 
naudiški. Ruošiame savo grupei žmones. — Jis kiek patylėjo. — Ir mes 
pagalvojome, gal jus domintų transplantologinė chirurgija. 

Abė išsigandusi žvilgtelėjo į Marką. Šis linktelėjo. 

— Tai ne toks dalykas, dėl kurio turėtumėte apsispręsti kuriuo 
nors metu netrukus, — nuramino Arčeris. — Bet mes norime, kad apie 
tai pagalvotumėte. Turime dar kelerius metus, kad galėtume geriau vieni 
kitus pažinti. Per tą laiką jūs galbūt nebenorėsite stipendijos. Galėtų 
paaiškėti, kad transplantologinė chirurgija jūsų nė kiek nedomina. 

— Bergi domina. — Užkaitusiu iš entuziazmo veidu ji palinko į 
priekį. — Manau, aš tik... nustebinta. Ir pamaloninta. Programoje tiek 
daug gerų rezidentų. Pavyzdžiui, Viviana Čao. 

— Taip, Viviana gera. 

— Manau, ateinančiais metais ji dairysis, kur įsidarbinti. 

Į pokalbį įsijungė daktaras Mohandas: 

— Ką ir kalbėt, daktarės Čao operavimo technika nuostabi. Galiu 
išvardinti kelis rezidentus, pasižyminčius puikia operavimo technika. 
Ber esate girdėjusi pasakymą? Galima išmokyti operuoti beždžionę. Visa 
gudrybė ją išmokyti, 4a4a reikia operuoti. 

— Manau, Radžas mėgina pasakyti, kad mes ieškome geros klini- 
kinės nuovokos, — papildė kolegą Arčeris. — Ir turinčio darbo koman- 
doje jausmą. Mes matome jus kaip gerai dirbančią išvien su komanda. 
Nekonfliktuojančią. Būtent tai mums labai svarbu, Abe, — komandinis 
darbas. Kai prakaituoji operacinėje, daug kas gali pakrypti negerai. Nu- 


krenta instrumentas. Išslysta iš rankos skalpelis. Pergabenant pametama 

širdis. Mes privalome gebėti susitelkti, trūks plyš įveikti visus sunku- 
mus. Ir mes įveikiame. 

— Taip pat ir gelbstime vienas kitą, — pridūrė Frenkas Zvikas. — 
Tiek operacinėje, tiek ir už jos sienų. 

— Visiškai, — patvirtino Arčeris ir žvilgtelėjo į Aroną. — Juk su- 
tinki? 

Aronas atsikrenkštė. 

— Taip, mes gelbstime vienas kitą. Tai vienas iš privalumų, jei įsi- 
jungi į šią komandą. 

— Vienas iš daugelio privalumų, — pridūrė daktaras Mohandas. 

Mirksnį visi nutilo. Fone tyliai skambėjo „Brandenburgo koncer- 
tas“. Arčeris vėl prašneko: 

— Man patinka šita dalis, — ir jis didino garsą. Iš garsiakalbių lie- 
josi smuikų melodija, ir Abė susizgribo vėl žvelgianti į Mirtį ir Gydytoją. 
Grumtynės už paciento gyvybę, už jo sielą. 

— Jūs užsiminėte ir... apie kitus privalumus, — tarė Abė. 

— Pavyzdžiui, — pateikė Mohandas, — kai aš baigiau chirurgi- 
jos rezidentūrą, turėjau daug neapmokėtų studentiškų paskolų. Taigi tai 
įėjo į mano įdarbinimo paketą. Beisaidas padėjo man padengti paskolas. 

— K gi, ir apie tai galime pasikalbėti, Abe, — vėl prašneko Ar- 
čeris. — Kaip padaryti, kad jums tai būtų patrauklu. Šiais laikais jauni 
chirurgai ateina iš rezidentūros trisdešimties su kažkiek metų. Daugelis 
jų jau vedę, galbūt su vienu ar dviem vaikučiais. Ir yra skolingi — kiek? 
Šimtą tūkstančių dolerių. Ir dar net neturi nuosavo namo! Jiems prireiks 
dešimties metų, kol pavyks išlįsti iš skolų. Tuo metu jie jau bus keturias- 
dešimties ir nerimaujantys dėl koledžo savo vaikams! — Jis palingavo 
galvą. — Nesuprantu, kodėl šiais laikais kas nors eina į mediciną. Tikrai 
ne tam, kad užsikaltų pinigų. 

— Ką ir kalbėt, — sutiko Abė, — tai juodas vargas. 

— O taip neturėtų būti. Štai kur Beisaidas gali padėti. Markas 
mums minėjo, kad per visą mokymosi medicinos fakultete laiką gauda- 


vote finansinę pagalbą. 

— Stipendijų ir paskolų derinys. Daugiausia paskolos. 

— Ak. Tai skamba skaudžiai. 

Abė liūdnai linktelėjo. 

— Aš tik pradedu jausti skausmą. 

— Taip pat ir dėl paskolų koledže? 

— Taip. Mano šeima turėjo finansinių problemų, — prisipažino 
Abė. 

— Klausantis jūsų atrodo, kad to gėdintumėtės. 

— Mums veikiau... nepasisekė. Mano jaunesnysis brolis keliems 
mėnesiams pateko į ligoninę, o mes buvome neapsidraudę. Kita vertus, 
miestuke, kur aš užaugau, daugelis žmonių buvo neapsidraudę. 

— O tai tik patvirtina, kaip sunkiai turėjote dirbti, kad įveiktu- 
mėte nepalankias aplinkybes. Visi čia žino, ką tai reiškia. Radžas buvo 
imigrantas, iki dešimties metų nekalbėjo angliškai. O aš, aš esu pirmasis 
iš mūsų giminės, įstojęs į koledžą. Patikėkite manimi, šiame kambary- 
je nėra Bostono brahmanų*. Nei turinčių turtingų tėtušių ar patogių 
mažučių patikos fondų. Žinome, ką reiškia kovoti su nepalankiomis 
aplinkybėmis, nes mums visiems teko. Būtent tokios varomosios jėgos 
ieškome savo komandai. 

Muzika nuvilnijo iki finalo. Nutilo paskutiniai pučiamųjų ir stygi- 
nių akordai. Uždaręs streogrotuvą Arčeris pažvelgė į Abę. 

— Šiaip ar taip, jums yra apie ką pagalvoti, — tęsė jis. — Aišku, 
mes jums tvirtai nesiūlome. Tai veikiau lyg kalba dėl, ee... — Arčeris 
nusišiepė Markui, — pirmojo pasimatymo. 

— Suprantu, — pasakė Abė. 

— Tik turėtumėte žinoti vieną dalyką. Jūs — pirmoji iš rezidentų, 
kuriuos pakalbinome. Vienintelė, apie kurią iš tiesų svarstome. Išmin- 
tingai pasielgtumėte, jeigu apie tai neužsimintumėte kitam čionykščiam 
personalui. Nenorime sukelti pavydo. 


— Be abejo, — sutiko Abė. 


b į 


Širaip vadinamos elitui priklausančios pasiturinčios ir intelektualios pirmosios Bostono šei- 
mos, save kildinančios iš protestantų, įkūrusių šį miestą. 

— Gerai. — Arčeris apsidairė po kambarį. — Manau, mes visi dėl 
to sutariame. Tiesa, ponai? 

Visi sulinksėjo galvomis. 

— Taigi turime konsensusą, — padarė išvadą Arčeris ir nusišypso- 


jęs vėl siekė brendžio grafino. — Štai ką aš vadinu tikra komanda. 


— Na, ką tu manai? — paklausė Markas, kai juodu važiavo namo. 

Abė atlošė galvą ir it klejodama sušuko: 

— Aš kaip ant sparnų! Dieve, koks vakaras! 

— Tu laiminga? 

— Juokauji. Esu pasibaisėjusi. 

— Pasibaisėjusi? Kuo? 

— Kad susimausiu. Ir viską sugadinsiu. 

Jis nusijuokė ir spustelėjo jai kelį. 

— Ei, mes dirbome su visais kitais rezidentais, aišku? Ir žinome, 
kad verbuojame geriausią. 

— Ir kiek čia suveikė jūsų įtaka, daktare Hodelai? 

— Ak, įkišau tik trigrašį. Taip jau atsitiko, kad kiti visiškai sutarė. 

Ji sėdėjo atsilošusi ir šypsojosi. Įsivaizduodama. Iki šiol tik miglo- 
tai nutuokė, kur po trejų su puse metų dirbs. Labiausiai tikėtina, vilks 
jungą Sveikatos palaikymo organizacijoje*. Privati praktika buvo beišgy- 
venanti paskutines savo dienas, Abė nematė joje ateities — bent jau ne 
Bostone. O ji kaip tik troško pasilikti Bostone. 

Ten, kur yra Markas. 

— Aš taip to noriu, — prisipažino ji. — Tik bijau jus visus nuvilti. 

— Niekaip. Grupė žino, ko nori. Mūsų visų nuomonės sutampa. 

Ji trumpam nutilo. 


— Net ir Aronas Levis? — paskui paklausė. 


* 


Iš draudiminių lėšų išlaikoma korporacija, samdanti gydytojus ir profesionalų medicinos 
personalą teikti gydymo ir profilaktines paslaugas savanoriškai į ją užsirašiusiems gyventojams ir jų 
šeimų nariams. 


— Aronas? O kodėl jis neturėtų būti? 

— Nežinau. Šįvakar kalbėjausi su jo žmona. Ileine. Susidariau tokį 
įspūdį, kad Aronas nesijaučia labai laimingas. Ar žinojai, kad jis mąsto 
palikti darbą? 

— Ką? — Markas nustebęs žvilgtelėjo į ją. 

— Lyg ketina persikelti į mažą miestą. 

— To niekada neatsitiks. Ileinė — bostonietė. 

— Kalbame ne apie Ileinę. Aronas apie tai mąsto. 

Kurį laiką Markas vairavo nepratardamas nė žodžio. 

— Turbūt neteisingai supratai, — pagaliau pasakė jis. 

Ji gūžtelėjo pečiais. 


— Galbūt. 


— Šviesą, prašau, — metė Abė. 

Operacinės sesuo pakėlė ranką ir pataisė virš galvos lempą, nu- 
kreipdama spindulį į paciento krūtinę. Operacinis laukas buvo nubrėž- 
tas ant jo odos juodu žymekliu. Dvi mažutės x raidės buvo sujungtos 
linija, einančia palei penkto šonkaulio viršutinį kraštą. Maža krūtinė, 
maža moteris. Merė Alen, aštuoniasdešimt ketverių našlė, buvo priimta 
į Beisaidą prieš savaitę, skundėsi svorio kritimu ir stipriais galvos skaus- 
mais. Įprastinėje krūtinės ląstos rentgenogramoje išryškėjo bauginan- 
tis radinys: daugybiniai mazgeliai abiejuose plaučiuose. Šešias dienas ji 
buvo tiriama, skenuojama ir šviečiama rentgenu. Į trachėją įvestas bron- 
choskopas, krūtinės ląsta punktuota adatomis, bet vis tiek diagnozė liko 
neaiški. 

Šiandien jie sužinosią atsakymą. 

Daktaras Vetigas paėmė skalpelį ir stovėjo šį nukreipęs į pjūvio vie- 
tą. Abė laukė, kol jis pradės pjauti. Bet to nepadarė, tik pažvelgė virš 
kaukės į Abę tvirtomis, metalo mėlio akimis. 

— Prie kiek atvirų plaučių biopsijų esate asistavusi, Dimateo? 


— Regis, prie penkių. 

— Jūs susipažinusi su šios pacientės ligos istorija? Su jos krūtinės 
rentgenogramomis? 

— Taip, sere. 

Vetigas ištiesė į ją skalpelį. 

— Šioji — jūsų, daktare. 

Abė nustebusi žvelgė į blizgantį jo delne skalpelį. Generolas ne- 
dažnai atsisakydavo peilio — net dėl savo paskutiniųjų metų rezidentų. 

Ji paėmė skalpelį, jusdama savo delne patogiai nusėdant nerūdi- 
jančio plieno svorį. Tvirtomis rankomis padarė pjūvį, patempdama odą, 
kai pjovė palei viršutinį šonkaulio kraštą. Pacientė buvo liesa, kone iš- 
sekusi; poodinių riebalų nedaug ir šie netrukdė orientuotis. Dar vienu, 
šiek tiek gilesniu pjūviu praskyrė tarpšonkaulinius raumenis. 

Dabar jau atsidūrė pleuros ertmėje. 

Ji įkišo pro pjūvį pirštą ir užčiuopė plaučio paviršių. Minkšrą, kem- 
pinės konsistencijos. 

— Viskas gerai? — paklausė ji anesteziologo. 

— Puiku. 

— Gerai, skečiam. 

Šonkauliai praskėsti, praplatinant pjūvį. Ventiliavimo aparatas 
įpumpavo dar vieną oro gūsį, ir iš pjūvio išsipūtė plaučio dalelė. Vis dar 
išsipūtusią, Abė ją sugnybo spaustukais. 

Ji vėl žvilgtelėjo į anestiozologą. 

— Tvarka? 

— Be problemų. 

Abė sutelkė dėmesį į apnuogintą plaučio segmentą. Pakako tik 
žvilgsnio vienam iš mazgelių aptikti. Ji perbraukė šį pirštu. 

— Gana kietas, — konstatavo. — Negerai. 

— Nieko nuostabaus, — atsakė Vetigas. — Iš rentgenogramų ji 
ir atrodė kaip kandidatė chemoterapijai. Mes tik patvirtiname ląstelių 
tipą. 

— Galvos skausmai? Dėl metastazių į smegenis? 


Vetigas linktelėjo. 

— Šis — labai piktybiškas. Prieš aštuonis mėnesius jos rentgeno- 
grama buvo normali. O dabar moteris — vėžio veisykla. 

— Jai aštuoniasdešimt ketveri, — priminė viena seselė. — Nors 
ilgai pagyveno. 

Tačiau kaip gyveno? — mąstė Abė, rezekuodama pleišto pavidalo 
plaučio gabalėlį su mazgeliu. Tik vakar ji pirmą kartą pamačiusi Merę 
Alen. Rado moterį palatoje sėdinčią labai tylią ir nejudančią. Žaliuzės 
buvo užtrauktos, lova skendėjo prieblandoje. Tai per tuos galvos skaus- 
mus. Nuo saulės man skauda akis. Tik miegant skausmas išnyksta. Tiek 
daug įvairiausių skausmų... 

Prašau, daktare, gal paskirtumėte stipresnę piliulę miegui? 

Abė baigė rezekciją ir susiuvo plaučio pjūvio kraštus. Vetigas nieko 
nekomentavo, tik kaip visada šaltu žvilgsniu stebėjo jos darbą. Tyla reiš- 
kė ganėtiną komplimentą; ji jau seniai buvo patyrusi, kad jeigu pavyksta 
išvengti generolo kritikos — tai pergalė. 

Pagaliau krūtinės ląsta uždaryta, įstatytas drenas. Abė nusimovė 
kruvinas pirštines ir įmetė jas į metalinį konteinerį su užrašu NEŠVA- 
RUS. 

— Dabar lieka sunkiausioji dalis, — atsiduso ji, seselėms ridenant 
ant ratukų ligonę iš operacinės. — Pranešti jai blogą žinią. 

— Ji žino, — pasakė Vetigas. — Jie visada žino. 

Juodu nusekė paskui išgirgždančius ratukus į reabilitacijos dalį. 
Ten, užuolaidomis atskirtuose boksuose, gulėjo keturi pooperaciniai, 
įvairių sąmonės atsistatymo stadijų pacientai. Merė Alen, paguldyta į 
paskutinį boksą, buvo tik bepradedanti krutėti. Ji pajudino koją. Sude- 
javo. Pamėgino išlaisvinti diržu pritvirtintą ranką. 

Sretoskopu Abė greitai pasiklausė pacientės plaučių, paskui pasakė: 

— Suleiskite jai į veną penkis miligramus morfijaus. 

Seselė į intraveninės lašelinės butelį sušvirkštė ampulę morfijaus 
sulfato. Pakankamai, kad padėtų nuslopinti skausmą, bet netrukdytų 
pamažu sugrįžti sąmonei. Merė liovėsi dejavusi. Brėžiama kardiomoni- 


toriuje kreivė laikėsi pastovi ir taisyklinga. 

— Pooperaciniai nurodymai, daktare Vetigai? — paklausė seselė. 

Mirksnis tylos. Abė žvilgtelėjo į Vetigą. 

— Čia atsakinga daktarė Dimateo, — metė jis ir išėjo. 

Seselės susižvalgė. Daktaras Vetigas visada patsai surašydavo poo- 
peracinius paskyrimus. Dar vienas pasitikėjimo Abe ženklas. 

Ji nusinešė ligos istoriją ant rašomojo stalo ir ėmėsi rašyti: Pervežti 
į 5-4 rytinio korpuso aukštą, krūtinės ląstos chirurgijos skyrių. Diagnozė: 
pooperacinis periodas po atvirosios biopsijos dėl daugybinių mazgelių plau- 
čiuose. Būklė: stabili. Ji tvirtai įrašė nurodymus dėl dietos, vaistų, fizinio 
aktyvumo. Kai galiausiai priėjo eilutę kodu pažymėti gydomąsias prie- 
mones, jeigu būklė pablogėtų, ji mašinaliai įrašė: Visos apimties. 

Paskui žvilgtelėjo per rašomąjį stalą į gulinčią ant ratukų ir neju- 
dančią Merę Alen. Pagalvojo, kaip jaustųsi pati, jeigu būtų aštuoniasde- 
šimt ketverių metų, niokojama vėžio ir turėtų jau suskaičiuotas dienas, 
visas kupinas skausmo. Ar ligonė pasirinktų švelnesnę, greitesnę mirtį? 
Abė nežinojo. 

— Daktare Dimateo? — Balsas per vidaus ryšio sistemą. 

— Taip? — acsiliepė ji. 

— Prieš dešimt minučių jums skambino iš rytinio korpuso ketvir- 
to aukšto. Nori, kad užeitumėte. 

— Iš neurochirurgijos? Ar pasakė, koks reikalas? 

— Kažkas tokio dėl pacientės pavarde Terijo. Nori, kad pasikalbė- 
tumėte su jos vyru. 

— Karena Lerijo jau nebe mano pacientė. 

— Aš tik perduodu žinią, daktare. 

— Gerai, dėkui. 

Atsidususi Abė atsistojo ir nuėjo prie ratukų su Mere Alen paskuti- 
nį kartą pasitikrinti kardiomonitoriuje gyvybinių požymių. Pulsas kiek 
pagreitėjęs, be to, ligonė juda, vėl dejuoja. Vadinasi, tebeskauda. 

Abė pažvelgė į seselę. 


— Dar du miligramus morfijaus, — nurodė jai. 

EKG monitoriaus blyksniai žymėjo lėtą ir pastovų ritmą. 

— Jos širdis tokia stipri, — sumurmėjo Džo Terijo. — Nesutinka 
pasiduoti. Karena nenori pasiduoti. 

Jisai sėdėjo prie žmonos lovos suėmęs jos rankas ir įbedęs akis į tą 
žalią dantytą liniją osciloskopo ekrane. Atrodė suglumęs dėl tos visos apa- 
ratūros palatoje. Vamzdeliai, monitoriai, atsiurbimo aparatas. Suglumęs 
ir išsigandęs. Buvo sutelkęs visą dėmesį į EKG monitorių, tartum pajėgtų 
kaip nors suvokti tos mįslingos dėžės paslaptis, tartum pajėgtų suvokti vis- 
ką kitką. Tačiau vis dėlto pajėgė suprasti, kodėl ir kaip atsidūrė sėdįs prie 
savo mylimos moters lovos, moters, kurios širdis nesutiko nustoti plakusi. 

Trečia valanda dienos — šešiasdešimt dvi valandos nuo tada, kai 
girtas vairuotojas trenkėsi į Karenos Terijo automobilį. Ji — trisdešimt 
kerverių metų, ŽIV negatyvi, neserganti vėžiu nei kokia nors infekcija. 
Be to, jos smegenys mirusios. Trumpai drūtai, ji — didžiulė sveiko do- 
noro organų gyva parduotuvė. Širdis. Plaučiai. Inkstai. Kasa. Kepenys. 
Kaulai. Ragenos. Oda. Per vieną siaubingą organų paėmimą būtų gali- 
ma išgelbėti ar pakreipti į gera pustuzinį gyvybių. 

Abė prisitraukė taburetę ir atsisėdo priešais pacientės vyrą. Fak- 
tiškai buvo vienintelė iš daktarų, ilgiau kalbėjusi su Džo, tad seselės jai 
ir paskambino, kad dabar su juo pasišnekėtų. Kad įtikintų jį pasirašyti 
popierius ir leisti savo žmonai numirti. Minutėlę sėdėjo kartu su juo 
tylomis. Tarp jųdviejų tiesus gulėjo Karenos Terijo kūnas, jos krūtinė 
kilsavo pagal iš anksto parinktą dvidešimties įkvėpimų ir iškvėpimų per 
minutę ritmą. 

— Jūs teisus, Džo, — prašneko Abė. — Jos širdis stipri. Galėtų 
dar kurį laiką dirbti. Ber ne amžinai. Juk organizmas žino. Organizmas 
supranta. 

Džo pažvelgė virš lovos į ją. Jo akys buvo paraudusios nuo ašarų ir 
nemigos. 


— Supranta? 

— Kad smegenys mirusios. Kad nebėra priežasties širdžiai plakti. 

— Kaipgi jis galėtų žinoti? 

— Smegenys mums reikalingos ne tik tam, kad mąstytume ir jaus- 
tume, bet taip pat ir tam, kad nurodytų likusiam mūsų organizmui tiks- 
lą. Kai šio tikslo nebelieka, širdis, plaučiai pradeda silpti. — Abė metė 
žvilgsnį į ventiliavimo aparatą. — Už ją kvėpuoja mašina. 

— Žinau. — Džo pasitrynė delnais veidą. — Žinau. Žinau. Žinau. 

Abė tylėjo. Džo dabar ant kėdės lingavo pirmyn ir atgal, susikišęs 
rankas į plaukus, iš gerklės jam veržėsi tylūs dūsavimai ir inkštesiai — 
daugiausia, ką sau gali leisti vyras, kad neraudotų. Kai vėl pakėlė galvą, 
ant jos kuokštais styrojo nuo ašarų drėgni ir sulipę plaukai. 

Jis vėl pažvelgė į monitorių — vienintelę vietą kambaryje, į kurią 
jam tartum buvo saugu stebeilyti. 

— Tas viskas atrodo per greitai. 

— Ne. Yra tik tam tikras laiko tarpas, iki organai pradeda gesti. 
Tuomet jie nebetinkami panaudoti. Ir niekas tuomet nesusilaukia pa- 
galbos, Džo. 

Virš savo žmonos kūno jis pažvelgė į Abę. 

— Atsinešėte popierius? 

— Turiu juos. 

Jis vos žvilgtelėjo į blankus. Tik pasirašė apačioje ir sugrąžino do- 
kumentus. Viena Intensyviosios terapijos skyriaus seselė ir Abė paliudijo 
parašą. Blankų kopijos nueis į Karenos Terijo bylą, į Naujosios Anglijos 
organų banko ir Beisaido klinikos transplantacijų koordinatorės archy- 
vus. Tuomet organai bus paimti persodinimui. 

Ilgai po Karenos Terijo laidotuvių įvairios jos dalelės toliau gy- 
vens. Širdis, kurią ji jausdavo tvinksinčią krūtinėje, kai penkerių merų 
amžiaus žaidė, kai dvidešimties ištekėjo, kai dvidešimt vienerių gimdė, 
toliau plaks kokio nors nepažįstamojo krūtinėje. Tai tiek arti nemirtin- 
gumo, kiek žmogui įmanoma pasiekti. 

Ber kažin ar tokios mintys Džozefui Terijo, kuris tylomis budėjo 


prie savo žmonos lovos, teikė daug paguodos. 


Abė rado Vivianą Čao nusivelkančią darbinę aprangą persirengiama- 
jame šalia operacinės. Viviana ką tik buvo išėjusi po keturių valandų 
budėjimo skubiojoje chirurgijoje, tačiau numestų ant suolelio šalia jos 
operacinės drabužių neteršė nė viena prakaito dėmelė. 

— Mes turime sutikimą paimti organus persodinimui, — pasakė 
Abė. 

— Popieriai pasirašyti? — paklausė Viviana. 

— Taip. 

— Gerai. Užsakysiu kryžminį limfocitų suderinamumo testą. 

Viviana siekė naujo operacinės kostiumo viršutinės dalies. Šiuo 
metu buvo tik su liemenėle ir apatinėmis kelnaitėmis, ir jos liesame, 
plokščiame kūne ryškėjo kiekvienas šonkaulis. „Gerbtiną brandą, — pa- 
galvojo Abė, — atspindi proto, o ne kūno būklė.“ 

— Kokie jos gyvybiniai rodikliai? — vėl paklausė Viviana. 

— Stabilūs. 

— Reikia palaikyti aukštesnį kraujospūdį. Dėl inkstų perfuzijos. 
Ne kasdien pasitaiko daili pora AB teigiamų inkstų. 

Viviana užsitraukė virvele surišamas kelnes ir susikišo į jas marški- 
nius. Visi jos judesiai buvo tikslūs. Elegantiški. 

— Ar plausiesi rankas organams paimti? — paklausė Abė. 

— Jeigu mano pacientui atiteks širdis — taip. Paimti organus — 
lengvoji dalis. Tampa įdomu, kai reikia vėl prijungti gyslas. — Viviana 
užtrenkė spintelės duris ir nuspaudė pakabinamąją spynelę. — Turi mi- 
nutėlę? Supažindinsiu tave su Džošu. 

— Su Džošu? 

— Su man priskirtu kuruoti ligoniu. Jis Bendrajame intensyviosios 
terapijos skyriuje. 

Jiedvi išėjo iš persirengiamojo ir koridoriumi patraukė lifto link. 
Viviana trumpų savo kojų eigastį kompensavo greitais, kone pašėlusiais 


žingsniais. 


SI 


— Negali spręsti apie širdies transplantacijos sėkmę, jeigu nesi ma- 
čiusi prieš 7 po, — pasakė Viviana. — Tad aš parodysiu tau prieš. Gal- 
būt tuomet tau viskas palengvės. 

— Ką nori tuo pasakyti? 

— Tavoji moteris turi širdį, bet ne smegenis. O manasis vaikinukas 
turi smegenis ir faktiškai yra be širdies. — Lifto durys atsidarė. Viviana 
įžengė į kabiną. — Kai tragediją palieki už savęs, viskas įgyja prasmę. 

Liftu jiedvi važiavo tylėdamos. 

Žinoma, įgyja prasmę, — mąstė Abė. — Bet man neišeina iš galvos 
dviejų mergaičių, stovinčių prie savo motinos lovos, vaizdas. Bijančių jos 
prisiliesti... 

Pakeliui į Bendrąjį intensyviosios terapijos skyrių Viviana žengė 
priekyje. 

Džošua O'Dėjus miegojo 4-oje lovoje. 

— Šiomis dienomis jis daug miega, — pakuždėjo seselė, mielo 
veido blondinė, seginti prie krūtinės kortelę su savo vardu: HANA LAV, 
LMS“. 

— Nuo pakeistų vaistų? — paklausė Viviana. 

— Manau, veikiau nuo depresijos. — Hana palingavo galvą ir at- 
siduso. — Slaugau jį jau kažkiek savaičių. Nuo pat tada, kai paguldytas. 
Jis toks nuostabus vaikis, ar žinote? Tikrai mielas. Šiek tiek pakvaišęs. 
Bet pastaruoju metu vien tik miega. Arba spokso į savo trofėjus. — Ji 
kryptelėjo galva į stalelį šalia lovos, kur su meile buvo išrikiuoti įvai- 
rūs prizai ir pasižymėjimo kaspinai. Vienas prizas buvo net iš trečios 
klasės — garbės apdovanojimas už mažųjų skautų pušinį derbį**. Abė 
žinojo apie tą derbį. Kaip ir Džošua O'Dėjus, jos brolis kadaise buvo 
mažasis skautas. 

Abė priėjo prie lovos. Vaikinas atrodė gerokai jaunesnis, nei ji 


tikėjosi. Pagal Hanos Lav prikabintą prie lovos lentelę su gimimo da- 


Licencijuota medicinos sesuo. 

Mažiesiems skautams rengiamos savarankiškai iš pušinių blokelių išdrožtų žaislinių auto- 
mobilių modelių lenktynės nuožulnia trasa. 

ta — septyniolikos metų. Būrum galėjęs jam laisvai duoti keturiolika. 
Lovą supo plastikinių vamzdelių raizgalynė — intraveninės ir arteri- 
nės lašelinės, Svano-Ganco kateteris. Pastarasis buvo skirtas kraujos- 
pūdžiui dešiniame prieširdyje ir plaučių arterijoje sekti. Ekrane virš 
ligonio galvos Abė matė kraujospūdį dešiniajame prieširdyje. Buvo 
aukštas. Vaikino širdis nepajėgia pakankamai varyti kraujo ir šis tven- 
kiasi jo veninėje sistemoje. Net ir be monitoriaus ji būtų padariusi 
tokią išvadą, vien tik žvilgtelėjusi į jo kaklo venas. Buvo išpampusios. 

— Tu žvelgi į Redingo vidurinės mokyklos žvaigždę prieš dvejus 
metus, — pasakė Viviana. — Apie tą žaidimą aš neišmanau, tad neži- 
nau, kaip vertinti jo smūgiavimo vidurkį. Bet jo tėtis, regis, tuo labai 
didžiuojasi. 

— O, tikrai didžiuojasi, — patvirtino Hana. — Anądien čia lankė- 
si su kamuoliuku ir pirštine. Turėjau jį išvaryti, kai juodu pradėjo žaisti 
gaudymą. — Hana nusijuokė. — Tėtis pamišęs kaip ir vaikis! 

— Kiek laiko jisai serga? — pasidomėjo Abė. 

— Jau metai nelanko mokyklos, — atsakė Viviana. — Virusas jam 
smogė maždaug prieš dvejus metus. Koksaki virusas B. Per šešis mėne- 
sius išsivystė lėtinis širdies nepakankamumas. Intensyviosios terapijos 
skyriuje jis jau mėnesį, tiesiog laukia širdies. — Viviana padarė pauzę ir 
nusišypsojo. — Tiesa, Džošua? 

Vaikinuko akys buvo atmerktos. Žvelgė į jas tartum pro marlės 
sluoksnius. Sumirksėjo kelis kartus, paskui nusišypsojo. 

— Labas, daktare Čao. 

— Matau išstatytus parodai kelis naujus kaspinus, — pastebėjo 
Viviana. 

— Ak, tie. — Džošua užvertė akis. — Nežinau, iš kur mama jų at- 
kasa. Suprantate, ji saugo viską, net turi tokį plastikinį maišelį su mano 
pieniniais dantimis. Man tai atrodo gana vulgaru. 

— Džošai, arvedžiau susipažinti viešnią. Čia daktarė Dimateo, vie- 
na iš mūsų chirurgijos rezidentų. 


—- Sveikas, Džošai, — ištarė Abė. 

Vaikinukui tartum prireikė mirksnio, kol visiškai pertokusavo 
žvilgsnį. Jis nieko neatsakė. 

— Ne prieš, jeigu daktarė Dimateo tave apžiūrės? — paklausė Vi- 
viana. 

— Kodėl? 

— Kai gausi naują širdį, būsi kaip tas Kojotas Greitakojis iš televi- 
zijos hilmukų. Mes nepajėgsime pakankamai ilgai tavęs nulaikyti lovoje, 
kad galėtume ištirti. 

Džošas nusišypsojo. 

— Jūs vis juokaujate. 

Abė žengtelėjo dar arčiau prie lovos. Džošas jau užsikėlė marški- 
nius ir apnuogino krūtinę. Ši buvo balta ir beplaukė — ne paauglio, o 
berniuko krūtinė. Uždėjusi virš širdies delną, Abė pajuto ją plazdant į 
krūtinės ląstą it paukščiuko sparnus. Ėmė steroskopu klausytis tvinks- 
nių, vis jausdama vaikinuko žvilgsnį, įtarų ir nepatiklų. Jai jau buvo tekę 
matyti taip žiūrinčių vaikų, per ilgai gulėjusių pediatrijos skyriuose, vai- 
kų, jau patyrusių, kad kiekviena nauja pora rankų atneša naują skausmo 
atmainą. Kai galiausiai ji atsitiesė ir įsimetė stetoskopą atgal į kišenę, 
berniuko veide pamatė palengvėjimą. 

— Viskas? — paklausė jis. 

— Viskas. — Abė pasilygino chalatą. — Na, tai kokia tavo mėgs- 
tamiausia komanda, Džošai? 

— Kokia gi kita? 

— Ak, „Red Socks“. 

— Tėtis man įrašė visas jų rungtynes. Mudu, aš ir tėtis, drauge 


eidavome į stadioną. Kai grįšiu namo, visas jas peržiūrėsiu. Visas ka- 


setes. Trys dienos ištisai vien beisbolo... — Jis giliai įkvėpė deguonies 
prisotinto oro ir pažvelgė į lubas, paskui tyliai ištarė: — Noriu namo, 
daktare Čao. 


— Žinau, — linktelėjo Viviana. 


— Noriu vėl pamatyti savo kambarį. Ilgiuosi jo. — Jis gurktelėjo 

seiles, bet nepajėgė susiturėti nesukūkčiojęs. — Noriu pamatyti savo 
kambarį. Daugiau nieko. Tik noriu pamatyti savo kambarį. 

Iškart prie jo pripuolė Hana. Apkabino vaikinuką ir glėbyje linga- 
vo. Sugniaužęs kumščius, paslėpęs veidą jos plaukuose, jis iš paskutinių- 
jų tramdėsi neverkti. 

— Viskas gerai, — sumurmėjo Hana. — Vaikuti, tu nesivaržyk, 
paverk. Aš čia, kartu su tavimi. Liksiu čia pat, Džošai, kiek tau manęs 
reikės. Viskas gerai. — Virš vaikinuko peties Hana akimis susitiko su 
Abe. Ašaros ant seselės veido buvo ne Džošo, bet jos. 

Abė ir Viviana tylomis išėjo iš palatos. 

Bendrojo intensyviosios terapijos skyriaus medicinos seserų poste 
Abė stebėjo Vivianą dviem egzemplioriais pasirašant užsakymą atlikti 
Džošo O'Dėjaus ir Karenos Terijo kraujo kryžminį limfocitų suderina- 
mumo testą. 

— Kada būtų galima jį operuoti? — paklausė Abė. 

— Galėtume plautis rankas ir pasirengti pjūviui jau rytoj rytą. Kuo 
greičiau, tuo geriau. Vien per vakar dieną vaikį ištiko trys skilvelinės 
tachikardijos priepuoliai. Kai širdies ritmas toks nestabilus, jam nelieka 
daug laiko. — Viviana pasisuko į Abę. — Aš tikrai norėčiau, kad vaiki- 
nukas dar pamatytų „Red Socks“ rungtynes. O tu? 

Vivianos veidas buvo ramus ir neįskaitomas, kaip visada. „Viduje 
galėtų būti išskydus kaip tižė, — pagalvojo Abė, — bet Viviana niekada 
neišsiduos.“ 

— Daktare Čao? — užkalbino skyriaus administratorė. 

— Klausau? 

— Aš ką tik paskambinau į Chirurgijos intensyviosios terapijos 
skyrių dėl to kryžminio limfocitų suderinamumo testo. Man pasakė, 
kad testas su Karenos Terijo krauju jau atliekamas. 

— Puiku. Bent sykį mano internas šauniai pasirodė. 

— Ber, daktare, kryžminis limfocitų suderinamumo testas atlieka- 
mas ne su Džošo O'Dėjaus krauju. 


Viviana staigiai pasisuko ir pažvelgė į administratorę. 

— Ką? 

— Chirurgijos intensyviosios terapijos skyriuje sako, kad testas 
atliekamas dėl kito asmens. Dėl kažkokios privačios pacientės, pavarde 
Nina Vos. 

— Betgi Džošo būklė kritinė. Jis kandidatų transplantacijai sąraše 
pirmas. 

— Jie tepasakė, kad širdis atiteks tai kitai pacientei. 

Viviana metėsi į kojas. Trimis sparčiais žingsniais atsidūrė prie tele- 
fono, surinko numerį. Po mirksnio Abė išgirdo: 

— Čia daktarė Čao. Noriu žinoti, kas užsakė atlikti tą kryžminį 
limfocitų suderinamumo testą Karenai Terijo. — Viviana klausėsi. Pas- 
kui padėjo ragelį. 

— Sužinojai pavardę? 

— Taip. 

— Kas užsakė? 

— Markas Hodelas. 

bė ir Markas turėjo rezervavę sau vietas „Kasablankoje“. Restorane 

visai netoli nuo jų namų Kembridže. Nors buvo numaryta atšvęsti 
šešių mėnesių jųdviejų bendro gyvenimo sukaktį, nuotaika prie staliuko 
toli gražu buvo ne šventiška. 

— Aš tik noriu žinoti, — pareiškė Abė, — kas, po velnių, toji Nina 
Vos? 

— Juk jau tau sakiau, — gynėsi Markas. — Aš nežinau. 

— Vaikinuko būklė kritinė. Ji vertinama faktiškai dukart per die- 
ną. Jis jau metai kaip recipientų sąraše. Pagaliau pasitaiko AB teigiama 
širdis, ir tu apeini registracijos sistemą? Atiduodi širdį kažkokiai priva- 
čiai pacientei, kuri tebegyvena namie? 

— Mes neatiduodame, aišku? Tai nuspręsta kliniškai. 

— Kieno nuspręsta? 

— Arono Levio. Šiandien popiet jis paskambino. Pasakė, kad Nina 
Vos rytoj guldoma į stacionarą. Paprašė manęs užsakyti donoro labora- 
torinę suderinamumo patikrą. 

— Tik tiek tau pasakė? 

— Faktiškai. — Pasiėmęs vyno butelį, Markas vėl prisipylė taurę, 
šiek tiek praliedamas burgundiškojo ant staltiesės. — Nagi, gal pakeis- 
kime temą? 

— Kas ta pacientė? — mygo ji. — Kiek jai metų? 

— Nenoriu apie tai kalbėti. 

— Juk tu ją guldai į Chirurgijos skyrių. Tad turi žinoti, kokio ji 
amžiaus. 

— Keturiasdešimt šešerių. 

— Ne iš mūsų valstijos? 

— Iš Bostono. 

— Girdėjau, ji atskrenda iš Rod Ailando. Man seselės taip pasakė. 

— Vasarą ji su vyru gyvena Niuporte. 

— Kas jos vyras: 

— Kažkoks Viktoras Vosas. Tik tiek apie jį žinau, vien pavardę. 

Ji kiek parylėjo. 

— Kaip Vosas užsikalė pinigų? 

— Ar aš ką nors sakiau apie pinigus? 

— Vasarnamis Niuporte? Nagi, baik, Markai. 

Jis vis vengė į ją pažiūrėti, vis neatitraukė akių nuo vyno taurės. 
Anksčiau tiek daug kartų Abė žvelgdavo per stalą ir matydavo visus tuos 
dalykus, kurie iš pradžių ją patraukė. Tiesus žvilgsnis. Keturiasdešimt 
vienerių metų vyriškio juoko raukšlelės apie akis. Greitai blykstelinti 
šypsena. Ber šįvakar jis į ją net nežiūrėjo. 

— Neįsivaizdavau, kad taip lengva nupirkti širdį, — tarė ji. 

— Pernelyg greitai šoki daryti išvadas. 

— Dviem pacientams reikia širdies. Vienas — vargšas neapdraus- 
tas vaikis, paskirtas mokymo tikslams. Kitas — moteris, turinti vasarna- 
mį Niuporte. Taigi katras gauna prizą? Visai aišku. 

Jis vėl įsipylė vyno — jau trečią taurę. Kaip žmogui, besididžiuo- 
jančiam savo nuosaikia gyvensena, gerokai per daug. 

— Klausyk, — prašneko jis. — Aš visą dieną plušau ligoninėje. 
Mažiausiai man norisi kalbėti apie darbą. Taigi palikime tą temą. 

Abu nutilo. Klausimas dėl Karenos Terijo širdies buvo nelyginant 
antklodė, gesinanti bet kokio naujo pokalbio kibirkštis. Ga/bū: mes jau 
išklojome viską, ką galima vienas kitam pasakyti, — pagalvojo ji. Galimas 
daiktas, juodu priėję tą slogią artimų santykių fazę, kai abiejų gyvenimo 


istorijos jau papasakotos ir atėjo laikas iškelti ką nors nauja. Mudu kartu 
dar tik šeši mėnesiai, ir jau prasidėjo tylėjimai. 

— Tas vaikinukas man primena Pitą, — pagaliau prabilo ji. — Jis 
irgi buvo „Red Socks“ aistruolis. 

— Kas toks? 

— Mano brolis. 

Markas nutylėjo. Sėdėjo pakumpęs, aiškiai jausdamasis nepatogiai. 
Niekada jam nebūdavo smagu, kai kalba pakrypdavo į Pitą. Bet, kita 
vertus, daktarams mirties tema nemaloni. „Kasdien mes tam žodžiui kli- 
juojame kokią nors etiketę, — mąstė ji. — Sakome „išėjo“ ar „nepavyko 
atgaivinti“, arba „galutinė baigtis“. Bet retai vartojame tą žodį mirė.“ 

— Dėl „Red Socks“ jis kraustėsi iš proto, — tęsė ji. — Turėjo kor- 
teles su visų beisbolininkų atvaizdais. Taupė savo priešpiečių pinigus, 
kad galėtų jas nusipirkti. O paskui išleisdavo dar krūvą mažiems plasti- 
kiniams įdėklams, kur galėtų jas saugiai laikyti. Įdėklas kainavo penkis 
centus, o ta kortelė iš kartono — vieną. Tokia štai tau dešimtmečio 
berniuko logika. 

Markas nugėrė gurkšnelį vyno. Sėdėjo įsisiautęs į savo nesmagumą, 
užsidaręs nuo jos pastangų palaikyti pokalbį. 

Šventiniai pietūs sužlugo. Juodu valgė vos apsikeisdami vienu kitu 
žodžiu. 

Sugrįžus namo, Markas pasitraukė už šūsnies savųjų chirurgijos 
žurnalų. Šitaip jis visada reaguodavo į nesutarimus — pasitraukdavo. 
Velniai rautų, o ji būtų linkusi į gerą, sveiką kivirčą. Dimateo šeimoje 
augo trys užsispyrusios dukros ir mažasis Pitas, tad tarp jų tikrai pakako 
paauglystės konfliktų ir savitarpio konkurencijos, bet dėl meilės vieno 
kitam niekada nekildavo abejonių. O taip, Abei būtų neprošal sveikas 
ginčas. 

O rylos ji negalėjo pakęsti. 

Netekusi kantrybės ji nuėjo į virtuvę ir įniko šveisti kriauklę. „Da- 
rausi kaip mano mama, — su pasidygėjimu mąstė ji. — Užpykstu ir 


ką veikiu? Švarinu virtuvę.“ Ji nušluostė dujinės viryklės viršų, paskui 

išardė degiklius ir taip pat šiuos nugrandė. Jau buvo išblizginusi visą pra- 
keiktą virtuvę, kai išgirdo Marką galiausiai užlipant viršun į miegamąjį. 

Ji nusekė pas jį. 

Patamsy juodu gulėjo šalia vienas kito nesiliesdami. Jo tylėjimas 
persidavė ir jai, ir Abė nežinojo, kaip nutraukti šią tylą, nepasirodant 
nuskriaustąja, silpnąja puse. Bet ji nebepajėgė ilgiau to tverti. 

— Nekenčiu, kai tu toks, — prašneko ji. 

— Prašau, Abe, esu pavargęs. 

— Ir aš tokia. Mes abu pavargę. Atrodo, lyg nuolatos būtume pa- 
vargę. Bet aš negaliu šitaip užmigti. Ir tu negali. 

— Gerai. Tai ką tau pasakyti? 

— Bet ką! Tik noriu, kad su manimi kalbėtumeis. 

— Nematau prasmės kalbėtis, iki nusibaigsime. 

— Yra dalykų, apie kuriuos man reikia pasikalbėti. 

— Puiku. Aš klausausi. 

— Bet tu darai tai lyg per sieną. Jaučiuosi, tartum eičiau išpažin- 
ties. Kalbu per groteles kažkokiam tipui, kurio nė nematau. — Ji atsidu- 
so ir įsistebeilijo į tamsą. Staiga ją užliejo svaiginantis jausmas, lyg laisvai 
sklęstų, prie nieko nepritvirtinta. Atsieta. — Tas vaikinukas Bendrajame 
intensyviosios terapijos skyriuje, — tarė. — Jis tik septyniolikos. 

Markas cylėjo. 

— Jis man taip primena brolį. Pitas buvo daug jaunesnis. Bet toji 
apsimestinė drąsa, būdinga visiems berniukams. Pitas jos irgi turėjo. 

— Taip ne mano vieno nuspręsta, — pasakė jis. — Dalyvavo ir 
kiti. Visa transplantologų grupė. Aronas Levis, Bilas Arčeris. Net Dže- 
remijas Paras. 

— Kodėl ir ligoninės direktorius? 

— Paras nori, kad gerai atrodytų mūsų statistika. O iš visų moksli- 
nių tyrimų matyti, kad po transplantacijos labiau tikėtina, jog išgyvens 
ambulatoriniai ligoniai. 

— Be transplantacijos Džošua O'Dėjus išvis neišgyvens. 


— Žinau, tai tragedija. Tačiau toks gyvenimas. 

Ji gulėjo nejudėdama, apstulbinta to dalykiško tono. 

Jis ištiesė ranką ją paliesti. Abė atsitraukė. 

— Tu galėjai pakeisti jų nuomonę, — prikišo ji. — Galėjai juos 
įkalbėti... 

— Jau per vėlu. Grupė nusprendė. 

— Vis dėlto, kas gi toji grupė? Dievas? 

Ilga cyla. Paskui Markas negarsiai ištarė: 

— Atsargiau su žodžiais, Abe. 

— Kalbi apie šventąją grupę? 

— Aną vakarą pas Arčerį mes visi galvojome, ką kalbame. Faktiš- 
kai Arčeris vėliau man pasakė, kad tu — geriausia kandidatė stažuotis, 
kokią matęs per trejus metus. Bet Arčeris atsargiai renkasi žmones, ir aš 
jo nesmerkiu. Mums reikia tokių, kurie dirbtų išvien su mumis, o ne 
prieš mus. 

— Net jeigu aš nesutinku su visais jumis? 

— Tai iš dalies ir reiškia dirbti komandoje, Abe. Mes visi turime 
savo nuomonę. Bet priimame sprendimus drauge. Ir jų laikomės. — Jis 
vėl siekė paliesti jos ranką. Šįsyk ji neatsitraukė. Bet ir neatsakė į jo spus- 
telėjimą. — Nagi, Abe, — tarė jis švelniai. — Yra rezidentų, kurie ryžtų- 
si nužudyti, kad tik taptų transplantologų grupės Beisaide stažuotoju. O 
tau tai faktiškai atnešama ant lėkštutės. Juk būtent :0 tu ir trokšti, ar ne? 

— Žinoma, būtent to trokštu. Man baugu, kaip to trokštu. Keis- 
čiausia, kad aš niekada apie tai negalvojau, kol Arčeris neiškėlė tos gali- 
mybės... — Ji giliai atsiduso, ilgai iškvėpdama orą. — Man nepatinka, 
kad trokštu vis daugiau. Nuolat vis daugiau. Kažkas mane traukia ir 
neleidžia sustoti. Pirmiausia troškau patekti į koledžą, paskui — į medi- 
cinos fakultetą. Dar paskui — į chirurgijos rezidentūrą. O dabar — ta 
stažuotojo vieta. Nuėjau taip toli nuo tada, kai pradėjau. Kai tik dar 
troškau tapti gydytoja. 

— Dabar jau to negana, a? 

— Ne. Norėčiau, kad būtų gana. Ber negana. 

— Tad nesumauk to reikalo, Abe. Prašau. Mūsų abiejų labui. 

— Iš tavo lūpų skamba, lyg tai ž4 būtum tas, kuris viską prarastų. 

— Tai aš tave pasiūliau. Pasakiau, kad tu — geriausias jų pasirinki- 
mas, kokį galėtų padaryti. — Jis pažvelgė į ją. — Aš vis dar taip manau. 

Kurį laiką juodu gulėjo nesikalbėdami, tik liesdamiesi rankomis. 
Paskui jis prisislinko ir paglostė jai šlaunį. Ne iš tikrųjų paglamonėjo, 
bet pabandė. 


Jau buvo gana. Ji leidosi jo apkabinama. 


Iš pradžių vienu metu iškart supypsėjo koks pustuzinis kišeninių pra- 
nešimų gaviklių, paskui per ligoninės garsiakalbių sistemą nuskambėjo: 

Kritinė padėtis. Bendrasis intensyviosios terapijos skyrius. Kritinė pa- 
dėtis. Bendrasis intensyviosios terapijos skyrius. 

Abė kartu su kitais chirurgijos rezidentais metėsi į laiptinę. Kai 
įrisnojo į Bendrąjį intensyviosios terapijos skyrių, ten jau grūdosi minia 
medicinos personalo. Vos užmetusi žvilgsnį ji sumojo, kad dorotis su 
kritine padėtimi žmonių daugiau negu pakankamai. Daugelis rezidentų 
jau buvo bepradedą trauktis iš salės. Abė irgi būtų taip pasielgusi. 

Jeigu nebūtų pamačiusi, kad kritinė padėtis paskelbta dėl 4-os lo- 
vos. Džošo O Dėjaus bokse. 

Ji prasibrovė į baltų chalatų ir operacinės kostiumų spūstį. Ten 
viduryje gulėjo Džošua O'Dėjus, į silpnutį apnuogintą jo kūną iš vir- 
šaus plieskė lempos. Hana Lav spaudinėjo jam krūtinę, sulig kiekvienu 
spustelėjimu šviesūs jos plaukai atkrisdavo į priekį. Kita seselė kaip pa- 
klaikusi rausėsi po vežimėlio su reanimacijos įranga stalčius, traukė iš jų 
vaistų ampules bei švirkštus ir perdavinėjo rezidentams. Abė žvilgtelėjo 
į kardiomonitoriaus ekraną. 

Skilvelių virpėjimas. Būdingas mirštančiai širdžiai. 

— Septynių su puse milimetro intubacinį vamzdelį! — šūktelėjo 
balsas. 

Tik dabar Abė pamatė pasilenkusią virš Džošo galvos Vivianą Čao. 
Ši jau laikė rankoje parengrą laringoskopą. 

Seselė prie reanimacinio vežimėlio nuplėšė nuo intubacinio vamz- 
delio plastikinę plėvelę ir padavė jį Vivianai. 

— Palaikykite jo kvėpavimą! — įsakė ji. 

Respiracinio aparato laborantas, prispaudęs prie Džošo veido anes- 
teziologinę kaukę, kelis kartus paspaudinėjo maišą, rankomis pumpuo- 
damas deguonį į vaikinuko plaučius. 

— Gerai, — metė Viviana. — Intubuojam. 

Laborantas atitraukė kaukę. Per kelias sekundes Viviana įstatė į tra- 
chėją intubacinį vamzdelį, paskui prijungė deguonį. 

— Lidokainas sušvirkštas, — pranešė seselė. 

Skyriaus rezidentas žvilgtelėjo į monitorių. 

— Velnias. Skilveliai tebevirpa. Vėl defibriliuokime. Du šimtai 
džaulių. 

Seselė jam padavė defibriliatoriaus plokšteles. Jis prispaudė jas prie 
ligonio krūtinės. Vietos, kur jas prispausti, jau buvo suteptos laidumą 
gerinančiu geliu: viena plokštelė — šalia krūtinkaulio, kita — į išorę 
nuo spenelio. 

— Visiems pasitraukti. 

Elektros iškrova šovė per Džošo kūną, spazmiškai sutraukdama iš- 
kart visus raumenis. Jis groteskiškai sutrūkčiojo ir nurimo. 

Visų žvilgsniai susmigo į monitoriaus ekraną. 

— Skilveliai tebevirpa, — kažkas pasakė. — Bretiliumo, du šimtus 
penkiasdešimt miligramų. 

Hana mašinaliai suskato vėl spaudinėti krūtinę. Buvo išraudusi, 
suprakaitavusi, iš baimės nustėrusiu veidu. 

— Aš perimsiu, — pasisiūlė Abė. 

Linktelėjusi mergina užleido jai vietą. 

Abė pasilipo ant suolelio kojoms ir uždėjo rankas ant Džošo krūti- 
nės, delną prispausdama prie apatinio krūtinkaulio trečdalio. Vaikinuko 
krūtinė atrodė liesa ir trapi, tartum nuo kelių stipresnių spustelėjimų 
galėtų įlūžti. Abė bemaž baiminosi spausti. 


Ji ėmėsi spaudinėti. Tam darbui nereikėjo protinių pastangų. Tik 

pakartotinių judesių: užgulti pirmyn, atleisti, užgulti pirmyn, atleisti. 
Kardiopulmoninės reanimacijos širdies ritmu. Ji buvo sumaišties dalyvė, 
bet tuo pat metu ir atsiribojo, savo mintimis pasitraukusi, užsidariusi 
savyje. Nepajėgė prisiversti pažvelgti į vaikinuko veidą, stebėti, kaip Vi- 
viana lipniąja juostele įtvirtina intubacinį vamzdelį. Tegalėjo susitelkti 
į jo krūtinę, į tą sąlyčio tašką tarp jo krūtinkaulio ir savo uždėtų viena 
ant kitos plaštakų. Krūtinkauliai bevardžiai. Čia galėtų būti bet kieno 
krūtinė. Senio. Kokio nors nepažįstamojo. Užgulk, atleisk. Ji susikaupė. 
Užgulk, atleisk. 

— Visiems vėl atsitraukti! — kažkas šūktelėjo. 

Abė atsitraukė. 

Dar vienas smūgis iš plokštelių, dar vienas groteskiškas spazmas. 

Skilvelių virpėjimas. Širdis signalizuoja, kad nebepajėgia dirbti. 

Abė sukryžiavo plaštakas ir vėl uždėjo jas ant vaikinuko krūtinės. 
Užgulti. Atleisti. Džošai, sugrįžk, — ragino jos rankos. — Sugrįžk pas 
nus. 

Į beprotišką triukšmą įsiliejo dar vienas balsas: 

— Pamėginkime kalcio chlorido ampulę. Šimtą miligramų. — Tai 
pasiūlė Aronas Levis. Jisai stovėjo lovos kojūgalyje, įbedęs žvilgsnį į mo- 
nitorių. 

— Betgi jis nuolatos palaikomas digoksinu, — perspėjo skyriaus 
rezidentas. 

— Šiuo momentu neturime ką prarasti. 

Seselė pritraukė švirkštą ir padavė rezidentui. 

— Šimtas miligramų kalcio chlorido. 

Dozė suleista į intraveninės lašelinės sistemą. Tartum įmestum pi- 
nigėlį į cheminį troškimų šulinį. 

— Gerai, vėl pabandykite defibriliatorių, — sukomandavo Aro- 


nas. — Šįkart — keturis šimtus džaulių. 

— Visiems atgal! 
Abė pasitraukė. 


Vaikinuko galūnės sutrūkčiojo ir nurimo. 

— Darsyk, — paliepė Aronas. 

Dar vienas iškrovos smūgis. Monitoriuje brėžiama kreivė šovė stai- 
giai aukštyn. Kai sugrįžo į bazinį lygį, vieną kartą trumpai blykstelėjo — 
dantyta ORS komplekso viršūnė. Ir kaipmat ši sunyko vėl į skilvelių 
virpėjimą. 

— Dar kartą! — paragino Aronas. 

Prie krūtinės pridėtos plokštelės. Nuo 400 džaulių iškrovos kūnas 
šoktelėjo aukštyn. Staiga stojo tyla — visi sužiuro į monitorių. 

Per ekraną prabėgo ORS kompleksas. Paskui kitas. Ir dar kitas. 

— Turime sinusinį ritmą, — konstatavo Aronas. 

— Yra pulsas! — pranešė seselė. — Aš čiuopiu pulsą! 

— Kraujospūdis septyniasdešimt ir keturiasdešimt... pakilo iki de- 
vyniasdešimties ir penkiasdešimties... 

Per salę tartum nuvilnijo bendras atodūsis. Lovos kojūgalyje Hana 
Lav nesigėdydama verkė. Sveikas sugrįžęs, Džošai, — pagalvojo Abė. 
Akis jai temdė ašaros. 

Pamažėle rezidentai vienas po kito pasišalino, bet Abė neįstengė 
prisiversti išeiti, jautėsi pernelyg išsekusi, kad pajėgtų judėti. Tylomis ji 
padėjo seselėms surinkti panaudotus švirkštus ir ampules, visas stiklines 
ir plastikines daleles, liekančias po kiekvienos kritinės situacijos, kai su- 
stoja širdis. Greta jos Hana Lav šniurkščiojo, meiliai valydama skuduru 
nuo Džošo krūtinės elektrodų pastą. 

Tylą nutraukė Viviana. 

— Šiuo metu jis jau galėjo tikėtis tos širdies, — prašneko ji, sto- 
vėdama šalia stalelio su Džošo trofėjais, ir pakėlė mažųjų skautų kaspi- 
ną — trečio laipsnio prizą už pušinį derbį. — Šįryt jį būtų buvę galima 
nuvežti į operacinę. Iki dešimtos valandos jau būtų turėjęs persodintą 
širdį. Jeigu jo neteksime, tai bus jūsų kaltė, Aronai. 

Viviana pažvelgė į Aroną. Šio plunksnakotis sustojo vidur parašo 
po kritinės širdies situacijos lapu. 

— Daktare Čao, — tyliai tarė jis. — Gal malonėtumėte pasikalbė- 


ti apie tai su manimi asmeniškai? 

— Man nerūpi, kas klausosi! Atitikimas visiškas. Norėjau, kad 
Džošas šįryt atsidurtų ant operacinio stalo. Bet jūs nesiteikėte man pa- 
sakyti sprendimo. Tik delsėte. Ir delsėte. Ir sukruštai dekėrd — Ji giliai 
kokį velnią jūs įsivaizduojate darąs. Visi jūs. 

— Kol nenusiraminsite, aš apie tai su jumis nekalbėsiu, — pareiš- 
kė Aronas, apsisuko ir išėjo. 

— Kalbėsitės. Dar ir kaip kalbėsitės, — neatlyžo Viviana, nusek- 
dama paskui jį į koridorių. 

Pro atdaras duris Abė girdėjo Vivianą persekiojant Aroną per visą 
Bendrąjį intensyviosios terapijos skyrių. Piktus jos klausimus. Reikala- 
vimus paaiškinti. 

Abė pasilenkė ir pakėlė nuo grindų Vivianos numestą pušinio der- 
bio kaspiną. Šis buvo žalias — ne laimėtojo kaspinas, bet tik garbės 
apdovanojimas už valandas, praleistas triūsiant prie medienos blokelio, 
gludinant jį švitriniu popieriumi, dažant, sutepant ašis alyva, įstatant 
švinines meškerės grimzles, kad automobiliukas greičiau riedėtų. Visos 
tos pastangos privalo būti atlygintos. Būtina paguosti jautrius mažų ber- 
niukų ego. 

Viviana sugrįžo į boksą. Išblyškusiu veidu, tyli. Atsistojo Džošo 
lovos kojūgalyje, žvelgė į vaikinuką, stebėjo sulig kiekvienu ventiliavimo 
aparato pūstelėjimu kilsuojant jo krūtinę. 

— Aš jį perkeliu, — pareiškė ji. 

— Ką? — negalėdama patikėti, Abė išpūtė į ją akis. — Kur? 

— Į Masačusetso bendraprofilinę. Transplantologų tarnybai. Pa- 
renk Džošą transportavimui greitąja. Einu paskambinti kam reikia. 

Dvi seselės nepajudėjo iš vietos. Abi spoksojo į Vivianą. 

— Jo būklė ne tokia, kad būtų galima pervežti. 

— Jeigu čia liks, mes jį prarasime, — atkirto Viviana. — Mes jį 
prarasime. Ar norite leisti, kad taip atsitiktų? 

Hana pažvelgė į gležną kilsuojančią po jos drėgnu skuduru krūtinę. 

— Ne, — atsakė ji. — Ne. Aš noriu, kad jis gyventų. 

— Ivanas Tarasovas buvo mano profesorius Harvardo medicinos 
fakultete. — Jis — jų transplantologų grupės vadovas. Jeigu mūsiškė 
grupė nenori to imtis, tai Tarasovas sutiks. 

— Net jeigu Džošas ir atlaikys pervežimą, — priminė Abė, — jam 
vis tiek reikės širdies. 

— Tuomet mums teks ją parūpinti. — Viviana pažvelgė tiesiai į 
Abę. — Karenos Terijo. 

Ir tada Abė suprato, ką būtent turinti daryti. Ji linktelėjo. 

— Einu, pasikalbėsiu su Džo Terijo. 

— Tai turi būti padaryta raštu. Pasistenk, kad jis pasirašytų. 

— O kaip dėl širdies paėmimo? Mes juk negalime pasitelkti Beisai- 
do transplantologų grupės. 

— Organui paimti Tarasovas mėgsta pasiųsti savo žmogų. Mudvi 
jam asistuosime. Netgi pristatysime širdį iki jų durų. Delsti negalima. 
Privalome tai atlikti greitai, kol niekas čia nespės mūsų sustabdyti. 

— Minutėlę, — prašneko kita seselė. — Jūs negalite sankcionuoti 
perkėlimo į Masačusetso bendraproflinę. 

— Taip, galiu, — atšovė Viviana. — Džošas čia paguldytas moky- 
mo tikslams. O tai reiškia, kad už jį atsakingi vyresnieji rezidentai. Aš 
prisiimsiu visišką atsakomybę. Tik klausykit mano nurodymų ir pa- 
ruoškite jį pervežimui greitaja. 

— Be abejo, daktare Čao, — atsiliepė Hana. — Tiesą sakant, aš 
mielai pati su juo važiuosiu. 

— Taip ir padarykite. — Viviana pažvelgė į Abę. — Gerai, Dima- 


teo, — metė ji. — Eik ir parūpink mums tą širdį. 


Po devyniasdešimties minučių Abė jau plovėsi rankas. Paskutinį kartą 
jas praskalavo ir sulenktomis alkūnėmis atbula pasitraukė pro švaistines 
duris į 3-ią operacinę. 

Donorė jau gulėjo ant operacinio stalo, į blyškų jos kūną plieskė 


Auorescencinė šviesa. Medicinos sesuo anesteziologė keitė intraveninės 

lašelinės butelius. Šiai pacientei nereikia jokios anestezijos; Karena Teri- 
jo skausmo visai nejus. 

Su chalatu ir guminėmis pirštinėmis Viviana jau stovėjo iš vienos 
stalo pusės. Kitoje poziciją buvo užėmęs daktaras Limas, inkstų chirur- 
gas. Abei buvo tekę dirbti su juo ankstesniais atvejais. Jis buvo žinomas 
kaip mažakalbis, dirbantis greitai, tylomis. 

— Pasirašyta ir antspauduota? — paklausė Viviana. 

— Trimis egzemplioriais. Įsegta į ligos istoriją. 

Abė pati išspausdino kompiuteriu kryptingo organo aukojimo su- 
tikimą, kuriame buvo pažymėta, kad Karenos Terijo širdis atiduodama 
Džošui O'Dėjui, septyniolikos metų. 

Būtent vaikinuko amžius palenkė Džo Terijo. Šis sėdėjo prie žmo- 
nos lovos, laikydamas ją už rankos ir tylomis klausydamasis Abės, pasa- 
kojančios apie septyniolikmetį vaikinuką, įsimylėjusį beisbolą. Neprara- 
ręs nė žodžio, Džo pasirašė dokumentą. 

Ir tuomet atsisveikindamas pabučiavo žmoną. 

Abei padėta apsivilkti steriliu chalatu ir užsimauti šešto su puse 
numerio gumines pirštines. 

— Kas paims širdį? — paklausė ji. 

— Daktaras Frobišeris iš Tarasovo grupės. Esu su juo anksčiau dir- 
busi, — atsakė Viviana. — Jis jau pakeliui. 

— Jokios žinios apie Džošą? 

— Prieš dešimt minučių paskambino Tarasovas. Jie patikrino jo 
kraujo grupę, atliko kryžminį suderinamumo testą ir paruošė operacinę. 
Laukia pasirengę. — Viviana nekantriai pažvelgė į Kareną Terijo. — Jė- 
zau, aš pati galėčiau išimti širdį. Kurgi, po velnių, Frobišeris? 

Jie laukė. Dešimt minučių, penkiolika. Suzvimbė vidaus ryšio se- 
lektorius, perduodantis Tarasovo skambutį iš Masačusetso bendraprofi- 
linės. Ar paėmimas vyksta? 

— Dar ne, — atsakė Viviana. — Pradėsim jau bet kurią minutę. 


Vėl suzvimbė vidaus ryšio selektorius. 

— Atvyko daktaras Frobišeris, — pranešė seselė. — Jau plaunasi 
rankas. 

Po penkių minučių atsidarė švaistinės operacinės durys ir nugara 
pro jas įsistūmė Frobišeris. Nuo stambių jo rankų varvėjo vanduo. 

— Devinto numerio pirštines, — metė jis. 

Iškart atmosfera operacinėje įsitempė. Išskyrus Vivianą, niekam 
anksčiau nebuvo tekę dirbti su Frobišeriu, ir nuožmus jo veidas nekvietė 
ber kokiam pokalbiui. Tylomis ir dalykiškai seselės padėjo jam apsivilkti 
chalatu ir užsitempti pirštines. 

Jis žengė prie stalo ir kritiškai nužvelgė paruoštą operacinį lauką. 

— Vėl keliate nemalonumų, daktare Čao? — paklausė jis. 

— Kaip visada, — atsakė Viviana ir pamojo į kitus prie operacinio 
stalo. — Daktaras Limas išims inkstus. Daktarė Dimateo ir aš asistuo- 
sime, kiek reikės. 

— Šios pacientės anamnezė? 

— Galvos trauma. Smegenys mirusios. Donorystės dokumentai 
visi parašyti. Ji — trisdešimt ketverių, anksčiau buvo sveika, jos kraujas 
patikrintas. 

Frobišeris paėmė skalpelį ir laikė iškeltą virš krūtinės. 

— Ką dar turėčiau žinoti? 

— Ničnieko. Naujosios Anglijos organų bankas patvirtina visišką 
atitikimą. Tikėkite manimi. 

— Nemėgstu, kai žmonės man tai sako, — suniurnėjo Frobiše- 
ris. — Gerai, greitai žvilgtelėkime į mūsų širdį, įsitikinkime, kad ji geros 
būklės. Paskui pasitrauksime ir leisime daktarui Limui pirma atlikti savo 
darbą. 

Jis palietė skalpelio geležte Karenos Terijo krūtinę, paskui vienu 
greitu trūktelėjimu perrėžė per patį vidurį, apnuogindamas krūtinkaulį. 

— Sternotomą. 

Operacinės sesuo jam padavė elektrinį pjūklą krūtinkauliui per- 
pjauti. Abė laikė paruoštą skėtiklį. Frobišeriui pjaunant krūtinkaulį, ji 


nejučia nusisuko, šiek tiek subloginta geležies džeržgesio, kaulo dulkių 

kvapo, nors dėl to Frobišeris tartum nė kiek nesuko sau galvos, jo ran- 
kos judėjo greitai ir mikliai. Per kelias akimirkas jis atvėrė krūtinės ląstą, 
skalpeliu nusitaikydamas į širdiplėvės maišą. 

Pjaudamas krūtinkaulį Frobišeris atrodė kaip brutalios jėgos įsi- 
kūnijimas. Bet priekyje laukė kur kas delikatesnė užduotis. Jis perpjovė 
plėvę. 

Vos tik užmetęs žvilgsnį į plakančią širdį, patenkintas tyliai sumur- 
mėjo. Pažvelgęs per stalą į Vivianą, paklausė: 

— Jūsų nuomonė, daktare Čao? 

Kone su pagarbia tyla Viviana įkišo ranką giliai į krūtinės ląstą. Ji 
tartum glamonėjo širdį, pirštais braukė šios sieneles, sskdama pagal kie- 
kvieną vainikinę arteriją. Organas galingai pulsavo jos delnuose. 

— Graži, — tyliai ištarė ji. Spindinčiomis akimis pažvelgė per stalą 
į Abę. — Kaip tik širdis Džošui. 

Vėl suzvimbė selektorius. 

Seselės balsas pranešė: 

— Linijoje Tarasovas. 

— Perduokite jam, kad širdis atrodo puikiai, — pasakė Frobiše- 
ris. — Mes tuoj pradedame išimti inkstus. 

— Jis nori pasikalbėti su kuriuo nors iš daktarų. Sako, nepaprastai 
skubu. 

Viviana žvilgtelėjo į Abę. 

— Ką gi, pažeisk sterilumą. Eik ir atsiliepk į skambutį. 

Abė nusitraukė pirštines ir nuėjo prie sieninio telefono pakelti ra- 
gelio. 

— Klausau, daktare Tarasovai? Čia Abė Dimateo, rezidentė. Širdis 
atrodo nuostabiai. Už pusantros valandos turėtume atsidurti prie jūsų 
durų. 

— Tai gali būti nepakankamai greitai, — atsakė Tarasovas. 

Linijoje Abė girdėjo daug foninio triukšmo: greitakalbe apsikei- 


čiantys balsai, metalinių instrumentų žvangesys. Ir pars Tarasovas iš bal- 

so atrodė įsitempęs, išsiblaškęs. Ji išgirdo jį nusisukant pasikalbėti su 
kažkuo kitu. Paskui jis vėl prašneko į telefoną: 

— Per pastarąsias dešimt minučių vaikiui dukart sustojo širdis. 
Šiuo metu mes vėl jį sugrąžinome į sinusinį ritmą. Bet nebegalime ilgiau 
laukti. Arba mes dabar pat vaikinui prijungiame dirbtinės kraujo apyta- 
kos aparatą, arba jį prarasime. Ir bet kuriuo atveju galime jį prarasti. — 
Jis vėl nusisuko nuo ragelio, šįsyk kažkieno išklausyti. Kai vėl atsiliepė 
linijoje, tepasakė: — Mes pradedame pjauti. Tik greičiau atsiraskite čia, 
gerai? 

Abė padėjo ragelį ir pranešė Vivianai: 

— Jie jungia Džošą prie dirbtinės kraujo apytakos. Jį dukart ištiko 
krizė. Ta širdis jiems reikalinga nedelsiant. 

— Man truks valandą inkstams išlaisvinti, — pasakė daktaras Limas. 

— Velniop inkstus, — nukirto Viviana. — Mes einam tiesiai prie 
širdies. 

— Bet... 

— Ji teisi, — įsiterpė Frobišeris ir sušuko seselei: — Atšaldyto fizi- 
ologinio! Paruoškite konteinerį su ledu. O kas nors verčiau tepaskambi- 
na greitajai dėl transportavimo. 

— Man vėl plautis rankas? — paklausė Abė. 

— Ne. — Viviana paėmė skėtiklį. — Mes per kelias minutes baig- 
sime. Tavęs reikia, kad pristatytum į vietą. Dabar atėjo metas ją sustab- 
dyti. 

— O kaip mano pacientai? 

— Aš tave užvaduosiu. Palik savąjį pranešimų gaviklį ant stalo prie 
operacinės. 

Viena seselė ėmėsi pakuoti šaldomąjį konteinerį su ledu. Kita iš- 
dėliojo šalia operacinio stalo kibirėlius su atšaldytu fiziologiniu tirpalu. 
Frobišeriui nebereikėjo daugiau nurodinėti: čia buvo kardiologijos sese- 
rys. Jos tiksliai žinojo, ką daryti. 

Frobišerio skalpelis greitai judėjo, parengtiniais pjūviais atidaly- 


damas širdį. Ta tebepulsavo, sulig kiekvienu susitraukimu varydama į 

arterijas deguonies prisotintą kraują. Dabar atėjo metas ją sustabdyti, 
nutraukti paskutines Karenos Ierijo gyvybės apraiškas. 

Frobišeris sušvirkštė į aortos šaknį penkis šimtus kubinių centimet- 
rų didelės koncentracijos kalio chlorido tirpalo. Širdis susitraukė kartą. 
Du. 

Ir sustojo. Dabar buvo suglebusi, jos raumenys paralyžiuoti nuo 
staigios kalio infuzijos. Abė nejučia žvilgtelėjo į monitorių. Jokio EKG 
aktyvumo. Karena Terijo galutinai ir kliniškai mirusi. 

Viena seselė supylė į krūtinės ertmę kibirėlį šalto kaip ledas fizio- 
loginio tirpalo, šitaip užšaldydama širdį. Tuomet Frobišeris suskato dar- 
buotis — rišo gyslas, pjovė. 

Po kelių akimirkų jis iškėlė iš krūtinės ląstos širdį ir atsargiai slyste- 
lėjo ją į dubenį. Šaltame fiziologiniame tirpale sūkuriavo kraujas. Seselė 
žengtelėjo į priekį su atdaru plastikiniu maišeliu. Frobišeris dar kelis 
kartus pasukiojo širdį fiziologiniame tirpale, paskui praskalautą organą 
įleido į maišelį. Dar įpilta atšaldyto fiziologinio. Dvigubame maišelyje 
širdis įdėta į šaldomąjį „Igloo“ konteinerį. 

— Ji jūsų, Dimateo, — pasakė Frobišeris. — Jūs važiuokite greitą- 
ja. Aš seksiu savo automobiliu iš paskos. 

Abė paėmė konteinerį. Jau stūmėsi pro operacinės duris, kai išgir- 
do Vivianą jai šūktelint: 


— Tik neišmesk iš rankų! 

avo rankose laikau Džošo O'Dėjaus gyvybę, — mąstė Abė, apglėbusi 
sau ant kelių „Igloo“. Transporto eismas, vidudienį Bostone intensy- 

vus kaip visada, prieš blyksinčius greitosios švyturėlius skyrėsi į šalis lyg 
pamojus burtų lazdele. Abė niekada anksčiau nebuvo važiavusi greito- 
sios pagalbos mašina. Kitomis aplinkybėmis ji galbūt būtų džiaugusis 
tokiu pasivažinėjimu — smagus vaizdas matyti Bostono vairuotojus, 
nemandagiausius pasaulyje, užleidžiant kelią. Bet šiuo metu ji buvo 
pernelyg susitelkusi į krovinį ant savo kelių, pernelyg suvokianti, kad 
kiekviena tiksinti sekundė buvo dar viena, pabėganti iš Džošo O'Dėjaus 
gyvenimo. 

— Vežatės čia ką nors gyva, a, daktare? — paklausė vairuotojas G. 
Furiljas, sprendžiant iš identifikacinės kortelės prie krūtinės. 

— Širdį, — atsakė Abė. — Gražią. 

— Ir kam ji atiteks? 

— Septyniolikmečiam vaikinui. 

Savo laisvų sąnarių rankomis Furiljas bemaž su atsainiu grakštumu 
išvairavo greitukę, aplenkdamas kamštyje įstrigusių automobilių virtinę. 

— Kelis kartus esu daręs reisus su inkstais iš oro uosto, bet, prisi- 
pažinsiu, man tai pirma širdis. 

— Man irgi, — pasakė Abė. 

— Ji išsilaiko gera — kiek, penkias valandas? 

— Apie tiek. 


Furiljas žvilgtelėjo į ją ir nusišiepė. 

— Nusiraminkite. Pristatysiu jus į vietą ir dar bus likusios keturios 
su puse valandos. 

— Ne dėl širdies aš nerimauju, o dėl vaikinuko. Paskutinėmis 
mano žiniomis jo būklė buvo ne per geriausia. 

Vairuotojas įdėmiau sužiuro į kelią. 

— Mes jau beveik vietoje. Daugių daugiausia dar penkios minutės. 

Per radijo stotelę sutreškėjo balsas: 

— Dvidešimt trečioji mašina, čia Beisaidas. Dvidešimt trečioji ma- 
šina, čia Beisaidas. 

Furiljas paėmė mikrofoną. 

— Dvidešimt trečioji, Furiljas. 

— Dvidešimt trečioji, prašom grįžti prie Beisaido priimamojo. 

— Neįmanoma. Transportuoju organą į Masačusetso bendrąją. 
Suprantate? Esu pakeliui į Masačusetso bendrąją. 

— Dvidešimt trečioji, jums nurodoma nedelsiant grįžti į Beisaidą. 

— Beisaide, pamėginkit susisiekti su kita mašina, gerai? Mes čia 
gabename gyvą organą... 

— Šis įsakymas būtent dvidešimt trečiajai mašinai. Tučtuojau grįž- 
kite. 

— Kas tai įsako? 

— Įsako daktaras Aronas Levis. Nebevažiuokite į Masačusetso 
bendrąją. Ar suprantate? 

Furiljas dirstelėjo į Ebę. 

— Kokį velnią visa tai reiškia? 

Jie sužinojo, — pagalvojo Abė. — O Dieve, jie sužinojo ir bando 
mus sustabdyti... 

Ji pažvelgė į konteinerį su Karenos Terijo širdimi viduje. Pagalvojo 
apie visus tuos gyvenimo mėnesius ir metus, kuriuos ateityje turėtų sep- 
tyniolikmetis vaikinukas. Ir pasakė: 

— Neapsisukite. Važiuokite toliau. 

— Ką 


— Pasakiau, važiuokite toliau. 

— Betgi man įsako... 

— Dvidešimt trečioji mašina, čia Beisaidas, — įsiterpė balsas iš 
radijo. — Prašom, atsiliepkite. 

— Tik vežkite mane į Masačuseto bendrąją, — paragino Abė. — 
Važiuokite. 

Furiljas žvilgrelėjo į radiją. 

— Jėzau šventas, — atsiduso jis. — Kad nežinau... 

— Gerai, tad išleiskite mane! — pareikalavo Abė. — Likusį kelią 
aš nueisiu. 

Vėl balsas per radiją: 

— Dvidešimt trečioji mašina. Čia Beisadas. Tučtuojau atsiliepkite! 

— Ak, užsikruškite, — sumurmėjo Euriljas į radiją. 

Ir numynė akceleratorių. 

Prie prievažos greitosios pagalbos mašinoms jau laukė seselė žalia 
operacinės apranga. Abei su konteineriu išlipus, ji bloškė: 

— Iš Beisaido? 

— Turiu širdį. 

— Sekit paskui mane. 

Abė tik suspėjo padėkodama pamoti Furiljui ir nusekė paskui se- 
selę per Skubiosios pagalbos skyriaus priimamąjį. Bemaž bėgdama Abė 
greitomis matė priekyje koridorius ir judrius praėjimus. Jiedvi įžengė į 
lifrą ir seselė nuspaudė skubiems atvejams skirtą eigos mygtuką. 

— Kaip vaikinukas? — paklausė Abė. 

— Jis prijungtas prie dirbtinės kraujo apytakos. Ilgiau negalėjome 
laukti. 

— Vėl teko gaivinti? 

— Jis ištisai gaivinamas. — Seselė žvilgrelėjo į konteinerį. — Čia 
pas jus jo paskutinis šansas. 

Jiedvi išlipo iš lifto ir leidosi vėl greita risčia pro virtinę automati- 
nių durų į chirurgijos bloką. 

— Čia. Aš nunešiu širdį, — pasakė seselė. 


Pro didžiulį langą į operacinę Abė pamatė kokį tuziną veidų su 

kaukėmis pasisukant pažiūrėti, kai konteineris buvo perduotas patar- 
naujančiajai seselei. Konteineris kaipmat atidarytas, širdis iškelta iš le- 
dinio guolio. 

— Jeigu apsivilksite naują operacinės aprangą, galite įeiti, — pasa- 
kė seselė. — Moterų persirengiamasis kiek toliau koridoriumi. 

— Dėkui. Manau, taip ir padarysiu. 

Kol Abė apsirengė naujais žaliais drabužiais, užsidėjo kepuraitę ir 
batų apmautus, operacinės brigada jau buvo išpjovusi pasiligojusią Džo- 
šo O'Dėjaus širdį. Abė įsmuko tarp susispietusio personalo, bet pasijuto 
nieko per visus tuos pečius nematanti. Tačiau girdėjo chirurgų pokal- 
bį — laisvą, kone nuoširdų. Visos operacinės panašios, toks pats nerūdi- 
jantis plienas, tokie patys melsvai žali užtiesalai ir skaisčios šviesos. Tik 
atmosfera tarp čia dirbančių žmonių buvo skirtinga, ir tą atmosferą lėmė 
vyresniojo chirurgo asmenybė. 

Sprendžiant iš lengvo pokalbio, Ivanas Tarasovas buvo chirurgas, 
su kurio malonu dirbti. 

Abė pasislinko arčiau operacinio stalo galvūgalio ir atsistojo šalia 
anesteziologo. Viršuje širdies monitorius rodė tiesią liniją. Džošo krū- 
tinėje neplakė širdis, visą jos darbą perėmė dirbtinės kraujo apytakos 
aparatas. Vaikinuko vokai buvo užmerkti ir sutvirtinti lipniąja plėvele, 
kad neišdžiūtų ragenos, o plaukai paslėpti po popierine kepuraite. Viena 
tamsi sruoga, ištrūkusi iš po jos, rangėsi kakta. Vis dar gyvas, — pagalvo- 
jo Abė. — Tau pasiseks, vaikuti. 

Anesteziologas žvilgtelėjo į Abę. 

— Jūs iš Beisaido? — sukuždėjo. 

— Aš kurjerė. Kaip iki šiol einasi? 

— Kurį laiką kybojom ant plauko. Bet blogiausia jau praeityje. 
Tarasovas dirba greitai. Jau yra prie aortos. — Jis kryptelėjo galva į vy- 
riausiąjį operatorių. 

Ivanas Tarsavovas, sniego baltumo antakiais ir romaus žvilgsnio, 
buvo mylimo senelio, kokį įsivaizduotų kiekvienas, įsikūnijimas. Kai 
pareikalaudavo naujos adatos siūti, daugiau nusiurbti skysčių, ištardavo 
tokiu švelniu tonu, lyg prašytų: dar vieną puodelį arbatos, malonėkite. 

Jokio siekio pasipuikuoti, jokio perdėto egoizmo, tik ramus specia- 
listas, triūsiantis prie savo darbo. 

Abė vėl pakėlė akis į monitorių. Vis dar tiesi linija. 

Vis dar jokio gyvybės ženklo. 


Džošo O Dėjaus tėvai laukiamajame verkė, kūkčiojo ir pramaišiui juo- 
kėsi. Visur aplinkui šypsenos. Šešta valanda vakaro. Ir sunkus jų išmėgi- 
nimas pagaliau baigėsi. 

— Nauja širdis dirba tiesiog puikiai, — pasakė daktaras Taraso- 
vas. — Faktiškai pradėjo plakti anksčiau, nei mes tikėjomės. Gera, stipri 
širdis. Turėtų užtekti Džošui visą gyvenimą. 

— Mes to nesitikėjome, — prisipažino ponas O'Dėjus. — Tik 
mums pranešta, kad jį perkėlė čionai. Kad iškilo kažkokia skubi būtiny- 
bė. Mes manėme... manėme... — jis nusisuko ir apsikabino žmoną. Taip 
juodu ir stovėjo susiglaudę, nepajėgdami kalbėti. 

Viena seselė švelniai prabilo: 

— Ponas ir ponia Dėjai? Gal norėtumėte pamatyti Džošą? Jis jau 
bunda. 

Šypsantis Tarasovas stebėjo O'Dėjus išvedamus į pooperacinę pala- 
tą. Paskui apsisuko ir pažvelgė į Abę. Už vielinių rėmelių akinių mėlynos 
jo akys blizgėjo. 

— Štai dėl ko mes dirbame, — tyliai ištarė jis. — Dėl tokių aki- 
mirkų kaip ši. 

— Mažai trūko, kad būtume pavėlavę, — pasakė Abė. 

— Tikrai, velniškai mažai. — Jis palingavo galvą. — Ir aš darausi 
gerokai per senas tokiam jauduliui. 

Juodu nuėjo į chirurgų poilsio kambarį, kur jis abiem pripylė po 
puodelį kavos. Nusiėmęs kepuraitę, susitaršiusiais plaukais, labiau pa- 
nėšėjo į susiglamžiusį profesorių negu į garsų krūtinės ląstos chirurgą. 

Jis padavė Abei puodelį. 

— Pasakykite Vivianai, kad mane kitą sykį šiek tiek anksčiau per- 

spėtų, — paprašė. — Ji tik kartą man paskambina, ir staiga šis vaikis jau 
prie mūsų durų. Tai 7222 bemaž sustojo širdis. 

— Viviana žinojo, ką daro, išsiųsdama vaikiną pas jus. 

Jis nusijuokė. 

— Viviana visada žino, ką daro. Tokia buvo ir studentė. 

— Ji nuostabi vyresnioji rezidentė. 

— Jūs Beisaide pagal chirurgijos programą? 

Abė linktelėjo ir atsigėrė karštos kavos. 

— Gerai. Šioje specialybėje mažai moterų. Per daug demonstruo- 
jama vyriškumo su peiliais. Visi nori tik pjauti. 

— Ir šitaip kalba chirurgas. 

Tarasovas žvilgtelėjo į kitus susibūrusius prie kavos aparato gydy- 
tojus. 

— Šiek tiek papiktžodžiauti, — pašnabždėjo jis, — kartais sveika. 

Abė išbaigė kavą ir pasižiūrėjo į laikroduką. 

— Turiu grįžti į Beisaidą. Turbūt nederėjo pasilikti prie operacijos. 
Bet džiaugiuosi, kad pasilikau. Dėkui, daktare Tarasovai, kad išgelbėjote 
vaikinui gyvybę. 

Jis paspaudė jai ranką. 

— Aš tik santechnikas, sujungęs vamzdžius, daktare Dimarteo. Tai 
jūs atgabenote svarbiausią dalį. 


Buvo jau po septintos, kai taksi pristatė Abę prie įėjimo į Beisaido ligo- 
ninės vestibiulį. Įžengdama pro duris pirmiausia išgirdo per garsiakalbį 
palubėje skelbiamą savo pavardę. Ji nukabino vidaus telefono ragelį. 

— Čia Dimateo, — pranešė. 

— Daktare, mes kviečiame jus jau kelias valandas, — atsiliepė te- 
lefonistė. 

— Mane turėjo pavaduoti Viviana Čao. Pas ją mano pranešimų 
gaviklis. 

— Turime jūsų pranešimų gaviklį čia komutatorinėje ant stalo. Tai 
ponas Paras jus kviečia. 

— Džeremijas Paras? 

— Jo vidaus telefono numeris penki šeši šeši. Administracija. 

— Jau septynios. Jis vis dar darbe? 

— Prieš penkias minutes buvo savo kabinete. 

Abė padėjo ragelį. Nuo pavojaus jausmo jai sumaudė skrandį. 
Džeremijas Paras, ligoninės direktorius, buvo administratorius, ne gy- 
dytojas. Anksčiau jai buvo tekę kalbėtis su juo tik sykį, per kasmetines 
sutiktuvių vaišes naujam ligoninės personalui. Juodu paspaudė vienas 
kiram ranką, apsikeitė keliomis mandagybėmis, ir paskui Paras nuėjo 
pasveikinti kitų rezidentų. Tas trumpas susitikimas paliko jai gyvą šalta- 
kraujiško žmogaus įspūdį. Ir dėvinčio puikius kostiumus. 

Žinoma, ji ir po sutiktuvių jį matydavo. Susitikę liftuose ar prasi- 
lenkdami koridoriuose juodu atpažinimo ženklan nusišypsodavo vienas 
kitam ir linktelėdavo, bet Abė abejojo, ar jis prisimena jos pavardę. O 
dabar septintą vakaro ieško jos per iškviečiamąją sistemą. 

Tai nepranašauja nieko gera, — pagalvojo ji. — Visiškai nieko gera. 

Ji vėl nukėlė telefono ragelį ir surinko Vivianos namų numerį. 
Prieš kalbėdamasi su Paru, privalanti žinoti, kas vyksta. Viviana žinos. 

Niekas neatsiliepė. 

Abė padėjo ragelį. Pavojaus jausmas dar labiau užaštrėjo. Kz gi, 
metas pasitikti pasekmes. Mes priėmėme sprendimą, išgelbėjome vaikinui 
gyvybę. Kas galėtų mus už tai kaltinti? 

Dunksinčia širdimi ji pasikėlė liftu į antrą aukštą. 

Administracijos bloke tvyrojo prieblanda: žibėjo tik viena eilė fluo- 
rescencinių palubės šviestuvų. Abė ėjo nušviestu ruožu, žingsnių garsą 
slopino kilimas. Iš abiejų pusių kabinetai buvo tušti, stalai — be se- 
kretorių savo vietose. Tačiau tolimajame koridoriaus gale po uždaromis 
durimis spindėjo šviesa. Pasitarimų salėje kažkas yra. 

Ji priėjo prie durų ir pasibeldė. 

Durys iškart plačiai atsilapojo ir jose žvelgdamas į ją stovėjo Dže- 
remijas Paras. Krintančioje iš už nugaros šviesoje jo veidas buvo nej- 
skaitomas. Toliau už jo, prie pasitarimų stalo, sėdėjo pustuzinis vyrų. Ji 


pastebėjo Bilą Arčerį, Marką ir Mohandą. Transplantologų grupė. 

— Daktare Dimateo, — ištarė Paras. 

— Atleiskite, aš nežinojau, kad jūs mėginate su manimi susisiek- 
ti, — atsiprašė Abė. — Manęs nebuvo ligoninėje. 

— Žinome, kur jūs buvote, — nukirto Paras ir žengtelėjo per 
slenkstį iš salės. 

Paskui jį tuoj pat atsekė Markas ir abu vyrai sustojo priešais Abę 
blausiai apšviestame koridoriuje. Juodu paliko duris ardaras, ir Abė 
matė Arčerį atsikeliant nuo kėdės ir einant uždaryti nuo jos akių durų. 

— Ateikite pas mane į kabinetą, — metė Paras. 

Kai tik jie atsidūrė viduje, direktorius užtrenkė duris ir ją užsipuolė: 

— Ar suprantate, kokią žalą padarėte? Ar bent kiek nutuokiate? 

Abė pažvelgė į Marką, bet iš jo veido nieko neišskaitė. Tai labiausiai 
ją išgąsdino: kad pro nepermatomą kaukę negali įžvelgti žmogaus, kurį 
myli. 

— Džošas O'Dėjus gyvas, — atsakė ji. — Persodinta širdis išgelbė- 
jo jam gyvybę. Negaliu to laikyti kokia nors klaida. 

— Klaida yra ta, kaip tai buvo padaryta, — pareiškė Paras. 

— Stovėjome prie jo lovos. Matėme jį mirštant. Toks jaunas vaiki- 
nas neturėtų... 

— Abe, — pertraukė ją Markas. — Mes neabejojame dėl jūsų pas- 
katų. Jos buvo geros, žinoma, buvo geros... 

— Ką čia paistote apie paskatas, Hodelai? — nukirto Paras. — Jos, 
velniai rautų, pavogė širdį! Žinojo, ką daro, ir nesuko sau galvos, ką į 
tai įvelia! Medicinos seseris. Greitosios vairuotojus. Net daktaras Limas 
buvo įtraukas! 

— Paklusti savo vyresniosios rezidentės įsakymams — būtent taip 
Abė ir turėjo elgtis. Ir tik šitaip pasielgė. Pakluso įsakymams. 

— Neišvengiamai bus atgarsių. Išvyti vyresniąją rezidentę nepa- 
kaks. 

švyti? Vivianą? Abė pažvelgė į Marką, laukdama, kad jis patvirtintų. 

— Viviana viską prisipažino, — prabilo Markas. — Prisipažįsta, 
kad privertė tave ir seseles ją palaikyti. 

— Nemanau, kad daktarė Dimateo taip lengvai leidžiasi priverčia- 
ma, — atšovė Paras. 

— O kaip Limas? — priminė Markas. — Juk jis irgi buvo opera- 
cinėje. Ketinate ir jį išspirti iš personalo? 

— Limas nenutuokė, kas vyksta, — atrėmė Paras. — Jis tik buvo 
pakviestas paimti inkstų. Viskas, ką jis žinojo — tai, kad Masačusetso 
bendrojoje recipientas ant operacinio stalo. O be to, ligos istorijoje buvo 
organo tiesioginio aukojimo dokumentas. — Paras pasigręžė į Ebę. — 
Jūsų parengtas ir paliudytas. 

— Džo Terijo pasirašė jį savo noru, — teisinosi Abė. — Jisai suti- 
ko, kad širdis atitektų tam vaikinukui. 

— O tai reiškia, kad nieko negalima kaltinti organo vagyste, — 
nurodė Markas. — Tai atlikta visiškai teisėtai, Parai. Viviana žinojo, už 
kurių virvučių patempti, ir jas patempė. Taip pat ir Abės. 

Abė buvo besižiojanti ginti Vivianos, bet pastebėjo perspėjamą 
Marko žvilgsnį. 

Atsargiai. Nekask sau duobės. 

— Pas mus yra pacientė, atvykusi širdies transplantacijai. O da- 
bar mes neturime širdies, kurią galėtume jai duoti. Ką, po velnių, man 
pasakyti jos vyrui? „Apgailestauju, pone Vosai, bet širdis kažkur prapuo- 
lė“? — Sustingusiu iš pykčio veidu Paras pasisuko į Abę: — Jūs tik rezi- 
dentė, daktare Dimateo. Savarankiškai ėmėtės sprendimo, kuris nepri- 
klausė jūsų kompetencijai. Vosas jau apie tai sužinojo. Dabar Beisaidui 
teks už tai sumokėti. Daug. 

— Baikite, Parai, — ramino Markas. — Iki to dar nepriėjo. 

— Manote, Viktoras Vosas mepasitelks savo advokatų? 

— Kokiu pagrindu? Yra sutikimas tiesiogiai paaukoti. Širdis turėjo 
atitekti vaikinukui. 

— Vien todėl, kad ji privertė pacientės vyrą jį pasirašyti? — Paras 
piktai dūrė pirštu į Abės pusę. 

— Aš jam tik papasakojau apie Džošą O'Dėjų, — gynėsi Abė. — 
Pasakiau, kad vaikinukui tik septyniolika... 

— Vien to pakanka, kad būtumėte išvyta, — pareiškė Paras ir pa- 
dabar pat — esate pašalinta iš rezidentūros programos. 

Abė sukrėsta išpūtė į jį akis. Buvo beužprotestuojanti, bet gerklė 
susigniaužė, užsmaugdama žodžius. 

— Negalite taip pasielgti, — pareiškė Markas. 

— Kodėl ne? 

— Pirma, tai sprendžia programos vadovas. Kiek generolą pažįstu, 
vargu ar šis pakęs, kad kas nors uzurpuotų jo autoritetą. O antra, mūsų 
ligoninės chirurgijos personalas ir taip jau nepakankamas. Jeigu prara- 
sime Abę, tai reikš, kad krūtinės ląstos chirurgams teks budėti kas antrą 
naktį. Jie pervargs, Parai. Ir darys klaidų. Jeigu norite sulaukti prie savo 
durų advokatų, būtent šitaip ir reikia elgtis. — Jis žvilgtelėjo į Abę. — 
Tau budėti rytoj naktį, tiesa? 

Ji linktelėjo. 

— Tad ką mes dabar darome, Parai? — paklausė Markas. — Ar 
žinote kurį nors kitą antrų metų rezidentą, kuris galėtų paprasčiausiai 
išeiti į priekį ir ją pakeisti? 

Džeremijas Paras piktai sužioravo akimis į Marką. 

— Tai tik laikinai. Patikėkite, tai tik laikinai. — Jis vėl pasisuko į 
Abę. — Rytoj išgirsite apie tai daugiau. O dabar eikite iš čia. 

Netvirtomis kojomis Abė kažkaip sugebėjo išeiti iš Paro kabineto. 
Buvo tokia priblokšta, kad vos pajėgė mąstyti. Nusigavo iki pusės kori- 
doriaus ir sustojo. Proto sąstingis buvo beužleidžiąs vietą ašaroms. Būtų 
čia pat vietoje pravirkusi, jeigu ne Markas, pasivijęs ir atsistojęs šalia jos. 

— Abe. — Jis apgręžė ją į save. — Visą popietę čia buvo mūšio 
laukas. — Ką, po velnių, manei šiandien veikusi? 

— Gelbėjanti vaikinuko gyvybę. Štai ką maniau veikianti! — Jos 
balsas palūžo, suskilo į kūkčiojimą. — Mes išgelbėjome jį, Markai. 
Būtent šitaip privalėjome pasielgti. Aš paklusau ne įsakymams, o savo 
pačios paskatoms. Savo pačios. — Ji piktai nusibraukė ašaras. — Jeigu 


Paras nori ant manęs atsigriebti, tegul. Pateiksiu faktus bet kuriai etikos 

komisijai. Sepryniolikmetis vaikinukas prieš kažkokio turtuolio žmoną. 
Viską išklosiu, Markai. Galbūt vis tiek mane išvys, bet išeisiu spardyda- 
masi ir šaukdama. 

Ji apsisuko ir vėl patraukė koridoriumi. 

— Yra kitas būdas. Lengvesnis. 

— Nesugalvoju tokio. 

— Klausykis manęs. — Jis vėl pačiupo ją už alkūnės. — Tegul 
Viviana viską prisiima sau! Vis tiek ji taip padarys. 

— Aš daugiau negu vykdžiau jos įsakymus. 

— Abe, priimk dovaną, kai tau duodama! Viviana prisiėmė kaltę. 
Šitaip ji norėjo apsaugoti tave ir seseles. Taip ir palik. 

— O kas atsitiks jai? 

— Ji jau atsistatydino. Vyresniojo rezidento pareigas perima Piteris 
Deinas. 

— O kureis Viviana? 

— Tai jos galvos skausmas, ne Beisaido. 

— Ji pasielgė tiksliai taip, kaip ir būtų turėjusi pasielgti. Išgelbėjo 
savo ligonio gyvybę. Už tai juk neišvejama! 

— Ji nusižengė pirmai čionykštei taisyklei. Komandinio darbo. Li- 


goninė negali sau leisti prarasti savo nuostatų, kaip Vivianos Cao arveju. 


Gydytojas turi būti arba su mumis, arba prieš mus. — Jis kiek parylė- 
jo. — O kurion pusėn tu stoji? 

— Nežinau. — Ji papurtė galvą. Pajuto vėl riedant ašaras. — Jau 
nebežinau. 


— Apsvarstyk savo galimybes, Abe. Antraip jas praleisi. Viviana 
jau baigusi savuosius penkerius metus. Ji — visateisė gydytoja. Galė- 
tų susirasti darbą, imtis nuosavos chirurginės praktikos. O tau celiktų 
internatūra. Jeigu dabar būtum išvyta, nebegalėtum tapti chirurge. Ką 
tu veiktum? Visą likusį gyvenimą teiktum medicinines paslaugas atsiųs- 
tiems iš draudimo agentūrų žmonėms? Tai to nori? 

Ji giliai įkvėpė oro ir beviltiškai atsiduso. 

— Ne. 


— Tai ko gi, po velnių, tu nori? 

— Aš aiškiai žinau, ko noriu! — Piktai perbraukusi ranka ji nusi- 
šluostė veidą. Dar kartą giliai atsikvėpė. — Šiandien sužinojau. Šią po- 
pietę. Stebėdama operacinėje Tarasovą. Mačiau jį paimant donoro širdį, 
glebną kaip negyvos mėsos gabalą. O ant operacinio stalo — vaikinukas. 
Chirurgas tuodu sujungia ir širdis pradeda plakti. Ir staiga vėl atgyja gy- 
vybė... — Kiek parylėjo, nurydama vėl užplūdusias ašaras. — Štai kada 
supratau, ko aš noriu. Noriu daryti tai, ką daro Tarasovas. — Pažvelgė į 
Marką. — Persodinti gyvybės dovaną tokiems vaikiukams kaip Džošas 
O'Dėjus. 

Markas linktelėjo. 

— Tuomet turi pasistengti, kad taip įvyktų. Abe, mes vis dar ga- 
lime padaryti, kad tai išdegtų. Tavo darbas. Stažuotojos vieta. Viskas. 

— Nematau kaip. 

— Tai aš pasiūliau tave į transplantologų grupę. Tu — vis dar pir- 
masis mano pasirinkimas. Galiu pasikalbėti su Arčeriu ir kitais. Jeigu 
visi tave palaikysime, Paras gaus atsitraukti. 

— Tai ir yra didysis „jeigu“. 

— Tu gali padėti, kad taip atsitiktų. Pirma, leisk Vivianai prisiimti 
kaltę. Juk buvo vyresnioji rezidentė. Tai ji priėmė netikusį sprendimą. 

— Betgi ji to nepadarė! 

— Matei tik pusę vaizdo. Nematei tos kitos pacientės. 

— Kokios gi kitos pacientės? 

— Ninos Vos. Ji paguldyta šį vidudienį. Galbūt tau reikėtų dabar į 
ją žvilgtelėti. Pačiai pamatyti, kad pasirinkimas nebuvo toks aiškus. Kad 
galbūt jūs vis dė/to padarėte klaidą. 

Abė nurijo ašaras. 

— Kur ji? 


— Ketvirtame aukšte. Bendrajame intensyviosios terapijos skyriuje. 


Net iš koridoriaus Abei girdėjosi sujudimas Bendrajame intensyviosios 
terapijos skyriuje: balsų kakofonija, kilnojamojo rentgeno aparato ūže- 


sys, du vienu metu skambantys telefonai. Vos tik jai įėjus pro duris, 

salėje įsiviešpatavo tyla. Netgi telefonai staiga nustojo skambėję. Kelios 
seselės įsispoksojo į ją, kitos pabrėžtinai nusisuko į šalį. 

— Daktare Dimateo, — pasitiko Aronas Levis. Jis ką tik išniro iš 
penktojo bokso ir dabar stovėjo su vos tramdomu įsiūčiu spoksodamas 
į ją. — Galbūt turėtumėte ateiti ir tai pamatyti. 

Besigrūdantis medicinos personalas tylomis prasiskyrė praleisti prie 
5-ojo bokso Abės. Ji nuėjo prie lango. Pro stiklą pamatė gulinčią moterį, iš 
pažiūros silpną, šviesiais pražilusiais plaukais ir blyškiu it paklodės veidu. 
Įstatytas jai į trachėją intubacinis vamzdelis buvo prijungtas prie plaučių 
ventiliacijos aparato. Moteris priešinosi aparatui: jos krūtinė spazmiškai 
kilnojosi, kai stengėsi pati savarankiškai traukti oro. Aparatas neleido: 
reguliavo jos kvėpavimą iš anksto užprogramuotu režimu, nepaisydamas 
žūtbūtinių ligonės pastangų pačiai kvėpuoti ir vis suzvimbdamas per- 
spėjamuoju signalu. Abi ligonės rankos buvo suvaržytos. Terapijos rezi- 
dentas į vieną jos riešą jungė intraarterinę sistemą, įdurdamas giliai po 
oda ir įstatydamas į stipininę arteriją kateterį. Kitas riešas, pririštas prie 
lovos, atrodė it pagalvėlė adatoms: subadytas nuo intraveninių infuzijų ir 
išmargintas mėlynių. Viena seselė kažką murmėjo ligonei, mėgindama ją 
nuraminti, bet moteris, visiškai sąmoninga, plėtė akis, kupinas begalinės 
baimės. Jų žvilgsnis buvo lyg kankinamo gyvūno. 

— Tai Nina Vos, — pasakė Aronas. 

Abė tylėjo, priblokšta siaubo, pamatyto moters akyse. 

— Ji priimta prieš aštuonias valandas. Beveik nuo pat tada, kai 
atvyko, jos būklė tolydžio blogėjo. Penktą valandą paskelbta kritinė pa- 
dėtis. Skilvelinė tachikardija. Prieš dvidešimt minučių — vėl kritinė pa- 
dėtis. Štai kodėl ji intubuota. Buvo numatyta šiąnakt operuoti. Grupė 
buvo pasirengusi. Operacinė parengta. Ligonė buvo visiškai paruošta. Ir 
paskui mes sužinome, kad donoras operuotas kažkiek valandų anksčiau 
numatyto grafiko. Ir kad širdis, kuri būtų turėjusi atitekti šiai moteriai, 
buvo pavogta. Pavogta, daktare Dimateo. 

Abė vis tylėjo. Stovėjo nustėrusi nuo kančios, kurią pamatė 5-ajame 


bokse. Tą akimirką Nina Vos nukreipė į ją akis ir jųdviejų žvilgsniai susi- 

tiko. Labai trumpai. Tai buvo prašymas pasigailėti. Skausmas tose akyse 
Abę sukrėtė. 

— Mes nežinojome, — sukuždėjo ji. — Nežinojome, kad jos būk- 
lė kritiška... 

— Ar suvokiate, kas dabar atsitiks? Ar bent kiek nutuokiate? 

— Vaikinukas... — ji pasigręžė į Aroną. — Vaikinukas gyvas. 

— O kaip dėl šios moters gyvybės? 

Abė neturėjo ką atsakyti. Kad ir ką pasakytų, kad ir kaip gintųsi, 
negalėtų pasiteisinti dėl kentėjimo už to lango. 

Ji bemaž nepastebėjo besiartinančio nuo medicinos seserų posto 
vyriškio. Tik kai jis ištarė: „Ar čia daktarė Dimateo?“, ji sutelkė žvilgsnį 
į vyriškio veidą. Žmogus buvo perkopęs šešiasdešimtį, aukštas ir gerai 
apsirengęs — iš tokių, kurie vien savo buvimu reikalauja dėmesio. 

Ji tyliai atsakė: 

— Taip, aš daktarė Dimateo. — Ir tik tuomet, kai tai ištarė, sumojo, 
ką mato vyriškio akyse: neapykantą, neslepiamą ir tūžmingą. Abė kone 
atsitraukė, kai vyriškis, patamsėjusiu nuo įsiūčio veidu, žengrelėjo prie jos. 

— Taigi jūs — ta kita, — tarė jis. — Jūs ir ta daktarė kiniūkštė. 

— Pone Vosai. Prašom, — įsiterpė Aronas. 

— Manote, galite mane išdūrinėti? — užriko ant Abės Vosas. — Ir 
mano žmoną? Susilauksite pasekmių, daktare. Velniai jus rautų, aš jau 
pasirūpinsiu, kad pasekmės būtų! — Sugniaužęs kumščius, jis dar žing- 
telėjo prie Abės. 

— Pone Vosai, — ramino Aronas. — Mes savaip susitvarkysime 
su daktare Dimateo. 

— Noriu, kad jos nebūtų šitoje ligoninėje! Nenoriu daugiau ma- 
tyti jos veido! 

— Pone Vosai, — tarė Abė. — Apgailestauju. Nepajėgiu apsakyri, 
kaip apgailestauju... 

— Tik pašalinkite ve/niop ją nuo manęs! — užbaubė Vosas. 

Aronas greitai atsistojo tarp jųdviejų. Tvirtai suėmė Abę už alkūnės 
ir nusivedė toliau nuo bokso. 


— Verčiau dinkite, — pasakė jis. 

— Jeigu tik galėčiau su juo pasikalbėti... paaiškinti... 

— Geriausia, ką galite dabar padaryti — tai dingti iš skyriaus. 

Ji pažvelgė į Vosą. Šisai stovėjo tiesiai prieky 5-ojo bokso, tartum 
saugotų savo žmoną nuo antpuolio. Abė dar niekada nebuvo regėjusi 
tokio kupino neapykantos žvilgsnio. Kad ir kiek kalbėtum ar aiškintum, 
to niekaip neįveiktum. 

Ji nuolankiai linktelėjo Aronui. 

— Gerai, — tarė. — Išeinu. 


Ir apsisukusi paliko skyrių. 


Po trijų valandų Stiuartas Sasmanas privažiavo prie Tenerio aveniu šaliga- 
tvio ir iš automobilio akimis tyrinėjo 1451 numeriu pažymėtą namą — 
kuklų, su tamsiomis langinėmis ir dengtu priebučiu priekyje. Valdą supo 
balta statinių tvora. Nors buvo per tamsu, kad Sasmanas gerai galėtų ma- 
tyti kiemą, instinktyviai spėjo, kad veja tikriausiai tvarkingai nupjauta, o 
gėlių lysvėse nėra piktžolių. Ore tvyrojo silpnas rožių aromatas. 

Sasmanas išlipo iš automobilio, įėjo pro vartukus ir priebučio laip- 
tukais užkopė prie paradinių durų. Gyventojai buvo namie. Degė švie- 
sos, ir pro užtrauktas langų užuolaidas matėsi judantys šešėliai. 

Jis nuspaudė durų skambutį. 

Atidarė moteris. Pavargęs veidas, pavargusios akys, nuo kažkokio 
baisaus psichinio svorio nulinkę pečiai. 

— Taip? — paklausė ji. 

— Atleiste, kad jus trukdau. Aš — Stiuartas Sasmanas. Galėčiau 
šnektelėti su Džozefu Terijo? 

— Šiuo metu jis nenorėtų su niekuo kalbėtis. Matote, mes ką tik 
patyrėme... šeimoje netektį. 

— Suprantu, ponia... 

— Terijo. Esu Džo motina. 

— Žinau apie jūsų marčią, ponia Terijo. Ir labai labai apgailestau- 
ju. Bet man svarbu pasikalbėti su jūsų sūnumi. Tai susiję su Karenos 


mirtimi. 

Moteris dvejojo tik mirksnį. Paskui ištarė: 

— Atleiskite, — ir uždarė duris. 

Jis išgirdo ją šaukiant: „Džo?“ 

Po minutėlės durys vėl atsidarė ir jose pasirodė vyriškis — parau- 
dusiomis akimis, vangiais iš sielvarto judesiais. 

— Aš — Džo Terijo, — pasisakė jis. 

Sasmanas ištiesė ranką. 

— Pone Terijo, mane atsiuntė kai kas, labai susirūpinęs jūsų žmo- 
nos mirties aplinkybėmis. 

— Aplinkybėmis? 

— Ji gulėjo Beisaido medicinos centre. Tiesa? 

— Klausykite, aš nesuprantu, apie ką kalbate. 

— Apie jūsų žmonos medicininę priežiūrą, pone Terijo. Ir ar ne- 
buvo padaryta kokių nors klaidų. Klaidų, kurios galėjo būti lemtingos. 

— Kas jūs? 

— Advokatas iš juridinės kontoros „Hoksas, Kreigas ir Sasmanas.“ 
Mano sritis — aplaidumas medicinos praktikoje. 

— Man nereikia jokio advokato. Nenoriu, kad koks nors lakstyto- 
jas paskui greitukes į įvykio vietą šįvakar man įkyrėtų. 

— Pone Lerijo... 

— Nešdinkitės velniop. — Džo buvo beuždarąs duris, bet kyšrelė- 
jęs ranką Sasmanas jam sutrukdė. 

— Pone Terijo, — ryliai ir ramiai ištarė Sasmanas. — Turiu pagrin- 
dą manyti, kad vienas iš Karenos daktarų padarė klaidą. Baisią klaidą. 
Galimas daiktas, jūsų žmona neturėjo numirti. Dar nesu dėl to tikras. 
Bet, jums leidus, galiu peržiūrėti įrašus medicininėje dokumentacijoje ir 
išsiaiškinti faktus. Visus faktus. 

Pamažėle Džo leido durims vėl atsiverti. 

— Kas jus atsiuntė? Pasakėte, kad kažkas jus atsiuntė. Kas? 

Su užuojautos žvilgsniu Sasmanas atsakė: 


— Draugas. 

nksčiau Abė niekada nebijodavo vykti į darbą, bet tą rytą įžengusi 

į Beisaido ligoninę pasijuto einanti į ugnį. Vakar vakare Džeremi- 
jas Paras pagrasino atgarsiais; šiandien jai teks su jais susidurti. Bet kol 
Vetigas faktiškai neatėmė iš jos ligoninės privilegijų, buvo pasiryžusi to- 
liau vykdyti kaip paprastai savo pareigas. Turėjo ligonių, kuriuos reikėjo 
vizituoti, ir pagal grafiką numarytų į operacinę atvejų. Šiąnakt ji budi. 
Velniai nematė, atliksianti savo darbą ir atliksianti jį gerai. Esanti sko- 
linga tai daryti savo pacientams — ir Vivianai. Vos prieš valandą jiedvi 
pasikalbėjo telefonu, ir paskutiniai Vivianos žodžiai jai buvo: „Kažkas 
turi užtarti tokius ligonius kaip Džošas O'Dėjus. Lik prie to, Dimareo. 
Dėl mūsų abiejų.“ 

Tą akimirką, kai Abė įžengė į Chirurgijos intensyviosios terapijos 
skyrių, ji išgirdo balsus iškart pritylant. Šiuo metu apie Džošą O'Dėjų 
turbūt jau visi žino. Nors niekas Abei nepasakė nė žodžio, ji girdėjo ty- 
liai murmančias medicinos seseris, matė neramius jų žvilgsnius. Nuėjusi 
prie lentynos, ji pasiėmė savo pacientų, kuriuos vizituos, ligos istorijas. 
Šiam darbui užbaigti jai prireikė didelio susitelkimo. Sudėjusi ligos is- 
torijas ant vežimėlio, išsistūmė iš seserų posto į pirmo pagal sąrašą savo 
ligonio boksą. Kai tik įėjo vidun, atsidūrė toliau nuo visų akių, pajuto 
palengvėjimą. Ji užtraukė užuolaidas, kad iš koridoriaus niekas negalėtų 
matyti, ir pasisuko į ligonę. 

Merė Alen gulėjo lovoje, savo plonas kaip pagaliukai rankas ir kojas 


sutraukusi vaisiaus įsčiose padėtimi. Prieš dvi dienas atliktą atvirą plau- 

čių biopsiją lydėjo du trumpi hipotenzijos epizodai, tad moteris buvo 
laikoma Chirurgijos intensyviosios terapijos skyriuje ir stebima. Seselė 
įrašiusi, kad Merės kraujospūdis pastarąsias dvidešimt keturias valandas 
laikėsi stabilus, nepastebėta jokių širdies rirmo sutrikimų. Tikėtina, kad 
Merę šiandien bus galima perkelti į Chirurgijos skyriaus nemonitoriuo- 
jamą palatą. 

Abė priėjo prie lovos ir tarė: 

— Ponia Alen? 

Sujudėjusi moteris pabudo. 

— Daktarė Dimateo, — sumurmėjo. 

— Kaip šiandien jaučiatės? 

— Ne per geriausiai. Žinote, vis dar skauda. 

— Kur? 

— Krūtinę. Galvą. Dabar ir nugarą. Visą skauda. 

Iš ligos istorijos Abė pamatė, kad medicinos seserys ištisą parą jai 
leido morfijų. Matyt, nepakankamai. Teks liepti dozę padidinti. 

— Mes jums duosime daugiau vaistų nuo skausmo, — pažadėjo 
Abė. — Tiek, kad jaustumėtės patogiai. 

— Ir kad padėtų man miegoti. Negaliu miegoti. — Iš didelio nuo- 
vargio atsiduso ir užsimerkė. — Aš tik noriu miegoti, daktare. Ir nepa- 
busti... 

— Ponia Alen? Mere? 

— Ar galėtumėte dėl manęs tai padaryti? Juk esate mano daktarė. 
Juk taip lengva. Taip paprasta. 

— Mes galime pašalinti skausmą. 

— Bet negalite pašalinti vėžio. Ar galite? — akys vėl atsimerkė ir 
pažvelgė į Abę, prašydamos visiško atvirumo. 

— Ne, — pripažino Abė. — To pašalinti mes negalime. Vėžys iš- 
plito į labai daug vietų. Galime jums paskirti chemoterapiją. Laimėti 
šiek tiek laiko. 

— Laiko? — Merė su rezignacija nusijuokė. — Kam gi man reikia 


laiko? Kad gulėčiau čia dar savaitę, dar mėnesį? Verčiau visa tai baigti. 

Abė paėmė Merės ranką. Ta buvo tartum į pergamentą įvyniotas 
kaulas, visai be mėsos. 

— Pirmiausia pasirūpinkime skausmu. Jeigu tai padarysime, gal- 
būt viskas atrodys kitaip. 

Užuot atsakiusi, Merė tik nusisuko nuo Abės ant šono. Buvo beuž- 
sidaranti nuo jos, atsijungianti. 

— Turbūt norite pasiklausyti mano plaučių, — tiek tepasakė. 

Abi žinojo, kad apžiūra — tik formalumas. Nereikalinga ceremoni- 
ja — stetoskopas ant krūtinės, paskui ant širdies. Bet Abė vis tiek atliko 
šiuos veiksmus. Mažai ką kita turėjo Merei Alen pasiūlyti, išskyrus tuos 
prisilytėjimus rankomis. Jai baigus, ligonė tebegulėjo atgręžusi nugarą. 

— Mesjus perkelsime iš Chirurgijos intensyviosios terapijos, — pa- 
žadėjo Abė. — Į palatą skyriuje. Ten bus ramiau. Ne tiek daug triukšmo. 

Jokio atsako. Tik gilus kvėpavimas, ilgas atodūsis. 

Abė paliko boksą jausdamasi dar labiau pralaimėjusi, dar nereika- 
lingesnė nei kada nors anksčiau. Tiek maža ji galėjo padaryti. Geriausia, 
ką turėjo pasiūlyti — kiek įmanoma malšinti skausmą. Ir, deja, pažadą 
leisti prigimčiai tvarkytis pačiai. 

Atsivertusi Merės ligos istoriją, ji įrašė: „Ligonė sako norinti nu- 
mirti. Reikia padidinti morfijaus dozę nuo skausmo ir pakeisti būklės 
kodą į „Nereanimuotina“. Paskui parašė nurodymus dėl perkėlimo ir 
padavė juos Sesilei, Merės seselei. 

— Noriu, kad ji jaustųsi patogiai, — pasakė Abė. — Dozę taikyki- 
te prie jos skausmo. Duokite tiek, kad galėtų miegoti. 

— Kokia viršutinė riba? 

Abė kiek parylėjo, svarstydama apie ploną liniją tarp patogumo ir 
prarastos sąmonės, tarp miego ir komos, paskui tarė: 

— Viršutinės ribos nėra. Ji miršta, Sesile. Nori numirti. Jeigu mnor- 
fhijus palengvina kančią, tai ir turime jai duoti. Net jeigu tai reikštų šiek 
tiek greitesnę pabaigą. 

Sesilė linktelėjo, jos akys išdavė nebylų pritarimą. 

Pasukusi į kitą boksą, Abė išgirdo Sesilę pašaukiant: 

— Daktare Dimateo? 

Abė atsigręžė: 

— Klausau? 

— Aš... tik norėjau jums pasakyti. Manau, turėtumėte žinoti, 
na... — Sesilė nervingai apsidairė po salę. Pamatė, kad kai kurios kitos 
seserys stebi. Laukia. Ji atsikrenkštė. — Norėjau, kad žinotumėte, jog 
mes manome jus ir daktarę Čao pasielgus teisingai. Kad atidavėte širdį 
Džošui O Dėjui. 

Abė sumirksėjo, nuvydama netikėtą ašarų antplūdį. 

— Dėkui jums. Labai labai dėkui. 

Tik dabar, apsidairiusi po salę, Abė pamatė kitas seseris pritariamai 
sulinksint. 

— Jūs — viena iš geriausių rezidenčių, kokią kada nors turėjome, 
daktare Dimateo, — tęsė Sesilė. — Mes norėjome, kad tai žinotumėte. 

Stojusioje tyloje pora rankų pradėjo ploti. Prisidėjo dar pora, pas- 
kui dar viena. Abė stovėjo be žado, spausdama prie krūtinės ligos isto- 
riją, o visos Chirurgijos intensyviosios terapijos skyriaus seserys pratrū- 
ko garsiais ir spontaniškais aplodismentais. Jos plojo jai. Griausmingos 


ovacijos, visoms stovint. 


— Noriu, kad jos nebūtų tarp personalo ir šioje ligoninėje, — pareiškė 
Vosas. — Ir padarysiu, po šimts, viską, kad šitaip atsitiktų. 

Per savo, Beisaido medicinos centro direktoriaus, kadenciją Dže- 
remijas Paras buvo susidūręs su daugybe kritinių situacijų. Dorojosi su 
dviem medicinos seserų streikais, keliais daugiamilijoniniais ieškiniais 
dėl gydytojų aplaidumo darbe ir karingais „Kovotojais už teisę gyventi“*, 
siautėjusiais vestibiulyje, bet dar niekada nebuvo stovėjęs prieš tokį atvi- 
rą įsiūtį, kokį dabar matė Viktoro Voso veide. Dešimtą valandą ryto 
Vosas su dviem savo advokatais iš šonų įžygiavo į Paro kabinetą ir pa- 


reikalavo pasitarti. Dabar buvo veik vidudienis ir grupė išsiplėtė, nes 


Šitaip vadinami žmogaus embrionų ir vaisių visokeriopos teisinės apsaugos šalininkai. 


92 


prisidėjo chirurgijos rezidentūros vadovas daktaras Kolinas Vetigas bei 
Suzana Kasado, Beisaido juriskonsultė. Mintis išsikviesti Suzaną topte- 
lėjo Parui. Kol kas dar nebuvo kalbos apie kokius nors teisinius veiks- 
mus, bet Paras laikė, kad atsarga gėdos nedaro. Ypač kai turi reikalą su 
kuo nors tokiu įtakingu kaip Viktoras Vosas. 

— Mano žmona miršta, — karščiavosi Vosas. — Ar suprantate? 
Miršta. Gali neišgyventi dar vienos nakties. Aš tiesiogiai kaltinu tas abi 
rezidentes. 

— Daktarė Dimateo tik antri metai rezidentūroje, — paaiškino 
Vetigas. — Ne ji priėmė sprendimą. Tai padarė vyresnioji rezidentė. 
Daktarė Čao pašalinta iš mūsų programos. 

— Reikalauju, kad atsistatydintų ir daktarė Dimateo. 

— Neji tai pasiūlė. 

— Tad suraskite dingstį jai išvyti. 

— Daktare Vetigai, — ramiai ir nuosaikiai prašneko Paras. — Mes 
privalome surasti kokį nors pagrindą jos rezidentūrai užbaigti. 

— Nėra nė menkiausio pagrindo, — atkakliai gynė savo poziciją 
daktaras Vetigas. — Visi jos įvertinimai kuo puikiausi ir visi užprotoko- 
luoti. Pone Vosai, suprantu, kad jums tai skausminga situacija. Supran- 
tu, kad visai normalu suversti kaltę kam nors kitam. Bet, manau, jūsų 
pyktis netinkamai nukreiptas. Tikroji problema ta, kad trūksta organų. 
Tūkstančiams žmonių reikia naujos širdies, o tokių surasti tegalima ke- 
letą. Pagalvokite, kas atsitiktų, jeigu mes vis dėlto išvytume daktarę Di- 
mateo. Ji galėtų pateikti apeliaciją. Reikalas nueitų aukščiau. Šis atvejis 
būtų išnagrinėtas ir užduoti klausimai. Mūsų paklaustų, kodėl ta širdis 
iš pat pradžių neatiduota sepryniolikmečiam vaikinukui. 

Stojo tyla. 

— Jėzau, — sumurmėjo Paras. 

— Suprantate, ką aš sakau? — vėl prašneko Vetigas. — Tai atrodo 
nekaip. Ir todėl ligoninė atrodys nekaip. Tai ne toks dalykas, kurį trokš- 
tume pamatyti laikraščiuose. Užuominas apie klasinę gerovę. Kad varg- 


šams lieka tik trupiniai. Stai kaip bus sužaista. Nesvarbu, tiesa tai ar ne. 

Verigas klausiamai apžvelgė sėdinčiuosius apie stalą. Visi tylėjo. 

Mūsų tyla daug ką pasako, — pagalvojo Paras. 

— Žinoma, negalime leisti, kad žmonės susidarytų klaidingą įspū- 
dį, — pritarė Suzana. — Kad ir kaip pasibaisėtinai tai galėtų nuskam- 
bėti, vien sandėris dėl žmogaus organų, pasirodęs spaudoje, galėtų mus 
sužlugdyti. 

— Aš tik sakau, kaip tatai atrodys, — gynėsi Vetigas. 

— Man nusispjaut, kaip tai atrodo, — bloškė Vosas. — Jos pavogė 
tą širdį. 

— Tai būta tiesioginio aukojimo. Ponas Terijo turėjo teisę sukon- 
kretinti recipientą. 

— Mano žmonai ta širdis buvo garantuota. 

— Garantuota? — Vetigas susiraukęs pažvelgė į Parą. — Ar aš ko 
nors nežinau? 

— Tai buvo nuspręsta dar prieš paguldant ją į ligoninę. Suderina- 
mumas buvo visiškas. 

— Taip pat ir vaikinuko, — atrėmė Vetigas. 

Vosas pašoko ant kojų. 

— Leiskit, žmonės, jums kai ką paaiškinti. Mano žmona miršta per 
Abę Dimareo. Ką gi, jūs nelabai gerai mane pažįstate. Bet štai ką jums 
pasakysiu: niekas nemulkina Vosų šeimos ir paskui lengvai atsiperka... 

— Pone Vosai, — įsiterpė vienas jo advokatų. — Galbūt mums tą 
reikėtų aptarti tarp... 

— Velniai rautų! Leiskit man pabaigti! 

— Prašom, pone Vosai. Tokia kalba nepadės geriausiems jūsų in- 
teresams. 

Vosas piktai sužioravo akimis į advokatą. Nutraukti savo antpuo- 
liui ir vėl atsisėsti jam akivaizdžiai prireikė pastangų. 

— Noriu, kad daktarė Dimateo būtų nubausta, — pareiškė ir pa- 

Paras jau prakaitavo. Dievaži, būtų taip lengva tą rezidentę tiesiog 


išvyti. Deja, generolas neketina jiems nusileisti. Kad juos kur, tuos chi- 

rurgus ir jų ambicijas; jie negali pakęsti, kai kas nors kitas komanduoja. 
Kodėl Vetigas toks užsispyręs? 

— Pone Vosai, — kuo švelniausiu balsu (tokiu balsu tramdomi 
laukiniai žvėrys) prašneko Suzana Kasado. — Ar galėčiau pasiūlyti kurį 
laiką mums visa tai apmąstyti? Pulti imtis juridinių veiksmų retai kada 
būna geriausia taktika. Per kelias dienas mums galbūt pavyks išspręsti 
jūsų problemas. — Suzana pabrėžtinai pažvelgė į Vetigą. 

Lygiai taip pat pabrėžtinai generolas dėjosi jos nematąs. 

— Per kelias dienas, — atrėmė Vosas, — mano žmona gali numir- 
ti. — Jis atsistojo ir su panieka pažvelgė į Parą. — Man nereikia apmąs- 


tyti. Reikalauju, kad daktarė Dimateo būtų nubausta. Ir kuo skubiau. 


— Matau kulką, — pasakė Abė. 

Markas nukreipė šviesos pluoštą, sukoncentruodamas į krūtinės 
ertmės gilumą. Į juodu sublizgo kažkas metalinio, paskui išnyko už iš- 
sipučiančio plaučio. 

— Aštrios akys, Abe. Kadangi tu ją pastebėjai, tai gal pati norėtum 
ir išimti? 

Nuo instrumentų stalelio Abė pasiėmė smailas žnyples. Plaučiai vėl 
išsipūtė, užstodami jai ertmės vaizdą. 

— Man reikia, kad jie iškvėptų orą. Nors sekundę. 

— Gerai, — atsakė anesteziologas. 

Abė įkišo ranką giliai į krūtinės ląstą, slinkdama vidiniu šonkaulių 
išlinkiu. Markas švelniai patraukė dešinį plautį, ir Abė, suspaudusi žny- 
plių galais metalo fragmentą, atsargiai pašalino jį iš ertmės. 

Suplota dvidešimt antro kalibro kulka žvangtelėjo į metalinį du- 
benį. 

— Vyriokui pasisekė, — pakomentavo Markas, nužvelgdamas ti- 
kėtiną kulkos trajektoriją. — Įėjimo anga tuoj dešiniau krūtinkaulio. 
Tikriausiai jos kelią nukreipė šonkaulis ar šiaip kažkas. Ir ji laisvai įkrito 


į pleuros ertmę. Jį tik ištiko pneumotoraksas. 

— Tikiuosi, jis pasimokė, — suniurnėjo Abė. 

— Ko pasimokė? 

— Kad nereikia erzinti žmonos. 

Tai ji šovė? 

— Taip. Grįžome iš ilgos kelionės, vaikuti. 

Juodu dabar uždarinėjo krūtinės ląstą, dirbdami išvien su draugišku 
lengvumu dviejų žmonių, gerai pažįstančių vienas kitą. Artėjo šešiolikta 
valanda. Abė budėjo nuo šio ryto septintos. Visą dieną stovėjus, jai gėlė 
blauzdas, o likę budėti dar dvidešimt keturios valandos. Bet šiuo meru 
ji buvo pakilios nuotaikos, pažvalėjusi nuo pasisekusios operacijos — ir 
todėl, kad gavo progą operuoti kartu su Marku. Būtent šitaip ji ir įsi- 
vaizdavo jųdviejų ateitį drauge: dirbant ranka rankon, pasitikint savimi 
ir vienas kitu. Markas buvo puikus chirurgas, greitas, tačiau kruopštus. 
Nuo pat pirmos dienos, kai Abė plovėsi rankas operuoti kartu su juo, jai 
padarė įspūdį tvyranti jo operacinėje atmosfera. Markas niekada nepra- 
rasdavo šaltakraujiškumo, niekada nešaukdavo ant seselės, niekada net 
nepakeldavo balso. Tada ji nusprendė, kad jeigu pačiai tektų kada nors 
gultis po peiliu, norėtų, kad Markas Hodelas būtų tas chirurgas, kuris 
laikytų rankoje skalpelį. 

Dabar Abė darbavosi čia pat greta jo, pirštinėta jos ranka susilies- 
davo su jojo, abiejų galvos arti pasilenkusios. Tai žmogus, kurį ji mylė- 
jo, darbas, kurį mėgo. Vien dėl šios akimirkos galėjo pamiršti Viktorą 
Vosą ir metančią šešėlį ant profesinės jos karjeros krizę. Galbūt krizė 
jau praėjo. Kol kas joks kirvis nenukrito, iš Paro kabineto neperduota 
jokios grėsmingos žinios. Po teisybei, šįryt Vetigas pasivedėjo ją į šalį ir 
su sau įprastu šiurkštumu pasakė, kad už traumatologijos ciklą gavusi 
aukščiausius įvertinimus. 

Viskas susitvarkys, — stebėdama ratukais išvežamą į pooperacinę 
palatą pacientą mąstė ji. — Kažkokiu būdu viskas baigsis gerai. 

— Puikus darbas, Dimateo, — pagyrė Markas, nusivilkdamas ope- 
racinės chalatą. 


— Kertu lažybų, tu taip sakai visiems rezidentams. 

— Kaip tik to niekada nesakau kitiems rezidentams. — Jis pasilen- 
kė prie jos ir pakuždėjo: — Susitiksime budinčiojo gydytojo kabinete. 

— E... daktare Dimateo? 

Abė ir Markas, abu rausdami, apsisuko ir sužiuro į pagalbinę ope- 
racinės seselę, ką tik įkišusią galvą pro duris. 

— Skambino pono Paro sekretorė. Jus nori matyti administraci- 
joje. 

— Dabar? 

— Jūsų laukia, — atsakė seselė ir pasišalino. 

Abė metė į Marką baimingą žvilgsnį. 

— O Dieve! Kas dabar? 

— Nesileisk jų sutrikdoma. Neabejoju, viskas bus gerai. Nori, kad 
eičiau su tavimi? 

Ji šiek tiek pamąstė, paskui papurtė galvą. 

— Esu didelė mergaitė. Turėčiau pati su tuo susidoroti. 

— Jeigu kils kokių problemų, išsikviesk mane per pranešimų gavi- 
Klį. Aš tuojau pat tenai atsirasiu. — Jisai spustelėjo jai ranką. — Pažadu. 

Ji šiaip taip įstengė atsakyti jam silpnutėle šypsena. Paskui pastūmė 
"operacinio bloko duris ir niūri nuėjo į lifrą. 

Su tokiu pačiu baimės jausmu kaip ir vakar vakare išlipo antrame 
aukšte ir kilimu klotu koridoriumi patraukė Paro kabineto link. Paro 
sekretorė nukreipė ją į posėdžių salę. Abė pabeldė į duris. 

— Užeikite, — išgirdo Parą tariant. 

Nervirtai atsikvėpusi, ji įžengė vidun. 

Paras atsikėlė iš savo vietos prie pasitarimų stalo. Salėje taip pat 
buvo Kolinas Vetigas ir Abei nepažįstama moteris, kokių keturiasde- 
šimties brunetė dailiai pasiūtu mėlynu kostiumėliu. Tuose veiduose Abė 
nematė nė menkiausios užuominos apie šio susitikimo tikslą, bet visa 
nuojauta jai kuždėjo, kad šis pokalbis bus ne iš maloniųjų. 

— Daktare Dimateo, — prašneko Paras, — leiskite jus supažin- 
dinti su Suzana Kasado, ligoninės juriskonsulte. 


Juriskonsultė? Vadinasi, nieko gera. 

Abi moterys paspaudė viena kitai rankas. Kasado delnas palyginti 
su ledine Abės oda atrodė nenatūraliai šiltas. 

Abė atsisėdo greta Vetigo. Stojo trumpa tyla, kol juriskonsultė šla- 
meno popieriais, o Vetigas gargždžiai krenkštė. 

Paskui Paras prabilo: 

— Daktare Dimateo, gal prisimintumėte, ką galite papasakoti apie 
savo vaidmenį rūpinantis ponia Karena Terijo? 

Abė susiraukė. Visai ne to ji tikėjosi. 

— Aš atlikau pirminį ponios Terijo būklės įvertinimą, — paaiški- 
no ji. — Paskui perdaviau neurochirurgams. Jos atvejį perėmė jie. 

— Tai kiekgi laiko ji buvo jūsų globoje? 

— Oficialiai? Dvi valandas. Daugmaž. 

— Ir per tas dvi valandas ką jūs padarėte, tiksliai? 

— Stabilizavau jos būklę. Užsakiau reikalingus laboratorinius tyri- 
mus. Visa tai turėtų būti ligos istorijoje. 

— Taip, mes turime kopiją, — patvirtino Suzana Kasado ir pa- 
plekšnojo gulinčius ant stalo popierius. 

— Jūs viską rasite ten dokumentuota, — pasakė Abė. — Mano 
įrašus priimant pacientę ir nurodymus. 

— Jūs viską padarėte? — paklausė Suzana. 

— Taip, viską. 

— Ar prisimenate padariusi ką nors, kas būtų galėję neigiamai pa- 
veikti pacientės būklės eigą? 

— Ne. 

— Ką nors, ką būtumėte turėjusi padaryti? Retrospekryviai? 

— Ne. 

— Kaip suprantu, pacientė neišgyveno. 

— Ji patyrė sunkią galvos traumą. Per eismo įvykį kelyje. Buvo 
nustatyta smegenų mirtis. 

— Po to, kai perdavėte ją neurochirurgams. 

Netekusi kantrybės, Abė apsidairė aplinkui stalą. 

— Gal kas nors teiktųsi man paaiškinti, kas dedasi? 

— Dedasi tai, — atsiliepė Paras, — kad mūsų atsakomybės drau- 
dėjai — beje, ji taip pat ir jūsų — agentūrai „Vanguard Mutual“ vos 
prieš kelias valandas įteiktas pareiškimas, pristatytas asmeniškai ir pasi- 
rašytas vieno advokato iš juridinės kontoros „Hoksas, Kreigas ir Sasma- 
nas“. Man nemalonu jums tai pranešti, daktare Dimateo, bet panašu, 
kad jūsų — ir Beisaido — laukia civilinis ieškinys dėl medicininės prak- 
tikos aplaidumo. 

Abė staiga pasijuto stinganti oro. Apimta silpnumo, įsitvėrė stalo, 
stengdamasi nuslopinti iš skrandžio bekylantį šleikštulį, bet tik pajėgė 
mesti priblokštą žvilgsnį ir nepatikliai palinguoti galvą. 

— Kaip suprantu, jūs to nesitikėjote, — pasakė Suzana Kasado. 

— Aš... — Abė nurijo seiles. — Ne. Ne. 

— Tai tik preliminarus pareiškimas, — toliau kalbėjo Suzana Ka- 
sado. — Aišku, jūs suprantate, kad esama daugybės formalumų, prieš 
bylai iš tikrųjų patenkant į teismą. Pirma, atvejis bus peržiūrėtas valsti- 
jos medikų etikos kolegijos, kuri nustatys, ar faktiškai buvo, ar nebuvo 
gydymo aplaidumo. Jeigu kolegija nuspręs, kad nebuvo, visas reikalas 
gali šiame etape ir sustoti. Bet nepaisydamas to, ieškovas turi teisę toliau 
eiti iki teismo. 

— Ieškovas, — sumurmėjo Abė. — Kas gi tas ieškovas? 

— Mirusiosios vyras. Džozefas Terijo. 

— Turbūt įvyko klaida. Koks nors nesusipratimas... 

— Velniškai teisingai, nesusipratimas, — įsiterpė Vetigas. 

Visi sužiuro į generolą, iki tol sėdėjusį tylų kaip akmuo. 

— Aš pats peržiūrėjau ligos istoriją. Kiekvieną puslapį. Jokių ap- 
laidaus gydymo požymių nėra. Daktarė Dimateo padarė viską, kas pri- 
valėjo būti padaryta. 

— Tai kodėl ji vienintelė iš daktarų įvardyta ieškinyje? — paklausė 
Paras. 

— Aš vienintelė? — Abė klausiamai pažvelgė į juriskonsultę. — O 
kaip neurochirurgai? Skubiosios pagalbos skyriaus priimamasis? Niekas 


kitas neįvardytas? 

— Tik jūs, daktare, — atsakė Suzana. — Ir jūsų darbdavys, Bei- 


saidas. 
Apstulbusi Abė atsilošė kėdėje. 
— Negaliu tuo patikėti... 
— Ir aš, — pritarė jai Verigas. — Šitaip nedaroma, ir mes visi tai 


žinome. Prakeikti teisininkai nusitaiko į kiekvieną gydytoją, prisiartinu- 
sį bent mylios atstumu prie ligonio. Čia kažkas negerai. Kažkas vyksta. 

— Tai Viktoro Voso darbas, — ryliai ištarė Abė. 

— Voso? — Vetigas atsainiai numojo ranka. — Šiuo atveju jis ne- 
turi ką laimėti. 

— Jis pasirengęs mane sužlugdyti. Štai ką laimės. — Ji apžvelgė sė- 
dinčiuosius aplink stalą. — Kaip manote, kodėl aš vienintelė įvardyta gy- 
dytoja? Kažkokiu būdu Viktoras Vosas prilindo prie Džo Terijo. Įtikino 
jį, kad aš padariau ką nors ne taip. Jeigu tik galėčiau pasikalbėti su Džo... 

— Jokiu būdu, — pertraukė Suzana. — Tai būtų desperatiškas 
ženklas. Ieškovui pasufleruota, kad suprantate įklimpusi į bėdą. 

— Aš ir esu įklimpusi į bėdą! 

— Ne. Dar ne. Jeigu iš tikrųjų nebūta gydymo aplaidumo, tas 
reikalas anksčiau ar vėliau subliūkš. Kai kolegija priims sprendimą jūsų 
naudai, tikėtina, kita šalis atsisakys ieškinio. 

— Kas, jeigu jie vis tiek užsispirs eiti į teismą? 

— Nebūtų prasmės. Vien teisinės išlaidos... 

— Argi nesuprantate, tai Vosas dengia sąskaitą. Jam nesvarbu, lai- 
mės ar prakiš! Galėtų apmokėti visą armiją teisininkų, kad tik aš laksty- 
čiau išsigandusi. Džo Terijo ieškinys galbūt tik pirmasis. Viktoras Vosas 
galėtų atsekti kiekvieną pacientą, kuriuo kadaise rūpinausi. Įtikinti juos 
visus bylinėtis su manimi. 

— O mes esame jos darbdavys. Tai reiškia, kad jie kels ieškinius 
ir prieš Beisaidą, — pridūrė Paras. Atrodė pasiligojęs. Beveik toks pat 
pasiligojęs, kokia jautėsi ir Abė. 

— Juk turi būti koks nors būdas tam nukenksminti, — pasakė 


Suzana. — Kaip nors prieiti prie pono Voso ir apraminti situaciją. 

Visi tylėjo. Bet žvelgdama į Paro veidą Abė galėjo išskaityti jo gal- 
voje sklandančią mintį: Greičiausias būdas apraminti tą reikalą — tai 
išvyti tave. 

Ji laukė smūgio, tikėjosi, kad šis trenks. Bet netrenkė. Paras ir Su- 
zana tik apsimainė žvilgsniais. 

Paskui Suzana prašneko: 

— Žaidimas dar tik prasideda. Turime mėnesius manevrams. Mė- 
nesius atsakomiesiems veiksmams planuoti. O dabar... — Ji pažvelgė į 
Abę. — „Vanguard Mutual“ paskirs jums gynėją. Siūlau kuo greičiau su 
juo susitikti. Taip pat jums verta pagalvoti ir apie savo privatų advokatą. 

— Manote, man jo reikia? 

— Taip. 

Abė nurijo seiles. 

— Nežinau, ar išgalėsiu nusisamdyti advokatą... 

— Atsižvelgiant į ypatingą jūsų situaciją, daktare Dimateo, — pa- 


brėžė Suzana, — jums nevalia neišgalėti. 


Abei šiąnakt budėti buvo nelyginant palaima. Gausybė iškvietimų ir ži- 
nučių per pranešimų gaviklį privertė ją visą vakarą bėgioti, rūpinantis 
viskuo, pradedant pneumotoraksu Bendrajame intensyviosios terapijos 
skyriuje ir baigiant pooperaciniu karščiavimu — chirurgijos palatoje. 
Apie Džo Terijo ieškinį mažai turėjo laiko mąstyti. Bet kartkartėmis, 
pertraukėlių tarp telefoninių iškvietimų metu, ji pasijausdavo pavojin- 
gai arti ašarų. Iš visų sielvartaujančių sutuoktinių, kuriuos guosdavo ir 
ramindavo patarimais, Džo Terijo buvo paskutinis, iš kurio būtų ga- 
lėjusi tikėtis teisminio ieškinio. K4 gi aš padariau ne taip? — klausė ji 
savęs. — Ar turėjau pasirodyti labiau užjaučianti? Labiau susirūpinusi? 

Velniai rautų, Džo, ko dar norėjai iš manęs? 

Kad ir kas tai būtų, ji žinojo, kad daugiau nuveikti negalėjo. Padarė 
geriausia, kas buvo įmanoma. Ir už visas pastangas dėl Karenos Terijo 


dabar jai atlyginama kirčiu per veidą. 

Ji niršo ant advokatų, ant Viktoro Voso, net ant Džo. Nors pasta- 
rojo gailėjosi, bet taip pat ir jautėsi jo išduota. To paties žmogaus, kurio 
kančią ji taip skaudžiai atjautė. 

Dešimtą valandą Abė pagaliau galėjo pasitraukti į budinčiojo gy- 
dytojo kabinetą. Pernelyg prislėgta, kad galėtų skaityti žurnalus, per- 
nelyg demoralizuota, kad norėtų kalbėtis su kuo nors, net su Marku, 
ji atsigulė ant lovos ir stebeilijo į lubas. Kojas jautė lyg suparalyžiuotas, 
visą kūną negyvą. Kaip, po velnių, aš prastumsiu šią naktį, — klausė sa- 
vęs, — jeigu net nepajėgiu prisiversti pasijudinti nuo šios lovos? 

Bet vis dėlto ji pasijudino, kai pusę vienuoliktos suskambo telefo- 
nas. Atsisėdo ir pakėlė ragelį. 

— Daktarė Dimateo. 

— Skambiname iš operacinės. Daktarams Arčeriui ir Hodelui jūs 
čia reikalinga. 

— Dabar? 

— Kaip įmanoma greičiau. Bręsta sunkus atvejis. 

— Tuoj ateisiu. 

Abė padėjo ragelį. Atsidususi abiem rankomis persibraukė plau- 
kus. Ber kuriuo kitu metu, bet kurį kitą vakarą ji jau būtų ant kojų ir 
nekantrautų plautis rankas. O šiąnakt mintis, kad teks stovėti kitapus 
operacinio stalo priešais Marką ir Arčerį, buvo vos pakenčiama. 

Velniai rautų, juk esi chirurgė, Dimateo. Tad ir elkis kaip tokia! 

Būtent pasidygėjimas savimi pastatė ją ant kojų ir pastūmėjo iš 
budinčiojo gydytojo kabineto. 

Rado Marką ir Arčerį viršuje, chirurgų poilsio kambaryje. Juodu sto- 
vėjo prie mikrobangų krosnelės, pritildytais balsais ramiai kalbėdamiesi. 
Vien iš to, kaip jųdviejų galvos krestelėjo jai įėjus, Abė suprato, kad jų 
pokalbis turėjęs būti privatus. Bet vos tik ją pamatę, abu nusišypsojo. 

— Štai ir jūs, — tarė Arčeris. — Apkasuose viskas ramu? 

— Kol kas, — atsakė Abė. — Girdėjau, judviem siunčiamas rimtas 
atvėjis. 


— Transplantacija, — paaiškino Markas. — Grupė jau renkasi. 

Tik bėda, kad mums nepavyko susisiekti su Mohandu. Jį pavaduos 
penktųjų metų rezidentas, bet galbūt mums prireiks, kad ir tu asistuo- 
tum. Pasirengusi plautis rankas? 

— Prie širdies transplantacijos? — Abei kaip tik reikėjo staigios 
adrenalino dozės, kuri jai padėtų atsikratyti depresijos. Ji energingai 
linktelėjo Markui. — Būsiu sužavėta. 

— Tik yra viena problemėlė, — perspėjo Arčeris. — Pacientė — 
Nina Vos. 

Abė išpūtė į jį akis. 

— Taip greitai jai atsirado širdis? 

— Mums pasisekė. Širdis keliauja iš Berlingtono. Viktorą Vosą tur- 
būt ištiktų infarktas, jeigu jis žinotų, kad pasitelkiame jus. Bet šiuo mo- 
mentu įsakinėjame mes. Ir operacinėje mums gali prisireikti dar poros 
rankų. Kai tiek mažai laiko, akivaizdus pasirinkimas esate jūs. 

— Tu vis tiek tam pasirengusi? — paklausė Markas. 

Abė nedvejojo. 

— Visiškai, — atsakė. 

— Gerai, — tarė Arčeris. — Atrodo, turime asistentę. — Jis link- 
telėjo Markui. — Su jumis abiem susitinkame trečiojoje operacinėje. Už 


dvidešimties minučių. 


Dvidešimt trečią trisdešimt jiems paskambino krūtinės ląstos chirurgas 
iš Vilkokso memorialinės ligoninės Berligtone, Vermonto valstijoje. Pa- 
imti organai iš donoro; širdis pasirodė esanti puikios būklės ir skubiai 
transportuojama į oro uostą. Užkonservuota aršaldžius iki keturių laips- 
nių pagal Celsijų, jos veikla laikinai paralyžiuota perplaunant koncen- 
truotu kalio chlorido tirpalu, ji galės išlikti gyvybinga keturias penkias 
valandas. Be kraujo tėkmės į vainikines arterijas kiekviena praslenkanti 
minutė — išeminis laikas — gali sukelti dar kelių miokardo ląstelių 
mirtį. Kuo ilgesnis išeminis laikas, tuo mažesnė tikimybė, kad širdis Ni- 


nos Vos krūtinėje funkcionuos. 

Skubos tvarka užsakytu reisu skrydis, tikimasi, užtruks daugiausia 
pusantros valandos. 

Iki vidurnakčio Beisaido ligoninės transplantologų grupė jau buvo 
susirinkusi ir apsirengusi žaliais operacinės drabužiais. Kartu su Bilu Ar- 
čeriu, Marku ir anesteziologu Frenku Zviku buvo ir mažutė armija pa- 
galbinio personalo: seselės, perfuziologė, kardiologas Aronas Levis ir Abė. 

Į trečiąją operacinę ant ratukų įrideno Niną Vos. 

Pusę antros iš Logano tarptautinio oro uosto telefonu panešė: lėk- 
tuvas saugiai nutūpė. 

Tai buvo signalas chirurgams patraukti prie praustuvių. Plaudama- 
si prie kriauklės rankas Abė pro langą matė trečiąją operacinę, kur kiti 
transplantologų grupės nariai jau plušėjo ruošdamiesi. Seselės dėliojo 
ant staliukų instrumentus ir plėšė paketus su steriliais užtiesalais. Perfu- 
ziologė dar kartą tikrino, kaip veikia panašus į spintelę dirbtinės kraujo 
apytakos aparatas. Penktųjų metų rezidentas, jau nusiplovęs rankas, sto- 
vėjo pasirengęs paruošti operacinį lauką. 

Ant operacinio stalo, pačiame elektrokardiografo laidų ir intrave- 
ninių infuzijų vamzdelių raizgalynės viduryje, gulėjo Nina Vos. Atro- 
dė tartum visiškai nesuvokianti aplinkui ją kunkuliuojančios veiklos. 
Daktaras Zvikas stovėjo prie Ninos galvos, švelniai jai murmėdamas ir 
tuo pat metu leisdamas į intraveninės infuzijos sistemą pentobarbita- 
lio dozę. Suvirpčioję jos vokai užsivėrė. Zvikas uždėjo ant jos burnos ir 
nosies kaukę. Paspaudinėjęs ventiliacijos aparato maišą, vieną po kito 
įpumpavo į plaučius kelis gurkšnius deguonies, paskui nuėmė kaukę. 

Kitas žingsnis turėjo būti atliktas greitai. Pacientė dabar buvo be 
sąmonės, nesugebanti savarankiškai kvėpuoti. Atlošęs jos galvą, Zvikas 
įstūmė į gerklę lenktą laringoskopą, lokalizavo balso stygas ir įstatė en- 
dotrachėjinį vamzdelį. Oro pripūstas manžetas neleis slankioti vamzde- 
liui trachėjoje. Tada Zvikas prijungė vamzdelį prie plaučių ventiliacijos 
aparato ir sulig dumplių iškvėpiais ligonės krūtinė pradėjo kilsuoti. In- 
tubacija neužtruko nė trisdešimties sekundžių. 


Buvo įjungtas ir nukreiptas į stalą operacinis apšvietimas. Užlieta 

to spindinčio tviskesio Nina atrodė nežemiškai. Veikiau vaiduokliškai. 
Viena seselė nutraukė Ninos kūną dengiančią paklodę ir apnuogino lie- 
menį su lanko pavidalo šonkauliais po blyškia oda, mažomis, beveik 
sutrauktomis krūtimis. Rezidentas ėmėsi dezinfekuoti operacinį lauką, 
plačiais jodo brūkšniais dažydamas odą. 

Trinktelėjusios atsidarė operacinės durys ir ką tik nusiplovę rankas, 
aukštai jas iškėlę ir varvančiu nuo alkūnių vandeniu, vidun įžengė Mar- 
kas, Arčeris ir Abė. Jie buvo pasitikti su steriliais rankšluosčiais, chalatais 
ir pirštinėmis. Kol visi visiškai apsirengė, Nina jau buvo paruošta ir ap- 
dengta užtiesalais. 

Arčeris nuėjo prie operacinio stalo. 

— Dar jos čia nėra? — paklausė jis. 

— Tebelaukiame, — atsakė viena seselė. 

— Juk nuo Logano vos dvidešimt minučių kelio. 

— Galbūt jie įstrigo į transporto kamštį. 

— Antrą valandą nakties? 

— Jėzau, — tarė Markas. — To mums dar betrūko. Eismo įvykio. 

Arčeris įsižiūrėjo į monitorius. 

— Taip pasitaikė Mejo klinikoje. Jiems atskraidino inkstą net iš 
Teksaso. Tik išvažiavusi iš oro uosto greitoji atsitrenkia į sunkvežimį. 
Organas sutraiškomas. Beje, irgi puikiai tikęs. 

— Juokauji, — metė Zvikas. 

— Eli, argi aš juokaučiau tokia tema? 

Penktųjų metų rezidentas žvilgtelėjo į sieninį laikrodį. 

— Jau trečia valanda, kai organas paimtas. 

— Laukim. Tik laukim, — ramino Arčeris. 

Suskambo telefonas. Visų galvos pasisuko į atsiliepusią seselę. Po 
kelių sekundžių ji padėjo ragelį ir pranešė: 

— Širdis jau apačioje. Kurjeris pakeliui į viršų iš skubiosios pagal- 
bos priimamojo. 

— Gerai, — bloškė Arčeris. — Pjaunam. 


Iš savo vietos, kur stovėjo, Abė galėjo tik įkypai matyti procedūrą, 

ir tai kartkartėmis vaizdą jai užstodavo Marko petys. Arčeris ir Markas 
darbavosi greitai ir sutartinai, padarė vidurio linija sternotomijos pjūvį, 
atidengė fasciją, paskui — kaulą. 

Suzyzė ant sienos vidaus ryšio selektorius. 

— Atvyko daktaras Meipsas iš organų paėmimo grupės su specialia 
siunta, — pranešė iš priešoperacinės. 

— Mes kaniuliuojame, — pasakė Markas. — Tegul jis ateina pa- 
sižiūrėti. 

Abė žvilgtelėjo į operacinės duris. Už apžvalgos lango stiklo jai ma- 
tėsi rankų plovykla, kur stovėjo ir laukė vyriškis. Šalia jo ant ratukinių 
neštuvų kėpsojo mažas šaldomasis „Igloo“ konteineris — toks pat, ko- 
kiu ji anksčiau gabeno Karenos Terijo širdį. 

— Jis įeis, — pranešė seselė iš priešoperacinės, — kai tik pasikeis 
drabužius. 

Po kelių minučių, dabar jau vilkintis žalia apranga, įžengė daktaras 
Meipsas — smulkus vyras kone neandertaliečio kakta ir nosimi, po chi- 
rurgine kauke kyšančia it vanago snapas. 

— Sveiki atvykę į Bostoną, — pasitiko svečią Arčeris. — Aš — Bi- 
las Arčeris. O čia — Markas Hodelas. 

— Leonardas Meipsas. Vilkokse aš asistavau daktarui Nikolsui. 

— Gerai atskridote, Lenai? 

— Būtų pravertę lėktuve siūlomi gėrimai. 

Arčeris išlaužė plačią šypseną, matomą net pro kaukę. 

— Taigi ką mums Kalėdoms argabenote, Leni? 

— Puikumėlį. Manau, jums patiks. 

— Tuoj, tik baigsiu kaniuliuoti ir pasižiūrėsiu. 

Kylančiosios aortos kaniuliavimas — pirmas žingsnis jungiant li- 
gonį prie dirbtinės kraujo apytakos aparato vamzdelių. Ta perfuziologės 
valdoma žema drūta dėžė laikinai perims širdies ir plaučių darbą: rinks 
veninį kraują, papildys jį deguonimi ir varys vėl į ligonio aortą. 

Arčeris dviem šilkiniais siūlais kylančiosios aortos sienoje siuvo dvi 


koncentrines užtraukiamąsias kilpas. Paskui skalpelio galu joje padarė 

mažutėlę įpjovą, o kai pro ją ištryško šviesus kraujas, mikliai įstatė ar- 
terinę kaniulę ir suveržė užtraukiamąsias kilpas. Kraujo čiurkšlė ryškiai 
sumažėjo ir galiausiai visai išnyko, jam įsiuvus kaniulės galiuką į vietą. 
Kitas kaniulės galas prijungtas prie dirbtinės kraujo apytakos aparato 
arterinės linijos. 

Markas, asistuojančiai Abei operacinį lauką plečiant skėtikliais, jau 
pradėjo veninį kaniuliavimą. 

— Gerai, — tarė Arčeris, pasitraukdamas nuo stalo. — Išvynioki- 
me savo dovaną. 

Viena seselė atidarė šaldomąjį konteinerį ir iškėlė širdį, įvyniotą į 
du paprastus plastikinius maišelius. Atraizgiusi raiščius, ji slystelėjo pli- 
ką organą į dubenį su steriliu fiziologiniu tirpalu. 

Arčeris iš tos vonios atsargiai išėmė atšaldytą širdį. 

— Dailiai išpjauta, — pagyrė jis. — Jūs, vyručiai, puikiai pasidar- 
bavote. 

— Dėkui, — tarė Meipsas. 

Pirštinėtu pirštu Arčeris perbraukė širdies paviršių. 

— Arterijos minkštos ir lygios. Spindžiai visiškai švarūs. 

— Ji atrodo lyg mažoka, ar ne? — paklausė Abė, žvilgrelėdama per 
stalą. — Kokio svorio buvo donoras? 

— Keturiasdešimt penkių kilogramų, — atsakė Meipsas. 

Abė susiraukė. 

— Suaugęs? 

— Paauglys, anksčiau sveikas. Bernas. 

Abė pagavo Arčerio akyse šmėstelint nerimo šešėlį ir prisiminė, kad 
jis turi du keliolikmečius sūnus. 

Arčeris atsargiai įdėjo organą atgal į atšaldyto fiziologinio tirpalo 
vonią. 

— Negalime leisti, kad šita nueitų perniek, — tarė ir vėl savo dė- 
mesį sutelkė į Niną. 

O Markas ir Abė buvo bebaigią veninį kaniuliavimą. Du lankstūs 


plastikiniai vamzdeliai su metaliniais krepšeliais gale pro durtines ange- 

Pro šias kaniules veninis kraujas bus surenkamas ir nukreipiamas į siur- 
blinį oksigenatorių. 

Dabar dirbdami kartu Arčeris ir Markas užblokavo apatiniąją ir 
viršutiniąją tuščiąsias venas, atkirsdami kelią kraujui grįžti į širdį. 

— Užspaudžiu aortą, — pranešė Markas, uždarydamas kylančiąją 
aortą. 

Širdis, atkirsta ir nuo veninio pritekėjimo, ir nuo arterinio ištekė- 
jimo, dabar tapo beverčiu maišeliu. Ninos Vos kraujo apytaką visiškai 
kontroliavo perfuziologė ir jos stebuklingasis aparatas. Taip pat buvo 
kontroliuojama ir kūno temperatūra. Atšaldant pratekančius skysčius, 
kūną buvo galima pamažu atvėsinti iki dvidešimt penkių laipsnių pagal 
Celsijų — gilios hipotermijos. Tai padės apsaugoti naujai implantuoto 
miokardo ląsteles ir užtikrins mažesnį organizmo deguonies suvartojimą. 

Zvikas išjungė plaučių ventiliacijos aparatą. Ritmiškas dumplių 
šniokštesys nutilo. Nebeliko reikalo pumpuoti į plaučius orą, kai tą dar- 
bą darė dirbtinės kraujo apytakos aparatas. 

Jau buvo galima pereiti prie transplantacijos. 

Arčeris perpjovė aortą ir plaučių arterijas. Kraujas pliūptelėjo į krū- 
tinės ląstą, išsipylė ant grindų. Iškart viena seselė užmetė rankšluostį šiam 
sugerti. Arčeris darbavosi, nekreipdamas dėmesio į prakaitu išrasojusią 
savo kaktą, plieskiančių lempų karštį. Paskui perpjovė prieširdžius. Dar 
daugiau kraujo, tamsesnio, aptaškė Arčeriui chalarą. Jis iki alkūnių sukišo 
rankas į krūtinės ertmę. Nesveika Ninos Vos širdis, blyški ir suglebusi, 
dabar iškelta ir įmesta į dubenį. Jos vietoje liko žiojinti tuštuma. 

Abė žvilgtelėjo į monitoriaus ekraną viršuje ir ją užplūdo išgąstis, 
kai pamatė lygią EKG liniją. Žinoma, ir negalėjo būti niekas brėžiama. 
Juk širdies nėra. Faktiškai visi klasikiniai gyvybės požymiai išnyko. Plau- 
čiai nejudėjo. Širdies neliko. Bet pacientė tebegyveno. 

Markas iškėlė iš dubens donoro širdį ir nuleido į krūtinę. 

— Kai kas šią procedūrą vadina garbingu santechniko darbu, — 


tarė jis, taip pasukdamas širdį, kad atitaikytų kairiųjų prieširdžių kame- 

ras. — Taip pat mano, kad tai tas pat, kaip susiūti kimštą žvėrelį ar kas 
nors panašaus. Bet jeigu tik bent kiek leisi nukrypti dėmesiui, nespėsi nė 
susizgribti, kad įsiuvi širdį atbulai. 

Penktųjų metų rezidentas susijuokė. 

— Nejuokinga. Taip yra pasitaikę. 

— Fiziologinio, — pareikalavo Arčeris, ir seselė iš dubenio išpylė 
ant širdies atšaldyto fiziologinio tirpalo, kad po kaitriomis šviesomis ši 
išliktų šalta. 

— Šimtai dalykų gali pakrypti ne taip, — kalbėjo toliau Markas, 
siūlių adatą giliai, beveik nuožmiai besdamas į kairįjį prieširdį. — Re- 
akcija į vaistus. Anestezijos katastrofos. Ir, velniai rautų, visada kaltė 
suverčiama chirurgui. 

— Čia daug kaupiasi kraujo, — pasakė Arčeris. — Abe, pasiurbk. 

Siurblio ūžesys užleido vietą įtampos tylai — dabar chirurgai dar- 
bavosi sparčiau. Girdėjosi tik siurblinio oksigenatoriaus dūzgesys ir ada- 
tų laikiklių ciksėjimas, sulig kiekviena siūle susispaudžiant dantytiems 
žnybtukams. Nors Abė vis siurbė, kraujas sunkėsi į užtiesalus ir varvėjo 
ant grindų. Rankšluosčiai prie chirurgų kojų permirko. Jie spardė šiuos 
šalin, ir vis buvo užmetami nauji. 

Arčeris numetė į šalį siūlių adatą. 

— Dešinieji prieširdžiai sujungti. 

— Perfuzijos kateterį, — paprašė Markas. 

Seselė padavė jam kateterį. Jis įstatė šį į kairįjį prieširdį ir įliejo at- 
šaldyto iki keturių laipsnių pagal Celsijų fiziologinio tirpalo. Šalto skys- 
čio srovė atvėsino skilvelį ir išplovė jame visas oro kišenes. 

— Tvarka, — tarė Arčeris, pakreipdamas širdį, kad galėtų padaryri 
aortos anastomozę. — Jungiam tuos vamzdžius. 

Markas žvilgrelėjo į sieninį laikrodį. 

— Tik pažiūrėkit. Žmonės, mes lenkiam grafiką. Kas per komanda. 

Suzvimbė vidaus ryšio selektorius. Iš priešoperacinės seselė pranešė: 

— Ponas Vosas teiraujasi, kaip sekasi jo žmonai. 


— Puikiai, — atsišaukė Arčeris. — Be problemų. 

— Kaip manote, kiek dar truks? 

— Valandą. Pasakykite jam, kad ten lauktų. 

Selektorius išsijungė. Arčeris žvilgrelėjo į Marką. 

— Jis veikia mane prieš plauką. 

— Vosas? 

— Mėgsta viską kontroliuoti. 

— Tu rimtai? 

Arčerio siūlių adata įlinko ir išlinko iš blizgančios aortos sienos. 

— Bet, antra vertus, turbūt, jeigu turėčiau tiek pinigų kiek jis, irgi 
visiems įsakinėčiau. 

— Iš kur jo pinigai? — paklausė penktųjų metų rezidentas. 

Arčeris nustebęs pažvelgė į jį. 

— Nežinote apie Viktorą Vosą? „VMI International?“ Viskas nuo 
chemikalų iki robotų technologijos. 

— Ar „V“ santrumpoje VMI reiškia Vosą? 

— Pagavote. — Arčeris užrišo ir nukirpo paskutinę siūlę. — Su 
aorta baigta. Atspauskite. 

— Ištraukiu perfuzijos kateterį, — pranešė Markas ir pasisuko į 
Abę: — Paruošk įstatyti tuos du širdies stimuliatoriaus laidus. 

Arčeris paėmė nuo stalelio naują siūlių adatą ir ėmėsi plaučių gyslų 
anastomozės. Dar tik baigdamas siūti pastebėjo įsodintą organą plečiantis. 

— Tik pažiūrėkite! — tarė. — Šalta kaip ledas ir jau spontaniškai 
susitraukinėja. Ia mažytė trokšta veikti. 

— Stimuliatoriaus laidai prijungti, — pranešė Markas. 

— Vyksta isuprelio infuzija, — pranešė Zvikas. — Du miligramai. 

Jie stebėjo ir laukė, kol suveiks isuprelis, kol širdis darsyk susitrauks. 

Ji gulėjo inertiška it sudribęs maišas. 

— Nagi, — paragino Arčeris. — Nenuvilk manęs. 

— Defibriliatorių? — paklausė seselė. 

— Ne, suteikite jai pačiai šansą. 

Pamažu širdis susitraukė į kumščio didumo mazgą, paskui vėl su- 


glebo. 


IIO 


Žvikas pranešė: 

— Didinu isuprelio dozę iki trijų miligramų. 

Dar vienas susitraukimas. Paskui — nieko. 

— Pirmyn, — tarė Arčeris. — Dar jai šiek tiek botago. 

— Keturi miligramai, — pasakė Zvikas, reguliuodamas intraveni- 
nę infuziją. 

Širdis įsitempė, atsileido. Susitraukė, atsileido. 

Zvikas dirstelėjo į monitorių. Dabar ekranu bėgo ORS komplekso 
danteliai. 

— Ritmas iki penkiasdešimties. Šešiasdešimt keturi. Sepryniasde- 
šimt... 

— Titruok iki vienos dešimtosios, — nurodė Markas. 

— Tą aš ir darau, — atsakė Zvikas, pakoreguodamas isuprelio dozę. 

Arčeris kreipėsi į pagalbinę operacinės seserį: 

— Susisiekite per selektorių, gerai? Praneškite į pooperacinę dalį, 
kad mes beveik baigiame. 

— Atskiesta iki vienos dešimtosios, — pasakė Zvikas. 

— Gerai, — tarė Markas. — Atjungiam ją nuo dirbtinės kraujo 
apytakos. Ištraukite kaniules. 

Zvikas spragtelėjo plaučių ventiliacijos aparato jungiklį. Operaci- 
nėje visi iškart tartum pasijautę lengviau atsiduso. 

— Tik tikėkimės, kad ji ir ta širdis sutars, — tarė Markas. 

— Ar žinome, kiek artimas žmogaus leukocitų antigeno atitiki- 
mas? — paklausė Arčeris ir atsisuko pažvelgti į daktarą Meipsą. 

Už jo niekas nestovėjo. 

Abė buvo taip susitelkusi į operaciją, kad nė nepastebėjo, kada 
žmogus dingo. 

— Jis išėjo prieš dvidešimt minučių, — pasakė viena seselė. 

— Taip paprasčiausiai ir išėjo? 

— Galbūt turėjo skubėti į lėktuvą, — spėjo ji. 

— Nė negavau progos paspausti jam rankos, — pasigailėjo Arčeris 


ir vėl pasisuko į ligonę ant stalo. — Gerai. Baigiam. 


adiai jau buvo gana. Visi tie verkšlenimai, visa ta neišeikvota ber- 

niokiška energija, nuolatos prasiveržianti keiksmais ir ssumdymusi, 
iščiulpė jos jėgas. O dabar dar ir jūros liga. Gregoras, didelė beždžio- 
nė, sirgo taip pat kaip ir daugelis berniūkščių. Audringesniais orais, kai 
laivo korpusas daužėsi į Šiaurės jūros bangas it kūjis į priekalą, jie visi 
dejuojantys tysojo pasliki savuosiuose gultuose, o jų blogulio garsai ir 
kvapai pasiekdavo net viršutinius denius. Tokiomis dienomis valgomoji 
salė apačioje likdavo tuščia ir bemaž nelankoma, koridoriai tušti, o jūrų 
laineris panėšėjo į kokį nors didžiulį aimanuojantį vaiduoklių laivą, val- 
domą dvasių įgulos. 

Jakovui dar niekada nebuvę taip smagu. 

Nekankinamas nė menkiausios pykulio užuominos, jis laisvai bas- 
tėsi po visą laivą. Niekas jo nestabdė, netgi atvirkščiai — įgulai tartum 
patiko jį matyti aplinkui. Jis aplankydavo Kubičevą mašinų skyriuje, ir 
tame triukšmingame džeržgiančių stūmoklių ir dyzelinio tvaiko pragare 
jie žaisdavo šachmatais. Kartais Jakovas net laimėdavo. Išalkęs Jakovas 
nuklysdavo į kambuzą, kur kokas Lubis pavaišindavo jį arbata, barš- 
čiais ir medyvniku — aromatingų medaus pyragu su prieskoniais iš jo 
gimtosios Ukrainos. Lubis buvo mažakalbis. Tik paklausdavo „Dar?“ 
ar „Pakaks, e?“ — ir viskas. Už jį kalbėdavo maistas, kurį tiekdavo į 
stalą. Dar būdavo galima tyrinėti krovinių triumą ir radisto paralpą su 
daugybe rankenėlių ir mygtukų, taip pat viršutinį denį su brezentu už- 


dengtomis gelbėjimosi valtimis, kuriose patogu slėptis. Vienintelė vieta, 

kur Jakovui nepavykdavo nusigauti — tai paties paskuigalio dalis. Jam 
nesisekdavo rasti tenai vedančio praėjimo. 

O užvis mėgstamiausia jo vieta buvo kapitono tiltelis. Kapitonas 
Dibrovas ir šturmanas pasveikindavo Jakovą atlaidžiomis šypsenomis ir 
leisdavo jam atsisėsti prie stalo su žemėlapiais. Ten jis vienintelės savo 
rankos smiliumi brėždavo jų jau nuplauktą kursą: iš Rygos uosto, Balti- 
jos jūra, sąsiauriu tarp Malmės ir Kopenhagos, aplink Danijos viršutinį 
galą ir per Šiaurės jūrą su išsišovusiomis it brastos akmenys naftos grę- 
žinių platformomis, turinčiomis tokius pavadinimus kaip Montrouzas, 
Keturiasdešimtieji, Paiperis. Šiaurės jūra buvo didesnė nei Jakovas įsi- 
vaizdavo. Anaiptol ne mėlyna balutė, kokia ji atrodė žemėlapyje, o dvi 
dienos kelionės per vandenis. Ir netrukus, pasakė jam šturmanas, jie 
plauksią per dar didesnę jūrą, Atlanto vandenyną. 

— Jie taip ilgai neišgyvens, — spėjo Jakovas. 

— Kas tokie „jie“? 

— Nadia ir kiti berniukai. 

— Žinoma, išgyvens, — patikino jį šturmanas. — Visi plaukdami 
per Šiaurės jūrą suserga. Po kurio laiko jų skrandžiai nurims. Tai susiję 
su vidine ausimi. 

— Ką bendra turi vidinė ausis su skrandžiu? 

— Ji jaučia judėjimą. Per daug judėjimo ją sutrikdo. 

— Kodėl? 

— Iš tikrųjų nė pats nesuprantu. Bet taip yra. 

— Ber aš nesergu. Ar mano vidinė ausis kuo nors kitokia? 

— Tu veikiausiai užsigimęs jūrininkas. 

Jakovas pasižiūrėjo į savo kairės rankos strampą ir papurtė galvą. 

— Taip nemanau. 

Šturmanas nusišypsojo. 

— Tu turi geras smegenis. O smegenys kur kas svarbesnės. Tau jų 
prireiks ten, kur vyksti. 

— Kodėl? 

— Amerikoje, jeigu esi protingas, gali praturtėti. Juk nori būti tur- 


tingas, tiesa? 

— Nežinau. 

Ir šturmanas, ir kapitonas nusijuokė. 

— Galbūt vaikinas visai neturi smegenų, — pasakė kapitonas. 

Jakovas be šypsenos pažvelgė į juodu. 

— Kapitonas tik pajuokavo, — nuramino jį šturmanas. 

— Žinau. 

— Kodėl tu niekada nesijuoki, berneli? Nesu matęs tavęs juokiantis. 

— Man nesinori. 

Kapitonas suprunkštė. 

— Mažajam mergavaikiui pasisekė — jis vyksta pas kažkokią tur- 
tingą šeimą Amerikoje. Ir nelinkęs juoktis. Kas jam yra? 

Jakovas gūžtelėjo pečiais ir vėl įbedė akis į žemėlapius. 

— Aš taip pat ir neverkiu. 


Aleksejus rietėsi ant gulto, glausdamas sau prie krūtinės Šušu. Jakovui 
prisėdus šalia ant čiužinio, jis krūptelėjęs atsibudo. 

— Taip niekada ir neatsikelsi? — paklausė Jakovas. 

— Aš sergu. 

— Lubis vakarienei išvirė avienos kukulių. Aš sukirtau devynis. 

— Nekalbėk apie juos. 

— Tu neišalkai? 

— Žinoma, išalkau. Bet taip sergu, kad negaliu valgyti. 

Jakovas atsiduso ir apsidairė po kajutę. Joje buvo aštuoni gultai, ir 
šešiuose gulėjo berniukai, pernelyg pasiligoję, kad pajėgtų žaisti. Jakovas 
jau aplankė ir gretimas kajutes ir rado kitus berniukus tokius pat neįga- 
lius. Nejau šitaip bus per visą Atlantą? 

— Taip dedasi dėl tavo vidinės ausies, — paaiškino Jakovas. 

— Apie ką tu čia kalbi? — išstenėjo Aleksejus. 

— Apie tavo ausį. Nuo jos tau blogina skrandį. 

— Mano ausys visai sveikos. 

— Tu jau sergi keturias dienas. Turi atsikelti ir eiti pavalgyri. 

— Ai, palik mane ramybėje. 

Jakovas pačiupo Šušu ir išplėšė jam iš rankų. 

— Atiduok! — sukliko Aleksejus. 

— Nagi, kelkis ir pasiimk. 

— Greičiau grąžink! 

— Pirmiau atsikelk. Nagi. 

Jakovas atšoko nuo gulto, kai Aleksejus bergždžiai pabandė su- 
griebti kimštą šunytį. 

— Jausies geriau, jeigu atsikelsi iš lovos. 

Aleksejus atsisėdo. Minutėlę gūžėsi ant čiužinio krašto, siūbuoda- 
mas galva, vos tik laivui pakrypstant. Staiga jis užsidengė delnu burną, 
metėsi ant kojų, paknopstom nubėgo per kajutę ir išsivėmė į kriauklę, 
paskui vairodamas nuropojo atgal į gultą. 

Jakovas iškilmingai sugrąžino jam Šušu. 

Aleksejus prisiglaudė kimštą šunytį prie krūtinės. 

— Sakiau tau, kad sergu. Dabar eik šalin. 

Jakovas paliko berniukų patalpas ir išsibastė į koridorių. Prie Na- 
dios atskiros kajutės durų pasibeldė. Niekas neatsiliepė. Jis nuslinko prie 
Gregoro kajutės ir vėl pasibeldė. 

— Kas ten? — suniurnėjo iš vidaus. 

— Čia aš, Jakovas. Jūs irgi dar sergate? 

— Atsikrušk nuo mano durų. 

Jakovas nuėjo. Kurį laiką bastėsi po laivą, bet Lubis jau atsigulė 
nakčiai miego. Kapitonas ir šturmanas buvo pernelyg užsiėmę, kad su 
juo kalbėtųsi. Kaip visada Jakovas liko pats vienas. 

Jis pasuko į mašinų skyrių aplankyti Kubičevo. 

Juodu sustatė šachmatų lentą. Jakovas ištraukė baltuosius ir perkėlė 
karaliaus pėstininką į ketvirtą laukelį. 

— Ar kada nors buvote Amerikoje? — paklausė Jakovas. 

— Dusyk, — atsakė Kubičevas, paeidamas į priekį savuoju kara- 
lienės pėstininku. 

— Jums ten patiko? 

— Kad ir negalėčiau pasakyti. Visada, kai tik įplaukiame į uostą, 


mums įsako likti laive. Taip nė velnio ir neteko pamatyti. 

— Kodėl kapitonas taip įsako? 

— Įsako ne kapitonas, o tie žmonės iš paskuigalio kajutės. 

— Kokie žmonės? Niekada jų nemačiau. 

— Niekas jų nemato. 

— Tad kaip žinote, kad jie ten? 

— Paklausk Lubio. Jis jiems gamina valgį. Kažkas suvalgo maistą, 
kurį jis nusiunčia. Tai darai kitą ėjimą ar ne? 

Labai susikaupęs Jakovas paėjo į priekį kitu pėstininku. 

— Tai kodėl jums paprasčiausiai nepabėgri iš laivo, kai tenai nu- 
plauksime? — paklausė jis. 

— Kurių galų? 

— Pasilikti Amerikoje ir praturtėti. 

Kubičevas krenkštelėjo. 

— Man moka pakankamai. Negaliu skųstis. 

— Kiek jums moka? 

— Esi pernelyg smalsus. 

— Daug? 

— Daugiau, negu anksčiau uždirbdavau. Daugiau, negu daugelis 
žmonių gauna. Ir aš tik keliauju pirmyn atgal, pirmyn atgal per tą pra- 
keiktą Atlantą. 

Jakovas paėjo valdove. 

— Taigi darbas geras? Būti laivo mašinistu? 

— Kvailas ėjimas — išvesti į priekį valdovę. Kodėl taip padarei? 

— Bandau ką nors nauja. Ar aš galėčiau tapti laivo mašinistu? 

— Ne. 

— Betgi jums daug moka. 

— Tik todėl, kad dirbu „Sigajevo kompanijoje“. Jie gerai moka. 

— Kodėl? 

— Laikau liežuvį už dantų. 

— Kodėl? 

— Iš kur, po velnių, man žinoti? — Kubičevas siekė per lentą. — 


Mušu žirgu tavo valdovę. Matai, sakiau tau, kad kvailai paėjai. 

— Tai buvo bandymas, — atsakė Jakovas. 
— Ką gi, tikiuosi, kad ko nors iš jo pasimokei. 


Po kelių dienų kapitono tiltelyje Jakovas paklausė šturmano: 

— Kas tokia ta „Sigajevo kompanija“? 

Šturmanas nustebęs žvilgtelėjo į jį. 

— Iš kur žinai tą pavadinimą? 

— Kubičevas pasakė. 

— O nebūtų turėjęs. 

— Vadinasi, ir jūs apie tai nekalbate? — nusistebėjo Jakovas. 

— Tikrai taip. 

Kurį laiką Jakovas tylėjo, tik stebėjo šturmaną kuičiantis prie elek- 
troninių prietaisų. Iš mažo ekrano blykčiojančius skaičiukus jis perrašy- 
davo į žurnalą, paskui pasižiūrėdavo į žemėlapį. 

— Kur mes esame? — paklausė Jakovas. 

— Čia. 

Šturmanas parodė žemėlapyje į mažutę „x“. Ji buvo vandenyno vi- 
duryje. 

— Kaip jūs žinote? 

— Iš skaičių. Skaitau juos ekrane. Platumą ir ilgumą. Matai? 

— Reikia būti labai protingam, kad galėtum tapti šturmanu. 

— Tiesą sakant, ne taip jau labai. 

Dabar vyras slankiojo po žemėlapį dvi plastikines liniuotes. Jos 
buvo sujungtos lankstais, ir, nuslinkęs jomis prie kompaso rožės žemėla- 
pio krašte, jis abi suglausdavo. 

— Ar darote ką nors nelegalaus? 

— Ką) 

— Ar būtent todėl jums negalima apie tai kalbėti? 

Šturmanas atsiduso. 

— Vienintelė mano atsakomybė — vesti tą laivą iš Rygos į Bostoną 
ir atgal į Rygą. 


— Arjūs visada gabenate našlaičius? 

— Ne. Paprastai gabename krovinį. Dėžes. Aš neklausiu, kas jose. 
Neuždavinėju klausimų, taškas. 

— Taigi galėtumėte daryti ką nors nelegalaus. 

Šturmanas nusijuokė. 

— Betgi tu ir velniūkštis, a? 

Jis vėl ėmėsi rašyti į žurnalą, tvarkingais stulpeliais perkeldamas 
skaičius iš ekrano. 

Berniokas kurį laiką tylomis jį stebėjo, paskui prašneko: 

— Kaip manote, ar kas nors mane įsivaikins? 

— Žinoma, taip. 

— Net ir su tokiu? — Jis iškėlė savo rankos strampą. 

Šturmanas pažvelgė į jį, ir Jakovas pagavo vyro akyse šmėstelėjusį 
gailestį. 

— Faktas kaip blynas, kas nors tave įsivaikins. 

— Iš kur žinote? 

— Juk kažkas sumokėjo už tavo kelionę, ar ne? Sutvarkė tavo po- 
pierius. 

— Taip ir nemačiau savo popierių. O jūs matėte? 

— Tai ne mano reikalas. Mano darbas — pristatyti šį laivą į Bos- 
toną. — Jis numojo berniūkšrtį į šalį. — Kodėl negrįžti pas kitus ber- 
niukus? Eik. 

— Jie vis dar nekaip jaučiasi. 

— Na, tai eik žaisti kur nors kitur. 

Nenorom Jakovas paliko kapitono tiltelį ir išėjo ant denio. Be jo, 
ten daugiau nebuvo nė gyvos dvasios. Stovėdamas prie turėklo jis žvelgė 
į laivo nosies skiriamą vandenį. Mąstė apie žuvis, plaukiojančias kažkur 
žemai savo pilkame ir drumstame pasaulyje, ir staiga pasijuto negalįs 
kvėpuoti; sūkuriuojančio vandens vaizdas dusino. Tačiau Jakovas nepa- 
sitraukė. Liko prie turėklo, vienintele ranka įsitvėręs į jį, leisdamas savyje 
siausti paniškoms mintims apie šaltą gilų vandenį. Baimė buvo kažkas 
tokio, ko jis jau seniai nebuvo jautęs. 


O dabar jautė. 


J. sapnavo tą patį sapną dvi naktis paeiliui. Seselės jai paaiškino, kad 
tai nuo visų tų medikamentų, kuriuos gaunanti: metilprednisolo- 
no, ciklosporino ir skausmą malšinančių tablečių. Chemikalai jaukią 
jai smegenis. Visai suprantama, kad po tiekos hospiralizacijos dienų ją 
kamuoja blogi sapnai. Visus jie kamuoja. Nėra ko jaudintis. Sapnai ga- 
liausiai išnyks. 

Bet šįryt, su vėl užplūdusiomis į akis ašaromis gulėdama savojoje 
Intensyviosios terapijos skyriaus lovoje, Nina Vos žinojo: sapnas nepa- 
sitrauks, niekada nepasitrauks. Tapo jos dalimi. Kaip ir ta nauja širdis. 

Atsargiai palietė ranka tvarsčius ant krūtinės. Jau dvi dienos po ope- 
racijos, ir nors skausmas buvo tik bepradedąs malšti, jis vis dar pažadin- 
davo ją naktį, primindavo apie gaurąją dovaną. Širdis buvo gera. Stipri. 
Tai ji suprato kitą dieną po operacijos. Per ilgus savo ligos mėnesius 
buvo pamiršusi, koks jausmas turėti stiprią širdį. Vaikščioti nedūstant. 
Justi priplūstant į raumenis šiltą, gyvybę nešantį kraują. Žvelgti žemyn į 
savo pirštus ir stebėtis, kokie galuose tie rausvi. Ji taip ilgai gyveno lauk- 
dama mirties, susitaikydama su tuo, kad numirs, kad pats gyvenimas 
tapęs jai svetimas. Bet dabar ji galėjo jį matyti savo rankose, justi savo 
pirštų galuose. 

Ir šios naujos širdies tvinksniuose. 

Tačiau vis dar neapleido jausmas, tartum ta širdis nepriklausytų jai. 
Galbūt niekada ir neapleis. 


Vaikystėje ji dažnai perimdavo savo vyresnės sesers Karolinos dra- 


119 


bužius: gerus vilnonius megztinius, vos nešiotas vakarines sukneles. 
Nors tos drapanos neabejotinai pereidavo Ninos nuosavybėn, ji taip ir 
nesiliaudavo mąsčiusi apie jas kaip savo sesers. Mintyse tai visada būda- 
vo Karolinos suknelės, Karolinos sijonai. 

„Ir kieno širdis esi tu?“ — mąstė ji, ranka švelniai liesdama sau 
krūtinę. 

Vidudienį atėjo pasėdėti prie jos lovos Viktoras. 

— Vėl mane aplankė tas sapnas, — pasakė jam. — Tas, apie vai- 
kinuką. Šįsyk buvo toks ryškus! Atsibudusi nepajėgiau suturėti ašarų. 

— Tai nuo steroidų, mieloji, — ramino Viktoras. — Juk tave per- 
spėjo apie šalutinį poveikį. 

— Manau, sapnas kažką reiškia. Argi nesupranti? Turiu savo viduje 
jo dalį. Dalį, kuri tebegyva. Jaučiu jį... 

— Seselei nereikėjo tau papasakoti, kad širdis priklausė berniukui. 

— Aš jos paprašiau. 

— Vis tiek nereikėjo papasakoti. Tokia informacija niekam nepa- 
dės. Nei tau. Nei tam vaikinui. 

— Ne, — tyliai pripažino ji. — Nei tam vaikinui. Bet šeima... 
jeigu yra šeima... 

— Neabejoju, anie nenori, kad jiems būtų priminta. Pagalvok apie 
tai, Nina. Tai griežtai konfidencialus dalykas. Ir tam esama pagrindo. 

— Nejau būtų taip blogai? Nusiųsti jo šeimai padėkos laišką? Tai 
būtų visiškai anonimiška. Tik paprasta... 

— Ne, Nina. Tikrai ne. 

Nina tylomis nugrimzdo atgal į pagalves. Ji vėl kvailioja. Viktoras 
teisus. Viktoras visada teisus. 

— Šiandien nuostabiai atrodai, mieloji, — tarė jis. — Dar nebuvai 
atsisėdusi į kėdę? 

— Dusyk, — atsakė Nina. 

Staiga palata jai pasirodė labai labai šalta. Ji nusuko žvilgsnį ir su- 


drebėjo. 

Pitas sėdėjo ant kėdės šalia Abės lovos ir žvelgė į ją. Vilkėjo savo mė- 
lynąja mažųjų skautų uniforma, ta su visais antsiuvais ant rankovių ir 
tabaluojančiais prie viršutinės kišenės plastikiniais pasižymėjimo žen- 
kleliais už kiekvieną pasiekimą. Buvo be kepuraitės. „Kur jo kepurai- 
tė?“ — nusistebėjo ji. Ir paskui prisiminė: ši pasimetė, ji kartu su savo 
sesėmis ieškojo ir ieškojo šalikelėje, bet taip ir nesurado kur nors aplink 
sulamdyto jo dviračio likučių. 

Jau seniai jis buvo ją lankęs — nuo pat tos nakties, kai išvyko į ko- 
ledžą. O kai apsilankydavo, visada būdavo tas pat: jisai sėdėdavo žvelg- 
damas į ją ir tylėdavo. 

Ji paklausė: 

— Kur tu buvai, Pitai? Kodėl atėjai, jeigu nieko nekalbi? 

Jis tik sėdėjo stebėdamas ją nebyliomis akimis, nejudančiomis lū- 
pomis. Jo mėlynų marškinių apykaklė krakmolyta ir standi, visai tokia 
kaip tuomet, kai motina ją išlygino laidotuvėms. Jis atsisuko ir pažvelgė 
į kitą kambarį, lyg įsiklausytų kviečiančių muzikos garsų, suribuliavo 
tarsi sujudintas vanduo. 

Abė vėl paklausė: 

— Ką atėjai man pasakyti? 

Vandenys dabar verpetavo, nuo visų tų muzikos tonų plakėsi į 
putas. Dar vienas lyg varpelių žvangesys, ir vaizdinys išskydo. Liko tik 
tamsa. 

Ir telefono skambėjimas. 

Abė pakėlė ragelį. 

— Dimateo, — atsiliepė. 

— Čia Chirurgijos intensyviosios terapijos skyrius. Manau, ver- 
čiau jūs ateitumėte. 

— Kas atsitiko? 

— Ponia Vos penkioliktoje lovoje. Po transplantacijos. Ji karščiuo- 


ja, trisdešimt aštuoni ir šešios. 


— O kaip kitos gyvybinės funkcijos? 

— Kraujospūdis šimtas ir septyniasdešimt. Pulsas devyniasdešimt 
šeši. 

— Tuoj atbėgu. 

Abė padėjo ragelį ir uždegė lempą. Antra valanda. Kėdė prie jos 
lovos buvo tuščia. Be Pito. Atsidususi ji išsiropštė iš lovos, kliūvančio- 
mis kojomis nusigavo iki kriauklės ir susišlakstė šaltu vandeniu veidą. 
Net nepajuto, kokia šio temperatūra. Lyg buvo veikiama anestezijos. 
„Atsibusk, atsibusk, — vis kartojo sau. — Po šimts, privalai suvokti, 
ką darai.“ Pooperacinis karščiavimas. Transplantatui trys dienos. Pirmas 
žingsnis — patikrinti žaizdą. Paskui — ištirti plaučius, pilvą. Užsakyti 
krūtinės rentgenogramą ir paimti pasėlius. 

Ir išlikti šaltakraujiškai. 

Ji negali sau leisti padaryti kokių nors klaidų. Tik ne dabar ir tik ne 
rūpinantis šia ligone. 

Pastarąsias tris dienas Abė ateidavo į Beisaidą nežinodama, ar te- 
beturi darbą. Ir kasdien pavakarę lengviau atsidusdavo, kad išsilaikė 
dar parą. Sulig kiekviena praslenkančia diena krizė atrodydavo šiek tiek 
prigesusi, o Paro grasinimai dar šiek tiek nutolę. Žinojo turinti savo 
pusėje Vetigą, taip pat ir Marką. Jų padedama, galbūt — tik galbūt — 
išsaugos darbą. Nenorėjo suteikti Parui bent kokį pagrindą suabejoti jos, 
kaip gydytojos, sugebėjimais, tad dirbo labai kruopščiai, tikrindavo ir 
pertikrindavo visus laboratorinius duomenis, visus ligonių objektyvios 
apžiūros radinius. Ir labai stengėsi laikytis kuo atokiau nuo Ninos Vos 
palatos. Mažiausiai ko jai reikėjo — tai dar kartą susidurti su Viktoru 
Vosu. 

Bet dabar Nina Vos karščiavo, ir taip pasitaikė, kad Abė — budin- 
ti vietoje rezidentė. Niekaip negalėjo to išvengti: privalėjo atlikti savo 
pareigą. 

Ji apsiavė teniso bateliais ir paliko budinčiojo gydytojo kabinetą. 

Vėlai naktį ligoninė — siurrealistiška vieta. Koridoriai driekiasi 


tušti. Sviesos plieskia per skaisčiai, ir pavargusioms akims visos tos bal- 

tos sienos atrodo besisukančios ir siūbuojančios it judantys tuneliai. Ji 
dabar traukė vienu iš tokių, tebejausdama visą kūną nutirpusį ir vis dar 
nepajėgdama sutelkti minčių. Tik jos širdis visiškai sureagavo į krizinę 
situaciją — daužėsi krūtinėje kaip pašėlusi. 

Ji užsuko už kampo į Chirurgijos intensyviosios terapijos skyrių. 

Čia nakčiai šviesos buvo priremdytos — šiuolaikinės technologijos 
nuolaida žmogiškoms pacientų paros reikmėms. Medicinos seserų posto 
prieblandoje per šešiolika ekranų bėgo šešiolikos ligonių elektrinės šir- 
dies veiklos kreivės. Užteko vieno žvilgsnio į 15-ą ekraną pamatyti, kad 
ponios Vos pulsas pagreitėjęs — 100 kartų per minutę. 

Seselė prie monitoriaus nukėlė suskambusio telefono ragelį, pasi- 
klausė ir pranešė: 

— Skambina daktaras Levis. Nori kalbėtis su budinčiuoju rezi- 
dentu. 

— Aš atsiliepsiu, — pasakė Abė, siekdama paimti ragelio. — Alio, 
daktaras Levis? Čia Abė Dimateo. 

Tyla. 

— Šiąnakt jūs budite? — pagaliau paklausė jis, ir Abė aiškiai iš- 
girdo balse nerimo gaidelę. Ji išsyk suprato priežastį. Abė — paskutinis 
žmogus, kuriam jis trokštų patikėti Ninos Vos globą. Bet šiąnakt kitos 
išeities nebuvo: ji — vyresnioji budinti rezidentė. ) 

— Kaip tik jau rengiausi apžiūrėti ponią Vos, — pasakė Abė. — Ji 
karščiuoja. 

— Taip, man apie tai pranešė. 

Vėl pauzė. 

Abė metėsi į tą tuštumą, pasiryžusi palaikyti jųdviejų pokalbį gry- 
nai profesinį. 

— Atliksiu, kas tokiu atveju reikalinga, — pasakė. — Apžiūrėsiu 
ją. Užsakysiu išsamų kraujo tyrimą ir pasėlius, šlapimo analizę ir krūti- 
nės rentgenogramą. Kai tik turėsiu rezultatus, jums atskambinsiu. 

— Gerai, — galiausiai sutiko jis. — Lauksiu jūsų skambučio. 


Abė apsivilko izoliatoriaus chalatu ir įėjo į Ninos Vos boksą. Buvo 


123 


palikta degti vienintelė lempa, blausiai šviečianti virš lovos. Po tuo švel- 
nios šviesos kūgiu Ninos Vos plaukai buvo sidabriškomis gijomis išdrikę 
po pagalvę. Akių vokai sumerkti, rankos sunertos ant kūno, keistai šven- 
tą atilsį primenančia poza. „Kaip princesė karste“, — pagalvojo Abė. 

Priėjusi prie lovos, ji tyliai ištarė: 

— Ponia Vos? 

Nina atsimerkė. Pamažėle jos žvilgsnis susifokusavo į Abę. 

— Taip? 

— Aš — daktarė Dimateo, — prisistatė Abė. — Viena iš chirur- 
gijos rezidenčių. 

Pamatė moters akyse šmėstelint atpažinimo blyksnelį. Ji žino mano 
pavardę, — pagalvojo Abė. — Žino, kas aš tokia. Kapų plėšikė. Organų 
vagišė. 

Nina Vos nieko neatsakė, tik žvelgė į ją tomis neišmatuojamo gylio 
akimis. 

— Jūs karščiuojate, — paaiškino Abė. — Mums reikia išsiaiškinti 
priežastį. Kaip jaučiatės, ponia Vos? 

— Jaučiuosi... pavargusi. Tik tiek, — sušnabždėjo Nina. — Tik 
pavargusi. 

— Turėsiu patikrinti jūsų pjūvį. 

Abė pastiprino šviesą ir atsargiai atplėšė nuo krūtinės žaizdos tvars- 
čius. Pjūvis atrodė švarus, neparaudęs, nesutinęs. Išsitraukusi stetoskopą, 
ji tęsė būtiną tokiais atvejais apžiūrą. Pasiklausė plaučius — kvėpavimas 
normalus. Papalpavo pilvą. Pasižiūrėjo į ausis, nosį, gerklę. Neaptiko 
nieko bauginamo — nieko, kas galėtų sukelti karščiavimą. Visą tą laiką 
Nina cylėjo, bet žvilgsniu sekė kiekvieną Abės judesį. 

Pagaliau Abė atsitiesė ir pasakė: 

— Viskas atrodo gerai. Tačiau turi būti karščiavimo priežastis. Pa- 
darysime krūtinės rentgenogramą ir paimsime tris skirtingus kraujo mė- 
ginius pasėliams. — Ji atsiprašomai nusišypsojo. — Bijau, jums neteks 
daug šiąnakt numigti. 

Nina papurtė galvą. 

— Aš ir šiaip nedaug miegu. Vis tie sapnai. Tiek daug sapnų... 

— Blogi sapnai? 

Ligonė giliai atsiduso. 

— Apie vaikiną. 

— Kokį vaikiną, ponia Vos? 

— Šį vaikiną. — Ji švelniai palietė plaštaka sau krūtinę. — Man 
pasakė, kad tai buvo vaikinas. Net nežinau jo vardo. Nei kaip jis numirė. 
Tik žinau, kad širdis vaikino. — Ji pažvelgė į Abę. — Juk taip, tiesa? 

Abė linktelėjo. 

— Taip girdėjau operacinėje. 

— Jūs ten buvote? 

— Asistavau daktarui Hodelui. 

Ninos lūpas ištempė nežymi šypsenėlė. 

— Keista. Kad jūs būtumėte ten po to... — jos balsas nutrūko. 

Minutėlę nė katra nė žodžiu neužsiminė apie tai, kas atsitiko prieš 
kelias dienas. Abė — nutildyta kaltės jausmo, Nina Vos... ko? Šio susi- 
tikimo ironijos? Abė prigesino šviesas. Palatėlėje vėl įsitvyrojo kaprūsio 
tamsa. 

— Ponia Vos, — vėl prašneko Abė. — Tai, kas atsitiko prieš kelias 
dienas... Su ta kita širdimi, pirmąja širdimi... — Ji nusuko akis į šalį, 
nepajėgdama susitikti su tos moters žvilgsniu. — Ten buvo vaikinukas. 
Septyniolikos. Tokio amžiaus vaikinai trokšta automobilių ar merginų. 
Ber tas vaikinas tetroško grįžti namo. Nieko daugiau, tik grįžti namo. — 
Abė atsiduso. — Galiausiai negalėjau leisti jam numirti. Aš apie jus tada 
nežinojau, ponia Vos. Tai ne jūs gulėjote toje lovoje, o jis. Ir man teko 
rinktis. — Ji sumirksėjo, pajutusi blakstienas drėkstant nuo ašarų. 

— Jis liko gyvas? 

— Taip. Liko gyvas. 

Nina linktelėjo. Vėl palietė sau krūtinę. Atrodė tartum besitarianti 
su savo širdimi. Besiklausanti, perduodanti savo mintis. Galiausiai pra- 
bilo: 

— Šis vaikinas... Jis irgi gyvas. Aš taip juntu jo širdį. Kiekvieną 

tvinksnį. Kai kas tiki, kad būtent širdyje laikosi siela. Galbūt kaip tik 
tuo tiki ir jo tėvai. Beje, aš apie juos mąstau. Ir apie tai, kaip jiems turėtų 
būti sunku. Aš taip ir neturėjau sūnaus. Taip ir neturėjau vaikų. — Ji 
sugniaužė savo delną į kumštį ir prisidėjo prie tvarsčių. — Kaip manote, 
ar nebūtų paguoda žinoti, kad kažkuri jo dalis tebegyva? Jeigu tai būtų 
mano sūnus, norėčiau tą žinoti. Norėčiau žinoti. — Dabar ji verkė. Ži- 
bančios ašaros sruveno smilkiniu. 

Abė paėmė moters ranką ir išsigando, kaip stipriai Nina jos įsirvė- 
rė — oda karščiuojanti, pirštai įsitempę nuo reikmės pasilaikyti. Nina 
žvelgė aukštyn į ją, ir tas žvilgsnis, atrodė, spindėjo keista nuosava liepsna. 

Jeigu būčiau tuomet tave pažinojusi, — pagalvojo Abė. Jeigu būčiau 
mačiusi tave mirštant vienoje lovoje, o Džošą O Dėjų — kitoje, katrą iš 
judviejų būčiau pasirinkusi? 

Nežinau. 

Virš lovos žaliame osciloskopo ekrano švytesyje šokčiojo linija. Ne- 
žinomo vaikinuko širdis, plakanti šimtą kartų per minutę, varinėjanti 
karščiuojantį kraują svetimomis gyslomis. 

Laikydama Ninos ranką, Abė juto pulso tvinksnius. Lėtą reguliarų 
pulsą. 


Ne Ninos — savo pačios. 


Užtruko dvidešimt minučių, kol atvyko rentgeno laborantas su por- 
tatyviniu aparatu ir padarė krūtinės rentgenogramą, ir dar penkiolika, 
kol Abė jau laikė išryškintą nuotrauką savo rankose. Prisegusi šią prie 
skyriaus negatoskopo, ištyrinėjo, ar nėra plaučių uždegimo požymių. 
Nepamatė jokių. 

Buvo trečia valanda nakties. Ji paskambino Aronui Leviui į namus. 

Kimiu nuo miego balsu atsiliepė Arono žmona: 

— Alio? 

— Ileine, čia Abė Dimateo. Atleiste, kad trukdau jus tokią valan- 
dą. Ar galiu pasikalbėti su Aronu? 

— Jis išvažiavo į ligoninę. 

— Ar seniai? 

— E... tuoj po antro telefono skambučio. Jis dar ne ten? 

— Nemačiau jo, — atsakė Abė. 

Kitame linijos gale stojo tyla. 

— Jis išvažiavo prieš valandą, — pagaliau pasakė Ileinė. — Turėtų 
jau būti ten. 

— Išsikviesiu jį per pranešimų gaviklį. Dėl to nesirūpinkite, Ileine. 

Abė padėjo ragelį, paskui surinko Arono pranešimų gaviklio nu- 
merį ir laukė šaukiamųjų signalų. 

Buvo penkiolika po trečios, o jis vis dar neatsiliepė. 

— Daktare Dimateo? — kreipėsi Šeila, Ninos Vos seselė. — Paim- 
ta kraujo paskutiniam pasėliui. Ar įsakysite dar ką nors? 

Ką aš praleidau? — pagalvojo Abė. Pasilenkusi virš rašomojo sta- 
lo pasimasažavo smilkinius, vydama šalin miegą. Mąstyk. Pooperacinis 

— O gal tai nuo paties organo? — spėjo Šeila. 

Abė pažvelgė į ją. 

— Širdies? 

— Man ką tik toptelėjo. Bet turbūt nelabai tikėtina... 

— Ką norite pasakyti, Šeila? 

Seselė dvejojo. 

— Čia aš niekada nemačiau to atsitinkant. Bet prieš įsidarbinda- 
ma Beisaide, dirbau Mejo klinikos inkstų transplantacijų tarnyboje. 
Prisimenu, turėjome tokį ligonį — inkstų recipientą, kuriam pasireiškė 
pooperacinis karščiavimas. Taip ir nesupratome, iš kur jo infekcija, kol 
nenumirė. Paaiškėjo, kad ji buvo grybelinė. Vėliau iš donoro dokumen- 
tų atsekta, kad donoro kraujo pasėliai rodė ją tikrai buvus, bet tyrimų 
rezultatai sugrįžo tik savaitę po to, kai buvo paimtas inkstas. Tuo metu 
recipientui — mūsų ligoniui — jau buvo per vėlu. 

Abė minutėlę rai apmąstė. Pažvelgė į monitorių bloką, į šokčiojantį 


15-os lovos ekrane brėžiamą širdies ritmą. 


— Kur laikoma informacija apie donorą? — paklausė Abė. 

— Turėtų būti transplantacijų koordinatorės biure, apačioje. Rak- 
tas pas vyresniąją seserį. 

Abė atsivertė Ninos Vos ligos istoriją. Pasklaidė puslapius iki Nau- 
josios Anglijos organų banko donoro blanko — lapo, atlydėjusio širdį 
iš Vermonto. Jame buvo įrašai apie kraujo grupę, būklę ŽIV atžvilgiu, 
sifilio antikūnų titrai ir ilgas sąrašas kitų laboratorinių patikrų dėl įvairių 
virusinių infekcijų. Donoro tapatybė nebuvo nurodyta. 

Po penkiolikos minučių sučirškė telefonas. Skambino vyresnioji, 
norėjo kalbėti su Abe. 

— Nerandu donoro bylos, — pranešė ji. 

— Nėra pagal Ninos Vos pavardę? 

— Viskas saugoma pagal recipiento medicininės dokumentacijos 
numerį. Pagal ponios Vos numerį nieko čia nėra. 

— Gal padėta kur nors kitur? 
las ir dar kartą patikrinau pagal recipiento dokumentacijos numerį. 
Jūs tikra, kad jos nėra kur nors Chirurgijos intensyviosios terapijos sky- 
riuje? 

— Paprašysiu jų pasižiūrėti. Dėkui. 

Abė padėjo ragelį ir atsiduso. Dingę visi dokumentai. Šiuo ryto 
buvo laikomos dabartinių ligonių ankstesniųjų hospitalizacijų bylos. 
Jeigu dingusi byla palaidota kur nors čia, galėtų tekti ieškoti valandą. 

Arba ji galėtų paskambinti tiesiai į ligoninę, kur pateko donoras. 
Ten galbūt pakeltų dokumentus ir jai perpasakotų donoro ligos istoriją 
ir laboratorinių tyrimų duomenis. 

Susirado telefonų knygoje Vilkokso memorialinės ligoninės nume- 
rį. Surinko jį ir paprašė vyresniosios medicinos sesers. 

Po minutėlės moteris atsiliepė: 


— Geilė Deleon klauso. 

— Čia gydytoja Dimateo, skambinu iš Beisaido ligoninės Bosto- 
ne, — prisistatė Abė. — Mes turime persodintos širdies recipientę, kuri 
po operacijos pradėjo karščiuoti. Žinome, kad donoro širdis atkeliavo iš 
jūsų operacinės. Man reikia daugiau informacijos iš donoro ligos istori- 
jos. Gal kartais žinotumėte donoro pavardę? 

— Organas paimtas čionai? 

— Taip, prieš tris dienas. Donoras buvo vaikinukas. Paauglys. 

— Duokit man laiko, pasitikrinsiu operacinės žurnale. Aš jums 
atskambinsiu. 

Po dešimties minučių ji taip ir padarė — ne su atsakymu, bet su 
klausimu: 

— Arjūs tikra, daktare, kad jums nurodyta būtent ši ligoninė? 

Abė žvilgtelėjo į Ninos ligos istoriją. 

— Čia pas mane parašyta, kad būtent ši. Donoro ligoninė — Vil- 
kokso memorialinė, Berlingtone, Vermonte. 

— Ką gi, tai mes. Bet žurnale aš nematau, kad būtų paimti organai. 

— Gal pasitikrintumėte operacinės grafike? Data būtų... — Abė 
pasižiūrėjo į blanką. — Rugsėjo dvidešimt ketvirta. Organai turėjo būti 
paimti maždaug apie vidurnaktį. 

— Palaukite. 

Ragelyje Abė girdėjo šlamant verčiamus puslapius ir kartkartėmis 
seserį krenkštelint. Vėl pasigirdo jos balsas. 

— Alio? 

— Aš klausau, — atsiliepė Abė. 

— Peržiūrėjau rugsėjo dvidešimt trečios, dvidešimt ketvirtos ir dvi- 
dešimt penktos grafikus. Pora apendektomijų, pora cholecistektomijų ir 
du cezario pjūviai. Bet niekur neįrašyta apie organų paėmimą. 

— Turi būti. Juk pas mus širdis. 

— Tai ne mes ją atsiuntėme. 

Abė peržiūrėjo operacinės seserų įrašus ir aptiko: 01.05: Iš Vilkokso 


memorialinės atvyko dr. Leonardas Meipsas. 


129 


— Vienas iš chirurgų, kurie plovėsi rankas organams paimti, buvo 
daktaras Leonardas Meipsas. Tas pats, kuris mums pristatė širdį. 

— Tarp savo personalo neturime jokio daktaro Meipso. 

— Jis — krūtinės ląstos chirurgas... 

— Klausykite, čia nėra jokio daktaro Meipso. Tiesą sakant, neži- 
nau apie jokį daktarą Meipsą, kur nors Berlingtone besiverčiantį prakti- 
ka. Nežinau, iš kur imate informaciją, daktare, bet ji akivaizdžiai netei- 
singa. Galbūt jums vertėtų dar kartą pasitikrinti. 

— Bet... 

— Pabandykit skambinti į kitą ligoninę. 

Abė iš lėto padėjo ragelį. 

Ilgai sėdėjo stebeilydama į telefoną. Mąstė apie Viktorą Vosą ir jo 
pinigus, apie visus dalykus, kuriuos galima nupirkti už pinigus. Mąstė 
apie stebėtiną padovanojusių Ninai Vos naują širdį — tinkamą širdį — 
įvykių sutapimą. 

Ji vėl ištiesė ranką prie telefono. 

L "T Uu pernelyg jautriai reaguoji, — ramino Markas, sklaidydamas 
Ninos Vos Chirurgijos intensyviosios terapijos skyriuje vedamą 
ligos istoriją. — Turi būti koks nors protingas viso to paaiškinimas. 

— Noriu žinoti koks, — sumurmėjo Abė. 

— Organas išpjautas gerai. Širdis atgabenta taisyklingai įpakuota, 
tinkamai pristatyta. Ir 5470 donoro dokumentai. 

— Kurie dabar, atrodo, dingę. 

— Transplantacijų koordinatorė atvyks į darbą devintą. Tuomet 
galėsime jos paklausti apie popierius. Neabejoju, jie kur nors čia yra. 

— Markai, dar vienas dalykas. Paskambinau į ligoninę, iš kurios 
atsiųsta donoro širdis. Ten nedirba chirurgas pavarde Leonardas Meipsas. 
Faktiškai nėra tokio chirurgo, praktikuojančio Berlingtone. — Ji kiek 
patylėjo, paskui paklausė: — Ar mes iš tikrųjų žinome, iš kur ta širdis? 

Markas nutylėjo. Atrodė per daug atbukęs, per daug pavargęs, kad 
pajėgtų blaiviai mąstyti. Buvo penkiolika po ketvirtos. Abei paskambi- 
nus, jis prisivertė išsiropšti iš lovos ir atvažiavo į Beisaidą. Pooperaciniai 
karščiavimai reikalingi neatidėliotino dėmesio, ir nors jis tikėjo tuo, 
ką išsiaiškino Abė, pats panoro apžiūrėti ligonę. Dabar Markas sėdėjo 
Chirurgijos intensyviosios terapijos skyriaus prieblandoje, stengdamasis 
perprasti dokumentaciją Ninos Vos ligos istorijoje. Priešais jį ant spin- 
telės viršaus rikiavosi monitorių blokas, ir brėžiamos trys šviesiai žalios 
linijos atsispindėjo jo akinių stikluose. Prietemoje seselės judėjo kaip 


šešėliai ir kalbėjo pritildytais balsais. 

Markas užvertė ligos istoriją. Atsidusęs nusiėmė akinius ir pasitry- 
nė akis. 

— "Tas karščiavimas. Kas, po velnių, sukelia karščiavimą? Būtent 
tai man iš tiesų rūpi. 

— Gal infekcija, patekusi iš donoro? 

— Mažai tikėtina. Niekada nemačiau to atsitinkant širdies perso- 
dinimo arveju. 

— Bergi apie donorą mes nieko nežinome. Nei apie jo medicininę 
anamnezę. Net nežinome, iš kurios ligoninės tą širdį gavome. 

— Abe, čia tu per daug giliniesi. Žinau, Arčeris kalbėjosi telefonu 
su organą išėmusiu chirurgu. Taip pat žinau, kad buvo dokumentai. Jie 
atėjo tame rudame voke. 

— Prisimenu, mačiau jį. 

— Puiku. Taigi abu matėme tą pat. 

— Kur dabar vokas? 

— Ei, juk aš operavau. Aišku? Buvau išsikruvinęs iki alkūnių. Ne- 
galėjau sekti kokio nors prakeikto voko. 

— Vis dėlto, kodėl taip slepiamas donoras? Mes neturime įrašų. 
Nežinome jo pavardės. 

— Taip būna visada. Įrašai apie donorą konfidencialūs. Jie laikomi 
atskirai nuo recipiento ligos istorijos. Antraip turėtum kontaktuojančias 
tarp savęs šeimas. Donoro šalis tikėtųsi amžino dėkingumo, recipien- 
to — arba to nekęstų, arba jaustų kaltę. Ir tai vestų į didžiulę emocinę 
sumaištį. — Markas susmuko ant kėdės. — Mes tik bergždžiai gaištame 
laiką. Viskas per kelias valandas išaiškės. Tad susitelkime į karščiavimą. 

— Gerai. Bet jeigu dėl to kils kokių nors klausimų, Naujosios Ang- 
lijos organų bankas panorės juos aptarti su tavimi. 

— Kuo čia dėtas NAOB? 

— Aš jiems paskambinau. Jie turi kiaurą parą veikiančią liniją. Pa- 
sakiau, kad Arčeris arba tu jiems dar paskambinsite. 

— Arčeris gali tai sutvarkyti. Jau bet kurią minutę atsiras čia. 


— Jis atvyksta? 

— Jam neramu dėl karščiavimo. Ir, atrodo, mums nesiseka pagauti 
Arono. Ar dar kartą nusiuntei jam žinutę į pranešimų gaviklį? 

— Tris kartus. Be atsako. Ileinė man pasakė, kad jis atvažiuoja. 

— Gerai, žinau, kad jis čia atvyko. Ką tik mačiau aikštelėje jo auto- 
mobilį. Galbūt jį užlaikė terapijos aukšte. — Markas pervertė Ninos Vos 
ligos istoriją iki paskyrimų lapo. — Imsiuos to pats, be jo. 

Abė žvilgrelėjo Ninos Vos bokso link. Ligonė gulėjo užsimerkusi, 
jos krūtinė kilsavo lėtu miego ritmu. 

— Pradedu antibiotikus, — tarė Markas. — Plataus spektro. 

— Su kokia infekcija kovosi? 

— Nežinau. Tai tik laikina priemonė, kol ateis kraujo pasėlių at- 
sakymai. Kai tokia imunosupresija, negalime atmesti galimybės, kad ji 
kažkur infekuota. 

Markas nekantriai atsikėlė nuo kėdės ir nuėjo prie bokso lango. 
Kurį laiką pastovėjo ten, stebėdamas Niną Vos. Jos vaizdas tartum jį 
nuramino. Atėjusi Abė atsistojo greta jo. Juodu stovėjo labai arti vienas 
kito, beveik liesdamiesi, ir vis dėlto skiriami šios krizės prarajos. Anapus 
lango Nina Vos ramiai miegojo. 

— Galbūt tai reakcija į vaistus, — svarstė Abė. — Ji tiek daug vi- 
sokių gauna. Ber kuris iš jų galėtų sukelti karščiavimą. 

— Galimas daiktas. Ber mažai tikėtina, kai skiriami steroidai ir 
ciklosporinas. 

— Man nepasisekė surasti infekcijos ištakų. Niekur. 

— Jai imunosupresija. Jeigu ką nors pražiūrėsime, ji numirs. — Ji- 
sai sugrįžo pasiimti ligos istorijos. — Aš pradedu vaistų kokteilį. 

Šešrą ryto į Ninos veną jau lašėjo pirma azaktamo dozė. Buvo sku- 
biai iškviestas infekcinių ligų konsultantas, ir penkiolika po septintos 
atvyko infektologas gydytojas Muras. Jisai sutiko su Marko sprendimu. 
Karščiavimas ligoniui, kurio imunitetas slopinamas, pernelyg pavojin- 
gas, kad į jį nekreiptum dėmesio. 

Aštuntą valandą su venine infuzija pradėtas lašinti antras antibio- 


tikas — piperacilinas. 

Tuo metu Abė jau ėmėsi rytinės Chirurgijos intensyviosios tera- 
pijos skyriaus vizitacijos, stumdama šešiais sluoksniais prikrautą ligos 
istorijų vežimėlį. Naktinis budėjimas buvo bjaurus — tik valanda miego 
iki to telefono skambučio antrą valandą, ir nuo tada — nė minutėlės 
poilsio. Pasistiprinusi dviem puodeliais kavos ir jau turėdama prieš akis 
budėjimo pabaigą, ji stūmė vežimėlį palei boksų eilę mąstydama: Dar 
keturios valandos, ir ištrūksiu iš čia. Tik dar keturios valandos iki vidudie- 
nio. Eidama pro 15-ą lovą žvilgtelėjo pro langą į palatėlę. 

Nina nemiegojo. Pamačiusi Abę, kviesdama įstengė silpnai pamoti. 

Abė paliko prie durų vežimėlį su ligos istorijomis, užsivilko izolia- 
toriaus chalatą ir įėjo į palatėlę. 

— Labą rytą, daktare Dimateo, — sumurmėjo Nina. — Deja, per 
mane turbūt nelabai gavote numigti. 

Abė nusišypsojo. 

— Nieko baisaus. Atsimiegojau praėjusią savaitę. Kaip jaučiatės? 

— Visai kaip dėmesio centre. — Nina žvilgrelėjo į kabantį jai virš 
galvos intraveninės infuzijos butelį su antibiotikais. — Ar tai turi padėti? 

— Taip tikimės. Jums lašinamas piperacilinas ir azaktamas. Plataus 
spektro antibiotikai. Jeigu yra infekcija, turėtų ją nuslopinti. 

— O jeigu ne infekcija? 

— Tokiu atveju temperatūra nesureaguos. Ir mes pabandysime ką 
nors kita. 


— Taigi jūs nežinote, kokia iš tikrųjų to priežastis? 


Abė kiek patylėjo. 
— Ne, — prisipažino ji. — Nežinome. Tai veikiau moksliškas šū- 
vis patamsy. 


Nina linktelėjo. 

— Taip ir maniau, kad pasakysite man tiesą. Žinote, daktaras Ar- 
čeris išsisukinėjo. Šįryt čia buvo ir vis kartojo, kad nesijaudinčiau. Kad 
viskuo bus pasirūpinta. Nė už ką nenorėjo prisipažinti, kad nežino. — Ji 
tyliai susijuokė, lyg karščiavimas, antibiotikai, visi tie vamzdeliai ir apa- 


ratai jai būtų tik kokia nors keista iliuzija. 

— Esu tikra, jis nenorėjo jūsų jaudinti, — patikino Abė. 

— Tiesa manęs nebaugina. Tikrai ne. Daktarai ne per dažniausiai 
man sako tiesą. — Nina įsmeigė žvilgsnį tiesiai į Abę. — Mes abi tai 
žinome. 

Abė pasijuto mašinaliai nukreipianti akis į monitorius. Matė, kad 
visos ekranuose brėžiamos linijos atitinka normą. Pulsas. Kraujospūdis. 
Slėgis dešiniame prieširdyje. Susitelkė į skaičius grynai iš įpročio. Apa- 
ratai neuždavinėja sunkių klausimų, nelaukia skausmingai atvirų atsa- 
kymų. 

Ji išgirdo Niną tyliai ištariant: 

— Viktorai. 

Abė apsisuko į duris ir tik tuomet sumojo Viktorą Vosą ką tik įžen- 
gus į palatėlę. 

— Išeikite, — bloškė jis. — Išeikite iš mano žmonos palatos. 

— Aš tik tikrinau jos būklę. 

— Pasakiau — įšeikite! — Jis žingtelėjo prie jos ir sauja sugriebė 
už chalato. 

Instinktyviai Abė pasipriešino ir išsiplėšė iš jo, bet tokiame maža- 
me bokse nebuvo kur trauktis, kur užsiglausti. 

Jis metėsi prie jos. Šįsyk sučiupo už žasto, tyčia sugniauždamas iš 
visų jėgų, kad skaudėtų. 

— Viktorai, nereikia! — meldė Nina. 

Tempiama pirmyn, Abė suriko iš skausmo. Vosas išstūmė ją į kori- 
dorių taip smarkiai, kad atbulom užvirto ant vežimėlio su ligos istorijo- 
mis. Tas nuslydo šalin ir ji pasijuto krintanti ant grindų, skaudžiai tėškė- 
si ant jų sėdmenimis. Vežimėlis teberiedėjo, paskui atsitrenkė į spintelę 
ir ligos istorijos pasklido po grindis. Apstulbinta smūgio, Abė pakėlė 
akis ir pamatė ties savimi stovintį Viktorą Vosą. Jis sunkiai šnopavo — 


ne nuo pastangų, bet iš įtūžio. 


— Daugiau nedrįskite artintis prie mano žmonos, — sušvokštė 
jis. — Girdite mane, daktare? Girdite? — Vosas nukreipė žvilgsnį į sto- 
vintį aplinkui sukrėstą skyriaus personalą. — Nenoriu tos moters arti 

savo žmonos. Įrašykite tai į ligos istoriją ir iškabinkite ant durų. — Me- 
tęs paskutinį kupiną paniekos žvilgsnį Abei, nuėjo pas savo žmoną į 
boksą ir užtraukė ant lango užuolaidas. 

Dvi seselės atskubėjo Abei padėti atsistoti. 

— Viskas gerai, — nuramino Abė, pamodama jas į šalį. — Man 
nieko neatsitiko. 

— Jis pamišęs, — sušnabždėjo viena seselė. — Turėtume pranešti 
apie jį apsaugai. 

— Ne, nereikia, — sudraudė Abė. — Nuo to bus tik dar blogiau. 

— Bet jus užpuolė! Jūs galite pareikšti kaltinimus. 

— Aš tik noriu greičiau apie tai pamiršti, aišku? 

Abė nuėjo prie vežimėlio. Jos ligos istorijos gulėjo pasklidusios ant 
grindų, po visur plačiai išsimėtę palaidi puslapiai ir laboratorinių tyri- 
mų blankai. Degančiu veidu ji susirinko visus popierius ir sudėjo ant 
vežimėlio, tuo pat metu tramdydama ašaras. Nevalia verkti, — pagalvo- 
jo. — Tik ne čia. Aš neverksiu. 

Ji pakėlė akis. 

Visi ją stebėjo. 

Palikusi vežimėlį ten, kur stovėjo, ji išėjo iš Chirurgijos intensyvio- 
sios terapijos skyriaus. 

Po trijų valandų Markas surado ją ligoninės kavinėje, sėdinčią prie 
staliuko kampe ir palinkusią prie puodelio arbatos ir bandelės su mėly- 
nėmis. Nuo bandelės tebuvo atkąstas vienas kąsnis, o arbatžolių maišelis 
taip ilgai mirko karštame vandenyje, jog šis atrodė juodas kaip kava. 

Markas prisitraukė priešais ją kėdę ir atsisėdo. 

— Tai Vosas nesusivaldė, ne tu, Abe. 

— Tik aš visiems matant nudribau ant užpakalio. 

— Jis tave pastūmė. Toks dalykas tau gali praversti. Kaip atsvara 
prieš visus tuos būsimus idiotiškus ieškinius. 

— Vadinasi, turiu apkaltinti jį užpuolimu? 

— Kažkas panašaus. 

Ji papurtė galvą. 

— Nenoriu galvoti apie Viktorą Vosą. Kam man su juo prasidėti. 

— Buvo pustuzinis liudininkų. Matė, kaip jis tave pastūmė. 

— Markai, pamirškime visą tą reikalą. — Ji paėmė bandelę, neno- 
rom atsikando ir vėl padėjo ant lėkštutės. Sėdėjo stebeilydama į ją, be 
galo trokšdama pakeisti temą. Galiausiai prašneko: — Ar Aronas prita- 
rė, kad pradėjome lašinti antibiotikus? 

— Visą dieną nemačiau Arono. 

Ji pakėlė akis, susiraukė. 

— Maniau, kad jis čia. 

— Vis kviečiausi jį per pranešimų gaviklį, bet jis taip ir neatsiliepė. 

— Ar paskambinai jam į namus? 

— Atsiliepė namų tvarkytoja. Ileinė savaitgaliui išvažiavo į Dart- 
mutą aplankyti jų vaiko. — Markas gūžtelėjo pečiais. — Juk šeštadienis. 
Kad ir kaip ten būtų, šį savaitgalį ne Arono eilė atlikti vizitacijas. Jis 
veikiausiai nusprendė nuo mūsų visų pailsėti. 

— Pailsėti. — Abė atsiduso ir pasitrynė veidą. — Dievuliau, kaip 
aš to trokštu. Paplūdimio, kelių palmių ir pina colada“. 

— Man irgi gerai skamba. — Siekęs per stalą, Markas paėmė jos 
ranką. — Ne prieš, jeigu prie tavęs prisidėsiu? 

— Tu nemėgsti pina colada. 

— Užtat dievinu paplūdimius ir palmes. Ir tave. — Jis spustelėjo 
jai ranką. 

Šią akimirką jai kaip tik to ir reikėjo. Jo prisilietimo — tokio pat 
tvirto ir žadinančio pasitikėjimą kaip ir pats žmogus. 

Markas pasilenkė per stalą. Ir čia pat, kavinėje, ją pabučiavo. 

— Tik pažiūrėk į mus. Kuriame dar vieną viešą spektaklį, — su- 
šnabždėjo. — Verčiau keliauk namo, kol nepatraukėme visų dėmesio. 
lis pagaliau prasidėjo. 

Markas palydėjo ją iš kavinės ir per ligoninės vestibiulį. Jiedviem 


išeinant pro paradines duris tarė: 


*  Ananasinis kokteilis (isp.). 

— Vos nepamiršau tau pasakyti. Arčeris paskambino į Vilkokso 
memorialinę ir kalbėjosi su kažkokiu krūtinės ląstos chirurgu, pavarde 
Timas Nikolsas. Pasirodo, Nikolsas asistavo paimant organus ir patvirti- 
no, kad donoras buvo jų pacientas. Ir kad širdį išėmė daktaras Meipsas. 

— Tai kodėl Meipso nėra Vilkokso personalo sąraše? 

— Nes Meipsas atskraidintas privačiu reaktyviniu iš Hiustono. 
Mes nieko apie tai nežinojome. Matyt, ponas Vosas nepasitikėjo, kad 
darbą atliktų koks nors chirurgas jankis. Tad pasistengė, kad būtų at- 
skraidintas kitas specialistas. 

— Net iš Teksaso? 

— Kai turi tiek pinigų, Vosas būtų galėjęs atskraidinti visą tenykštę 
Beiloro universiteto krepšinio komandą. 

— Taigi organas tikrai paimtas Vilkokso memorialinėje? 

— Nikolsas sako pats ten asistavęs. Kad ir su kokia sesele naktį kal- 
galėčiau paskambinti ir dar kartą pasitikrinti... 

— Ne, paprasčiausiai tai pamirškime. Dabar viskas atrodo taip 
kvaila. Nežinau, ką aš galvojau. — Ji atsiduso ir pažvelgė per aikštelę 
į savo automobilį, pastatytą įprastoje vietoje — tolimajame pakraštyje. 
Jiems paskirtas vietas statyti automobiliams rezidentai praminė Ato- 
kiuoju Sibiru. Antra vertus, vergovinio darbo jėga galėjo džiaugtis, kad 
išvis jiems paskirta kokia nors vieta. 

— Pasimatysime namie, — tarė ji. — Jeigu aš dar nemiegosiu. 

Jis apkabino ją, atlošė galvą ir pabučiavo į lūpas — du pavargę 
kūnai tiesiog kabinosi vienas kito. 

— Atsargiai važiuok, — pakuždėjo jis. — Myliu tave. 

Abė patraukė per aikštelę apsvaigusi iš nuovargio ir nuo tebeskam- 
bančių jai ausyse tų dviejų žodžių. 

Myliu tave. 

Ji sustojo ir atsigręžė jam pamoti, bet Markas jau buvo dingęs už 
vestibiulio durų. 


— Ir aš tave myliu, — ištarė nusišypsodama. 

Pasuko prie savojo automobilio, jau išsitraukusi iš rankinuko rak- 
telius. Ir tik dabar pastebėjo, kad užrakto skląstukas iškilęs. „Jėzau, kas 
aš per idiotė. Palikau automobilį visą naktį neužrakintą.“ 

Ji atidarė dureles. 

Plūstelėjus pirmam šlykštaus kvapo gūsiui, atšlijo gokčiodama nuo 
smarvės. Ir pasidygėjusi vaizdu to, kas gulėjo ant priekinės sėdynės. 

Apie pavarų perjungimo svirtį buvo apsuktos pūvančių žarnų kil- 
pos, o vienas jų galas kybojo nuo vairo apačios it groteskiškas kaspinas. 
Po keleivio sėdynę buvo ištepliota neatpažįstamai sukaporų kažkokių 
gyvųjų audinių masė. O ant vairuotojo sėdynės, atremtas į atlošą, rau- 
donavo vienintelis kruvinas organas. 


Širdis. 


Adresas buvo Dorčesteryje, nuskurdusiame pietrytinio Bostono rajone. 
Vyriškis pastatė automobilį kitoje gatvės pusėje ir nužvelgė dėžės pavi- 
dalo namą, piktžolėmis apaugusią veją. Apie dvylikos metų vaikigalis 
bumbsėjo įvažoje krepšinio kamuolį, kartkartėmis mesdamas šį į pri- 
kalrą prie garažo sienos lanką ir vis nepataikydamas. Šitas tai tikrai ne- 
susilauks sportinės stipendijos koledže. Sprendžiant iš stovinčio garaže 
kledaro ir apskritai aptriušusio namo, stipendija tikrai praverstų. 

Vyriškis išlipo iš automobilio ir perėjo gatvę. Jam artinantis įvaža, 
berniūkštis staiga sustingo. Spausdamas sau prie krūtinės kamuolį, su 
akivaizdžiu įtarumu nužiūrinėjo atsilankėlį. 

— Ieškau Flintų rezidencijos. 

— Alba, tai čia, — patvirtino berniūkštis. 

— Tavo tėvai namie? 

— Tėtis. O kas? 

— Gal jam praneštum, kad atėjo svečias. 

— Kas jūs? 

Nepažįstamasis padavė berniūkščiui vizitinę kortelę. Tas perskaitė 


vos menkai susidomėjęs, paskui buvo besugrąžinąs. 

— Ne, pasilaikyk ją. Parodysi tėvui. 

— Tai yra dabar pat? 

— Jeigu jis neužsiėmęs. 

— Aha. Gerai. 

Berniūkšris įėjo į namą. Trinktelėjo už jo tinklinės durys. Po minu- 
tėlės ant slenksčio išėjo storapilvis paniuręs vyriškis. 

— Ieškote manęs? 

— Pone Flintai, vadinuosi Stiuartas Sasmanas. Iš juridinės konto- 
ros „Hoksas, Kreigas ir Sasmanas“. 

— Aha? 

— Kaip suprantu, prieš šešis mėnesius buvote Beisaido medicinos 
centro pacientas. 

Ž Palaimos įvykį. Kaltas tas kitas tipas. 

— Jums buvo pašalinta blužnis. Tiesa? 

— Iš kur viską žinote? 

— Esu čia dėl geriausių jūsų interesų, pone Flintai. Patyrėte sunkią 
operaciją, ar ne? 

— Man pasakė, kad galėjau numirti. Turbūt todėl ir buvo sunki. 

— Ar viena iš jus gydžiusiųjų buvo rezidentė Abigailė Dimateo? 

— Aha. Lankė mane kasdien. Išties miela panelė. 

— Ar ji arba kuris nors iš kitų daktarų jums pasakė apie pasekmes, 
kai turi pašalintą blužnį? 

— Jie pasakė, kad galėčiau susirgti bjauriomis infekcijomis, jeigu 
nesisaugosiu. 

— Mirtinomis infekcijomis. Ar jums tai pasakė? 

— O... galbūt. 

— Arjums ką nors užsiminė apie atsitiktinį įdrėskimą operuojant? 

— Ką? 

— Kad išslydęs skalpelis įpjovė blužnį. Tai sukėlė smarkų krauja- 
vimą. 

— Ne. — Vyriškis, dabar labai sunerimusiu veidu, lenkėsi prie 


svečio. — Ar kas nors tokio man atsitiko? 

— Mes norėtume patvirtinti faktus. Tik reikia, kad pasirašytumėte 
sutikimą gauti jūsų ligos istoriją. 

— Kodėl? 

— Būtų jūsų, pone Flintai, interesas žinoti, ar netekote blužnies 
faktiškai dėl chirurgo kaltės. Jeigu buvo padaryta klaida, tai jūs patyrėte 
bereikalingą žalą. Ir jums turėtų būti kompensuota. 

Ponas Flintas tylėjo. Pažvelgė į bernioką, besiklausantį pokalbio ir 
galbūt ničnieko nesuprantantį. Paskui pažvelgė į atkištą jam plunksna- 
kotį. 

— Kai kalbėjau apie kompensavimą, pone Flintai, — vėl prašneko 
advokatas, — turėjau galvoje pinigus. 

Vyriškis paėmė plunksnakotį ir pasirašė. 

Vėl atsidūręs automobilyje, Sasmanas įsikišo pasirašytą ligos istori- 
jos reikalavimo blanką į lagaminėlį ir dar kartą išsiėmė sąrašą. Jame buvo 
dar keturios pavardės, žmonės, kurių parašus reikėjo išgauti. Neturėtų 
kilti kokių nors keblumų. Godumas ir atlygis — galingas derinys. 

Jis išbraukė pavardę ir vardą Flintas, Haroldas, paskui užvedė au- 
tomobilį. 


LO 


. Č'irdis buvo kiaulės. Veikiausiai palikta mano automobilyje prač- 
jusią naktį, ir visą dieną kepė karštyje. Vis dar negaliu atsikratyti 
smarvės. 

— Tas žmogus tau knisa protą, — guodė Viviana Čao. — Sakau, 
turėtum iškart duoti jam kaip reikiant atkirtį. 

Abė ir Viviana prasistūmė pro paradines duris, įėjo į vestibiulį ir 
patraukė tiesiai prie liftų. Sekmadienio vidudienis Masačusetso bendra- 
profilinėje, ir viešo naudojimosi liftas jau buvo sausakimšai prisigrūdęs 
lankytojų, o virš galvų jiems šokčiojo balionėliai su užrašu „Linkime 
pasveikti“. Vos durims užsislinkus, po kabiną pasklido pribloškiantis 
gvazdikų aromatas. 

— Mes neturime jokių įrodymų, — sumurmėjo Abė. — Negalime 
būti tikri, kad tai jo darbas. 

— Kieno gi kito? Tik pažiūrėk, ką jis jau nuveikė. Fabrikuoja tei- 
sinius ieškinius. Viešai tave stumdo. Sakau tau, Dimateo, metas iškelti 
jam kaltinimus. Dėl užpuolimo. Teroristinio pobūdžio grasinimų. 

— Problema ta, kad aš suprantu, kodėl jis taip elgiasi. Yra susiner- 
vinęs. Jo žmonai po operacijos nekaip einasi. 

— Nejau girdžiu kaltės gaidelę? 

Abė atsiduso. 

— Sunku nejausti kaltės kaskart, kai einu pro jos lovą. 

Ketvirtame aukšte jiedvi išlipo iš lifto ir koridoriumi patraukė šir- 


dies chirurgijos sparno link. 

— Jis turi pinigų tiek, kad ilgam paverstų gyvenimą pragaru, — 
pareiškė Viviana. — Tau jau iškeltas vienas ieškinys. Ir veikiausiai jų bus 
daugiau. 

— Manau, kad jų jau yra. Iš medicinos archyvo man pranešė su- 
laukę dar šešių „Hokso, Kreigo ir Sasmano“ paraiškų ligos istorijoms 
peržiūrėti. Ta juridinė firma atstovauja Džo Terijo. 

Viviana sustojo ir išpūtė į ją akis. 

— Jėzau. Iš teismo neišeisi visą likusį gyvenimą. 

— Arba kol pasitrauksiu iš ligoninės. Kaip tu. 

Viviana vėl suskato eiti, kaip visada energingais žingsniais. Mažoji 
neįbauginama Azijos amazonė. 

— Kaip čia išeina, kad tu, po šimts, neatsikerti? — vėl prašneko Abė. 

— Bandau. Tik bėda ta, kad žmogus, su kuriuo mudvi susidū- 
rėme — Viktoras Vosas. Kai užsiminiau tą pavardę savo advokatei, ji 
gerokai išblyško. O juodaodei tai gana nepaprasta. 

— Kąji patarė? 

— Pasitraukti. Ir laikyti, kad man pasisekė, jog jau esu savarankiš- 
ka chirurgė, turinti teisę pretenduoti į vietą bet kurioje ligoninėje. Aš 
bent galiu susirasti kitą darbą. Atidaryti nuosavą praktiką. 

— Vosas ją taip išgąsdino? 

— To neprisipažino, bet — taip. Jo daugelis bijo. Šiaip ar taip, 
mano padėtis tokia, kad negaliu kovoti. Tai aš buvau tuomet atsakinga, 
taigi turi nusiristi mano galva. Mudvi pavogėme širdį, Dimateo. Nie- 
kaip nuo to neišsisuksi. Jeigu tai būtų buvęs kas nors kitas, ne Viktoras 
Vosas, gal būtume lengvai atsipirkę. Dabar aš turiu mokėti. — Ji pažvel- 
gė į Abę. — Ber ne tiek daug, kiek galėtų kainuoti tau. 

— Aš nors dar turiu darbą. 

— Ber ar ilgai? Tu — tik antrųjų metų rezidentė. Privalai kovoti, 
Abe. Nesileisk, kad jis tave sužlugdytų. Esi per gera gydytoja, kad tave 
išmestų. 

Abė palingavo galva. 


— Kartais klausiu savęs, ar visa tai verta. 


143 


— Ar verta? — Viviana sustojo prie 417-os palatos durų. — Pasi- 
žiūrėk. Ir man pasakysi. — Ji pasibeldė ir įėjo į palatą. 

Vaikinukas sėdėjo ant lovos, spaudinėdamas televizoriaus pultelį. 
Jeigu ne „Red Socks“ kepuraitė, Abė nebūtų atpažinusi Džošo O'Dė- 
jaus — tokia buvo pasikeitusi jo išvaizda, sveikai rausvas veidas. Vos tik 
išvydęs Vivianą, jis plačiai išsišiepė. 

— Ei, daktarė C20/ — džiugiai šūktelėjo jis. — Po perkūnais, jau 
maniau, kad taip ir neateisite manęs aplankyti. 

— Aš tikrai buvau užėjusi, — patikino Viviana. — Dusyk. Bet tu 
vis miegodavai. — Ji neva priekaištingai palingavo galva. — Tipiškas 
tingus paauglys. 

Abu nusijuokė. Trumpam stojo tyla, paskui kone droviai Džošas 
išskėtė rankas apkabinti. 

Mirksnį Viviana nepajudėjo iš vietos — lyg nežinotų, kaip surea- 
guoti. Paskui staiga išsilaisvino iš kažkokių nematomų pančių ir ženg- 
telėjo prie jo. Abu apsikabino — trumpai ir negrabiai. Vivianai tartum 
palengvėjo, kai išsivadavo iš Džošo glėbio. 

— Na, kaip laikaisi? — paklausė ji. 

— Tikrai gerai. Ei, argi nematote. Mano tėtis atnešė visas tas beis- 
bolo vaizdajuostes. Bet mes nesuprantame, kaip prijungti vaizdo kasečių 
leistuvą. Gal jūs žinote, kaip tą padaryti? 

— Turbūt susprogdinčiau televizorių. 

— Ir dar vadinatės daktare? 

— Gerai. Kitą sykį, kai tau, šmaikštuoli, reikės operacijos, pasi- 
kviesk televizoriaus meistrą. — Ji kryptelėjo galva Abę. — Prisimeni 
daktrarę Dimateo, ar ne? 

Džošua neužtikrintai pažvelgė į Abę. 

— Turbūt taip. Tai yra... — jis gūžtelėjo pečiais. — Žinote, kai 
kuriuos dalykus aš užmiršau. Tai, kas nutiko praėjusią savaitę. Lyg staiga 
būčiau pasidaręs bukaprotis ar kažkas tokio. 

— Nėra ko jaudintis, — nuramino jį Viviana. — Kai širdis nu- 


stoja veikti, Džošai, smegenys negauna pakankamai kraujo. Kai ku- 


riuos dalykus gali pamiršti. — Ji palietė jo petį. Paprastai Viviana Čao 
šitaip nesielgdavo, bet štai — buvo beužmezganti kontaktą. — Bent 
manęs tu neužmiršai, — tarė ir pridūrė nusijuokdama: — Nors galbūt 
ir bandei. 

Džošas nuleido akis į lovatiesę. 

— Daktare Čao, — tyliai ištarė. — Aš jūsų niekada neužmiršiu. 

Abu kurį laiką tylėjo. Atrodė tartum sustingę šioje pozoje nuo ne- 
patogumo: Vivianos ranka vaikinukui ant peties, jis — žvelgiantis že- 
myn, veidas paslėptas kepuraitės snapelio. 

Abei liko tik nusisukti ir sutelkti žvilgsnį į ką nors kitką. Į Džošo 
trofėjus. Ant naktinio staliuko buvo išdėlioti visi kaspinai ir ženkleliai. 
Tai jau nebuvo mirštančio vaikinuko altorius, o gyvenimo džiaugsmo, 
atgimimo šventė. 

Į duris kažkas pasibeldė ir moteris pašaukė: 

— Džoši? 

— Sveika, mama, — atsiliepė Džošas. 

Durys atsilapojo, ir į palatą įsiveržė Džošo tėvai, broliai ir seserys, 
tetos ir dėdės, o kartu su jais — ir miškas helio pripūstų balionėlių, 
taip pat keptų bulvyčių iš Makdonaldo kvapas. Jie apspito lovą, užpuolė 
Džošą glėbesčiuodami ir bučiuodami, šūkčiodami: „Tik pažiūrėkit į jį!“, 
„Kaip gražiai atrodo!“, „Argi ne taip?!“ Džošas kentė visa tai droviai pa- 
tenkinta mina. Jis tartum nepastebėjo, kaip Viviana išsmuko toliau nuo 
lovos, užleisdama vietą triukšmingai O Dėjų armijai. 

— Džošai, aukseli, atsivežėme iš Niuberio dėdę Harį. Jis viską iš- 
mano apie vaizdo kasečių leistuvus. Gali tau prijungti, tiesa, Hari? 

— O, žinoma. Visiems kaimynams juos prijungiu. 

— Ar atsivežei tinkamus laidus, Hari? Tikrai turi visus, kurių tau 
reikės? 

— Manote, kad aš galėčiau pamiršti laidus? 

— Klausyk, Džošai. Čia trys didžiulės porcijos keptų bulvyčių. Juk 
galima, ar ne? Daktaras Tarasovas nepasakė, kad tau draudžiama valgyti 
keptas bulvytes? 

— Mama. Užmiršome pasiimti fotoaparatą! Ketinau nufotogra- 
fuoti Džošo randą. 

— Tau nereikia jo rando nuotraukos. 

—- Mokytojas man pasakė, kad būtų liuks. 

— Tavo mokytojas per senas vartoti tokius žodžius kaip „liuks“. 
Jokių randų nuotraukų. Tai brovimasis į privatumą. 

— Ei, Džošai, tau reikia pagalbos toms bulvytėms sudoroti? 

— Na, Hari, ar sugebėsi prijungti? 

— Hm, kad nežinau. Čia labai senas televizorius. 

Vivianai pagaliau pavyko pasitraukti į šalį, kur stovėjo Abė. Vėl 
pasibeldė į duris ir į palatą įsistūmė naujas gūsis giminaičių, irgi šūkau- 
jančių: „Kaip gražiai jis atrodo!“, „Argi ne taip?!“ Pro O Dėjų spūstį 
Abė suspėjo trumpai pamatyti Džošą. Jis žiūrėjo jų pusėn, bejėgiškai 
nusišypsojo, pamojo ranka. 

Tylomis Abė ir Viviana išsmuko iš palatos. Stovėjo koridoriuje, 
klausydamosi balsų už durų. Viviana galiausiai prašneko: 

— Taigi, Abe. Štai tau atsakymas į klausimą Ar verta? 


Medicinos seserų poste jiedvi pasakė, kad nori pasikalbėti su daktaru 
Ivanu Tarasovu. Skyriaus administratorius joms pasiūlė pasižiūrėti chi- 
rurgų poilsio kambaryje. Kaip tik ten Abė su Viviana ir surado jį, gurkš- 
nojantį kavą ir kažką rašantį į ligos istorijas. Su nusmukusiais ant nosies 
galo akiniais ir tvido švarku labiau panėšėjo į besikrapštinėjantį anglą 
džentelmeną nei į garsų chirurgą. 

— Mudvi ką tik aplankėme Džošą, — pasakė Viviana. 

Tarasovas pakėlė akis nuo kava apraškytų užrašų. 

— Ir ką jūs manote, daktare Čao? 

— Manau, kad puikiai pasidarbavote. Vaikis atrodo fantastiškai. 

— Po kritinės būklės jam šiokia tokia amnezija. O šiaip jis atsiga- 
vo, kaip visada būna vaikams. Už savaitės bus iš čia išrašytas. Jeigu sese- 


lės neišspirs jo anksčiau. — Tarasovas užvertė ligos istoriją ir pažvelgė į 

Vivianą. Jo šypsena išblėso. — Turiu aptarti su jumis labai keblų reikalą, 
daktare. 

— Su manimi)? 

— Jūs žinote, apie ką kalbu. Apie tą kitą transplantacijos pacientę 
Beisaide. Kai atsiuntėte man vaikinuką, nepapasakojote visos istorijos. 
Paskui paaiškėja, kad širdis jau buvo paskirta kitam. 

— Taip nebuvo. Yra sutikimas tiesiogiai paaukoti. 

— Išgautas tam tikros gudrybės būdu. — Virš akinių jisai susirau- 
kė į Abę. — Jūsų administratorius, ponas Paras, man papasakojo visas 
smulkmenas. Taip pat ir pono Voso advokatas. 

Viviana ir Abė susižvalgė. 

— Jo advokatas? — paklausė Viviana. 

— Būtent. — Daktaro žvilgsnis vėl persikėlė į Vivianą. — Jūs mė- 
ginote įvelti mane į bylinėjimąsi? 

— Mėginau išgelbėti vaikinuką. 

— Jūs nuslėpėte informaciją. 

— O dabar jis gyvas ir sveikas. 

— Pasakysiu tai tik kartą. Daugiau niekada ko nors panašaus ne- 
darykite. 

Viviana lyg ketino kažką atsakyti, bet paskui persigalvojo ir tik 
rimtai linktelėjo. Azijietiškas pagarbos ženklas: akys nuleistos, galva ne- 
žymiai nulenkta. 

Tarasovo tai nenupirko. Nužvelgė ją šiek tiek suirzęs. O paskui 
netikėtai nusijuokė. Vėl nusigręžęs į ligos istorijas tarė: 


— Man būtų reikėję pašalinti jus iš Harvardo. Kai turėjau progą. 


— Pasiruošti. Sukam į pavėjinę pusę! — sukomandavo Markas ir pasu- 
ko rumpelį. 

„Suteik man prieglobstį“ nosis pasisuko prieš vėją, sutreškėjo bu- 
rės, virvės daužėsi į denį. Radžas Mohandas nuskuodė prie dešiniojo 


borto gervės ir suskato sukti kliverio šorą. Garsiai pokštelėjusi burė iš- 

sipūtė, ir „Prieglobstis“ pasviro ant dešiniojo borto. Apačioje, kajutėje, 
subarškėjo besiritančios gaiviųjų gėrimų skardinėlės. 

— Prie priešvėjinio turėklo, Abe! — riktelėjo Markas. — Greičiau 
prie priešvėjinio turėklo! 

Per pasvirusį denį Abė nurepečkojo į kairįjį bortą, kur įsikibo į gel- 
bėjimosi lyną ir karštai pasižadėjo: daugiau niekada. „Kas tiems vyrams 
su jų jachtomis yra? — stebėjosi ji. — Kas tokio yra jūroje, kad ši verčia 
juos rėkti?“ 

Jie visi rėkavo, visi keturi: Markas, Mohandas ir šio aštuoniolikme- 
tis sūnus Henkas, ir Pitas Džeglis, trečiųjų metų rezidentas. Rėkavo dėl 
šotų, kuriuos reikia įtempti, ir dėl spinakerio gikų, ir dėl niekais paleistų 
vėjo gūsių. Rėkavo dėl Arčerio jachtos „Raudonoji akis“, begrasančios 
juos lenkti. Ir nuolatos rėkaudavo ant Abės. Iš tikrųjų šiose lenktynėse 
ir ji turėjo savo vaidmenį — vaidmenį, mandagiai vadinamą balastu. 
Dedveitu. Jos užduotį galėjo atlikti ir smėlio maišai. Abė buvo smėlio 
maišas su kojomis. Jie užrikdavo, ir ji puldavo per denį prie kitos pusės 
turėklo, kur gana reguliariai išsivemdavo. Jie buvo pernelyg užsiėmę, 
brangiais gumapadžiais batais lakstydami po denį ir rėkaudami. 

— Keičiam halsą! Dar vienas overštagas. Pasiruošt! 

Mohandas ir Džeglis vėl pradėjo pašėlusį denio šokį. 

— Suku į pavėjinę pusę! 

„Prieglobstis“ pasisuko per vėją ir pakrypo ant kairiojo borto. Abė 
nurepečkojo į kitą pusę. Burės subliūško, plaikstėsi virvės. Mohandas 
suko gervę. Sulig kiekvienu sūkiu jo rudos rankos raumenys suvilny- 
davo. 

— Eina į mus! — sušuko Henkas. 

Už jų „Raudonoji akis“ priartėjo dar puse jachtos ilgio. Jie girdėjo 
Arčerį rėkaujant sav0 įgulai, raginant juos Pirmyn, pirmyn! 

„Prieglobstis“ apsuko plūdurą ir leidosi pavėjiniu kursu. Džeglis 
galynėjosi su spinakeriu, o Henkas traukė žemyn kliverį. 

Abė vėl vėmė už borto. 

— Velnias, jis mina mums ant uodegos! — sušuko Markas. — Iš- 


kelkit tą sukruštą spinakerį! Greičiau, greičiau, greičiau! 

Džeglis ir Henkas užtraukė spinakerį. Vėjas su perkūnišku dunks- 
telėjimu užpildė burę ir „Prieglobstis“ staigiai šoko į priekį. 

— Štai taip, mažyte! — ūkčiojo Markas. — Mažyte, mažyte, pirmyn! 

— Žiūrėk, — parodė Džeglis į laivagalį. — Kas, po velnių, dedasi? 

Abė įstengė pakelti galvą ir pasižiūrėti atgal, Arčerio jachtos link. 

„Raudonoji akis“ nebesivijo. Ties plūduru apsisuko ir dabar plaukė 
atgal į uostą. 

— Jie užvedė variklį, — pasakė Markas. 

— Manai, pripažįsta pralaimėję? 

— Arčeris? Niekada. 

— Tai kodėl jie grįžta atgal? 

— "Turbūt reikėtų išsiaiškinti. Nuleiskite spinakerį. — Markas už- 
vedė variklį. — Grįžtame ir mes. 

Ačiū Dievui! — pagalvojo Abė. 

Kol jie su įjungtu varikliu pasiekė jachtų prieplauką, jos jau nebe- 
pykino. „Raudonoji akis“ buvo prišvartuota ir jos įgula triūsė vyniodami 
bures ir ringuodami virves. 

— Ei, „Raudonojoje akyje“! — sušuko Markas, kai jų jachta slydo 
pro šalį. — Kas vyksta? 

Arčeris pamojavo savo mobiliuoju. 

— Paskambino Marilė! Pasakė, kad tuojau grįžtume. Kažkas rimta. 
Ji laukia mūsų jachtklube. 
įgulą. — Švartuojamės. Įkalam po taurelę ir grįžtam į jūrą. 

— Turėsite verstis be balasto, — pareiškė Abė. — Aš sprunku iš 
laivo. 

Markas pažvelgė į ją nustebęs. 

— Jau? 

— Negi nematei manęs persisvėrusios per turėklą? Ne vaizdais gro- 
žėjausi. 

— Vargšelė Abė! Aš tau kompensuosiu, gerai? Pažadu. Šampanas. 


Gėlės. Restoranas, kokį išsirinksi. 

— Tik išleisk mane greičiau iš tos prakeiktos geldos! 

Juokdamasis jis nukreipė jachtą prie tiltelio. 

— Klausau, klausau, mano padėjėja. 

„Prieglobsčiui“ slystant palei svečių prieplauką, Mohandas ir Hen- 
kas iššoko ant tiltelio ir tvirtai pririšo pirmagalio ir paskuigalio virves. Abė 
žaibiškai iššoko iš jachtos. Jai rodėsi, kad net prieplauka siūbuoja. 

— Kol kas palikite takelažą, — nurodė Markas. — Kol mes suži- 
nosime, kas ten pas Arčerį. 

— Veikiausiai linksmybė jam jau prasidėjo, — spėjo Mohandas. 

„O Dieve, — pagalvojo Abė, tilteliu žingsniuodama su Marku, sa- 
vininkiškai apkabinusiu ją per pečius. — Ir vėl teks klausytis kalbų apie 
buriavimą.“ 

Aplinkui stoviniavo rusvai įdegę vyrai su džinu ir toniku rankose, 
griausmingai juokdamiesi. 

Juodu įėjo į klubą, iš saulės šviesos parekdami prieblandon. Pir- 
miausia Abę nustebino tyla. Pamatė stovinčią prie baro Marilę su taure 
rankoje. Pamatė sėdintį vieną prie staliuko Arčerį, be taurės, tik su po- 
pierine staltiesėle priešais. „Raudonosios akies“ įgula būrėsi apie barą, 
nė vienas nejudėjo, visi tylėjo. Vienintelis garsas salėje — tai barkštelėję 
ledukai Marilės taurėje, kai ji pakėlė šią prie lūpų, nugėrė gurkšnelį ir vėl 
padėjo ant prekystalio. 

Markas paklausė: 

— Kas nors negera? 

Marilė pakėlė akis ir sumirksėjo, lyg tik dabar Marką pastebėjusi. 
Paskui vėl įbedė žvilgsnį žemyn į prekystalį. Į savo gėrimą. 

— Surado Aroną, — pasakė ji. 


Paprastai suveikdavo kaulo pjūklo džeržgesys — tai arba kvapas. Šįkart 
kvapas buvo itin bjaurus. 
Žmogžudysčių skyriaus detektyvas Bernardas Kacka žvilgrelėjo per 


autopsijų stalą ir pamatė, kad smarvė pribloškė Lundkvisrą. Jaunesny- 

sis jo partneris pusiau nusigręžė nuo stalo ir pirštinėta ranka užsidengė 
nosį ir burną, gražų it kino žvaigždės veidą perkreipė šleikštulio gri- 
masa. Lundkvistas dar nebuvo pripratęs prie autopsijų; daugelis farų 
taip ir nepriprasdavo. Nors žiūrėti, kaip skrodžiami negyvėliai, nebuvo 
mėgstamiausias Kackos užsiėmimas, per daugelį metų jis išsitreniravo 
traktuoti šią procedūrą kaip intelektualias pratybas, susitelkti ne į aukos 
žmogiškumą, o į grynai organinę mirties priežastį. Buvo matęs lavonų, 
iškepusių ugnyje ar nugramdytų nuo šaligatvio, žmogui nušokus žemyn 
iš dvidešimto aukšto, palaikų, kai žmonės buvo nušauti ar nudurti, arba 
žuvo nuo abiejų šitų priežasčių, taip pat regėjęs graužikų apkramtytų pa- 
laikų. Išskyrus vaikus, kurių mirtys visada jį prislėgdavo, vienas lavonas 
ant stalo niekuo nesiskyrė nuo kito — vien tik nurengrta, ištyrinėta ir su- 
karaloguora medžiaga. Žiūrėti į juos kitaip reikštų prisišaukti košmarus. 

Bernardas Kacka buvo keturiasdešimt ketverių ir našlys. Prieš tre- 
jus metus matė savo žmoną mirštant nuo vėžio. Savo baisiausią košmarą 
Kacka jau buvo išgyvenęs. 

Jis be jausmo susitelkė į dabar skrodžiamą kūną. Lavonas buvo 
penkiasdešimt ketverių metų baltojo, vedusio, turėjusio du koledžo am- 
žiaus vaikus, iš profesijos kardiologo. Jo tapatybė nustatyta iš piršto at- 
spaudų, taip pat ir atpažinus našlei. Ši procedūra jai turėjusi būti labai 
slogi. Pamatyti mylėto žmogaus lavoną ir šiaip ganėtinai sunku. O kai 
tas mylėtasis dvi dienas kybojo už kaklo šiltoje ir nevėdinamoje paralpo- 
je, vaizdas turėjęs būti tikrai baisus. 

Našlė, kaip jam pasakyta, nualpusi čia pat vietoje ant morgo grindų. 

Ir nieko stebėtina, mąstė Kacka, žvelgdamas į Arono Levio lavoną. 
Veidas bekraujis, baltas; arterinis pritekėjimas į jį buvo atkirstas spaudžian- 
čios kaklą odinio diržo kilpos. Išsikišęs liežuvis žvynuotai juodas, jo glei- 
vinė išdžiūvusi nuo dviejų dienų oro poveikio. Vokai tik iš dalies sumerk- 
ti. Pro plyšio pavidalo jų tarpus matėsi odenos kraujosruvos, pavertusios 
akių baltymus bauginančio raudonumo — kaip kraujo. Žemiau kaklo, 
kur buvo įsispaudusi užveržusio diržo žymė, korpuso poodyje ryškėjo ti- 


piški pabrinkimai, į sumušimų mėlynes panašūs spalvos pokyčiai apatinė- 

se kojų dalyse ir rankose, taip pat ir taškinės kraujosruvos, vadinamosios 
Tardjė dėmės, kai sutrūkinėja smulkiosios kraujagyslės. Visa tai būdinga 
mirčiai kilpoje. Vienintelis matomas sužalojimas, išskyrus veržimo žymes 
aplinkui kaklą — monetos pavidalo mėlynė kairiame žaste prie peties. 

Daktaras Roubotamas ir jo asistentas, abu su chalatais, pirštinėmis 
ir apsauginiais akiniais, baigė krūtinės ir pilvo pjūvį — Y raidės pavida- 
lo, su dviem įstrižinėmis įpjovomis, prasidedančiomis nuo pečių ir su- 
sijungiančiomis ties krūtinkaulio apatiniu galu, paskui pjūvis vertikaliai 
tęsėsi pilvu žemyn iki gaktikaulio. Roubotamas trisdešimt dvejus metus 
ištarnavo teismo medicinos ekspertizės biure, ir atrodė, kad jį mažai kas 
stebina ar jaudina. Kas be ko, pjaustydamas kūną dargi atrodė šiek tiek 
nuobodžiaujantis. Kartu savo įprastu monotonišku tonu diktavo, vis 
pėda tai nuspausdamas, tai atleisdamas diktofono pedalą. Dabar jis at- 
kėlė trikampį šonkaulių ir krūtinkaulio skydą ir atidengė pleuros ertmę. 

— Pažiūrėk, Sraige, — metė Kackai. 

Pravardė neturėjo nieko bendra su Kackos išvaizda, visais aržvil- 
giais niekuo neišsiskiriančia. Veikiau ji atspindėjo ramų Kackos būdą. 
Tarp jo kolegų farų sklandė anekdotas, kad jeigu šausi į Bernardą Kacką 
pirmadienį, jis galbūt sureaguos penktadienį, ir tai tik, jeigu bus užsiutęs. 

Kacka pasilenkė pasižiūrėti į krūtinės ertmę, o jo veidas liko visai 
toks pat abejingas kaip ir Roubotamo. 

— Nieko ypatinga nematau. 

— Būtent. Galbūc šiek tiek paraudusi pleura. Veikiausiai nuo kapi- 
liarų pralaidumo, sukelto hipoksijos. Ber visa tai atitinka asfiksiją. 

— Taigi, manau, galime eiti iš čia? — paklausė Lundkvistas. 

Jis jau traukėsi nuo stalo, toliau nuo smarvės, nekantraudamas imtis 
kitų reikalų. Buvo kaip ir visi kiti jauni farai, karštas griebti jautį už ragų. 
Bet kokį jautį. Savižudybė pasikariant — ne tai, dėl ko reikia gaišti laiką. 

Kacka nepajudėjo iš vietos. 

— Nejau mums tikrai būtina stebėti tai, kas likę, Sraige? — pa- 
klausė Lundkvistas. 

— Jie tik pradeda. 

— Betgi tai savižudybė. 

— Man atrodo kitaip. 

— Juk radiniai tipingi. Pats ką tik girdėjai. 

— Vidury nakties jis išlipo iš lovos. Atsikėlė, apsirengė ir įsėdo į 
savo automobilį. Pagalvok apie tai. Išlipti iš malonios šiltos lovos, kad 
vyktum pasikarti viršutiniame ligoninės aukšte. 

Lundkvistas žvilgtelėjo į kūną, paskui vėl nusuko akis. 

Tuo metu Roubotamas su savo asistentu jau atskyrė trachėją ir 
stambiąsias kraujagysles ir vienu sudribusiu kompleksu buvo beišimą 
širdį su plaučiais. Roubotamas šleptelėjo šiuos ant svarstyklių. Plieninė 
lėkštelė kelis kartus pašokčiojo, nuo organų svorio sugirgždėdama. 

— Vienintelė proga tai jums pamatyti, — pasakė Roubotamas, 
dabar savo skalpeliu darbuodamasis prie blužnies. — Šioje vietoje mes 
baigiame ir viskas keliauja tiesiai į laidotuves. Taip reikalauja šeima. 

— Dėl kokios nors ypatingos priežasties? — paklausė Lundkvistas. 

— Jie žydai. Žinote, būtina greitai palaidoti. Visi organai turi būti 
sugrąžinti į kūną. — Roubotamas numetė blužnį ant svarstyklių ir ste- 
bėjo rodyklės adatėlę suvirpant, paskui nurimstant. 

Lundkvistas nusiplėšė sekcinės chalatą, atidengdamas stambius 
raumeningus pečius, išsiugdytus per praleistas sporto salėje valandas at- 
sispaudinėjant ir prakaituojant. Buvo pertekęs neišsenkamos energijos 
ir dabar ją demonstravo. Visada prie ko nors stambesnio ir geresnio — 
toks buvo Lundkvisto siekis. Kackai vis dar reikėjo su juo dirbti ir dirbti, 
o šios dienos pamoka turėtų būti ta, kad pirmi įspūdžiai — klaidingi. 
Nelengva tai perteikti jaunam farui, taip savimi pasitikinčiam ir taip 
gražiai atrodančiam. Ir su kupeta vešlių plaukų ant galvos. 

Roubotamas toliau tęsė evisceraciją“. Atpjovė plonąsias žarnas, 
traukdamas laukan begalines šių kilpas. Kepenis, kasą ir skrandį pa- 
šalino vienu kompleksu. Galiausiai išpjovė inkstus su šlapimo pūsle ir 
užmetė ant girgždančių svarstyklių. Ištartas ir įrašytas dar vienas svoris. 


Dar keli murmtelėjimai į diktofoną ir liko tik žiojinti ertmė. 


Vidaus organų išėmimas (lot. medicinos terminas). 

Dabar Roubotamas užėjo lavonui už galvos. Įpjovė už vienos ausies 
ir nutęsė pjūvį skalpu per pakaušį iki kitos. Vienu lopu nulupo skalpą 
į priekį, užlenkdamas ant veido. Paskui kitą lopą nulupo ant sprando, 
atidengdamas kaukolės pagrindą. Pasiėmė elektrinį pjūklą ir suraukė 
nosį, pradėjus sklandyti kaulo dulkėms. Kol kas niekas nekalbėjo. Pjū- 
klas džeržgė pernelyg garsiai, ir visa ta procedūra tapo nemaloni. Brautis 
peiliu į krūtinę ir pilvą — nors ir groteskiška, bet kažkaip neasmeniška. 
Lyg darinėtum karvę. Bet nulupti žmogui ant veido skalpą — tai žaloti 
žmogiškiausią, labiausiai asmenišką lavono išvaizdą. 

Lundkvistas, šiek tiek pažaliavęs, staiga klestelėjo ant kėdės šalia 
kriauklės ir nunėrė galvą tarp rankų. Daug farų buvo naudojęsi šia kėde. 

Rouboramas padėjo į šalį pjūklą ir atkėlė kaukolės skliautą. Tada 
palaisvino smegenis, kad būtų galima jas išimti. Perpjovė regimuosius 
nervus, atidalijo kraujagysles ir stuburo smegenis, paskui viena dreban- 
čia mase iškėlė galvos smegenis. 

— Nieko ypatinga, — murmtelėjo jis ir slystelėjo jas į kibirą su 
formalinu. — Dabar pereisime prie sunkiausios dalies. Kaklo. 

Viskas anksčiau buvo tik preliudija į šį etapą. Pašalinus vidaus or- 
ganus ir smegenis, buvo galima nudrenuoti kaukolės ir krūtinės ertmių 
skysčius, kad kaklo skrodimui tie minimaliai trukdytų. 

Užveržęs diržas buvo nuimtas nuo kaklo vos tik pradedant autop- 
siją. Roubotamas dabar tyrinėjo šio paliktą odoje vagą. 

— Tipiška apverstos V raidės pavidalo, — garsiai konstatavo 
jis. — Matai, Sraige, čia dvi lygiagrečios veržimo žymės, atitinkančios 
diržo kraštus. O čia, iš užpakalio, matai? 

— Panašu į įspaudą nuo sagries. 

— Teisingai, kol kas jokių netikėtumų. 

Pasiėmęs skalpelį, Rouboramas ėmėsi skrosti kaklą. 

Lundkvistas, jau atsigavęs, sugrįžo prie stalo. Atrodė šiek tiek nuolan- 
kesnis. „Šleikštulys, — pagalvojo Kacka, — toks prisotintas demokrarijos. 
Nusodina net raumeningus farus su kupeta vešlių plaukų ant galvos.“ 

Roubotamas jau perpjovė iš priekio kaklo odą. Skverbėsi peiliu gi- 


liau, apnuogindamas perlo baltumo viršutinius skydinės kremzlės ragus. 

— Jokių lūžių. Štai čia šiokios tokios rišamųjų raumenų kraujos- 
ruvos, bet skydinė kremzlė ir poliežuvinis kaulas — abu atrodo sveiki. 

— O tai reiškia? 

— Ničnieko. Pasikorus nebūtinai būna daug vidinių kaklo pažei- 
dimų. Mirtis ištinka grynai dėl nutraukto kraujo pritekėjimo į smege- 
nis. Tereikia užspausti miego arterijas. Tai palyginti neskausmingas bū- 
das nusižudyti. 

— Regis, esi gana užtikrintas dėl savižudybės. 

— Vienintelė kita galimybė — nelaimingas atsitikimas. Asfiksija 
masturbuojantis. Bet, sakote, tokių įrodymų nebuvo. 

— Jo antuko užtrauktukas buvo uždarytas, — įsiterpė Lundkvis- 
tas. — Nepanašu, kad jis būtų smaukinėjęsis. 

— Taigi kalbame apie savižudybę. Žmogžudystė pakariant — be- 
veik negirdėtas dalykas. Jeigu kas nors pirma būtų jį pasmaugęs, maty- 
tumėte kitokio pobūdžio užveržimą. Ne šitokį apverstos V pavidalo. Ir 
jėga kišant žmogaus galvą į kilpą beveik tikrai liktų ir kitokių pažeidimų, 
jis priešintųsi. 

— Yra ta mėlynė žaste prie peties. 

Roubotamas gūžtelėjo pečiais. 

— Jis galėjo visokiais būdais pats save užgauti. 

— O jeigu prieš pakariamas jis buvo apsvaigintas kvaišalais ir be 
sąmonės? 

— Mes atliksime toksikologinius tyrimus — vien tam, kad tu, 
Sraige, jaustumeisi laimingas. 

Lundkvistas susijuokė. 

— Ir mes tikrai turime padaryti Sraigę laimingą. — Jis pasitraukė 
nuo stalo. — Ketvirta valanda. Eini, Sraige? 

— Norčiau pamatyti skrodžiamą likusią kaklo dalį. 

— Jeigu tau taip knieti... Bet, sakau, pavadinam tai savižudybe ir 
baigta. 

— Norėčiau. Tik kad tos šviesos. 

— Kokios šviesos? — nustebo Roubotamas, ir už apsauginių aki- 


nių jo akyse pagaliau sužibo šioks toks domesys. 

— Sraigė užsikabino už tų šviesų patalpoje, — nusišiepė Lund- 
kvistas. 

— Daktaras Levis aptiktas kybantis nenaudojamoje ligoninės pala- 
toje, — paaiškino Kacka. — Kūną radęs darbininkas beveik tikras, kad 
šviesos buvo išjungtos. 

— Tęsk, — paragino Roubotamas. 

— Ką gi, tavo nustatytas mirties laikas sutampa su tuo, kas, mūsų 
manymu, įvyko — kad daktaras Levis mirė šeštadienio naktį labai anksti 
paryčiui. Gerokai prieš saulei parekant. O tai reiškia, kad arba jis pats 
pasikorė patamsy, arba kas nors kitas išjungė šviesas. 

— Arba darbininkas nė velnio neprisimena, ką pamatė, — vėl įsi- 
terpė Lundkvistas. — Vyriokas kniūbodamas prie unitazo kone išvėmė 
visas savo žarnas. Manai, jis prisimena, buvo šviesos įjungtos ar išjungtos? 

— Ta detalė man vis neduoda ramybės. 

Lundkvistas nusijuokė. 

— Man — nė kiek, — pareiškė ir įmetė savo chalarą į nešvarių 


skalbinių krepšį. 


Tos par dienos šeštą vakaro Kacka įsuko su savuoju „Volvo“ į automo- 
bilių aikštelę prie Beisaido ligoninės. Išlipęs nuėjo į vestibiulį ir liftu 
pasikėlė į tryliktą aukštą. Be specialaus kodinio rakto tik tiek aukštai 
galėjo užvažiuoti. Toliau jam teko palikti liftą ir avarine laiptine kopti 
iki paties viršutinio aukšto. 

Išniręs iš laiptinės jis pirmiausia atkreipė dėmesį į tylą. Į tuštumos 
jausmą. Kelis mėnesius šioje ligoninės dalyje vyko renovacijos darbai. 
Šiandien statybininkai neatėjo, bet visur mėtėsi jų palikti įrankiai. Oras 
atsidavė pjuvenomis, naujais dažais ir... dar kažkuo. Tą nemalonų kvapą 
Kacka pažinojo iš sekcinės. Mirties. Irimo. Jis praėjo pro atremtas į sieną 
kopėčias, numestą elektrinį „Makita“ pjūklą ir pasuko už kampo. 

Kito koridoriaus pusiaukelėje skersai vienų durų buvo ištiesta gelto- 


na policijos juosta. Pasilenkęs po juosta jis prasibrovė pro uždarytas duris. 

Šioje patalpoje remontas jau buvo baigtas. Nauji tapetai, pagal 
užsakymą pagaminti baldai ir didžiulis, nuo grindų iki lubų langas su 
vaizdu į miestą. Stogo antstato liukso palata ypatingiems pacientams su 
bedugnėmis pinginėmis. Jis įėjo į vonios kambarį ir spragtelėjo viršun 
sieninį jungiklį. Dar daugiau prabangos. Marmurinis tualetinis stalelis, 
žalvarinė apdaila, veidrodis su dekoratyviniu apšvietimu. Į sostą panašus 
unitazas. Užgesinęs šviesas, jis sugrįžo iš vonios kambario atgal į palatą. 

Nuėjo prie sieninės spintos. 

Būtent joje aptiktas kybantis Aronas Levis. Vienas odinio diržo 
galas buvo pririštas prie spintos kablio, o kitas — apsuktas apie Levio 
kaklą. Maryr, jis paprasčiausiai geibiai sulenkė kojas, ir todėl diržas už- 
siveržė apie gerklę, atkirsdamas kraujo pritekėjimą miego arterijomis į 
smegenis. Jeigu paskutinę akimirką jis būtų persigalvojęs, tereikėjo pė- 
domis vėl įsiremti į grindis, atsistoti ir palaisvinti diržą. Bet šitaip nepa- 
sielgė. Kybojo kokias penkias ar dešimt sekundžių, kol apremo sąmonė. 

Po trisdešimt šešių valandų, sekmadienį popiet, vienas darbininkas 
atėjo į palatą pabaigti sandarinti vonią. Nė nemanė rasiąs negyvėlį. 

Kacka nuėjo prie lango. Stovėjo žvelgdamas iš viršaus į Bostoną. 
„Daktare Aronai Levi, — pagalvojo jis, — kas jums gyvenime nenusisekė?“ 

Kardiologas. Žmona, gražus namas, „Lexus“. Du vaikai, jau už- 
augę ir koledže. Vieną mirksnį Kacką nežinia kodėl pagavo įsiūtis ant 
Arono Levio. Ką, po velnių, žmogus galėjo žinoti apie neviltį ir miglo- 
tas perspektyvas? Kokia gi priežastis privertė užbaigti gyvenimą? Bailys. 
Bailys. Kacka nusišuko nuo lango, sukrėstas savo pykčio ir pasidygėjimo 
žmogumi, kuris pasirenka tokį galą. Ir kodėl būtent šiz047? Kodėl reikia 
pasikarti nuošalioje patalpoje, kur dienų dienas negalėtų niekas tavęs 
rasti? 

Juk yra kitokių savižudybės būdų. Levis buvo daktaras. Turėjo 
prieigą prie narkotikų, barbitūratų, visokių kitų vaistų, kurių mirtinas 
dozes galėtum nuryti. Kacka tiksliai žinojo, kiek reikia fenobarbitalio 
gyvenimui užbaigti. Tai jam priklauso žinoti. Sykį apskaičiavo deramą 


tablečių kiekį savo paties kūno svoriui. Išdėliojo jas priešais save ant 


valgomojo stalo ir mąstė, kokią laisvę tos suteiktų. Užbaigtų sielvartą, 
neviltį. Lengvas negrįžtamas kelias išeiti, sutvarkius visus reikalus. Bet 
laikas niekada nebūdavo visai tinkamas. Kacka buvo slegiamas pernelyg 
didelės atsakomybės, didelių rūpesčių: suorganizuoti Anės laidotuves, 
apmokėti jos gulėjimo ligoninėje sąskaitas. Be to, vyko teismas, kuriame 
jis turėjo duoti parodymus, paskui dar dviguba žmogžudystė Roksbery- 
je, paskutiniai aštuoni įnašai už automobilį, kuriuos reikia baigti mo- 
kėti, ir dar triguba žmogžudystė Brukline, taip pat dar vienas teismas, 
kuriame reikalingi jo parodymai. 

Galų gale Sraigė Kacka paprasčiausiai buvo pernelyg užsiėmęs, kad 
žudytųsi. 

Dabar jau praėję treji metai, ir Anė palaidota, o tos fenobarbitalio 
tabletės jau seniausiai išmestos. Šiomis dienomis jis nė negalvojo apie sa- 
vižudybę. Tačiau kartkartėmis prisimindavo tas išdėstytas ant valgomo- 
jo stalo tabletes ir nusistebėdavo, kodėl išvis jam kilusi tokia pagunda. 
Kaip buvęs arti to, kad pasiduotų. Jis nė kiek neatjautė ano Sraigės prieš 
trejus metus. Ir nearjautė nė vieno kito su buteliuku tablečių priešais 
save ir paskutine savigailos stadija. 

Ir kokia gi buvo jūsų priežastis, daktare Levi? 

Jis žvelgė į tą žėrintį Bostono reginį ir mąstė, kaip šis turėjo atrodyti 
paskutinę Arono Levio gyvenimo valandą. Mėgino įsivaizduoti: trečią 
valandą nakties išlipa iš lovos. Nuvažiuoja į ligoninę. Pasikelia liftu į try- 
liktą aukštą, o paskui užkopia paskutiniu laiptatakiu į keturioliktą. Įeina 
į šią palatą. Užriša diržą už spintos kablio ir įkiša galvą į kilpą. 

Kacka susiraukė. 

Nuėjęs prie jungiklio, jis uždegė šviesą. Šviestuvai veikė kuo pui- 
kiausiai. Tai kas gi juos išjungė? Aronas Levis? Kūną radęs darbininkas? 

Kas nors kitas? 

Detalės, pagalvojo Kacka. Būtent detalės varo jį iš proto. 


— N egaliu tuo patikėti, — vis kartojo Ileinė. — Tiesiog negaliu pa- 
tikėti. 

Per laidotuves ji neverkė, tik sėdėjo sausomis akimis, ir tai labai 
trikdė jos anytą Juditą, kuri garsiai ir nesigėdindama raudojo, kai prie 
kapo buvo kalbamas kadišas*. Juditos skausmas buvo toks pat viešas 
kaip ceremoningas jos palaidinės prarėžas — simbolizuojantis sielvarto 
pervertą širdį. Ileinė palaidinės neprasirėžė. Nei liejo ašarų. Dabar ji sė- 
dėjo savo svetainėje, pasidėjusi ant kelių lėkštę su vieno kąsnio sumušti- 
nukais ir vėl pakartojo: 

— Negaliu tuo patikėti. 

— Neuždengei veidrodžių, — prikišo Judita. — Turėtum juos už- 
dengti. Visus veidrodžius savo namuose. 

— Daryk, ką nori, — neprieštaravo Ileinė. 

Judita išėjo iš svetainės ieškoti paklodžių veidrodžiams uždengti. 
Po minutės visi susirinkę svetainėje svečiai girdėjo Juditą viršuje atidari- 
nėjant ir uždarinėjant stalčius. 

— Turbūt pas žydus taip priimta, — pakuždėjo Marilė Arčer, per- 
duodama Abei dar vieną padėklą su mažučiais sumuštinukais. 

Abė paėmė sumuštinuką su alyvuoge ir perdavė lėkštę toliau. Šis 
ėjo iš rankų į rankas paeiliui per svečius. Niekas iš tikrųjų nevalgė, tik 
mandagiai kramsnojo, užgerdami sodos vandeniu — regis, visi neturėjo 


nors kokio didesnio apetito. Abei irgi nesinorėjo valgyti. Nei kalbėti. 


Žydų gedulo apeigų malda (jidiš). 

Kambaryje buvo susirinkę bent dvi dešimtys žmonių, iškilmingais vei- 
dais sėdinčių ant sofų ir kėdžių, arba grupelėmis stoviniuojančių palei 
sienas, bet niekas daug nekalbėjo. 

Iš nepatogumo Ileinė nežymiai susiraukė. Šen ir ten tarp svečių pa- 
sirodė prislopintos šypsenėlės. Už sofos, kur Abė sėdėjo, kažkas pradėjo 
kalbėti, koks šiais metais vėlyvas ruduo. Jau spalis, o lapai tik bepradedą 
kristi. Pagaliau tyla nutraukta. Pokalbis vėl atgijo — murmesiai apie 
rudens sodus ir apie tai, kaip jums patinka Dartmute? Ir kaip spaliui 
ar ne per šilta? Ileinė sėdėjo viso to viduryje, su niekuo nesikalbėjo, bet 
akivaizdžiai jautė palengvėjimą, kad kiti kalbasi. 

Lėkštė su sumuštinukais apėjo ratą ir dabar tuščia vėl sugrįžo pas 
Abę. 

— Aš ją papildysiu, — pasakė ji Marilei, atsikėlė nuo sofos ir nuėjo 
į virtuvę. Ten rado marmurinius spintelių paviršius nukrautus lėkštėmis 
su maistu. Šiandien niekas neliks alkanas. Ji buvo beišvyniojanti padėklą 
su rūkyta dešra, kai žvilgtelėjusi pro virtuvės langą pamatė lauke, akme- 
ninėmis plytelėmis klotoje terasoje, stovint Arčerį, Radžą Mohandą ir 
Frenką Zviką. Jie kalbėjosi, lingavo galvomis. „Tegul sau vyrai pasitrau- 
kia, — pagalvojo Abė. — Jie neturi kantrybės guosti gedinčių našlių 
ar tverti ilgai užsitęsiančių tylėjimų; paliko tą sunkų išmėginimą savo 
žmonoms namo viduje.“ Jie net turėjo pasiėmę į lauką butelį škotiškojo. 
"Tas stovėjo ant stalo po skėčiu — čia pat po ranka, kad vėl būtų galima 
papildyti stiklus. Zvikas pakėlė butelį ir įsipylė šlakelį į savo taurę. Už- 
sukdamas dangtelį pastebėjo Abę ir kažką tarstelėjo Arčeriui. Dabar šis 
ir Mohandas irgi sužiuro į ją. Jie visi linktelėjo ir greiromis pamojo jai, 
paskui trejetas perkirto terasą ir nuėjo į sodą. 

— Tiek daug maisto, nė nežinau, ką su juo visu darysiu, — pasakė 
Ileinė. 

Abė nė nepastebėjo, kada ta įėjo į virtuvę. Dabar Ileinė stovėjo 
žvelgdama į darbastalio viršų ir lingavo galva. 

— Pasakiau tiekėjai — keturiasdešimčiai žmonių. Ir štai kiek ji 


man atgabena. Juk čia ne vestuvės. Per vestuves visi valgo, bet tik ne po 

laidotuvių. — Ileinė nuleido akis į vieną iš padėklų ir pasiėmė mažutę 
rozetę, išpjaustytą iš ridikėlio. — Argi ne graži, ir kaip jie tai padaro? 
Tiek daug darbo vien tam, kad įsidėtum į burną. — Ji padėjo atgal ridi- 
kėlį ir stovėjo tylomis grožėdamasi ta iš jo padaryta rozete. 

— Man taip gaila, Ileine, — tarė Abė. — Jeigu tik galėčiau ką nors 
pasakyti, kad jums būtų lengviau. 

— Aš tik norėčiau suprasti. Jis niekada nieko nesakė. Nepasipasa- 
kojo man... — Ji nurijo ašaras ir palingavo galva. Paskui nunešė lėkštę su 
maistu į šaldytuvą, pastūmė ant lentynėlės ir uždarė dureles. Atsisukusi 
pažvelgė į Abę: — Tąnakt jūs kalbėjotės su juo. Ar buvo kas nors tame, 
apie ką jūs kalbėjotės... kas nors, ką jis galbūt pasakė... 

— Mudu aprarinėjome vieną iš mūsų pacienčių. Aronas norėjo 
įsitikinti, ar viską tinkamai darau. 

— Tai viskas, apie ką judu kalbėjotės? 

— Tik apie pacientę. Aronas nė kiek man nepasirodė koks nors 
kitoks. Tik susirūpinęs, Ileine. Nė nepamaniau, kad jis galėtų... — Abė 
nutilo. 

Ileinės žvilgsnis nuklydo į kitą lėkštę — į žaliųjų svogūnų garny- 
rą — laiškeliai buvo perskelti ir susukti į spiralių nėrinius. 

— Ar esate ką nors girdėjusi apie Aroną, ko... nenorėtumėte man 
pasakoti? 

— K turite omenyje? 

— Ar sklandė kokių nors gandų apie kitą moterį? 

— Niekada, — Abė papurtė galvą. Ir vėl pakartojo, dabar labiau 
pabrėžtinai: — Niekada. 

Ileinė linktelėjo, bet, regis, Abės patikinimas mažai ją paguodė. 

— Aš niekada iš tikrųjų ir nemaniau, kad tai dėl kitos moters. — Ji 
paėmė kitą padėklą ir vėl nunešė į šaldytuvą. Uždariusi dureles tarė: — 
Mano anyta kaltina mane. Ji mano, kad aš turbūt ką nors padariau. 
Daugelis žmonių tikriausiai stebisi. 

— Niekas neverčia kito žmogaus nusižudyti. 


— Be jokio perspėjimo. Be jokių ženklų. Visiškai nieko. Ak, aš 


žinau, jis nesijautė laimingas savo darbe. Vis kalbėdavo, kad paliks Bos- 
toną. Arba kad išvis mes mediciną. 

— Kodėl jis buvo toks nelaimingas? 

— Nenorėdavo apie tai kalbėti. Kai turėjo nuosavą praktiką Neiti- 
ke, mes nuolatos kalbėdavomės apie jo darbą. Paskui atėjo pasiūlymas iš 
Beisaido, ir buvo per geras, kad atsisakytum. Bet kai persikėlėme čia, aš 
jo tartum ėmiau nebepažinti. Grįždavo namo ir sėdėdavo kaip zombis 
priešais tą prakeiktą kompiuterį. Visą vakarą žaisdavo vaizdo žaidimus. 
Kartais vėlai naktį atsibusdavau ir girdėdavau tuos keistus pypsėjimus ir 
spragsėjimus. Tai būdavo Aronas — sėdėdavo vienut vienas, įsitraukęs į 
kokį nors žaidimą. — Ji palingavo galvą ir įbedė akis į darbastalio viršų. 
Į dar vieną lėkštę su nepaliestu maistu. — Jūs viena iš paskutiniųjų, su 
juo kalbėjusi. Gal ką nors prisimenate? 

Abė pažvelgė pro langą, mėgindama sudėlioti į visumą to paskuti- 
nio pokalbio su Aronu fragmentus. Nepajėgė prisiminti nieko, kas bent 
kiek skirtųsi nuo bet kurio kito telefoninio pokalbio vėlai naktį. Jie visi 
tartum susiliejo — monotoniškų balsų, reikalaujančių pavargusias jos 
smegenis veikti, choras. 

Lauke trejetas vyrų grįžo pasivaikštinėję po sodą. Ji stebėjo juos 
per terasą pasukant prie virtuvės durų. Zvikas nešėsi viskio butelį, jau 
pusiau tuščią. Jie įėjo į namą ir pasisveikindami jai linktelėjo. 

— Mielas sodelis, — pasakė Arčeris. — Turėtumėte, Abe, po jį 
pasivaikštinėti. 

— Norėčiau, — atsakė ji. — Ileine, gal eitumėte su manimi apro- 
dyti... — ji užsikirto. 

Prie šaldytuvo niekas nebestovėjo. Apsidairiusi po virtuvę pamatė 
ant darbastalio lėkštes su maistu, vieną atdarą kartoninę dėžę su plas- 
tikiniu įvyniokliu — blizgantis kaip stiklas lakštas karojo per kraštą ir 
virpėjo ore. 


Ileinė jau paliko virtuvę. 

Prie Merės Alen lovos meldėsi kažkokia moteris. Sėdėjo čia pastarąjį 
pusvalandį nulenkusi galvą, sunertomis rankomis ir garsiai murmėjo 
gerajam Viešpačiui Jėzui, maldaudama apipilti mirtingąjį Merės Alen 
kevalą stebuklais. Pagydyti ją, sutvirtinti, apvalyti jos kūną ir nešvarią 
sielą, kad ji galiausiai galėtų priimti Jo žodį visa šio didybe. 

— Atleiskite, — tarė Abė. — Atsiprašau, kad trukdau, bet man 
reikia ponią Alen apžiūrėti. 

Moteris toliau meldėsi. Galbūt jos neišgirdo. Abė jau buvo bepa- 
kartojanti prašymą, bet moteris pagaliau ištarė „Amen“ ir pakėlė galvą. 
Nesišypsančios akys ir dulsvai rudi plaukai su pirmomis žilsvumo sruo- 
gomis. Suirzusiu veidu ji nužvelgė Abę. 

— Aš — daktarė Dimateo, — prisistatė Abė. — Rūpinuosi ponia 
Alen. 

— Taip par ir aš, — atsakė moteris atsistodama. Nė nepamėgino 
paspausti Abei rankos, tik stovėjo glausdama sau prie krūtinės Bibliją. 

— Brenda Heini. Merės dukterėčia. 

— Nežinojau, kad Merė turi dukterėčią. Džiaugiuosi, kad galėjote 
ją aplankyri. 

— Sužinojau apie jos ligą vos prieš dvi dienas. Niekas nepasivargi- 
no man paskambinti. — Jos balso tonas leido suprasti, kad kaltė dėl šio 

— Mums buvo susidaręs įspūdis, kad Merė neturi artimų giminių. 

— Nežinau kodėl. Bet štai dabar aš čia. — Brenda pažvelgė žemyn 
į savo tetą. — Ir jai bus gerai. 

Išskyrus tai, kad ji miršta, — pagalvojo Abė. Priėjusi prie lovos, 
tyliai ištarė: 

— Ponia Alen? 

Merė atsimerkė. 

— Aš nemiegu, daktare Di. Tik ilsiuosi. 


— Kaip šiandien jaučiatės? 

— Vis pykina. 

— Galbūt tai nuo morfijaus pašalinio poveikio. Paskirsime jums 
ko nors skrandžiui nuraminti. 

— Jai skiriamas morfijus? — įsiterpė Brenda. 

— Nuo skausmo. 

— Ar nėra kitų būdų jos skausmui palengvinti? 

Abė pasisuko į dukterėčią. 

— Ponia Heini, prašau, gal pasišalintumėte iš palatos? Man reikia 
jūsų tetą apžiūrėti. 

— Panelė Heini, — pataisė ją Brenda. — Ir neabejoju, kad teta 
Merė norėtų, jog čia likčiau. 

— Vis dėlto turiu jūsų paprašyti apleisti palatą. 

Brenda žvilgtelėjo į tetą, matyt, tikėdamasi, kad ši užprotestuos. 
Merė Alen tylėdama stebeilijo tiesiai priešais save. 

Brenda tvirčiau suspaudė Bibliją. 

— Būsiu čia pat už durų, teta Mere. 

— Viešpatie brangiausias, — sušnabždėjo Merė, kai tik durys už 
Brendos užsivėrė. — Tai turbūt mano bausmė. 

— Kalbarte apie savo dukterėčią? 

Pavargęs Merės žvilgsnis susitelkė į Abę. 

— Manote, mano sielą reikia gelbėti? 

— Pasakyčiau, kad tai visiškai priklauso nuo jūsų. Ir nuo nieko 
kito. — Abė išsiėmė stetoskopą. — Galiu pasiklausyti jūsų plaučių? 

Merė klusniai atsisėdo ir užsikėlė ligoninės marškinius. 

Jos kvėpavimo garsai buvo prislopinti. Perkuruodama nugarą Abė 
girdėjo pasikeitusį garsą tarp skysčio ir oro ir iš to padarė išvadą, kad nuo 
to karto, kai ją apžiūrinėjo, krūtinėje susikaupė dar daugiau skysčio. 

Abė atsitiesė. 

— Kaip jūs kvėpuojate? 

— Puikiai. 

— Galbūt mums netrukus reikės vėl nutraukti skystį. Arba įstatyti 


į krūtinę dar vieną vamzdelį. 

— Kodėl? 

— Kad lengviau galėtumėte kvėpuoti. Ir jaustumėtės patogiau. 

— Tai tik vienintelė priežastis? 

— Patogumas — labai svarbi priežastis, ponia Alen. 

Merė arkrito ant pagalvių. 

— Tuomet aš jums pranešiu, kai man to reikės, — sušnabždėjo ji. 

Išėjusi iš palatos Abė rado Brendą Heini laukiančią čia pat už durų. 

— Jūsų teta pageidautų kurį laiką numigti, — pasakė Abė. — Gal- 
būt verčiau sugrįžtumėte kuriuo nors kitu metu. 

— Man reikia aptarti su jumis vieną reikalą, daktare. 

— Klausau? 

— Aš ką tik pasitikrinau pas medicinos seserį. Dėl morfijaus. Ar 
jis tikrai reikalingas? 

— Manau, jūsų teta pasakytų — taip. 

— Nuojjo ji mieguista. Visą laiką vien miega. 

— Mes stengiamės kaip įmanoma jai sumažinti skausmą. Vėžys 
išplito visur. Į jos kaulus, smegenis. O nuo to neįsivaizduojamai bjaurūs 
skausmai. Mažiausia, ką galime dėl jos padaryti — tai padėti išeiti jau- 
čiant kuo mažiau diskomforto. 

— Kaip suprasti — „padėti išeiti ? 

— Ji miršta. Mes niekaip negalime to pakeisti. 

— Jūs pavartojote žodžius padėti išeiti. Ar kaip tik dėl to skiriamas 
morfijus? 

— Kaip tik to ligonė šiuo metu nori ir jai reikia. 

— Esu susidūrusi su tokiu reikalu ir anksčiau, daktare. Kitų gimi- 
nių atvejais. Taip jau atsitinka, kad žinau kaip tikrą faktą, jog nelegalu 
mediciniškai pagelbėti savižudybei. 

Abei veidas užkaito iš pykčio. Stengdamasi jį sutramdyti, atsakė 
kaip įmanydama ramiau: 

— Jūs mane klaidingai supratote. Mes tik stengiamės, kad jūsų teta 


jaustųsi patogiai. 

— Tam esama ir kitokių būdų. 

— Pavyzdžiui? 

— Pasikviesti į pagalbą aukštesniąsias jėgas. 

— Kalbate apie maldą? 

— Kodėl gi ne? Ji visada man padėdavo ištverti sunkius laikus. 

— Jums tikrai netrukdoma melstis už savo tetą. Bet, jeigu aš prisi- 
menu, Biblijoje nieko nepasakyta prieš morfijų. 

Brendos veidas suakmenėjo. Jos atkirtį nutraukė supypsėjęs Abės 
pranešimų gaviklis. 

— Atleiskite man, — šaltai tarė Abė ir išėjo iš palatos, palikdama 
pokalbį nebaigtą. Beje, ir gerai: jau buvo bepasakanti ką nors iš tiesų 
sarkastiška. Ką nors tokio kaip: Jeigu jau meldžiatės savo Dievui, kodėl 
Jo nepaprašote, kad išgydytų jūsų tetą? Tai tikrai būtų Brendą užsiutinę. 
Perspektyvoje šmėkšant Džo Terijo ieškiniui, o Viktorui Vos pasiryžus, 
kad būtų išmesta iš darbo, mažiausia, ko jai reikia — tai dar vieno skun- 
do prieš save. 

Medicinos seserų poste ji surinko telefono numerį, nurodytą jos 
pranešimų gaviklio ekranėlyje. 

— Informacija, — atsiliepė moters balsas. 

— (Čia Dimateo. Jūs mane kvietėte? 

— Taip, daktare. Čia pas mus prie stalo stovi Bernardas Kacka. 
Klausia, ar galėtumėte su juo susitikti čia pat vestibiulyje? 

— Tokia pavarde nieko nepažįstu. Dabar esu gerokai užsiėmusi. 
Gal jo paklaustumėte, kokiu reikalu? 

Fone pasigirdo pokalbio murmesys. Kai moteris vėl prašneko į ra- 
gelį, jos balsas nuskambėjo keistai santūrus: 

— Daktare Dimateo? 

— Aš klausau. 

— Jis — policininkas. 

Vyriškis vestibiulyje atrodė kažkaip neaiškiai matytas. Įpusėjęs penktą 
dešimtį, vidutinio ūgio, vidutinio stambumo, nei gražaus, nei bjauraus 
ir ne itin įsimenamo veido. Tamsiai rudi plaukai, viršugalvyje bepra- 
dedantys retėti, ir to fakto jis visai nesistengė nuslėpti, kaip elgiasi kiti 
vyrai, užšukuodami juos į šoną, kad užmaskuotų plikę. Priėjusi arčiau, 
Abė susidarė įspūdį, kad ir jis ją atpažino. Faktiškai jo žvilgsnis išskyrė ją 
iš kitų, vos tik išlipus iš lifto. 

— Daktare Dimateo, — prašneko jis. — Aš — detektyvas Bernar- 
das Kacka. Iš Žmogžudysčių skyriaus. 

Vien tas žodžio garsas privertė ją krūptelėti. Ką visa tai reiškia? Juo- 
du paspaudė vienas kitam rankas. Tiktai tuomet, akimis susitikusi su de- 
tektyvo žvilgsniu, ji prisiminė, kur jį mačiusi. Kapinėse. Per Arono Levio 
laidotuves. Jisai stovėjo šiek tie nuošaliau nuo visų — tyli figūra tamsiu 
kostiumu. Apeigų metu jųdviejų žvilgsniai susikirto. Ji nesuprato hebra- 
jiškai kalbamų maldų ir žvilgsniu nuklydo į kitus laidotuvininkus. Tiktai 
tuomet pajuto, kad ir kažkas kitas peržvelginėja susirinkusiuosius. Juodu 
žiūrėjo vienas į kitą — tik sekundę — ir paskui jis nukreipė žvilgsnį į šalį. 
Tuomet tas žmogus jai niekaip neįsiminė. Žvelgdama į jo veidą, susiz- 
gribo susitelkianti į jo akis — ramias, pilkas, nemirksinčias. Jeigu ne tos 
protingos akys, Bernardo Kackos tikrai nepastebėtum. 

— Jūs — Levių šeimos draugas? — paklausė ji. 

— Ne. 

— Mačiau jus kapinėse. O gal klystu? 

— Buvau ten. 

Ji nutilo, laukdama paaiškinimo, bet jis tepaklausė: 

— Ar galėtume kur nors pasikalbėti? 

— Galite man pasakyti, koks reikalas? 

— Dėl daktaro Levio mirties. 

Ji žvilgrelėjo vestibiulio durų link. Lauke spindėjo saulė, o Abė visą 
dieną nebuvo išėjusi iš ligoninės. 

— Čia yra nedidelis kiemas su keliais suolais. Kodėl mums tenai 


nenuėjus? 

Lauke buvo šilta, puiki spalio popietė. Kiemo sodelyje šiuo metu 
žydėjo chrizantemos, apskrita klomba nusagstyta rusvai rausvų, oran- 
žinių ir geltonų žiedų. Vidury tylia raminama vandens čiurkšle tryško 
fontanas. 

Juodu atsisėdo ant vieno iš medinių suolų. Pora seselių, užėmusių 
kitą suolą, atsistojo ir nuėjo atgal į pastatą, palikdamos Abę ir detektyvą 
vienus. Kurį laiką nebuvo ištarta nė žodžio. Nuo tylos Abei pasidarė 
neramu, bet tai tartum nė kiek netrikdė jos kompaniono. Atrodė įpratęs 
prie ilgų tylėjimų. 

— Jūsų pavardę man pasakė Ileinė Levi, — pagaliau prašneko 
jis. — Pasiūlė su jumis pasikalbėti. 

— Kodėl? 

— Šeštadienį anksti paryčiui jūs kalbėjotės su daktaru Leviu. Tiesa? 

— Taip. Telefonu. 

— Ar prisimenate, kuri buvo valanda? 

— Apie antrą nakties, regis, tuomet buvau ligoninėje. 

— Jis paskambino)? 

— Na, jis paskambino į Chirurgijos intensyviosios terapijos skyrių 
ir paprašė pakviesti pasikalbėti aukštesniojo lygmens rezidentą. Kaip tik 
tą naktį pasitaikė budėti man. 

— Kodėl jis paskambino? 

— Dėl vienos pacientės. Ji po operacijos sukarščiavo ir Aronas 
norėjo aptarti veiksmų planą. Kokius laboratorinius tyrimus turėtume 
užsakyti, kokias atlikti rentgenogramas. Gal man paaiškintumėte, apie 
ką visa tai? 

— Mėginu nustatyti įvykių chronologiją. Taigi daktaras Levis an- 
trą valandą nakties paskambino į Chirurgijos intensyviosios terapijos 
skyrių ir telefonu atsiliepėte jūs. 

— Taip. 

— Ar paskui dar kalbėjotės su juo? Po to antros valandos skam- 
bučio? 


— Ne. 

— Ar mėginote jam paskambinti? 

— Taip, bet jis jau buvo išvykęs iš namų. Kalbėjausi su Ileine. 

— Kuri valanda tuomet buvo? 

— Nežinau. Galbūt apie trečią, penkiolika po trijų. Nelabai krei- 
piu dėmesį į laikrodį. 

— Tą rytą kuriuo nors kitu metu į namus daugiau neskambinote? 

— Ne. Kelis kartus mėginau su juo susisiekti per pranešimų gavi- 
klį, bet jis nėkart neatsiliepė. Žinojau, kad daktaras kažkur pastate, nes 
jo automobilis stovėjo aikštelėje. 

— Kuriuo laiku automobilį ten pamatėte? 

— Ne aš pamačiau. Pamatė mano draugas daktaras Hodelas, kai 
apie ketvirtą atvažiavo. Klausykite, kodėl tai tiria Žmogžudysčių skyrius? 

Detektyvas klausimą nuleido negirdomis. 

— Ileinė Levi sako, kad paskambinta apie penkiolika po antros. 
Atsiliepė jos vyras. Per kelias minutes jis apsirengė ir paliko namus. Ar 
ką nors žinote apie tą telefono skambutį? 

— Ne. Galėjo skambinti kuri nors iš seselių. Ileinė nežino? 

— Jos vyras nusinešė telefoną į vonios kambarį. Ji pokalbio negir- 
dėjo. 

— Skambinau ne aš. Kalbėjausi su Aronu tik sykį. Dabar iš tiesų 
norėčiau žinoti, kodėl man uždavinėjate tuos klausimus. Juk tai tikrai ne 
rutininė jums procedūra. 

— Ne. Nerutininė. 

Supypsėjo Abės pranešimų gaviklis. Ekranėlyje ji atpažino numerį: 
rezidentūros raštinės — nieko skubaus, bet, šiaip ar taip, to pokalbio 
Abei jau buvo gana. Ji atsistojo. 

— Detektyve, manęs laukia darbas. Pacientai, kuriuos reikia apžiū- 
rėti. Neturiu laiko ilgai atsakinėti į jūsų neaiškius klausimus. 

— Mano klausimai visai konkretūs. Mėginu nustatyti, kas tą rytą 
ir kuriuo laiku skambino. Ir kas per tuos skambučius buvo pasakyta. 

— Kodėl? 

— Tai gali būti susiję su daktaro Levio mirtimi. 

— Jūs sakote, kad kažkas įkalbėjo jį pasikarti? 

— Aš tik norėčiau žinoti, kas vis dėlto su juo kalbėjosi. 

— Ar negalite to ištraukti iš telefonų kompanijos kompiuterio, ko 
nors tokio panašaus? Nejau tenai jų neregistruoja? 

— Penkiolika po antros skambinta iš Beisaido ligoninės. 

— Taigi galėjo skambinti kuri nors seselė. 

— Arba kas nors kitas, buvęs pastate. 

— Tai tokia jūsų prielaida? Kad kažkas iš Beisaido paskambino 
daktarui Leviui ir pasakė kažką tokio nemalonaus, kad privertė jį nusi- 
žudyti? 

— Mes svarstome ir kitas galimybes, ne tik savižudybę. 

Ji išpūtė į jį akis. Detektyvas ištarė tai taip ramiai, kad ji nusistebė- 
jo, ar teisingai jį supratusi. Pamažu vėl susmuko ant suolo. Minutėlę nė 
katras nekalbėjo. 

Per kiemą seselė prastūmė moterį invalido vežimėlyje. Jiedvi kiek 
pastovėjo prie gėlių klombos, grožėdamosi chrizantemomis, paskui pa- 
judėjo tolyn. Vienintelis garsas kieme buvo melodingas fontano šna- 
resys. 

— Jūs sakote, kad jis galbūt nužudytas? — pagaliau paklausė ji. 

Detektyvas kurį laiką tylėjo. Ir žvelgdama į jo veidą Abė nepajėgė 
išskaityti, kokį galėtų išgirsti atsakymą. Jisai sėdėjo nejudėdamas, savo 
poza, rankomis, mina niekaip neišsiduodamas. 

— Ar tikrai Aronas pats pasikorė? — vėl paklausė ji. 

— Autopsijos radiniai atitinka asfiksiją. 

— To ir būtų galima tikėtis. Panašu į savižudybę. 

— Ir tikrai galėtų taip būti. 

— Tai kodėl nesate įsitikinęs? 

Jis delsė. Pirmą kartą jo akyse ji pamatė netikrumą ir suprato žmo- 
gų pasveriant kitus savo žodžius. Jis ne iš tokių, kurie darytų ėjimą, ne- 
atsižvelgdami į galimus šalutinius variantus. Ne iš tokių, kuriems spon- 
taniškumas — suplanuotas veikimo būdas. 


Pagaliau jis prašneko: 

— Dvi dienos prieš savo mirtį daktaras Levis parsinešė namo visiš- 
kai naują kompiuterį. 

— Tik tiek? Tai ir visas pagrindas jūsų klausimams? 

— Juk pasinaudojo keliems dalykams. Pirma, iš anksto užsakė bi- 
lietus dviem lėktuvu į Sent Lusiją Karibuose. Apie Kalėdas. Taip par nu- 
siuntė elektroninį laišką savo sūnui Dartmute, kuriame aptarė trumpų 
Padėkos dienos atostogų planus. Tik pagalvokite, daktare. Dvi dienos 
prieš nusižudydamas žmogus planuoja ateitį. Jo laukia malonios atos- 
togos. Bet po dviejų dienų, antrą penkiolika nakties, jis išlipa iš lovos 
ir važiuoja į ligoninę. Pasikelia liftu, paskui laiptais į apleistą aukštą. 
Užriša ant sieninės spintos kablio diržą, kitą šio galą kilpa užsineria ant 
kaklo ir paprasčiausiai atpalaiduoja kojas. Sąmonė iškart neišnyktų. Lik- 
tų penkios, galbūt dešimt sekundžių persigalvoti. Juk turi laukiančius 
žmoną, vaikus ir paplūdimį Sent Lusijoje. Ber jis pasirenka mirtį. Vienas 
ir patamsy. — Kacka nenuleido įdėmaus žvilgsnio nuo Abės akių. — 
Pagalvokite apie tai. 

Ji nurijo seiles. 

— Kažin, ar noriu. 

— O aš pagalvojau. 

Abė pažvelgė į ramias pilkas jo akis ir nusistebėjo: „Apie kokius 
kitus košmariškus dalykus tu galvoji? Kas per žmogus pasirenka tarnybą, 
reikalaujančią tokios baisios vaizduotės?“ 

— Mes žinome, kad daktaro Levio automobilis buvo aptiktas 
įprastoje vietoje aikštelėje čia pat prie ligoninės. Bet nežinome, kodėl 
jis čia atvažiavo. Arba kodėl jis išvis paliko namus? Išskyrus tą skam- 
bintoją penkiolika po antros, jūs — paskutinis asmuo, mūsų žiniomis, 
kalbėjęsis su daktaru Leviu. Ar jis ką nors pasakė, kad ketina vykti į 
ligoninę? 

— Jis buvo susirūpinęs dėl mūsų pacientės. Galbūt nusprendė at- 
važiuoti ir pats išsiaiškinti problemą. 


— Užuot palikęs jums su ja dorotis? 

— Esu tik antrųjų metų rezidentė, detektyve Kacka, ne globojanti 
gydytoja. Aronas buvo transplantologų grupės terapeutas. 

— Kaip suprantu, buvo kardiologas. 

— Taip pat ir vidaus ligų specialistas. Iškilus kokiems nors medi- 
cininiams nesklandumams seselės paprastai susisiekdavo su juo. Ir jeigu 
reikėdavo, jis pasikviesdavo kitus konsultantus. 

— Ar per tą telefoninį pokalbį pasakė jums, kad ketina atvažiuoti 
į ligoninę? 

— Ne. Tik aptarėme gydymo planą. Pasakiau jam, ką rengiuosi 
daryti. Kad apžiūrėsiu ligonę ir užsakysiu kai kuriuos kraujo tyrimus, 
taip pat rentgenogramas. Jis pritarė. 

— Ir viskas? 

— Tik toks buvo mudviejų pokalbis. 

— Ar jis pasakė ką nors, kas jums būtų galėję pasirodyti ne visai 
įprasta? 

Ji vėl susimąstė apie tai. Ir prisiminė tą pradinę pauzę jųdviejų 
telefoniniame pokalbyje. Ir koks atrodė sunerimęs, kai vos tik išgirdo 
linijoje jos balsą. 

— Daktare Dimateo? 

Ji pažvelgė į Kacką. Nors ištarė jos vardą tyliai, jo veidas buvo įgijęs 
naujo budrumo. 

— Ar ką nors prisimenate? 

— Prisimenu, jis nelabai apsidžiaugė išgirdęs, kad budinčioji rezi- 
dentė aš. 

— Kodėl neapsidžiaugė? 

— Nes tai buvo susiję su konkrečia ligone. Jos vyras ir aš... mudu 
sukonfliktavome. Rimtai. — Ji nusuko akis į šalį, nuo minties apie Vik- 
torą Vosą pasijautusi šiek tiek nesmagiai. — Esu tikra, Aronas būtų no- 
rėjęs, kad laikyčiausi nuo ponios Vos kuo toliau. 

Kackos cyla privertė ją vėl pasižiūrėti į jį. 

— Nuo ponios Viktor Vos? 


— Taip. Jums žinoma ta pavardė? 

Kacka atsilošė ir tyliai atsiduso. 

— Žinau, kad jis įsteigė „VMI International“. Kokia jo žmonai 
atlikta operacija? 

— Širdies persodinimas. Dabar ji jaučiasi kur kas geriau. Po kelių 
dienų antibiotikų kurso karštis nuslūgo. 

Kacka stebeilijo į fontaną, kur saulės nutvieksti purslai spindėjo it 
auksinė grandinėlė. Staiga jis atsistojo. 

— Dėkui, kad nepagailėjore man laiko, daktare Dimateo, — 
tarė. — Galbūt aš jums dar paskambinsiu. 

Ji buvo beatsakanti „Bet kuriuo laiku“, tačiau jis jau apsisukęs 
žingsniavo tolyn. Nuo absoliučios ramybės žmogus persimetė į garso 
greitį. Keista. 

Supypsėjo jos pranešimų gaviklis. Vėl iš rezidentūros raštinės. Ji 
nutildė aparačiuką. Kai vėl pakėlė akis, Kackos niekur nebesimatė. Faras 
stebuklingai išnyko. Vis dar suglumusi nuo jo klausimų, ji sugrįžo į ves- 
tibiulį ir nukėlė vidaus telefono ragelį. 

Į jos skambutį atsiliepė sekretorė. 

— Rezidentūros raštinė. 

— Čia Abė Dimateo. Jūs mane kvietėte? 

— A, taip. Dėl dviejų dalykų. Jums skambino Helena Lujis iš Nau- 
josios Anglijos organų banko. Teiravosi, ar gavote atsakymą į užklausą 
apie tą transplantarą. Per savąjį pranešimų gaviklį jūs neatsiliepėte, tad 
ji padėjo ragelį. 

— Jei ji vėl paskambins, pasakykite, kad į mano užklausą jau atsa- 
kyta. Koks antras dalykas? 

— Čionai jums atėjo registruotas laiškas. Aš pasirašiau už gavėją. 
Turbūt labai nenusidėjau. 

— Registruotas? 

— Pristatytas prieš kelias minutes. Pamaniau, kad reikėtų jums 
pranešti. 

— Kas siuntėjas? 


Sušlamėjo sklaidomi popieriai. Paskui nuskambėjo atsakymas: 


173 


— „Hoksas, Kreigas ir Sasmanas“, advokatų kontora. 

Abei nusmelkė paširdžius. 

— Tuoj ateinu, — pasakė ji ir padėjo ragelį. Vėl tas Terijo ieškinys. 
Teisingumo sistemos girnos tikrai sumals ją į miltus. Keliantis liftu į 
administracijos aukštą jai prakaitavo delnai. Daktarė Dimateo, garsėjanti 
savo ramumu operacinėje, dabar visai pakrikusiais nervais. 

Rezidentūros raštinės sekretorė kalbėjo telefonu. Išvydusi Abę, pa- 
mojo į pertvarėles su laiškais. 

Abės skyrelyje gulėjo vienas vokas, kurio viršutiniame kairiame 
kampe buvo išspausdinta: Hoksas, Kreigas ir Sasmanas. Ji atplėšė voką. 

Iš pradžių nesuprato, ką skaito. Paskui susitelkė į ieškovo pavardę ir 
pagaliau įsisąmonino prasmę; paširdžius jai dar labiau nusmelkė, tiesiog 
nudiegė. Laiške buvo rašoma visai ne apie Kareną Terijo, o apie kitą pa- 
cientą, kažkokį Maiklą Frimeną. Jis buvo alkoholikas. Netikėtai plyšus 
išsiplėtusiai stemplės gyslai, ligoninės palatoje mirtinai nukraujavo. Jo 
atveju Abė buvo dar internė. Prisiminė tą atsitikimą kaip sukrečiamai 
kraupų galą. O dabar Maiklo Frimeno žmona teisėsi ir nusamdė „Hok- 
są, Kreigą ir Sasmaną“, kad jai atstovautų. Abė buvo atsakovė. Vieninte- 
lė įvardyta ieškinyje atsakovė. 

— Daktare Dimateo? Ar gerai jaučiatės? 

Staiga Abė susizgribo besiremianti į spintelę su laiškų pertvarėlėmis 
ir kad po kojomis kambarys jai ne visai tvirtas. Sekretorė raukėsi žiūrė- 
dama į ją. 

— Aš... man viskas gerai. 

Išėjusi iš raštinės spruko visu greičiu. Nubėgo į budinčiųjų gydyto- 
jų kabinetą, užsirakino ir atsisėdo ant lovos. Paskui išlankstė laišką ir vėl 
perskaitė. Ir dar kartą. 

Du teisminiai ieškiniai per dvi savaites. Vivianos būta teisios. Visą 
likusį savo gyvenimą Abė neišeisianti iš teismų. 

Žinojo, kad reikėtų paskambinti savo advokacei, bet šiuo metu ne- 
turėjo tam jėgų. Tad tik liko sėdėti ant lovos, spoksodama į rą laišką sau 


ant kelių. Mąstė apie visus sunkaus darbo metus, apie visas pastangas, 

kurias teko įdėti — ir vien tam, kad pasiektų tokį savo profesinės karje- 
ros tašką. Mąstė apie naktis, kai užmigdavo užsikniaubusi ant knygų, o 
tuo metu visos kitos bendrabutyje būdavo išėjusios į pasimatymus. Apie 
savaitgalius, kuriais dirbdavo ligoninėje dvigubas pamainas kaip labo- 
rantė, punktuojanti pacientų venas ir tyrimams pritraukianti švirkštų 
švirkštus kraujo, kad galėtų susimokėti už mokslą. Mąstė apie šimtą dvi- 
dešimt tūkstančių dolerių studentiškų paskolų, kurias jai dar liko išmo- 
kėti. Apie pietus iš sumuštinių, suteptų riešutų pasta. Apie kino filmus, 
koncertus ir spektaklius, kurių taip ir nepamatė. 

Ir mąstė apie Pitą, kuris buvo viso to priežastis. Apie brolį, kurį 
troško išgelbėti, bet nepajėgė to padaryti. Užvis daugiausia mąstė apie 
Pitą — amžinai dešimtmetį. 

Viktoras Vosas laimi. Pažadėjo ją sužlugdyti, ir dabar kaip tik tai 
nuosekliai daro. 

Ji privalo kovoti. Pats metas pradėti kovoti. Tik nepajėgė sugalvoti, 
kokiais būdais. Nėra pakankamai sumani. Laiškas it rūgštis degino jai 
delnus. Mąstė ir mąstė, kaip sustabdyti Vosą, bet neturėjo nieko, kuo 
galėtų duoti atkirtį, išskyrus tą dingstį, kad tuomet Chirurgijos inten- 
syviosios terapijos skyriuje ją pastūmė. Apkaltinti užpuolimu ir sumuši- 
mu. Tačiau to nepakanka, anaiptol nepakanka jam sustabdyti. 

Kovok. Privalai rasti būdą, kaip atsikirsti. 

Supypsėjo pranešimų gaviklis. Žinutė iš Chirurgijos skyriaus. Visai 
nebuvo nusiteikusi kokiems nors telefono skambučiams. Bet vis dėlto 
pakėlė ragelį ir suspaudinėjo skaičius. 

— Dimateo, — bloškė. 

— Daktare, turime čia problemą dėl Merės Alen dukterėčios. 

— Kas atitiko? 

— Mėginame sušvirkšti ketvirtos valandos morfijaus dozę, bet 
Brenda mums neleidžia. Gal jūs pamėgintumėte... 

— Einu. 

Abė nutrenkė ant svirtelės ragelį. „Velniai rautų tą Brendą', — pa- 


galvojo, įsikišdama į kišenę advokatų laišką. Pasuko į laiptinę ir nubėgo 

du aukštus žemyn. Išnėrusi į skyrių, duso — ne nuo pastangų, bet iš 
įsiūčio. 

Dvi seselės palatoje ginčijosi su Brenda. Merė Alen lovoje nemie- 
gojo, bet atrodė pernelyg silpna ir kenčianti skausmą, kad pajėgtų įterpti 
bent žodį. 

— Ji jau ir taip pakankamai apkvaitinta, — sakė Brenda. — Paž- 
velkite į ją. Net nepajėgia kalbėtis su manimi. 

Veidais, kuriuose atsispindėjo palengvėjimas, seselės pasisuko į 
Abę. Pagaliau atvyko autoritetingas balsas, įvesiantis tvarką. 

— Prašau apleisti palatą, panele Heini, — pasakė Abė. 

— Mortijus nebūtinas. 

— Aš dėl to nuspręsiu. Dabar palikite palatą. 

— Jai nedaug telikę laiko. Privalo būti visiškai sąmoninga. 

— Kodėl? 

— Kad visiškai susitaikytų su Viešpačiu. Jeigu numirs, nesusitai- 
kiusi su Juo... 

Abė ištiesė ranką į seselę. 

— Paduokite man morfijų. Pati suleisiu. 

Tuoj pat jai paduotas švirkštas. Abė žengtelėjo prie intraveninės 
lašelinės sistemos. Nuimdama nuo adatos gaubtelį, pastebėjo Merę Alen 
su dėkingumu silpnai linktelint. | 

— Tik suleiskit jai to kvaišalo, ir aš paskambinsiu advokatui. 

— Prašom, — atkirto Abė. 

Ji įstatė adarą į lašelinės sistemos injekcinę angą. Vos tik nuspau- 
dė švirkšto stūmoklį — Brenda metėsi pirmyn ir ištraukė iš savo tetos 
rankos kateterį. Iš punktuotos vietos ant grindų pradėjo varvėti kraujas. 
Tie tyškantys ant linoleumo skaisčiai raudoni lašai galutinai perpildė 
kantrybės taurę. 

Seselė užspaudė Merės Alen ranką marliniu tamponėliu. 

Pasisukusi į Brendą, Abė metė: 

— Nešdinkitės iš palatos. 


— Jūs nepalikote man pasirinkimo, daktare. 

— Neidinkitės lauk! 

Brendos akys išsiplėtė. Ji žingtelėjo atatupsta. 

— Ar norite, kad išsikviesčiau apsaugą ir jus išmestų? — jau rėkė 
Abė, artindamasi prie Brendos, kuri toliau atatupsta traukėsi į korido- 
rių. — Nenoriu jūsų matyti kur nors arčiau mano pacientės! Nenoriu, 
kad jai įkyrėtumėte su tais savo Biblijos šūdniekiais! 

— Aš — jos giminaitė! 

— Man nusispjaut, kas jūs tokia! 

Brendai atkaro smakras. Nebeištarusi nė žodžio ji apsisuko ir išėjo. 

— Daktare Dimateo, galiu su jumis pasikalbėti? 

Atsigręžusi Abė pamatė vyresniąją medicinos seserį Džeordžiną 
Spir. 

— Jūsų elgasys buvo labai nederamas, daktare. Mes su lankytojais 
šitaip nekalbame. 

— Ji ką tik ištraukė iš mano pacientės rankos intraveninės lašelinės 
kateterį! 

— Yra geresnių būdų tam išspręsti. Išsikviesti apsaugą. Išsikviesti 
pagalbos. Ber šioje ligoninėje mes tikrai nesigriebiame šventvagystės. Ar 
suprantate? 

Abė giliai atsikvėpė. 

— Suprantu. — Ir tyliai pridūrė: — Apgailestauju. 

Atnaujinusi Merei Alen lašelinę, Abė pasitraukė į budinčiųjų gydy- 
tojų kabinetą ir apatiškai atsigulė ant lovos. Spoksodama į lubas, klau- 
sė savęs: „Kas, po velnių, man dedasi? Niekada anksčiau nebuvo šitaip 
praradusi savirvardos, net nebuvo bent kiek arčiau prie to, kad keiktų 
pacientą ar jo giminaitį. — Aš kraustausi iš proto, — mąstė. — [Įtampa 
galiausiai mane palaužia. Galbūt esu netinkama būti gydytoja.“ 

Vėl supypsėjo jos pranešimų gaviklis. „Dieve, nejaugi niekada ma- 
nęs nepaliks ramybėje?“ Kažin kiek atiduotų, kad galėtų visą dieną, visą 
savaitę apsieiti be iškvietimų per pranešimų gaviklį ar telefoną ir kitokių 
trukdymų. Žinutę siuntė pranešimų gaviklių operatorius. Ji paėmė tele- 


foną ir surinko nulį. 

— Jums skambina iš užmiesčio, — pasakė operatorius. — Tuoj 
jus jungiu. 

Keli jungimo treškesiai, paskui moteriškas balsas: 

— Daktarė Dimateo? 

— Aš klausau. 

— Čia Helena Lujis iš Naujosios Anglijos organų banko. Praėjusį 
šeštadienį jūs palikote žinutę dėl donoro širdies. Tikėjomės, kad kas nors 
iš Beisaido dar kartą paskambins, bet taip ir nesulaukėme. Tad pama- 
niau, kad turėčiau pasitikrinti vėl... 

— Atleiskite. Būčiau turėjusi jums paskambinti, bet kai kas nuti- 
ko. Paaiškėjo, kad būta tik nesusipratimo. 

— Ką gi, nuo to tik lengviau. Mat vis tiek man nepavyko surasti 
informacijos. Jeigu turite kokių kitų klausimų, paprasčiausiai man pa... 

— Atleiskite, — pertraukė Abė. — Ką jūs ką tik pasakėte? 

— Kad man nepavyko surasti informacijos. 

— Kodėl? 

— Jūsų pareikalautų duomenų nėra mūsų informacinėje sistemoje. 

Visas dešimt sekundžių Abė tylėjo. Paskui iš lėto paklausė: 

— Esate visiškai tikra, kad jų nėra? 

— Peržiūrėjau mūsų kompiuterio failus. Jūsų nurodytąja data, kai 
buvo paimtas organas, jokio įrašo apie širdies donorą neturime. Niekur 


Vermonte. 

m Š tai, — pasakė Kolinas Vetigas, atversdamas Medicinos specialistų 
žinyną. — Timotis Nikolsas, humanitarinių mokslų bakalau- 
ras, Vermonto universitete. Medicinos daktaro diplomas įteiktas Taftso 
koledže. Rezidentūra — Masačusetso bendraproflinėje. Specializacija: 
krūtinės ląstos chirurgija. Vilkokso memorialinės Berlingtone, Vermon- 
to valstijoje, bendradarbis. — Jisai stumtelėjo knygą per pasitarimų stalą 
pasižiūrėti visiems, kurie pageidautų. — Taigi iš tikrųjų yra toks krūti- 
nės ląstos chirurgas vardu ir pavarde Timotis Nikolsas, besiverčiantis 
praktika Berlingtone, o ne koks nors Arčerio vaizduotės vaisius. 

— Kai šeštadienį su juo kalbėjausi, — atsiliepė Arčeris, — Nikol- 
sas tvirtino, kad paimant organą buvęs ten. Ir jis pasakė, kad tai vyko 
Vilkokso memorialinėje. Deja, man nepavyko surasti nė vieno kito, 
buvusio operacinėje kartu su juo. O dabar man nesiseka susisiekti ir 
su Nikolsu. Jo kabineto personalas man pasakė, kad pasiėmė ilgalaikes 
atostogas ir nesirodo darbe. Nežinau, kas dedasi, Džeremijau, bet vel- 
niškai trokštu, kad mes būtume visai nekišę nagų prie to reikalo. Mat jis 
man pradeda atrodyti gana pašvinkęs. 

Džeremijas Paras neramiai pasimuistė krėsle ir pažvelgė į advoka- 
tę Suzaną Kasado. Nepasivargino pažvelgti į Abę, sėdinčią tolimajame 
stalo gale, šalia transplantacijų koordinatorės Donos Tot. Galbūt jis nė 
nenorėjo pažvelgti į ją, Abę, nes juk galų gale tai ji iškėlė visą tą jovalą 
visų dėmesiui. Tai jos iniciatyva vyko šis pasitarimas. 


— Tiksliau, kas čia dedasi? — paklausė Paras. 

— Manau, Viktoras Vosas taip pasitvarkė, kad donoras būtų ne- 
įtrauktas į registro sistemą, — paaiškino Arčeris. — Ir širdis tiesiogiai 
nukreipta jo žmonai. 

— Ar jis galėjo šitaip padaryti? 

— Turint pakankamai pinigų — galbūt. 

— O jis tikrai turi pinigų, — įsiterpė Suzana. — Ką tik mačiau 
naujausią Kip/ingers“ penkiasdešimties turtingiausių Amerikos žmonių 
sąrašą. Vosas pakilo į keturioliktą poziciją. 

— Galbūt verčiau jūs man paaiškintumėte, kaip tokie donorų or- 
ganų priskyrimai konkrečiam recipientui turėtų veikti, — paprašė Pa- 
ras. — Nes aš nesuprantu, kaip galėjo tai atsitikti. 

Arčeris pažvelgė į transplantacijų koordinatorę. 

— Paprastai tai tvarko Dona. Gal leiskime jai paaiškinti? 

Dona Tor linktelėjo. 

— Sistema gana paprasta. Mes turime tiek regioninį, tiek visos 
šalies laukiančių pacientų, kuriems reikalingi organai, sąrašą. Visos šalies 
mastu sistema vadinasi Centriniu dalijimosi organais tinklu, sutrum- 
pintai CDOT Regioninį sąrašą vis papildo Naujosios Anglijos organų 
bankas. Abiejose sistemose pacientai rikiuojami pagal reikmę. Sudarant 
sąrašą visai neatsižvelgiama į turtą, rasę ar socialinę padėtį, tik svarbu, 
kiek kritinė yra laukiančiųjų būklė. — Ji atsivertė aplanką, išėmė po- 
pieriaus lapą ir perdavė Parui. — Štai kaip atrodo naujausias sąrašas. 
Parsisiunčiau jį faksu iš NAOB biuro Brukline. Kaip matote, jame nu- 
rodyta kiekvieno paciento medicininė būklė, koks reikalingas organas, 
artimiausias transplantologijos centras ir kontaktinis telefono numeris, 
kuris paprastai būna transplantacijų koordinatoriaus. 

— Kokie kiti Čia įrašai? 

— Klinikinė informacija. Priimtinas donoro minimalus ūgis ir 


svoris. Ar anksčiau pacientui buvo atlikta kokia nors transplantacija, nes 

tada kryžminio suderinamumo atitaikymas pasunkėtų dėl susidariusių 
recipiento organizme antikūnų. 
— Pasakėte, kad šis sąrašas sudarytas reikmės tvarka? 


— Visai teisingai. Pirmuoju numeriu įvardyta labiausiai kritinė 


būklė. 

— Kurioje vietoje buvo ponia Vos? 

— Tą dieną, kai jai atlikta transplantacija, buvo trečia sąraše pagal 
AB kraujo grupę. 


— Kas atsitiko pirmiems dviem sąraše? 

— Pasitikrinau NAOB. Keliomis dienomis vėliau abiejų pavardės 
buvo perklasifikuotos į Aštuntąjį kodą — kaip pastoviai neaktyvios — ir 
išbrauktos iš sąrašo. 

— Tai reiškia, kad jie mirė? — tyliai paklausė Suzana Kasado. 

Dona linktelėjo. 

— Jie taip ir nesulaukė transplantacijos. 

— Jėzau, — atsiduso Paras. — Vadinasi, ponia Vos gavo širdį, kuri 
būtų turėjusi atitekti kam nors kitam? 

— Panašu, kad taip ir atsitiko. Mes nežinome, kaip tai buvo su- 
tvarkyta. 

— Kaip 7225 pranešama apie donorą? — paklausė Suzana. 

— Paskambina telefonu, — atsakė Dona. — Paprastai šitaip būna. 
Tuo užsiima donoro ligoninės transplantacijų koordinatorius. Jis pasi- 
tikrina naujausiame NAOB laukiančiųjų transplantacijos sąraše ir pa- 
skambina kontaktiniu telefonu dėl pirmojo paciento pagal tą sąrašą. 

— Taigi jums paskambino Vilkokso memorialinės transplantacijų 
koordinatorius? 

— Taip. Esu kalbėjusi su juo telefonu ir anksčiau dėl kitų donorų. 
Tad dėl šio konkretaus donoro neturėjau priežasties suabejoti. 

Arčeris palingavo galvą. 

— Nesuprantu, kaip Vosui pavyko tai padaryti. Kiekvienas žings- 
nis tame reikale mums atrodė legalus ir nė kiek nekeliantis įtarimų. Aki- 
vaizdu, kad kažkam Vilkokse buvo sumokėta. Ir širdis atitenka Voso 

žmonai. O Beisaidas per apgaulę įtraukiamas į „pinigai už organus“ afe- 
rą. Be to, neturime jokių donoro dokumentų, kad galėtume pakartoti- 
nai pasitikrinti. 

— Jie vis dar dingę? — paklausė Paras. 

— Man nepavyko jų rasti, — atsakė Dona. — Duomenų apie 
donorą mano biure niekur nėra. 

Viktoras Vosas, — pagalvojo Abė. — Jis pasistengė, kad popieriai 
kažkokiu būdu išnyktų. 

— O blogiausia dalis tame reikale — tai inkstai, — įsiterpė Vetigas. 

Paras susiraukė pažvelgęs į generolą. 

— Ką? 

— Jo žmonai inkstų nereikėjo, — paaiškino Vetigas. — Nei kasos 
ar kepenų. Tad kurgi tie pasidėjo? Jeigu taip ir nepateko į registrą? 

— Veikiausiai buvo išmesti, — nusprendė Arčeris. 

— Teisingai. Jais būtų buvę galima išgelbėti tris ar keturias gyvy- 
bes, o liko nepanaudoti. 

Nesmagiais veidais visi sulinksėjo galvomis. 

— Tai ko imsimės? — paklausė Abė. 

Po jos klausimo minutėlę stojo tyla. 

— Nežinau, ko turėtume imtis, — pagaliau atsakė Paras ir pažvel- 
gė į juriskonsultę. — Ar privalome šito taip nepalikti? 

— Erikos atžvilgiu — taip, — atsakė Suzana. — Tačiau jeigu apie 
tai pranešime, galime sulaukti pasekmių. Faktiškai matau jų kelias. Pir- 
ma, niekaip nepavyks apsisaugoti, kad tai nepatektų į spaudą. „Pinigai 
už organus“ sandėris, ypač toks, į kurį įsivėlęs Viktoras Vosas — laikraš- 
čiams gardus kąsnelis. Antra, mes pažeisime — tam tikra prasme — pa- 
ciento konfidencialumą. Kai kuriai mūsų pacientų kontingento daliai 
tai neatrodys gražiai. 

Vetigas niekinamai suprunkštė. 

— Kalbate apie prakeiktus turčius. 

— Apie tuos, kurių dėka ši ligoninė gyvuoja, — pataisė jį Paras. 

— Būtent. — Suzana kalbėjo toliau: — Jeigu išgirs, kad Beisaidas 

inicijavo tyrimą dėl tokio kaip Viktoras Vosas, nepasitikės mumis, jog 
išsaugosime paslaptyje j4 pačių duomenis. Galėtume prarasti visus pri- 
vačiai mokančius už transplantacijas pacientus. Galiausiai, kas atsitiks, 
jeigu šis reikalas bus apgręžtas kita puse? Ir susidarys įspūdis, lyg ir mes 
būtume įsitraukę į sąmokslą? Prarastume savo kaip transplantologijos 
centro patikimumą. Jeigu paaiškės, kad Vosas iš tikrųjų pasistengė, jog 
tas donoras nefigūruotų registro sistemoje, taip pat ir mūsų reputacija 
liktų suteršta. 

Abė žvilgrelėjo į Arčerį. Šis atrodė priblokštas tokios galimybės. 
Tai galėtų sužlugdyti Beisaido transplantacijų programą. Sužlugdyti jų 
grupę. 

— Kiek to visko jau išėjo už ligoninės sienų? — paklausė Paras. 
Pagaliau jis pažvelgė į Abę. — Ką jūs apie tai papasakojote NAOB, dak- 
tare Dimateo? 

— Kai kalbėjausi su Helena Lujis, dar nebuvau tikra, kas vyksta. 
Nė vienas iš mūsų nebuvo tikras. Tik mėginome suprasti, kodėl donoras 
nebuvo įvestas į jų sistemą. Taip ir palikome toje vietoje. Neišsiaiškinę. 
Tuoj po telefoninio pokalbio papasakojau apie tai Arčeriui ir daktarui 
Vetigui. 

— Ir Hodelui. Tikriausiai papasakojote Hodelui. 

— Su Marku dar nesikalbėjau. Jis visą dieną operavo. 

Paras lengviau atsiduso. 

— Gerai. Taigi informacija lieka tik šioje salėje. Ir ponia Helena 
žino vien tiek, kad nesate tikra dėl to, kas įvyko. 

— Teisingai. 

Matėsi, kad Suzanai Kasado kaip ir Parui palengvėjo. 

— Dar turime galimybių apriboti žalą. Manau, štai ką būtina da- 
bar padaryti: daktaras Arčeris turėtų paskambinti į NAOB ir ponią Lujis 
nuraminti, kad mes išsiaiškinome nesusipratimą. Galimas daiktas, ji tą 
reikalą pamirš. O mes toliau teirausimės, bet diskretiškai. Reikėtų vėl 
pamėginti susisiekti su daktaru Nikolsu. Rasi jisai sugebėtų viską paaiš- 


kinti. 

— Neatrodo, kad kas nors žinotų, kada Nikolsas sugrįš į darbą, — 
priminė Arčeris. 

— O kaip tas kitas chirurgas? — paklausė Suzana. — Vyrukas iš 
Teksaso? 

— Meipsas? Dar nemėginau jam prisiskambinti. 

— Kas nors turėtų pamėginti. 

— Nesutinku, — įsiterpė Paras. — Nemanau, kad dėl šio reikalo 
turėtume kontaktuoti dar su kuo nors. 

— Kodėl, Džeremijau? 

— Kuo mažiau apie tai žinosime, tuo mažiau būsime įvelti į tą 
jovalą. Turėtume laikytis kuo atokiau. Pasakykite Helenai Lujis, kad or- 
ganas aukotas tiesiogiai, todėl ir nepateko į NAOB registrą. O paskui 
paprasčiausiai judėkime toliau. 

— Kitaip tariant, — atsiliepė Vetigas, — sukiškime savo prakeik- 
tas galvas į smėlį. 

— Blogio nematau, negirdžiu ir apie jį nekalbu — tokia išmin- 
tis. — Paras apžvelgė aplinkui stalą. Niekam nesureagavus, regis, tai 
palaikė bendro sutarimo ženklu. — Nereikia nė priminti, kad už salės 
durų su niekuo apie tai nekalbėtume. 

Abė neiškentė nenurylėjusi. 

— Tik bėda ta, — tarė ji, — kad blogis niekur nepasitrauks. Nors 
užsidengsime akis ir ausis, jis tebeliks čia. 

— Beisaidas — niekuo dėta pusė, — atrėmė Paras. — Neturėtu- 
me nukentėti. Ir tikrai neturėtume neteisingai tapti kruopštaus tyrimo 
objektu. 

— O kaip etiniai įsipareigojimai? Juk tai galėtų pasikartoti. 

— Tikrai abejoju, ar kada nors greitai poniai Vos prireiks dar vie- 
nos širdies. Tai pavienis atvejis, daktare Dimateo. Desperatiškas vyras 
sulaužo nustatytas normas, kad galėtų išgelbėti savo žmoną. Su tuo baig- 
ta. Mums tik reikia įdiegti saugiklius, kad daugiau to nepasikartotų. — 
Paras pažvelgė į Arčerį. — Ar galima tai padaryti? 

Arčeris linktelėjo. 

— Velniai rautų, tikrai teks. 

— O kas atsitiks Viktorui Vosui? — paklausė Abė. 

Iš įsirvyrojusios tylos ji suprato: nieko jam neatsitiks. Tokiems 
žmonėms kaip Viktoras Vosas niekada nieko neatsitinka. Jis galėtų ne- 
paisyti sistemos ir nupirkti širdį, nupirkti chirurgą ir visą ligoninę. Ir 
taip pat galėtų nupirkti teisininkus, visą jų armiją, — tiek, kad pakaktų 
niekingos chirurgijos rezidentės svajones paversti pelenais. 

— Jis nori mane sunaikinti, — pridūrė ji. — Maniau, po jo žmo- 
nai atliktos transplantacijos viskas atlėgs, bet taip neįvyko. Įmetė į mano 
automobilį skerdienos atliekas. Inicijavo du teisminius ieškinius, ir jų 
bus dar daugiau, dėl to neabejoju. Man sunku nuo blogio užsidengri 
ausis, akis ir burną, kai jis griebiasi tokios taktikos. 

— Ar galite įrodyti, kad visa tai daro Vosas? — paklausė Suzana. 

— Kas gi kitas? 

— Daktare Dimateo, — tarė Paras, — šios ligoninės reputacija 
kybo ant plauko. Mums reikia, kad visi būtų toje pačioje komandoje, 
kad suremtų pečius. Taip pat ir jūs. Tai ir jūsų ligoninė. 

— Kas jeigu tas viskas vis tiek iškils į viešumą? Jeigu pateks į pir- 
muosius G/obe puslapius? Beisaidas bus apkaltintas dangstantis nusikal- 
timą. Ir tai smogs jums visiems į veidus. 

— Štai kodėl tas reikalas negali išeiti iš šios salės, — pakartojo 
Paras. 

— Vis tiek galėtų išeiti. — Abė kilstelėjo smakrą. — Ir veikiausiai 
išeis. 

Įsiterpė Suzana: 


— Šitą riziką mums teks prisiimti. 


Abė nusivilko operacinės chalatą, numetė jį į skalbinių krepšį ir pra- 
sistūmė pro dvivėres duris. Artėjo vidurnaktis. Pacientas, nukentėjęs dėl 


subadymo peiliu, jau išvežtas į pooperacinę palatą, interno surašyti pa- 

skyrimai, ir iš Skubiosios pagalbos skyriaus priimamojo nieko daugiau 
nenusimatė. Apkasuose viskas ramu. 

Ji nebuvo tikra, ar džiaugiasi atvanga, nes pastaroji suteikė per 
daug laiko mąstyti apie tai, kas buvo pasakyta per tą popietės pasitarimą. 

„Turiu vienintelę galimybę atsikirsti Vosui, — mąstė ji, — ir ne- 
galiu ja pasinaudoti: ne, jeigu ketinu būti komandinė žaidėja. Ne, jeigu 
privalau nešiotis širdyje Beisaido interesus. Taip pat ir savo pačios in- 
teresus. Tai, kad ji tebelaikoma komandos nariu — geras ženklas. Tai 
reiškia, kad Abė turi šansą čia pasilikti, šansą baigti rezidentūrą. Viskas 
susieina į sandėrį su velniu. Laikyk liežuvį už dantų ir kabinkis į svajonę. 
Jeigu Viktoras Vosas jai leis. Jeigu sąžinė jai leis.“ 

Kelis kartus tą vakarą ji buvo benukelianti telefono ragelį ir skam- 
binanti Helenai Lujis. Tik to reikėtų — vieno telefono skambučio, kad 
NAOB susidarytų padėties vaizdą. Vieno telefono skambučio Viktorui 
Vosui demaskuoti. Dabar, grįždama į budinčiųjų gydytojų kabinetą, jis 
vis dar svarstė, kaip turėtų pasielgti. Atsirakino duris ir įžengė vidun. 

Dar neįjungusi šviesos, užuodė gėlių aromatą. Rožių ir lelijų. Už- 
degė lempą ir su nuostaba išpūtė akis į puokštę vazoje ant rašomojo 
stalo. 

Sušiugždėjo paklodės, ir ji pasižiūrėjo į lovą. 

— Markas? 

Jis krūptelėjo ir atsibudo. Mirksnį tartum nesiorientavo, kur esąs. 
Paskui pamatė ją ir nusišypsojo. 

— Daug laimės gimtadienį. 

— Dieve, aš visai pamiršau. 

— Aš — ne. 

Abė nuėjo prie lovos ir atsisėdo šalia jo. Buvo užmigęs su opera- 
cinės kostiumu, ir pasilenkusi jį pabučiuoti Abė užuodė pažįstamą per 
budėjimus betadino* ir nuovargio kvapą. 


— Ak, tau reikia nusiskusti. 


Antiseptikas (firminis pavadinimas), kuriuo chirurgai naudojasi plaudamiesi prieš operaciją 
rankas. 

— Man reikia dar vieno bučinio. 

Nusišypsojusi ji išpildė jo norą. 

— Seniai tu čia? 

— Kiek laiko? 

— Vidurnaktis. 

— Dvi valandas. 

— Laukei čia nuo dešimtos? 

— Po teisybei, tai ne šitaip planavau. Matyt, nejučia užmigau. — 
Jis pasislinko toliau, padarydamas jai vietos ant siauros lovos. Abė nusi- 
avė batus ir atsigulė šalia jo. Iškart pasijuto nuraminta lovos ir vyriškos 
šilumos. Buvo beketinanti jam pasakyti apie pasitarimą šią popietę, apie 
antrą ieškinį, bet nenorėjo apie tai kalbėti. Tik norėjo likti jo apglėbta. 

— Atleisk, kad užmiršau tortą. 

— Negaliu patikėti, kad pamiršau savo pačios gimtadienį. Galbūt 
norėjau jį pamiršti. Juk jau dvidešimt aštuntasis. 

Juokdamasis jis apkabino ją. 

— Tokia sukriošusi senutė. 


— Aš ir jaučiuosi sena. Ypač šiąnakt. 


— Aha, ką gi, gerai. Tuomet aš jaučiuosi senoliu. — Jis švelniai 
pabučiavo ją į ausį. — Ir nė kiek nejaunėju. Tad galbūt atėjo metas. 
— Metas kam? 


— Tam, ką būčiau turėjęs padaryti jau prieš kažkiek mėnesių. 

— Būtent? 

Jis atsuko ją į save ir suėmė delnais veidą. 

— Paprašyti, kad už manęs tekėtum. 

Abė stebeilijo į jį, nepajėgdama ištarti nė žodžio, bet tokia kupina 
laimės, kad žinojo, jog atsakymas turi būti savaime aiškus iš jos akių. 
Staiga, džiugiai juto jį viskuo. Jo šiltą delną sau ant skruosto. Jo veidą, 
pavargusį ir nebejauną, bet kaip tik dėl to jai dar brangesnį. 

— Prieš porą naktų supratau, kad kaip tik šito noriu, — tęsė jis. — 
Tu budėjai ligoninėje. O aš namie valgiau iš kartoninės dėželės parsineš- 


tus pietus. Atsiguliau miegoti ir pamačiau ant komodos tavo daiktus. 

Plaukų šeperį. Papuošalų skrynelę. Tą liemenėlę, kurios tartum niekada 
nepadedi kur nors giliau. — Jis tyliai nusijuokė. Taip par ir ji. — Šiaip 
ar taip, kaip tik tuomet supratau: nebenoriu niekur ilgiau gyventi be 
tavo daiktų, išdėliorų ant mano komodos. Nemanau, kad galėčiau. Jau 
nebe. 

— O, Markai. 

— Keisčiausia, kad tavęs beveik nebūna namie. O kai grįžti, ne- 
būna manęs. Tartum pamotume vienas kitam, prasilenkdami korido- 
riuose. O jeigu pasiseka, laikomės už rankų lifte. Man svarbu štai kas: 
žinoti, kad kai vis dėlto grįšiu namo, matysiu ant komodos tavo daiktus. 
Tuomet žinosiu, kad tu buvai ten arba dar būsi. Ir to pakanka. 

Pro ašaras ji matė jį šypsantis. Ir juto prie savęs jo širdį, dunksinčią 
tartum iš baimės. 

— Tai ką tu galvoji, daktare Di? — sukuždėjo jis. — Ar įtaikysime 
į savo glaustus grafikus vestuves? 

— Taip. Taip, taip ir dar kartą :2/7/ — pusiau kūkčiodama, pusiau 
juokdamasi atsakė ji. Ir pasikėlusi užsirito ant jo, apsivijo rankomis jo 
kaklą, burna ieškodama jo burnos. Juodu juokėsi, bučiavosi, o čiužinio 
spyruoklės siaubingai girgždėjo. Lova buvo gerokai per siaura: juodu 
niekada negalėtų kartu joje miegoti. 


Ber visai tiko pasimylėti. 


-v-- 


Kadaise ji buvo graži. Kartais, kai pasižiūrėdavo į savo rankas ir pamaty- 
davo raukšles ir rudas dėmes nuo amžiaus, Merė Alen krūptelėjusi nusi- 
stebėdavo: „Kieno tai rankos? Tikrai svetimos, senės. Ne mano rankos, 
ne gražutės Merės Hačer rankos.“ Paskui sumaišties mirksnis praeidavo, 
ji apsidairydavo po palatą ir suprasdavo vėl sapnavusi. Ne tikrą sapną, 
apsilankantį su tikru miegu, bet lyg kažkokį ūką, slenkantį per jos protą 
ir ten užsilaikantį net ir tuomet, kai nemiegodavo. Tai dėl morfijaus. 
Ji buvo dėkinga už morfijų. Šis pašalindavo skausmą ir atverdavo jos 


sąmonėje kažkokius slaptus vartukus, leisdamas vaizdams įplaukti ir iš- 

plaukti — prisimenamo gyvenimo, jau beveik pasibaigusio, vaizdams. 
Buvo girdėjusi gyvenimą apibūdinamą kaip ratą, grįžtantį į žmogaus 
pradžios tašką, bet jos pačios gyvenimas anaiptol neatrodė toks orga- 
nizuotas. Veikiau panėšėjo į gobeleną su netvarkingomis gijomis, kai 
kuriomis sutrūkinėjusiomis, kai kuriomis supainiotomis, ir nė su viena 
iš jų tiesia ir teisinga. 

Bet išaustą daugybe, daugybe spalvų. 

Ji užsimerkė, ir tie slapti vartukai vėl atsivėrė. Takelis jūros link. 
Raukšlėtalapio erškėčio gyvatvorė su rausvais malonaus kvapo žiedais. 
Šiltas smėlis, į kurį grimzta jos pėdų pirštai. Iš įlankos atsiritančios ban- 
gos. Malonumas nuo rankų, tepančių žemyn jos kūnu losjoną. 

Džefrio rankų. 

Vartukai atsilapojo plačiau, ir pro juos įėjo jis — visai kaip gy- 
vas. Ne toks, koks gulėjo tame paplūdimyje, bet kokį ji pamatė pirmą 
sykį — uniformuotą, tamsiais susitaršiusiais plaukais, vidur juoko pasi- 
sukančiu į ją veidu. Jųdviejų pirmas žvilgsnis vieno į kitą. Ji nešėsi mai- 
šelį su maisto produktais, visai atrodanti kaip jauna ištekėjusi moteris 
pakeliui į namus ruošti savo vyrui vakarienės. Jos suknelė rada buvo 
nepaprastai bjauraus rudo atspalvio — mat vyko karas ir jai teko ten- 
kintis tuo, ką galėjai rasti parduotuvėse. Nebuvo susitvarkiusi plaukų, ir 
vėjas šiaušė šiuos į raganos karčius. Manė atrodanti gana baisiai. Bet tas 
jaunikaitis šypsojosi jai, akimis sekdamas praeinančią pro šalį šaligatviu. 

Kitą dieną jis vėl ten stovės ir juodu pažvelgs vienas į kitą šįsyk jau 
ne kaip visai svetimi, bet kaip kažkas daugiau. 

Džefris. Dar viena pasimetusi gija. Ne tokia, kuri susidėvėjo ir nu- 
trūko kaip jos vyras, bet per anksti išplėšta iš gobeleno, palikusi tuščią 
vagą, nusitęsiančią per visą išbaigtą audinį. 

Išgirdo atsidarant duris. Tikras duris. Kažkas cyliais žingsniais arti- 
nosi prie jos lovos. 

Apsvaigintai mortfijaus, jai prireikė didžiulių pastangų, kol vargais 
negalais pravėrė akis. Ir tada pamatė, kad palata tamsi, išskyrus vieną 


šviesos apskritimėlį, kybantį ore visai šalimais. Ji mėgino sutelkti į tą 

šviesą žvilgsnį. Ši šokčiojo it skraidantysis jonvabalis, paskui nusistovėjo 
į vieną šviesų taškelį ant jos antklodės. Ji dar labiau sufokusavo akis 
ir išskyrė materializavusį šalia lovos tamsų šešėlį. Kažką tokio ne visai 
vientiso, ne visai realaus. Ji nusistebėjo: galbūt tai irgi morfijaus sukeltas 
sapnas. Kažkoks nemielas prisiminimas, įslinkęs pro vartukus, kad ne- 
duotų jai ramybės. Sušiugždėjo nutraukiama į šalį antklodė, ir kažkieno 
šalta, lyg gumine pirštine apmauta, ranka sugriebė ją už žasto. 

Apimta baimės, ji pradėjo tankiai alsuoti. Tai ne sapnas, o realybė. 
Realybė. Ta šalta ranka čia tam, kad ją pasiimtų, kažkur išsivestų. 

Pagauta panikos, ji suskato blaškytis, įstengė išsilaisvinti iš gniauž- 
to. Balsas tyliai ištarė: 

— Nusiramink, Mere. Viskas gerai. Pats metas tau miegoti. 

Merė sustingo. 

— Kas jūs? 

— Šiąnakt tave globoju. 

— Jau metas mano vaistams? 

— Taip, metas. 

Vėl sušokčiojo jai ant alkūnės rašiklinio žibintuvėlio šviesos taškas. 
Ties intraveninės lašelinės vieta. Merė matė pirštinėtą ranką išsitrau- 
kiant švirkštą, nuimant plastikinį gaubtelį ir ploname šviesos spindulyje 
kažką sublizgant. Adata. 

Merei vėl krustelėjo nerimas. „Pirštinės. Kodėl ant rankų piršti- 
nės?“ 

Ji ištarė: 

— Noriu matyti savo seselę. Prašau pašaukti mano seselę. 

— Nėra reikalo. 

Adata įnėrė į intraveninės lašelinės sistemos angą. Pamažu ir toly- 
giai pajudėjo žemyn švirkšto stūmoklis. Merė pajuto savo gysla, o pas- 
kui žastu aukštyn plūstelint šilumą. Ji sumojo, kad švirkšras labai pil- 
nas: stūmoklis slinko žemyn gerokai ilgiau nei paprastai, kai jai būdavo 
leidžiama neskausmingos užmaršties dozė. „Negerai, — pagalvojo, kai 


švirkštas ištuštino savo turinį jai į veną. — Kažkas negerai.“ 

— Noriu seselės, — pareikalavo ji. Įstengė kilstelėti galvą ir silpnai 
sušukti: — Sesute! Prašau! Man reikia... 

Pirštinėta ranka užspaudė jai burną. Nustūmė jos galvą atgal ant 
pagalvės su tokia jėga, kad Merė pajuto lyg trekštelint sprandą. Pamėgi- 
no nustumti nuo savęs ranką, bet nepajėgė. Toji pernelyg tvirtai spaudė 
jai burną, nuslopindama šauksmus. Ji blaškėsi, pajuto išsiplėšiant la- 
šelinės vamzdelį, varvant iš jo fiziologinį tirpalą. Ranka vis nepaleido 
jos burnos. O šilumos banga iš jos žasto jau pasiekė krūtinę ir sparčiai 
plūdo į smegenis. Ji pamėginto pajudinti kojas ir suprato, kad nepajėgia. 

Staiga suprato, kad jai nebesvarbu. 

Ranka nuslydo nuo jos veido. 

Ji bėgo. Vėl buvo mergaitė, ilgi rudi jos plaukai draikėsi apie pe- 
čius. Smėlis po basomis pėdomis buvo šiltas, o oras kvepėjo erškėtrožė- 
mis ir jūra. 


Vartukai kybojo priešais ją plačiai atsivėrę. 


Skambantis telefonas privertė Abę palikti šiltą ir kartu saugią vietą. At- 
sibudusi pajuto apsivijusią jos liemenį ranką. Markas. Kažkaip, kad ir 
siauroje lovoje, juodu sugebėjo drauge užmigti. Švelniai išsilaisvinusi iš 
jo glėbio, pasiekė ragelį. 

— Dimateo. 

— Dakarte Di, čia Šarlota iš Vakarinio sparno ketvirto aukšto. Ką 
tik pasimirė ponia Alen. Šiuo metu internai visi užimti, tad pagalvojo- 
me, gal jūs galėtumėte ateiti ir konstatuoti pacientės mirtį. 

— Gerai. Iuoj pas jus atsirasiu. 

Abė padėjo ragelį ir trumpam prigulė ant lovos, atsiduodama ma- 
lonumui išsibudinti pamažėle. Ponia Alen. Mirė. Tai įvyko anksčiau, nei 
ji tikėjosi. Ji jautė palengvėjimą, kad tas sunkus išmėginimas pagaliau 
baigėsi, ir kaltę, kad išvis patirianti tokį palengvėjimą. Pacientės mirtis 
trečią valandą nakties atrodo ne tiek tragedija, kiek nepatogumas, tik 


dar viena priežastis miegui nutraukti. 

Abė atsisėdo ant lovos ir apsiavė batus. Markas tyliai knarkė, negir- 
dėjo telefono skambučių. Nusišypsojusi ji pasilenkė prie jo ir pabučiavo. 

— Myliu tave, — sukuždėjo jam į ausį ir paliko kabinetą. 

Šarlora pasitiko ją vakarinio sparno ketvirto aukšto medicinos 
seserų poste. Jiedvi kartu nuėjo į Merės palatą tolimajame koridoriaus 
gale. 

— Ją radome, kai antrą valandą apeidinėjome palatas. Buvau už- 
sukusi vidurnaktį, ir tada ji miegojo, taigi mirė kažkuriuo metu vėliau. 
Nors ramiai išėjo. 

— Ar pranešėte šeimos nariams? 

— Paskambinau jos dukterėčiai. Tai, kuri įrašyta ligos istorijoje. 
Pasakiau, kad nebūtina atvažiuoti, bet vis tiek užsispyrė. Ji jau pakeliui. 
Mes čia viską survarkėme prieš jai atsilankant. 

— Sutvarkėte? 

— Merė turbūt išsitraukė lašelinę. Ant grindų išsipylė fiziologinio 
ir kraujo. 

Šarlora atidarė duris į palatą ir abi įėjo. 

Lempos prie lovos šviesoje Merė Alen atrodė lyg ramiai miegotų — 
rankos ištiestos prie šonų, antklodė atlenkta ant krūtinės. Bet buvo aiš- 
kiai matyti, kad ji nemiega: akių vokai iš dalies praviri, po smakru pa- 
kištas susuktas rankšluostis atkarusiam apatiniam žandikauliui paremti. 
Juk nereikia, kad giminės, atiduodantys paskutinę pagarbą velioniui, 
žvelgtų į išsižiojusią kadaise mylėtojo burną. 

Abė užtruko vos kelias minutes: pirštais palietė ligonės miego arte- 
riją — jokio pulso. Atkėlė jos naktinius marškinius, pridėjo prie krūti- 
nės stetoskopą ir dešimt sekundžių klausėsi — nei kvėpavimo garsų, nei 
širdies tvinksnių. Pašvietė rašikliniu žibintuvėliu Merei Alen į akis. Vyz- 
džiai tarpinėje padėtyje, nejudrūs. Konsratuoti mirtį buvo vien forma- 
lumas. Seselės jau nustatė tai, kas ir taip buvo akivaizdu; Abės vaidmuo 
apsiribojo paprasčiausiu seselių radinių patvirtinimu ir įrašu į ligos 
istoriją apie mirties faktą. Apie tokią atsakomybę medicinos fakultete 


niekada studentams neaiškinta. Naujai iškeptieji internai, pirmą kartą 

paprašyti paskelbti savo ligonį mirusiu, dažnai net nenutuokdavo, ką 
derėtų daryti. Kai kurie ekspromtu sakydavo kalbas arba pareikalaudavo 
Biblijos, šitaip pelnydami aukštą vietą seselių anekdotų apie „kvailus 
gydytojus“ analuose. 

Mirtis ligoninėje — ne proga kalboms, bet pareiga padėti parašus 
ir sutvarkyti formalumus. Pasiėmusi Merės Alen ligos istoriją Abė atliko 
tą užduotį ir įrašė: „Jokio savaimingo kvėpavimo ar pulso. Auskultuo- 
jant širdies veiklos garsų negirdima. Vyzdžiai nejudrūs, tarpinėje padė- 
tyje. Ligonė paskelbta mirusia 3 val. 5 min.“ 

Ji užvertė ligos istoriją ir apsisuko išeiti. 

Tarpduryje stovėjo Brenda Heini. 

— Man labai gaila, panele Heini, — pasakė Abė. — Jūsų tera pa- 
simirė miegodama. 

— Kada tai įvyko? 

— Kažkuriuo metu po vidurnakčio. Esu tikra, ji nekentėjo. 

— Ar kas nors buvo prie jos, kai tai įvyko? 

— Skyriuje budėjo seserys. 

— Bet nieko nebuvo čionai, palatoje? 

Abė dvejojo. Pagaliau nusprendė, kad visada geriausia sakyti tiesą. 

— Ne, ji buvo viena. Esu tikra, mirtis ją ištiko miegant. Išėjo ra- 
miai. — Ji žengtelėjo nuo lovos. — Galite prie jos kurį laiką pabūti, 
jeigu norite. Paprašysiu seselių, kad netrukdytų jūsų privatumo, — pri- 
dūrė ir buvo beeinanti pro Brendą į koridorių. 

— Kodėl nieko nesiimta jai išgelbėti? 

Abė atsisuko į ją. 

— Nieko nebuvo galima padaryti. 

— Juk galima paveikti širdį elektrošoku, ar ne? Kad vėl pradėtų 
dirbti? 

— Kai kuriomis aplinkybėmis. 

— Ar tai darėte? 

— Ne. 

— Kodėl? Ar ji buvo per sena gelbėti? 

— Amžius čia niekuo dėtas. Jai buvo terminalinės stadijos vėžys. 

— Ji atsigulė į ligoninę vos prieš dvi savaites. Ji man taip sakė. 

— Moteris jau buvo labai silpna. 

— Manau, kad jūs, žmonės, dar labiau ją nusilpninote. 

Abė jau visa virė. Buvo pavargusi, troško grįžti į lovą, o ši moteris 
jai neleidžia. Meta užgaulę po užgaulės. Bet ji privalanti kęsti. Privalanti 
išlikti rami. 

— Mes nieko negalėjome padaryti, — pakartojo. 

— Kodėl nebandėte panaudoti elektrošoko? 

— Ji buvo nereanimuotina, todėl ir netraikėme elektrošoko. Ir ne- 
prijungėme jos prie kvėpuojamojo aparato. Taip prašė jūsų teta, ir mes 
gerbėme jos pageidavimą. Taip derėtų elgtis ir jums, panele Heini. — Ir 
ji išėjo, kol Brenda dar ko nors nepasakė. Kol pati ko nors nepasakė, kad 
paskui turėtų gailėtis. 

Budinčiųjų gydytojų kabinete Markas tebemiegojo. Ji įsiropštė į 
lovą, atsigulė ant šono nugara į jo krūtinę ir prisitraukė sau ant liemens 
jo ranką. Mėgino vėl įsirausti į tą saugų, šiltą nesąmoningo miego prie- 
globstį, bet vis mintyse matė Merę Alen su pakištu po atkarusiu smakru 
rankšluosčiu, užkritusiais ant sustiklėjusių ragenų vyzdžiais. Kūną pir- 
mose įrimo stadijose. Staiga jai toptelėjo, kad apie Merės Alen gyvenimą 
beveik nieko nežinojusi — ką moteriai tekę išgyventi, ką ji mylėjusi. 
Abė buvo jos gydytoja ir apie Merę Alen žinojo tik tiek, kaip ši numirė. 
Miegodama lovoje. 

Ne, ne visai taip. Kažkuriuo metu prieš mirtį Merė išsitraukė la- 
šelinės vamzdelį. Seselės rado ant grindų kraujo ir fiziologinio tirpalo. 
Ar Merė blaškėsi? Gal jai buvo pasimaišęs protas? Kas paskatino ją išsi- 
traukti iš venos lašelinės kateterį? 

Dar viena detalė apie Merę Alen, kurios ji taip ir nesužinos. 

Markas atsiduso ir arčiau įsikniaubė į ją. Ji paėmė jo ranką ir uždėjo 
sau ant krūtinės. Prie širdies. Myliu tave. Nors ir liūdna, ji nusišypsojo. 


Naujo gyvenimo, jos ir Marko, pradžia. Merės Alen gyvenimas baigėsi, 

o jųdviejų tik prasideda. Senyvo ligonio mirtis — liūdnas dalykas, bet 
kaip tik ligoninėje praeina žmonių gyvenimai. 


Ir prasideda nauji. 


Buvo dešimta valanda ryto, kai Brenda Heini išlipo iš taksi prie savo 
namų Čelsyje. Nors nepusryčiavusi ir nemiegojusi nuo tada, kai pa- 
skambinta iš ligoninės, ji nesijautė nei pavargusi, nei alkana. Dargi 
atvirkščiai, buvo nepaprastai giedros nuotaikos. 

Iki penkių ryto, kol atėjo seserys išgabenti kūno į morgą, meldė- 
si prie savo tetos lovos. Paliko ligoninę nusiteikusi grįžti tiesiai namo, 
bet važiuojančią taksi ją sutrikdė nebaigto reikalo jausmas. Tai siejosi 
su Merės Alen siela ir kur ši toje savo kosminėje kelionėje dabar galėtų 
būti. Jeigu iš tikrųjų keliavo. Juk galėjo būti kur nors įstrigusi — kaip 
liftas tarp aukštų. Brenda nebuvo tikra, kur link ši kreipia, — aukštyn 
ar žemyn, — ir būtent tai jai lėlė nerimą. 

Teta Merė nepalengvino sau reikalų. Neprisidėjo prie maldos, ne- 
paprašė Dievo, kad Jis jai atleistų, net nepažvelgė į Bibliją, Brendos jai 
paliktą ant staliuko prie lovos. Teta Merė buvo visiškai abejinga, mąstė 
Brenda. Tokiomis aplinkybėmis negalima likti abejingam. 

Brenda matė tai ir anksčiau, mirštant kitiems draugams ir giminai- 
čiams — tą kvailą ramybę galui artėjant. Ji vienintelė išdrįsdavo kreiptis 
dėl jų sielų išgelbėjimo, vienintelė, kuriai būdavo ne vis tiek, kur link jų 
liftas galėtų keliauti. Ir gerai, kad jai buvo ne vis tiek. Tiesą sakant, taip 
rūpėjo, kad užsibrėžė išsiaiškinti, kas giminėje galėtų būti rimtai pasili- 
gojęs. Jeigu tik tie būdavo šalyje, ji nuvykdavo pas juos ir pasilikdavo iki 
galo. Tai tapo jos pašaukimu, ir būdavo tokių, kurie dėl to laikydavo ją 
giminės šventąja. Bet ji buvo per kukli, kad priimtų šį titulą. Ir tik darė 
tai, kas Jo prisakyta, kaip kiekvienas geras Dievo tarnas turėtų elgtis. 

"Tačiau tetos Merės atveju jai nepasisekė. Mirtis atėjo per greitai, 
tetai nespėjus priimti Jo į savo širdį. Štai kodėl, penktą keturiasdešimt 


ryto taksi nuvažiuojant nuo Beisaido ligoninės, Brenda jautė tokią nesėk- 

mę. Teta mirė, o jos siela taip ir liko neišgelbėta. Ji, Brenda, nesugebėjo 
pakankamai įtikinti. Jeigu teta Merė būtų gyvenusi dar nors dieną, gal ir 
būtų buvę tam laiko. 

Taksi važiavo pro bažnyčią. Pro episkopalinę bažnyčią, nors ir ne 
Brendos tikėjimo, bet vis tiek bažnyčią. 

— Sustokite, — paliepė ji vairuotojui. — Noriu čia išlipti. 

Taigi, šeštą valandą ryto Brenda atsidūrė Šv. Andrejaus bažnyčios 
klaupte. Dvi su puse valandos ten sėdėjo, tylomis krutindama lūpas. 
Melsdamasi už tetą Merę, melsdamasi, kad moteriai būtų atleistos nuo- 
dėmes, nors ir kokios tos buvo. Kad jos tetos siela nebebūtų įstrigusi 
tarp aukštų ir kad liftas, kuriuo ji keliauja, kiltų aukštyn, o ne leistųsi 
žemyn. Kai Brenda pagaliau pakėlė galvą, buvo pusė devynių. Bažnyčio- 
je vis dar nė gyvos dvasios. Pro vitražo langus liejosi mėlynos ir auksinės 
spalvų šviesos mozaika. Pažvelgusi į altorių, pamatė jame Kristaus galvos 
atvaizdą. Žinojo, kad tai tik figūros projekcija iš lango, bet šiuo momen- 
tu tai atrodė kaip ženklas. 

Ženklas, kad į jos maldas atsakyta. 

Teta Merė išgelbėta. 

Brenda atsikėlė nuo klaupto, jausdamasi šiek tiek svaigstančia iš 
alkio galva. Ber laiminga. Dar viena siela nukreipta į šviesą, ir vien jos, 
Brendos, pastangomis. Kokia laimė, kad Jis jos išklausė! 

Nuostabiai žvali, lyg avėrų debesėlių kurpaitėmis, ji paliko Šv. An- 
drejaus bažnyčią. Lauke susirado taksi, kaip tik dyką stovintį prie šali. 
gatvio, tartum jos lauktų. Dar vienas ženklas. 

Pasitenkinimo transo apimta ji parvažiavo namo. 

Kopdama savo priebučio laiprukais tikėjosi ramiai papusryčiau- 
sianti, o paskui ilgai užtarnautai pamiegosianti. Net Jo tarnams reikia 
poilsio. 

Ji atsirakino paradines duris. 

Ant grindų mėtėsi pasklidę laiškai, tąryt įkišti pro durų plyšį. Sąs- 
kaitos, bažnytinės informacijos biuleteniai ir kvietimai aukoti. Pasaulyje 


tiek daug skurstančių žmonių! Brenda surinko laiškus ir pakeliui į vir- 

tuvę sklaidė jų šūsnį. Pačioje apačioje aptiko voką su užrašytu jos vardu. 
Nieko daugiau nebuvo užrašyta, tik jos vardas. Be argalinio adreso. 

Perlaužė antspaudą ir išėmė iš voko sulenktą popieriaus skiautę. 

Toje tebuvo išspausdinta viena eilutė: 

Jūsų teta nemirė natūralia mirtimi. 

Pasirašyta: Draugas. 

Pašto šūsnis išslydo Brendai iš rankų, po virtuvės grindis pažiro 
sąskaitos ir biuleteniai. Ji susmuko ant kėdės. Nebesijautė nei alkana, 
nei giedros nuotaikos. 

Už lango kažkas sukranksėjo. Pakėlusi galvą pamatė čia par šali- 
mais ant medžio šakos tupinčią varną, savo geltona akimi spoksančią 
tiesiai į ją. 


Dar vienas ženklas. 

F renkas Zvikas pakėlė akis nuo paciento ant operacinio stalo ir tarė: 

— Kaip suprantu, priklauso sveikinimai. 

Varvančiomis po privalomo dešimties minučių plovimo rankomis 
Abė ką tik įėjo į operacinę ir rado Zviką ir dvi seseles jai šypsantis. 

— Niekada nemaniau, kad ši:as bus pagautas ant kabliuko. Nė per 
milijoną metų ateityje, — pasakė asistuojančioji prie operacijos seselė, 
paduodama Abei sterilų rankšluostį. — Kaip tik tai parodo, kad senber- 
nystė — vis dėlto pagydoma liga. Kada jis jums pasipiršo, daktare Di? 

Abė įkišo rankas į sterilų chalatą ir užsimovė gumines pirštines. 

— Prieš dvi dienas. 

— Ir visas dvi dienas tai slėpėte? 

— Norėjau įsitikinti, ar jisai staiga nepersigalvos, — nusijuokė 
Abė. Jr jis nepersigalvojo. Atvirkščiai, mudu esame labiau tikri dėl vienas 
kito nei kada nors anksčiau. 

Šypsodamasi ji pajudėjo prie stalo. Pacientas, jau anestezuotas, gu- 
lėjo apnuoginta krūtine, kurios oda buvo gelsvai rudai ištepta betadinu. 
Tai turėjo būti paprasta torakotomija — periferinio plaučio mazgelio 
pleištinė rezekcija. Per rutininius parengiamuosius prieš operaciją veiks- 
mus Abė darbavosi rankomis mikliai — kaip žmogus, anksčiau tai daręs 
daugybę kartų. Ji paklojo sterilias skareles, mėlynus užrtiesalus ir viską 
susegė spaustukais. 

— Taigi kada ta didžioji diena? — paklausė Zvikas. 


— Mudu dar dėl to tariamės. 

Iš tikrųjų ji ir Markas dar mažai ką nuveikė, :/+ kalbėjosi apie tai. 
Ar didelės bus vestuvės? Ką pakviesti? Rengti lauke ar patalpose? Tačiau 
dėl vieno dalyko tikrai nuspręsta: medaus mėnesį juodu praleisią paplū- 
dimyje. Ber kokiame paplūdimyje, tik kad arti būtų palmių. 

Jautė šypsantis vis plačiau nuo minties apie nusimatančius šiltą 
smėlį ir žydrą vandenį. Ir Marką šalia. 

— Galiu lažintis, Markas galvoja apie jacbhtą,— spėjo Zvikas. — 
Štai kur jis norės tuoktis. 

— Tik ne jachtoje. 

— Oho. Skamba labai kategoriškai. 

Ji baigė pacientą dangstyti ir pažvelgė į Marką, ką tik nuplautomis 
rankomis įsistūmusį pro duris. Apsivilkęs chalarą ir užsimovęs pirštines 
jisai užėmė savo vietą kitapus stalo priešais ją. 

Juodu nusišypsojo vienas kitam. Paskui ji paėmė skalpelį. 

Suzvimbė selektorius. Balsas per garsiakalbį paklausė: 

— Ar daktarė Dimateo pas jus? 

— Taip, ji čia, — atsakė operacinės seselė. 

— Gal paprašytumėte, kad ji nebesiplautų rankų ir išeitų iš ope- 
racinės? 

— Jie tuojau atidaro. Ar tas reikalas negali palaukti? 

Pauzė. Paskui: 

— Ponui Parui reikia, kad ji išeitų iš operacinės. 

— Pasakykite jam, kad mes operuojame! — šūktelėjo Markas. 

— Jis tai žino. Daktarė Dimateo būtinai turi prisistatyti čionai, — 
pakartojo iš selektoriaus. — Tuoj pat. 

Markas pažvelgė į Abę. 

— Eik. Teks paprašyti, kad asistuoti pakviestų kurį nors iš internų. 

Abė pasitraukė nuo stalo ir nervindamasi nusivilko chalatą. Kažkas 
atsitiko. Paras neatitrauktų jos nuo operacijos, jeigu nebūtų kokios nors 
krizės. 

Išėjus pro operacinės duris ir pakeliui į ligoninės priimamąjį jos 


širdis smarkiai daužėsi. 

Džeremijas Paras jau laukė. Šalia jo stovėjo du ligoninės apsaugi- 
ninkai ir vyresnioji sesuo. Nė vienas nesišypsojo. 

— Daktare Dimateo, — tarė Paras, — ar galėtumėte eiti su mumis? 

Abė pažvelgė į apsaugininkus. Tie atsistojo jai iš abiejų šonų. Vy- 
resnioji irgi pakeitė padėtį — žingrelėjo atgal. 

— Ką visa tai reiškia? — paklausė Abė. — Kur mes einame? 

— Prie jūsų asmeninės rakinamosios spintelės. 

— Aš nesuprantu. 

— Tai tik įprastas patikrinimas, daktare. 

Nieko tame nėra įprasta. Su dviem apsaugininkais iš šonų, Abei ne- 
liko nieko kita, kaip tik sekti paskui Parą koridoriumi į moterų persiren- 
giamąjį. Vyresnioji sesuo įžengė ten pirma, kad pašalintų kitą personalą. 
Paskui pamojo įeiti Parui su palydovais. 

— Jūsų rakinamosios spintelės numeris septyniasdešimt? — pa- 
klausė Paras. 

— Taip. 

— Galėtumėte ją atidaryti? 

Abė ištiesė ranką prie pakabinamosios šifrinės spynelės. Vieną kar- 
tą pasukusi diskelį sustojo ir atsigręžė į Parą. 

— Pirma noriu žinoti, ką visa tai reiškia? 

— Mes tik norime patikrinti. 

— Manau, jau esu šiek tiek išaugusi iš to amžiaus, kai vidurinėje 
mokykloje inspektuodavo mūsų spinteles. Ko jūs ieškote? 

— Tik atidarykite spintelę. 

Abė žvilgtelėjo į apsaugininkus, paskui į vyresniąją seserį. Šie ją ste- 
bėjo su padidėjusiu įtarumu. Ji pagalvojo: „Nieko čia nelaimėsiu. Jeigu 
atsisakysiu spintelę atrakinti, jie pamanys, kad ką nors slepiu. Geriausias 
būdas šiai situacijai nukenksminti — tai bendradarbiauti.“ 

Ji vėl siekė spynos, surinko šifrą ir truktelėjo dureles. Paras žengte- 
lėjo arčiau. Taip pat ir apsaugininkai. Kai ji atidarė spintelę, šie stovėjo 
visai šalia jo. 


Viduje buvo kasdieniai jos drabužiai, stetoskopas, rankinukas ir 

gėlėta tualeto smulkmenų reikmeninė, tokia pravarti per naktinius bu- 
dėjimus, ir ilgas baltas chalatas, kuriuo vilkėdavo per vizitacijas. „Jie 
nori, kad ji bendradarbiautų, ką gi, paklusianti.“ Tad atidarė gėlėtos 
reikmeninės užtrauktuką ir ją praskyrė, kad visi galėtų pamaryti, kas 
viduje. Tegul pasižiūri tą parodą: intymūs moteriško tualeto dalykai. 
Dantų šepetėlis ir tamponai. Midolas*. Vienas apsaugininkas nuraudo. 
Įdomumo jam pakaks visai dienai. Ji vėl užtraukė reikmeninės užtrauk- 
tuką ir atidarė rankinuką. Ir šiame nieko netikėta. Piniginė, čekių kny- 
gelė, automobilio rakteliai, dar keletas tamponų. Ak, tos moterys ir jų 
specializuota santechnika! Akivaizdžiai apsaugininkai jautėsi nepatogiai 
ir šiek tiek susidrovėję. 

Abei jau buvo bepradedą tai patikti. 

Ji padėjo rankinuką atgal į spintelę ir nukabino nuo kablio baltą 
chalatrą. Ir iškart suprato, kad kažkas ne taip. Buvo sunkesnis. Kišenėje 
užčiuopė kažką cilindriško ir lygaus. Stiklinę ampulę. Ji išėmė ją ir išpū- 
tė akis į etiketę. 

Morfijaus sulfatas. Ampulė buvo beveik tuščia. 

— Daktare Dimateo, prašyčiau duoti tai man, — pareikalavo Paras. 

Ji pažvelgė į jį ir pakraipė galvą. 

— Nežinau, kodėl ji čia. 

— Prašom duoti man ampulę. 

Buvo pernelyg priblokšta, kad pajėgtų sumąsryti, ką kita daryti, 
tad paprasčiausiai padavė jam ampulę. 

— Nežinau, kaip ji pateko į mano kišenę, — tarė. — Anksčiau 
niekada jos nemačiau. 

Paras perdavė ampulę vyresniajai seseriai, paskui pasisuko į apsau- 
gininkus. 


— Pašom palydėti daktarę Dimateo į mano kabinetą. 


Firminio pavadinimo nereceptinis vaistas nuo įvairių nemalonių menstruacinių reiškinių. 

— Nesąmonė, — pareiškė Markas. — Kažkas jai pakišo, mums visiems 
aišku. 

— Nieko neaišku, — atkirto Paras. 

— Čia tokio paties pobūdžio puldinėjimo dalis! Teisiniai ieškiniai. 
Kruvini organai jos automobilyje. Ir dabar tas dalykas. 

— "Tai visai skirtinga, daktare Hodelai. Turime mirusį pacientą. — 
Paras pažvelgė į Abę. — Daktare Dimateo, kodėl jūs paprasčiausiai ne- 
pasakote mums tiesos ir nepalengvinate reikalo? 

Jis nori, kad ji prisipažintų. Tiesiai šviesiai prisiimtų kaltę. Abė ap- 
sidairė aplink stalą — į Parą, Suzaną Kasado ir vyresniąją seserį. Vienin- 
telis žmogus, į kurį nedrįso pažvelgti — tai į Marką. Bijojo žiūrėti į jį, 
bijojo pamatyti jo akyse bent kiek abejonės. 

— Jau jums sakiau, nieko apie tai nežinau, — prašneko ji. — Ne- 
žinau, kaip morfijus pateko į mano spintelę. Nežinau, kaip Merė Alen 


pasimirė. 
— Jūs konstatavote jos mirtį, — atrėmė Paras. — Prieš dvi paras. 
— Ją rado seselės. Buvo jau mirusi. 
— Juk tą naktį jūs budėjore. 
— Taip. 


— Visą naktį buvote ligoninėje. 

— Be abejo. Tai ir reiškia budėjimą. 

— Taigi buvote čia tą pačią naktį, kai Merė Alen pasimirė nuo 
morfijaus perdozavimo. O šiandien jūsų spintelėje randame tą daik- 
tą. — Jis padėjo ant stalo ampulę — į patį scenos vidurį ant spindinčio 
raudonmedžio paviršiaus. — Šis vaistas griežtai kontroliuojamas. Jau 
vien faktas, kad jo turėjore, pakankamai rimtas. 

Abė išpūtė į Parą akis. 

— Jūs ką tik pasakėte, kad ponia Alen mirė nuo morfijaus perdo- 
zavimo. Iš kur žinote? 

— Iš pomirtinio to narkotiko lygio kraujyje. Buvo rastas nepapras- 
tai aukštas. 

— Jai buvo skiriama terapinė dozė, titruojama pagal skausmo sti- 
prumą, kad nekentėtų. 

— Šrai čia turiu atsakymą. Sugrįžo šįryt. Keturios dešimtosios mi- 
ligramo litre. Dviejų dešimtųjų lygis jau laikomas mirtinu. 

— Duokite man pažiūrėti, — paprašė Markas. 

— Žinoma. 

Markas peržvelgė laboratorijos lapelį. 

— Kodėl kam nors reikėjo užsakyti pomirtinį morfijaus lygio 
kraujyje tyrimą? Juk ligonė buvo terminalinės vėžio stadijos. 

— Buvo užsakytas. Tik tiek jums reikia žinoti. 

— Man reikia žinoti gerokai daugiau. 

Paras pažvelgė į Suzaną Kasado. Ši prašneko: 

— Būta pagrindo įtarti, kad mirtis ne natūrali. 

— Kokio pagrindo? 

— Tai ne šio pokalbio... 

— Kokio pagrindo? 

Suzana staigiai atsikvėpė. 

— Viena iš ponios Alen giminaičių paprašė mūsų tuo pasidomėti. 
Gavo kažkokį laiškutį, kuriame užsimenama, kad mirtis kelia įtarimų. 
Žinoma, mes informavome daktarą Verigą ir jis užsakė autopsiją. 

Markas laboratorijos lapelį perdavė Abei. Ji stebeilijo į neišskai- 
tomai pakrevezotą parašą grafoje Užsakantysis gydytojas. Tikrai, parašas 
buvo generolo. Vakar, vienuoliktą ryto, jis užsakė kiekybinę vaistų ana- 
lizę, aštuonios valandos po Merės Alen mirties. 

— Aš su tuo neturiu nieko bendra, — pareiškė Abė. — Nežinau, 
kaip ji gavo tiek morfijaus. Galbūt tai laboratorijos klaida. Slaugos klai- 
da... 

— Aš atsakau už savo personalą, — įsiterpė vyresnioji sesuo. — 
Mes laikomės griežtos narkotikų skyrimo kontrolės. Jums visiems tai 
žinoma. Čia negali būti slaugos klaidos. 

— Taigi jūs sakote, — tarė Markas, — kad šiai ligonei buvo sąmo- 
ningai perdozuota? 

Įsitvyrojo ilga tyla. Paskui Paras patvirtino: 

— Taip. 

— Absurdas! Tą naktį aš buvau Aartu su Abe budinčiųjų gydytojų 
kabinete! 

— Visą naktį? — paklausė Suzana. 

— Taip. Buvo jos gimtadienis ir mudu, ee... — Markas krenkšrelė- 
jo ir pažvelgė į Abę. (Kartu miegojome, — štai ką abu galvojo). — Mudu 
šventėme, — pabaigė jis. 

— Judu buvote kartu visą laiką? — paklausė Paras. 

Markas dvejojo. 

„Jis nėra tikras, — pagalvojo Abė. — Pramiegojo visus telefono 
skambučius, net nesujudėjo, kai trečią valandą ji išėjo paskelbti ponią 
Alen mirusia nei kai vėl išėjo ketvirtą prijungti dar vienos lašelinės. Ke- 
tina jos labui pameluoti, o juk tai nepadės, nes Markas visai nenutuokia, 
ką ji tą naktį veikė. O Paras žino. Išsiaiškino pasikalbėjęs su seselėmis. 
Iš jos padarytų įrašų ir paskyrimų, kurių kiekvieno laikas registruotas.“ 

Tad ji pasakė: 

— Markas buvo budinčiųjų gydytojų kabinete kartu su manimi. 
Ber visą naktį miegojo. — Pažvelgė į jį. Privalome laikytis tiesos. Tik tai 
mane išgelbės. 

— O kaip jūs, daktare Dimateo? — vėl paklausė Paras. — Ar visą 
laiką buvote kabinete? 

— Kelis kartus buvau iškviesta į skyrius. Bet jūs tai jau žinote, ar ne? 

Paras linktelėjo. 

— Jūs manote žinąs viską! — vėl puolė ją ginti Markas. — Tad 
pasakykite man štai ką: kodėl jai būtų reikėję taip padaryti? Kodėl turėtų 
nužudyti savo pacientę? 

— Ne paslaptis, kad ji simpatizuoja eutanazijos judėjimui, — pa- 
reiškė Suzana Kasado. 

Abė išpūtė į ją akis. 

— Kąi 

— Mes kalbėjomės su seselėmis. Vienu atveju daktarė Dimateo 
girdėta pasakius, aš cituoju, — Suzana pasklaidė savo geltono teisininkų 


bloknoto lapus. — „Jeigu morfijus palengvina kančią, tai ir turime jai 

duoti. Net jeigu tai reikštų šiek tiek greitesnę pabaigą.“ Citatos pabai- 
ga. — Juriskonsultė pažvelgė į Abę. — Jūs taip pasakėte, a? 

— Tai neturi nieko bendra su eutanazija! Aš kalbėjau apie skausmo 
sutramdymą! Kad ligonei palengvėtų. 

— Taigi jūs taip pasakėte? 

— Galbūt! Aš neprisimenu. 

— Dar būta susikirtimo su ponios Alen dukterėčia, Brenda Hei- 
ni. Jį matė kelios seselės, taip pat ir čia esanti ponia Spir. — Teisininkė 
Tai būta ginčo. Brendai Heini atrodė, kad jos terai skiriama per daug 
morfijaus. O daktarė Dimateo su tuo nesutiko. Netgi tiek, kad pasitelkė 
nešvankybių. 

Šio kaltinimo Abė negalėjo nuneigri. Ji tikrai ginčijosi su Brenda. 
Tikrai bloškė nešvankybę. Viskas dabar griuvo ant jos, lyg ją skandintų 
viena milžiniška banga po kitos. 

Pasibeldė į duris, į pasitarimų salę įėjo daktaras Vetigas ir už savęs 
rūpestingai jas vėl uždarė. Minutėlę neprararė nė žodžio, tik stovėjo stalo 
gale ir žiūrėjo į Abę. Ji laukė užgriūsiant dar vieną bangą. 

— Ji teigia nieko apie tai nežinanti, — Vetigą paintormavo Paras. 

— Nesu nustebęs, — atsakė Vetigas. — Jūs tikrai nieko apie tai 
nežinote, a, daktare Dimateo? 

Abės akys susitiko su generolo žvilgsniu. Niekada jai nebūdavo 
lengva žiūrėti tiesiai į tas bejausmes mėlynas akis. Matydavo jose per- 
nelyg daug galios ir ta galia lėmė jos ateitį. Bet dabar ji žvelgė tiesiai į jį, 
pasiryžusi parodyti, kad neturinti ko slėpti. 

— Aš nenužudžiau savo ligonės, — gynėsi. — Prisiekiu. 

— Taip ir maniau, kad taip pasakysite. — Vetigas iš laboratorinio 
chalato kišenės išėmė pakabinamąją šifrinę spyną. Padėjo ją dunkscelė- 
damas ant stalo. 

— Kas čia? — nustebo Paras. 

— Nuo daktarės Dimateo spintelės. Per pastarąjį pusvalandį tapau 
šiokiu tokiu pakabinamųjų šifrinių spynų žinovu. Išsikviečiau spynų 

meistrą. Jisai sako, kad ši yra spyruoklinio modelio, ir tokią atrakinti — 
vien juokų darbas, pakanka vieno staigaus smūgio, ir ji atšoks. O jos 
nugarėlėje užrašytas kodas. Bet kuris licencijuotas spynų meistras pagal 
šį kodą gali surasti reikiamą šifro kombinaciją. 

Paras žvilgtelėjo į spyną ir atsainiai gūžtelėjo pečiais. 

— Tai nieko neįrodo. Mums vis tiek lieka miręs pacientas. Ir ta, — 
jis parodė pirštu į morfijaus ampulę. 

— Kas jums, žmonės, darosi? — susierzino Markas. — Nejau ne- 
matote, kas čia dedasi? Anoniminis laiškutis. Patogiai pamėtėtas į jos 
rakinamąją spintelę morfijus. Kažkas stengiasi ją pakišti. 

— Kokiu tikslu? — paklausė Suzana. 

— Jai diskredituoti. Siekiant, kad ją išvytų. 

Paras linktelėjo. 

— Jūs keliate prielaidą, kad kažkas specialiai nužudė pacientę vien 
tam, kad sužlugdytų daktarės Dimateo karjerą? 

Markas žiojosi atsakyti, paskui, atrodė, persigalvojo. Tokia teorija 
absurdiška, ir visiems tai buvo aišku. 

— Turite sutikti, daktare Hodelai, kad sąmokslo galimybė perne- 
lyg pricempta, — pastebėjo Suzana. 

— Ne tokia ir pritempta, atsižvelgiant į tai, kas jau man atsiti- 
ko, — įsiterpė Abė. — Tik pažiūrėkite, ką Viktoras Vosas jau nuveikė. 
Jis be psichinės pusiausvyros. Užpuolė mane Chirurgijos intensyviosios 
terapijos skyriuje. Tik nesveikas protas galėtų sugalvoti tokį dalyką — 
įmesti į mano automobilį kruvinus organus. Ir dar tie teisminiai ieški- 
niai — jų jau du. Ir tai tik pradžia. 

Stojo tyla. Suzana pažvelgė į Parą. 

— Ji nežino? 

— Matyt, ne. 

— Ko nežinau? — paklausė Abė. 

— Tuoj po priešpiečių mums paskambino iš „Hoksas, Kreigas ir 
Sasmanas , — paaiškino Suzana. — Ieškiniai prieš jus atsiimti. Abu. 


Abei krėsle susvaigo galva. 

— Nesuprantu, — sumurmėjo ji. — Ką jis daro? Ką Viktoras Vo- 
sas daro? 

— Jeigu Viktoras Vosas m2ėgino neduoti jums ramybės, tai dabar 
liovėsi. Tas reikalas su Vosu neturi nieko bendra. 

— Tad kaip kitaip visa tai paaiškinti? — karščiavosi Markas. 

— Pažvelkite į daiktinį įrodymą. — Suzana bakstelėjo pirštu į am- 
pulę. 

— Nėra jokių liudininkų, nieko, kas sietų tą konkrečią ampulę su 
pacientės mirtimi. 

— Vis dėlto, manau, mes visi galime padaryti tą pačią išvadą. 

Tyla dusino. Abė matė, kad visi, net Markas, vengia į ją žiūrėti. 

Pagaliau tylą nutraukė Vetigas. 

— O kąjūs siūlote, Parai? Iškviesti policiją? Perduoti tą jovalą ži- 
niasklaidai? 

Paras dvejojo. 

— Būtų dar per anksti. 

— Arba jūs privalote įrodyti kaltinimus, arba juos atsiimti. Bet kas 
kita daktarės Dimateo atžvilgiu būtų neteisinga. 

— Dievaži, generole, tik neprileiskime prie to reikalo policijos, — 
pritarė Markas. 

— Jeigu jūs, žmonės, norite pavadinti tai žmogžudyste, policiją 
privalu intormuoti, — mygo Vetigas, — taip pat pasikviesti keletą re- 
porterių, suteikti darbo savo ryšių su visuomene atstovams. Šiek tiek 
jaudulio jiems praverstų. Paviešinkite viską, tokia taktika geriausia. — 
Jis pažvelgė tiesiai į Parą. — Jeigu ketinate tai pavadinti žmogžudyste. 

Tai nuskambėjo kaip iššūkis. 

Pirmasis pradėjo trauktis Paras. Atsikrenkštęs kreipėsi į Suzaną: 

— Juk negalime būti visiškai tikri, kad taip ir buvo. 

— Verčiau įsitikinkite, kad įvyko žmogžudystė, — patarė Vetigas. — 
Verčiau, po šimts, kaip reikiant įsitikinkite, o tik paskui kvieskitės policiją. 

— Tas reikalas tebebus tiriamas, — pažadėjo Suzana. — Apklausime 


dar kelias to skyriaus seseris. Išsiaiškinsime, gal ką nors išleidome iš akių. 

— Taip ir padarykite, — paragino Vetigas. 
nematoma moteris, kurios nė vienas nenorėjo pripažinti čia esant. 

Kai Abė prašneko, visi tartum išsigando. Pati vos pažino savo balsą, 
nuskambėjo kaip svetimas, ramiai ir tvirtai. 

— Dabar norėčiau grįžti pas savo ligonius. Jeigu galima, — pri- 
dūrė. 

Vetigas linktelėjo. 

— Eikite. 

— Palaukite, — sustabdė Paras. — Ji negali grįžti prie savo pareigų. 

— Jūs nieko neįrodėte, — atkirto Abė, atsikeldama nuo kėdės. — 
Generolas teisus. Arba jūs įrodote kaltinimus, arba juos atsiimate. 

— Yra vienas neginčijamas kaltinimas, — priminė Suzana. — Ne- 
legaliai turėjote griežtai kontroliuojamos medžiagos. Mes nežinome, iš 
kur jūs gavote morfijaus, daktare, bet faktas, kad šio buvo jūsų rakina- 
mojoje spintelėje — pakankamai rimtas. — Ji pažvelgė į Parą. — Ne- 
turime kaip kitaip pasielgti. Atsakomybė aiški kaip diena. Jeigu atsitiks 
kas nors bloga et kuriam iš jos pacientų, ir paaiškės, kad mes žinojome 
apie tą reikalą su morfijumi, mums — galas. — Pasisukusi į Vetigą, pri- 
dūrė: — Ir jūsiškei rezidentūros programai, generole. 

Suzanos perspėjimas padarė laukiamą poveikį. Atsakomybė jiems 
visiems kėlė nerimą. Vetigas kaip ir kiekvienas kitas daktaras bijojo 
advokatų ir teisminių ieškinių. Šįsyk jis nebesiginčijo. 

— Ką tai reiškia? — paklausė Abė. — Kad esu išvejama? 

Paras atsistojo, ir tai buvo ženklas, kad posėdis baigtas, sprendimas 
jau priimtas. 

— Daktare Dimateo, iki tolesnio pranešimo jūs kol kas nušalina- 
ma nuo pareigų. Negalite lankytis skyriuose. Negalite artintis prie paci- 
entų. Suprantate? 


Ji suprato. Kuo puikiausiai. 

akovas jau kažin kiek metų nesapnavo savo motinos, mėnesius apie ją 

vos pagalvodavo, tad jautėsi išmušras iš vėžių, kai tryliktą parą jūroje 
staigiai atsibudo su dar tebesilaikančiu prieš akis ką tik regėtu sapnu. 
Matė jame ją kaip gyvą, taip ryškiai, kad mažne uodė jos kvapą, tebe- 
tvyrantį ore. Sapnui blankstant dar suspėjo pamatyti jos šypseną. Krin- 
tančią ant jos skruosto šviesių plaukų sruogą. Žalias akis, kurios tartum 
žvelgė kiaurai pro jį, už jo, lyg pats Jakovas būtų nerealus, bekūnis. Jos 
veidas iškart pasirodė toks pažįstamas, kad Jakovas suprato, jog; tai tik- 
rai jo motina. Per daugelį metų jis labai stengdavosi prisiminti, kaip 
ji atrodė, bet jos veidas taip ir neiškildavo atmintyje. Jakovas neturėjo 
nuotraukų, jokių įsimintinų daiktų, iš kurių galėtų ją įsivaizduoti. Bet 
per visus tuos metus jis kažkaip nešiojosi giliai sąmonėje jos veido prisi- 
minimą — nelyginant sėklą tamsioje, bet vaisingoje dirvoje. Ir praėjusią 
naktį ši galiausiai sudygo. 


Jis prisiminė ją: buvo labai graži. 


Tą popietę jūros paviršius tapo lygus kaip veidrodis, o dangus patamsėjo 
iki tokios pačios šaltos pilkumos kaip ir vandens. Stovėdamas denyje 
ir žvelgdamas per turėklą tolyn, Jakovas negalėjo pasakyti, kur baigiasi 
jūra ir prasideda dangus. Jie dreifuoja didžiuliame pilkame akvariume. 
Jis buvo nugirdęs koką sakant, kad nusimato prasti orai, kad jau rytoj 
niekas nepajėgs sulaikyti savyje bent kiek maisto. Tačiau šiandien jūra 

buvo rami, oras slogus, su tvyrančiu metaliniu lietaus skoniu. Jakovui 
pagaliau pasisekė Aleksejų įkalbėti, kad atsikeltų iš gulto ir eitų drauge 
su juo tyrinėti laivo. 

Pirmiausia Jakovas nusivedė jį į „pragarą“. Į mašinų skyrių. Kurį 
laiką juodu bastėsi žvangančiame patamsy, kol Aleksejus pasiskundė, 
kad nuo kuro kvapo jį verčia vemti. Aleksejaus skrandis buvo kaip kū- 
dikio — nuolat atpilantis. Tada Jakovas jį nusivedė į vadavietės tiltelį, 
bet kapitonas buvo pernelyg užsiėmęs, kad su jais kalbėtųsi. Taip pat 
ir šturmanas. Todėl Jakovas negalėjo pademonstruoti savo ypatingo — 
kaip nuolatinio ir laukiamo svečio — statuso. 

Tuomet juodu patraukė į kambuzą, bet kokas buvo subjurusios nuo- 
taikos ir net nepasiūlė abiem nė kriaukšlelės duonos. Mat turėjo ruošti 
valgį paskuigalio keleiviams, tiems, kurių niekas nematydavo. Tuodu labai 
reiklūs, skundėsi kokas, atimantys gerokai per daug jo laiko ir dėmesio. 
Niurnėdamas jis pastatė dvi stiklines ir vyno butelį ant padėklo, šį įstūmė į 
virtuvės lifrą maistui tiekti, nuspaudė mygtuką ir pasiuntė ūžiantį aukštyn 
į anų privačias patalpas. Paskui sugrįžo prie viryklės, kur čirškėjo keptu- 
vė ir garavo puodai. Nukėlė vieno prikaistuvio dangrį, išleisdamas gardų 
sviesto ir svogūnų kvapą, ir mediniu šaukštu pamaišė turinį. 

— Svogūnus būtina kepinti pamažu, — paaiškino jis, — tuomet 
jie tampa saldūs kaip pienas. Reikia kantrybės, kad juos gerai paruoš- 
tum, ber šiais laikais kantrybės niekas neturi. Visi nori kuo greičiau. Kišk 
juos į mikrobangų krosnelę! Tai tas pat, kas valgyti įdiržusią odą. — Vėl 
uždengė prikaistuvį dangčiu ir nukėlė keptuvės dangrį. Viduje skrudi- 
nosi šeši maži paukštukai, kiekvienas ne didesnis už vaiko kumštį. — It 
rojaus kąsneliai, — pakomentavo. 

— Tai mažiausi viščiukai, kokius kada nors mačiau, — nusistebėjo 
Aleksejus. 

Kokas nusijuokė. 

— Čia purpelės, kvaileli. 

— Kodėl mes niekada nevalgome putpelių? 

— Nes nekeliaujate paskuigalio kajutėje. — Kokas išdėliojo ga- 

ruojančius paukštukus ant didelės plokščios lėkštės ir užbarstė juos su- 
smulkintomis petražolėmis. Paskui atsitraukė, įraudęs ir suprakaitavęs 
grožėdamasis savo darbu. — Dėl šito jie negali skųstis, — pasakė ir 
įstūmė lėkštę į jau tuščią sugrįžusį liftą. 

— Aš alkanas, — pareiškė Jakovas. 

— Tu visada alkanas. Eik, atsipjauk riekę duonos. Kepalas sužiedė- 
jęs, bet galėsi pasiskrudinti. 

Berniukai pasirausė po stalčius duonriekio peilio. Koko būta tei- 
saus: kepalas išdžiūvęs ir sužiedėjęs. Prilaikydamas jį savo kairės rankos 
strampu, Jakovas atpjovė dvi riekes ir nunešė jas prie skrudintuvo. 

— Žiūrėk, ką padarei mano grindims! — subarė kokas. — Visur 
pribarstei trupinių. Surink. 

— "Tu surink, — paliepė Jakovas Aleksejui. 

— Tu jų pribarstei. Ne aš. 

— Aš skrudinu skrebučius. 

— Ber aš nepribarsčiau trupinių. 

— Ką gi, gerai. Išmesiu tavo riekę. 

— Kas nors surinkite trupinius! — užbaubė kokas. 

Aleksejus kaipmat parpuolė ant kelių ir surankiojo trupinius. 

Jakovas įstūmė į skrudintuvą pirmą duonos riekę. Staiga iš vieno 
plyšio iššoko gauruotas pilkas kamuolėlis ir liuoktelėjo ant grindų. 

— Pelė! — sukliko Aleksejus. — Ten buvo pelė! 

Pilkas kamuolėlis lakstė aplinkui besikilnojančias Aleksejaus pė- 
das, vaikomas į vieną pusę Jakovo, į kitą — koko, dar sviedusio į jį 
puodo dangtį. Pelė užsikeberiojo aukštyn perpus Aleksejaus kojos, bet 
jis iš siaubo taip sukliko, kad ta iškart pakeitė kryptį: nušoko atgal ant 
grindų, nėrė į šalį ir pradingo po spintele. 

Kažkas ant viryklės degė. Keikdamasis kokas puolė išjungti degi- 
klio. Ir dar labiau įniko keiktis, grandydamas nuo prikaistuvio dugno 
pajuodavusius svogūnus — svogūnus, kuriuos taip meiliai maišė svieste. 

— Pelė mano kambuze! Ir tik pasižiūrėkite — viskas sugadinta. 


Teks pradėti iš naujo. Prakeikta sukrušta pelė! 

— Ji lindėjo skrudintuve, — pasakė Jakovas, ir staiga jam šiek tiek 
pasidarė bloga. Pagalvojo apie tą šmirinėjančią, krebždančią viduje pelę. 
— Tikriausiai ten paliko pilna spirų, — spėjo kokas. — Prakeikta 
pelė. 
bebuvo, bet pamatė begalę mįslingų rudų rutuliukų. 

Jis palenkė skrudintuvą prie kriauklės, ketindamas tuos trupinius 
iškratyti. 

Kokas šūktelėjo: 

— Eli! Ar pakvaišai? Ką tu darai?! 

— Noriu išvalyti skrudintuvą. 

— Juk kriauklėje vanduo! Ir žiūrėk, tas daiktas vis dar įjungtas. 
Jeigu jį ten įdėsi ir paliesi vandenį, krisi negyvas. Ar niekas tavęs to ne- 
mokė? 

— Dėdė Miša neturėjo skrudintuvo. 

— Kalbame ne vien apie skrudintuvus, o apie viską, kas yra įjung- 
ta, turi elektros laidą. Esi toks pat kvailas kaip ir visi kiti. — Kokas 
sumosikavo rankomis, gindamas juodu durų link. — Eikite, dinkite iš 
čia, abu. Įkyrite man. 

— Betgi aš alkanas, — pasiskundė Jakovas. 

— Palauk vakarienės, kaip ir visi kiti. — Lubis įmetė į prikaistuvį 
naują sviesto luistą ir pažvelgęs į Jakovą, užriko: 

— Drožkite! 

Berniukai išėjo. 

Kurį laiką pažaidė ant denio, kol sužvarbo. Pamėgino vėl įsigauti 
į kapitono tiltelį, bet irgi buvo iš ten išvyti. Grynai iš nuobodulio juo- 
du pagaliau pasuko į vienintelę vietą laive, kur, Jakovas žinojo, juodu 
niekam netrukdys ir niekas jiems netrukdys. Tai buvo jo slapravietė, 
ir ketino ją parodyti Aleksejui tik kaip atlygį, ir tik jeigu šis bent sykį 
sugebės nebūti verksnys. Tą vietą surado trečią savo tyrinėjimų dieną, 
kai pastebėjo uždarytas mašinų skyriaus koridoriuje dureles. Atidarė tas 


dureles ir pamatė, kad šios veda į laiptų šulinį. 

Į Stebuklų šalį. 

Šulinys kilo aukštyn per tris laivo lygmenis. Įviji laiptai sukosi spi- 
rale, o ties antru lygmeniu buvo netvirta plieninė pereiga, barškanti ir 
drebanti, kai ant jos šokinėdavai. Mėlynos durys, nuo pereigos vedan- 
čios paskuigalio link, visada būdavo užrakintos. Jakovas net liovėsi var- 
ginęsis bandyti jas atidaryti. 

Juodu užkopė iki paties viršaus. Ten, iš kur grindys matėsi svai- 
ginamai žemai, buvo lengva keliais triukšmingais šuoliukais išgąsdinti 
Aleksejų. 

— Liaukis! — sušuko Aleksejus. — Nuo tavęs aikštelė dreba. 

— Vėžinamės. Po Stebuklų šalį. Tau nepatinka? 

— Nenoriu vėžintis! 

— Tu niekada nieko nenori. 

Jakovas būtų ir toliau šokinėjęs, bet Aleksejų kone ištiko isterija. 
Viena ranka įsirvėręs į turėklą, kira glaudė prie savęs Šušu. 

— Noriu atgal apačion, — suverkšleno Aleksejus. 

— Gerai, gerai. 

Juodu nulipo žemyn, keldami nemenką žvangesį. Apačioje po laip- 
tais šiek tiek pažaidė. Aleksejus surado kažkokią seną virvę ir vieną galą 
pririšo prie žemiausio laiptų turėklo. Suskato suptis ja pirmyn ir atgal it 
beždžionžmogis, vos pėdą nuo žemės. Ne itin įdomu. 

Paskui Jakovas jam parodė iš retai sukaltų lentų tuščią dėžę, kurią 
buvo suradęs ir nustūmęs į kamputį po laiptais. Juodu įsiropštė vidun 
ir gulėjo ten patamsy tarp medžio drožlių, o „pragare“ vis grumeno va- 
rikliai. Iš čia jūra atrodė labai arti — it didžiulis tamsus lopšys, sūpuo- 
jantis laivo korpusą. 

— (Čia mano slapravietė, — paaiškino Jakovas. — Niekam neturi 
apie ją pasakoti. Prisiek, kad nepasakosi. 

— Kodėl turėčiau? Šlykšti vieta. Šalta ir drėgna. Lažinuos, kur nors 
čia yra pelių. Turbūt ir dabar gulime pelių šikaluose. 

— Čia visai nėra pelių šikalų. 


— Iš kur žinai? Juk nieko čia nematai. 

— Jeigu nepatinka, gali nešdintis. Eik, — per medžio drožles Ja- 
kovas paspyrė jį. Kvailas Aleksejus. Be reikalo jį čia atsivedė. Argi gali 
tikėtis, kad tas, kuris visur nešiojasi purviną kimštą šunėką, džiaugsis 
nuotykiais. — Drožk sau. Vis tiek su tavim neįdomu. 

— Nežinau kelio atgal. 

— Manai, aš tau parodysiu? 

— Tu mane čia acsivedei. Turi ir išvesti atgal. 

— Nė neketinu. 

— Tu mane išvesi arba aš visiems papasakosiu apie tą tavo kvailą 
slaptavietę. Šlykščią vietą, visą prišiktą pelių. — Aleksejus jau ropštėsi iš 
dėžės, spardydamas Jakovui į veidą medžio drožles. — Tuojau pat mane 
išvesk, arba... 

— Užsikimšk, — paliepė Jakovas ir sugriebęs už marškinių trūkte- 
lėjo Aleksejų atgal. 

— Tu, šikniau, — pyktelėjo Aleksejus. 

— Klausykis. Klausykis! 

— Ką? 

Kažkur viršuje sugirgždėjo durys ir užsitrenkdamos žvangtelėjo. 
Pereiga subarškėjo, kiekvieno žingsnio garsas nuo laiptų šulinio sienų 
atsimušinėjo tūkstančiais aidų. 
gą viršuje. Kažkas beldėsi į mėlynąsias duris. Po akimirkos šios atsidarė, 
ir jis dar suspėjo pamatyti šviesius plaukus, kol moteris išnyko viduje. 
Durys paskui ją užsidarė. 

Jakovas pasitraukė atgal į dėžę. 

— Tai tik Nadia. 

— Ji dar ten? 

— Ne, įėjo pro mėlynąsias duris. 

— Kas užjų? 

— Nežinau. 

— Maniau, esi didis tyrinėtojas. 


— O tu — didis šiknius. — Jakovas darsyk spyrė jam, bet tik tiek 

laimėjo, kad pakėlė kamuolį medžio drožlių. — Ten visada užrakinta. 
Kažkas viduje gyvena. 

— Iš kur žinai? 

— Nes Nadia pabeldė ir ją įsileido. 

Aleksejus pasitraukė giliau į dėžę, jau persigalvojęs, kad kol kas 
nerizikuos patylom iš čia išsigauti, ir sukuždėjo: 

— Ten putpelių žmonės. 

Jakovas prisiminė padėklą su vyno buteliu ir dviem stiklinėmis, 
čirškinamus svieste svogūnus ir penkis mažučius paukštukus, užpiltus 
padažu. Staiga jam sugurgė skrandis. 

— Pasiklausyk, — pasakė, — kokius baisius garsus galiu kelti savo 
skrandžiu. — Jis įtraukė ir išpūtė pilvą. 

Bet kuriam kitam gurgesių simfonija būtų padariusi įspūdį, bet 
Aleksejus tik atsakė: 

— Šlykštu. 

— Tu viskuo šlykštiesi. Kas gi tau yra? 

— Nemėgstu šlykščių dalykų. 

— Kažkada mėgai. 

— Na, o dabar nebemėgstu. 

— Per tą Nadią. Padarė tave minkštą ir seilių. Esi dėl jos susileidęs. 

— Nė kiek. 

— Esi, esi. 

— Visai nesu! 

Aleksejus sviedė saują drožlių ir pataikė Jakovui tiesiai į veidą. 
Kaipmat berniukai susikibo, raičiodamiesi nuo vieno dėžės krašto iki 
kito, keikdamiesi ir spardydamiesi. Vietos švaistytis kumščiais nebuvo 
daug, tad juodu negalėjo bent kiek smarkiau vienas kito užgauti. Ga- 
liausiai Aleksejus kažkur drožlėse pametė savo Šušu ir įniko paramsy 
grabaliotis šunyčio. O ir Jakovui grumtynės pabodo. 

Tad abu liovėsi. 

Kurį laiką juodu ilsėjosi vienas greta kito, Aleksejus glausdamas 


prie savęs Šušu, Jakovas — mėgindamas išgauti iš savo pilvo daugiau ir 

atgrasesnių garsų. Netrukus jam pabodo ner ir tai. Abu gulėjo sustingę iš 
nuobodulio, migdomai veikiami variklių dudenimo ir jūros sūpavimo. 

— Nesu dėl jos susileidęs, — pagaliau prašneko Aleksejus. 

— Man nusispjaut, esi ar ne. 

— Ber kitiems berniukams ji patinka. Nejau nepastebėjai, kaip jie 
apie ją kalba? — Aleksejus trumpam nutilo, paskui pridūrė: — Man 
patinka, kaip ji kvepia. Moterys kvepia kitaip. Minkštai. 

— Minkštumas nereiškia kvapo. 

— Taip, reiškia. Jeigu moteris šitaip kvepia, žinai, kad palietus ji 
bus minkšta. Tiesiog tai žinai. — Aleksejus paglostė Šušu. 

Jakovas girdėjo jo delną slankiojant sudriskusia medžiaga. 

— Mano mama šitaip kvepėjo, — pridūrė Aleksejus. 

Jakovas prisiminė savo sapną. Moterį, šypseną. Šviesių plaukų 
sruogą, krintančią jai ant skruosto. Taip, Aleksejus teisus. Per sapną iš 
tikrųjų jo, Jakovo, motina minkštai kvepėjo. 

— Skamba kvailai, — tęsė Aleksejus, — bet aš tai prisimenu. Kai 
kuriuos dalykus apie ją vis dar prisimenu, 

Jakovas pasirąžė ir padais pasiekė kitą dėžės kraštą. „Nejau aš pa- 
augau? — nusistebėjo jis. — Jeigu tik galėčiau užaugti toks didelis, kad 
pajėgčiau kiaurai išspirti priešingą dėžės sieną.“ 

— Ar tu kada nors pagalvoji apie savo motiną? — paklausė Alek- 
sejus. 

— Ne. 

— Vis tiek jos neprisimintum. 

— Prisimenu, ji buvo gražuolė. Žaliomis akimis. 

— Iš kur tau žinoti? Dėdė Miša sako, kad buvai kūdikis, kai ji tave 
pametė. 

— Buvau ketverių. Jau ne kūdikis. 

— Man buvo šešeri, kai ji mane paliko, o beveik nieko neprisimenu. 

— Sakau tau, jos buvo žalios akys. 

— Taigi ji buvo žaliaakė. Na ir kas? 


Viršuje žvangtelėjo durys, ir abu nutilo. Jakovas nusirangė iki dėžės 

angos ir pažvelgė aukštyn. Vėl Nadia. Ji ką tik išėjo pro mėlynąsias duris 
ir žengė per pereigą. Išnyko atkreiptame į priekį liuke. 

— Man ji nepatinka, — pareiškė Jakovas. 

— O man patinka. Gaila, kad ji ne 72220 motina. 

— Ji netgi nemėgsta vaikų. 

— Dėdei Mišai ji pasakė, kad skiria savo gyvenimą mums. 

— Tu tuo tiki? 

— Kodėl taip sakytų, jeigu nebūtų tiesa? 

Jakovas mėgino sumąstyti, ką atsakyti, bet niekas taip ir neatėjo į 
galvą. O jeigu ir būtų atėję, Aleksejui liktų vis vien. Kvailas Aleksejus. 
Kvaili ir visi kiti. Nadia juos mulkina. Vienuolika berniukų, ir visi ligi 
vieno ją įsimylėję. Pešasi, kad galėtų per vakarienę atsisėsti šalia jos. Stebi 
ją, tyrinėja, uostinėja lyg šunyčiai. Naktimis savo gultuose kuždasi apie 
ją — Nadia tą, Nadia aną. Koks maistas jai labiau patinka, ką valgiusi 
per pietus. Spėliojo apie viską, pradedant jos amžiumi ir baigiant kel- 
naitėmis, kokias ji mūvinti po pilkais sijonais. Aptarinėjo, ar Gregoras, 
kurio visi neapkentė, jos meilužis, ir galiausiai vieningai nutarė, kad ne. 
Dalijosi savo žiniomis apie moters anatomiją, ir vyresnieji bernai smul- 
kiai aiškino, kam reikalingi tamponai ir kur šie kišami, šitaip amžinai 
pakeisdami jaunesniųjų berniukų požiūrį į moteris — kaip į būtybes 
su tamsiomis ir paslaptingomis skylėmis. Vien tai kurstė jų domėjimąsi 
Nadia. 

Jakovas irgi ja domėjosi, bet ne žavėdamasis, o su baime. 

Vien per tuos kraujo mėginius. 

Ketvirtą parą jūroje, kai berniukai savo gultuose vis dar vėmė ir 
dejavo, atėjo Nadia ir Gregoras, nešini padėklu su adatomis ir mėgintu- 
vėliais. Tik mažutis dūris, pasakė jie, reikia pritraukti į vamzdelį kraujo, 
kad būtų galima patvirtinti, jog esate sveiki. Niekas nenorės jūsų įsisūny- 
ti, jeigu nebus garantuoti, kad jūs sveiki. Pora slinko nuo berniuko prie 
berniuko, dėl audringos jūros šiek tiek svyrinėdami, stikliniams mėgin- 
tuvėliams dzingsint ant padėklo. Nadia atrodė pasiligojusi, lyg tuoj tuoj 


būtų galėjusi susivemti, tad kraują ėmė Gregoras. Prie kiekvieno gulto 

juodu paklausdavo berniuko vardo ir uždėdavo jam plastikinę apyrankę 
su užrašytu numeriu. Paskui Gregoras užverždavo apie berniuko žastą 
didžiulę guminę juostą ir kelis kartus paplekšnodavo odą, kad išpamprų 
vena. Kai kurie berniukai pravirkdavo, ir Nadia gaudavo paimti juos už 
rankos ir raminti, kol Gregoras traukdavo kraują. 

Jakovas buvo vienintelis, kurio ji nesugebėjo nuraminti. Nors ir 
kaip stengėsi, nepajėgė suturėti, kad jis nejudėtų. Jakovas nenorėjo tos 
adatos savo alkūnėje, ir idant tai pabrėžtų, įspyrė Gregorui. Būtent tuo- 
met Nadia rimtai ėmėsi reikalo. Prispaudė vienintelę Jakovo ranką prie 
lovos ir laikė ją stipriai sugniaužus, žnybdama ir kartu sukdama. Kol 
Gregoras traukė kraują, adatai pradūrus odą ir kraujui srūvant į mėgin- 
tuvėlį, Nadia buvo įbedusi į Jakovą raminamą žvilgsnį ir net maloniai 
berniuką kalbino. Visi kiti toje kajutėje klausydamiesi Nadios balso gir- 
dėjo tik tyliai murmamus raminamus žodžius, bet Jakovas, žvelgdamas į 
tas blyškias jos akis, matė kai ką visai kita. 

Vėliau jis tą savo plastikinę apyrankę nukando. 

Aleksejus savąją tebeturėjo. Numeris 307. Geros jo sveikatos ser- 
tifikatas. 

— Kaip manai, ji turi savo vaikų? — paklausė Aleksejus. 

Jakovas gūžtelėjo pečiais. 

— Tikiuosi, ne, — tarė ir nuropojo prie dėžės angos. Pažvelgęs 
aukštyn, pamatė, kad pereigoje nė gyvos dvasios, o įviji laiptai tušti ran- 
gosi aukštyn it gyvatės griaučiai. Mėlynosios durys kaip visada uždaros. 

Nusibraukęs drožles jis išsiropštė iš jųdviejų slėpynės. 


— Išalkau, — pareiškė. 


Kaip kokas ir išpranašavo, po tos pilkos ir slegiančios popietės kilo smar- 
kus jūros bangavimas — dar ne įsišėlusi audra, bet laivą supo pakan- 
kamai stipriai, tad keleiviai, tiek vaikai, tiek suaugusieji, buvo priversti 
užsidaryti kajutėse. Ir kaip tik ten Aleksejus ketino pasilikti. Nė jokie 


įkalbinėjimai neišjudintų jo iš gulto. Lauke šalta ir šlapia, grindys siū- 

buoja, ir jam nebuvo įdomu landžioti po tamsius ir drėgnus užkaborius, 
kurie, atrodė, Jakovui kelia tokį smalsumą. Aleksejui patiko gulėti savo 
lovoje. Patiko jos jaukumas, užsitraukus iki pečių antklodę, patiko plūs- 
telinti į veidą šiluma, kai pasisukdavo ar pasivartydavo, patiko šalimais 
ant pagalvės miegančio Šušu kvapas. 

Visą popietę Jakovas mėgino ištraukti Aleksejų iš lovos, sugundyti 
dar vienam apsilankymui į Stebuklų šalį. Galiausiai jis pasidavė ir išėjo 
pats vienas. Sykį ar du sugrįžo pasižiūrėti, gal Aleksejus persigalvojo, bet 
Aleksejus pramiegojo visą popietę, per vakarienę, iki pat vėlaus vakaro. 


Nakrį Jakovas atsibudo ir iškart pajuto, kad kažkas yra kitaip. Iš pradžių 
jis negalėjo suprasti kas. Galbūt tik rimsta audra? Laivo jau nebesiūbavo. 
Sumojo, kad pakitęs variklių garsas. Nuolatinis dundesys prislopo iki 
tylaus grumenimo. 

Jis išsiropštė iš gulto ir nuėjęs papurtė Aleksejų. 

— Pabusk, — sukuždėjo. 

— Atstok. 

— Klausykis. Mes nebejudame. 

— Man nerūpi. 

— Einu apsidairyti. Nori drauge? 

— Aš miegu. 

— Pramiegojai visą dieną ir naktį. Nejau nenori pamatyti sausu- 
mos? Mes turbūt netoli kranto. Kam reikia laivui sustoti vidury van- 
denyno? — Jakovas pasilenkė prie Aleksejaus arčiau, sukuždėjo cyliai 
viliodamas: — Galbūt pamatysime žiburius. Ameriką. Pražiopsosi, jeigu 
su manimi neisi. 

Aleksejus atsiduso, kiek sujudėjo, pats nežinodamas, ko nori. 

Jakovas išmetė paskutinę kortą. 

— Pasilikau nuo vakarienės bulvę. Duosiu, jeigu eisi su manimi. 

Aleksejus praleido vakarienę, taip pat ir pietus. Bulvė būtų rojaus 


vaišės. 

— Gerai, gerai. — Aleksejus atsisėdo ir pradėjo varstytis batus. — 
Kur bulvė? 

— Pirma nueinam į viršų. 

— Tu šiknius, Jakovai. 

Juodu nurykino pro dviaukščius miegančių berniukų gultus ir už- 
kopė laiptais į denį. 

Lauke dvelkė nestiprus vėjelis. Įrempę akis juodu pasižiūrėjo per 
turėklą, tikėdamiesi pamatyti miesto žiburius, bet tamsų ir neryškų ho- 
rizontą pasitiko tik žvaigždės. 

— Nieko nematau, — pasakė Aleksejus. — Duokš bulvę. 

Jakovas išsiėmė iš kišenės lobį. Aleksejus pritūpė ir kaip laukinis 
žvėriūkštis surijo ją čia pat, šaltą. 
nuo radaro ekrano sklindančią žalsvą žarą, stovinčio sargyboje žmogaus 
siluetą. Šturmanas. Ką gi jis pamatė iš to savo vienišo stebėjimo posto 
ten aukštai? 

Aleksejus, jau baigęs doroti bulvę, atsistojo. 

— Einu į lovą, — pareiškė. 

— Kambuze galime pasidairyti dar maisto. 

— Nenoriu vėl pamatyti pelės. — Aleksejus suskato grabinėtis ke- 
lio per denį. — Be to, man šaltą. 

— Man nešalta. 

— Tai tu ir lik čia. 

Kai abu jau pasiekė laiptus, išgirdo smarkius, vienas po kito sekan- 
čius dunksėjimus. Staiga denį užliejo ryški šviesa. Berniukai apmirė ir 
sumirksėjo nuo netikėto spindesio. 

Jakovas sugriebė Aleksejų už rankos ir nusitempė jį po kapitono 
tiltelio laiptais. Juodu išgirdo balsus ir pamatė į prožektorių šviesos ratą 
įžengiant du vyrus. Abu vilkėjo baltais kombinezonais. Jie pasilenkė ir 
kažką trūktelėjo. Sudžeržgė metalas, ir per jėgą buvo atkeltas lyg kažkoks 
dangtis. Iš po jo vėl plūstelėjo šviesa, šįsyk mėlyna, ir suspindo prožekto- 


rių apšviesto rato viduryje tartum grėsmingos akies rainelė. 


— Prakeikti mechanikai, — pyktelėjo vienas vyras. — Niekaip 


nesutaiso. 

grumėjo, "bet ir sustiprėjo iki rirmiško tuktuk. Abu vyrai pasitraukė iš 
prožektorių šviesos rato. Garsas priartėjo čia pat virš galvų, kapojo naktį 
it viesulas. 

Aleksejus užsispaudė delnais ausis ir susigūžė giliau į šešėlius. Jako- 
vas — ne. Nemirksėdamas stebėjo, kaip sraigtasparnis leidžiasi į šviesos 
užlietą ratą ir nutūpia ant denio. 

Vėl pasirodė vienas iš vyrų su kombinezonais, bėgdamas perpus 
susilenkęs. Jis atlapojo sraigtasparnio dureles. Jakovui nesimatė, kas yra 
viduje, tiesioginį vaizdą užstojo laiptų atrama, tad jis pasistūmėjo iš še- 
šėlio ir išlindo į denį tik tiek, kad galėtų matyti iš už atramos. Suspėjo 
pastebėti pilotą ir vieną keleivį — vyriškį. 

— Ei! — atskriejo šūksmas iš viršaus. — Tu! Berniuk! 

Jakovas žvilgrtelėjo tiesiai aukštyn ir pamatė nuo kapitono tiltelio 
denio besistengiantį jį įžiūrėti šturmaną. 

— Ką ten apačioj veiki? Tuoj pat lipk čia, kol tavęs nesužalojo! 
Nagi, eikš! 

Vyras su kombinezonu irgi pastebėjo berniukus ir pajudėjo per 
denį jų link. Neatrodė patenkintas. 

Jakovas užskuodė laiptais, Aleksejus paniškai — jam įpėdžiui. 

— Ar nežinote, kad reikia laikytis toliau nuo pagrindinio denio, 
kai tupia sraigtasparnis? — užriko šturmanas. Užtvojo Aleksejui per už- 
pakalį ir įsitempė juodu vidun, į vairinę. Parodė į dvi kėdes. — Sėskitės. 
Abu. 

— Judu turite būti lovose. 

— Aš ir 5uvau lovoje, — suverkšleno Aleksejus. — Tai jis privertė 


mane atsikelti. 

— Ar žinote, ką sraigtasparnio rotorius gali padaryti berniuko gal- 
vai? A? — Šrurmanas kirto plaštakos briauna per liesą Aleksejaus spran- 
dą. — Štai taip! Ir tavo galva nulekia šalin. Po visur ištyška kraujas. 
Gana gražu. Manote, aš juokauju, a? Patikėkite, neinu ten žemyn, kai 
atskrenda sraigtasparnis. Po šimts, laikausi kuo toliau. Bet jeigu norite, 
kad jums nukirstų galvas, prašom. Eikite. 

Aleksejus sukūkčiojo. 

— Aš norėjau likti lovoje. 

Sraigtasparnio griausmas privertė juos visus atsisukti pasižiūrėti. Jie 
stebėjo tą pakylant į dangų, o rotoriaus menčių sukeltas vėjas plaikstė 
dviejų stovinčių ant denio vyrų kombinezonus. Sraigtasparnis pamažu 
padarė devyniasdešimties laipsnių posūkį, pasviro ir nutolo naktyje. Tik 
tebesilaikė tylus grumesys, silpstantis kaip atsitraukiantis griaustinis. 

— Kurjis nuskrido? — paklausė Jakovas. 

— Manote, jie man pasako? — atrėmė šturmanas. — Mane pasi- 
šaukia, kai jis atskrenda paimti krovinio, ir aš tuomet pasuku laivą prieš 
vėją. Štai ir viskas. — Jisai siekė vieno iš prietaisų skydo jungiklių ir 
spragtelėjo šį žemyn. 

Akimirksniu prožektoriai užgeso. Pagrindinis denis išnyko tam- 
soje. 

Jakovas prisispaudė prie kapitono tiltelio kabinos lango. Sraig- 
tasparnio dudenimo jau nebesigirdėjo. Į visas puses driekėsi jūros juo- 
duma. 

Aleksejus vis verkė. 

— Nagi, liaukis, — subarė jį šturmanas, plekšrelėdamas per 
petį. — Tokio amžiaus vaikinas, o elgiesi kaip moteris. 

— Bergi kodėl jis atskrido? Sraigtasparnis? — paklausė Jakovas. 

— Jau tau sakiau. Paimti krovinio. 

— Ką paėmė? 

— Neklausinėk. Aš tik darau, ką man liepia. 

— Kas? 


— Keleiviai iš paskuigalio kajutės. — Jis nurempė Jakovą nuo lan- 

go ir stumtelėjo į duris. — Grįžkite į savo gultus. Argi nematote, kad 
man reikia dirbti? 

Jakovas jau sekė paskui Aleksejų prie durų, kai jo žvilgsnis nukrypo 
į radaro ekraną. Tiek daug kartų anksčiau jisai spoksodavo į tą ekraną, 
pakerėtas hipnotizuojančio švytavimo linijos, brėžiančios trijų šimtų še- 
šiasdešimties laipsnių lanką. Dabar vėl sustojo pasižiūrėti, stebėdamas 
liniją sukantis ir sukantis aplink. Ir iškart pamatė ekrano pakrašty baltą 
brūkšnelį. 

— Tai kitas laivas? — paklausė Jakovas. — Čia, radare? — ir paro- 
dė pirštu į brūkšnelį. Tas staiga sublyksėjo balčiau, kai per jį slinko linija. 

— Kas gi dar galėtų būti? Nagi, dinkit iš čia. 

Berniukai išėjo į lauką ir nubildėjo laiptais iš kapitono tiltelio į pa- 
grindinį denį. Pakėlęs galvą, žalsvo kabinos lango švytėjimo fone Jakovas 
pamatė šturmano siluetą. Stebinčio. Nuolatos stebinčio. 


— Dabar žinau, žinau, kur nuskrenda sraigtasparnis, — pasakė jis. 


Per pusryčius nebuvo Piotro ir Valentino. Gandas, kad naktį jie išvyko, 
jau spėjo pasiekti ir Jakovo kajutę, tad sėsdamasis tą rytą prie stalo prie- 
šais berniukus, jis žinojo, kodėl tie tokie tylūs. Jie nė vienas nesuprato, 
kodėl Piotras ir Valentinas turėjo pirmieji palikti laivą, kodėl juos pasi- 
rinko. Piotras, nuo pat pradžios jie visi manė, atsidurs tarp likučių arba 
bus priskirtas kokiai nors keistuolių šeimai, mėgstančiai idiotus vaikus. 
Valentinas, prisidėjęs prie grupės Rygoje, buvo gana protingas, gana dai- 
lus, bet turėjo slaptą iškrypimą, žinomą jaunesniems berniukams. Kai 
naktį užgesdavo šviesos, jis įsiropšdavo pas juos į gultus be apatinių ir 
šnabždėdavo: „Pačiupinėk. Junti, koks mano didelis?“ Ir, sugriebęs jų 
rankas, versdavo jį liesti. 

Bet Valentino dabar nebeliko — taip pat ir Piotro. Išvyko pas nau- 
juosius tėvus, kurie juos pasirinko, paaiškino Nadia. 

Likučiai buvo jie, visi kiti. 


Po vidudienio Jakovas ir Aleksejus užlipo į denį ir išsidriekė vietoje, 

kur buvo nutūpęs sraigtasparnis. Gulėjo spoksodami aukštyn į skaisčią 
dangaus žydrynę. Nė debesėlio, nei sraigtasparnių. Denis buvo įšilęs, ir 
it du kačiukus ant radiatoriaus juos apėmė mieguistumas. 

— Aš mąsčiau, — prašneko Jakovas, užsimerkęs nuo saulės. — Jei- 
gu mano motina gyva, nenoriu, kad kas nors mane įsivaikintų. 

— Ji negyva. 

— Iš kur tau žinoti. 

— Tai kodėl ji nesugrįžo tavęs pasiimti? 

— Galbūt kaip tik šiuo metu manęs ieško. O aš štai čia, vidur 
jūros, kur niekas negali manęs rasti. Nebent tik su radaru. Pasakysiu 
Nadiai, kad pasiimtų mane atgal. Nenoriu naujos motinos. 

— O aš noriu, — pareiškė Aleksejus ir kiek parylėjęs pridūrė: — 
Kaip manai, kas tokio man negerai? 

Jakovas nusijuokė. 

— Tai yra išskyrus tai, kad esi atsilikęs? 

Kai Aleksejus nieko neatsakė, Jakovas prisimerkęs pažvelgė į savo 
draugą ir suglumo pamatęs, kad šis užsidengęs rankomis veidą, o jo pe- 
čiai dreba. 

— Ei, — pašaukė Jakovas, — tu verki? 

— Ne. 

— Juk verki? 

— Ne. 

— Tu toks mažylis. Aš ne rimtai. Nesi atsilikęs. 

Aleksejus susirietė į rankų ir kojų kamuolėlį. Jis išties verkė, nors 
ir be garso. Jakovas matė jo krūtinę kilnojantis, kai spazmiškai trau- 
kė į save oro gurkšnius. Jakovas nežinojo, kaip reaguoti ar ką pasakyti. 
Mašinaliai į mintis toptelėjo nauji įžeidimai: Kvaila mergiotė. Žliumba. 
Bet persigalvojo. Dar nebuvo Aleksejaus tokio matęs ir jautėsi šiek tiek 
kaltas, šiek tiek išsigandęs. Juk jis tik pajuokavo. Kodėl Aleksejus nesu- 
pranta juokų? 

— Eime žemyn ir pasisupkim virve, — pasiūlė Jakovas. Niuktelėjo 


Aleksejų į šoną. 

Aleksejus piktai jį atstūmė ir pašoko ant kojų. Jo veidas buvo pa- 
raudęs ir sudrėkęs. 

— Nagi, kas tau yra? — paklausė Jakovas. 

— Kodėl pasirinko tą kvailą Piotrą, o ne mane? 

— Ir manęs nepasirinko, — guodė Jakovas. 

— Bet juk >22n nėra nieko bloga! — sušuko Aleksejus ir pabėgo 
nuo denio. 
strampą ir ištarė: 


— Ir man nėra nieko bloga. 


— Žirgu į 3, — pareiškė Kubičevas, mašinistas. 

— Jūs visada taip paeinate. Kodėl nepabandote ką nors nauja? 

— Kliaujuos tuo, kas išbandyta ir tikra. Šitaip visada tave įveikiu. 
Tau eiti. Tik negalvok visą dieną. 

Jakovas apsuko šachmatų lentą ir tyrinėjo iš vieno kampo, pas- 
Įsivaizdavo kareivius su juodais šarvais sustojusius į rikiuotę, laukiančius 
įsakymų. 

— Ką, po velniais, tu čia darai? — nustebo Kubičevas. 

— Ar kada nors pastebėjote, kad valdovė su barzda? 

— Ką? 

— Ji su barzda. Pasižiūrėkite. 

Kubičevas krenkštelėjo. 

— Tai tik jos kaklo rauktinis. Nagi, ar paeisi pagaliau? 

Jakovas pastatė valdovę atgal ant lentos ir siekė žirgo. Padėjo jį, 
vėl pakėlė. Pastatė į įvairius laukelius ir vėl pakėlė. Aplinkui grumėjo 
„pragaro“ mašinos. 

Kubičevas nebestebėjo lentos. Atsivertė žurnalą ir vertė puslapius, 
nužiūrinėdamas paeiliui glamūrinius veidus. Šimtas gražiausių Ameri- 


kos moterų. 

Kartkartėmis krenkštelėdavo ir suniurnėdavo: „Ir toji, vadinasi, 
graži?“ arba „Nė savo šuniui neleisčiau šitos dulkinti.“ 

Jakovas vėl paėmė valdovę ir paėjo ja į laukelį c4. 

— Štai. 


»oyo- o 

tik tuomet Jakovas pastebėjo žurnalo puslapyje veidą. Moters. Šviesiais 
plaukais, su viena sruoga, besirangančia per skruostą. Melancholiška 
šypsena. Akys tartum žvelgiančios ne į tave, bet už tavęs. 

— Čia mano motina, — pasakė Jakovas. 

— Ką? 

— Ji. Mano motina! — Jis puolė prie žurnalo, užkliudydamas stalą 
atstojusią dėžę. Šachmatų lenta apvirto ir į visas puses po grindis pažiro 
fhgūros. 

Kubičevas pasičiupo žurnalą, kad vaikas negalėtų pasiekti. 

— Koks velnias tave apsėdo? 

— Duokit man jį! — sukliko Jakovas, kaip padūkęs graibstydamas 
Kubičevą už rankos, stengdamasis išplėšti iš jo savo motinos fotografi- 
ją. — Duokit! 

— Pakvaišai, vaikine, čia ne tavo motina! 

— Tai ji! Prisimenu jos veidą! Kaip tik taip atrodė, kaip tik taip! 

— Nedraskyk manęs. Eik šalin, girdi? 

— Duokit man jį! 

— Gerai, jau gerai. Štai. Parodysiu. Čia ne tavo motina. — Kubi- 
čevas nutėškė ant dėžės žurnalą. 

— Matai? 

Jakovas įsispoksojo į veidą. Kiekviena detalė visai tokia, kaip jis 
sapnavęs. Taip pat palenkta galva, tokios pačios duobutės prie burnos 
kampų. Net taip pat krintanti ant jos plaukų šviesa. 

— Tai ji, — pakartojo jis. — Esu matęs jos veidą. 


— Visi yra matę jos veidą. — Kubičevas bakstelėjo pirštu į užrašą 


226 


po fotografija. — Mišelė Pfaifer. Ji aktorė. Amerikietė. Net jos vardas 
nerusiškas. 

— Ber aš ją pažįstu! Mačiau sapne! 

Kubičevas nusijuokė. 

— Toks pats, kaip ir kiti berniokai, kuriems jau stojasi. — Jis ap- 
sidairė aplink į išsibarsčiusias šachmatų figūras. — Tik pažiūrėk į tą ne- 
tvarką. Mums pasiseks, jeigu rasime visus pėstininkus. Nagi, tu apvertei, 
dabar ir surink viską. 

Jakovas nė nepajudėjo. Stovėjo spoksodamas į moterį, prisiminda- 
mas, kaip ji jam šypsojosi. 

Niurnėdamas Kubičevas ėmėsi visomis keturiomis ropinėti po 
grindis, rankiodamas iš po mašinų figūras. 

— Tikriausiai kur nors buvai matęs jos veidą. Per televiziją arba gal- 
būt kokiam nors žurnale ir pamiršai apie tai. O paskui susapnavai, štai ir 
viskas. — Jis pastatė ant lentos du rikius ir valdovę, paskui atsikėlė nuo 
grindų atgal ant kėdės — užraudusiu veidu, sunkiai kilsuojančia statinės 
pavidalo krūtine — ir paplekšnojo sau galvą. — Smegenys — paslap- 
tingas dalykas. Suima tikrovę ir susuka ją į sapnus, ir mes nepajėgiame 
atskirti, kas tik įsivaizduota, o kas dėjosi iš tikrųjų. Kartais aš sapnuoju, 
kad sėdžiu prie stalo, nukrauto puikiu maistu, viskuo, ką norėčiau valgy- 
ti. O paskui atsibundu ir vis tebesu šitame suknistame laive. — Pasiėmęs 
žurnalą, jis išplėšė puslapį su Mišele Pfaifer. — Štai. Tavo. 

Jakovas paėmė puslapį, bet nepratarė nė žodžio. Tik laikė rankoje 
ir žiūrėjo į nuotrauką. 

— Jeigu nori vaizduotis, kad ji tavo motina, pirmyn. Tavo amžiaus 
berniukams būna ir blogiau. Dabar surink figūras. Ei! Ei, vaikine! Kur 
sumanei sprukti? 

Tebelaikydamas prie savęs puslapį, Jakovas pabėgo iš „pragaro . 

Atsidūręs viršuje, ant denio, stovėjo prie turėklo, veidu į jūrą. Pus- 
lapis jau susiglamžė, plaikstomas ir šiugždinamas vėjo. Pažvelgęs pama- 
tė, kad laiko jį taip tvirtai, jog tas pusiau šypsančias lūpas dabar kirto 


raukšlė. 

Jis dantimis sukando vieną kampą ir perplėšė puslapį perpus. Ber 
to buvo negana. Negana. Dabar sunkiai alsavo, kone verkė, bet joks 
garsas nesiveržė iš burnos. Jis vis plėšė ir plėšė puslapį, dantimis it žvėris 
įsikirsdamas tartum į tikrą kūną, leisdamas skuteliams nulėkti su vėju. 

Baigęs tebelaikė rankoje vieną puslapio skiautę. Su akimi. Tuoj po 
šia, sugnybta jo pirštų, buvo žvaigždės pavidalo raukšlė. Lyg blizganti 
vienintelė ašara. | 

Jis išmetė skiautę per turėklą ir stebėjo ją nuplevenant ir įkrentant 


į jūrą. 


J. buvo netoli penkiasdešimties, lieso, išdžiūvusio veido moteris, jau 
seniai praradusi savo estrogenų keliamą spindesį. Bernardo Kackos 
nuomone, ne dėl to moteris negraži. Moters patrauklumas glūdi ne 
odos ar plaukų žvilgesy, bet tame, ką išduoda jos akys. Bernardas buvo 
sutikęs nemažai žavingų septyniasdešimtmečių, prie kurių priskyrė ir 
savo senmergę tetą Margaretę, po Anios mirties tapusią jam ypač arti- 
ma. Tai, kad dabar Kacka netgi laukdavo savairgalinių pašnekesių prie 
kavutės su teta Margarete, jo partneriui Lundkvistui veikiausiai būtų 
sukėlę pasibaisėjimą. Lundkvistas atstovavo vyriškosios padermės po- 
žiūriui, pagal kurį moterys, jau perkirtusios menopauzės finišo liniją, 
nebevertos nė žvilgsnio. Be abejo, viso to šaknys — biologijoje. Patinai 
neturi tuščiai eikvoti savo energijos ar spermos nebevaisingoms pate- 
lėms. Nieko nuostabaus, kad Lundkvistas pasijautė tartum lengviau, kai 
pasikalbėti su Brenda Heini sutiko Kacka. Lundkvistas laikėsi nuomo- 
nės, kad moterys menopauzėje — stiprioji Bernardo Kackos pusė, ir jo 
partneris — vienintelis Žmogžudysčių skyriaus detektyvas, turįs kantry- 
bės ir tvirtumo jas išklausyti. 

Ir kaip tik tai Kacka pastarąsias penkiolika minučių darė — kan- 
triai klausėsi keistų Brendos Heini kaltinimų. Jos žodžius buvo sunku 
sekti, nes moteris maišė mistinius dalykus su konkrečiais faktais, vienu 
atokvėpiu išklodama apie ženklus iš dangaus ir švirkštus su morfijumi. 
Jį galbūt būtų pralinksminęs ekscentriškas šio susitikimo pobūdis, jeigu 


moteris būtų buvusi simpatiška. Ber Brenda Heini tokia nebuvo. Mė- 

lynos jos akys nespinduliavo jokia šiluma. Buvo pikta, o pikti žmonės 
nėra patrauklūs. 

— Aš apie tai kalbėjau ligoninėje, — pasakojo ji. — Nuėjau tiesiai 
pas direktorių, poną Parą. Jis pažadėjo išsiaiškinti, bet tai buvo prieš 
penkias dienas, ir iki šiol nieko nesužinojau, nors kasdien ten skambi- 
nu. Iš jo sekretoriato man pasako, kad jie vis dar tiria. Ką gi, šiandien 
nusprendžiau, kad gana ir gana. Tad paskambinau jūsų žmonėms. O jie 
irgi mėgino manimi atsikratyti, mėgino pasiųsti pirma pasikalbėti su 
kažkokiu policijos naujokėliu. Na, aš manau, kad reikia kreiptis tiesiai 
į aukščiausiąją valdžią. Visą laiką taip darau, kas rytą, kai meldžiuosi. 
Šiuo atveju aukščiausioji valdžia būtumėte jūs. 

Kacka nuslopino šypseną. 

— Mačiau jūsų pavardę laikraštyje, — toliau varė Brenda. — Kur 
parašyta apie daktaro iš Beisaido mirtį. 

— Kalbate apie daktarą Levį? 

— Taip. Pamaniau, jeigu jau žinote, kas toje ligoninėje dedasi, esa- 
te kaip tik tas, su kuriuo turėčiau pasikalbėti. 

Kacka bemaž atsiduso, bet susiturėjo. Žinojo, kad ji tai palaikys 
tuo, kas ir buvo — nuobodulio išraiška. Tad tik paprašė: 

— Galite man parodyti laiškurį? 

Ji išsitraukė iš rankinuko sulenktą popierėlį ir padavė Kackai. Ten 
buvo išspausdinta tik viena eilutė: Jūsų teta nemirė natūralia mirtimi. 
Draugas. 

— Ar buvo vokas? 

Ji išėmė ir tą. Ant jo buvo išspausdinta: Brendai Heini. Atvartas 
buvęs užklijuotas, paskui atplėštas. 

— Ar nujaučiate, kas būtų galėjęs jį atsiųsti? 

— Neįsivaizduoju. Galbūt kuri nors seselė. Kas nors, žinojęs pa- 
kankamai, kad man praneštų. 

— Sakote, jūsų tetai buvo terminalinės stadijos vėžys. Ji galėjo nu- 
mirti ir dėl natūralių priežasčių. 

— Tai kodėl reikėjo man atsiųsti tokį laiškutį? Kažkas žinojo ki- 

taip. Kažkas nori, kad tuo būtų pasidomėtra. Ir 2š noriu, kad tuo būtų 
pasidomėta. 

— Kur šiuo metu jūsų tetos kūnas? 

— Ritualinių paslaugų biure „Ramybės sodas“. Jeigu norite žinoti, 
ligoninė gana greitai jį ten išsiuntė. 

— Kieno sprendimu? Tuo turėjo pasirūpinti koks nors artimiau- 
sias giminaitis. 

— Prieš mirtį mano teta paliko nurodymus. Bent taip man pasa- 
kyta ligoninėje. 

— Ar kalbėjotės su savo tetos daktarais? Gal jie padėtų išsiaiškinti. 

— Verčiau nenorėčiau su jais kalbėtis. 

— Kodėl? 

— Atsižvelgiant į aplinkybes, kažin ar jais pasitikiu. 

— Aišku. — Dabar Kacka vis dėlto atsiduso, paskui paėmė — 
plunksnakorį ir atsivertė bloknote švarų lapą. — Gal man pasakytumėte 
visų savo tetos daktarų pavardes? 

— Už viską atsakingas buvo daktaras Kolinas Vetigas. Bet visus 
sprendimus, regis, priiminėjo jo rezidentė. Manau, tai ja turėtumėte pa- 
sidomėti. 

— Jos pavardė? 

— Daktarė Dimaceo. 

Nustebęs Kacka pakėlė akis. 

— Abigailė Dimarteo? 

Trumpam stojo tyla. Kacka aiškiai matė Brendos veide išgąstį. 

— Jūs ją pažįstate? — atsargiai paklausė ji. 

— Kalbėjausi su ja. Dėl kito reikalo. 

— Ar tai nepaveiks jūsų nuomonės dėl šio atvejo? 

— Visai ne. 

— Tikrai? 

Nepariklus jos žvilgsnis Kacką suerzino, nors būdavo nelengvai su- 
erzinamas, ir dabar gavo savęs paklausti, kodėl ši moteris jį taip dirgina. 


Lundkvisras pasirinko kaip tik šį momentą praeiti pro rašomąjį sta- 

l4 ir blykstelėjo šypsenėlę, kurios kitaip nei užjaučiama nepavadintum. 
Su šia moterimi būtų turėjęs kalbėtis Lundkvistas. Tai būtų išėję jam į 
naudą kaip santūraus elgesio — kurio Lundkvistui dar labai stigo — 
pratybos. 

Kacka patikino: 

— Aš visada stengiuosi būti objektyvus, panele Heini. 

— Tokiu atveju turėtumėte labai įdėmiai pasižiūrėti į daktarę Di- 
mateo. 

— Kodėl būtent į ją? 


— Nes ji troško mano tetos mirties. 


Kackai Brendos kaltinimai atrodė neįtikėtini. Ir vis dėlto tebeegzistavo 
to laiškučio ir jo siuntėjo klausimas. Viena galimybė — kad ji atsiuntė 
jį sau pati. Ir keistesnių dalykų žmonės daro, ištroškę dėmesio. Šitaip 
manyti jam buvo lengviau, nei tikėti tuo, ką Brenda tvirtino atsitikus: 
kad Merė Alen buvo nugalabyta savo daktarų. Kacka savaites stebėjo 
savo žmoną ligoninėje pamažu mirštant, tad buvo gerai susipažinęs su 
vėžininkų palatomis. Buvo matęs seselių atjautą, onkologų pasiauko- 
jimą. Jie žinojo, kada vis dar verta kovoti dėl paciento gyvybės. Taip 
pat žinojo, kada kova pralaimėta, kai kančia nusverdavo dar vienos 
gyvenimo dienos ar savaitės naudą. Būdavo, jau į pabaigą, Kacka des- 
peratiškai trokšdavo palengvinti Anei peržengti paskutinįjį slenkstį. Jei 
būtų daktarai pasiūlę jam tokį pasirinkimą, jis būtų sutikęs. Bet jie 
niekada nepasiūlė. Vėžys nužudo gana greitai; kuris daktaras rizikuotų 
savo profesine ateitimi, paskubindamas paciento mirtį? Net jeigu Me- 
rės Alen daktarai ir būtų šitaip pasielgę, ar galėtum iš tiesų tai laikyti 
žmogžudyste? 

Po Brendos Heini apsilankymo jis tą popietę į Beisaido ligoninę 
važiavo labai nenorom, bet privalėjo kai ką išsiaiškinti. Ligoninės infor- 
macijoje jam patvirtinta, kad Merė Alen iš tikrųjų pasimirė Brendos nu- 


rodytu laiku ir diagnozė — nediferencijuota karcinoma su išplitusiomis 

metastazėmis. Daugiau kokių nors kitų žinių informatorė jam negalėjo 
suteikti. Daktaras Vetigas, kuriam prižiūrint ligonė gydyta, šiuo metu 
operuoja ir visą popietę su juo pasikalbėti nebus galima. Tad Kacka pasi- 
naudojo vietiniu telefonu ir nusiuntė žinutę į Abės Dimateo pranešimų 
gaviklį. 

Po minutėlės ji pati jam paskambino. 

— Čia detektyvas Kacka, — prisistatė jis. — Praėjusią savaitę mes 
kalbėjomės. 

— Taip, prisimenu. 

— Turiu jums keletą klausimų dėl kito, nesusijusio, reikalo. Kur 
galėtume susitikti? 

— Esu medicininėje bibliotekoje. Ar tai užims daug laiko? 

— Neturėtų. 

Jis išgirdo atodūsį, o paskui — atsakymą, nenorom: 

— Gerai. Biblioteka antrame aukšte, administracijos sparne. 

Iš patirties Kafka žinojo, kad paprastai žmonės — jeigu tik jie 
nėra įtariamieji — mėgsta kalbėtis su žmogžudysčių skyriaus farais. 
Mat jiems smalsu sužinoti apie nužudytąjį, apie policijos darbą. Kacką 
nustebindavo klausimai, kuriuos jie ja72 užduodavo, mieliausio veido 
senutės. Visi trokšdavo išgirsti smulkmenų, ir kuo kraupesnių — tuo 
geriau. Tačiau daktarė Dimateo iš balso atrodė visiškai nenorinti su juo 
kalbėtis. Kažin kodėl? 

Jisai surado biblioteką, nukištą kažkur tarp duomenų apdoro- 
jimo skyriaus ir buhalterijos. Salėje buvo kelios eilės knygų lentynų, 
bibliotekininkės stalas ir palei sieną keletas kabinų skaitytojams. Dak- 
tarė Dimateo stovėjo prie fotokopijavimo aparato ir dėjo ant plokš- 
tės chirurgijos žurnalą. Jau kažkiek straipsnių turėjo nusikopijavusi ir 
sudėliojusi krūvelėmis ant gretimo staliuko. Kacka nusistebėjo, kad ji 
užsiėmusi tokiu kanceliarišku darbu. Taip pat jam buvo netikėta išvysti 
ją apsirengusią sijonu ir palaidine, o ne operacinės drabužiais, kurie, 
kaip anksčiau manė, buvo visų chirurgijos rezidentų uniforma. Nuo 


pat pirmos dienos, kai susitiko su Abe Dimareo, laikė ją patrauklia 

moterimi, o dabar, matydamas su tokiu gražiai tinkančiu sijonu ir juo- 
dais, laisvai krintančiais ant pečių plaukais, nusprendė, kad yra tiesiog 
pribloškianti. 

šiandien ji kažkokia kitokia. Atrodė nervinga, net šiek tiek nepatikli. 

— Jau beveik baigiau, — tarė. — Liko atsišviesti tik vieną straipsnį. 

— Šiandien nebudite? 

— Atleiskite? 

— Maniau, chirurgai nuolatos vilki operacinės apranga. 

Ji uždėjo ant „Xerox“ aparato plokštės kitą puslapį ir nuspaudė 
mygtuką „Kopijuoti“. 

— Šiandien pagal grafiką aš nenumatyta į operacinę, tad užsiimu 
literatūros paieškomis. Tos medžiagos daktaras Vetigas nori konferenci- 
jai. — Dimateo įsistebeilijo žemyn į fotokopijavimo aparatą, lyg blyk- 
čiojanti šviesa, mechanizmo ūžesys reikalautų viso jos dėmesio. Kai iš- 
slinko paskutiniai puslapiai, ji nunešė šiuos ant staliuko, kur jau laukė 
kitos krūvelės, ir atsisėdo. Prisitraukęs kėdę, Kacka įsitaisė priešais ją. 

Abė pasiėmė kabių segtuvą, paskui vėl padėjo ant stalo. Vis dar 
nežiūrėdama į jį, paklausė: 

— Ar įvyko kas nors naujo? 

— Dėl daktaro Levio — ne. 

— Gaila, kad negaliu prisiminti ko nors naujo jums papasakoti. 
Bet negaliu. — Ji surinko kelis puslapius ir staigiu riešo linktelėjimu 
susegė juos kabe. 

* — Aš čia ne dėl daktaro Levio, — pasakė jis, — o dėl kito reikalo. 
Susijusio su viena jūsų paciente. 

— O? — Ji pasiėmė kitą šūsnį lapų ir įstūmė šiuos tarp segtuvo 
dantų. — Apie kurią pacientę kalbame? 

— Apie ponią Merę Alen. 

Mirksnį jos ranka pakibo ore. Paskui tvirtai nukrito ant segtuvo. 

— Ar prisimenate ją? — paklausė jis. 

— Taip. 

— Kaip suprantu, ji praėjusią savaitę pasimirė. Čionai, Beisaide. 

— Visiškai teisingai. 

— Galite patvirtinti, kad jos diagnozė buvo nediferencijuota kar- 
cinoma su išplitusiomis metastazėmis? 

— Taip. 

— Terminalinės stadijos? 

— Taip. 

— Vadinasi, jos mirtis nebuvo netikėta? 

Šiokia tokia dvejonė. Pakankamai ilgoka, kad paaštrintų jo budrumą. 

Paskui ji pamažu ištarė: 

— Sakyčiau, jos tikėtasi. 

Kacka atidžiau ją įsistebėjo, ir moteris, atrodė, tai juto. Minutėlę jis 
nepratarė nė žodžio. Iš patirties žinojo, kad tyla kur kas labiau nervina. 
Paskui tyliai paklausė: 

— Arjos mirtis buvo kaip nors neįprasta? 

Pagaliau ji pažvelgė į jį. Kacka pastebėjo, kad ji sėdi visai nejudė- 
dama. Kone sustingusi. 

— Kokia prasme neįprasta? — pagaliau paklausė. 

— Savo aplinkybėmis. Tuo, kaip pasimirė. 

— Galiu paklausti, kodėl tuo domitės? 

— Į mus kreipėsi susirūpinusi viena ponios Alen giminaitė. 

— Kalbate apie Brendą Heini? Jos dukterėčią? 

— Taip. Ji mano, kad teta mirė dėl nesusijusių su jos liga priežasčių. 

— Ir jūs bandote tai paversti žmogžudyste? 

— Bandau nustatyti, ar verta ką nors tirti. O jūs kaip manote? 

Ji neatsakė. 

— Brenda Heini gavo anoniminį laiškutį. Jame tvirtinama, kad 
Merė Alen pasimirė ne dėl natūralių priežasčių. Ar jūs turite pagrindą, 
išvis bent kokį pagrindą, manyti, kad tame esama tiesos? 

Jis būtų galėjęs numacyti kelis tikėtinus atsakymus. Ji būtų galėjusi 
nusijuokti ir pasakyti, kad visa tai absurdiška. Būtų galėjusi jam pasaky- 
ti, kad Brenda Heini pamišusi. Arba būtų galėjusi pasirodyti suglumusi 


235 


ar net pyktelėjusi, kad apskritai turinti klausytis tokių klausimų. Bet 
kuri iš tokių reakcijų būtų buvusi derama. Bet jis visiškai nesitikėjo to, 
kaip ji iš tikrųjų sureagavo. 

Staiga visiškai nublyškusiu veidu išpūtė į jį akis ir tyliai ištarė: 

— Detektyve Kacka, atsisakau atsakinėti į bet kokius tolesnius 


klausimus. 


Po kelių sekundžių, vos tik policininkui apleidus biblioteką, Abė paniš- 
kai pačiupo artimiausią vidaus telefono ragelį ir nusiuntė žinutę į Marko 
pranešimų gaviklį. 

Palengvėjo, kai jis iškart atsiliepė. 

— Čia vėl buvo tas detektyvas, — sušnabždėjo ji. — Markai, jie 
žino apie Merę Alen. Brenda su jais kalbėjosi. Ir tas faras klausinėja, kaip 
ji numirė. 

— Juk nieko jam nepasakei? 

— Ne, aš... — Ji giliai įkvėpė oro. Paskui atsiduso, kone sukūkčio- 
jo. — Markai, nežinojau, ką pasakyti. Manau, išsidaviau. Esu išsigandu- 
si, ir man atrodo, kad jis tą žino. 

— Abe, klausykis. Tai svarbu. Juk jam nepapasakojai apie morfijų 
savo spintelėje, a? 

— Norėjau. Jėzau, Markai, mažne viską jam išklojau. Galbūt ir rei- 
kėjo taip padaryti. Jeigu tik būčiau atsivėrusi ir jam viską papasakojusi... 

— Nereikia. 

— Ar ne geriau tiesiog viską jam papasakoti? Jis vis tiek sužinos. 
Anksčiau ar vėliau viską iškapstys. Net neabejoju. — Ji vėl atsiduso ir 
jau pajuto akis nutvilkant ašaras. Tuoj pravirksianti, čia pat bibliotekoje, 
kur bet kas galėtų ją pamatyti. — Nežinau, kaip išsisukti. Privalau nueiti 
į policiją. 

— O kas, jeigu ten tavimi nepatikės? Tik pasižiūrės į tą netiesioginį 
įrodymą, morfijų tavo spintelėje, ir puls prie akivaizdžios išvados. 


— Tad ką man daryti? Laukti, kol mane areštuos? Negaliu to tver- 

ti. Negaliu. — Balsas jai užsikirto. Paskui pašnabždom pakartojo: — 
Negaliu. 

— Kol kas policija neturi jokių taktų. Aš ničnieko jiems nepasaky- 
siu. Nei Vetigas ar Paras, esu tuo tikras. Jie labiau už tave nenori, kad tai 
iškiltų viešumon. Tik laikykis, Abe. Vetigas daro viską, ką gali, kad tave 
sugrąžintų prie pareigų. 

Pasakyti žodžiai mirksniui jai padėjo atgauti savitvardą. Kai vėl 
prašneko, balsas nuskambėjo tyliai, bet tvirtai. 

— Markai, o kas, jeigu Merė Alen 5uvo nužudyta? Tuomet turėtų 
būti tiriama. Privalome patys pranešti policijai. 

— Tu tikrai nori taip pasielgti? 

— Nežinau. Vis mąstau, kad kaip tik taip turėtume pasielgti. Kad 
privalome. Morališkai ir etiškai. 

— Tau spręsti. Bet noriu, kad gerai pagalvotum apie pasekmes. 

Ji jau buvo pagalvojusi. Apie viešumą. Apie galimą areštą. Ji apie 
tai svarstė dar ir dar kartą, kaip turėtų pasielgti, bet bijojo imtis veikti. Aš 
bailė. Mano pacientė mirė, galbūt nužudyta, o aš vien tik rūpinuosi, kaip 
išgelbėti prakeiktą savo kailį. 

Į salę atėjo bibliotekininkė, stumdama priešais save girgždantį, pri- 
krautą knygų vežimėlį. Atsisėdo prie stalo ir ėmėsi antspauduoti vidi- 
nius titulinius puslapius. Zzkšt, takšt. 

— Abe, prieš ką nors darydama, pagalvok, — dar kartą perspėjo 
Markas 

— Pasikalbėsime vėliau. Dabar turiu eiti. 

Ji padėjo ragelį ir sugrįžo prie stalo, kur atsisėdo ir įsistebeilijo į 
atšviestų žurnalinių straipsnių šūsnį. Iš šios buvo matyti, kiek šiandien 
buvo nuveikusi. Visą rytą kaupė tą popierių krūvą. Ji — gydytoja, nebe- 
galinti užsiimti praktika, chirurgė, ištremta iš operacinės. Seselės ir kitas 
ligoninės personalas nežinojo, kaip visa tai suprasti. Ji neabejojo, kad jau 
šėlo gandai. Šįryt, kai ėjo per skyrius ieškodama daktaro Vetigo, seselės 
atsisukinėjo jai įkandin. „Ką jos šnabždasi man už nugaros? — mąstė ji. 


Baiminosi sužinoti. 

Takšt, takšt liovėsi. Abė pajuto, kad bibliotekininkė nebeantspau- 
duoja knygų, o nužiūrinėja ją. 

Kaip ir visi kiti šioje ligoninėje ji stebisi dėl mangs. 

Nuraudusi Abė susirinko popierius ir nusinešė juos prie bibliote- 
kininkės stalo. 

— Kiek kopijų? 

— Visos daktarui Vetigui. Galite jas užrašyti į rezidentūros sekre- 
toriato sąskaitą. 

— Man reikia žinoti tikslų skaičių ir įrašyti į forokopijavimo apa- 
rato žurnalą. Tokios laikomės tvarkos. 

Abė padėjo popierių šūsnį ir ėmėsi skaičiuoti puslapius. Būtų tu- 
rėjusi žinoti, kad bibliotekininkė to pareikalaus. Moteris dirba Beisaide 
amžinybę ir niekada nepamiršta informuoti naujos internų laidos, kad 
šioje salėje galioja jos nustatyta tvarka. Abė dabar pyko ant šios biblio- 
tekininkės, ligoninės ir jaukalu tapusio jos pačios gyvenimo. Ji baigė 
skaičiuoti paskutinį straipsnį. 

— Du šimtai keturiolika puslapių, — pranešė ir numetė jį ant kitų 
krūvos. 

Iš viršutinio puslapio į ją tartum iššoko vardas ir pavardė — Aronas 
Levis, m. dr. Straipsnis vadinosi „Recipientų išgyvenamumas po širdies 
transplantacijų: kritinės būklės ligonių ir ambulatorinių pacientų rodi- 
klių palyginimas.“ Autoriai — Aronas, Radživas Mohandas ir Lorensas 
Kanstleris. Ji spoksojo į Arono pavardę sukrėsta, kad taip netikėtai buvo 
priminta apie jo mirtį. 

Bibliotekininkė irgi pastebėjo Arono pavardę ir palingavo galva. 

— Sunku patikėti, kad daktaro Levio nebėra. 

— Man irgi, — murmtelėjo Abė. 

— Ir kai matai abi tas pavardes tame pačiame straipsnyje... — ji 
vėl palingavo galva. 

— Atleiskite? 

— Daktaro Kansclerio ir daktaro Levio. 

— Deja, daktaro Kanstlerio nepažįstu. 

— Ak, jis dirbo čia iki jūsų. — Bibliotekininkė užvertė kopijavimo 
aparato žurnalą ir tvarkingai šį stumtelėjo ant savo knygų lentynos. — 
Tai atsitiko turbūt prieš kokius šešerius metus. 

— Kas prieš šešerius metus atsitiko? 

— Visai kaip Čarlzo Stiuarto atveju. Jūs žinote, tas žmogus, kuris 
nušoko nuo Tobino tilto. Daktaras Kanstleris irgi tą pat padarė. 

Abė vėl susitelkė į straipsnį. Į dvi pavardes puslapio viršuje. 

— Jis nusižudė? 

Bibliotekininkė linktelėjo. 

— Kaip ir daktaras Levis. 


Stumdomos po valgomąjį stalą madžongo* trinkelės tarškėjo pernelyg 
garsiai, kad būtų įmanoma kalbėtis. Viviana uždarė virtuvės duris ir 
sugrįžo prie kriauklės, į kurią buvo padėjusi kiaurasamtį su pupelių 
daigais. Vėl ėmėsi skabyti susitraukusias jų uodegėles, o viršūnėles mė- 
tyti į dubenį. Abė daugiau nepažinojo nieko, kas vargintųsi skabyti pu- 
pelių daigų šakneles. Taip daro tik prakeikti krapštukai kinai, paaiški- 
no jai Viviana. Kinai valandų valandas triūsia prie kokio nors patieka- 
lo, kuris suryjamas per kelias minutes. Ir, šiaip ar taip, kas gi uodegėlės 
pastebi? O Vivianos senelė pastebėdavo. Taip pat ir jos senelės draugės. 
Tik padėk priešais tas ponias lėkštę pupelių daigų su nenuskabytomis 
uodegėlėmis, ir jos surauks nosį. Taigi štai klusni anūkėlė, talentinga 
chirurgė, netrukus atidarysianti nuosavą praktiką, susitelkusi į sunkų 
darbą — skabo daigus. Ji darbavosi mikliai, našiai, kiekvienas Vivianos 
judesys — kaip puikiausios atlikėjos. Ir, nesiliaudama darbavusis tomis 
grakščiomis savo rankomis, ji visą laiką klausėsi Abės pasakojimo. 

— Jėzau, — vis sumurmėdavo Viviana. — Jėzau, na ir įkliuvai. 

Gretimame kambaryje trinkelių tarškesys nutilo, žaidimas prasidė- 
jo iš naujo. Kartkartėmis, tarp paskalų dūzgesio, barkštelėdavo kažkieno 


numesta į stalo vidurį trinkelė. 


Kinų stalo žaidimas, šiek tiek primenantis domino. 

— Kaip manai, ką turėčiau daryti? — paklausė Abė. 

— Bet kuriuo atveju, Dimateo, jis tave pričiupo. 

— Kaip tik todėl ir kalbuosi su tavimi. Irgi buvai Viktoro Voso 
užspausta, todėl žinai, ko galima iš jo tikėtis. 

— Aha, — atsiduso Viviana, — labai gerai žinau. 

— Kaip manai, ar turėčiau kreiptis į policiją? Ar man viską pra- 
laukti ir tikėtis, kad jie nesiknis giliau? 

— O ką mano Markas? 

— Jis mano, kad turėčiau laikyti liežuvį už dantų. 

— Sutinku su juo. Gali tai pavadinti mano įgimtu nepasitikėjimu 
valdžia. Tu turbūt labiau už mane pasitiki policija, jeigu mąstai save 
įduoti ir viliesi kuo geriausio. — Viviana nusivalė į pašluostę rankas, 
paskui pažvelgė į Abę. — Ar tikrai manai, kad tavo pacientė buvo nu- 
žudyta? 

— Kaip kitaip man paaiškinti tokį morfijaus kiekį jos kraujyje? 

— Mortijaus jai jau buvo skiriama. Ir veikiausiai ji ėmė gerai tole- 
ruoti tokius didelius kiekius, kad galėtų jaustis patogiai. Galbūt dozės 
galiausiai kumuliavosi. 

— Tik tuo atveju, jeigu jai būtų suleista papildoma dozė. Atsitik- 
tinai ar tyčia. 

— Vien tam, kad tave įklampintų? 

— Mirusių terminalinės vėžio stadijos pacientų morfijaus kiekis 
kraujyje netikrinamas! Kažkas pasistengė, kad jos nužudymas nepraslys- 
tų nepastebėtas. Kažkas, kuris žinojo, jog tai ir 52:2 nužudymo. Ir nu- 
siuntė Brendai Heini tą laiškutį. 

— Iš kur žinote, kad tai Viktoro Voso darbas? 

— Kaip tik jis ir trokšta, jog mane išmestų iš Beisaido. 

— Ar tik jis vienas? 

Abė išpūtė į Vivianą akis ir nusistebėjo: as dar trokšta, kad mane 
išmestų? 

Valgomajame perkūniškas madžongo trinkelių bildesys reiškė dar 


vienos partijos pabaigą. Nuo to triukšmo Abė krūptelėjo ir suskato 

žingsniuoti po virtuvę. Pro ryžių troškintuvą, burbuliuojantį ant dar- 
bastalio, pro viryklę, nuo kurios iš puodų plaukė pikantiško ir egzotiško 
aromato garai. 

—- Nesąmonė. Neįsivaizduoju, kad dar kas nors taip pasielgtų vien 
tam, kad būčiau išmesta iš darbo. 

— Džeremijas Paras pats turi gelbėtis. O Viktoras Vosas veikiausiai 
šią pat minutę tiesiog mina jam ant kulnų. Pagalvok apie tai. Ligoninės 
valdyba kimšte prikimšta turtingų Voso draugelių. Jie galėtų pasiekti, 
kad Parą išvytų. Nebent pirma jis išvytų tave. Ei, nesi paranoikė, Dima- 
teo. Kažkas iš tikrųjų pasirengęs tau kenkti. 

Abė susmuko ant kėdės prie virtuvės stalo. Nuo žaidimo triukš- 
mo iš gretimo kambario jai buvo beįsiskaustanti galva. Nuo to ir nuo 
senikių plepalų. Šis namas pilnas balsų: kantonietiška tarme kalbantys 
svečiai kone šaukte šaukia, draugiškas pokalbis toks garsus, kad skamba 
kaip ginčas. Kaip gali Viviana namie tverti, gyvendama kartu su senele? 
Vien tas klegesys išvarytų Abę iš proto. 

— Viskas susieina į Viktorą Vosą, — tarė Abė. — Šiaip ar taip, jisai 
siekia keršto. 

— Tai kodėl jis atsiėmė ieškinius? Ši dalis atrodo nelogiška. Pa- 
siunčia garinius volus tave sulyginti su žeme, o paskui staiga juos visus 
sustabdo. 

— Užuot būčiau kiekvieno ir visų traukiama į teismą, dabar esu 
kaltinama žmogžudyste. Kas per nuostabi alternatyva. 

— Betgi pati matai, kad čia nėra logikos? Vosas veikiausiai daug su- 
mokėjo, kad išjudintų tuos ieškinius, todėl taip lengvai jų neatsisakytų. 
Nebent būtų susirūpinęs dėl kokių nors galimų pasekmių. Pavyzdžiui, 
dėl priešpriešinio ieškinio. Ar planavai ką nors tokio panašaus? 

— Aptariau su savo advokatu, bet jis nepatarė prasidėti. 

— Tad kodėl jis vis dė/to nutraukė ieškinius? 

Ir Abei tai atrodė nelogiška. 

Važiuodama namo iš Vivianos buto Melrouze, visą kelią svarstė šį 


klausimą. Jau artėjo pavakarė ir kaip visada transporto eismas 1-ajame 


kelyje buvo intensyvus. Nors ir lynojo, ji vairavo nuleidusi langą. Auto- 
mobilyje tebesilaikė pūvančių kiaulės organų smarvė. Nė nemanė, kad 
tas kvapas kada nors išnyks. Visąlaik laikysis ir nuolatos primins Viktoro 
Voso įsiūtį. 

Jau netoli Tobino tiltas, nuo kurio Lorensas Kanstleris pasirinko 
baigti gyvenimą. Ji sulėtino greitį. Kai važiavo per tiltą, apsidairyti į 
šonus, į vandenį galbūt privertė nesveikas instinktas. Po apsiblaususiu 
dangumi upė atrodė juoda, jos paviršių šiaušė vėjas. Nusiskandinti — 
ne tokia mirtis, kurią pati pasirinktų. Panika, galūnės mataruoja, ger- 
klė gniaužiasi, stengdamasi sulaikyti į ją plūstantį šaltą vandenį. Kažin, 
ar Kanstleris prarado sąmonę, kai atsitrenkė į vandenį? Arba galbūt jis 
priešinosi srovei? Taip pat neaišku ir dėl Arono. Du daktarai, dvi savižu- 
dybės. Pamiršo Vivianos paklausti apie Kanstlerį. Jeigu jis pasimirė vos 
prieš šešerius metus, Viviana galėtų būti apie tai girdėjusi. 

Abės žvilgsnį taip traukė vanduo, kad nepastebėjo, kaip automo- 
bilis priešais sulėtino greitį ir prie mokesčio rinkliavos būdelės susidarė 
transporto kamštis. Kai pagaliau pakėlė akis į kelią, automobilis priekyje 
visai sustojo. 

Abė staigiai numynė stabdžius. Po akimirkos ją krestelėjo nuo 
bumbrelėjimo į automobilio galą. Žvilgrelėjusi į užpakalinio vaizdo veid- 
rodėlį, pamatė už savęs moterį atsiprašomai linksint galva. Eismas ant 
tilto visai apmirė. Abė išlipo iš automobilio ir nubėgo pasižiūrėti, kiek 
padaryta žalos. 

Kita moteris irgi išlipo. Nervindamasi stovėjo šalia, kol Abė apžiū- 
rinėjo užpakalinį buferį. 

— Atrodo, tvarka, — tarė Abė. — Niekas neįlenkta. 

— Atleiskite, turbūt buvau nedėmesinga. 

Dirstelėjusi į moters automobilį Abė pamatė, kad šio priekinis bu- 
feris irgi sveikas. 

— Kaip nemalonu, — atsiprašinėjo moteris. — Taip atidžiai ste- 


bėjau tą tiesiog sėdintį man ant uodegos, — ji parodė pirštu į kaštoni- 


nės spalvos minifurgoną, dabar burzgiantį laisvąja eiga, — kad ėmiau ir 
bumbtelėjau į kažką. 

Supypsėjo signalas. Eismas vėl pajudėjo. Abė sugrįžo į savo auto- 
mobilį ir pajudėjo iš vietos. Važiuodama pro rinkliavos būdelę nejučia 
atsigręžė dar kartą pasižiūrėti į tiltą, nuo kurio Lorensas Kanstleris atliko 
savo lemtingąjį šuolį. Juodu, Aronas ir Kansileris, pažinojo vienas kitą. 
Kartu dirbo. Taip par kartu rašė tą straipsnį. 

Ta mintis vis sukosi jai galvoje, kol laviravo garvėmis atgalios į 
Kembridžą. 

Du daktarai iš tos pačios transplantologų grupės. Ir abu nusižudė. 

Kažin, ar Kanstleris buvo vedęs ir paliko našlę? Ar ponią Kanstler 
vyro mirtis užklupo taip pat netikėtai kaip ir Ileinę Levi? 

Ji apvažiavo aplink Harvardo parką. Sukdama į Bretlio gatvę atsi- 
tiktinai dirstelėjo į užpakalinio vaizdo veidrodėlį. 

Iš paskos važiavo kaštoninis furgonas, jis irgi įsuko į Bretlio gatvę. 

Abė nuvažiavo dar vieną kvartalą, pro Vilardo gatvę, ir vėl pasi- 
tilto, sekęs įkandin anos moters? Tuo metu ji į tą furgoną užmetė vos 
žvilgsnį ir įsidėmėjo tik spalvą. Nežinia kodėl, dabar, kai jį pamatė, jai 
pasidarė neramu. Galbūt todėl, kad neseniai buvo pervažiavusi tiltą ir 
no mirtį. 

Nė nepagalvojusi, pasuko kairėn, į Merserio gatvę. 

Tą par padarė ir furgonas. 

Ji vėl pasuko į kairę, į Kamdeno garvę, paskui — į dešinę, į Oberno 
garvę. Ji vis žvilgčiojo į užpakalinio vaizdo veidrodėlį, laukdama, be- 
veik tikėdamasi, kad jame vėl pasirodys furgonas. Tiktai kai vėl pasiekė 
Bretlio gatvę ir furgonas nebepasirodė, ji leido sau lengviau atsikvėpti. 
„Kokia tu nervinga panelė“, — pagalvojo. 

Ji parvažiavo tiesiai namo ir sustojo įvažoje. Markas dar negrįžęs. 
Jos tai nenustebino. Nepaisydamas dulksnos, jis ketino išplukdyti į jūrą 


„Suteik man prieglobstį“ ir darsyk surengti su Arčeriu lenktynes aplin- 


243 


kui plūdurą. Prasti orai, kažkada jai pasakė — ne pasiteisinimas nebu- 
riuoti, ir nebent tik uraganas sutrukdytų lenktynes. 

Ji įėjo į namą. Viduje buvo tamsoka, pro langus krito pilka vande- 
ninga pavakarės šviesa. Nuėjusi prie stalinės lempos jau buvo ją beįjun- 
gianti, kai Brusterio gatvėje išgirdo tylų automobilio burzgesį. Pasižiū- 
rėjo pro langą. 

Pro jų namą važiavo kaštoninis minifurgonas. Pasiekęs įvažą sulė- 
tino greitį, vos slinko, lyg vairuotojas ilgai, atidžiai įsistebėtų Abės au- 
tomobilį. 

Užrakink duris. Užrakink duris. 

Ji nubėgo prie paradinių durų, pasuko įleistinės spynos skląstį ir 
užkabino grandinėlę. 

Kiemo durys. Ar jos užrakintos? 

Per koridorių ir virtuvę ji nulėkė prie jų. Čionai ne įleistinė spyna, 
tik paprasta, užrakinama nuspaudžiant mygtuką. Ji pačiupo kėdę ir pri- 
stūmė prie durų, paremdama rankeną, kad šios nebūtų galima nulenkti. 

Vėl parbėgo į svetainę ir pasislėpusi už užuolaidos atsargiai pažvelgė 
laukan. 

Furgonas buvo dingęs. 
bet matė tik tuščią, slidžią nuo dulksnos gatvę. 

Ji paliko užuolaidas neužtrauktas, bet užgesino šviesą. Sėdėdama 
tamsioje svetainėje spoksojo pro langą ir laukė furgoną vėl pasirodant. 
Svarstė, gal reikėtų paskambinti policijai. Tačiau dėl ko pasiskųstų? Juk 
niekas jai dar negrasino. Kokią valandą taip sėdėjo stebėdama garvę, 
vildamasi, kad Markas parvažiuos namo. 

Furgonas nebepasirodė. Nei Markas. 

Grįžk namo. Danginkis iš tos prakeiktos savo jachtos ir grįžk namo. 

Įsivaizdavo jį, kaip plaukioja įlankoje, kaip virš galvos plakasi bu- 
rės, kaip gikas sukasi prieš vėją. O jūra po pilku dangumi drumsta ir 
sušiaušta. Kaip upė, kurią pravažiuodama matė. Upė, kurioje nuskendo 
Kanstleris. 


Ji pasiėmė telefoną ir surinko Vivianos numerį. Iš linijos triukšmo 
gūsiu į ją plūstelėjo Čao namų klegesys. Per skambantį juoką ir šūkauja- 
mą kantonietišką šneką Viviana pasakė: 

— Sunkiai tave girdžiu. Gali pakartoti? 

— Transplantologų grupėje buvo dar vienas daktaras, kuris prieš 
šešerius metus mirė. Ar jį pažinojai? 

Atsakymą Viviana rėkte išrėkė: 

— Aha. Bet man neatrodo, kad tai įvyko taip seniai. Veikiau prieš 
ketverius metus. 

— Ar tu bent kiek numanai, kodėl jis nusižudė? 

— Tai nebuvo savižudybė. 

— Ką? 

— Klausyk. Ar gali minutėlę palaukti? Einu prie kito sudubliuoto 
telefono. 

Abė išgirdo bilstelint padedamą ant stalo ragelį ir gavo laukti kone 
amžinybę, kol per papildomą telefoną suskambo Vivianos balsas: 

— Gerai, močiute! Gali padėti ragelį! — sušuko ji. Kantonietiška 
šneka staiga nutrūko. 

— Kaip suprasti, kad tai nebuvo savižudybė? — paklausė Abė. 

— Tai būta nelaimingo atsitikimo. Centrinio šildymo krosnis 
buvo su kažkokiu defektu ir name susikaupė smalkių. Žuvo taip pat jo 
žmona ir mergytė. 

— Palauk. Minutėlę. Kalbu apie daktarą Lorensą Kanstlerį. 

— Nepažįstu jokio, pavarde Kanstleris. Turbūt nelaimė įvyko prieš 
man pradedant dirbti Beisaide. 

— Tai apie 4 tu kalbi? 

— Apie anesteziologą. Tą, kuris buvo įdarbintas prieš Zviką. Šiuo 
metu man užkrito jo pavardė... Henesis. Taip, tokia. 

— Jis priklausė transplantologų grupei? 

— Aha. Jaunas vyrukas, vos po stažuotės. Jis neilgai čia dirbo. Pri- 
simenu, jau ketino persikelti atgal į Vakarus, tačiau nespėjo. 


— Tu tikra, kad tai būta nelaimingo atsitikimo? 

— Kas gi kita galėtų būti? 

Žvelgdama pro langą į dyką gatvę Abė tylėjo. 

— Abe, kas negerai? 

— Šiandien kažkas mane sekė. Minifurgonas. 

— Baik. 

—- Markas dar negrįžo. Jau beveik tamsu, ir jis jau turėtų būti na- 
mie. Aš vis mąstau apie Aroną. Ir Lorensą Kanstlerį. Pastarasis nušoko 
nuo Tobino tilto. O dabar tu man papasakoji apie Henesį. Taigi jau trys, 
Viviana. 

— Dvi savižudybės ir vienas nelaimingas atsitikimas. 

— Tai daugiau, negu vienoje ligoninėje galėtum tikėtis. 

— Statistinis klasteris? O galbūt darbas Beisaide kažkaip iš tikrųjų, 
iš tikrųjų labai slegiantis. — Viviana mėgino pajuokauti, bet nepasisekė, 
ir ji pati tai suprato. Po pauzės vėl prašneko: — Ar iš tiesų manai, kad 
kažkas tave sekė? 

— Ką tu man anksčiau pasakei? Nesi paranoikė. Kažkas iš tikrųjų 
pasirengęs tau kenkti. 

— Turėjau omenyje Viktorą Vosą. Arba Parą. Jie turi priežasčių 
tave puldinėti. Ber kad sektų tave minifurgonu? Ir ką tai turi bendra su 
Aronu ar tais kitais dviem daktarais? 

— Nežinau. — Abė prisitraukė ant kėdės kojas ir susigūžė, kad 
būtų šilčiau. Ir dėl savisaugos. — Bet aš jau pradedu bijoti. Vis mąstau 
apie Aroną. Juk tau minėjau, ką tas detektyvas pasakė — kad Arono 
mirtis galbūt ne savižudybė. 

— Ar jis turi kokių nors įrodymų? 

— Jeigu ir turėtų, tikrai man nesakytų. 

— Galbūt pasakė Ileinei. 

Žinoma. Našlei. Tai, kuri norėtų žinoti, reikalautų tiesos. 

Baigusi pokalbį Abė susirado Ileinės telefono numerį. Paskui kurį 
laiką sėdėjo, drąsindamasi paskambinti. Lauke jau sutemo ir dulksną 
pakeitė atkaklus lietus. Marko vis dar nebuvo. Ji užtraukė užuolaidas ir 


uždegė šviesą. Visas lempas. Jai reikėjo šviesos ir šilumos. 

Nukėlė telefono ragelį ir surinko Ileinės numerį. 

Šaukiamasis signalas sugaudė keturis kartus. Ji atsikrenkštė, reng- 
damasi palikti žinutę neišvengiamai atsiliepsiančiam atsakikliui. Pyp- 
telėjo trys šaižūs tonai, kuriuos sekė balso įrašas: „Numeris, kuriuo 
skambinate, nebeegzistuoja. Prašom pasitikrinti savo sąraše ir surinkti 
iš naujo...“ 

Abė dar kartą surinko numerį, kiekvieną kartą labai atidžiai nu- 
spausdama skaičių. 

Keturis šaukiamuosius signalus vėl sekdavo tie patys šaižūs tonai. 
„Numeris, kuriuo skambinate, nebeegzistuoja...“ 

Padėjusi ragelį Abė įsistebeilijo į aparatą, lyg tas būtų ją išdavęs. 
Kodėl Ileinė pakeitė savo numerį? Ko ji mėgina išvengti? 

Garve taškydamasis pravažiavo automobilis. Abė nubėgo prie lan- 
go ir atsargiai pasižiūrėjo pro užuolaidų tarpą. Įvažon suko BMV. 

Ji tylomis sukalbėjo padėkos maldelę. 


Markas parvažiavo namo. 

išku, pažinojau juos abu, — patvirtino Markas, vėl prisipilda- 
4 Nmas į taurę vyno. — Lorį Kanstlerį pažinojau geriau nei He- 
nesį. Pastarasis pas mus dirbo nelabai ilgai. Bet Loris buvo vienas iš tų 
žmonių, kurie mane čionai užverbavo iškart po stažuotės. Buvo geras 
vyras. — Jis pastatė ant stalo butelį. — Tikrai puikus. 

Pro šalį pračiuožė metrdotelis, vesdamas prie gretimo staliuko eks- 
travagantiškai apsirengusią moterį, kurią pasitiko garsių balsų choras: 
„Na, pagaliau, brangioji!“ ir „Kokia graži tavo suknelė!“ Šiuo konkrečiu 
momentu jų skardus linksmumas Abei pasirodė vulgarus. Netgi nepado- 
rus. Gailėjosi, kad juodu su Marku nepasiliko namie. Bet jai norėjosi kur 
nors išeiti pavalgyti. Juk turėdavo tiek mažai laisvų vakarų drauge, be to, 
dar nebuvo deramai atšventę savo sužadėtuvių. Jis užsakė vyno, pakėlė 
tostą ir dabar jau buvo beišbaigiąs butelį — pastaruoju metu, atrodė, vis 
dažniau taip elgdavosi. Srebėdama jį susipilant vyną iki paskutinio lašo, 
Abė pagalvojo: „Visa ta mano teisinių problemų įtampa veikia ir Marką.“ 

— Kodėl man niekada nepapasakojai apie juos? — paklausė ji. 

— Taip ir neiškilo iš kalbos. 

— Keista, kas nors būtų turėjęs apie juos užsiminti, ypač po Arono 
mirties. Per šešerius metus grupė netenka trijų kolegų ir niekas nė žo- 
džiu neprasitaria. Tartum jūs visi bijotumėte apie tai kalbėti. 

— Kalbėti apie tokį dalyką gana slogu. Mes stengiamės tos temos 
neliesti, ypač prie Marilės. Ji pažinojo Henesio žmoną. Net organizavo 


jos mažylės pristatymo draugams pobūvį. 

— Tos, kuri numirė? 

Markas linktelėjo. 

— Buvome visi sukrėsti, to atsitikimo. Visa šeima tiesiog štai ši- 
taip. Kai apie tai sužinojo, Marilę ištiko nedidelis isterijos priepuolis. 

— Ar tikrai tai buvo nelaimingas atsitikimas? 

— Namą jie buvo nusipirkę prieš kelis mėnesius. Taip ir nesulaukė 
progos pakeisti seną centrinio šildymo krosnį. Tikrai tai būta nelaimin- 
go atsitikimo. 

— Bet Kanstlerio mirtis — ne. 

Markas atsiduso. 

— Ne. Loris žuvo ne nuo nelaimingo atsitikimo. 

— Kaip manai, kodėl jis taip padarė? 

— Kodėl Aronas taip padarė? Kodėl apskritai kas nors nusižudo? 
Įmanoma surasti pusę tuzino galimų priežasčių, bet tiesa tokia, Abe, kad 
mes nežinome. Niekada nesužinosime. Ir niekada nesuprasime. Žvel- 
giame į savo gyvenimą ir sakome: reikalai pagerės. Jie visada pagerėja. 
Kažkaip Loris nebematė perspektyvos. Nepajėgė taip toli matyti. Ir kaip 
tik tuomet žmonės palūžta. Kai nebemato ateities. 

Nugėrė gurkšnį vyno, paskui — dar vieną, bet šis tartum nebeteikė 
jam smagumo. Nei maistas. 

Juodu atsisakė deserto ir paliko restoraną abu tylūs ir prislėgti. 

Markas vairavo per tirštėjantį rūką ir protarpiais vėl prapliumpantį 
lietų. Švytuojančių valytuvų šnaresys jiems atstojo pokalbį. Kaip tik tuo- 
met žmonės palūžta, — pasakė Markas. — Kai nebemato ateities. 

Stebeilydama į rūką, ji mąstė: Esu bepasiekianti šį tašką. Irgi nebega- 
liu jos matyti. Nebegaliu matyti, kas man atsitiks. Arba net ir mums abiem. 

Markas tyliai prašneko: 

— Abe, noriu kai ką tau parodyti. Sužinoti, ką tu apie tai manai. 
Galbūt pamanysi, kad esu tiesiog išprotėjęs. Arba tas sumanymas pašė- 
lusiai tau patiks. 

— Koks sumanymas? 


— Aš apie tai svajojau. Jau labai ilgai. 

Juodu važiavo į šiaurę iš Bostono, pro miestukus Rivirą, Liną ir 
Svampskotą. Prie Marblhedo jachtklubo jisai pastatė aikštelėje automo- 
bilį ir pasakė: 

— Ji antai ten. Molo gale. 

Ji buvo jachta. 

Drebanti ir suglumusi Abė stovėjo ant prieplaukos tiltelio, kol 
Markas žingsniavo pirmyn ir atgal visu laivo ilgiu. Kalbėjo pagyvėjęs — 
labiau, nei buvo visą vakarą — ir entuziastingai gestikuliavo. 

— Tai kreiserinė jachta su varikliu ir kabina, — aiškino jis. — Ke- 
turiasdešimt aštuonių pėdų ilgio, visiškai įrengta, su viskuo, ko mums 
reikia. Naujutėlaitės burės, nauja navigacijos įranga. Velniai rautų, ji be- 
veik nenaudota. Galėtume ja nuplaukti, kur tik panorėtume. Į Karibus. 
Į Ramųjį vandenyną. Tu žvelgi į laisvę, Abe! — Pakelta ranka, lyg ati- 
duotų pagarbą, jisai sustojo ant molo. — Į visišką laisvę! 

Ji pakraipė galvą. 

— Aš nesuprantu. 

— Tai geriausia išeitis. Velniop miestą. Velniop ligoninę. Nusiper- 
kam tą jachtą, metam viską ir iškeliaujam. 

— Kur? 

— Ber kur. 

— Aš nenoriu bet kur. 

— Nėra ko čia pasilikti. Ne dabar. 

— Taip, yra. Man yra. Negaliu paprasčiausiai susikrauti daiktus 
ir išvykti! Man dar likę treji metai rezidentūros, Markai. Privalau ją už- 
baigti dabar, antraip niekada netapsiu chirurge. 

— Užtenka, kad aš juo tapau. Esu tuo, kuo +4 nori būti. Kuo tu 
manai norinti būti. Ir aš tau sakau — nra verta. 

— Aš taip sunkiai to siekiau. Neketinu dabar visko atsisakyti. 

— O kaip aš? 

Ji įdėmiai pažvelgė į Marką. Ir sumojo, kad ta visa kalba — vien 
apie jį. Jachta, ištrūkti į laisvę... Vyras, turintis netrukus vesti, staiga pa- 


gautas noro pabėgti. Galbūt nė pats nesuvokia tos metaforos. 

— Aš noriu jos, Abe, — pasakė, prieidamas arčiau. Jo akys blizgė- 
jo. Kaip karščiuojančio. — Aš jau pateikiau pasiūlymą dėl tos jachtos. 
Štai kodėl taip vėlai parvažiavau namo. Turėjau susitikti su tarpininku. 

— Įteikei pasiūlymą nepasitaręs su manimi? Net nepaskambinęs 
man)? 

— Suprantu, tai atrodo beprotiška, bet... 

— Kaip mes galime sau leisti tokį dalyką? Aš iki ausų įklimpusi į 
skolas! Prireiks daugybės metų, kol išsimokėsiu visas studentiškas pasko- 
las. O tu perki jachtą? 

— Galime išsiimti hipoteką. Lyg pirktume antrą namą. 

— Tiktai kad čia ne namas. 

— Vis tiek investicija. 

— Savo pinigų aš į ją neinvestuočiau. 

— Aš ir neleidžiu t2v0 pinigų. 

Ji žingrelėjo atgal ir įsmeigė į jį akis. 

— Tu teisus, — tyliai ištarė. — Tai ne mano pinigai. 

— Abe, — suvaitojo jis, — Dievaži , Abe... 

Vėl pradėjo lyti, šalti ir stingdantys lašai krito jai ant veido. Abė 
sugrįžo prie automobilio ir įsėdo vidun. Markas nusekė ją. 

Kurį laiką abu sėdėjo tylomis. Tik į salono stogą barbeno vandens 
lašai. 

Pagaliau jis tyliai prašneko: 

— Aš atsiimsiu pasiūlymą. 

— Neto aš noriu. 

— Tai ko tu nori? 

— Maniau, mudu turėsime daugiau ką bendra. Kalbu ne apie pi- 
nigus. Tie man nerūpi. Tik mane skaudina, kad tu galvoji apie tai kaip 
apie savo pinigus. Ar taip ir bus? Tavo arba mano. Ar dabar turėtume 
pasikviesti teisininkus ir sudaryti išankstinę santuokinę sutartį? Pasida- 
lyti baldus ir vaikus? 

— Tu nesupranti, — atrėmė jis balsu, kuriame nuskambėjo aštri ir 


netikėta susierzinimo gaidelė, ir užvedė variklį. 

Pusę kelio į namus juodu važiavo nesikalbėdami. 

Galiausiai Abė prašneko: 

— Ko gero, turėtume permąstyti sužadėtuves. Galbūt tu iš tikrųjų 
nė nenori tuoktis, Markai. 

— O ar tu nori? 

Ji pažvelgė pro langą ir atsiduso. 

— Nežinau, — sumurmėjo. — Jau nebežinau. 


Ir tai buvo tiesa. Ji nebežinojo. 


Tragedija ištinka trijų asmenų šeimą 


Daktarui Alanvi Henesiui naktį Miegant, iš rūsio laiptais sėlino 
Mirtis. Dėl trisdešimt ketverių Henesio, jo trisdešimt trejų žmo- 
nos Keilės ir šešių mėnesių amžiaus jų dukters Lindos Mirties 
Naujųjų metų naktį kaltinamos nuodingos anglies viendeginio 
dujos, prasismelkusios iš netvarkingos centrinio šildymo kros- 
nies. Jų kūnus tos pačios dienos pavakarę aptiko draugai, pa- 


kviesti į namus pietų... 


Abė paslinko mikrofhlmą. Ekrane pasirodė Henesio ir jo žmonos 
fotografijos. Vyro veidas putlus, rimtas, moters — tartum pagautas be- 
sijuokiant. Mažylės nuotraukos nebuvo. Galbūt, G/be nuomone, visi 
šešių mėnesių amžiaus kūdikiai atrodo vienodai. 

Paskui Abė pakeitė mikrofilmą — įdėjo datuotą tris su puse metų 
iki Henesių mirties. Surado straipsnį, kurio ieškojo, pirmame miesto 


kronikos skyriaus puslapyje. 


Dingusio gydytojo kūnas 


ištrauktas iš Vidinio uosto akvatorijos 


Antradienį Bostono uoste rastas plūduriuojantis kūnas šiandien 


identifikuotas kaip daktaro Lorenso Kanstlerio, čionykščio krū- 

tinės ląstos chirurgo. Daktaro Kanstlerio automobilis praėjusią 
savaitę aptiktas ant Tobino tilto, atsarginėje juostoje. Policija 
spėja, kad jo mirtis — savižudybė. Tačiau iki šiol neatsirado jo- 


kių liudininkų ir tyrimas tęsiamas... 


Mikrofilmų projektoriaus ekrane ji sufokusavo Kanstlerio fotogra- 
fhiją: stovinčio ramia, oficialia poza — be abejo, su baltu chalatu ir ste- 
toskopu — ir žvelgiančio tiesiai į objektyvą. 

O dabar — tiesiai į ją. 

Kodėl tu taip pasielgei? Kodėl nušokai nuo tilto? — svarstė ji. Ir vis 
tiek kamavo abejonė: O ga/ buvo visai kitaip? 


Nušalinimas nuo pareigų skyriuje turėjo vieną privalumą: Abė galėjo 
pasprukti iš Beisaido visai popietei, ir niekas to nepastebės, nei nesuks 
sau galvos. Tad išėjusi iš Bostono viešosios bibliotekos į judrią Koplio 
aikštę, ji jautė tuštumą ir kartu palengvėjimą, kad nereikia grįžti į ligo- 
ninę. Visa likusi diena priklausė jai, jeigu to norėjo. 

Nusprendė nuvažiuoti pas Ileinę į namus. 

Pastarąsias kelias dienas ji visur klausinėjo naujojo Ileinės telefono 
numerio. Nei Marilė Arčer, nei kuri kita iš transplantologų grupės narių 
žmonų net nežinojo, kad Ileinė pasikeitusi numerį. 

Dabar, dar su kankinamai ryškiais atmintyje Kanstlerio ir Hene- 
sio veidais, ji važiavo 9-uoju keliu į vakarus, Niutono link. Pokalbio su 
Ileine ne itin troško, bet pastarąsias kelias dienas, kai tik pagalvodavo 
apie Kanstlerį ir Henesį, nepajėgdavo nemąsryti ir apie Aroną. Prisiminė 
jo laidotuves, ir kad tądien niekas nė neužsiminė apie dvi ankstesnes 
mirtis. Bet kurioje kitoje žmonių grupėje tai būtų buvusi neišvengiama 
tema. Normaliomis aplinkybėmis kas nors būtų metęs: Zai jau trečias ar 
Beisaidui taip nesiseka? Arba: Kaip manote, ar čia nėra ko nors bendra? Ber 
nė vienas ničnieko nepasakė. Ner Ileinė, kuri būtų turėjusi žinoti apie 


Kanstlerį ir Henesį. 


253 


Net ir Markas. 

Jeigu jis nuslėpė nuo manęs tokius dalykus, tai ko dar nepasakė? 

Įsuko į Ileinės įvažą ir dar minutėlę sėdėjo, paslėpusi galvą tarp 
rankų, mėgindama atsikratyti depresijos. Bet nykulys pasiliko. Viskas 
aplinkui mane griūva, — mąstė. — Galiu prarasti darbą, o dabar praran- 
du Marką. Ir blogiausia, kad visai nenumanau, kodėl taip dedasi. 

Nuo pat tos nakties, kai ji užsiminė apie Kanstlerį ir Henesį, tarp 
jųdviejų su Marku viskas pasikeitė. Gyveno tame pačiame name, miego- 
jo toje pačioje lovoje, bet jų tarpusavio santykiai tapo grynai mašinalūs. 
Kaip ir seksas. Gulėdama paramsyje užmerktomis akimis, būtų galėjusi 
mylėtis su bet kuo. 

Pažvelgė viršun į namą ir pagalvojo: Galbūt Ileinė ką nors žino. 

Ji išlipo iš automobilio ir užkopė laiptukais prie paradinių durų. 
Priebutyje pastebėjo gulinčius ant grindų susuktus laikraščius. Du. Sa- 
vaitės senumo ir jau pageltusius. Kodėl Ileinė jų nepasiėmė? 

Ji nuspaudė skambutį. Niekas neatsiliepė, todėl pamėgino belsti, 
paskui vėl paskambino. Ir dar kartą. Girdėjo viduje nuaidint skambutį, 
palydėtą tylos. Nei žingsnių, nei balsų. Ji pažvelgė žemyn į du laikraščius 
ir suprato, kad kažkas negerai. 

Paradinės durys buvo užrakintos, tad Abė nulipo nuo priebučio 
ir apėjo namą. Akmenimis grįstas takelis baigėsi gerai prižiūrėtų azalijų 
ir hortenzijų klombomis. Veja tartum neseniai nukirpta, bet plytelėmis 
klotas patijus buvo trikdomai tuščias. Abė prisiminė laidotuvių popietę 
čia mačiusi baldus — stalą po skėčiu ir kėdes. Jų nebebuvo. 

Virtuvės durys irgi užrakintos, bet visai prie pat patijaus esančios 
slankiojamosios stiklinės durys nebuvo užsklęstos. Abė stumtelėjo, ir 
šios nuslydo į šonus. Ji šūktelėjo „Ileine?“ ir įžengė vidun. 

Visiškai dyka. Baldai, kilimai — viskas dingę, net paveikslai. Su- 
glumusi ji spoksojo į plikas sienas, į grindis, ant kurių buvęs patiestas 
kilimas saulės išblukintame medyje paliko ramsesnį kerurkampį. Abė 
nuėjo į svetainę. Jos žingsniai aidėjo po tuščius kambarius. Namas šva- 


riai iššluotas, visiškai tuščias, išskyrus kelis reklaminius atvirukus, besi- 

mėtančius ant grindų tuoj už paradinių durų plyšio laiškams. Ji pakėlė 
vieną ir pamatė, kad šis adresuotas „Gyventojui“. 

Įėjo į virtuvę. Ner šaldytuvas tuščias, jo paviršiai iššluostyti ir atsi- 
duoda dezinfektantu. Sieninis telefonas — be jungiamojo signalo. 

Abė išėjo į lauką ir sustojo įvažoje nežinodama, ką toliau daryri. 
Vos prieš dvi savaites buvo šitame name. Tuomet sėdėjo svetainėje ant 
sofos, valgė mažučius sumuštinius ir žiūrinėjo šeimynines Levių fotogra- 
fijas, sukabintas ant sienos virš židinio. O dabar klausė savęs, galbūt ta 
scena buvo tik haliucinacija. 

Vis dar apdujusi ji įsėdo į automobilį ir atbulom išslinko iš įvažos. 
Važiavo įjungusi automatinį pilotą, vos kreipdama dėmesį į kelią, su- 
telkusi mintis į keistą Ileinos dingimą. Kur būtų galėjusi ji išvykti? Po 
Arono mirties taip staigiai išrauti su šaknimis savo gyvenimą neatrodė 
racionalu. Veikiau labiau panašu į paniką. 

Staiga apimta nerimo ji žvilgtelėjo į užpakalinio vaizdo veidrodėlį. 
Nuo šeštadienio, kai pirmą kartą pastebėjo sekantį tą kaštoninį minifur- 
goną, įprato vis pasitikrinti veidrodėlyje. 

Paskui ją važiavo tamsiai žalias „Volvo“. Ar tik jis nestovėjo prie 
Ileinės namo? Ji gerai neprisiminė. Tiesą sakant, neatkreipė dėmesio. 

„Volvo“ sumirksėjo šviesomis. 

Abė padidino greitį. 

„Volvo“ — irgi. 

Ji pasuko dešinėn, į pagrindinę magistralę. Priekyje tęsėsi priemies- 
čio degalinių ir mažų prekybos centrų ruožas. Liudininkai. Daugybė liu- 
dininkų. Tačiau „Volvo“ vis laikėsi čia pat už jos, vis mirksėjo šviesomis. 

Jai jau buvo gana. Nesileis persekiojama, nesileis bauginama. Vel- 
niai nematė. Jeigu tas žmogus nori neduoti jai ramybės, pasikeis vaid- 
menimis ir pati stos prieš jį. 

Jį įsuko į vieno prekybos centro automobilių aikštelę. Anas atsekė 
paskui ją. Abei užteko vieno žvilgsnio, kad pamatytų, jog aplinkui pil- 


na žmonių: pirkėjų, stumiančių vežimėlius, vairuotojų, ieškančių, kur 

pastatyti automobilius. „Čia tinkama vieta“, — pagalvojo ir numynė 
stabdžius. 

Sužvygindamas padangomis „Volvo“ sustojo vos keli coliai nuo jos 
užpakalinio buferio. 

Ji išsiropštė iš automobilio ir nubėgo prie „Volvo“. Įsiutusi pabar- 
beno į vairuotojo pusės langą. 

— Atidarykite, velniai jus rautų! Atidarykite! 

Vairuotojas nuleido stiklą ir pažvelgė į ją. Paskui nusiėmė saulės 
akinius. 

— Daktarė Dimateo? — ištarė Bernardas Kacka. — Taip ir ma- 
niau, kad tai jūs. 

— Kodėl mane sekėte? 

— Pamačiau jus nuvažiuojant nuo namo. 

— Ne, prieš tai. Kodėl anksčiau mane sekėte? 

— Kada? 

— Šeštadienį. Furgonu. 

Jis papurtė galvą. 

— Nežinau apie jokį furgoną. 

Ji atsitraukė. 

— Pamirškite. Ir nebesekiokite manęs. 

— Aš tik norėjau, kad jūs sustorumėte. Ar nematėte, kaip blyksė- 
jau šviesomis? 

— Nežinojau, kad tai jūs. 

— Galima jūsų paklausti, ką veikėte daktaro Levio name? 

— Užvažiavau pasimatyti su Ileine. Nežinojau, kad ji išsikėlė. 

— Kodėl jums neįvažiavus į tą aikštelę? Norėčiau pasikalbėti. O gal 
vėl atsisakysite atsakinėti į klausimus? 

— Nelygu, ko mangs klausinėsite. 

— Apie daktarą Levį. 

— Tik apie tai kalbėsimės? Apie Aroną? 

Jis linktelėjo. 

Ji kiek pagalvojo ir nusprendė, kad klausimai galėtų pasisukti į abi 

puses. Ner ir iš santūriojo detektyvo Kackos galbūt pavyktų išgauti ko- 
kios nors informacijos. Žvilgtelėjo prekybos centro link. 
— Antai ten matau spurginę. Gal užeinam ir užsisakom po puo- 


delį kavos? 


Farai ir spurgos. Tai jau buvo tapę miestietišku anekdotu, dar labiau pa- 
skatintu viešosios nuomonės, kad kiekvienas faras turi antsvorio ir kad 
kiekvienas patrulinis automobilis nuolatos stovi prie kavinukės „Danki- 
no spurgos“. Tačiau Bernardas Kacka nepasirodė esąs spurgų mėgėjas; 
jis užsisakė tik puodelį juodos kavos, kurią gurkšnojo be akivaizdaus 
malonumo. Abei neatrodė kaip žmogus, atsiduodantis maloniems, nuo- 
dėmingiems ar net bent kiek nebūtiniems dalykams. 

Pirmas jo klausimas buvo nukreiptas tiesiai į esmę. 

— Kodėl jūs nuvažiavote prie to namo)? 

— Nuvykau pasimatyti su Ileine. Norėjau su ja pasikalbėti. 

— Apie ką? 

— Apie asmeniškus dalykus. 

— Man susidarė toks įspūdis, kad judvi buvote tik pažįstamos. 

— Ar ji jums taip pasakė? 

Jis nuleido jos klausimą negirdomis. 

— Ar šitaip jūs apibūdintumėte judviejų santykius? 

Abė atsiduso. 

— Taip, turbūt šitaip. Mudvi pažįstamos per Aroną. Tik tiek. 

— Tai kodėl važiavote su ja pasimatyti? 

Ji vėl giliai atsiduso. Ir sumojo, kad veikiausiai šitaip išsiduoda be- 
sinervinanti. 

— Pastaruoju metu man nutiko kai kurių keistų dalykų. 

— Pavyzdžiui, kokių? 

— Praėjusį šeštadienį kažkas mane sekė. Kaštoniniu minifurgonu. 
Pastebėjau jį ant Tobino tilto. Paskui vėl pamačiau parvažiavusi namo. 


— Dar kas? 

— Ar to negana, kad sunerimtum? — Ji pažvelgė tiesiai jam į 
akis. — Aš išsigandau. 

Detektyvas tylomis nužiūrinėjo Abę, lyg mėgindamas nuspręsti, ar 
iš tikrųjų matąs jos veide baimę. 

— Ką tai turi bendra su ponia Levi? 

— Tai jūs privertėte mane susimąstyti apie Aroną — ar iš tikrųjų 
tai buvo savižudybė. Taip pat sužinojau apie dar du anksčiau mirusius 
Beisaido daktarus. 

Iš surauktų Kackos antakių ji suprato, kad jam tai naujiena. 

— Prieš šešerius su puse metų buvo toks daktaras Lorensas Kans- 
tleris. Krūtinės ląstos chirurgas. Jis nušoko nuo Tobino tilto. 

Kacka toliau tylėjo, tačiau vos pastebimai ant kėdės pasislinko į 
priekį. 

— Paskui, prieš trejus metus, buvo toks anesteziologas, — tęsė 
Abė. — Daktaras Henesis. Jis, jo žmona ir mergytė užtroško smalkėmis. 
Tai pavadinta nelaimingu atsitikimu. Dėl netvarkingos krosnies. 

— Deja, tokių nelaimingų atsitikimų pasitaiko kiekvieną žiemą. 

— O paskui dar Aronas. Taigi viso labo trys gydytojai. Ir visi iš 
transplantologų grupės. Ar jums tai neatrodo kaip baisiai keistas suta- 
pimas: 

— Ką norite tuo pasakyti? Kad kažkas persekioja transplantologų 
grupę? Ir žudo juos po vieną? 

— Aš tik noriu atkreipti dėmesį į tam tikrą čia egzistuojantį braižą. 
Juk esate policininkas. Turėtumėte tuo susidomėti. 

Kacka atsilošė kėdėje. 

— Kaip čia atsitiko, kad jūs į visa tai įsivėlėte? 

— Mano draugas — gydytojas iš tos grupės. Markas neprisipažįs- 
ta, bet man atrodo, yra susirūpinęs. Manau, visa grupė yra susirūpinusi, 
ir jie klausia savęs, kas bus kitas. Bet apie tai neprasitaria. Kaip žmonės 
nekalba apie lėktuvų katastrofas, stovėdami eilėje prie įlaipinimo vartų. 

— Taigi esate susirūpinusi dėl savo draugo saugumo)? 


— Taip, — paprastai atsakė ji, praleisdama didesnę tiesą, kad ši- 

taip elgiasi norėdama Marką susigrąžinti. Visiškai. Nesuprato, kas tarp 
jųdviejų atsitiko, bet suvokė, kad jų ryšys žlunga. Ir viskas pradėjo eiti 
blogyn nuo anos nakties, kai ji užsiminė apie Kanstlerį ir Henesį. Visu 
tuo nepasidalijo su Kacka, nes tai buvo grįsta jausmais. Instinktu. O 
Kacka toks žmogus, kuris dirba su labiau apčiuopiamais dalykais. 

Mavyr, detektyvas tikėjosi, kad ji pasakys ką nors daugiau. Bet Abė 
tylėjo, tad jis paklausė: 

— Ar yra dar kas nors, apie ką norėtumėte man papasakoti? Aps- 
kritai apie ką nors? 

Jis turi omenyje Merę Alen, — staiga ištikta panikos pagalvojo ji. 
Žvelgdama į jį, be galo panoro viską atvirai iškloti. Čia ir dabar. Užuot 
taip padariusi, ji skubiai nusuko akis nuo jo įdėmaus žvilgsnio. Ir savo 
ruožtu paklausė: 

— Kodėl jūs stebėjote Ileinės namą? Juk tai darėte, ar ne? 

— Aš kalbėjausi su kaimynu iš gretimo namo. Išėjęs į gatvę pama- 
čiau jus išsukant iš įvažos. 

— Jūs apklausinėjate Ileinės kaimynus? 

— Tai įprasta tvarka. 

— Aš taip nemanau. 

Beveik prieš savo valią ji pasuko galvą ir susidūrė su detektyvo 
žvilgsniu. Pilkos jo akys nieko nepatvirtino, nieko neišdavė. 

— Kodėl jūs vis dar tyrinėjate? Juk tai būta savižudybės. 

— Našlė susikrauna daiktus ir faktiškai pernakt išvyksta nepalikda- 
ma adreso, kuriuo būtų galima jai persiųsti laiškus. Tai neįprasta. 

— Juk nesakote, kad Ileinė dėl ko nors kalta? 

— Ne. Manau, ji išsigandusi. 

— Ko? 

— Gal jūs žinote, daktare Dimateo? 

Nepajėgė nusukti žvilgsnio, tose ramiose įdėmiose akyse kažkas ją 
kerėjo. Trumpai ir visiškai netikėtai pajuto traukos kibirkštėlę ir nenu- 
tuokė, kodėl kaip tik tas žmogus turėtų šią įžiebti. 


— Ne, — atsakė ji. — Visai nenumanau, nuo ko Ileinė bėga. 

— Tuomet gal sugebėtumėte man padėti atsakyti į kitą klausimą. 

— Kokį būtent? 

— Kaip Aronas Levis sukaupė savo turtą? 

Ji papurtė galvą. 

— Kiek žinau, jis nebuvo labai turtingas. Kardiologas uždirba gal- 
būt du šimtus tūkstančių per metus, daugiausia. Ir iš tų jis nemažai 
siuntė dviem savo vaikams koledže. 

— Ar buvo kokių nors šeimos pinigų? 

— Kalbare apie kažką tokio kaip palikimas? — Ji gūžtelėjo pe- 
čiais. — Girdėjau, Arono tėvas buvo buitinės technikos remontininkas. 

Kacka atsilošė ir susimąstė. Dabar į ją nežiūrėjo, bet įsistebeilijo į 
savo kavos puodelį. Šio žmogaus gebėjimas taip giliai susitelkti Abę intri- 
gavo. Kaip jis gali šitaip iškristi iš pokalbio, versdamas ją jaustis paliktą? 

— Detektyve, apie kokio dydžio turtą mes kalbame? 

Jis pažvelgė į ją. 

— Apie tris milijonus dolerių. 

Apstulbusi Abė tik spoksojo į jį. 

— Po to, kai ponia Levi dingo, — tęsė Kacka, — pamaniau, kad 
derėtų iš arčiau pasidomėti šeimos finansais. Tad pasikalbėjau su jų fi- 
nansų konsultantu. Jis man pasakė, kad netrukus po daktaro Levio mir- 
ties Ileinė išsiaiškino, jog jos vyras turėjo banko sąskaitą Kaimanų salose. 
Apie tą sąskaitą ji iki tol nieko nežinojo. Tad paklausė konsultanto, kaip 
prieiti prie tų pinigų. Ir paskui, nieko neperspėjusi, paspruko iš mies- 
to. — Detektyvas klausiamai pažvelgė į ją. 

— Visai nenumanau, iš kur Aronas įgijo tiek pinigų, — sumur- 
mėjo ji. 

— Nenumano nė jo finansų konsultantas. 

Minutėlę tarp jųdviejų stojo tyla. Abė pasiėmė kavos puodelį ir 
pakėlė prie lūpų. Kava buvo visai atšalusi. Kaip ir ji pati. 

Tyliai paklausė: 

— Ar žinote, kur dabar Ileinė? 


— Siek tiek numanome. 


— Galite man pasakyti? 
Detektyvas papurtė galvą. 
— Kol kas ne, daktare Dimateo. Nemanau, kad ji nori būti surasta. 


Trys milijonai dolerių. Kaip Aronas Levis sukaupė tiek pinigų? 

Visą kelią į namus ji svarstė šį klausimą ir ieškojo atsakymo. Nie- 
kaip nepajėgė suprasti, kokiu būdu kardiologas galėtų tiek uždirbti. Tik- 
rai sunku suprasti, nes du vaikai mokosi privačiuose universitetuose, o 
žmona pasižymi prabangiu skoniu antikvariniams daiktams. Ir kodėl 
jis paslėpė savo turtą? Kaimanų salos — vieta, kur žmonės nukiša savo 
pinigus, kad šių nesusektų mokesčių inspekcija. Bet ner ir Ileinė apie 
juos sužinojo tik po Arono mirties. Kokį turėjo patirti sukrėtimą, kai 
peržiūrinėdama mirusio vyro popierius išsiaiškino, kad jis nuo jos slėpė 
nemažus pinigus. 

Tris milijonus dolerių. 

Ji įsuko į savo kiemo įvažą. Pagavo save žvalgantis kaštoninio mi- 
nifurgono. Tai buvo betampą įpročiu — greiromis apsidairyti į vieną ir 
kitą gatvės galą. 

Įėjusi pro paradines duris, peržengė įprastą šūsnį popietinio pašto. 
Daugiausia tai buvo medicininiai žurnalai — kiekvienas dviem egzem- 
plioriais, nes namuose gyvena du gydytojai. Viską surinko ir nusinešė 
į virtuvę. Padėjusi ant stalo, ėmėsi rūšiuoti į dvi krūvas. Į jo šlamštą ir 
josios. Į jo gyvenimą ir josios. Nieko verta pasižiūrėti darsyk. 

Buvo jau ketvirta. Nusprendė šį vakarą paruošti gerą vakarienę. 
Patieks ją į stalą uždegusi žvakę ir su vynu. Kodėl gi ne? Juk dabar 
ji — moteris, turinti daugybę laisvo laiko. Kol Beisaide bus ne itin 
skubinamasi nuspręsti dėl jos, kaip chirurgės, ateities, gali save užimti 
mėginimais pataisyti pašlijusius jųdviejų su Marku reikalus roman- 
tiškomis vakarienėmis ir moterišku dėmesiu. Šitaip praras karjerą, bet 
išsaugos vyrą. 


Nė velnio, Dimateo. Daraisi desperatiška. 

Ji susiėmė savąją pašto šlamšto dalį, nunešė prie šiukšlių dėžės ir 
numynė pedalą dangčiui atkelti. Verčiantis korespondencijai vidun, ji 
suspėjo pamatyti nukištą į patį dugną didelį rudą voką. Jos akį pagavo 
atgaliniame adrese ryškiomis raidėmis išspausdintas žodis jachtos. At- 
kapsčiusi voką, nubraukė nuo jo kavos tirščius ir kiaušinio lukštus. 


Viršutiniame kairiajame kampe buvo išspausdinta: 


„Rytų vėjo jachtos“ 
Pardavimas ir priežiūra 
Marblhedo jachtų prieplauka 


Vokas siųstas Markui, bet ne jų namų Briusterio gatvėje adresu, o 
į asmeninę pašto dėžutę. 

Ji vėl pasižiūrėjo į žodžius: „Rytų vėjo jachtos“ Pardavimas ir priežiūra. 

Iš virtuvės nuėjo į bendrąjį kambarį prie Marko rašomojo stalo. 
Apatinis stalčius, kuriame jis laikė savo aplankus, buvo užrakintas, bet ji 
žinojo, kur yra raktelis. Nesyk girdėdavo, kaip jis šį įmeta į indelį pieš- 
tukams. Susiradusi raktelį, atrakino stalčių. 

Viduje buvo visi jo namų ūkio aplankai. Draudimo polisas, hi- 
potekos popieriai, automobilio dokumentai. Aptiko kortelę, pažymėtą 
Jachta. Po ja gulėjo aplankas su „Suteik man prieglobstį“, jo laivo J-35, 
dokumentais. O po šiuo buvo dar antras aplankas. Atrodė naujas. Ant 
priklijuotos etiketės užrašas: H/-48. 

Ji ištraukė H/-48 aplanką. Jame buvo pardavimo sutartis iš „Rytų 
vėjo jachtų“. Z/-48 — laivo modelio santrumpa: Hinklio jachta, 48 
pėdų ilgio. 

Apimta silpnumo, ji susmuko ant kėdės. Tu slėpei nuo manęs, — 
pagalvojo. — Pasakei, kad atsiimsi pasiūlymą. O paskui vis tiek nusipir- 
kai. Gerai, tai tavo pinigai. Manau, dabar visiškai aišku. 

Jos žvilgsnis nuslinko į puslapio apačią. Į pardavimo sąlygas. 


Po kelių minučių ji išėjo iš namų. 

— Grynaisiais už organus? Ar tai įmanoma? 

Liovęsis maišyti šaukšteliu kavoje grietinėlę, daktaras Ivanas Tara- 
sovas pažvelgė į Vivianą. 

— Ar turite bent kokių įrodymų, kad tikrai taip yra? 

— Dar ne. Mes tik klausiame jūsų, ar tai įmanoma? Ir jeigu taip, 
kaip tą reikalą būtų galima sutvarkyti? 

Daktaras Tarasovas atsilošė ant sofos ir gurkšnodamas kavą mąstė. 
Be penkiolikos penkios, ir Masačusetso bendraproflinės chirurgų poil- 
sio kambaryje šiaip buvo ramu, nebent kartkartėmis pakeliui į persiren- 
giamąjį atsitiktinai pro šalį praeidavo koks vilkintis operacinės apranga 
rezidentas. Tarasovas, vos prieš dvidešimt minučių išėjęs iš operacinės, 
tebeturėjo ant rankų talko dulkių nuo pirštinių ir tabaluojančią ant ka- 
klo chirurginę kaukę. Žvelgdama į jį, primenantį jos senelį, Abė ir vėl 
pasijautė ramiau. Švelnios mėlynos akys, sidabriškai žili plaukai. Tylus 
balsas. Didžiausio autoriteto balsas, — mąstė ji, — priklausantis žmogui, 
kuriam niekada netenka jo pakelti. 

— Žinoma, yra buvę gandų, — prašneko Tarasovas. — Kaskart, 
kai kokiai nors įžymybei persodinamas organas, žmonės svarsto, ar su 
tuo nesusiję pinigai. Bet taip ir nebuvo jokių įrodymų. Tik įtarimų. 

— Kokių gandų jūs girdėjote? | 

— Kad galima nusipirkti aukštesnę vietą laukiančiųjų sąraše. Man 
pačiam nepasitaikė to matyti. 

— Man — taip, — pasakė Abė. 

Tarasovas pažvelgė į ją. 

— Kada? 

— Prieš dvi savaites. Pono Viktoro Voso žmonos atveju. Ji laukian- 
čiųjų sąraše buvo trečia, o gavo širdį. Du žmonės, buvę sąraše aukščiau 
už ją, vėliau numirė. 

— CDOT nebūtų to leidęs. Arba NAOB. Jų direktyvos labai 


griežtos. 

— NAOB apie tai nežinojo. Faktiškai jie savo sistemoje neturi jo- 
kių įrašų apie donorą. 

Tarasovas pakraipė galvą. 

— Sunku tuo patikėti. Jeigu širdis neperėjo per CDOT ar NAOB, 
tai iš kur ji atėjo? 

— Manome, Vosas sumokėjo, jog ji nebūtų įtraukta į sistemą ir 
šitaip galėtų atitekti jo žmonai, — pasakė Viviana. 

— Kol kas tik tiek žinome, — pridūrė Abė. — Kelios valandos 
prieš transplantaciją poniai Vos, Beisaido transplantacijų koordinatorei 
paskambina iš Vilkokso memorialinės ligoninės Berlingtone, kad jie turi 
donorą. Širdis išimta ir atskraidinta į Bostoną. Ją apie pirmą valandą 
nakties į mūsų operacinę pristatė kažkoks daktaras pavarde Meipsas. 
Kartu atėjo ir donoro dokumentai, bet jie buvo kažkur nukišti. Nuo 
tada niekas jų nematė. Paieškojau Meipso pavardės Medicinos specialistų 
žinyno „Chirurgijos“ skyriuje. Ten tokio chirurgo nėra. 

— Tai kas išėmė organą? 

— Manome, tai padarė chirurgas Timas Nikolsas. Jo pavardė Ži- 
nyno sąraše yra, taigi mes žinome, kad toks tikrai egzistuoja. Pasak jo 
CV, kelerius metus atlikęs praktiką Masačusetso bendraproflinėje. Ar 
jį prisimenate? 

— Nikolsas, — sumurmėjo Tarasovas ir papurtė galvą. — Kada 
jis čia buvo? 

— Prieš devyniolika metų. 

— Turėsiu pasitikrinti rezidentūros sąrašuose. 

— Mes manome, kad štai kas nutiko, — įsiterpė Viviana. — Po- 
niai Vos reikėjo širdies, o jos vyras turėjo pinigų už ją sumokėti. Kažkaip 
pasklido žinia. Neoficialiais kanalais, per pogrindį, nežinau kaip. Timui 
Nikolsui pasitaikė donoras, tad jis nukreipė širdį tiesiogiai į Beisaidą, 
apeidamas NAOB. Ir buvo sumokėta įvairiems žmonėms, taip pat ir kai 
kam iš Beisaido personalo. 

Tarasovas atrodė pasibaisėjęs. 


— Visai įmanoma, — sutiko jis. — Jūs teisi, šitaip galėjo atsitikti. 

Poilsio kambario durys staiga atsilapojo, vidun juokdamiesi įžengė 
du rezidentai ir iškart pasuko prie kavos aparato. Atrodė, užtruks amži- 
nybę, kol bruzdėjo pildamiesi grietinėlės ir dėdamiesi cukraus. Pagaliau 
jie apleido kambarį. 

Tarasovas tebeatrodė priblokšras. 

— Aš pats savo pacientus nuolatos nukreipdavau į Beisaidą. Mes 
kalbame apie vieną iš geriausių transplantacijų centrų visoje šalyje. 
Kodėl jie turėtų apeiti registrą? Rizikuoti nemalonumais su NAOB ir 
CDOT? 

— Atsakymas akivaizdus, — tarstelėjo Viviana. — Pinigai. 

Jie nutilo, kai į poilsio kambarį įėjo dar vienas, vilkintis sumirkusiu 
nuo prakaito operacinės kostiumo viršumi. Iš didžiulio nuovargio atsi- 
dusęs, jis susmuko į fotelį, atsilošė ir užsimerkė. 

Abė tyliai tarė Tarasovui: 

— Mums reikia, kad pasižiūrėtumėte Timo Nikolso rezidentūros 
bylą ir sužinotumėte apie jį, ką galite. Pasakytumėte, ar iš tikrųjų jis čia 
atliko praktiką. Arba galbūt jo CV — visiška klastotė. 

— Aš pats jam paskambinsiu ir tiesiogiai paklausiu. 

— Ne, nereikia. Dar nesame tikri, kiek toli tai siekia. 

— Aš laikausi principo, kad prie visko reikia eiti tiesiai. Jeigu čia 
esama šešėlinio organų parūpinimo tinklo, noriu tai žinoti. 

— Ir mes norime. Bet turime būti labai atsargūs, daktare Tara- 
sovai. — Abė neramiai žvilgtelėjo į fotelyje snūduriuojantį chirurgą ir 
pritildė balsą iki šnabždesio: — Per pastaruosius šešerius metus Beisaide 
mirė trys gydytojai. Dvi savižudybės ir nelaimingas atsitikimas. Visi — 
iš mūsiškės transplantologų grupės. 

Iš sukrėsto veido pamatė, kad perspėjimas turėjo reikiamą poveikį. 

— Jūs mėginate mane išgąsdinti, — tarė Tarasovas. — Juk taip? 

Abė linktelėjo. 


— Ir turėtumėte būti išsigandęs. Mes visi turėtume. 

Išėjusios iš ligoninės Abė ir Viviana drauge stovėjo po dulkiančiu lietu- 
mi. Abi atvažiavo nuosavais automobiliais ir dabar atėjo metas keliauti 
kas sau. Dienos darėsi tokios trumpos — penkta valanda, o jau temsta. 
Šiurpdama Abė ankščiau susisiautė lierpalčiu ir apsidairė po automobi- 
lių aikštelę. Kaštoninio minifurgono nesimatė. 

— Dar neturime pakankamai faktų, — tarė Viviana, — todėl kol 
kas negalime pasiekti, kad būtų pradėtas tyrimas. O jeigu pamėgintume 
tai padaryti, Viktoras Vosas paprasčiausiai užtrintų pėdsakus. 

— Nina Vos nebuvo pirmoji. Manau, Beisaide tai buvo daroma 
ir anksčiau. Aronas mirė turėdamas banko sąskaitoje tris milijonus. Ti- 
kriausiai jau kurį laiką gaudavo savo dalį. 

— Manai, jis apsigalvojo ir nusprendė pasitraukti iš to reikalo? 

— Žinau, kad jis ketino išvykti iš Beisaido. Ir iš Bostono. Galbūt 
jam neleista. 

— Tas pat galėjo būti ir Kanstlerio ir Henesio atvejais. 

Abė giliai atsiduso. Vėl apsidairė po automobilių aikštelę, akimis 
ieškodama to furgono. 

— Bijau, kad jiems taip ir atsitiko. 

— Mums reikia dar kitų pavardžių, atliktų transplantacijų doku- 
mentų. Arba daugiau informacijos apie donorus. 

— Visa informacija apie donorus užrakinta transplantacijų koor- 
dinatorės biure. Turėčiau ten įsilaužti ir pavogti dokumentus. Jeigu tik 
jie ten yra. Prisimink, kaip buvo kažkur ne į vietą padėti popieriai apie 
Ninos Vos donorą? 

— Gerai, tad eikime prie to iš recipiento pusės. 

— Pasitikrinti medicinos archyve? 

Viviana pritariamai linktelėjo. 

— Išsiaiškinkime pavardes tų žmonių, kuriems buvo atliktos trans- 
plantacijos. Ir kurioje laukiančiųjų sąrašo vietoje jie buvo, kai tai įvyko. 

— Mums reikės NAOB pagalbos. 

— Teisingai. Bet pirma mums reikia pavardžių ir datų. 


Abė linktelėjo 

— Galėsiu tuo užsiimti. 

— Aš tau padėčiau, bet Beisaide manęs pro duris nei neįsileis. 
Mane ten laiko baisiausiu jų košmaru. 

— Ir tave, ir mane, mus abi. 

Viviana nusišiepė, lyg tuo reikėtų didžiuotis. Su savuoju per dide- 
liu lierpalčiu atrodė mažutė, beveik kaip vaikas. Tokia gležnutė sąjungi- 
ninkė. Ir nors jos išvaizda nekėlė pasitikėjimo, tai darė jos žvilgsnis — 
tiesus ir bekompromisis. Ir per daug ką matantis. 

— Gerai, Abe, — tarė Viviana atsidusdama. — Dabar papasakok 
apie Marką. Ir kodėl mudvi viską nuo jo slepiame. 

Abė irgi giliai atsiduso. Atsakymas išsiliejo sielvarto protrūkiu: 

— Manau, jis irgi tame dalyvauja. 

— Markas? 

Abė linktelėjo ir pažvelgė į dulksnojantį dangų. 

— Jis nori ištrūkti iš Beisaido. Pastaruoju metu kalba, kad būtų 
gerai iškėlus bures išplaukti su jachta. Pabėgti. Visai kaip Aronas prieš 
mirtį. 

— Manai, ir Markas atsiima savo dalį? 

— Prieš kelias dienas jis nusipirko burlaivį. Kalbu ne apie šiaip 
burlaivį, o apie prašmatnią jachtą. 

— Jis visada buvo pamišęs dėl laivų. 

— Šita kainavo pusę milijono dolerių. 

Viviana nieko nepasakė. 

— O štai blogiausia dalis, — sušnabždėjo Abė. — Jisai sumokėjo 


grynaisiais. 

edicinos archyvas glaudėsi ligoninės pusrūsyje, kiek toliau už pa- 

tologijos skyriaus ir morgo, ir buvo gerai žinomas kiekvienam 
Beisaido gydytojui. Būtent čia gydytojai pasirašydavo atiduodami ligos 
istorijas, diktuodavo epikrizes, įteikiamas išrašomam pacientui į rankas, 
užsakydavo laboratorinių tyrimų ir žodinių paskyrų išrašus. Patalpa 
buvo apstatyta patogiomis kėdėmis ir stalais. Archyvo darbo laikas buvo 
priderintas prie dažnai nereguliarių gydytojų darbo valandų, tad kasdien 
veikdavo iki devintos vakaro. 

Kai Abė tos pat dienos vakarą įžengė į medicinos archyvą, buvo 
šešta valanda. Kaip ji ir tikėjosi, per pietų metą salė buvo beveik tuščia. 
Be jos, vienintelis čia kitas gydytojas — suvargusios išvaizdos internas, 
plušantis prie stalo su aukšta krūva nebaigtų pildyti ligos istorijų. 

Besidaužančia širdimi Abė prisiartino prie archyvarės stalo. 

— Aš renku statistiką daktarui Verigui. Jis rašo darbą apie širdies 
transplantacijų mirtingumo rodiklius. Ar galėtumėte ištraukti iš savo 
kompiuterio sąrašą pavardžių ir ligos istorijų numerius visų pacientų, 
kuriems per pastaruosius dvejus metus čia buvo persodintos širdys? 

— Tokiai paieškai atlikti reikalingas užsakymo blankas iš skyriaus. 

— Visi jau išėję namo. Gal galėčiau jums atnešti tą blanką kuriuo 
nors kitu metu? Norėčiau parengti tą sąrašą rytdienos rytui. Juk žinote, 
koks yra generolas. 

Archyvarė nusijuokė. Taip, gerai žinojo, koks yra generolas, tad at- 


sisėdo prie klaviatūros ir ekrane atsidarė „Paiešką“. Grafoje „Diagnozė“ 

surinko Širdies transplantacijos, paskui metus, kurių reikia ieškoti. Tada 
nuspaudė klavišą „Įvesti“. 

Ekrane viena po kitos pradėjo rodytis pavardės su ligos istorijų nu- 
meriais. Abė stebėjo, pakerėta žemyn slenkančio sąrašo. Archyvarė nu- 
spaudė „Spausdinti“. Po kelių sekundžių iš spausdintuvo išniro sąrašas. 
Ji padavė Abei lapą. 

Sąraše buvo dvidešimt devynios pavardės. Paskutinė — Ninos Vos. 

— Galėčiau gauti pirmąsias dešimt ligos istorijų? — paklausė 
Abė. — Būtų neblogai pradėti prie to dirbti jau šį vakarą. 

Archyvarė dingo bylų patalpoje. Po minutėlės vėl pasirodė glausda- 
ma prie krūtinės storokus aplankus. 

— Čia tik pirmosios dvi. Paskui surasiu kiras. 

Abė nusitempė ligos istorijas. Šios dusliai dunkstelėjo ant stalo. 
Kiekvienas pacientas, kuriam būdavo persodinama širdis, generuodavo 
aibių aibes dokumentų, ir tuodu atvejai niekuo nesiskyrė. 

Ji atsivertė pirmą aplanką ir pasižiūrėjo į lapą su informacijos apie 
pacientą duomenimis. 

Vadinosi Džeraldas Larėjus, penkiasdešimt ketverių metų. Finan- 
savimo šaltinis — privatus draudimas. Namų adresas: Vusteris, Masaču- 
setsas. Abė nežinojo, kas iš tos informacijos gali būti svarbu, tad viską 
persirašė į bloknorą. Taip pat persirašė transplantacijos datą ir laiką, joje 
dalyvavusių gydytojų pavardes. Visus juos pažinojo: Aronas Levis, Bi- 
las Arčeris, Frenkas Zvikas, Radživas Mohandas. /r Markas. Kaip jos 
ir tikėtasi, niekur ligos istorijoje nebuvo informacijos apie donorą. Ji 
visada būdavo laikoma atskirai nuo recipiento duomenų. Tačiau tarp 
medicinos seserų įrašų ji aptiko: „08.30 — pranešta, kad organų pač- 
mimas baigtas. Donoro širdis dabar pakeliui iš Norvolko, Konektikuto. 
Pacientas atvežtas į operacinę paruošti... 

Abė įsirašė: 08.30. Širdis išimta Norvolke, Konektikute. 

Archyvarė pristūmė prie Abės stalo vežimėlį, padėjo dar penkias 
ligos istorijas ir grįžo ieškoti daugiau. 


Abė dirbo be atokvėpio iki pat vakarienės meto. Net nestabtelėjo 

ko nors užkąsti, neleido sau nė minutėlės poilsio, tik paskambino Mar- 
kui, kad parvažiuosianti namo vėlai. 

Iki archyvui užsidarant jau mirė iš alkio. 

Pakeliui į namus sustojo prie „McDonald's“ ir užsisakė Didįjį 
Maką, milžinišką porciją skrudintų bulvyčių ir vanilinio pieno koktei- 
lio. Cholesterolis smegenims pamaitinti pravers. Atsisėdusi į kampinę 
kabiną viską sudorojo, viena akimi stebėdama valgomąją salę. Šią va- 
landą kitą publiką daugiausia sudarė iš kino teatrų pasipylusi liaudis, 
paauglių porelės ir šen bei ten atrodantys prislėgti viengungiai. Niekas 
tartum nekreipė į ją dėmesio. Iki paskutinio trupinio suvalgiusi prancū- 
ziškas bulvytes, ji išėjo. 

Prieš užvesdama automobilį greiromis apsidairė po aikštelę. Mini- 
furgono nebuvo. 

Penkiolika po dešimtos parvažiavusi namo rado Marką jau lovoje, 
visas šviesas užgesintas. Pasijautė lengviau, kad neteks atsakinėti į jokius 
klausimus. Paramsy nusirengė ir įsiropštė po apklotais, bet jo neprisilie- 
tė. Beveik bijojo jį liesti. 

Kai jisai staiga sujudėjo ir ją apsikabino, pajuto visą savo kūną pa- 
styrant. 

— Ilgėjaus tavęs šį vakarą, — sumurmėjo jis, atsuko ją veidu į save 
ir įspaudė ilgą, goslų bučinį. Jo ranka nuslydo jos talija, paglostė klubą 
ir suskato glamonėti šlaunį. Abė nesujudėjo, jautėsi šalta it manekenas, 
nepajėgė niekaip atsakyti į jo glamones ar priešintis. Kai jis prisitraukė 
ją į glėbį, gulėjo užsimerkusi, o ausyse ūžavo pulsas. 

Su kuo gi aš myliuosi? — klausė savęs, jam įsmukus jos vidun. Jis 
vis stumčiojo ir stumčiojo — su gyvuliška jėga daužėsi jųdviejų klubai. 

Paskui viskas buvo baigta, ir išslysdamas iš jos, jisai sukuždėjo: 

— Myliu tave. 

Tik daug vėliau, kai jis užmigo, ji sukuždėjo savo atsakymą: 

— Aš tave irgi. 

Rytą, septintą keturiasdešimt, ji vėl buvo medicinos archyve. Prie kelių 
stalų sėdėjo gydytojai, prieš rytinę vizitaciją tvarkantys dokumentaciją. 
Abė paprašė dar penkių ligos istorijų. Greitomis kai ką persirašiusi, su- 
grąžino archyvarei ligos istorijas ir išėjo. 

Visą rytą prasėdėjo medicinos bibliotekoje, ieškodama daktarui 
Vetigui daugiau mokslinių straipsnių. Jau gerokai po vidudienio vėl su- 
grįžo į archyvą. 


Paprašė dar dešimties ligos istorijų. 


Viviana baigė valgyti paskutinį picos gabaliuką. Jau ketvirtą. Ir kur ji 
tiek susikemša, stebėjosi Abė. Kūnas kaip elfo, o kalorijas ryja it riebalus 
deginanti krosnis. Nuo tada, kai jiedvi atsisėdo „Gianelli's“ restorano 
kabinoje, Abė suvalgė vos kelis kąsnelius, ir tuos tik prisiversdama. 

Viviana servetėle nusišluostė rankas. 

— Tai Markas vis dar nežino? 

— Jam nieko nepasakiau. Turbūt bijau. 

— Kaip tu gali tai pakęsti? Gyventi viename name ir nesikalbėti? 

— Mudu kalbamės. Tik nesikalbame apie rai. — Abė palietė šūsnį 
užrašų ant stalo — užrašų, kuriuos visą dieną nešiojosi su savimi. Tapo 
atsargi — nelaikė jų ten, kur Markas galėtų surasti. Vakar vakare, kai 
grįžo iš „McDonald's“, užrašus paslėpė po sofa. Pastaruoju metu atrodė, 
kad tiek daug nuo jo slepia, ir nežinojo, ar ilgai įstengs šitaip tverti. 

— Abe, privalai galų gale su juo pasikalbėti. 

— Dar ne. Kol tikrai nežinosiu. 

— Juk tu nebijai Marko, tiesa? 

— Bijau, kad jis viską neigs. Ir niekaip nežinosiu, ar sako tiesą. — 
Ji persibraukė delnais plaukus. — Dievaži tikrovė tartum nutolo nuo 
manęs. Anksčiau manydavau stovinti ant tokio tvirto pagrindo. Jeigu 
ko nors labai trokšdavau, tik velniškai dirbdavau to siekdama. O dabar 
negaliu apsispręsti, kaip elgtis. Viskas, kuo klioviausi, man nebeegzis- 


tuoja. 

— Kalbi apie Marką? 

Pavargusi Abė pasitrynė delnais veidą. 

— Ypač apie jį. 

— Atrodai siaubingai, Abe. 

— Pastaruoju metu ne per geriausiai miegu. Tiek daug apie ką 
turiu mąstyti. Ne tik apie Marką. Bet ir apie tą reikalą dėl Merės Alen. 
Vis laukiu, kada prie mano durų slenksčio pasirodys detektyvas Kacka 
su antrankiais. 

— Manai, jis tave įtaria? 

— Manau, jis pernelyg nuovokus, kad neįtartų. 

— Juk neturi iš jo jokios žinios. Galbūt tas reikalas praslydo nuo jo 
dėmesio. Ko gero, pervertini jo sugebėjimus. 

Abė prisiminė ramias pilkas Kackos akis. 

— Sunku jį perprasti, — tarė. — Bet man atrodo, kad Kacka ne 
tik sumanus, bet ir atkaklus. Aš jo bijau. Kad ir kaip būtų keista, taip 
pat juo Žaviuosi. 

Viviana loštelėjo ant kėdės. 

— Įdomu. Auka suintriguota savo medžiotojo. 

— Kartais man norisi paprasčiausiai paskambinti Kackai ir viską iš- 
kloti. Užbaigti tuos dalykus. — Abė nunėrė galvą tarp rankų. — Jaučiuo- 
si tokia pavargusi, kad norėčiau kur nors pabėgti ir visą savaitę miegoti. 

— Galbūt tau reikėtų išsikelti iš Marko namų. Turiu atliekamą 
miegamąjį. O mano močiutė išvažiuoja. 

— Maniau, ji tavo nuolatinis svečias. 

— Lanko paeiliui visus savo anūkėlius. Šiuo metu viena mano pus- 
seserė Konkorde drąsinasi ją priimti. 

Abė pakraipė galvą. 

— Nežinau, kaip elgtis. Dalykas tas, kad aš tebemyliu Marką. Nors 
juo nebepasitikiu, bet myliu. Ir tuo pat metu suvokiu, kad tai, ką mudvi 
darome, gali jį pražudyti. 

— Bet taip pat ir išgelbėti jo gyvybę. 

Nelaiminga Abė pažvelgė į Vivianą. 

— Išgelbėsiu jo gyvybę. Bet sužlugdysiu karjerą. Ko gero, man už 
tai nepadėkos. 

— Aronas būtų tau padėkojęs. Ir Kanstleris. Taip pat Henesio 
žmona su mažyle tikrai būtų tau padėkojusios. 

Abė tylėjo. 

— Ar esi tikra, kad Markas įsivėlęs? 

— Nesu tikra. Štai kodėl taip sunku. Noriu juo tikėti ir neturiu jo- 
kių įrodymų, kurie man padėtų apsispręsti. — Ji palietė savo užrašus. — 
Kol kas peržiūrėjau dvidešimt bylų. Kai kurios transplantacijos atliktos 
prieš dvejus metus. Marko pavardė figūruoja prie kiekvienos iš jų. 

— Taip pat Arčerio. Ir Arono. Tai nieko mums nesako. Ką dar 
sužinojai? 

— Visi įrašai atrodo maždaug panašiai. Nėra nieko, kas skirtų vie- 
ną nuo kito. 

— Gerai, o kaip dėl donorų? 

— Kaip tik čia dalykai tampa įdomesni. — Abė apsidairė po res- 
toraną. Paskui prisilenkė arčiau Vivianos. — Ne visose ligos istorijose 
minima, iš kurio miesto atėjęs donoro organas. Ber daugelyje yra tai 
nurodyta. Ir, atrodo, esama klasterio. Keturios širdys atėjusios iš Ber- 
lingrtono Vermonte. 

— Iš Vilkokso memorialinės? 

— Nežinau. Medicinos seserų įrašuose ligoninė nė vienu atveju 
nekonkretizuota. Ber man atrodo įdomu, kad tokiame palyginti maža- 
me mieste kaip Berlingtonas pasitaikė tiek daug žmonių, kuriems buvo 
konstatuota smegenų mirtis. 

Apstulbusi Viviana susidūrė su ja akimis. 

— Čia iš tiesų kažkas ne taip. Mudvi tik kėlėme hipotezę dėl ga- 
limai egzistuojančio šešėlinio organų nukreipimo tinklo. Kad kai kurie 
donorai nuo registro sistemos paprasčiausiai nuslepiami. Bet tai nepaaiš- 
kina donorų viename mieste klasterio. Nebent... 


— Nebent donorai specialiai sukuriami. 


Abi nutilo. 

Berlingtonas — universitetinis miestas, — pagalvojo Abė. — Jame 
pilna jaunų sveikų koledžų studentų. Su jaunomis sveikomis širdimis. 

— Ar gali man pasakyti tų keturių atvejų datas, kada Berlingtone 
buvo paimti organai? 

— Turiu jas čia pat. O kas? 

— Ketinu sutikrinti su Berlingtone paskelbtais nekrologais. Išsiaiš- 
kinsiu, kas tuo laiku numirė. Galbūt mums pavyks nustatyti tų keturių 
donorų pavardes. Ir sužinoti, kaip galiausiai juos ištiko smegenų mirtis. 

— Ne visuose nekrologuose nurodoma mirties priežastis. 

— Tuomet, ko gero, mums teks peržiūrėti mirties liudijimus. O tai 
vienai iš mudviejų reiškia kelionę į Berlingtoną — į vietą, kur mirštu, 
kaip trokštu 2eapsilankyti. — Vivianos balsas nuskambėjo kone vėja- 
vaikiškai. Vėl toji moters karžygės bravūra; yra mintinai išmokusi savo 
vaidmenį. Bet šįsyk to nepakako nerimo gaidelei nuslėpti. 

— Tu tikrai to nori? — paklausė Abė. 

— Jeigu to nepadarysime, Viktoras Vosas laimės. O pralaimėjusieji 
bus žmonės kaip Džošas O'Dėjus. — Ir po trumputės pauzės ji tyliai 
pridūrė: — Ar :4 būtent to nori, Abe? 

Abė vėl paslėpė galvą tarp rankų. 

— Matyt, jau nebeturiu ką kita daryti. 


Įvažoje stovėjo Marko automobilis. 

Abė sustojo už jo ir užgesino variklį. Ilgokai sėdėjo prie vairo, 
kaupdama energijos likučius pokalbiui su Marku. 

Pagaliau išlipo iš automobilio ir pro paradines duris įėjo į namą. 
gus, išjungė televizorių. 

— Kaip Viviana pastaruoju metu laikosi? — paklausė jis. 

— Puikiai. Manau, jau atsistojo ant kojų. Perkasi praktikos Veik- 
filde licenciją. — Abė pakabino į sieninę spintą paltą. — O tau kaip 


praėjo diena? 

— Turėjome atsisluoksniuojančią aortą. Pacientas neteko šešioli- 
kos vienetų kraujo*. Tik septintą išėjau iš operacinės. 

— Pacientas liko gyvas? 

— Ne. Galiausiai jį praradome. 

— Kokia nesėkmė. Apgailestauju. — Ji uždarė spintos dureles. — 
Jaučiuosi šiek tiek pavargusi. Einu, atsigulsiu į vonią. 

— Abe? 

Ji sustojo ir pažvelgė į jį. Abu skyrė svetainės plotis. Bet praraja tarp 
jųdviejų atrodė kur kas platesnė. 

— Kas tau atsitiko? — paklausė jis. — Kas negerai? 

— Pats žinai, kas negerai. Nerimauju dėl savo darbo. 

— Aš kalbu apie mus. Kažkas negerai tarp mudviejų. 

Ji nutylėjo. 

— Vos tave bemarau. Daugiau būni pas Vivianą, o ne čia. Kai esi 
namie, elgiesi taip, lyg būtum kažkur kitur. 

— Esu susirūpinusi, tik tiek. Nejau nesupranti kodėl? 

Jis atsilošė sofoje. Staiga pasirodė labai pavargęs. 

— Aš turiu žinoti, Abe. Gal susitikinėji su kuo nors kitu? 

Ji išpūtė į jį akis. Ko, ko, bet tokio klausimo iš Marko nesitikėjo. Ji 
mažne nusijuokė iš banalių jo įtarimų. Jeigu tik būtų taip paprasta. Jeigu 
tik mudviejų problemos būtų tokios pačios kaip bet kurios kitos poros. 

— Nieko kito nėra, — atsakė ji. — Patikėk. 

— Tai kodėl nebesikalbi su manimi? 

— Dabar kalbuosi su tavimi. 

— Čia ne kalbėjimasis! Tai aš mėginu susigrąžinti ankstesniąją 
Abę. Kažkur pakeliui ją praradau. Praradau ave. — Jis palingavo galvą 
ir nusuko akis į šalį. — Aš tik noriu tave susigrąžinti. 

Ji nuėjo prie sofos ir atsisėdo greta. Ne tiek arti, kad abu liestųsi, 
bet pakankamai, kad ji jaustų ryšį, tegul ir tolimą. 


— Kalbėkis su manimi, Abe. Prašau. — Pažvelgė į ją, ir staiga 


Standartinis natūralaus kraujo tūrio matas, lygus beveik vienai pintai (0,47 I). 

Abė pamatė ankstesnįjį Marką. Tą patį veidą, kuris jai šypsodavosi iš 
kitos operacinio stalo pusės. Veidą, kuri ji mylėjo. — Prašau, — tyliai 
pakartojo jis. 

Kai paėmė ją už rankos, neatsitraukė. Leidosi jo apkabinama, bet 
net ir jo glėbyje, kur kadaise jausdavosi saugi, nepajėgė atsipalaiduoti. 
Šliejosi prie jo krūtinės pastirusi ir slegiama nerimo. 

— Pasakyk man, — mygo jis, — kas tarp mudviejų negerai? 

Ji užsimerkė nuo akis užplūdusio naujų ašarų peršulio. 

— Nieko nėra negerai, — patikino. 

Juto apie save jo rankas sustingstant. Nė nepažvelgusi Markui į akis 


žinojo, kad jis mato ją vėl meluojant. 


Kito ryto septintą trisdešimt Abė įsuko į jai paskirtą stovėjimo vietą 
automobilių aikštelėje prie Beisaido ligoninės. 

Kurį laiką sėdėjo automobilyje nejudėdama, žvelgė į šlapią dangą, 
atkakliai krapnojantį lietų. Tik spalio vidurys, mąstė ji, o jau nyki žie- 
mos nuojauta. Praėjusią naktį gerai neišsimiegojo. Tiesą sakant, ji jau 
nebeprisiminė, kada paskutinį sykį gerai naktį išsimiegojo. Kiek laiko 
žmogus pajėgia tverti be miego? Ar ilgai, kol nuovargis nesukelia psicho- 
zės? Žvilgtelėjusi į užpakalinio vaizdo veidrodėlį vos atpažino suvargusį 
svetimą veidą. Per dvi savaites sau atrodė pasenusi dešimčia metų. Esant 
tokiam tempui, jau lapkritį ją ištiks menopauzė. 

Jos žvilgsnį pagavo šmėstelėjusi kaštoninė spalva. 

Staigiai pasukusi galvą dar suspėjo pamatyti už kitų sustatytų au- 
tomobilių eilės pasitraukiantį minifurgoną. Laukė tikėdamasi, gal vėl jį 
pamatys. Bet tas nebepasirodė. 

Paskubom išsiropštusi iš automobilio, patraukė ligoninės link. 
Jos rankinės svoris traukė žemyn it inkaras. Jai iš dešinės suburzgė 
atgijęs automobilio variklis. Staigiai apsisuko, tikėdamasi išvysti kaš- 
toninį minifurgoną, bet tai buvo tik pajudėjęs iš savo stovėjimo vietos 


universalas. 

Širdis krūtinėje jai daužės ir nurimo tik tuomet, kai atsidūrė pasta- 
te. Ji pasuko laiptais į pusrūsį ir įžengė į medicinos archyvą. Šiandien čia 
lankosi paskutinį kartą: iš sąrašo liko tik keturios pavardės. 

Užpildžiusi ji padėjo ant archyvarės stalo užsakymo lapelį. 

— Atleiskite, ar galiu gauti tas ligos istorijas? 

Archyvarė pasisuko į ją veidu. Galbūt Abė tik taip įsivaizdavo, bet 
moteris mirksnį tartum sustingo. Jiedvi bendravo ir anksčiau, ir archy- 
varė atrodydavo gana draugiška. Bet šiandien ji net nesišypso. 

— Man reikia tų keturių ligos istorijų, — pakartojo Abė. 

Archyvarė pažvelgė į užsakymo lapelį. 

— Apgailestauju, daktare Dimateo, bet negaliu jums iškelti tų 
bylų. 

— Kodėl negalite? 

— Jos neprieinamos. 

— Bergi jūs nė nepasitikrinote. 

— Man pasakyta daugiau jums neišduoti jokių bylų. Daktaro Veti- 
go nurodymu. Jis pasakė, kad jeigu vėl ateisite, turime nedelsiant jus 
nukreipti į jo kabinetą. 

Abė pajuto visą kraują nuslūgstant sau iš veido, bet nutylėjo. 

— Jis pasakė jūsų neįgaliojęs knaisiotis po ligos istorijas. — Ar- 
chyvarės tonas tapo aiškiai kaltinamas. — Jūs m;wms melavote, daktare 
Dimateo. 

Abė neturėjo ką atsakyti. Jai atrodė, kad visa salė staiga nuščiuvo. 
Atsisukusi pamatė kitus tris gydytojus ir jie visi nuo staliukų ją stebėjo. 

Neliko nieko kita, kaip tik išeiti iš archyvo. 

Pirmiausia ją apėmė noras pabėgti iš pastato, kad netektų neiš- 
vengiamai susidurti su daktaru Vetigu. Paprasčiausiai sėsti į automobilį 
ir išvažiuoti. Varyti tol, kol viskas liks tūkstantį mylių už jos. Kažin, 
kiek truktų pasiekti Floridą, jos paplūdimius ir palmes? Niekad nėra 
buvusi Floridoje. Tiek daug dalykų nėra dariusi, kuriuos yra darę kiti 
žmonės. Dabar galėtų visa tai daryti. Jeigu tik išeitų iš tos prakeiktos 

ligoninės, įsisėstų į automobilį ir mestų: Užsikruskit. Jūs laimėjote. Jūs 
visi laimėjote. 

Bet ji neišėjo. Pusrūsyje įžengė į liftą ir nuspaudė antro aukšto 
mygtuką. 

Kol trumpai kėlėsi į administracijos aukštą, jai bematant paaiškėjo 
keletas dalykų. Pirmasis: esanti pernelyg užsispyrusi ar kvaila, kad pa- 
bėgrų. Antrasis: ne paplūdimio ji trokštanti, o susigrąžinti svajonę. 

Ji išlipo iš lifto ir patraukė kilimu klotu koridoriumi. Rezidentūros 
raštinė buvo už kampo, toliau Džeremijo Paro apartamentų. Eidama 
pro Paro sekretorę, pamatė moterį staigiai atsitiesiant ir siekiant telefono 
ragelio. 

Abė užsuko už kampo ir įžengė į rezidentūros raštinę. Prie sekre- 
torės stalo stovėjo du vyriškiai, kurių nė vieno Abė anksčiau nebuvo 
mačiusi. Mergina pažvelgė į Abę su tokia pat nuostaba, kokią ji anksčiau 
matė šmėstelint ir Paro sekretorės veide, ir burbtelėjo: 

— O! Daktarė Dimateo... 

— Man reikia pas daktarą Vetigą, — pasakė Abė. 

Dvejetas vyriškių atsisuko į ją pasižiūrėti. Po akimirkos Abę ap- 
žilpino šviesos blyksnis. Krūptelėjusi ji atšlijo, o blyksniai žybtelėjo dar 
kelis kartus. Fotoaparato blykstės. 

— Ką jūs darote? — pareikalavo paaiškinti ji. 

— Daktare, gal sutiktumėte pakomentuoti Merės Alen mirties 
aplinkybes? — paklausė vienas iš vyriškių. 

— Ką? 

— Ji buvo jūsų pacientė, taip? 

— Kas, po velnių, jūs esate? 

— Garis Starkas, iš Boston Herald. Ar tiesa, kad esate eutanazijos 
šalininkė? Žinome jūsų pareiškimus šiuo klausimu. 

— Niekada nesu pasakiusi ką nors... 

— Kodėl buvote nušalinta nuo pareigų skyriuje? 

Abė žingrelėjo atatupsta. 


— Atstokite nuo manęs. Neketinu su jumis kalbėtis. 

— Daktare Dimateo... 

Ji apsisuko bėgti iš kanceliarijos ir kone atsitrenkė į Džeremiją 
Parą, ką tik įėjusį pro duris. 

— Noriu, kad jūs, reporteriai, dingtumėte iš mano ligoninės, tuo- 
jau pat! — bloškė Paras ir pasisuko į Abę: — Daktare, eikite su manimi. 

Abė nusekė paskui Parą iš raštinės. Juodu greitai nužingsniavo ko- 
ridoriumi į jo kabinetą. Jis uždarė duris ir atsisukęs pažvelgė į Abę. 

— Iš Herald pradėjo skambinti prieš pusvalandį, — pasakė jis. — 
Paskui paskambino iš G/obe, o vėliau pasipylė koks pustuzinis skambu- 
čių iš kitų laikraščių. Ir taip tęsiasi be atvangos. 

— Ar Brenda Heini jiems pranešė? 

— Nemanau, kad ji. Atrodo, laikraštininkai žinojo apie morfijų. Ir 
kad ampulė buvo jūsų spintelėje. O apie tai ji nežinojo. 

Abė pakraipė galvą. 

— Kaip jie sužinojo? 

— Kažkaip informacija nutekėjo. — Paras įsmuko į krėslą prie 
savo rašomojo stalo. — Tai mus pribaigs. Kriminalinis tyrimas. Visur po 
koridorius knibžda policijos. 

Policija. Žinoma. Dabar viskas nutekėjo ir iki jų. 

Ji spoksojo į Parą, o gerklė buvo pernelyg išdžiūvusi, kad pajėgtų 
ištarti bent žodį. Svarstė, ar jis yra tos nutekintos informacijos šaltinis, 
bet nusprendė, kad tai mažai tikėtina. Nuo šio skandalo nukentėtų ir 
pats. 

Energingai pasibeldė į duris ir į kabinetą įėjo daktaras Vetigas. 

— K, po velnių, man daryti su tais reporteriais? — paklausė jis. 

— Turite parengti pareiškimą, generole. Suzana Kasado jau pake- 
liui į čia. Ji padės suformuluoti žodžius. O iki tol — niekam su niekuo 
nekalbėti. 

Vetigas trumpai linktelėjo. Paskui jo žvilgsnis nukrypo į Abę. 

— Galiu pasižiūrėti į jūsų rankinę, daktare Dimateo? 

— Kodėl? 


— Pati žinote kodėl. Jūs nebuvote įgaliota knaisiotis po buvusių 


pacientų duomenis. Jie privatūs ir konfidencialūs. Prašom atiduoti visus 
padarytus išrašus. 

Ji nepajudėjo iš vietos. Ir tylėjo. 

— Nemanau, kad papildomas apkaltinimas vagyste jums padėtų. 

— Vagyste? 

— Ber kokia informacija, jūsų surinkta neteisėtai peržiūrint ligos 
istorijas, yra pavogta. Duokite man savo rankinę. Duokite ją man. 

Ji be žodžių padavė jam rankinę. Stebėjo, kaip atidarė, stebėjo, kaip 
naršė po popierius ir išėmė jos užrašus. Nieko negalėjo padaryri, liko tik 
stovėti nunerta galva ir pripažinti savo pralaimėjimą. Jie vėl ją nugalėjo. 
Jie surengė prevencinį smūgį, o ji buvo užklupta nepasirengusi. Būrų 
turėjusi susiprotėti ir kur nors paslėpti užrašus, prieš ateidama čionai. 
Bet buvo pernelyg susitelkusi į tai, ką pasakys Vetigui, kaip pasiaiškins. 

Jis uždarė rankinę ir jai sugrąžino. 

— Tai viskas? — paklausė. 

Ji pajėgė tik linktelėti. 

Minutėlę Vetigas tylomis ją nužiūrinėjo, paskui palingavo galvą. 

— Iš jūsų būtų išėjusi puiki chirurgė, Dimateo, bet, manau, laikas 
pripažinti faktą, kad jums reikalinga pagalba. Rekomenduoju kreiptis 
į psichiatrą įvertinimo. Ir nuo šios dienos atleidžiu jus iš rezidentūros. 

Savo nuostabai, ji išgirdo jo balse nuoširdaus gailesčio gaidelę, kai 
tyliai pridūrė: 

— Apgailestauju. 

I) etektyvas Lundkvistas buvo dailus blondinas, idealus senovės ger- 

manų padermės pavyzdys. Dvi valandas jis jau kalbėjosi su Abe, už- 
davinėdamas klausimus ir žingsniuodamas po ankštą apklausų kabinetą. 
Jeigu tokia taktika buvo skirta priversti ją jausti grėsmę, tai savo tikslą 
pasiekė. Nedideliame Meino miestuke, kur Abė užaugo, farai būdavo 
vaikinai, tau mojantys iš patrulinių automobilių, linksmi, su dzingsin- 
čiais prie diržų rakteliais vaikštinėjantys po miestą ir įteikiantys per vi- 
durinės mokyklos išleistuves apdovanojimus už pilietiškumą. Jie buvo 
ne tokie žmonės, kurių turėtum bijoti. 

O Lundkvisto Abė bijojo. Bijojo nuo tos pat akimirkos, kai jis 
įžengė į kambarį ir padėjo ant stalo magnetofoną. O dar labiau išsigan- 
do, kai jis išsitraukė iš kostiumo kišenės kortelę ir perskaitė jos teises. 
Tai 77 pati savo noru atėjo į policijos nuovadą. Ji paprašė pasikalbėti su 
detekryvu Kacka. O jai atsiuntė Lundkvistą, ir šis klausinėjo vos tram- 
dydamas balse areštą vykdančio pareigūno agresyvumą. 

Durys atsidarė, ir pagaliau į kambarį įėjo detektyvas Kacka. Abė 
būtų turėjusi pasijausti lengviau, kai galų gale išvydo ką nors tokį, kurį 
jau pažinojo, bet bejausmis Kackos veidas irgi neteikė bent kokio tikru- 
mo. Jis atsistojo kitapus stalo, pavargusiomis akimis ją stebėdamas. 

— Kaip suprantu, jūs nepaskambinote savo advokatui, — prašne- 
ko jis. — Ar norite tai padaryti dabar? 

— Aš areštuota? — paklausė ji. 


— Siuo momentu — ne. 


— Vadinasi, esu laisva bet kuriuo metu eiti namo? 

Jis trumpam nutilo ir žvilgtelėjo į Lundkvistą. Tas gūžtelėjo pečiais. 

— Tai tik parengtinis tyrimas. 

— Ar manote, kad man reikia advokato, detektyve? 

Kacka vėl kiek padelsė. 

— Iš tikrųjų tai tik jūs turėtumėt spręsti, daktare Dimateo. 

— Klausykite, atėjau čia savo valia, nes norėjau pasikalbėti su ju- 
mis. Papasakoti, kas atsitiko. Aš noriai atsakinėjau į to žmogaus klausi- 
mus. Jeigu jūs mane areštuojate, tada taip, aš paskambinsiu advokatui. 
Bet noriu, kad iš pat pradžių būtų aišku: ne todėl, jog esu padariusi ką 
nors bloga. — Ji pažvelgė Kackai į akis. — Taigi turbūt mano atsakymas 
bus toks: man nereikia advokato. 

Lundkvistas ir Kacka vėl apsimainė žvilgsniais, ir jai liko neaišku, 
ką jie galvoja. Paskui jaunasis policininkas metė: 

— Palieku ją tau, Sraige, — ir pasitraukė į kampą. 

Kacka atsisėdo prie stalo. 

— Spėju, ketinate man užduoti visus tuos pačius klausimus kaip 
ir jis, — tarė Abė. 

— Aš praleidau pradžią. Bet, manau, jau girdėjau daugumą jūsų 
atsakymų. 

Jis kryptelėjo galva į veidrodį priešingoje sienoje. Vienpusis stebė- 
jimo langas, sumojo Abė. Taigi jis klausėsi jos pokalbio su Lundkvistu. 
Įdomu, kiek dar žmonių stovėjo už to stiklo ir ją stebėjo? Pasijuto ap- 
nuoginta. Pasislinko su kėde, nusukdama veidą nuo veidrodžio, ir atsi- 
dūrė tiesiai priešais Kacką. 

— Tad ko jūs ketinate manęs paklausti? 

— Pasakėte mananti, kad kažkas stengiasi jus įklampinti. Galite 
mums pasakyti, kas? 

— Iš pradžių maniau, kad Viktoras Vosas. Dabar nesu tokia tikra. 

— Ar turite kitų priešų? 

— Matyt, turiu. 

— K nors tokį, kuris jūsų taip nemėgsta, kad galėtų nužudyti jūsų 
pacientę? Vien tam, kad jus įklampintų? 

— Galbūt tai nebuvo žmogžudystė. Morfijaus kiekis kraujyje taip 
ir liko nepatvirtintas. 

— Patvirtintas. Prieš kelias dienas ponia Alen ekshumuota, Bren- 
dai Heini pareikalavus. Teismo patologas šįryt atliko kiekybinę analizę. 

Šią informaciją Abė įsisąmonino tylomis. Girdėjo tebesisukant ma- 
gnetofono juostelę ir žemiau susmuko ant kėdės. Dabar nebeliko abejo- 
nių. Ponia Alen mirė nuo perdozavimo. 

— Daktare Dimateo, prieš kelias dienas man pasakėte, kad jus sekė 
purpurinis minifurgonas. 

— Kaštoninis, — sušnabždėjo ji. — Furgonas buvo kaštoninis. 
Šiandien vėl jį mačiau. 

— Ar neįsidėmėjote valstybinės registracijos numerio? 

— Automobilis niekada nebuvo tiek priartėjęs. 

— Išsiaiškinkime, ar aš teisingai suprantu. Kažkas jūsų pacientei 
poniai Alen suleidžia per didelę morfijaus dozę. Paskui jis — arba ji — 
pakiša į jūsų spintelę morfijaus ampulę. O dabar po miestą jus sekioja 
furgonas. Manote, visus šiuos incidentus surežisavo Viktoras Vosas? 

— Aš taip maniau. Bet galbūt yra dar kas nors kitas. 

Kacka arsilošė ir ją nužvelgė. Nuovargis iš jo veido išplito į pečius, 
ir tie dabar nusmuko į priekį. 

— Dar kartą papasakokite apie transplantacijas. 

— Aš jau viską jums papasakojau. 

— Man nėra visiškai aišku, kaip tai susiję su jūsų atveju. 

Ji giliai atsikvėpė. Jau buvo viską papasakojusi Lundkvistui, išdės- 
čiusi visą Džošo O Dėjaus istoriją ir įtartinas Ninos Vos transplantacijos 
aplinkybes. Sprendžiant iš abejingos jaunojo detektyvo reakcijos, tai bu- 
vusi tuščia laiko gaišatis. O dabar iš jos laukiama, kad pakartotų viską iš 
naujo, ir tai bus tik vėl veltui praleistas laikas. Sugniuždyta užsimerkė. 

— Norėčiau atsigerti vandens, — paprašė. 

Lundkvistas išėjo iš kambario. Jam nesant, nei Abė, nei Kacka ne- 
pratarė nė žodžio. Ji tik sėdėjo užsimerkusi, trokšdama, kad viskas grei- 


čiau baigtųsi. Bet taip nesibaigs. Sėdėsianti šiame kambaryje amžinybę, 

nuolatos atsakinėdama į tuos pačius klausimus. Galbūt vis dėlto reikėjo 
paskambinti advokatui. Galbūt ji tiesiog būtų turėjusi išeiti. Juk Kacka 
pasakė, kad nesanti areštuota. Dar ne. 

Lundkvistas sugrįžo su popieriniu puodeliu vandens rankoje. Ke- 
liais gurkšniais ji išgėrė iki dugno ir padėjo tuščią puodelį ant stalo. 

— Tai kaipgi tos transplantacijos, daktare? — paragino Kacka. 

Ji atsiduso. 

— Manau, būtent šitaip Aronas įgijo tris milijonus dolerių. Su- 
rasdamas donorų širdis turtingiems recipientams, nenorintiems laukti 
pagal eilės sąrašą. 

— Sąrašą? 

Ji linktelėjo. 

— Vien šioje šalyje turime per penkis tūkstančius žmonių, reika- 
lingų transplantacijos. Daugelis jų numirs, nes trūksta donorų širdžių. 
Donorai privalo būti sveiki ir anksčiau niekuo nesirgę — O tai reiškia, 
kad didžiumą donorų sudaro žuvusieji nuo traumų, kuriems konstatuo- 
ta smegenų mirtis. O tokių aplinkui daug nėra. 

— Kas sprendžia, kuris pacientas gaus širdį? 

— Egzistuoja kompiuterizuotas registras. Mūsų regioninę sistemą 
reguliuoja Naujosios Anglijos organų bankas, visiškai demokratiškas da- 
rinys. Pirmenybė suteikiama atsižvelgiant į žmogaus būklę. Ne į turtą. 
O tai reiškia, kad jeigu esi sąraše toli, privalai ilgai laukti. Dabar, tarki- 
me, esi turtingas, ir jaudiniesi, kad numirsi, iki tau suras širdį. Aišku, 
tau kils pagunda pasitraukti iš sistemos, kad galėtum gauti organą už 
jos ribų. 

— Ar taip įmanoma padaryti? 

— Tokiu atveju turėtų būti pasitelkta šešėlinė suderinamumo nu- 
statymo tarnyba. Rastas būdas, kaip potencialių donorų neįtraukti į re- 
gistrą ir tiesiogiai nukreipti jų širdis pasiturintiems pacientams. Arba yra 
dar blogesnė galimybė. 

— Kokia? 


— Generuoti donorus. 

— Norite pasakyti, žmones nužudyti? — įsiterpė Lundkvistas. — 
Tai kur yra visi negyvėliai? Pranešimai apie dingusius asmenis? 

— Aš nesakiau, kad taip ir yra. Tik aiškinu jums, kaip gali būti tai 
padaroma. — Ji kiek patylėjo. — Manau, Aronas tame dalyvavo. Tuo 
būtų galima paaiškinti jo tris milijonus dolerių. 

Kackos veidas bemaž nė kiek nepersimainė. Detektyvo ramumas 
pradėjo ją erzinti. Tad pagyvėjusi kalbėjo toliau: 

— Nejaugi nesuprantate? Manau, dabar atrodo logiška, kodėl 
buvo nutraukti man iškelti ieškiniai. Veikiausiai viltasi, kad liausiuos 
uždavinėjusi klausimus. Bet aš nesilioviau. Tik klausinėjau vis daugiau 
ir daugiau, tad dabar muspręsta mane diskredituoti, nes galiu atskleisti ir 
sužlugdyti visą tą reikalą. 

— Tai kodėl jūsų paprasčiausiai nenužudė? 

Šito paklausė Lundkvistas, aiškiai skeptišku tonu. 

Ji kiek pagalvojo. 

— Nežinau. Galbūt jie nemano, kad pakankamai žinau. Arba bijo, 
kaip tatai galėtų atrodyti. Taip greitai po Arono mirties. 

— Labai kūrybinga, — metė Lundkvistas ir nusijuokė. 

Kacka kilstelėjo ranką, duodamas Lundkvistui ženklą patylėti. 

— Daktare Dimateo, — prašneko jis. — Būsiu jums atviras. — 
Tai neįtikimas scenarijus. 

— Tik toks man ateina į galvą. 

— Leisite man pasiūlyti kitokį? — vėl įsiterpė Lundkvistas. — La- 
biau logišką? — Jis žengė prie stalo ir įrėmė akis į Abę. — Jūsų pacientė 
Merė Alen kentėjo. Galbūt paprašė jūsų, kad padėtumėte jai išeiti ana- 
pus. Galbūt pamanėte tai būsiant humaniška. Ir tai 5uvo humaniška. 
Panašiai svarstytų pasielgti bet kuris rūpestingas gydytojas. Tad jūs slap- 
čia jai supilate papildomą morfijaus dozę. Tik bėda ta, kad viena iš sese- 
lių pastebi jus tai darant. Ir nusiunčia Merės Alen dukterėčiai anoniminį 
laiškelį. Staiga atsiduriate keblioje padėtyje, ir vien per tai, kad mėginote 
būti humaniška. O dabar jums gresia apkaltinimas žmogžudyste. Kalė- 


jimas. Darosi gerokai baugu, ar ne? Todėl sumąstote sąmokslo teoriją. 

Tokią, kurios negalima įrodyti — arba atmesti. Argi tai skamba ne |o- 
giškiau, daktare? Man tai tikrai taip. 

— Ber viskas buvo ne taip. 

— Tai kaip iš tikrųjų buvo? 

— Aš jums jau pasakiau. Viską papasakojau... 

— Ar jūs nužudėte Merę Alen? 

— Ne. — Ji palinko į priekį, sugniaužtais kumščiais atsiremdama 
į stalą. — Aš savo pacientės nenužudžiau. 

Lundkvistas pažvelgė į Kacką. 

— Iš jos ne itin kokia melagė, ar ne? — metė ir išėjo iš kambario. 

Minutėlę ir Abė, ir Kacka tylėjo. 

Paskui ji tyliai paklausė: 

— Taigi dabar esu areštuota? 

— Ne. Galite eiti. — Jis atsistojo. 

Taip pat ir ji. Juodu stovėjo žvelgdami vienas į kitą, tartum nė kat- 
ras iki galo nebūtų nusprendęs, kad pokalbis baigtas. 

— Kodėl mane paleidžiate? — paklausė ji. 

— Tyrimas dar tęsiamas. 

— Manote, esu kalta? 

Kacka dvejojo. Abė suprato, kad tai ne toks klausimas, į kurį jis 
privalėtų atsakyti, tačiau atrodė besistengiąs rasti sąžiningų žodžių. Galų 
gale išvis išsisuko nuo atsakymo. 

— Jūsų laukia daktaras Hodelas. 

— Rasite jį prie budėtojo stalo, — pasakė ir apsisuko atidaryti 
durų. — Aš dar kalbėsiuosi su jumis, daktare Dimateo, — pridūrė ir 
paliko kambarį. 

Ji koridoriumi nuėjo į laukiamąjį. 

Ten stovėjo Markas. 

— Abė? — švelniai ištarė. 

Leidosi apkabinama, bet jos kūnas sureagavo į prisilietimą kažkaip 
negyvai. Atokiai. Tartum ji būtų sklendusi virš jų abiejų, stebėdama iš 


atstumo apsikabinant, bučiuojantis du svetimus žmones. 

Ir iš to nuotolio ji išgirdo jo žodžius: 


— Važiuojam namo. 


Pro saugos pertvarą Bernardas Kacka žvilgsniu lydėjo porelę einant durų 
link, stebėdamas, kaip arti Hodelas glaudžia prie savęs moterį. Ne kas- 
dien faras mato tokį dalyką. Nuoširdų jausmą. Meilę. Dažniau poros 
traukiasi vienas nuo kito, sumuštais veidais, prakirstomis lūpomis, kal- 
tinamai atkištais pirštais. Arba grynai iš gašlumo. Gašlumą jis matydavo 
nuolatos. Šis reikšdavosi visu gražumu, taip akivaizdžiai krintantis į akis 
kaip kekšės, vaikštinėjančios po Bostono pramogų rajono gatves. Kacka 
ir pats nebūdavo tam atsparus — kartkartėmis pasireiškiančiai moteriš- 
ko kūno traukai. 

Bet meilė yra jausmas, kurio jis jau seniai nebuvo patyręs ir kurio 
pavydėjo Markui Hodelui. 

— Ei, Sraige! — kažkas pašaukė. — Tau skambina trečiąja linija. 

Kacka nukėlė telefono ragelį. 

— Detektyvas Kacka klauso. 

— Čia teismo medicinos ekspertizės biuras. Prašom palaukti, kol 
prieis daktaras Roubotamas. 

Laikydamas prie ausies ragelį, Kacka nukreipė žvilgsnį į laukiamąjį 
ir pamatė, kad Abė Dimateo ir Hodelas jau dingę. „Ta pora turi vis- 
ką, — pagalvojo jis. — Išvaizdą. Pinigų. Puikias karjeras prieš akis. Ar 
tokios pavydėtinos padėties moteris visu tuo rizikuotų vien siekdama 
palengvinti mirštančios pacientės skausmą?“ 

Ragelyje suskambo Roubotamo balsas. 

— Sraigė? 

— Aha. Kas atsitiko? 

— Staigmena. 

— Gera ar bloga? 

— Tiesiog pavadinkime ją netikėta. Pas mane sugrįžo daktaro Le- 


vio GC-MC kiekybinės analizės rezulcatai. 

DC-MS, arba dujinė chromatografija su masės spektrometrija, — 
tai kriminologinės laboratorijos naudojamas metodas narkotikams ir 
toksinėms medžiagoms identifikuoti. 

— Maniau, tu jau viską įtartina atmetei, — nustebo Kacka. 

— Atmetėme įprastus vaistus. Narkotikus barbitūratus. Bet šiuo 
atveju pasitelkta imunocheminė plonyčių audinių pjūvių chromatogra- 
fija. Juk čia kalbama apie daktarą, tad, pamaniau, neturėtume tenkintis 
vien tik įprastais tyrimais. Taigi dar patikrinau, ar nėra išlikusių fentani- 
lio, fenciklidino, kai kurių lakiųjų medžiagų pėdsakų. Pozityvius rezul- 
tatus gavau raumeniniame audinyje. Sukcinilcholinas. 

— Kas tai? 

— Neuromuskulinis blokatorius. Konkuruoja su organizmo ner- 
vinių impulsų perdavėju acetilcholinu. Veikia panašiai kaip 4-tuboku- 
rarinas. 

— Kurarė? 

— Teisingai, bet sukcinilcholino kitoks veikimo mechanizmas. Jis 
nuolatos naudojamas operacinėse. Raumenims prieš operaciją atpalai- 
duoti. Kad palengvėtų plaučių ventiliacija. 

— Tu sakai, jis buvo paralyžiuotas? 

— Visiškai bejėgis. O blogiausia, kad jis buvo visiškai sąmoningas, 
bet nepajėgė priešintis. — Roubotamas padarė pauzę. — Tai siaubingas 
būdas numirti, Sraige. 

— Kaip tas vaistas duodamas? 

— Injekcija. 

— Kūne nematėme jokių adatos paliktų žymių. 

— Galėjo būti skalpe. Tarp plaukų nematyti. Juk kalbame apie 
panašų į smeigtuko dūrį. Galėjome lengvai nepastebėti, kai jau buvo 
išsivystę pomirtiniai odos pokyčiai. 

Kacka minutėlę pagalvojo. Prisiminė, ką vos prieš kelias dienas jam 
pasakė Abė Dimateo, bet jis tuomet nelabai atidžiai klausėsi. 

— Būtų gerai, kad peržiūrėtum poros autopsijų protokolus, — 
paprašė. — Vienos — maždaug prieš šešerius metus. Nušokusiojo nuo 
Tobino tilto. Vadinosi Lorensas Kanstleris. 

— Pakartok paraidžiui... Gerai, supratau. O kita pavardė? 

— Henesis. Neatsimenu jo vardo. Tai įvyko prieš trejus metus. 
Atsitiktinis apsinuodijimas smalkėmis. Mirė su visa šeima. 

— Regis, tą prisimenu. Ten buvo kūdikis. 

— Kaip tik tas atvejis. Pažiūrėsiu, gal man pavyks išgauti ekshu- 
macijos orderį. 

— Ko tu ieškai, Sraige? 

— Nežinau. Ko nors, kas galėjo būti anksčiau pražiūrėta. Galbūt 
dabar mums pavyks užgriebti. 

— Iš lavono, žemėje išgulėjusio šešerius metus? — Roubotamo 


juokas nuskambėjo aiškiai skeptiškai. — Turbūt jau tampi optimistu. 


— Vėl gėlės, ponia Vos. Ką tik atsiųstos. Pamerkti jas čia, ar nunešti į 
svetainę? 

— Atneškite jas čia. 

Sėdėdama prie savo pamėgtojo lango Nina stebėjo kambarinę įne- 
šant vazą į miegamąjį ir pastatant ant naktinio staliuko. Dabar ta kuitėsi 
tvarkydama puokštę, perslinkdama kotelius, ir pas Niną atplaukė šala- 
vijų ir Aioksų kvapas. 

— Pastatykite jas čia, šalia manęs. 

— Žinoma, mem. — Kambarinė perkėlė vazą ant arbatinio stale- 
lio šalia Ninos fotelio. Jai teko padaryti vietos — pašalino kitą vazą su 
rytietiškomis lelijomis. — Šitos — ne įprastos jūsų mėgstamos gėlės, ar 
ne? — paklausė kambarinė, ir jos tonas nuskambėjo ne visai pritariamai, 
kai apžiūrinėjo vietą uzurpavusią vazą. 

— Ne, — sutiko Nina, pralinksminta netvarkingai sudėliotos 
puokštės. 

Jau jos, sodininkės, akis atsirinko ir identifikavo kiekvieną spalvos 
lopinėlį. Rusiškas šalavijas ir rožinis Aioksas. Purpurinės rugiagėlės ir 
geltonas saulakis. Daugybė baltagalvių. Tokios paprastos, neišskirtinės 
gėlės. Kaip tokiu vėliu metų laiku galima rasti baltagalvių? 

Ji perbraukė ranka žiedus ir kvėpė į save vėlyvos vasaros aroma- 
tus, atsimenamus kvapus sodo, kurį prižiūrėti buvo pernelyg silpna. O 
dabar vasara baigėsi ir jų namas Niuporte uždarytas žiemai. Kaip ji ne- 
mėgo šio metų laiko! Blunkančios sodo spalvos. Būtinybė grįžti į namą 
paauksuotomis lubomis, medžio raižinių durimis ir Kararos marmuru 
klorais vonios kambariais. Visas tas tamsusis medis ją veikė slogiai. Jų 
vasarnamis — šviesos, šiltų brizų ir jūros kvapo palaima. O nuo šio 
namo ją apnikdavo mintys apie žiemą. Išsitraukė baltagalvę ir uodė ai- 
trų jos kvapą. 

— Ar ponia nepageidautumėte lelijų arčiau savęs? — paklausė 
kambarinė. — Jos taip gardžiai kvepia. 

— Nuo jų man skauda galvą. Nuo ko šios gėlės? 

Kambarinė atplėšė nuo vazono lipniąja juostele priklijuotą mažutį 
voką ir atidarė atvartą. 

— „Poniai Vos. Su linkėjimais greitai pasveikti. Džoja.“ Tik tiek 
parašyta. 

Nina susiraukė. 

— Nepažįstu nieko vardu Džoja. 

— Galbūt dar prisiminsite. Ar dabar pageidautumėte grįžti į lovą? 
Ponas Vosas sako, kad turėtumėte ilsėtis. 

— Jau gana prisigulėjau lovoje. 

— Bet ponas Vosas sako... 

— Vėliau atsigulsiu. Norėčiau čia dar pasėdėti. Viena. 

Kambarinė dvejojo. Paskui linktelėjusi, nenorom apleido kambarį. 

Pagaliau, — pagalvojo Nina. — Pagaliau esu viena. 

Per pastarąją savaitę, nuo pat tada, kai sugrįžo iš ligoninės, nuolat 
buvo apsupta žmonių. Privačiai nusamdytų medicinos seserų, daktarų 
ir kambarinių. Ir Viktoro dėmesio. Užvis daugiausia Viktoro, palinku- 
sio ties jos lova. Garsiai skaitančio jai korteles su linkėjimais pasveikti, 
tikrinančio visus reletono skambučius, į kuriuos ji galėtų atsiliepti. Ją 
saugantis, atribojantis, įkalinantis šitame name. 


Ir vien todėl, kad ją myli. Galbūt myli per daug. 

Pavargusi ji atsilošė fotelyje ir pasijuto žvelgianti į portretą, ka- 
bantį priešais ant sienos. Į savo pačios portretą, nutapytą netrukus po 
jųdviejų vestuvių. Jį užsakė Viktoras, net pats parinko suknelę, kokia 
turėtų ji vilkėti — ilgą rausvai violetinio šilko su nežymiu rožių raštu. 
Ji buvo nutapyta stovinti vijokliais apaugusioje pavėsinėje, viena ranka 
laikanti baltą rožę, kita — nepatogiai nukarusia prie šono. Šypsojosi 
nedrąsiai, neužtikrintai, lyg mąstytų sau: Aš čia tik pavaduoju kažką 
kitą. 

Dabar, tyrinėdama savo jaunystės portretą, sumojo, kaip mažai yra 
pasikeitusi nuo tos dienos, kai pozavo sode kaip jauna nuotaka. Žino- 
ma, metai pakeitė ją išoriškai, išnyko sveikata trykštantis rausvumas. 
Ber viduje daugeliu atžvilgių ji liko tokia pati — vis dar nedrąsi, vis dar 
besijaučianti nepatogiai. Vis dar moteris, kurią Viktoras Vosas laiko savo 
nuosavybe. 

Ji išgirdo jo žingsnius ir pasisuko, kai jis įėjo į miegamąjį. 

— Luiza man pasakė, kad vis dar esi atsikėlusi, — prašneko jis. — 
Jau turėtum numigti. 

— Jaučiuosi gerai, Viktorai. 

— Dar neatrodai ganėtinai stipri. 

— Praėjo trys su puse savaitės. Daktaras Arčeris sako, kad kiti jo 
pacientai jau mina bėgrakiais. 

— Esi ne tokia, kaip kuris nors kitas pacientas. Matau, turėtum 
nusnūsti. 

Susitikusi akimis su jo žvilgsniu, ryžtingai pareiškė: 

— Aš sėdėsiu čia, Viktorai. Noriu žiūrėti pro langą. 

— Nina, man tik rūpi, kas būtų tau geriausia. 

Bet ji jau nusisuko nuo jo ir įsistebeilijo į parką apačioje. Į me- 
džius, į rudenišką jų spindesį, jau blėstantį į žiemos rusvį. 

— Norėčiau pasivažinėti... 

— Dar per anksti. 

— ...po parką, prie upės. Bet kur, kad tik toliau nuo šio namo. 


— Tu nesiklausai manęs, Nina. 

Atsidususi ji liūdnai tarė: 

— Tai tu nesiklausai. 

Stojo tyla. 

— Iš kur šitos? — paklausė jis, rodydamas į vazą su gėlėmis prie 
jos fotelio. 

— Ką tik jas atnešė. 

— Kas atsiuntė? 

Ji gūžtelėjo pečiais. 

— Kažkokia Džoja. 

— Tokių gali priskinti bet kur pakelėse. 

— Todėl ir vadinamos laukinėmis. 

Jis paėmė vazą ir nunešė ant stalo kitame kambario kampe, paskui 
vėl pastatė šalia jos rytietiškas lelijas. 

— Šitos bent ne piktžolės, — tarė ir išėjo iš kambario. 

Ji spoksojo į gėles. Buvo gražios. Egzotiškos ir puikios. Nuo šleikš- 
taus jų kvapo ją pykino. 

Sumirksėjo, nuvydama netikėtai akis aptraukusias ašaras, ir sutelkė 
žvilgsnį į mažutį voką ant stalo. Į tą, kuris atėjo su laukinėmis gėlėmis. 

Nuo Džojos. Kas tokia Džoja? 

Ji atidarė atvartą ir išėmė viduje įdėtą kortelę. Ir tik tuomet paste- 
bėjo, kad kitoje pusėje kažkas parašyta. 

Kai kurie daktarai visada sako tiesą. 


Ir žemiau — telefono numeris. 


Abė namie buvo viena, kai jai popiet penktą paskambino Nina Vos. 

— Ponia Vos? Jūs gavote mano gėles? 

— Taip, dėkui. Ir taip pat gana keistą jūsų laiškurį. 

— Visaip bandžiau su jumis susisiekti. Laiškais. Skambindama te- 
lefonu. 

— Jau daugiau kaip savaitę esu namie. 


— Ber buvote nepasiekiama. 

Pauzė, paskui sekė: 

— Suprantu. 

Ji net neįsivaizduoja, kokia buvo izoliuota, — pagalvojo Abė. — 
Neįsivaizduoja, kaip vyras atkirto ją nuo išorinio pasaulio. 

— Ar kas nors kitas mūsų klausosi? — paklausė ji. 

— Esu savo kambaryje viena. Ką visa tai reiškia? 

— Turiu jus pamatyti, ponia Vos. Ir be jūsų vyro žinios. Galite taip 
pasitvarkyti? 

— Pirma pasakykite kodėl? 

— Telefonu nelengva paaiškinti. 

— Nesusitiksiu su jumis, kol nepasakysite, koks reikalas. 

Abė kiek padvejojo. 

— Tai dėl jūsų širdies. Tos, kurią jums persodino Beisaide. 

— Taip? 

— Regis, niekas nežino, kieno tai buvo širdis. Nei iš kur atsira- 
do. — Abė kiek patylėjo, paskui tyliai paklausė: — O jūs ar žinote, 
ponia Vos? 

Sekusią tylą trikdė tik Ninos alsavimas, dažnas ir nereguliarus. 

— Ponia Vos? 

— Iuriu eiti. 

— Palaukite. Kada galiu jus pamatyti? 

— Rytoj. 

— Kokiu būdu? Kur? 

Vėl pauzė. Prieš pat ryšiui nutrūkstant Nina ištarė: 


— Surasiu būdą. 


Lietus be arvangos barbeno į dryžuotą tentą Abei virš galvos. Jau ketu- 
riasdešimt minučių ji stovėjo prie „Čelučio bakalėjos“ durų, drebėdama 
nuo šalčio po siauru brezentiniu stogeliu. Vienas po kito stojo prekes 
pristatantys furgonai, iš kurių vyrai krovė ir stūmė vidun vežimėlius su 


kartoninėmis dėžėmis gaiviųjų gėrimų skardinėlių, maišeliais bulvių 


traškučių ir pakeliais „Winston“ cigarečių. „Little Debbie * produktai 
užkąsti jums visiems. 

Dvidešimt po ketvirtos lietus pasmarkėjo, sūkuriuodamas su vėju. 
Gaūsiais jis krito įkypai po tentu, taškydamas jai batus. Abei šalo pėdos. 
Praėjo jau valanda, Nina Vos turbūt taip ir nepasirodys. 

Abė atšlijo, kai spjaudydamasis išmetamosiomis dujomis „Progres- 
so Foods“ furgonas staiga nuūžė nuo šaligatvio krašto. Vėl pakėlusi akis 
pamatė, kad kitapus gatvės sustojo juodas limuzinas. Vairuotojo langas 
kelis colius nusileido, ir vyro balsas pašaukė: 

— Daktarė Dimateo? Ateikite į automobilį. 

Ji dvejojo. Langai buvo pernelyg patamsinti, ir Abė negalėjo ma- 
tyti, kas sėdi viduje, bet pajėgė išskirti ant užpakalinės sėdynės vienišo 
keleivio siluetą. 

— Neturime daug laiko, — mygo vairuotojas. 

Nulenkusi galvą nuo pliaupiančio lietaus ji perkirto gatvę ir atidarė 
užpakalines dureles. Mirksėdama nuo akių vandens lašus, sutelkė žvilgs- 
nį į keleivį ant užpakalinės sėdynės. Tai, ką pamatė, ją sukrėtė. 

Automobilio prietemoje Nina Vos atrodė išblyškusi ir susitraukusi. 
Jos oda buvo balta kaip kreida. 

— Prašom įlipti, daktare, — pakvietė Nina. 

Abė įsmuko greta jos ir užtrenkė dureles. Limuzinas pajudėjo nuo 
šaligatvio ir be garso įslydo į transporto srautą. 

Nina taip buvo susisupsčiusi į juodą paltą ir skarą, kad jos veidas 
automobilio patamsyje atrodė plaukiantis ore, bekūnis. Išvaizda anaip- 
tol ne sveikstančios po transplantacijos pacientės. Abė prisiminė sveikai 
rausvus Džošo O'Dėjaus skruostus, prisiminė jo žvalumą, juoką. 

Nina Vos atrodė kaip gyvas lavonas. 

— Atleiskite, kad pavėlavau, — atsiprašė Nina. — Buvo keblu 
ištrūkti iš namų. 


— Ar jūsų vyras žino, kad su manimi susitinkate? 


„Mažoji Debė“ — smulkių užkandžių bei pyragėlių, gaminamų „Mckee Foods Corpora- 


tion“, Arminė markė. 

— Ne. — Nina atsilošė. Jos veidas bemaž visai pasislėpė visoje toje 
juodoje vilnoje. — Per daugelį metų išmokau kai kurių dalykų Viktorui 
Vosui verčiau nesakyti. Tikroji laimingos santuokos paslaptis, daktare 
Dimateo — tai nutylėjimas. 

— Tai vargiai skamba kaip laiminga santuoka. 

— Ber taip yra. Gana keista. — Nina nusišypsojo ir pažvelgė pro 
langą. Pavandenijusi šviesa metė ant jos veido iškreiptus šešėlius. — 
Vyrus privalu saugoti nuo daugelio dalykų. O labiausiai — nuo savęs 
pačių. Žinote, štai kodėl esame jiems reikalingos. O juokingiausia, 
kad jie niekada to nepripažįsta. Įsivaizduoja, kad rūpinasi 72umis. Ir 
visą laiką mes žinome, kaip yra iš tikrųjų. — Pasisuko į Abę, ir šypse- 
na iš jos veido išblėso. — Taigi man reikia žinoti. Ką tokio Viktoras 
padarė? 

— Tikėjausi, kad jūs galėsite man pasakyti. 

— Jūs minėjote, kad tai susiję su mano širdimi. — Nina prisidėjo 
kairę ranką prie krūtinės. Automobilio salono prieblandoje tas gestas 
atrodė beveik religingas: vardan Dievo Tėvo, Sūnaus ir Šventosios Dva- 
sios. — Ką jūs apie tai žinote? 

— Žinau, kad jūsų širdis atėjo neįprastais kanalais. Visi transplan- 
tuojami organai per centrinį registrą parenkami pagal suderinamumą su 
recipiento organizmu. Jūsų atveju taip nebuvo. Organų banko žiniomis, 
jums nė nepersodinta širdis. 

Ninos plaštaka, tebegulinti ant krūtinės, susigniaužė į įtemptą bal- 
tą kamuolį. 

— Tai iš kur ji radosi? 

— Aš nežinau. O jūs? 

Į ją tylomis žvelgė baltas kaip lavono veidas. 

— Manau, jūsų vyras žino, — pridūrė Abė. 

— Kaipgi galėtų žinoti? 

— Jis ją nupirko. 

— Žmonės negali taip paprasčiausiai nupirkti širdžių. 


— Kai turi pakankamai pinigų, žmonės gali nupirkti viską. 

Nina nutylėjo. Bet ta tyla pripažino fundamentalią tiesą: Už pini- 
gus galima nupirkti viską. 

Limuzinas įsuko į Krantinės kelią. Jos važiavo vakarų link palei 
Čarlzo upę. Pilkas vandens paviršius buvo nutaškuotas krintančio lietaus. 

Pagaliau Nina paklausė: 

— Kaip jūs apie tai sužinojote? 

— Pastaruoju metu turiu daug laisvo laiko. Keista, kiek daug gali 
nuveikti, kai staiga tampi bedarbe. Vien per pastarąsias kelias dienas 
daug ką sužinojau. Ne tik apie jūsų transplantaciją, bet taip pat ir apie 
kitas. Ir kuo daugiau išsiaiškinu, ponia Vos, tuo man baugiau. 

— Kodėl dėl to reikėjo ateiti pas mane? Juk būtų buvę geriau 
kreiptis į teisėsaugą. 

— Jūs negirdėjote? Šiomis dienomis įgijau naują pravardę. Dak- 


tarės Nuokanos. Sakoma, švelniai galabiju savo pacientus. Aišku, tai ne- 


tiesa, bet žmonės visada tiki tuo, kas blogiausia. — Su nuovargiu Abė 
žvelgė į upę. — Praradau darbą. Niekas manimi netiki. Ir neturiu jokių 
įrodymų. 

— O ką turite? 

Abė atsisuko į ją. 


— Aš žinau tiesą. 

Limuzinas smuktelėjo per balą. Į automobilio dugną subarbeno 
tyškantis vanduo. Dabar jie tolo nuo upės ir priekyje vingiavo kelias į 
Bak Bei Fensą. 

— Jūsų transplantacijos naktį dešimtą valandą paskambinta į Bei- 
saido ligoninę, kad Berlingtone, Vermonto valstijoje, atsirado dono- 
ras, — vėl prašneko Abė. — Po trijų valandų širdis pristatyta į mūsų 
operacinę. Esą organas paimtas Vilkokso memorialinėje ligoninėje chi- 
rurgo Timočio Nikolso. Jums atlikta transplantacija, ir tai nieko neį- 
prasta. Daugeliu atžvilgių ji niekuo nesiskyrė nuo daugelio kitų Beisaide 
atliktų transplantacijų. — Ji kiek parylėjo. — Tik vienas didelis skirtu- 
mas tas, kad niekas nežino, iš kur atsirado jūsų donoro širdis. 


— Jūs pasakėte, kad iš Berlingtono. 

— Aš pasakiau „esą“. Bet daktaras Nikolsas dingo. Galbūt jisai 
slapstosi. O galbūt jau yra miręs. Be to, Vilkokso memorialinė neigia ką 
nors žinanti apie organų paėmimą tą naktį. 

Nina tylėjo, tartum vis giliau gūždamasi į vilnonį paltą. 

— Jūs nebuvote pirmoji, — pridūrė Abė. 

Iš balto nustėrusio veido į ją įsmigo akys. 

— Būta dar kitų? 

— Mažiausiai dar keturi asmenys. Mačiau pastarųjų dvejų metų 
įrašus. Kiekvieną kartą būdavo taip pat. Į Beisaidą paskambindavo iš 
Berlingtono ir pranešdavo, kad ten yra donoras. Širdis būdavo pristato- 
ma į operacinę kažkiek po vidurnakčio. Atliekama transplantacija, ir tai 
yra rutina. Bet kažkas šiame vaizde ne taip. Kalbame apie keturias širdis, 
apie keturis mirusius žmones. Aš ir mano draugė patikrinome tų datų 
Berlingrone nekrologus. Neaptikome nė vieno tikėtino donoro. 

— Tai iš kur visos tos širdys? 

Abė vėl padarė pauzę. Susitikusi su nepatikliu Ninos žvilgsniu, at- 
sakė: 

— Nežinau. 

Limuzinas, apsukęs ratą į šiaurę, vėl važiavo palei Čarlzo upę, Švy- 
turio kalvos link. 

— Neturiu įrodymų, — tęsė Abė. — Negaliu susisiekti su Nau- 
josios Anglijos organų banku ar kuo nors kitu. Visi žino, kad esu įra- 
riamoji. Mane laiko pamišėle. Štai kodėl atvykau pas jus. Tą naktį, kai 
susipažinau su jumis intensyviosios terapijos skyriuje, pagalvojau: Štai 
moteris, su kuria norėčiau draugauti. — Ir po pauzės pridūrė: — Man 
reikia jūsų pagalbos, ponia Vos. 
priekį, jos veidas buvo baltas kaip drobė. Pagaliau ji tartum apsisprendė. 
Giliai atsidususi, tarė: 

— Dabar jus išleisiu. Bus gerai prie šio kampo? 

— Ponia Vos, jūsų vyras tą širdį nupirko. Jeigu jis tai padarė, ir kiti 


žmonės galės. Mes nežinome, kas donorai! Nežinome, kaip jie surandami... 


— Čia, — metė vairuotojui Nina. 

Limuzinas sustojo prie šaligatvio krašto. 

— Prašom, išlipkite, — pasakė Nina. 

Abė nepajudėjo. Minutėlę sėdėjo tylėdama. Lietus monotoniškai 
barbeno į automobilio stogą. 

— Prašom, — sukuždėjo Nina. 

— Maniau, galiu jumis pasitikėti. Maniau... — Abė lėtai palinga- 
vo galvą. — Viso gero, ponia Vos. 

Ranka palietė jos alkūnę. Atsigręžusi Abė pamatė iškankintas mo- 
ters akis. 

— Myliu savo vyrą, — ištarė Nina. — O jis myli mane. 

— Ar tai viską pateisina? 

Nina nieko neatsakė. 

Abė išlipo ir užtrenkė dureles. Limuzinas nuvažiavo. Lydėdama 
akimis jį išnykstant prieblandoje, pagalvojo, kad daugiau niekada nebe- 
pamatys tos moters. 


Paskui nulinkusiais pečiais apsisuko ir nubrido per lietų. 


— Dabar namo, ponia Vos? — Šoferio balsas, nuskambėjęs iš li- 
muzino telefono garsiakalbio negyvai ir lyg metalinis, išbudino Niną iš 
transo. 

— Taip, — patvirtino ji. — Vežk mane namo. 

Ji glaudžiau įsisupo į savąjį juodos vilnos kokoną ir įsistebeilijo į 
varvančias per stiklą lietaus sroveles. Mąstė, ką pasakys Viktorui. Ir ko 
nepasakys, ko negalėjo pasakyti. Štai kas išėjo iš mudviejų meilė, — pa- 
galvojo. — Paslaptys po paslapčių. Ir jisai saugo tą baisiausiąją. 

Nina nuleido galvą ir pravirko — dėl Viktoro ir dėl to, kas ištiko 
jųdviejų santuoką. Taip pat verkė ir dėl savęs, nes žinojo, ką reikia da- 
ryti, ir to bijojo. 

Lango stiklu lietaus lašai ritosi it ašaros. O limuzinas vežė ją namo, 


pas Viktorą. 

ušu reikėjo išmaudyti. Vyresnieji berniukai dienų dienas tai kartojo, 

net grasino įmesią Šušu į jūrą, jeigu Aleksejus deramai pliušinuko 
nepašvarins. Jis smirdi, sakė jie, ir nieko nuostabaus, kai taip išteplio- 
tas tavo snargliais. Aleksejus nemanė, kad Šušu dvokia. Jam patiko tas 
kvapas. Šunytis niekada neskalbtas, ir kiekvienas jo skleidžiamas kvapas 
buvo tartum skirtingas prisiminimas. Kvapas taukų, kurių buvo užpy- 
lęs ant savo numylėtinio uodegos, priminė vakarykštę vakarienę, kai 
Nadia davė jam visko po dvigubą porciją. (Ir dargi nusišypsojo!) Ciga- 
rečių kvapas priminė dėdę Mišą, nors šiurkštų, bet šiltą. Gaižus burokų 
kvapas užsilikęs nuo praėjusių Velykų ryto, kai jie juokėsi, valgė virtus 
kiaušinius ir jis išpylė ant Šušu galvos truputėlį barščių. O jeigu jis už- 
simerkdavo ir giliai įkvėpdavo, kai kada pajėgdavo užuosti dar vieną 
kvapą, silpnesnį, bet po visų tų metų vis dar tebesilaikantį. Ne tokį, kurį 
galėtų priskirti rūgščiam ar saldžiam. Veikiau atpažindavo šį iš jausmų, 
kuriuos jam sužadindavo. Kvapą, kurį nešiojosi širdyje. Savo kūdikystės 
kvapą. 

Glausdamas prie savęs Šušu, Aleksejus giliau įsirausė po antklode. 
„Niekada neleisiu tavęs išmaudyti ', — pagalvojo. 

Šiaip ar taip, jau nebe tiek daug jy liko jam kankinti. Prieš pen- 
kias dienas iš rūko išniro dar vienas laivas ir laikėsi greta jų. Kai ber- 
niukai susigrūdo prie turėklo žiūrėti, Nadia ir Gregoras vaikštinėjo 
pirmyn ir atgal, šaukdami vieną po kito vardus. Nikolajus Aleksejen- 


ka! Pavelas Preobraženskis! Kiekvieną vardą pašaukus, pasigirsdavo 


pergalingi ūkčiojimai, į orą iškildavo sugniaužti kumščiai. Taip! Mane 
pasirinko! 

Vėliau tie, kurių nepasirinko, kurie buvo palikti, spietėsi denyje, 
tylomis stebėdami motorinę valtį perkeliant išrinktuosius berniukus į 
kitą laivą. 

— Kur jie vyksta? — paklausė Aleksejus. 

— Pas naujas savo šeimas Vakaruose, — atsakė Nadia. — Nagi, 
eikite visi nuo turėklo. Čia darosi šalta. 

Berniukai nepajudėjo iš vietos. Po kurio laiko Nadiai tartum nebe- 
rūpėjo, liks jie denyje ar ne, ir pati nulipo į apačią. 

— Tos šeimos Vakaruose turbūt kvailos, — burbtelėjo Jakovas. 

Aleksejus pasisuko į jį. Arkišęs smakrą į priekį, lyg ištroškęs su kuo 
nors muštis, Jakovas nuožmiai spoksojo į jūrą. 

— Tau visi atrodo kvaili, — suniekino jį Aleksejus. 

— Taip ir yra. Visi šiame laive. 

— Vadinasi, ir tu. 

Jakovas nutylėjo. Tik stovėjo viena ranka įsitvėręs turėklą, lydėda- 
mas akimis laivą, vėl išnykstantį rūke. Paskui nuėjo. 

Kitas penkias dienas Aleksejus jo beveik nematė. 

Šįvakar, kaip paprastai, Jakovas dingo tuoj po vakarienės. „Tikriau- 
siai vėl toje savo kvailoje Stebuklų šalyje, — pagalvojo Aleksejus. — Sle- 
piasi toje dėžėje, pilnoje pelių spirų.“ 

Aleksejus užsitraukė ant galvos antklodę. Ir šitaip užmigo — susi- 


rietęs gulte, glausdamas prie veido purviną Šušu. 


Kažkieno ranka jį papurtė. Balsas naktyje tyliai pašaukė: 
— Aleksejau! Aleksejau! 
— Mamute, — sumurmėjo jis. 
— Aleksejau, atsibusk. Turiu tau netikėtumą. 
Pamažu per miego sluoksnius jis išniro į tamsą. Ranka jį vis dar 


purtė. Aleksejus atpažino Nadios kvapą. 

— Metas eiti, — sukuždėjo ji. 

— Kur? 

— Pasiruošk susipažinti su savo nauja mama. 

— Ji čia? 

— Nuvesiu tave pas ją, Aleksejau. Iš visų berniukų buvai pasirink- 
tas tu. Tau labai pasisekė. Nagi, eime. Tik tyliai. 

Aleksejus atsisėdo. Dar nebuvo visai išsibudinęs, visai tikras, ar ne- 
sapnuoja. Nadia jam padėjo išlipti iš gulto. 

— Šušu, — sušnabždėjo jis. 

Nadia įbruko jam į rankas šunyrį. 

— Žinoma, gali pasiimti Šušu. 

Ji paėmė jį už rankos. Niekada anksčiau jo nebuvo šitaip laikiusi. 
Nuo staigiai užplūdusios laimės jis visai išsibudino. Laikė įsikibęs jos ran- 
kos, ir abu kartu ėjo susitikti su jo motina. Buvo tamsu, o Aleksejus tam- 
sos bijojo, bet Nadia prižiūrės, kad jam nieko neatsitiktų. Jis prisiminė, 
kažkaip prisiminė: Štai koks jausmas, kai laikaisi savo mamai už rankos. 

Palikę kajutę, juodu patraukė blausiai apšviestu koridoriumi. 
Svaigstantis iš džiaugsmo, jis kliuvo kojomis, nesidomėjo, kur juodu 
eina, nes Nadia viskuo pasirūpins. Įsuko į kitą koridorių. Šitas buvo jam 
nepažįstamas. Juodu prasistūmė pro duris. 

Į Stebuklų šalį. 

Priešais tęsėsi metalinė pereiga, o toliau buvo mėlynosios durys. 

Aleksejus sustojo. 

— Kas yra? — paklausė Nadia. 

— Nenoriu ten eiti. 

— Ber reikia. 

— Ten gyvena kažkokie žmonės. 

— Aleksejau, nesiožiuok. — Nadia tvirčiau suspaudė jo ranką. — 
Privalai čia įeiti. 

— Kodėl? 

Staiga ji, regis, suprato, kad reikia kitokios taktikos. Tad pritūpė, 


pažvelgė tiesiai jam į akis ir tvirtai suėmė už pečių. 

— Nejau nori viską sugadinti? Nori ją užpykdyri? Ji tikisi klusnaus 
berniuko, o dabar esi toks nemielas. 

Aleksejaus lūpos suvirpčiojo. Jis labai stengėsi nepravirkti, nes ži- 
nojo, kaip suaugusieji nemėgsta vaikų ašarų. Bet ašaros vis tiek jau pra- 
dėjo ristis skruostais, ir dabar jis turbūt viską sugadino. Kaip Nadia ir 
sakė. Jis visada viską sugadina. 

— Niekas dar nenuspręsta, — perspėjo Nadia. — Ji vis dar gali 
pasirinkti kitą berniuką. Ar to tu nori? 

— Ne, — sukūkčiojo Aleksejus. 

— Tai kodėl nesielgi deramai? 

— Bijau tų putpelių žmonių. 

— Ką? Tu juokingas. Nenustebčiau, jeigu miekas tavęs nepanorė- 
tų. — Ji atsitiesė ir vėl pagriebė jį už rankos. — Einam. 

Aleksejus pažvelgė į mėlynąsias duris ir sukuždėjo: 

— Nuneškit mane. 

— Per didelis. Aš pasitempsiu nugarą. 

— Prašau, nuneškit. 

— Turi pars eiti, Aleksejau. Nagi, paskubėk, antraip pavėluosi- 
me. — Ji apkabino jį per liemenį. 

Berniukas pajudėjo eiti — tik todėl, kad ji buvo šalia, glaudė sti- 
priai prie savęs, kaip jis glaudė Šušu. Kol jie laikosi drauge vienas kito, 
visi trys, nieko bloga nenutiks. 

Nadia pabeldė į mėlynąsias duris. 

Šios iškart atsilapojo. 


Jakovas girdėjo juos virš savęs ant pereigos. Aleksejų — verkšlenantį, 
Nadią — nekantriai įkalbinėjančią. Nuropojęs iki dėžės krašto, atsargiai 
pažvelgė viršun į juos. Dabar abu žengė pereiga prie mėlynųjų durų ir 
po akimirkos už jų išnyko. 

Kodėl įsivedė ten Aleksejų, 0 ne mane? 

Jakovas išsmuko iš dėžės ir užtykino laiptais iki mėlynųjų durų. 
Pamėgino jas atidaryti, bet kaip visada buvo užrakintos. 

Nepavykus sugrįžo į savo dėžę. Dabar čia buvo gana patogu slėptis. 
Per praėjusią savaitę jisai sugebėjo nudžiauti antklodę, žibintuvą ir šūsnį 
žurnalų su nuogomis moterimis ir viską susitempė į savo slėptuvę. Taip 
pat nukniaukė iš Kubičevo žiebtuvėlį ir pakelį cigarečių. Kartkartėmis 
Jakovas surūkydavo vieną, bet cigarečių buvo tiek mažai, kad jis stengėsi 
jas taupyti. Sykį atsitiktinai padegė drožles. Buvo labai įdomu. Tačiau 
labiausiai jam patiko tik turėti cigaretes prie savęs, patiko laikyti rankoje 
pakelį, vis skaityti ir skaityti etiketę, pasišviečiant žibintuvu. 

Kaip tik tai ir darė, kai išgirdo ant tiltelio Aleksejų ir Nadią. 

Dabar laukė, kol juodu vėl išeis pro mėlynąsias duris, bet laikas 
tęsėsi labai ilgai. Ką jie ten viduje veikia? 

Jakovas piktai numetė cigaretes. Juk šitaip neteisinga. 

Peržiūrėjo kelias nuotraukas žurnaluose. Kelis kartus spragtelėjo, 
uždegdamas ir užgesindamas žiebtuvėlį. Paskui nusprendė, kad nori pa- 
miegoti, susirangė po antklode ir užsnūdo. 

Po kažkiek laiko pabudo nuo kleketuojančio bildesio. Iš pradžių 
pamanė, kad kažkas nutiko laivo varikliams. Paskui sumojo, kad garsas 
stiprėja ir sklinda ne iš „pragaro“, o iš viršaus — nuo denio. 


Sraigtasparnis. 


Perlenkęs plastikinio maišelio viršų Gregoras užrišo ir įdėjo šaldomąjį 
konteinerį, paskui padavė šį Nadiai. 

— Gerai, paimk. 

Iš pradžių ji tartum neišgirdo. Pažvelgė į jį visai nublyškusiu veidu. 
Ta kalė niekam tikusi, — pagalvojo Gregoras. 

— Reikia ledo. Judinkis, prikrauk jo, — pridūrė ir pastūmė jai 
konteinerį. 

Tartum pasibaisėjusi, ji atšlijo. Paskui, giliai alsuodama, paėmė šal- 


domąjį konteinerį, nunešė per kambarį ir padėjo ant spintelės. Ėmėsi 

rieškučiomis berti į konteinerį ledą. Gregoras pastebėjo, kad ji ne itin 
tvirtai laikosi ant kojų. Pirmą kartą su tuo susidūrus, visada sukrečia 
nervus. Net ir Gregorui pirmą sykį kartais užeidavo šleikštulys. Bet Na- 
dia susidoros. 

Jis pasisuko į operacinį stalą. Anesteziologas jau užtraukė lavomai- 
šio užtrauktuką ir dabar rankiojosi kruvinus užtiesalus. Chirurgas nė ne- 
pajudėjo jam padėti, o tik išglebęs rėmėsi į spintelę, lyg mėgintų atgauti 
kvapą. Gregoras pažvelgė į jį su pasidygėjimu. Kažkaip atstumiamai at- 
rodo gydytojas, leidžiantis sau taip groteskiškai nutukti. Chirurgas šią- 
nakt atrodė ne per geriausiai. Per visą procedūrą dusulingai šniokštė, o 
jo rankos drebėjo labiau nei paprastai. 

— Man skauda galvą, — išstenėjo chirurgas. 

— Per daug gėrei. Veikiausiai dabar kamuoja sumautos pagirios. 

Atėjęs prie stalo, Gregoras sugriebė lavonmaišį už vieno galo. 
Drauge su anesteziologu pakėlė nešulį ir užvertė ant ratukinių neštuvų. 
Paskui, surinkęs krūvą purvinų drabužių, tuos irgi padėjo ant neštuvų. 
Vos nepražiūrėjo pliušinio šunyčio. Šis gulėjo ant grindų, tartum žiurkės 
jo kailis buvo įmirkęs krauju. Gregoras užmetė jį ant nešvarių drabužių 
krūvos, paskui kartu su anesteziologu nurideno neštuvus prie nuleidžia- 
mosios atliekų šachtos. Atidarę liuką, atsikratė lavonmaišiu, drabužiais 
ir šunyčiu, viską įstumdami į šachtą. 

Chirurgas sudejavo. 

— Bjauriausias galvos skausmas, kokį... 

Gregoras nekreipė į jį dėmesio. Nusitraukė gumines pirštinės ir 
nuėjo prie kriauklės plautis rankų. Niekada nežinai, ką gali pasigriebti, 
čiupinėdamasis su tais purvinais drabužiais. Gal net ir utėlių. Trynėsi 
šepečiu rankas kruopščiai lyg gydytojas, besirengiąs operuoti. 

Kažkas garsiai trinktelėjo, sužvango krintantys metaliniai instru- 
mentai. Gregoras atsisuko. 

Chirurgas tamsiai užraudusiu veidu tysojo ant grindų, trūkčioda- 
mas galūnėmis it aktoriaus nebevaldoma lėlė. 


Nadia ir anesteziologas stovėjo sukaustyti siaubo. 

— Kas jam nutiko? — griežtai paklausė Gregoras. 

— Nežinau! — atsakė anesteziologas. 

— Nagi, daryk ką nors! 

Anesteziologas atsiklaupė šalia konvulsijų tampomo vyro ir kelis 
kartus bejėgiškai pamėgino jį gaivinti. Palaisvino chirurginį chalarą, pri- 
spaudė prie veido deguonies kaukę. Konvulsijos dar sustiprėjo, rankos 
plakėsi it žąsies sparnai. 

— Palaikyk prie jo veido kaukę! — šūktelėjo anesteziologas. — 
Suleisiu jam vaistų! 

Gregoras atsiklaupė prie vyro galvos ir perėmė kaukę. Chirurgo 
veidas atrodė bjauriai: tešlinis ir riebus. Iš burnos nuvarvėjo seilės ir kau- 
kė nuo jų pasidarė slidi, oda pradėjo mėlti. Ir tuomet Gregoras iš tamsė- 
jančios cianozės suprato, kad jų pastangos bergždžios. 

Per kelias akimirkas žmogus numirė. 

Ilgai jie trise stovėjo spoksodami į lavoną. Šis tartum išsipūtė dar 
labiau ir groteskiškiau. Pilvas išpampo, o mėsingos veido klostės išplito 
kaip beformė medūza. 

— Ką, po velnių, dabar darom? — paklausė anesteziologas. 

— Reikia kito chirurgo, — atsakė Gregoras. 

— Juk neištrauksi jo iš jūros. Teks anksčiau nei planavome plaukti 
į uostą. 

— Arba perduoti gyvą krovinį... 

Staiga Gregoras žvilgtelėjo aukštyn. Juo pasekė ir Nadia su aneste- 
ziologu. Dabar visi išgirdo sraigtasparnio kleketavimą. Gregoras pažvel- 
gė į šaldomąjį konteinerį ant spintelės. 

— Jis paruoštas? 

— Prigrūdau ledo, — atsakė Nadia. 
mirusio chirurgo kūną ir su pasidygėjimu jį paspyrė. — O mes pasirū- 


pinsime banginiu. 

Ant denio spindėjo mėlyna akis. 

Iš savo slaptavietės po kapitono tiltelio laiprais Jakovas stebėjo iš 
pradžių užsiplieskiant mėlyną akį, paskui šią apsupo baltų šviesų ratas. 
Dabar visos plieskė taip skaisčiai, kad jis negalėjo tiesiai į jas žiūrėti. 
Tad pažvelgė į dangų, į kybantį virš galvos sraigtasparnį. Tas nusileido iš 
tamsos, ir Jakovas užsimerkė nuo bloškiančių į veidą sraigtasparnio roto- 
rių sukelto vėjo gūsių. Paskui vėl atsimerkė ir pamatė, kad sraigtasparnis 
jau nutūpė ant denio. 

Durelės atsilapojo, bet niekas pro jas neišniro. Matyt, laukia ką 
nors įlipsiant. 

Jakovas pašliaužė į priekį ir dabar pro dviejų laiptelių tarpą spokso- 
jo tiesiai į sraigtasparnį. Aleksejui pasisekė, — pagalvojo. — Tikriausiai 
šiąnakt išskrenda. 

Išgirdo trinktelint uždaromas duris, ir apšviesto rato pakraštyje pa- 
sirodė kažkokia figūra. Nadia. Pasilenkusi į priekį ir atkišusi atgal subinę 
perkirto denį. Mat bijojo, kad tie rotoriai nenukirstų kvailos jos galvos. 
Ji pasilenkė kabinos vidun ir vis dar atkišusi atgal subinę šnektelėjo su 
pilotu. Paskui atsitraukė ir sugrįžo į šviesos pakraštį. 

Po akimirkos sraigtasparnis pakilo į orą. 

Šviesos užgeso, denis vėl paskendo tamsoje. 

Jakovas pasiliko kiek toliau iš už laiptų stebėti kylančio sraigtaspar- 
nio. Matė krypuojančią į šonus it milžinišką švytuoklę ant virvutės uo- 
degą. Paskui orlaivis, žemu lanku pasvirdamas virš vandens, nugriaudėjo 
tolyn ir išnyko naktyje. 

Kažkieno ranka sugriebė Jakovą už žasto. Traukiamas atgal ir ap- 
gręžiamas jis riktelėjo. 

— Kokį galą čia veiki? — griežtai paklausė Gregoras. 

— Nieko! 

— Ką tu matei? 

— Tik sraigtasparnį... 

— Ką tu matei? 

Jakovas tik spoksojo į jį, pernelyg išsigandęs, kad pajėgtų atsakyti. 

Nadia išgirdo jų balsus ir per denį pasuko artyn. 

— Kas vyksta? 

— Tas berniūkštis vėl slapčia žiūrėjo. Maniau, užrakinai duris. 

— Užrakinau. Tikriausiai išsmuko anksčiau. — Ji pažvelgė į Jako- 


vą. — Ir visą laiką jis. Juk negaliu kas sekundę jo prižiūrėti. 


— Šiaip ar taip, man jau to gana. — Sugriebęs Jakovą už žasto, 
Gregoras nutempė jį prie laiptų liuko. — Jis negali grįžti pas kitus. — Ir 
pasisuko atidaryti liuko. 

Jakovas įspyrė jam į pakinklį. 


Gregoras riktelėjo ir atleido gniaužtą. 

Jakovas metėsi bėgti. Girdėjo Nadios šauksmus, girdėjo iš paskos 
dundančius žingsnius. Subildėjo dar daugiau žingsnių, trepsinčių že- 
myn kapitono tiltelio laiptais. Jis nėrė į priekį, laivo pirmagalio link. Per 
vėlu — jisai sumojo užbėgęs tiesiai ant denio tūpimo aikštelės. 

Nuskambėjo garsus k/ankt ir denyje užsiplieskė šviesos. 

Jakovas buvo pagautas pačiame tvieskiančių prožektorių spindulių 
centre. Dengdamasis akis jis aklomis paknopstom nuskuodė tolyn nuo 
persekiotojų. Bet tų dabar buvo visur aplinkui, graibstė jį už marškinių. 
Jis blaškėsi, mėgindamas ištrūkti. 

Kažkas tėškė jam per veidą. Nuo smūgio išdriko kniūbsčias ant 
denio. Mėgino ropoti į šalį, bet iš po jo buvo spyriu išmuštos kojos. 

— Gana! — šūktelėjo Nadia. — Juk nenori jo užmušti! 

— Mažasis mergvaikis, — suniurnėjo Gregoras. 

Jakovą už plaukų pastatė ant kojų. Gregoras pastūmė jį pirmyn per 
denį, laiptų šachtos liuko link. Jakovas klupinėjo, bet trūktelėjimais už 
plaukų buvo priverčiamas atsistoti. Jis nematė, kur jie eina, tik žinojo, 
kad kažkur laiptais žemyn, paskui koridoriumi. Gregoras visą laiką kei- 
kėsi, taip pat šiek tiek šlubčiojo, ir tai teikė Jakovui šiokį tokį pasiten- 
kinimą. 

Atlapojo kažkokias duris ir Jakovą per slenkstį įmestė vidun. 

— Kurį laiką galėsi čia pūti, — sušvokštė Gregoras ir užtrenkė 


duris. 

Jakovas išgirdo užšaunamą skląstį. Išgirdo nutolstančius žingsnius. 
Liko vienas patamsy. 

Prisitraukė kelius prie krūtinės ir atsigulė susirietęs. Kūną apėmė 
keistas drebulys, Jakovas mėgino jį sutramdyti, bet nepajėgė. Girdėjo 
barškant savo dantis — ne nuo šalčio, bet nuo kažkokio tirtulio giliai 
sieloje. Jis užsimerkė, ir vėl priešais akis sugrįžo šiąnakt matyti vaizdai. 
Nadia, einanti per denį, slystanti, plaukianti nežemišku šviesos lauku. 
Atsidarančios sraigtasparnio durelės, laukiančios. Paskui Nadia, pasilen- 
kianti vidun ir tiesianti rankas kažką paduoti pilotui. 

Dėžę. 

Jakovas tvirčiau prisitraukė prie krūtinės kojas, bet drebulys nesi- 
liovė. 


Unkšdamas jis įsikišo į burną nykštį ir įniko čiulpti. 

ytais Abei būdavo blogiausia. Atsibusdavo su tuo pirmuoju džiu- 

gaus prieš akis laukiančios dienos jausmo antplūdžiu. O paskui pri- 
simindavo: Juk neturiu kur eiti. Šis suvokimas pritrenkdavo taip žiauriai, 
lyg kam nors smogus kumščiu. Ji gulėdavo lovoje ir klausydavosi, kaip 
Markas rengiasi. Girdėdavo jį judant po vis dar tamsų miegamąjį, ir 
jausdavosi tokia apimta depresijos, kad nepajėgdavo ištarti jam nė žo- 
džio. Juodu dalijosi namu ir lova, tačiau dienomis beveik nesikalbėdavo. 
Šrai kaip numiršta meilė, — mąstė Abė, girdėdama jį išeinant pro para- 
dines duris. — Ne su piktais žodžiais, bet tylint. 

Kai Abė buvo dvylikos, jos tėvas neteko darbo odų raugykloje. Po 
to kelias savaites kasryt išvažiuodavo iš namų, tartum niekas nebūtų 
pasikeitę. Abė taip ir nesužinojo, kur jis važiuodavo ar ką veikdavo. Ne- 
papasakojo jai iki pat tos dienos, kai numirė. Abė tik suprato, kad tėvui 
būdavo baisu likti namie ir žvelgti į akis savo nesėkmei. Tad jis tęsė tą 
apsimetinėjimą, kasryt pabėgdamas iš namų neva į darbą. 

Visai taip pat, kaip šiandien elgiasi Abė. 

Bet, užuot išvažiavusi, paliko automobilį prie namų ir išėjo pėsčia. 
Žengė kvartalą po kvartalo, nesukdama sau galvos kur link. Naktį oras 
atšalo, ir kai galiausiai ji užsuko į riestaininę, beveik nejautė veido. Nu- 
sipirko kavos ir riestainį su sezamų sėklomis ir įsmuko į vieną kabiną. 
Buvo atsikandusi vos du kąsnius, kai atsitiktinai žvilgtelėjo į vyriškį prie 
gretimo staliuko. Jis skaitė Boston Herald. 


Pirmajame puslapyje puikavosi Abės nuotrauka. 

Ją pagavo noras išsmukti pro duris laukan. Vogčiomis apsidairė po 
kavinukę, kone tikėdamasi pamatyti, kad visi į ją žiūri. Bet niekas ne- 
kreipė dėmesio. 

Ji šoko iš kabinos, išmetė riestainį į šiukšliadėžę ir išėjo į gatvę. 
Visas apetitas dingo. Kitame kvartale prie laikraščių kiosko nusipirko 
Herald egzempliorių ir drebėdama prisiglaudė vieno namo prieduryje, 


peržiūrinėdama straipsnį. 


Chirurgijos mokymo sunkumai 


galėjo lemti tragediją 


Pagal visus atsiliepimus daktarė Abigailė Dimateo buvo išskir- 
tinė rezidentė — pasak daktaro Kolino Vetigo, Rezidentūros 
skyriaus vedėjo, viena iš geriausių Beisaido medicinos centre. 
Bet per pastaruosius kelis mėnesius, netrukus po to, kai dakta- 
rė Dimateo pradėjo antruosius rezidentūros programos metus, 


reikalai pakrypo labai bloga linkme. 


Abė turėjo liautis skaičiusi, nes pradėjo stigti oro, alsavo giliai ir 
tankiai. Prireikė kelių minučių, kol nusiramino ir įstengė toliau skaityti 
straipsnį. Baigusi pasijuto išties blogai. 

Reporteris suminėjo viską. Teisminius ieškinius. Merės Alen mir- 
tį. Šūksmingą susikirtimą su Brenda. To nebuvo galima paneigri. Viską 
sudėjus kartu, gautas nestabilios, net pavojingos asmenybės paveikslas, 
kurstantis slaptas visuomenės baimes atsidurti sutrikusios psichikos gy- 
dytojo malonėje. 

Negaliu patikėti, kad apie mane čia rašoma. 

Net jeigu jai ir pavyktų išsaugoti medicinos praktikos licenciją, net 
jeigu ji ir baigtų rezidentūrą, toks straipsnis ją sekios amžinai. Taip pat 
ir abejonės. Joks sveikai mąstantis ligonis nesutiks gultis po psichopatės 
gydytojos peiliu. 


Ji nesuvokė, kiek laiko vaikštinėjo, gniauždama rankoje tą laikraš- 

tį. Kai galiausiai sustojo, atsipeikėjo stovinti Harvardo universitetinio 
miestelio aikštėje. Ausis žnaibė šaltis. Buvo gerokai po priešpiečių meto. 
Ji pravaikštinėjo visą rytą, ir pusės dienos kaip nebuvę. Ji nežinojo, kur 
eiti. Visi kiti aikštėje — studentai su kuprinėmis, apšepę profesoriai tvi- 
do paltais — tartum traukė užsibrėžta kryptimi. Tik ne ji. 

tūros žinyno, padaryta dar tada, kai buvo internė. Šypsančios tiesiai į 
objektyvą, šviežio ir uolaus veido, kaip atrodo moterys, pasirengusios ir 
norinčios stengtis dėl savo svajonės. 

Numetė laikraštį į arčiausią šiukšliadėžę ir patraukė namo, mąsty- 
dama: Duok atkirtį. Privalai gintis. 

Bet jiedviem su Viviana pėdsakai nutrūko. Vakar Viviana buvo nu- 
skridusi į Berlingroną. Vakare paskambino Abei su blogomis žiniomis: 
Timo Nikolso praktika uždaryta ir niekas nežino, kur jis yra. Aklaga- 
tvis. Be to, Vilkokso memorialinėje nėra jokių įrašų apie tomis datomis 
paimtus iš donorų organus. Dar vienas aklagavvis. Galiausiai Viviana 
pasitikrino vietos policijoje ir nerado jokių duomenų apie dingusius as- 
menis ar nenustatytos tapatybės kūnus, kuriems buvo išpjautos širdys. 
Paskutinis aklagarvis. 

Jie užtrynė pėdsakus. Niekaip jų neįveiksime. 

Vos tik įžengusi pro paradines duris, pamatė blyksint telefono atsaki- 
klį. Žinutė nuo Vivianos, prašančios jai atskambinti. Paliko telefono Ber- 
lingrone numerį. Abė surinko jį, bet niekas nearsiliepė, tad padėjo ragelį. 

Paskui paskambino į NAOB, bet, kaip paprastai, jos su Helena 
Lujis nesujungė. Panašu, kad niekas nenorėjo klausytis naujausių psi- 
chopatės daktarės Dimateo teorijų. Ji nežinojo, kam dar paskambinti. 
Markas. Mohandas ir Zvikas. Suzana Kasado. Džeremijas Paras. Nė vie- 
nu jų nepasitikėjo. Nė vienu. 

Vos tik pakėlė telefono ragelį, ketindama pamėginti vėl prisiskam- 
binti Vivianai, netyčia žvilgtelėjo pro langą. Tolimajame gatvės gale sto- 


vėjo kaštoninis furgonas. 

Tu, šunsnuki. Šįsyk nuo manęs nepaspruksi. 

Puolė prie koridoriaus sieninės spintos ir išsitraukė žiūronus. Su- 
fokusavusi juos, pro langą šiaip taip įstengė įžiūrėti lentelę su valstijos 
registracijos numeriu. 

Pačiupusi telefoną, surinko Kackos numerį. Ir tuomet, laukdama, 
kol jis atsilieps, staiga nusistebėjo: kaip keista, kad būtent jam skam- 
bina. Galbūt tai instinktyvi reakcija: kai tau reikia pagalbos, skambini 
farui. O jis — vienintelis faras, kurį pažinojo. 

— Detektyvas Kacka, — atsiliepė sau įprastu bejausmiu, dalykišku 
balsu. 

— Furgonas vėl čia! — išpyškino ji. 

— Atleiskite? 

— Skambina Abė Dimateo. Tas kaštoninis minifurgonas, kuris 
mane sekiojo, stovi čia pat prie mano namų. Registracijos numeris pen- 
ki trys devyni, TDV. Masačusetso valstijos lentelė. 

Trumpa pauzė, kol jis užsirašinėjo. 

— Jūs gyvenate Briusterio gatvėje, tiesa? 

— Taip. Prašom tuojau pat ką nors atsiųsti. Nežinau, ką jis ketina 
daryti. 

— Tik ramiai laukite ir užsirakinkite duris. Supratote? 

— Gerai. — Ji nervingai atsiduso. — Gerai. 

Žinojo, kad durys jau užrakintos, bet vis tiek dar kartą pasitikrino. 
Viskas saugu. Ji sugrįžo į svetainę, atsisėdo už užuolaidos, kartkartėmis 
vis atsargiai pažvelgdavo pro langą laukan — kad įsitikintų, ar furgonas 
ten tebestovi. Norėjo, kad jis tebebūtų likęs savo vietoje. Norėjo pama- 
tyti vairuotojo reakciją, kai prisistatys farai. 

Po penkiolikos minučių pravažiavo pažįstamas žalias „Volvo“ ir 
sustojo prie šaligatvio, tiesiai kitapus gatvės nuo furgono. Ji nesitikėjo, 
kad atvažiuos pats Kacka, bet antai jis — lipa iš savo automobilio. Kai 
vos tik jį pamatė, jai nepaprastai palengvėjo. „Jis žinos, ką daryti, — 
pagalvojo. — Kacka pakankamai sumanus, kad gebėtų su viskuo susi- 


tvarkyti.“ 

Jis pamažu perėjo gatvę ir prisiartino prie furgono. 

Abė arčiau prisispaudė prie lango, širdis jai sutuksėjo tankiau. 
Kažin ar ir Kackai pulsas toks paspartėjęs kaip ir jai? Kone su atsainiu 
grakštumu jis žengė prie vairuotojo pusės durelių. Tik kai detektyvas 
šiek tiek pasisuko šonu, Abė pastebėjo rankoje ginklą. Nė nepamatė, 
kada jis išsitraukė. 

Dabar ji beveik bijojo žiūrėti. Bijojo dėl jo. 

Jis pasilenkė į priekį ir žvilgrelėjo pro langą furgono vidun. Regis, 
nepamatė nieko įtartina. Jis apėjo automobilį iš galo ir dirstelėjo pro 
užpakalinį langą. Tada įsikišo ginklą atgal į dėklą ir apsidairė į abi gatvės 
puses. 

Staiga atsilapojo gretimo namo paradinės durys ir priebučio laiptu- 
kais nubėgo vyriškis pilku kombinezonu, šaukdamas ir mosikuodamas. 
Kacka sureagavo savo firminiu šaltakraujiškumu ir išsitraukė tarnybinį 
pažymėjimą. Vyriškis tik žvilgtelėjo į jį ir sugrąžino, paskui išsiėmęs pi- 
niginę parodė s4v4j4 asmens tapatybės kortelę. 

Kurį laiką abu vyrai kalbėjosi, retsykiais vis pamodami furgono ir 
namo link. Pagaliau vyriškis su kombinezonu sugrįžo atgal į namą, iš 
kurio išbėgo. 

Kacka patraukė Abės namo link. 

Ji įsileido jį pro paradines duris. 

— Kas atsitiko? 

— Nieko. 

— Kas vairuotojas? Kodėl jis mane sekiojo? 

— Jis sako nesuprantąs, apie ką jūs kalbate. 

Ji nusekė paskui jį į svetainę. 

— Nesu akla! Mačiau tą furgoną čia ir anksčiau. Šioje gatvėje. 

— Vairuotojas tvirtina niekad anksčiau čia nebuvęs. 

— Vis dėlto, kas gi toks vairuotojas? 

Kacka išsitraukė užrašų knygelę. 

— Džonas Dohertis, trisdešimt šešerių, gyvena Masačusetse. Luri 


santechniko licenciją. Sako, išvis pirmą kartą lankosi Briusterio gat- 

vėje. Minifurgonas registruotas „Bak Bėjaus santechnikoje“ ir pilnas 
įrankių. 

Jis užvertė užrašų knygelę ir įsikišo į švarko kišenę. Paskui kaip 
visada ramiai pažvelgė į ją. 

— Buvau tokia tikra, — sumurmėjo ji. — Buvau tokia tikra, kad 
tai tas pats. 

— Jūs tebervirtinate, kad ten buvo minifurgonas? 

— Taip, velniai rautų! — atkirto ji. — Ten 540 minifurgonas! 

Į jos protrūkį jisai sureagavo tik nežymiai kilstelėdamas antakį. Ji 
prisivertė giliai įkvėpti oro. Jos irzulio priepuolis tikrai to žmogaus ne- 
paveiks. Jis — vien logikos, sveiko proto įsikūnijimas. Toks daktaras 
Spokas* su policininko pažymėjimu. 

— Man niekas nesivaidena, — jau ramiau prašneko ji, — ir nieko 
neprasimanau. 

— Jeigu manysite, kad vėl pamatėte minifurgoną, įsidėmėkite jo 
registracijos numerį. 

— Jeigu manysiu, kad jį matau? 

— Aš paskambinsiu į „Bak Bėjaus santechniką“ ir pasitikrinsiu 
Doherčio informaciją. Bet iš tikrųjų tikiu, kad jis paprasčiausias san- 
technikas. 

Jau nuo paradinių durų jis žvilgtelėjo jos svetainės link. Ten skam- 
bėjo telefonas. 

— Jūs neacsiliepsite? 

— Palaukite, prašau, neišeikite. Kol kas ne. Turiu jums dar kai ką 
pasakyti. 

Jis jau siekė durų rankenos, bet dabar stabtelėjo ir stebėjo ją nuke- 
liant telefono ragelį. 

— Alio? — atsiliepė ji. 

Atsakė tylus moters balsas. 

— Daktarė Dimateo? 


* 


Benjamin McLane Spock (1903-1998) — žymus amerikiečių pediatras, visame pasaulyje 
pagarsėjęs savo veikalu „Sveiko proto knyga apie kūdikių ir vaikų auklėjimą“. 

Iškart Abė metė žvilgsnį į Kacką. Jis tartum vien iš jos akių suprato, 
kad šis skambutis svarbus. 

— Ponia Vos? — nustebo Abė. 

— Kai ką išsiaiškinau, — pasakė Nina. — Nežinau, ką tai reiškia. 
Jeigu išvis ką nors reiškia. 

Kacka priėjo prie Abės taip greitai ir tyliai, kad ji vos pastebėjo, 
kaip jis atsidūrė šalimais. Detektyvas prilenkė galvą prie ragelio. 

— Ką jūs išsiaiškinote? — paklausė Abė. 

— Kai kur paskambinau. Į banką ir mūsų finansų konsultantui. 
Rugsėjo dvidešimt trečią Viktoras pervedė lėšas įmonei, kuri vadinasi 
„Amity“ bendrovė. Bostone. 

— Jūs tikra dėl tos datos? 

— Taip. 

Rugsėjo dvidešimt trečią, — pagalvojo Abė. Dieną prieš Ninos Vos 
transplantaciją. 

— Ką žinote apie „Amity'? — paklausė Abė. 

— Nieko. Viktoras niekada neminėjo to pavadinimo. Kai atlieka 
tokią stambią transakciją, jis paprastai tariasi... — stojo tyla. Abė fone 
girdėjo balsus, paskui įnirtingą šlamesį. Vėl suskambo Ninos balsas. La- 
biau įsitempęs. Tylesnis. — Jau turiu baigti pokalbį. 

— Jūs sakėte, kad transakcija buvo stambi. Kokio dydžio? 

Minutėlę Abė nesulaukė jokio atsakymo ir pamanė, kad Nina gal- 
būt jau padėjo ragelį. Paskui išgirdo Niną sukuždant: 


— Penki milijonai. Jis pervedė penkis milijonus dolerių. 


Nina padėjo ragelį. Girdėjo Viktoro žingsnius, bet nepakėlė akių, kai jis 
įėjo į miegamąjį. 

— Su kuo kalbėjaisi? — paklausė jis. 

— Su Sintija. Paskambinau jai padėkoti už gėles. 


— Kokios gi vėl tos gėlės? 

— Orchidėjos. 

Jis žvilgrelėjo į vazą ant komodos. 

— Ak, taip. Labai gražios. 

— Sintija sako, kad ateinantį pavasarį jie vyksta į Graikiją. Manau, 
jiems turbūt jau atsibodo Karibai. 

Kaip lengvai ji jam meluoja. Kada tai prasidėjo? Kada juodu nusto- 
jo sakę vienas kitam tiesą? 

Jis atsisėdo šalia jos ant lovos. Ji jautė ant savęs tiriamą jo žvilgsnį. 

— Kai būsi sveikesnė, — tarė jis, — galbūt grįšime į Graikiją. Gal 
netgi kartu su Sintija ir Robertu. Ar norėtum? 

Ji linktelėjo ir pažvelgė žemyn į lovos patalynę. Į savo rankas, kau- 
lėtus ir džiūstančius pirštus. Bet aš niekada nebūsiu sveikesnė. Abu tai 
žinome. 

Ji nuleido iš po antklodžių kojas. 

— Dabar man reikia į tualetą. 

— Tau padėti? 

— Ne. Susitvarkysiu pati. 

Kai atsistojo, jai trumpam susvaigo galva. Pastaruoju metu tokie 
tarpsniai jai dažnai užeidavo, kai atsistodavo ar nuo bent kiek didesnių 
pastangų. Ji Viktorui nieko nepasakė, tik laukė, kol svaigulys praeis. Ir 
tada pamažu pasuko į vonios kambarį. 

Išgirdo jį pakeliant telefono ragelį. 

Tik kai uždarė vonios kambario duris, staiga suprato savo klaidą. 
Paskutinis numeris, kuriuo ji skambino, tebebuvo likęs aparato atmin- 
tyje. Viktorui tereikėjo nuspausti pakartotinio sujungimo mygtuką, ir 
sužinos, kad ji pamelavo. Kaip tik taip Viktoras ir padarys. Sužinos, 
kad ji skambino ne Sintijai. Išsiaiškins, kažkokiu būdu išsiaiškins, kad ji 
skambinusi Abei Dimateo.. 

Nina stovėjo nugara remdamasi į vonios kambario duris. Išgirdo jį 
vėl padedant telefono ragelį. Išgirdo jį pašaukiant: 


— Nina? 


316 


Vėl užėjo svaigulys. Nulenkė galvą, kovodama su užplūstančia į akis 
tamsa. Kojos pasidarė tartum vatinės. Pasijuto slystanti žemyn. 

Jis pabarškino į duris. 

— Nina, turiu su tavimi pasikalbėti. 

— Viktorai, — sukuždėjo, bet žinojo, kad jis jos negirdi. Niekas 
negalėjo jos girdėti. 

Gulėjo ant vonios kambario grindų, per silpna, kad įstengtų paju- 
dėti, per silpna jam šūktelėti. 


Širdis krūtinėje jai plazdėjo it peteliškės sparnai. 


— Turbūt ne čia, — pasakė Abė. 

Sėdėjo kartu su Kacka automobilyje, pastatytame varganoje 
Roksberio gatvelėje. Tai buvo lentomis užkaltų parduotuvių ir įmonių 
ant žlugimo ribos rajonas. Vienintelis, matyt, klestintis verslas — kultū- 
rizmo sporto salė keliais namais toliau. Pro atdarus sporto salės langus 
juodu girdėjo žvanginamus svarmenis ir kartkartėmis pratrūkstantį vyrų 
juoką. Greta sporto salės stūksojo neužimtas pastatas su iškaba „Išnuo- 
mojama“. O už šio — „Amity“, keturaukštis rausvojo smiltakmenio fa- 


sadu. Virš jo įėjimo kabojo iškaba: 


„Amity“ medicinos reikmenų tiekimas 


Pardavimas ir paslaugos 


Už grotuotų langų vitrinose buvo išstatyti varganai atrodantys 
kompanijos gaminiai: ramentai ir lazdos. Deguonies balionai. Poroloni- 
nės čiužinio pagalvėlės, turinčios apsaugoti nuo pragulų. Spintelės prie 
lovos. Manekenas su medicinos sesers uniforma ir kepuraite — lyg cie- 
siai iš praėjusio amžiaus septinto dešimtmečio. 

Žvelgdama per gatvę į apšepusią vitriną Abė nusistebėjo: 

— Juk čia negali būti ta pati „Amity“. 

— Ši vienintelė, nurodyta telefonų knygoje, — atrėmė Kacka. 

— Kodėl jis turėtų pervesti penkis milijonus dolerių į sig firmą? 

— Galbūt tai tik vienas stambesnės korporacijos filialas. Galbūt jis 
pamatė progą investuoti. 

Abė pakraipė galvą. 

— Visai netinkamai ištaikytas laikas. Įsivaizduokite save Viktoro 
Voso vietoje. Jo žmona miršta. Jis iš paskutiniųjų stengiasi jai suorgani- 
zuoti reikalingą operaciją. Juk tokiu metu tikrai negalvosi apie investa- 
vimą. 

— Žiūrint, kiek jam rūpi žmona. 

— Jam labai rūpi. 

— Iš kur jūs žinote? 

Ji pažvelgė į jį. 

— Žinau. 

Jisai stebėjo ją sau įprastu ramiu žvilgsniu. 

„Kaip keista, — pagalvojo ji, — kad nuo jo žvilgsnio nebesijaučiu 
nesmagiai.“ 

Jis atidarė savo pusės dureles. 

— Einu, pažiūrėsiu, ką pavyks išsiaiškinti. 

— K ketinate daryti? 

— Pasidairyti aplink. Šio to paklausinėti. 

— Eisiu su jumis. 

— Ne. Likite automobilyje. 

Kacka jau buvo bekeliąs laukan koją, bet Abė trūktelėjo jį atgal. 

— Klausykite, — pasakė, — juk tai aš galiu viską prarasti. Jau pra- 
radau darbą. Esu beprarandanti licenciją. O dabar dar vadinama žudike, 
psichopate arba abejaip. Tai man0 gyvenimą jie sukniso. Čia galėtų būti 
mano vienintelis šansas atsikirsti. 

— Tai nesumaukime jo, gerai? Kas nors tenai galėtų jus atpažinti. 
Ir šitaip jie tikrai būtų perspėti. Ar norite tuo rizikuoti? 

Ji susmuko atgal ant sėdynės. Kacka teisus. Velniai rautų, dar ir 
kaip teisus. Iš pat pradžių nenorėjo pasiimti jos važiuoti kartu, bet ji 


užsispyrusi. Pasakė jam, kad galėtų pati čia atvažiuoti, su juo ar viena. 

Taigi dabar ji čia ir netgi negali įeiti į pastatą. Netgi nebegali pati už save 
pakovoti. Ir šitai iš jos atimta. Ji sėdėjo kratydama galvą, pikta dėl savo 
bejėgiškumo. Pikta ant Kackos, kad jai tai išaiškino. 

— Užblokuokite dureles, — tarė jis ir išlipo iš automobilio. 

Stebėjo jį pereinant gatvę, įžengiant pro apšepusį įėjimą. Mintyse 
matė, ką jis viduje aptiks. Slegiantį rinkinį išstarytų parduoti invalidų 
vežimėlių ir basonų vėmalams surinkti. Kabyklas su medicinos seserų 
uniformomis po pageltusio plastiko maišais nuo dulkių. Dėžes su orto- 
pediniais batais. Galėjo puikiai įsivaizduoti kiekvieną detalę, nes buvo 
lankiusis panašiose parduotuvėse, kai pirkosi pirmąjį medikės aprangos 
komplektą. 

Praslinko penkios minutės. Paskui — dešimt. 

Kacka. Kacka. Ką tu ten veiki? 

Pasakė einąs šio to paklausinėti, pasistengsiąs nesukelti įtarimų. Ji 
tikėjo jo sveika nuovoka. Eilinis žmogžudysčių skyriaus faras veikiausiai 
yra sumanesnis už eilinį chirurgą. Bet galbūt ne sumanesnis už eilinį 
terapeutą. Tarp ligoninės personalo dažnai buvo taip juokiamasi iš chi- 
rurgų kvailumo: terapeutai kliaujasi savo smegenimis, o chirurgai — 
savo neįkainojamomis rankomis. Jeigu terapeutui ketinant išlipti iš lifto 
durys pradeda per anksti susiverti, jis šias sustabdys įkišdamas į tarpą 
ranką. O chirurgas — įkišdamas galvą. Cha, cha. 

Praslinko dvidešimt minučių. Jau buvo po penktos, ir anemiška 
saulės šviesa išbluko į niūrią prieblandą. Pro praviro lango plyšelį jai gir- 
dėjosi nuolatinis mašinų gausmas Martino Liuterio Kingo bulvaru. Piko 
valanda. Iš sporto salės išėjo du vyrai su įspūdingų matmenų bicepsais ir 
nudramblojo prie savo automobilių. 

Abė vis stebėjo parduotuvės įėjimą, laukdama pasirodant Kacką. 

Dvidešimt po penktos. 

Eismas net ir šioje gatvelėje pradėjo intensyvėti. Pro mašinų srautą 
ji tik tarpsniais suspėdavo pamatyti paradinį įėjimą. Paskui staiga eismo 
sraute susidarė properša ir Abė žvelgė tiesiai skersai gatvės, kai pro šoni- 


nes „Amity“ pastato duris išniro vyriškis. Ant šaligatvio jisai stabtelėjo ir 

žino tą veidą. Groteskiškai žema kakta. Kumpa it vanago snapas nosis. 

Daktaras Meipsas. Kurjeris, pristatęs į operacinę donoro širdį Ni- 
nai Vos. 

Meipsas leidosi eiti. Nužengęs pusę gatvės, sustojo ties pastatytu 
prie šaligatvio mėlynu pontiaku „Trans Am“ ir išsiėmė iš kišenės auto- 
mobilio raktelius. 
pasirodytų Kacka. Nagi, išeik, išeik! Antraip aš pamesiu Meipsą! Ji vėl 
pažvelgė į pontiaką. Meipsas į jį jau įsėdo ir segėsi saugos diržą. Užvedė 
variklį. Lėtai pajudėjęs nuo šaligatvio laukė, kol transporto sraute atsiras 
spraga. 

Paskubom metusi žvilgsnį į degimo spynelę, Abė pamatė ten taba- 
luojančius Kackos paliktus raktelius. 

Tai galėtų būti jos vienintelis šansas. Vienintelis šansas. 

Mėlynasis pontiakas tolo į gatvės vidurį. 

Nebeliko laiko visko apgalvoti. 

Abė persiropštė į vairuotojo sėdynę ir užvedė Kackos automobi- 
lį. Metėsi į transporto srautą, priversdama kitą automobilį iš paskos 
sužviegti padangomis ir piktai supypsėti signalu. 

Meipsas prasmuko sankryža prieš pat užsidegant raudonai šviesai. 

Abė numynė stabdžius. Tarp jos ir sankryžos terpėsi keturi auto- 
mobiliai, ir niekaip jų neaplenksi. Kol vėl užsidegs žalia, Meipsas galėtų 
atsidurti jau už kelių kvartalų. Ji sėdėjo skaičiuodama sekundes, keikda- 
ma Bostono šviesotorus, vairuotojus ir savo pačios neryžtingumą. Jeigu 
tik ji būtų anksčiau pajudėjusi nuo šaligatvio! Pontiakas jau vos matė- 
si — tik mėlynas dryželis automobilių upėje. Kas, po velnių, nutiko tam 
šviesoforui? 

Pagaliau užsižiebė žalia, bet vis tiek niekas nepajudėjo. Vairuotojas 
priekyje turbūt užmigo prie vairo. Abė nuspaudė signalą, kurtinamai 
supypsendama. Automobiliai pirma jos pagaliau pradėjo slinkti. Ji nu- 
mynė akceleratorių, paskui iškart atleido. 

Kažkas trankė į jos automobilio šoną. 

Žvilgtelėjusi dešinėn pamatė bėgantį palei keleivio pusės dureles 
Kacką. Ji staigiai sustabdė ir nuspaudė mygtuką, atleidžiantį užblokuotą 
užraktą. 

Kacka arplėšė dureles. 

— Ką, po velnių, sumanėte? 

— Lipkite. 

— Ne, pirma sustokite prie... 

— Lipkite, po galais! 

Nustebęs jis sumirksėjo. Ir įlipo. 

Iškart ji numynė iki grindų akceleratorių ir juodu prašoko san- 
kryžą. Priekyje už dviejų kvartalų mėlynas dryželis rikiavosi dešinėn. 
Pontiakas suko į Kotedžų gatvę. Jeigu nesilaikys jam prie pat uodegos, 
plūstelėjus priešpriešiniam transportui pames iš akių. Staigiai pasuko 
kairėn, kirsdama dvigubą liniją, aplenkė vieną po kito tris automobilius 
ir sužvyginusi padangomis kaip tik laiku suspėjo atgal į savąją eismo 
juostą. Išgirdo Kacką užsisegant saugos diržą. Puiku, pagalvojo ji. Mat 
lenktynės, ko gero, bus pašėlusios. Jie įsuko į Kotedžų gatvę. 

— Ar pagaliau man pasakysite, kas atsitiko? — pareikalavo Kacka. 

— Jis išėjo pro šonines „Amity“ pastato duris. Tas tipas mėlyname 
automobilyje. 

— Kas jis toks? 

— Organų kurjeris. Prisistatė Meipso pavarde. 

Ji transporto sraute pastebėjo dar vieną properšą, vėl padarė aplen- 
kiamąjį manevrą į kairiąją eismo juostą, paskui vėl sugrįžo į savąją. 

— Manau, aš turėčiau vairuoti, — pratarė Kacka. 

— Jis važiuoja žiedo link. Dabar kur? Kuria kryptimi ketina va- 
žiuoti?.. 

Pontiakas suko žiedu, paskui staiga kirto rytų link. 

— Jis važiuoja į autostradą, — nusprendė Kacka. 

— Tada ir mes. 


Abė įsuko į žiedą, o paskui iš šio — įkandin mėlynojo pontiako. 

Kackos spėta teisingai. Meipsas vairavo autostrados privažiuojamo- 
sios estakados link. Abė sekė jam iš paskos. Širdis krūtinėje jai daužėsi, 
delnai ant vairo pasidarė slidūs nuo prakaito. Kaip tik čia ji galėtų jį pa- 
mesti. Pusę šeštos autostradoje eismas vyksta buferis įkandin buferio, še- 
šiasdešimt mylių per valandą greičiu, ir kiekvienas vairuotojas — mania- 
kas, skubantis kuo anksčiau parsirasti namo. Ji įsiliejo į transporto srautą 
ir pastebėjo Meipsą gerokai priekyje, sukantį į kairiąją eismo juostą. 

Abė irgi pamėgino padaryti tokį pat manevrą, bet priekyje įžūliai 
užlindo sunkvežimis, nė neketindamas užleisti kelio. Ji pypsėjo signalu, 
spaudė jį į šoną, bet sunkvežimis nepasidavė, tik dar labiau sumažino 
tarpą lenkimui, padidindamas greitį. Tai jau tapo nutrūktgalviškomis 
lenktynėmis: Abė sukdavo pirmiau sunkvežimio, tas paspausdavo grei- 
čiau. Ji buvo tiek pritvinusi adrenalino, kad nejautė baimės, labai steng- 
damasi neatsilikti nuo Meipso. Prie vairo ji persimainė į kitą moterį — 
desperatišką, besikeikiančią pašalietę, kurią pati vos pažino. Kovojo, 
stengdamasi jiems atkeršyti, ir šis jausmas buvo geras. Galingas jausmas. 
Abė Dimateo, stimuliuojama sukrušto testosterono. 

Iki grindų numynusi akceleratorių, ji nėrė kairėn, tiesiai priešais 
sunkvežimio nosį. 

— Dieve mano! — riktelėjo Kacka. — Norite, kad užsimuštume?! 

— Man nusispjaut. Noriu pavyti tą tipą. 

— Jūs tokia ir operacinėje? 

— O, taip. Esu apsišiktinai tikra pabaisa. Negi negirdėjote? 

— Priminkit man, kad nepasiligočiau. 

— Nagi, ką jis daro? 

Priekyje pontiakas vėl pakeitė eismo juostas. Rovė dešinėn, į atšaką 
Kalahano tunelio link. 

— Velnias! — nusikeikė Abė, irgi kirsdama į dešinę. Nėrė skersai 
dvi eismo juostas ir juodu atsidūrė tunelio patamsyje kaip urve. Pro šalį 
skriejo grafitai. Nuo betoninių sienų aidu atsimušė padangų šnaresys 
asfaltu, pro šalį skrosdami orą švilpė automobiliai. Kai juodu vėl išniro į 


pilką prieblandą, akys iš netikėtumo kone apžilpo. 

Pontiakas paliko autostradą. Abė sekė paskui jį. 

Dabar jie važiavo per Rytinį Bostoną — vartus į Tarptautinį Lo- 
gano oro uostą. „Turbūt Meipsas ten ir važiuoja, — pagalvojo ji. — Į 
oro uostą.“ 

Užtat nustebo, kai jis, užuot pasukęs ten, pertrinksėjo per gele- 
žinkelio bėgius ir varė tolyn nuo oro uosto vakarų kryptimi. Gatvių 
labirinto link. 

Abė sulėtino greitį, leisdama Meipsui šiek tiek nutolti. Adrenalino 
antplūdis, kurį jautė per pašėlusį vijimąsi autostrada, slūgo. Šiame rajo- 
ne pontiakas neketino nuo jos pasprukti. Dabar tapo keblu likti nepa- 
stebėtiems. 

Jie važiavo Bostono vidinio uosto krantinėmis. Už vielinio tinklo 
tvoros driekėsi eilių eilės po tris vienas ant kito sukrautų it lego nenau- 
dojamų konteinerių. O už konteinerių parko toliau tęsėsi pramoninis 
uosto rajonas. Saulėlydžio fone dunksojo krovos kranų ir uoste stovin- 
čių laivų siluetai. Pontiakas pasuko kairėn ir pro atdarus vartus įvažiavo 
į konteinerių parką. 

Abė privažiavo prie tvoros ir sustojo. Atsargiai pažvelgusi pro auto- 
krautuvo ir konteinerio tarpą, pamatė pontiaką nuvažiuojant prie molo 
pradžios ir sustojant. Meipsas išlipo iš automobilio ir nužingsniavo ant 
prieplaukos, kur stovėjo prišvartuotas nedidelis laivas, panašus į krovini- 
nį — kokių dviejų šimtų pėdų ilgio, iš akies nustatė Abė. 

Meipsas šūktelėjo. Po akimirkos denyje pasirodė vyriškis ir pamojo 
jam ateiti. Meipsas užlipo ant lentinio trapo ir netrukus išnyko laivo 
viduje. 

— Kodėl jis čia arvažiavo? — nustebo Abė. — Į laivą? 

— Jūs tikra, kad tai tas pats žmogus? 

— Jeigu ne jis, tai tuomet Meipsas turi „Amity“ dirbantį antrinin- 
ką. — Ji nutilo, staiga prisiminusi, kur Kacka ką tik praleido pastarąjį 
pusvalandį. — Beje, ką sužinojote apie tą įstaigą? 

— Norite pasakyti, prieš tai, kai pamačiau kažką nuvarant mano 


automobilį? — Jis gūžtelėjo pečiais. — Atrodė taip, kaip ir turėtų atro- 

dyti. Medicinos reikmenų tiekimo verslas. Pasakiau, kad ieškau ligoni- 
nės lovos savo žmonai, ir man pademonstravo kelis naujausius modelius. 

— Kiek žmonių ten dirba? 

— Mačiau tris. Vienas vyriokas demonstravimo salėje. Du — an- 
trame aukšte, priiminėja užsakymus telefonu. Nė vienas neatrodė itin 
patenkintas savo darbu. 

— O kaip viršutiniai du aukštai? 

— Spėju, sandėliavimo patalpos. Tikrai rame pastate nėra nieko, 
kas būtų verta tolesnio tyrimo. 

Abė pro tvorą pažvelgė į mėlynąjį pontiaką. 

— Jūs galėtumėte per teismą jų pareikalauti pristatyti savo finan- 
sinę dokumentaciją ir sužinoti, kur nukeliavo tie Voso penki milijonai. 

— Neturime jokio pagrindo per teismą pareikalauti bet kokios do- 
kumentacijos. 

— Kiek jums reikia įrodymų? Aš žinau, kad tai jis buvo kurjeris! 
Žinau, kuo tie žmonės verčiasi. 

— Jūsų parodymai nepalenks jokio teisėjo. Esamomis aplinkybė- 
mis, tikrai ne. — Jis atsakė atvirai — žiauriai atvirai. — Apgailestauju, 
Abe. Ber jūs taip pat gerai kaip ir aš žinote, kad turite didelių problemų 
dėl savo patikimumo. 

Ji pasijuto vėl užsiverianti nuo jo, pasiduodanti pykčiui. 

— Jūs visiškai teisus, — atkirto. — Kas manimi patikėtų? Tokia 
psiche daktare Dimateo, vėl vapaliojančia nesąmones. 

Į tuos save menkinančius žodžius jis nesureagavo. Stojo tyla ir ji 
pasigailėjo juos ištarusi. Jos įžeisto ir sarkastiško balso skambesys tartum 
pakibo tarp jųdviejų ore. 

Kurį laiką abu tylėjo. Jiems virš galvų praūžė smigdamas reaktyvi- 
nis — pro šalį šmėstelėjo jo it plėšrūno sparnų šešėlis — ir vėl pradėjo 
kilti aukštyn, blykčiojantis paskutiniuose besileidžiančios saulės spindu- 
liuose. Tik kai reaktyvinio lėktuvo gausmas nutolo, Kacka vėl prašneko: 

— Tai nereiškia, kad aš jumis netikiu. 


Ji pažvelgė į jį. 

— Niekas manimi netiki. Tai kodėl jūs turėtumėte? 

— Dėl daktaro Levio. Ir to, kaip jis numirė. — Jis žvelgė tiesiai 
prieš save, į tamsėjantį kelią. — Paprastai ne šitaip žmonės nusižudo. 
Kambaryje, kur dienų dienas niekas tavęs nesuras. Mums nepatinka įsi- 
vaizduoti savo irstančių kūnų. Norime, kad mus surastų, kol kirminai 
nepradėjo savo darbo. Kol dar nesame pajuodę ir išpampę. Kai mus dar 
galima atpažinti kaip žmones. Be to, dar yra tie visi jo sudaryti planai. 
Kelionė į Karibus. Padėkos diena kartu su savo sūnumi. Jis žvelgė į prie- 
kį, laukė ateities. — Kacka nusuko akis į šalį, į ką tik užsižiebusį tirštė- 
jančiose sutemose gatvės žibintą. — Galiausiai jo žmona, Ileinė. Man 
dažnai tenka kalbėtis su likusiomis gyvomis antrosiomis pusėmis. Kai 
kurios būna sukrėstos, kai kurios — ištiktos sielvarto. O kai kurioms tie- 
siog aiškiai palengvėja. Aš ir pats esu našlys. Prisimenu, po to, kai mano 
žmona pasimirė, kasryt vos pajėgdavau atsikelti iš lovos. O kaip elgiasi 
Ileinė Levi? Paskambina į perkraustymo kompaniją, supakuoja daiktus 
ir palieka miestą. Toks elgesys gedinčiai našlei nebūdingas. Taip žmonės 
daro, kai jaučia kaltę. Arba kai yra išsigandę. 

Abė linktelėjo. Kaip tik taip ir ji galvojusi. Kad Ileinė bijojo. 

— Paskui jūs man papasakojote apie Kanstlerį ir Henesį, — toliau 
kalbėjo jis. — Ir staiga pamatau, kad turiu reikalą ne su viena mirtimi, 
o jų virtine. Taigi Arono Levio mirtis pradeda vis mažiau ir mažiau at- 
rodyti kaip savižudybė. 

Pakilo į orą dar vienas reaktyvinis ir per jo variklių griausmą ne- 
buvo įmanoma kalbėtis. Lėktuvas pasviro į kairę, skriedamas dabar jau 
besikaupiančio virš uosto rūko pakraščiu. Reaktyviniam išnykus vakarų 
danguje, Abės ausyse tebeskambėjo jo paliktas garsas. 

— Daktaras Levis nepasikorė, — vėl prabilo Kacka. 

Abė susiraukusi pažvelgė į jį. 

— Maniau, autopsija patvirtino tą faktą. 

— Atlikome toksikologinį tyrimą ir kai ką aptikome. Atsakymą iš 
kriminologinės laboratorijos gavome tik praėjusią savaitę. 


— Kas nors išaiškėjo? 

— Jo raumeniniame audinyje rasta sukcinilcholino pėdsakų. 

Ji išpūtė į jį akis. Sukcinilcbolinas. Anesteziologai jį kasdien naudoja 
raumenų relaksacijai sukelti operacijos metu. Operacinėje tai gyvybiškai 
svarbus vaistas. O už operacinės ribų jisai sukeltų pačią siaubingiausią 
mirtį. Visišką paralyžių pilnos sąmonės žmogui. Nors nemiegantis ir 
viską suvokiantis, jis nepajėgtų judėti ar kvėpuoti. Tartum skęstų oro 
jūroje. 

Abė nurijo seiles, gerklė jai išdžiūvo. 

— Taigi tai nebuvo savižudybė. 

— Ne. 

Ji giliai atsikvėpė. Mirksnį buvo pernelyg pasibaisėjusi, kad pa- 
jėgtų kalbėti. Net nedrįso pagalvoti, kokia turėjusi būti Arono mirtis. 
plevenančiais pirštais pradėjo driektis į krantą. Meipsas nebepasirodė. 
Krovininis laivas, juodas ir tylus, šmėkšojo blėstančioje šviesoje. 

— Noriu žinoti, kas yra tame laive, — pagaliau pratarė ji. — Ir ko 
jis tenai nuėjo. — Ji siekė atidaryti automobilio dureles. 

Kacka ją sulaikė. 

— Dar ne. 

— Kada? 

— Pavažiuokime kvartalą ir sustokime. Galėsime palaukti ten. — 
Jis žvilgtelėjo į dangų, paskui — į tirštėjantį virš vandens rūką. — Ne- 


trukus sutems. 

= K jau praėjo laiko? 
— Tik apie valanda, — atsakė Kacka. 

Abė susigūžė ir nusipurtė. Vakaras dar labiau atvėso, ir automo- 
bilio viduje nuo jų alsavimo aprasojo langai. Tolumoje gatvės žibintas 
pragariškai gelsva žara nuspalvino jį gaubiantį rūką. 

— Įdomu, kad šitaip pasakėte. Tik apie valanda. Man toks jaus- 
mas, kad visa naktis. 

— Nelygu kaip žiūrėsi. Savo karjeros pradžioje daug laiko esu pra- 
leidęs stebėdamas nusikaltėlius. 

Kacka — jaunas vyrukas, skaisčiaveidis naujokėlis? Ji niekaip ne- 
pajėgė to įsivaizduoti. 

— Kas lėmė, kad tapote policininku? — paklausė. 

Jis gūžtelėjo pečiais — automobilio paramsyje tik krustelėjo šešėlis. 

— Mane tenkino šis darbas. 

— Ką gi, turbūt tai viską paaiškina. 

— Kas lėmė, kad tapote gydytoja? 

Aprasojusiame lange ji pirštu nušluostė dryžį ir įsižiūrėjo į stačia- 
kampius tarpeklius tarp laivinių konteinerių eilių. 

— Nelabai žinau, ką atsakyti. 

— Ar tai toksai sunkus klausimas? 

— Atsakymas sudėtingas. 

— Vadinasi, tai nėra taip paprasta. Tarkim, žmonijos labui. 


Dabar atėjo eilė jai gūžtelėti pečiais. 

— Žmonija kažin ar pastebėtų, kad manęs nėra. 

— Aštuonerius metus mokėtės. Paskui dar penkeri specialaus pasi- 
rengimo metai. Turėjo būti labai stipri motyvacija. 

Langas vėl aprasojo. Ji perbraukė stiklą delnu, ir susikondensavę 
vandens lašai prie odos pasirodė keistai šilti. 

— Manau, jeigu turėčiau pateikti motyvą, tai būtų mano brolis. 
Dešimties metų jį teko paguldyti į ligoninę. Daug laiko stebėjau jo gy- 
dytojus. Mačiau, kaip jie dirba. 

Kacka laukė, kol ji paaiškins daugiau. Nesulaukęs tyliai paklausė: 

— Jūsų brolis neišgyveno? 

Ji papurtė galvą. 

— Tai buvo labai seniai. 

Vėl pažvelgė į blizgančią ant savo delno drėgmę. „Šilta kaip aša- 
ros“, — pagalvojo. Ir nesaugų mirksnį pamanė, kad gal tai tikrai jos 
ašaros. Džiaugėsi, kad Kacka tyli; nesijautė pajėgianti daugiau atsakinė- 
ti į klausimus, vėl atgaivinti atmintyje skubiosios pagalbos priimamojo 
vaizdus, Pitą, gulintį ant ratukinių neštuvų, krauju aptaškytus jo nau- 
jutėlaičius teniso batelius. Kokie maži tie bateliai atrodė — kaip dešim- 
tmečiui berniukui gerokai per maži. O paskui ėjo mėnesiai, kai stebėjo 
ji gulintį komos būsenos, nykstančiu kūnu, sutrauktomis prie savęs ga- 
lūnėmis. Tą naktį, kai mirė, Abė pakėlė jį iš lovos ir sėdėjo sūpuodama 
glėbyje. Jis atrodė besvoris, gležnutis it kūdikis. 

Nieko apie tai Kackai nepapasakojo, tačiau jautė, kad jisai suprato 
viską, ką reikėjo žinoti. Bendravimas per atjautą. Nė nemanė jį turint tokį 
talentą. Tačiau Kacka ją stebino ne tik tuo, bet ir daugybe kitų dalykų. 

Jis pažvelgė į naktį ir tarė: 

— Manau, jau pakankamai tamsu. 

Juodu išlipo iš automobilio ir pro atdarus vartus įėjo į konteinerių 
parką. Rūke dunksojo krovininis laivas. Vienintelė jame šviesa — pa- 
slaptingai žalia žara, besisunkianti pro vieną iš apatinių iliuminatorių. 
Jei ne ši, laivas atrodytų apleistas. Juodu pro bokštą iš sukrautų ant kro- 


vos padėklo tuščių dėžių nuėjo ant molo. 


328 


Prie permesto į laivą trapo sustojo, klausydamiesi vandens teliūš- 
kavimo į korpusą ir gausybės metalo ir lynų girgždesių. Abu krūptelėjo 
nuo šaižaus dar vieno pakylančio reaktyvinio lėktuvo garso. Abė žvilg- 
telėjo į dangų ir, kol stebėjo tolstančias aukštyn reaktyvinio švieseles, 
patyrė dezorientuojantį jausmą, lyg ji pati skrietų erdve ir laiku. Bemaž 
ištiesė ranką pasilaikyti už Kackos. Kaip galiausiai aš atsidūriau ant to 
molo, stoviu su šiuo žmogumi? — nusistebėjo ji. — Kokios keistos įvykių 
sekos buvau atnešta į šį netikėtą savo gyvenimo tarpsnį? 

Kacka palietė jos ranką. Jo delnas buvo šiltas ir tvirtas. 

— Einu, apsidairysiu po denį. 

Jis žengė ant trapo. Vos nuėjęs kelis žingsnius sustojo ir atsigręžė 
pažiūrėti į molą. 

Už jų sutvisko ką tik įsukusios pro vartus priekinių žibintų šviesos. 
Per konteinerių parką dabar jų link riedėjo automobilis. Minifurgonas. 

Abė nesuspėjo nerti pasislėpti už dėžių. Priekinių žibintų spindu- 
liai jau išgriebė ją molo gale iš tamsos. 

Furgonas čiuoždamas staigiai sustojo. Abė dangstėsi akis nuo žilpi- 
nančios šviesos ir beveik nieko nematė, bet išgirdo atidaromas ir užtren- 
kiamas dureles. Sugurgždėjo žvyru žingsniai: vyrai pajudėjo ketindami 
užkirsti jai kelią pabėgti. 

Iš tamsos čia pat prie jos išdygo Kacka. Abė net negirdėjo, kada jis 
nubėgo nuo trapo, bet staiga atsidūrė šalia ir žengtelėjo į priekį tarp jos 
ir furgono. 

— Gerai, atsitraukite! — šūktelėjo atbėgantiems vyrams. — Mes 
nenorime jokių nemalonumų. 

Dviejų vyrų siluetai tik mirksnį stabtelėjo priekinių žibintų švieso- 
je, paskui vėl pajudėjo į priekį. 

— Praleiskite mus! — įsakė Kacka. 

Iš dalies užstojo Abei vaizdą, tad iš už jo nugaros ji beveik nema- 
tė, kas įvyko paskui. Tik suvokė, kad jisai staiga pritūpė, vienu metu 
pokštelėjo šūviai, ir kulka dzingrelėjusi rikošetavo nuo betoninio molo 


už jos. 

Abu, ji ir Kacka, sykiu metėsi už dėžių priedangos. Vėl supoškėjo 
šūviai, nuskeldami nuo dėžių medžio arplaišas, ir detektyvas prilenkė jos 
galvą prie žemės, o paskui pats paleido atsakomąją ugnį — greitai tris 
kartus paeiliui. 

Sudunksėjo atsitraukiantys žingsniai. Užpuolikai apsikeitė keliais 
trumpais žodžiais. 

Paskui kostelėjo furgono starteris, suburzgė variklis ir iš po padan- 
gų pažiro Žvyras. 

Abė pakėlė galvą pasižiūrėti. Savo siaubui, išvydo furgoną dundan- 
tį į juos, kaip griaunamąjį taraną nusitaikiusį į dėžes. 

Kacka prisitaikė ir keturis kartus iššovė, kulkos sutrupino priekinį 
atlekiančio automobilio stiklą. 

Pašėlusiu greičiu furgonas trinksėjo molu, it nebevaldomas taranas 
kryptelėjo dešinėn, paskui kairėn. 

Kacka paleido du paskutinius desperatiškus šūvius. 

Furgonas vis tiek artėjo. 

Abės sąmonėje užsifiksavo akinamai plieskiančios šviesos ir ji me- 
tėsi stačiagalviais nuo molo į dervos juodumo tamsą. 

Paniręs į šaltą vandenį jos organizmas patyrė šoką. Rankomis ir ko- 
jomis mušdama juodą vandenį, springdama iškilo į paviršių, dusinama 
jūros sūrio ir išsiliejusio dyzelinio kuro. Girdėjo viršuje ant molo šūkau- 
jančių vyrų balsus, o paskui kažkas perkūniškai pūkštelėjo. Vanduo ap- 
linkui sukunkuliavo ir užliejo jai galvą. Ji kosėdama vėl iškilo į paviršių. 
Molo gale vanduo žioravo fosforescuojančia žaluma. Furgonas smuko 
gilyn į jūrą, savo priekiniais žibintais mesdamas du vandens išsklaidytus 
šviesos pluoštus. Jam grimztant giliau, žalsva šviesa paniro į juodumą. 

Kacka. Kur Kacka? 

Abė grybšniais sukiojosi vandenyje, žvelgdama per tamsą. Paviršius 
tebegurguliavo, bangelės teliūškavo į veidą ir peršančiomis nuo sūrymo 
akimis ji stengėsi ką nors įžiūrėti. 

Išgirdo tylų pūkštelėjimą ir už kelių pėdų iš jūros išniro galva. Skir- 


damas vandenį Kacka žvilgtelėjo jos pusėn ir įsitikino, kad laikosi pa- 

viršiuje pati. Tuomet pažvelgė aukštyn, iš kur girdėjosi daugiau balsų — 
nuo laivo? Ten buvo du, galbūt trys vyrai, jų žingsniai dunksėjo molu 
pirmyn ir atgal. Jie šūkavo vienas kitam, bet balsai skambėjo iškraipytai 
ir kalba buvo nesuprantama. 

Ne anglų, — pagalvojo Abė, bet nepajėgė nustatyti, kokia tai kalba. 

Viršuje užsižiebė šviesa, prožektoriaus spindulys skrosdamas rūką 
pamažu slydo vandens paviršiumi. 

Kacka paniro. Abė pasekė juo. Plaukė panirusi kiek turėjo kvapo, 
tolyn nuo molo, juoduojančios atviros jūros link. Vis iškildavo ir iškil- 
davo, žiopčiodama burna oro, paskui vėl panirdavo. Iškilusi į paviršių 
penktą kartą, jau yrėsi visiškoje tamsoje. 

Dabar molu judėjo du žibintuvai, jų spinduliai lakstė po miglą it 
pora skvarbių akių. Kažkur netoliese supliuškėjo vanduo, paskui sušniokš- 
tė įkvepiamas oras ir Abė suprato, kad čia pat į paviršių iškilo Kacka. 

— Pamečiau ginklą, — sušvokštė jis. 

— Kas, po velnių dedasi? 

— Tik plaukite. Iki kito molo. 

Naktis staiga nušvito pribloškiamu spindesiu. Krovininis laivas 
įjungė denio prožektorius, apšviesdamas kiekvieną molo detalę. Ant tra- 
po stovėjo vienas vyras, o kitas su žibintuvu rankoje tupėjo prie molo 
krašto. Trečiasis it bokštas stūksojo šalia jų, nutaikęs į vandenį karabiną. 

— Pirmyn, — paragino Kacka. 

Abė nėrė, grybšniais irdamasi į priekį per vandens juodį. Gelmė 
visada ją baugino. O dabar plaukė per tokį tamsų vandenį, kad galėjo nė 
nebūti dugno. Ji iškilo dar įkvėpti oro, bet, atrodė, šio vis stinga, kad ir 
kiek giliai žiopčiojo. 

— Abe, plaukit! — ragino Kacka. — Tik nusikaskit iki to kito molo! 

Ji atsigręžė pažiūrėti į krovininį laivą. Pamatė, kad prožektorių 
šviesos pluoštai seka kiekvieną stambesnį racilą vandens paviršiuje. Kad 
spindulys slysta jų link. 

Ji vėl panėrė. 


Kai abu pagaliau išsikapanojo į sausumą, Abė vos įstengė judinti 

galūnes. Išropojo į krantą slidžiais nuo alyvos ir jūros žolių akmenimis, 
kriauklelės žeidė kelius. Susirietusi patamsyje išsivėmė į vandenį. 

Kacka paėmė ją už rankos, prilaikė. Ji taip drebėjo nuo tampymo, 
kad, manė, turbūt subyrėtų į gabalėlius, jeigu jis nebūtų pagelbėjęs. 

Pagaliau skrandyje nieko nebeliko. Nusilpusi, ji pakėlė galvą. 

— Jau geriau? — sukuždėjo jis. 

— Baisiai šalta. 

— Tuomet pasiieškokime, kur sušilti. — Jis pasižiūrėjo į dunksantį 
aukštai ties jais molą. — Manau, mums pavyks užsikeberioti tais suvers- 
tais betono luitais. Pabandom. 

Juodu drauge repečkojosi aukštyn, slysdami ir čiuoždami slidžiais 
nuo samanų ir jūržolių luitais. Kacka užsiropštė ant molo pirmas, tada 
pasilenkė ir užtempė ją pas save. Juodu atsiklaupė. 

Staiga rūką perskrodė prožektoriaus spindulys, abu išgriebdamas 
į šviesą. 

Tuoj už Abės nuo betono rikošetu atšoko kulka. 

— Judam! — sušuko Kacka. 

Juodu pasinešė molu. Prožektoriaus spindulys persekiojo įkandin, 
zigzagais švysčiodamas per tamsą. Abu jau pabėgo nuo molo ir skuodė 
konteinerių parko link. Aplinkui kulkos žėrė žvyrą. Priekyje dunksojo 
konteineriai, sustatyti milžinišku šešėlių labirintu. Juodu nėrė už arti- 
miausios jų eilės, girdėdami į metalą dzingsinčias kulkas. Paskui apšau- 
dymo ugnis liovėsi. 

Abė stabtelėjo atgauti kvapo. Buvo vis dar išsekusi nuo plaukimo, 
nusilpusi po vėmulio jūros vandeniu. Ir dabar taip drebėjo, kad pynėsi 
kojos. 

Balsai priartėjo. Atrodė, sklido iš dviejų pusių. 

Kacka sugriebė ją už rankos ir nusitempė gilyn į konteinerių labi- 
rintą. 

Pribėgę eilės galą, juodu pasuko kairėn ir lėkė toliau. Paskui abu 
sustojo. 


Tolimajame eilės gale sumirkčiojo šviesa. 

Jie priešais mus! 

Kacka metėsi dešinėn, įsuko į kitą eilę. Vienas ant kito sukrauti 
konteineriai iš abiejų pusių kilo virš jų it gilaus tarpeklio sienos. Juodu 
išgirdo balsus ir vėl pakeitė kryptį. Jau buvo tiek daug kartų sukę, kad 
Abė nebesusigaudė, ar jie juda ratais, nebesusigaudė, ar jau bėgo tuo 
keliu vos prieš kelias sekundes. 

Prieky vėl sušokčiojo šviesa. 

Juodu apsisuko sprukti atgal. Ir pamatė mirksint kito žibintuvo 
spindulį. Tas švysčiojo į šonus, artėdamas jųdviejų link. 

Jie priešais mus. Ir už nugaros. 

Apimta panikos, ji kluptelėjo atatupsta. Siekusi ranka prisilaikyti, 
užčiuopė plyšį tarp dviejų konteinerių. Tarpas buvo toks siauras, kad vos 
galėtum į jį įtilpti. 

Žibintuvo spindulys sumirkčiojo dar arčiau. 

Pačiupusi Kacką už rankos, ji įsispraudė į plyšį, nusitempdama 
paskui save ir jį. Per voratinklių filigraną skverbėsi vis giliau ir giliau, kol 
atsimušė į gretimo konteinerio sieną. Kelio į priekį nebebuvo. Juodu 
papuolė į spąstus, ankštai įstrigę į ertmę, siauresnę už karsto. 

Žingsnių gurgždesys žvyru artėjo. 

Kackos ranka suspaudė jai plaštaką, bet jo prisilytėjimas nė kiek 
nenuramino Abės panikos. Širdis daužėsi krūtinėje. Žingsniai dar labiau 
priartėjo. 

Dabar ji girdėjo balsus — vienas vyras šaukė kitą, paskui antrasis 
atsiliepė tokia pat nepažįstama kalba. O gal dėl ūžaujančio jai ausyse 
kraujo žodžiai skambėjo taip iškreiptai, kad jų nebuvo įmanoma su- 
prasti? 

Šviesa prašokčiojo pro plyšio angą. Dvejetas vyrų stovėjo visai šalia, 
sprendžiant iš kalbos tono, suglumę. Tereikėjo jiems pašviesti žibintu- 
vais į tarpą, ir būtų ten pamatę savo grobį. Kažkuris paspyrė koja gruntą 
ir į konteinerį subarškėjo akmenėliai. 

Abė užsimerkė, pernelyg sukaustyta siaubo, kad pajėgtų žiūrėti, kai 


tas žibintuvo spindulys užlies šviesa jųdviejų slėptuvę. Kacka tvirčiau 

sugniaužė jai delną. Nuo įtampos ji visa pastiro, kvėpavo tankiai ir negi- 
liai. Išgirdo batą vėl brūkštelint per žvyrą, vėl pažiro akmenėliai. 

Paskui žingsniai nutolo. 

Abė nedrįso pajudėti. Nebuvo tikra, ar įstengs pajudėti, kojos atro- 
dė tartum surakintos. Po kažin kiek metų, — pagalvojo, — mane suras 
čia stovinčią — mano sukaustytus iš siaubo griaučius. 

Pirmasis sujudėjo Kacka. Pasislinko arčiau plyšio angos apsidairyti 
ir abu išgirdo čirkšt. Įsiplieskė ir užgeso liepsnelė — kažkas brūkštelėjo 
degtuką. Kacka sustingo vietoje. Per tamsą atplaukė cigaretės dūmas. 

Iš kažkur negarsiai šūktelėjo vyriškis. 

Cigaretės rūkalius atsakydamas suniurnėjo, o paskui jo žingsniai 
nutolo. 

Kacka vis nejudėjo. 

Juodu liko sustingę, susikibę rankomis, nė katras nedrįsdamas 
šnibžtelėti nė žodžio. Dusyk girdėjo savo persekiotojus einant pro šalį ir 
abu kartus vyrai nuslinko tolyn. 

Pasigirdo tolimas dundesys, lyg kažkur ties horizontu grumėtų per- 
kūnija. 


O paskui ilgai juodu nieko negirdėjo. 


Tik po kelių valandų abu galiausiai išlindo iš savo slėptuvės. Nutyki- 
nę konteinerių eilėmis sustojo prie kranto. Baugu, bet niekas netrikdė 
nakties tylos. Rūkas išsisklaidė ir danguje silpnai spingsėjo žvaigždės, 
nublukintos didmiesčio žiburių pašvaistės. 

Ant kito molo buvo tamsu. Nesimatė nei žmonių, nei šviesų, nei 
žaliai spingsinčio iliuminatoriaus. Tik į jūrą šovėsi ilgas žemas betoninio 
molo siluetas ir nuo vandens atsispindėjo mėnesiena. 


Krovininis laivas buvo dingęs. 

ardiomonitoriaus pavojaus signalas pašėlo cypti — ekrane brėžėsi 


chaotiško mirties šokio linija. 


— Pone Vosai. — Viena seselė sugriebė Viktorą Vosą už rankos ir 
pamėgino atitraukti nuo Ninos lovos. — Daktarams reikia vietos dar- 
bui. 

— Aš Ninos nepaliksiu. 


— Pone Vosai, kol jūs čia, jie negali dirbti. 

Vosas iš visų jėgų nukratė nuo savęs seselės ranką, ir moteris susi- 
gūžė lyg nuo smūgio. Jis liko stovėti prie savo žmonos lovos, įsitvėręs į 
kojūgalio rėmą taip tvirtai, kad pabalę krumpliai atrodė it pliki kaulai. 

— Traukitės, — nuskambėjo komanda. — Visiems atgal. 

— Pone Vosai! — pro sąmyšį kirto daktaro Arčerio balsas. — Jūsų 
žmonai turime panaudoti elektrošoką! Zučtuojau privalote pasitraukti 
nuo lovos. 

Viktoras paleido rėmą ir žingtelėjo atgal. 

Ninos kūną sukrėtė vienas stiprus, žiaurus elektrošoko smūgis. Juk 
yra per maža, per silpna, kad su ja būtų šitaip elgiamasi! Užsiutęs Vosas 
žengtelėjo į priekį, ketindamas nublokšti defibriliatoriaus plokšteles. Bet 
sustojo. 

Monitoriaus ekrane virš lovos dantyta linija pakito į virtinę ramių, 
ritmiškų svyravimų. Vosas išgirdo kažką su palengvėjimu atsidūstant ir 
pasijuto pats staigiai iškvepiąs orą. 


— Sistolinis šešiasdešimt. Pakilo iki šešiasdešimt penkių. 

— Regis, ritmas laikosi. 

— Sistolinis pakilo iki septyniasdešimt penkių. 

— Gerai, paleiskite lašelinę. 

— Ji judina ranką. Galime fiksuoti riešą? 

Viktoras prasibrovė pro seseles prie Ninos. Niekas nebandė jo su- 
stabdyti. Jis paėmė žmonos ranką ir prispaudė sau prie lūpų. Pajuto jos 
odos skonį, savo ašarų sūrymą. 

Lik su manimi. Meldžiu, meldžiu, lik su manimi. 

— Pone Vosai? — lyg labai iš tolo pašaukė jį balsas. Atsisukęs prie- 
šais save pamatė daktarą Arčerį. 

— Galėtume išeiti už durų? — paklausė Arčeris. 

Vosas papurtė galvą. 

— Šiuo metu jos būklei niekas negresia, — patikino Arčeris. — 
Visi tie žmonės gerai ja rūpinasi. Liksime čia pat prie palatos. Man reikia 
su jumis pasikalbėti. Dabar. 

Pagaliau Vosas linktelėjo. Švelniai padėjo Ninos ranką ant lovos ir 
nusekė paskui Arčerį iš mažučio bokso. 

Juodu drauge stovėjo tykiame Intensyviosios terapijos skyriaus 
kampe. Vakarui šviesos buvo pritemdytos ir žalio monitorių ekranų švy- 
tėjimo fone matėsi tyliai sėdinčios ir juos stebinčios seselės siluetas. 

— Transplantacija atidėta, — pranešė Arčeris. — Iškilo problemų 
dėl organo paėmimo. 

— Kaip suprasti? 

— Šiandien persodinti neįmanoma. Teks atidėti rytojui. 

Vosas žvilgtelėjo į savo žmonos boksą. Pro užuolaida neužtrauktą 
langą matė judant jos galvą. Nina peikėjosi. Iurįs būti prie jos. 

— Rytoj nieko bloga neturi atsitikti. 

— Ir neatsitiks. 

— Taip man pasakėte ir po pirmos transplantacijos. 

— Ne visada pavyksta nuslopinti organo atmetimo reakciją. Kad ir 
kaip stengiamės nuo jos apsaugoti, visko pasitaiko. 


— Iš kur man žinoti, kad vėl nepasitaikys? Su antrąja širdimi? 

— Negaliu pažadėti. Bet šiuo metu, pone Vosai, neturime alter- 
natyvos. Ciklosporinas nuvylė. Be to, jai išsivystė anafilaksinė reakcija į 
OKT-3*. Nebeliko nieko kita, kaip tik dar viena transplantacija. 

— Ji tikrai bus rytoj atlikta? 

Arčeris linktelėjo. 

— Pasistengsime, kad būtų. 

Kai Vosas sugrįžo į palatėlę, Nina buvo dar ne visai atgavusi są- 
monę. Tiek daug kartų anksčiau jisai stebėdavo ją miegančią. Per ilgus 
metus įsidėmėjo jos veido permainas. Švelnias raukšleles, susidarančias 
burnos kampuose. Palengva įdumbančius skruostus. Naują žilsvumo 
sruogelę plaukuose. Visų ligi vieno tų pokyčių gedėjo, nes jie jam pri- 
minė, kad jųdviejų kelionė drauge — ne kas daugiau, kaip tik laikina 
slinktis šalta ir nykia amžinybe. 

Ir vis dėlto visus ligi vieno tuos pokyčius mylėjo, nes tai buvo jos 
veidas. 

Nina atsimerkė tik po kelių valandų. Iš pradžių jis nepajuto, kad 
žmona jau nemiega. Sėdėjo iš nuovargio nusmukusiais pečiais ant kėdės 
prie Ninos lovos, kai kažkas privertė jį pakelti galvą ir pasisukti į ją. 

Žiūrėjo į jį. Atlenkė delną, tylomis reikalaudama, kad jis prisilies- 
tų. Pakėlė jos ranką ir pabučiavo. 

— Viskas bus gerai, — sušnabždėjo ji. 

Jis nusišypsojo. 

— Taip. Taip, žinoma, bus gerai. 

— Aš buvau laiminga, Viktorai. Tokia laiminga... 

— Abu buvome. 

— Bet dabar teks išmokti leisti man išeiti. 

Viktoro šypsena išblėso. Jis papurtė galvą. 

— Nekalbėk taip. 

— Tu turi dar tiek daug ateityje nuveikti. 

— O kodėl ne mudu? — Dabar jis laikė jos plaštaką abiem ranko- 


Imunosupresantas (dar vadinamas muromonabu) — vaistas, skiriamas pacientams po 
transplantacijos, ūminei organo atmetimo reakcijai slopinti. 


337 


mis — kaip žmogus, mėginantis sulaikyti išvarvantį vandenį. — Tu ir 
aš, Nina, nesame kaip visi kiti! Mes visada tai sakydavome vienas kitam. 
Prisimeni? Kad esame kitokie. Ypatingi. Ir kad nieko negali mums at- 
sitikti. 

— Ber kai kas atsitiko, — sumurmėjo ji. — Kai kas atsitiko man. 

— Ir aš tuo pasirūpinsiu. 

Ji nutylėjo, tik liūdnai palingavo galva. 

Jam pasirodė, kad paskiausia, ką pamatė Ninai vėl užsimerkiant — 
tai tylaus maišto žvilgsnį jos akyse. Pažvelgė į jos plaštaką, kurią taip 
savininkiškai laikė, ir pamatė, kad ta susigniaužė į kumštį. 


Buvo beveik vidurnaktis, kai detektyvas Lundkvistas išsodino Abę prie 
jos paradinių durų. Ji pamatė, kad Marko automobilio įvažoje dar 
nėra. Įėjusi į namą pajuto šio tuštumą taip aiškiai, kaip žmogus jaučia 
atsivėrusią prie savo kojų prarają. „Jį turbūt skubiai iškvietė į ligoni- 
nę,“ — pagalvojo Abė. Neretai pasitaikydavo, kad jis vėlai naktį palik- 
davo namus, iškviestas į Beisaidą tvarkyti šautinės ar durtinės žaizdos. 
Mėgino jį įsivaizduoti — kaip ir anksčiau daug kartų — mėlyna kauke 
pridengtu veidu, sutelktu žemyn žvilgsniu operacinėje, bet nepajėgė 
to vaizdo prišaukti į mintis. Tartum atmintis, ankstesnė realybė, būtų 
išsitrynusi. 

Ji nuėjo prie telefono atsakiklio, vildamasi, kad jis paliko jai įrašytą 
balso žinutę. Tačiau rado du pranešimus, abu iš Vivianos, ir jos paliktą 
telefono numerį su kitos valstijos kodu. Ji tebebuvo Berlingtone. Dabar 
jau vėlu jai atskambinti. Pamėginsianti rytą. 

Viršuje ji nusivilko šlapius drabužius, sumetė juos į skalbyklę ir 
nuėjo po dušu. Pastebėjo, kad plytelės sausos; šįvakar Markas dušu nesi- 
naudo. Nejau išvis nebuvo grįžęs namo? 

Kol ant pečių liejosi karštas vanduo, stovėjo užsimerkusi, mąsty- 
dama. Baimindamasi to, ką turės pasakyti Markui. Atėjo metas atvirai 


su juo pasikalbėti, pareikalauti atsakymų. Netikrumą tverti tapo sunku. 

Nusipraususi po dušu, ji atsisėdo ant lovos ir išsiuntė Markui į pra- 
nešimų gaviklį žinutę. Nustebo, kai telefonas bemaž iškart suskambo. 

— Abe? — Ne Marko, bet Kackos balsas. — Tik noriu pasiteir- 
auti, ar jums viskas gerai. Skambinau prieš kelias minutes, bet niekas 
neatsiliepė. 

— Buvau po dušu. Jaučiuosi puikiai. Laukiu grįžtant namo Marko. 

Pauzė. 

— Jūs viena? 

Nuo susirūpinusio jo tono ji šyptelėjo. Tik bent kiek pakrapštyk jo 
šarvą ir po šiuo vis dėlto rasi tikrą žmogų. 

— Taip, bet užrakinau visas duris ir langus, — atsakė ji. — Kaip 
man patarėte. — Per telefoną ji girdėjo fone balsų dūzgesį, policijos 
radijo stotelės treškesius ir įsivaizdavo jį stovintį toje prieplaukoje, blyk- 
sint į veidą mėlyniems švyturėliams. 

— Kas ten dedasi? — paklausė ji. 

— Laukiame atvykstant narų. Įranga jau parengta. 

— Iš tikrųjų manote, kad vairuotojas įstrigęs minifurgone? 

— Bijau, taip. 2 

Jis sunkiai atsiduso. Atrodė toks nuvargęs, kad ji užjaučiamai pra- 
tarė: 

— Turėtumėte grįžti namo, Kacka. Jums reikia karšto dušo ir viš- 
tienos sultinio. Toks mano receptas. 

Jis nusijuokė. Keistas garsas, tokio iš jo niekada anksčiau nebuvo 
girdėjusi. 

— Jeigu tik man pavyks surasti vaistinę, kuri jį išpildys. 

Kažkas jį užkalbino. Turbūt koks nors kitas faras, klausiantis apie 
kulkų trajektorijas. Kacka pasisuko jam atsakyti, paskui vėl prašneko į 


telefoną. 

— Turiu eiti. Jums tikrai ten gerai? Gal verčiau apsistotumėte vieš- 
butyje? 

— Nėra reikalo. 

— Gerai. — Ji išgirdo Kacką vėl atsidūstant. — Bet noriu, kad 

rytą paskambintumėte spynų meistrui. Tegul jis visose duryse įstato au- 
tomatinius užšovus. Ypač jeigu numatote daug naktų būti namie viena. 

— Taip ir padarysiu. 

Trumpam stojo tyla. Jis turėjo skubių reikalų, tačiau, atrodė, delsė, 
nenorėjo nutraukti pokalbio. Galiausiai tarė: 

— Rytą dar paskambinsiu pasitikrinti, kaip jums. 

— Dėkui, Kacka. — Ji padėjo ragelį. 

Vėl pasiuntė žinutę Markui į pranešimų gaviklį. Paskui atsigulė ant 
lovos ir laukė, kol jis paskambins. Nepaskambino. 

Slinko valandos. Ji mėgino tvardyti vis stiprėjančius būgštavimus, 
svarstė visas galimas priežastis, kodėl jis neatsiliepia. Galbūt miega vie- 
name iš ligoninės budinčiųjų gydytojų kabinetų. O gal sugedęs praneši- 
mų gaviklis. Gal plaunasi rankas, todėl nekviečiamas iš operacinės. 

Arba gal jau negyvas. Kaip Aronas Levis. Kaip Kansileris ir Henesis. 

Ji vėl pasiuntė signalą į pranešimų gaviklį. Paskui dar kartą. 

Trečią valandą paryčiui telefonas pagaliau suskambo. Ji kaipmat 
atsibudo ir čiupo ragelį. 

— Abe, čia aš, — linijoje sutreškėjo Marko balsas, lyg skambintų 
iš labai toli. 

— Nežinau kiek valandų mėginau tau prisiskambinti. Kur esi? 

— Automobilyje, šiuo metu važiuoju į ligoninę. — Jis kiek parylė- 
jo. — Abe, mudviem reikia pasikalbėti. Kai kas... pasikeitė. 

— Nori pasakyti, tarp mudviejų? — tyliai paklausė. 

— Ne. Ne, su tavimi tai neturi nieko bendra. Niekada neturėjo. 
Tai liečia mane. Tu tik buvai įsiurbta, Abe. Mėginau įkalbėti, kad atsi- 
trauktų, bet jie jau per toli nuėję. 

— Kas tokie? 

— Grupė. 

Kitą klausimą ji bijojo užduoti, bet nebuvo pasirinkimo. 

— Visi jūs? Visi įsivėlę? 

— Jau nebe. — Ryšys trumpam nusilpo ir ji girdėjo lyg pro šalį 


skriejančio transporto ūžesius. Marko balsas vėl sustiprėjo. — Mudu 

su Mohandu šiąnakt apsisprendėme. Aš buvau pas jį namuose. Mudu 
kalbėjomės, lyginome savo užrašus. Abe, mes guldome savo galvas ant 
trinkų, bet nusprendėme, kad metas visa tai baigti. Nebegalime taip 
ilgiau tęsti. Mudu su Mohandu ketiname tą reikalą plačiai paviešinti, 
ir tegul visi užsikruša. Beisaidas teužsikruša. — Trumpam nutilo, nes 
balsas jam užlūžo. — Buvau bailys. Atleisk man. 

Ji užsimerkė. 

— "Tu žinojai. Visą laiką žinojai. 

— Žinojau tik ai 44 — ne viską. Nė nenumaniau, kaip toli Arče- 
ris yra nuėjęs. Nenorėjau žinoti. Paskui tu pradėjai uždavinėti visus tuos 
klausimus. Ir nebegalėjau ilgiau slėptis nuo tiesos... — Jis giliai atsiduso 
ir sušnabždėjo: — Tai mane pražudys, Abe. 

Ji tebegulėjo užsimerkusi. Mintyse matė jį tamsiame automobilyje, 
viena ranka ant vairo, kita — laikantį mobilųjį telefoną. Įsivaizdavo ne- 
laimingą jo veidą, bet taip pat ir drąsų, užvis svarbiausia, drąsų. 

— Myliu tave, — sukuždėjo jis. 

— Grįžk namo, Markai. Prašau. 

— Dar negaliu. Susitinku su Mohandu ligoninėje. Norime surasti 
tuos duomenis apie donorus. 

— Ar žinai, kur jie saugomi? 

— Šiek tiek numanome. Esame tik dviese, tad gali užtrukti nema- 
žai laiko raustis po visas bylas. Jeigu tu mums padėtum, galbūt suspėtu- 
me iki ryto jas peržiūrėti. 

Abė atsisėdo lovoje. 

— Šiaip ar taip, šiąnakt vis tiek turbūt neužmigsiu. Kur susitinki 
su Mohandu? 

— Medicinos archyve. Jis turi raktą. — Markas dvejojo. — Tu 
tikrai nori į tai veltis, Abe? 

— Noriu būti ten kur ir žw. Viską darysime drauge. Gerai? 

— Gerai, — tyliai atsakė jis. — Tad netrukus pasimatom. 

Po penkių minučių Abė išėjo pro paradines duris ir įsėdo į automo- 


bilį. 

Vakarų Kembridžo gatvės buvo tuščios. Ji įsuko į Memorialo alėją ir 
palei Čarlzo upę važiavo pietų kryptimi Upės gatvės tilto link. Penkiolika 
po trijų nakties, bet neprisiminė, kada dar jautėsi tokia žvali. Tokia gyva. 

Pagaliau mes juos įveiksime, — mąstė. — Ir padarysime tai drauge. 
Gaila, kad tik dabar, o ne iš pat pradžių. 

Ji pervažiavo tiltą ir pasuko į estakadą kilti mokamosios magistralės 
link. Tokiu laiku eismas buvo menkas ir ji nesunkiai įsijungė į retą rytų 
kryptimi skubantį transportą. 

Už trijų su puse mylios mokamoji magistralė baigėsi. Abė persiri- 
kiavo į kitą eismo juostą, rengdamasi posūkiui į Pietų greitkelio nuova- 
žą. Jau sukdama į ją, staiga užpakalinio vaizdo veidrodėlyje pamatė iš 
paskos porą plieskiančių priekinių automobilio žibintų. 

Ji padidino greitį ir įsiliejo į greitkelį pietų link. 

Priekiniai žibintai iš paskos priartėjo, aukštai nukreipta šviesa aki- 
namai atsispindėjo nuo jos užpakalinio vaizdo veidrodėlio. Ar ilgai lai- 
kėsi jai iš paskos? Ji nežinojo. Ber dabar ją vijosi it du iš pragaro ištrūkę 
šikšnosparniai. 

Ji paspaudė greičiau. 

Taip par ir tas kitas automobilis. Staiga jis metėsi kairėn į gretimą 
eismo juostą ir priartėjo tiek, kad abu automobiliai lėkė beveik pagrečiui. 

Abė žvilgtelėjo į šoną. Kito automobilio langas nusileido ir ji su- 
spėjo pamatyti vyro siluetą dešinėje, keleivio sėdynėje. 

Paniškai nuspaudė akceleratorių iki grindų. 

Per vėlai pastebėjo tiesiai priešais save eismo juostoje sustojusį au- 
tomobilį. Staigiai numynė stabdžius. Jos automobilis apsisuko ir trenkė- 
si į betoninį atitvarą. Staiga pasaulis pasviro į šoną. Paskui viskas vertėsi 
ir vertėsi kūliais. Ji matė tamsą ir šviesą. Tamsą ir šviesą. 


Paskui — tik tamsa. 


— ... kartoju, čia keturiasdešimt pirmoji mobilioji brigada. Numatomas 


atvykimo laikas — už trijų minučių. Supratote? 

— Supratau, keturiasdešimt pirmoji. Kaip pagrindinės gyvybinės 
funkcijos? 

— Sistolinis kraujospūdis laikosi prie devyniasdešimt penkių. Pul- 
sas — šimtas dešimt. Lašinamas fiziologinis. Ei, ji lyg ir sujudėjo. 

— Laikykite ją imobilizuotą. 

— Uždėjome jai kaklo ir nugaros įtvarus. 

— Gerai, mes pasirengę ir laukiame jūsų. 


— Beisaidai, už minutės pasimatome... 


... Šviesa. Ir skausmas. Aštrus, sproginėjantis galvoje. 

Pamėgino rėkti. Bet joks garsas nėjo iš gerklės. Pamėgino nusisukti 
nuo tos veriančios šviesos, bet kaklas atrodė tartum įstrigęs smaugian- 
čiame gniaužte. Manė, kad jeigu tik pavyktų ištrūkti iš tos šviesos ir vėl 
nugrimzti į tamsą, skausmas atsitrauktų. Iš visų jėgų rangėsi, stengda- 
masi išsivaduoti iš galūnes surakinusio paralyžiaus. 

— Abe, Abe, nejudėkite! — įsakė kažkieno balsas. — Turiu pasi- 
žiūrėti į jūsų akis. 

Ji persikreipė į kitą pusę, pajuto riešus ir čiurnas veržiančius pan- 
čius. Ir sumojo, kad ne paralyžius trukdo jai judėti. Esanti pririšta, visos 
keturios galūnės diržais pritvirtintos prie ratukinių neštuvų. 

— Abe, aš daktaras Vetigas. Pažiūrėkit į mane. Pažiūrėkit į šviesą. 
Nagi, atsimerkite. Atsimerkite. 

Ji atsimerkė, prisivertė laikyti akis atmerktas, nors jo rašiklinio ži- 
bintuvėlio spindulys lyg durklas smeigė kiaurai kaukolę. 

— Sekite šviesą. Nagi. Gerai, Abe. Puiku, abu vyzdžiai reaguoja. 
Akių judesiai normalūs. — Ačiū Dievui, žibintuvėlis užgeso. — Bet vis 
tiek reikia kompiuterinės tomografijos. 

Abė jau pajėgė skirti apybrėžas. Plieskiančios iš viršaus lempos iš- 
sklidusios šviesos fone matė daktaro Vertigo galvos šešėlį. Jos regos lauko 


periferijoje aplinkui judėjo taip pat kitos galvos, o toliau it debesis ban- 

gavo balta, privatumą sauganti užuolaida. Skausmas dūrė į kairę alkūnę; 
ji krūptelėjo. 

— Ramiau, Abe. — Moters balsas, švelnus, raminantis. — Turiu 
paimti kraujo. Visai nejudėkite. Reikia pripildyti keletą mėgintuvėlių. 

Dabar trečias balsas: 

— Daktare Vetigai, rentgenas paruoštas. 

— Minutėlę, — atsakė Vetigas. — Reikėtų storesnio vamzdelio 
intraveninei. Duokite šešiolikto numerio. Paskubėkite, žmonės. 

Abė pajuto dar vieną dūrį, šįkart į dešinę ranką. Skausmas nuvėrė 
iki pat sutrikusios sąmonės ir staiga bauginamai praskaidrino protą. Ji 
tiksliai suvokė, kur esanti. Neprisiminė, kaip čia pateko, bet žinojo, kad 
tai Beisaido skubiosios pagalbos skyriaus priimamasis ir kad turėję atsi- 
tikti kas nors baisaus. 

— Markai, — ištarė ir pamėgino atsisėsti. — Kur Markas? 

— Nejudėkite! Išsitrauks lašelinė! 

Kažkieno delnas apgniaužė jos alkūnę ir prispaudė ranką prie neš- 
tuvų. Tvirtai, ne itin švelniai. Visi kėlė jai skausmą, badė adatomis, laikė 
prispaudę kaip kokį sugautą žvėrį. 

— Markai! — sušuko ji. 

— Abe, paklausykite. — Vėl Vetigas, jo balsas žemas ir nekan- 
trus. — Mes mėginame surasti Marką. Tikrai netrukus čia bus. O kol 
kas turite su mumis veikti išvien, antraip negalėsime jums padėti. Ar 
suprantate? Abe, ar suprantate? 

Ji pažvelgė aukštyn į tą veidą ir apmirė. Kiek daug kartų anksčiau, 
būdama rezidentė, pasijausdavo nedrąsiai, susidūrusi su jo beaistrėmis 
mėlynomis akimis. O dabar, diržais pririšta, bejėgė, jautėsi labiau negu 
nedrąsiai, iš tiesų — baisiai išsigandusi. Apsidairė po priimamąjį, ieško- 
lašelinę, pildė krauju mėgintuvėlius ir stebėjo gyvybines funkcijas. 

Išgirdo čiūžtelint atitraukiamą užuolaidą, pajuto trūktelėjimą — 
ratukiniai neštuvai pajudėjo iš vietos. Dabar virš jos bėgo lubos, blyk- 


čiodamos virtine šviesų, ir ji suprato esanti vežama į ligoninės gilumą. Į 


344 


patį priešo teritorijos centrą. Nė nemėgino kovoti; laikančių diržų neį- 
manoma įveikti. Mąstyk, — ragino save. — Privalai mąstyti. 

Pasuko už kampo, į rentgeną. Dabar ties jos ratukais palinko kito 
vyro veidas. Tomograto laboranto. Draugo ar priešo? Ji nebežinojo. 
Buvo perkelta ant stalo, per krūtinę ir klubus užsegti diržai. 

— Visiškai nejudėkite, — įsakė laborantas, — antraip mums teks 
viską pakartoti. 

Skeneriui slystant virš galvos, ją staiga apėmė klaustrofobija. Prisi- 
minė, kaip kiti pacientai apibūdindavo skenavimą kompiuteriniu tomo- 
grafu: /yg tavo galvą įgrūstų į pieštukų drožtuvą. Abė užsimerkė. Aparatas 
ciksėjo ir sukosi jai apie galvą. Ji bandė mąstyti, prisiminti savo avariją. 

Prisiminė, kaip įsėdo į automobilį. Kaip įvažiavo į mokamąją ma- 
gistralę. Paskui atminties juostelėje sekė tarpas. Retrogradinė amnezija, 
pati avarija — visiška tuštuma. Bet įvykiai iki tol sąmonėje pamažu pra- 
dėjo ryškėti. 

Kol skenavimas baigėsi, jai pavyko sudėlioti pakankamai atminties 
fragmentų, kad suprastų, ką toliau daryti. Jeigu norinti išlikti gyva. 

Tylomis pagelbėjo sau, kai tomografo laborantas perkėlė ją atgal 
ant ratukų — iš tikrųjų tiek pagelbėjo, kad laborantas užsegė tik diržą 
per krūtinę, o riešus prilaikančiuosius paliko laisvus. Paskui ją išstūmė į 
rentgeno laukiamąjį. 

— Iš skubiosios pagalbos priimamojo atvyks jūsų pasiimti, — pa- 
sakė. — Jeigu manęs reiks, pašaukite. Būsiu čia pat, gretimame kamba- 
ryje. 

Pro atdaras duris ji girdėjo jį kalbant telefonu. 

— Taip, čia tomografija. Jau viską baigėme. Daktaras Bleizas dabar 
peržiūrinėja skenogramą. Ateisite jos pasiimti? 

Abė ištiesė ranką ir tyliai atsegė krūtinės diržą. Atsisėdusi pajuto 
kambarį sukantis. Susispaudė delnais smilkinius ir viskas tartum sugrįžo 
į fokusą. 

Lašelinė. 


Nusiplėšė nuo rankos pleistrą, susiraukdama iš skausmo, ir išsi- 


345 


traukė kaniulę. Iš vamzdelio ant grindų nuvarvėjo fiziologinio tirpalo. 
Į tai ji nekreipė dėmesio, tik susitelkė sustabdyti kraujavimą iš venos. 
Po dūrio šešiolikto numerio adata liko nemenka skylė. Nors stipriai už- 
spaudė ją pleistru, kraujas vis tiek sunkėsi. Bet dabar nėra laiko sukti dėl 
to sau galvos. Juk ateina jos pasiimti. 

Ji nulipo nuo ratukų ir basomis pėdomis pataikė į fiziologinio kla- 
ną. Gretimame kambaryje laborantas šluostė tomografo stalą. Girdėjo 
lignino šiugždesį, barkštelint metalinės šiukšliadėžės dangrį. 

Ji nusikabino nuo durų kablio laboratorinį chalatą ir apsisiautė juo 
ant ligoninės marškinių. Vien nuo šių nedidelių pastangų kone visai 
išseko. Pajudėjusi durų link stengėsi mąstyti, įžvelgti pro baltą skausmo 
ūką. Kojas statė vangiai, tartum bristų per slankųjį smėlį. Ji išsmuko į 
koridorių. 

Tas buvo tuščias. 

Tebevilkdama kojas kaip per slankųjį smėlį, ji slinko koridoriumi, 
vis pasiremdama į sieną. Pasuko už kampo. Tolimajame koridoriaus gale 
buvo avarinis išėjimas. Sukaupusi visas jėgas pamažu žengė į priekį mąs- 
tydama: „Jeigu tik įstengsiu pasiekti tas duris, būsiu saugi.“ 

Kažkur už savęs, tartum iš labai toli, išgirdo balsus. Skubiai trep- 
sinčius žingsnius. 

Metėsi prie avarinių durų skląsčio, atstūmė jį ir išvirto į naktį. 
Pratrūko skambėti aliarmo signalai. Iškart leidosi bėgti, paniškai spru- 
ko patamsy. Paknopstom nuo šaligatvio įpuolė į automobilių aikštelę. 
Nuogus padus žeidė sudužusio stiklo trupinėliai ir žvirgždas. Negalvojo, 
kur bėga, mintyse neturėjo jokio tikslo, kurį reikėtų pasiekti, tik žinojo, 
kad privalo atsidurti kuo toliau nuo Beisaido. 

Iš paskos suskambo balsai. Šūksnis. 

Atsigręžusi pamatė pro Skubiosios pagalbos skyriaus duris išbėgant 
tris apsaugininkus. 

Ji nėrė už automobilio — per vėlai. Jie jau pastebėjo ją. 

Vėl pašoko ir puolė bėgti, bet kojos neklausė. Lankstrydamasi tarp 


sustatytų automobilių ji vis klupinėjo. 

Persekiotojų žingsniai trinksėjo vis arčiau iš visų pusių. 

Ji pasuko kairėn tarp dviejų pastatytų automobilių. 

Apsaugininkai ją apsupo. Vienas sučiupo už kairės rankos, kitas — 
už dešinės. Ji spardėsi, daužė kumščiais, mėgino jiems įkąsti. 

Bet jų jau buvo trys ir tempė ją į Skubiosios pagalbos skyriaus pri- 
imamąjį. Atgal pas daktarą Vetigą. 

— Jie mane nužudys! — rėkė ji. — Paleiskite! Jie mane nužudys! 

— Niekas jūsų nenuskriaus, ponia. 

— Jūs nesuprantate! Jūs nesuprantate! 

Atlapotos skubiosios pagalbos priimamojo durys. Ji įvilkta vidun į 
skaisčią šviesą ir paguldyta ant ratukinių neštuvų. Priraišiota diržais, kad 
ir kaip spardėsi bei blaškėsi. 

Virš jos pasirodė daktaro Vetigo veidas, baltas ir įsitempęs. 

— Penkis miligramus haldolio* į raumenis, — bloškė jis. 

— Ne! — sukliko ji. — Ne! 

— Nagi, suleiskite tuojau pat! 

Šalimais išdygo seselė su švirkštu rankoje. Ji numovė adatos gaubtelį. 

Abė metėsi į priekį, stengdamasi išsivaduoti nuo prilaikomųjų diržų. 

— Prispauskit ją, — paliepė Vetigas. — Velniai rautų, negi nega- 
lima imobilizuoti? 

Kažkieno rankos sugniaužė jai riešus. Buvo pasukta ant šono, ap- 
nuogintas dešinys sėdmuo. 

— Prašau, — meldė Abė, žvelgdama į seselę. — Neleiskit jam ma- 
nęs skriausti. Neleiskit. 

Ji pajuto šaltą spirito lyžtelėjimą, paskui susmingančios į sėdmenį 
adatos dūrį. 

— Prašau, — sukuždėjo ji. Bet žinojo, kad jau per vėlu. 

— Bus tvarka, — patikino seselė ir nusišypsojo Abei. — Viskas 


bus gerai. 


Firminis trankvilianto (psichiką raminančio vaisto) haloperidolio pavadinimas. 

nt molo — jokių stabdymo žymių, — konstatavo detektyvas 
2 Karjeras. — Priekinis stiklas sutrupintas. O vairuotojui, panašu, 
kulkos skylė virš dešiniosios akies. Žinai tvarką, Sraige. Apgailestauju, 
bet turiu paimti iš tavęs ginklą. 

Kacka linktelėjo ir pavargęs pažvelgė žemyn į vandenį. 

— Pasakyk narui, kad ras mano ginklą kur nors apie tą vietą. Ne- 
bent srovė jį nunešė toliau. 

— Manai, paleidai aštuonis šūvius? 

— Galbūt daugiau. Žinau, kad pradėjau pilna apkaba. 

Karjeras linktelėjo paplekšnojo Kacką per petį. 

— Keliauk namo. Atrodai kaip perkaitęs šūdas, Sraige. 

— Taip gerai? — sumurmėjo Kacka ir patraukė atgal molu pro 
būriu stoviniuojančius kriminologinės laboratorijos bendradarbius. 
Minifurgonas buvo ištrauktas iš vandens prieš kelias valandas ir dabar 
kėpsojo konteinerių parko pakraštyje. Nuo jo ašies kybojo užsikabinu- 
sių jūržolių kaspinai. Dėl esančio padangose oro furgonas po vandeniu 
apsivertė ir jo stogas įgrimzdo į dugno dumblą. Sutrupintas priekinis 
stiklas buvo aplipęs sudžiūvusiu purvu. Pagal registracijos numerius jau 
pavyko atsekti automobilio priklausomybę Beisaido ligoninės Trans- 
porto ir ūkio skyriui. Pasak to skyriaus vedėjo, furgonas buvo vienas iš 
trijų turimų, naudojamų aprūpinimo ištekliams ir personalui vežioti į 
atokesnius klinikos filialus. Kol prieš valandą nepaskambino policija, 


vedėjas nepastebėjo, kad trūksta kurio nors iš jo furgonų. 

Vairuotojo pusės durelės dabar kybojo atlapotos, ir į vidų pasilen- 
kęs fotografas pyškino prietaisų skydo nuotraukas. Kūnas iškeltas prieš 
pusvalandį. Pagal vairuotojo pažymėjimą jis identihikuotas kaip Olegas 
Boravojus, trisdešimt devynerių metų, Niuarko Naujajame Džersyje gy- 
ventojas. Papildomos informacijos dar laukiama. 

Kacka nebuvo toks kvailas, kad artintųsi prie tos transporto prie- 
monės. Dėl jo veiksmų abejota, tad turėjo laikytis atokiai nuo galimų 
įkalčių. Per konteinerių parką jis nuėjo prie savo už tvoros palikto auto- 
mobilio ir įsmuko vidun. Atsidusęs panardino veidą tarp rankų. Antrą 
valandą nakties parvažiavo namo nusiprausti po dušu ir bent kelias va- 
landas numigti. Vos saulei patekėjus, jis vėl sugrįžo ant molo. Esu jau per 
senas tokiam darbui, — mąstė, — bent dešimtmečiu per senas. Bėgiojimas 
ir šaudymas patamsy — jauniems liūtams, o ne pusamžiam farui. O jis 
tikrai jautėsi kaip pusamžis. 

Kažkas pabarbeno į jo automobilio langą. Pasisukęs Kacka pamatė 
Lundkvistą ir nuleido stiklą. 

— Ei, Sraige. Gerai jautiesi? 

— Važiuosiu namo dar pamiegoti. 

— Aha, bet prieš tai, pamaniau, norėsi išgirsti apie vairuotoją. 

— Dar ką nors mums atsiuntė? 

— Patikrino Olego Boravojaus pavardę kompiuteryje. Ir štai, rado 
jį savo duomenų bazėje. Rusų emigrantas, atvyko čia aštuoniasdešimt 
pirmaisiais. Paskutinė žinoma gyvenamoji vieta — Niuarkas Naujajame 
Džersyje. Trys areštai, nė karto nenuteistas. 

— Kokie kaltinimai? 

— Vaikų grobimas ir išpirkos reikalavimas. Kaltimai taip ir likdavę 
neįrodyti, nes vis dingdavo liudytojai. — Lundkvistas prisilenkė arčiau 
ir pritildęs balsą sumurmėjo: — Praėjusią naktį įmynei į baisiai bjaurų 
mėšlą. Anot Niuarko farų, Boravojus priklausė rusų mafijai. 

— Jie tiksliai žino? 

— Turėtų žinoti. Naujajame Džersyje kaip tik bazuojasi rusų ma- 


fhija. Sraige, palyginti su tais vyrukais, kolumbiečiai atrodo lyg suknistas 

„Rotary“ klubas. Jie ne tik žudo, bet iš pradžių nukapoja aukai rankų ir 
kojų pirštus, šiaip, dėl smagumo. 

Kacka susiraukė prisiminęs praėjusios nakties paniką. Kaip tamso- 
je yrėsi per vandenį, o ant molo bėgiojo vyrai, kažką šūkaudami jam ne- 
suprantama kalba. Dabar jam vaidenosi nukapoti rankų ir kojų pirštai, 
Bostono gatvėse besimėtančios kūno dalys. O tai paskatino jį pagalvoti 
apie skalpelius. Operacines. 

— Kas sieja Boravojų su Beisaidu? — paklausė. 

— Mes nežinome. 

— Juk jis vairavo ligoninės transporto priemonę. 

— Ir minifurgonas buvo pilnas medicininių atsargų, — pridūrė 
Lundkvistas. — Poros tūkstančių dolerių vertės. Galbūt kažkas susiję su 
juodąja rinka. Boravojus ligoninėje galėjo turėti partnerių, nutekinan- 
čių vaistus ir medicininį inventorių. Ir tu kaip tik pagavai jį pristatantį 
prekes į jų krovininį laivą. 

— O kaip tas krovininis laivas? Kalbėjaisi su uosto viršininku? 

— Laivas priklauso kažkokiai firmai, pavadintai „Sigajevo kompa- 
nija“. Registruota Panamoje. Paskutinis laivo aplankytas uostas — Ryga. 

— Kur ji? 

— Latvijoje. Regis, tai kažkokia atsiskyrusi nuo Rusijos respublika. 

Vėl rusai, pagalvojo Kacka. Jeigu tai iš tikrųjų rusų mafija, vadinasi, 
jie turį reikalų su nusikaltėliais, pagarsėjusiais nepaprastu, kraugerišku 
žiaurumu. Sulig kiekviena legalia imigrantų banga ritosi seklesnė vilnis 
plėšrūnų, nusikaltėlių, sekančių paskui savo tėvynainius į neišsemiamų 
galimybių žemę ieškoti lengvo grobio. 

Prisiminė Abę Dimateo, ir jo nerimas staiga sustiprėjo. Nuo tada, 
kai pirmą valandą nakties jai paskambino, daugiau juodu nesikalbėjo. 
Vos prieš valandą buvo vėl jai beskambinąs. Bet rinkdamas numerį pa- 
juto, kad pulsas pagreitėjęs. Ir atpažino, ką tas požymis iš tikrųjų reiškia. 
Lūkestį. Džiugų, geliantį, visiškai neracionalų nekantrumą išgirsti jos 
balsą. Tokių jausmų jau daug metų nebuvo patyręs ir labai skausmingai 


suprato jų prasmę. 

Skubiai padėjo ragelį. Ir pastarąją valandą grimzdo į vis gilesnę de- 
presiją. 

Jis pažvelgė molo link. Šiuo metu laivas jau galėtų būti šimtus my- 
lių nutolęs į jūrą. Net jeigu jie ir nustatytų jo buvimo vietą, iškiltų ju- 
risdikcijos problemų. 

— Man reikia visko, ką įmanoma surasti apie „Sigajevo kompani- 
ją , — pasakė Lundkvistui. — Reikia bet kokių duomenų apie „Amity“ 
sąsają su Beisaido ligonine. 

— Bus padaryra, Sraige. 

Kacka užvedė automobilį, paskui vėl pažvelgė į Lundkvistą. 

— Tavo brolis tebedirba Pakrantės apsaugoje? 

— Ne. Ber turi ten bičiulių. 

— Išsiaiškink, ar pastaruoju metu buvo įlipę į rą laivą. 

— Abejoju. Jeigu jis ką tik atplaukė iš Rygos. 

Lundkvistas nutilo ir žvilgtelėjo į šoną. Jų link modamas ėjo de- 
tektyvas Karjeras. 

— Eli, Sraige! — pašaukė jis. — Ar gavai žinią apie daktarę Dimateo? 

Kacka kaipmat išjungė variklį. Bet nepajėgė nuslopinti ausyse 
ūžaujančio pulso. Įsmeigė į Karjerą akis, tikėdamasis blogiausia. 


— Ją ištiko avarija. 


Koridoriumi pradardėjo priešpiečių vežimėlis. Krūptelėjusi Abė atsibu- 
do ir pasijuto gulinti tarp sudrėkusių nuo prakaito paklodžių. Širdis jai 
vis dar daužėsi nuo košmaro. Pamėgino lovoje pasisukti, bet nepajėgė: 
rankos buvo pririštos, peršėjo nutrintus riešus. Ir ji sumojo, kad anaiptol 
nesapnavo. Tai iš tikrųjų 5wvo košmaras, ir dargi toks, iš kurio negalėjo 
atsibusti. 

Apimta nevilties sukūkčiojo, atkrito ant pagalvės ir įsistebeilijo į 
lubas. Išgirdo girgžtelint kėdę ir pasuko galvą. 


Prie lango sėdėjo Kacka. Ryškioje vidudienio šviesoje neskustas jo 

veidas atrodė senesnis ir labiau suvargęs, nei kada nors anksčiau ji buvo 
mačiusi. 

— Paprašiau jų nuimti diržus, — prašneko jis. — Bet man pasakė, 
kad negalima, nes jūs vis išsitraukiate lašelinę. — Atsikėlęs nuo kėdės, 
priėjo prie lovos ir sustojo, žvelgdamas į žemyn į ją. — Sveika sugrįžusi, 
Abe. Jums labai pasisekė, panele. 

— Neprisimenu, kas atsitiko. 

— Paryrėte avariją. Jūsų automobilis nusivertė nuo Pietų greitkelio. 

— Ar dar kas nors... 

Jis papurtė galvą. 

— Niekas daugiau nenukentėjo. Bet jūsų automobilis visiškai su- 
daužytas. 

Tyla. Abė sumojo, kad jis žiūri nebe į ją, o kažkur į pagalvę. 

— Kacka, — tyliai kreipėsi, — ar tai įvyko dėl mano kaltės? 

Jis apgailestaudamas linktelėjo. 

— Sprendžiant iš padangų paliktų pėdsakų, važiavote dideliu grei- 
čiu. Turbūt stabdėte, norėdama išvengti susidūrimo su priekyje, toje pa- 
čioje eismo juostoje, sustojusiu automobiliu. Jūsų automobilis trenkėsi 
į greitkelio atitvarą ir vertėsi per dvi eismo juostas. 

Ji užsimerkė. 

— O, Dieve mano. 

Vėl tyla. 

— Spėju, jūs negirdėjote visko iki galo, — tarė jis. — Kalbėjausi 
su tyrimą atliekančiu pareigūnu. Deja, jūsų automobilyje jie aptiko su- 
dužusį butelį vodkos. 

Ji atsimerkė ir išpūtė į jį akis. 

— Negali būti. 

— Jūs nepajėgiate prisiminti, kas atsitiko. Praėjusią naktį ant molo 
patyrėte sunkių išgyvenimų. Galbūt namie nusprendėte atsipalaiduoti ir 
išgėrėte kelias taureles. 

— Aš tai prisiminčiau. Prisiminčiau, jeigu būčiau gėrusi... 


— Klausykite, šiuo metu svarbu, kad... 

— Kaip tik tai yra svarbu! Kacka, argi nesuprantate? Mane vėl nori 
įklampinti! 

Jis nevalingai pasitrynė ranka akis kaip žmogus, kovojantis su nuo- 
vargiu. 

— Apgailestauju, Abe, — sumurmėjo jis. — Žinau, jums tai gali 
būti nelengva pripažinti, bet daktaras Verigas ką tik man parodė alko- 
holio kiekio jūsų kraujyje tyrimo rezultatus. Mėginio paėmė praėjusią 
naktį skubiosios pagalbos priimamajame. Dvi kablelis viena promilės. 

Dabar jis nusisuko ir abejingai žvelgė pro langą, lyg į ją žiūrėti 
būtų per sunku. Ji net negalėjo pasisukti ir pažvelgti jam į akis, nes 
trukdė odiniai diržai, kuriais buvo pritvirtinta prie lovos. Staigiai trūk- 
telėjo, stengdamasi išsivaduoti, ir nutrintus riešus nuvėrė toks skaus- 
mas, kad jai mažne ištryško ašaros. Bet ji susitvardė. Velniai rautų, vis 
tiek ji neverks. 

Ji užsimerkė ir pamėgino nuslopinti įsiūrį. Jai liko tik tai, vienin- 
telis ginklas, kuriuo galėtų priešintis. Iš jos atėmė viską. Net ir Kacką. 

— Aš negėriau, — pamažu ištarė. — Privalote manimi tikėti. Ne- 
buvau girta. 

— Galite man pasakyti, kur važiavote trečią valandą nakties? 

— Čionai, į Beisaidą. Tiek prisimenu. Markas man paskambino, 
ir aš važiavau, kad... — Ji nutilo. — Ar jis čia buvo? Kodėl jo čia nėra? 

Nuo jo tylos ją nusmelkė šiurpas. Pasuko galvą pažiūrėti į jį, bet 
veido neįstengė pamatyti. 

— Kacka? 

— Markas Hodelas į siunčiamas žinutes neatsiliepia. 

— Ką? 

— Ligoninės aikštelėje jo automobilio nėra. Atrodo, niekas neži- 
no, kur jis pats yra. 

Abė pamėgino ką nors pasakyti, bet gerklė tartum visai užburko ir 
įstengė tik sukuždėti: 

— Ne. 

— Dar per anksti daryti kokias nors išvadas, Abe. Galbūt sugedo 
jo pranešimų gaviklis. Kol kas dar nieko nežinome. 

Ber Abė žinojo. Žinojo taip visiškai tikrai ir sukrečiamai, jog apmi- 
rė visu kūnu. Tarsi tapo negyva. Nejuto, kad verkia, nejuto net riedančių 
ašarų, kol Kacka atsistojo nuo kėdės su higienine servetėle rankoje ir 
švelniai apšluostė jai skruostus. 

— Apgailestauju, — sumurmėjo jis. Nubraukė jai nuo veido plau- 
kus ir vos mirksnį jo ranka ten užsilaikė, pirštai globėjiškai palietė kaktą. 
Ir dar tyliau pakartojo: — Apgailestauju. 

— Suraskite man jį, — sukuždėjo ji. — Prašau. Prašau, suraskite 
man jį. 


—- Surasiu. 


Po minutėlės Abė išgirdo jį išeinant iš palatos. Ir tik tuomet sumojo, 
kad atsegė ją prilaikančius diržus. Galėjo laisvai atsikelti iš lovos, išeiti iš 
palatos. Bet to nepadarė. 

Įsikniaubė veidu į pagalvę ir pravirko. 

Vidudienį atėjo seselė nuimti lašelinės ir paliko ant padėklo prieš- 
piečius. Abė net nepažvelgė į maistą. Padėklą, nė nepaliestą, vėliau iš- 
nešė. 

Antrą į palatą įėjo daktaras Vetigas. Sustojo prie jos lovos sklaidy- 
damas ligos istorijos puslapius ir klaksėdamas liežuviu, kol peržiūrinėjo 
laboratorinių tyrimų duomenis. Pagaliau pažvelgė į ją. 

— Daktare Dimateo? 

Ji neatsiliepė. 

— Detektyvas Kacka man sako, kad neigiate praėjusią naktį gėrusi 
bent kiek alkoholio. 

Abė rylėjo. 

Vetigas atsiduso. 

— Pirmas žingsnis pasveikimo link — tai pripažinti, kad turite 


problemą. Ką gi, reikėjo man būti nuovokesniam. Reikėjo suprasti, su 

kuo visą laiką galynėjatės. Bet dabar viskas išaiškėjo. Metas užsiimti ta 
problema. 

Ji pažvelgė į jį. 

— Apie ką kalbate? — silpnai paklausė. 

— Apie tai, kad turite pagalvoti apie savo ateitį, kurią verta gelbėti. 
Vairavimas išgėrus — rimta kliūtis, bet juk esate protinga moteris. Be 
medicinos, jums bus atviros kitokios karjeros galimybės. 

Atsakė jam tylėjimu. Šiuo metu grėsmė prarasti gydytojos karjerą 
atrodė beveik nereikšminga, palyginti su didesne graužatimi dėl Marko 
dingimo. 

— Paprašiau daktarą O'Konorą įvertinti jūsų būklę, — tęsė Veti- 
gas. — Užsuks pas jus šįvakar kuriuo nors laiku. 

— Man nereikia psichiatro. 

— Klystate, Abe. Manau, jums reikia daug pagalbos. Privalote at- 
sikratyti kliedesių, kad jus kažkas persekioja. Nesutiksiu, kad būtumėte 
išrašyta iš ligoninės, kol tam nepritars daktaras O'Konoras. Jis gali nu- 
spręsti jus perkelti į psichiatrijos skyrių. Tai jo reikalas. Negalime leisti, 
kad save žalotumėte, kaip tai mėginote padaryti praėjusią naktį. Mes visi 
jumis labai susirūpinę, Abe. Aš jumis susirūpinęs. Štai kodėl užsakiau 
psichiatrinį tyrimą. Jūsų pačios labui, patikėkite. 

Ji pažvelgė tiesiai į jį. 

— Atsikruškite, generole. 

Begaliniam jos pasitenkinimui, jis krūptelėjo ir žingrelėjo atgal 
nuo lovos, su trenksmu užversdamas ligos istoriją. 

— Užsuksiu vėliau jūsų pasižiūrėti, Dimateo, — metė ir išėjo iš 
palatos. 

Ilgai ji gulėjo stebeilydama į lubas. Vos prieš kelias minutes, prieš 
Vetigui įeinant, jautėsi pernelyg pavargusi, kad norėtų kovoti. Dabar 
visi raumenys įsitempė, skrandis vartėsi. Rankas peršėjo. Pažvelgusi že- 
myn pamatė, kad plaštakos sugniaužtos į kumščius. 

Visi jūs atsikruškite. 


Ji atsisėdo. Svaigulys truko tik kelias minutes, paskui praėjo. Per 

ilgai pragulėjo lovoje. Laikas judintis. Privalo vėl imti gyvenimą į savo 
rankas. 

Perėjo per palatą ir virstelėjo duris. 

Pakėlusi nuo stalelio galvą, seselė pažvelgė tiesiai į Abę. Prisegtoje 
kortelėje buvo užrašyta jos pavardė: SORIANO, LMS. 

— Jums ko nors reikia? 

— E, ne, — atsakė Abė ir skubiai pasitraukė už durų. 

Mėšlas. Mėšlas, jie laiko ją įkalinę. 

Basa ji žingsniavo ratu palatoje, mėgindama suplanuoti kitą savo 
ėjimą. Šiuo metu negalėjo galvoti apie Marką, nes tik susiriestų ant lo- 
vos ir vėl pravirktų. Kaip tik to iš jos ir norima, to tikimasi. 

Prie lango atsisėdo ant kėdės pagalvoti. Svarstė, ko galėtų imtis, bet 
niekas neatėjo į galvą. Praeitą naktį Markas pasakė, kad Mohandas jų 
pusėje, bet dabar kažkur dingo. Ji neketino pasitikėti Mohandu. Niekuo 
neketino pasitikėti šioje ligoninėje. 

Nuėjo prie naktinio staliuko ir pakėlė telefono ragelį. Ryšio signa- 
las veikė. Surinko Vivianos numerį ir atsiliepė atsakiklis. Tuomet prisi- 
minė, kad Viviana vis dar Berlingtone. 

Paskambino sau pačiai į namus, suspaudinėjo prieigos kodą ir iš- 
klausė iš atsakiklio žinutes. Vivianos skambinta dar kartą, ir iš jos balso 
atrodė, kad reikalas svarbus. Buvo palikusi Berlingtono numerį, kuriuo 
galima su ja susisiekti. 

Abė jį surinko. 

Šįkart Viviana atsiliepė. 

— Vos suspėjai mane pagauti. Jau ruošiausi išsiregistruoti. 

— Vyksti namo? 

— Turiu šeštos valandos reisą į Loganą. Klausyk, ši kelionė buvo tas 
pat, kaip gaudyti vėją laukuose. Čia nebuvo paimta jokių organų trans- 
plantacijai. 

— Iš kur žinai? 


— Pasitikrinau čionykščiame oro uoste. Taip pat ir visuose kituose 

aplinkiniuose aerodromuose. Tomis naktimis, kai atliktos transplantaci- 
jos, iš čia neužregistruota nė vieno naktinio skrydžio į Bostoną. Nė vie- 
nintelio lėktuvėlio. Berlingtonas jiems tik priedanga. O Timas Nikolsas 
parūpindavo oficialius dokumentus. 

— Ir dabar Nikolsas pražuvo. 

— Arba juo atsikratyta. 

Minutėlę abi tylėjo, paskui Abė tyliai pasakė: 

— Dingo Markas. 

— Ką? 

— Niekas nežino, kur jis. Detektyvas Kacka sako, kad jie neranda 
jo automobilio. O Markas neacsiliepia į žinutes... — ji nutilo, nes ne- 
bepajėgė kalbėti. 

— O, Abe, Abe... — Vivianos balsas užsikirto. 

Per trumpą linijoje stojusią tylą Abė išgirdo kažkokį trekštelėjimą. 
Ji gniaužė ragelį taip stipriai, kad skaudėjo pirštus. 

— Viviana? — ištarė. 

Vėl trekštelėjo, ir ryšys nutrūko. 

Ji padėjo ragelį ir pamėgino dar kartą paskambinti, bet jungiamojo 
signalo nebuvo. Pamėgino paskambinti į ligoninės komutatorinę, dar 
kelis kartus bandė rinkti Vivianos numerį. Veltui. 


Ligoninė atjungė jos telefoną. 


Kacka stovėjo ant siauro Tobino tilto pėsčiųjų tako ir žvelgė į toli apa- 
čioje srūvantį vandenį. Iš vakarų tekėjo Mistinė upė ir susijungė su Carl- 
zo upės vandenimis, kurie paskui liejosi į Bostono uostą ir jūrą. Krytis 
buvo ilgas, mąstė Kacka įsivaizduodamas, su kokia jėga kūnas turėjo 
atsimušti į vandenį. Tikrai mirtinas krytis. 

Pasisukęs jis žvelgė tolyn pro zvimbiantį vėlyvos popietės trans- 
portą ir susitelkė į eismo juostą iš uosto pusės. Mėgino atkurti spėtiną 
įvykių seką kūnui panirus. Lavonas srovės būtų nuneštas į uostą. Iš pra- 


džių plūduriuotų po vandeniu, galbūt užkliudydamas dugno dumblą. 

Galiausiai kūno dujos išsiplėstų. Tai atsitiktų per laiko tarpą nuo kelių 
valandų iki kelių dienų. Priklausomai nuo vandens temperatūros ir grei- 
čio, kuriuo pūvančiame žarnyne dauginasi dujas gaminančios bakteri- 
jos. Kažkuriuo metu kūnas išplauktų į paviršių. 

Ir tuomet būtų surastas. Po paros ar dviejų. Išpampęs ir neatpažįs- 
tamas. 

Kacka pasisuko į greta stovintį eismo patrulį. Teko šaukti, kad per- 
rėktų transporto gausmą. 

— Kuriuo laiku pastebėjote tą automobilį? 

— Apie penktą ryto. Stovėjo šiaurės krypties atsarginėje eismo 
juostoje. Antai, kaip tik ten. — Policininkas parodė per zvimbiančių 
pro šalį automobilių juostas. — Dailus žalias BMW. Aš iškart sustojau. 

— Prie BMW nieko nematėte? 

— Ne, sere. Atrodė paliktas. Pasižiūrėjau registracijos numerį ir 
paskambinau į centrą. Paaiškėjo, kad apie automobilio vagystę nepra- 
nešta. Pamaniau, gal sugedo variklis ir vairuotojas nuėjo ieškotis pagal- 
bos. Čia stovėti — pavojus eismui. Tad išsikviečiau avarinę mašiną jam 
nutempti. 

— Automobilyje nebuvo raktelių? Kokio nors raštelio? 

— Ne, sere. Vidus švarus kaip iššluotas. 

Kacka vėl pažvelgė į vandenį. Svarstė, koks šioje vietoje upės gylis 
ir ar greita srovė. 

— Aš vis bandžiau prisiskambinti daktarui Hodelui į namus, bet 
niekas neatsiliepė, — pridūrė patrulis. — Tuo metu dar nežinojau, kad 
jis dingęs. 

Kacka nieko neatsakė, tik tylomis toliau žvelgė žemyn į upę, mąsty- 
damas apie Abę, klausdamas savęs, ką jai pasakys. Toje ligoninės lovoje ji 
atrodė tokia širdį veriamai pažeidžiama... Mintis, kad teks jai suduoti dar 
vieną smūgį, suteikti dar daugiau skausmo, buvo tiesiog nepakeliama. 

Nesakysiu jai. Dar ne, — nusprendė jis. — Ko! nesurasime kūno. 
Patrulis irgi pažiūrėjo žemyn į upę. 


— Jėzau. Manote, jis nušoko? 

— Jeigu jis ten apačioje, — atsakė Kacka, — tai ne todėl, kad pars 


nušoko. 


Visą dieną skambėjo telefonai. Dvi seselės pranešė susirgusios, ir budin- 
čioji medicinos sesuo Vendė Soriano net neturėjo laiko pavalgyti prieš- 
piečių. Visai nebuvo nusiteikusi tempti dvigubą pamainą. Tačiau štai 
jau penkiolika trisdešimt, ir prieš akis — dar aštuonios valandos budėti. 

Vaikučiai jau du kartus jai skambino. Mamyte, Džefis vėl mane 
muša. Mamyte, kada tėtukas pareis namo? Mamyte, ar galime įsijungti 
mikrobangų krosnelę? Pažadam, nesudeginsime namų. Mamyte, mamyte, 
mamyte. 

Kodėl jie tėčiui niekada nekvaršina galvos darbe? 

Nes tėčio tarnyba tokia sukruštai svarbi. 

Vendė nusvėrė galvą tarp delnų ir stebeilijo į šūsnį ligos istorijų, 
nužymėtų daktarų paskyrimais. Rezidentai mėgsta rašyti paskyrimus. 
Įlekia su savo elegantiškais „Cross“ parkeriais ir krevezoja tokius sukre- 
čiančius nurodymus kaip „magnezijos pieno nuo vidurių užkietėjimo“ 
ar „nakčiai pakelti lovos turėklus“. Paskui atkiša seselėms paskyromis 
nužymėtas ligos istorijas kaip Dievas nurodymus Mozei: Nepakgsk vidu- 
rių užkietėjimo. 

Atsidususi Vendė paėmė pirmą ligos istoriją. 

Suskambo telefonas. „Kad tik ne mano vaikai, — pagalvojo ji. — 
Nejaugi dar vienas skambutis Mamyte, jis mane muša.“ Irzliai atsiliepė: 

— Rytų šeštasis. 

— Čia daktaras Vetigas. 

— O. — Mašinaliai ji tiesiau atsisėdo. Su daktaru Vetigu juk nega- 
li kalbėti susikūprinus, tegul ir telefonu. — Klausau, daktare? 

— Noriu, kad būtų sekamas daktarės Dimateo alkoholio kiekis 
kraujyje. Visus mėginius siųsti į „MedMark Labs“. 

— Ne į mūsiškę laboratoriją? 


— Nukreipkite tiesiai į „MedMark“. 

— Būtinai, daktare, — pažadėjo Vendė, užsirašydama nurodymą. 
Reikalavimas neįprastas, bet generolo įsakymais juk neabejoji. 

— Kaip ji laikosi? 

— Šiek tiek nerami. 

— Nemėgino pasišalinti? 

— Ne, net neiškišo nosies iš palatos. 

— Gerai. Pasistenkite, kad ten ir liktų. Ir absoliučiai jokių lanky- 
tojų. Tai liečia ir visą medicinos personalą, išskyrus tuos, kuriuos kon- 
krečiai pats nurodysiu. 

— Taip, daktare Vetigai. 

Vendė padėjo ragelį ir įbedė akis į rašomąjį stalą. Kol kalbėjosi tele- 
fonu, buvo atneštos dar trys ligos istorijos su paskyrimais. Prakeikimas. 
Visą vakarą jai kraus ir kraus paskyrimų lapus. Staiga pasijuto svaigstanti 
iš alkio. Taip ir nepavalgė priešpiečių, jau kelias valandas neturėjo nė 
minutės atokvėpio. 

Apsidairiusi koridoriuje pamatė besišnekučiuojančias dvi seseles. 
Nejau tik ji vienintelė čia pluša kone patrūkdama? 

Ji atplėšė ir įdėjo į laboranto dėžutę lapelį su užsakymu alkoholio 
kiekiui kraujyje nustatyti. Vos tik atsikėlė nuo stalo, telefonas vėl sus- 
kambo. Nepakėlė ragelio; galų gale juk tam yra skyriaus registratorės. 

Nuėjo, iš paskos žvangant jau dviem telefonams. 


Velniai jų nematė, tegul bent sykį atsiliepia kas nors kitas. 


Vampyrė sugrįžo nešina padėklu su mėgintuvėliais kraujui, laboratori- 
niais lapeliais ir adatomis. 

— Atleiskite, daktare Dimateo, bet turiu vėl jums įdurti. 

Stovėdama prie lango, Abė vos žvilgtelėjo į laborantę, paskui vėl 
nusigręžė į vaizdą lauke. 

— Ši ligoninė išsiurbė iš manęs visą kraują, kiek turėjau, — su- 
murmėjo ir įbedė akis į nykų reginį už lango. Iš automobilių aikštelės 


ligoninės durų link skubėjo seselės, nuo vėjo išsidraikiusiais plaukais, 


360 


besiplaikstančiais lierpalčių skvernais. Rytuose tvenkėsi juodi ir grės- 
mingi debesys. Nejau dangus niekada nenusigiedrys? — klausė savęs 
Abė. 

Už jos sudzingsėjo stikliniai mėgintuvėliai. 

— Daktare, tikrai privalau paimti kraujo. 

— Man nebereikia daugiau jokių tyrimų. 

— Ber daktaras Vetigas įsakė. — Ir su nevilties gaidele balse labo- 
rantė tyliai pridūrė: — Prašau, neapsunkinkite man darbo. 

Abė apsisuko ir pažvelgė į moterį. Atrodė labai jauna. Prisiminė 
save pačią kažkada seniai. Kai irgi baisiai bijojo Vetigo, kad padarys ką 
nors ne taip, kad praras viską, dėl ko taip stengėsi. Dabar nieko nebebi- 
jojo. Skirtingai nei ši moteris. 

Atsidususi Abė nuėjo prie lovos ir atsisėdo. 

Laborantė padėjo padėklą su mėgintuvėlių rinkiniu ant stalelio 
prie lovos ir ėmė artplėšinėti sterilius paketėlius su marlės tamponais, 
vienkartine adata ir vakuuminiu švirkštu. Sprendžiant iš krauju pripil- 
dytų mėgintuvėlių skaičiaus ant padėklo, šiandien ji jau atliko dešimtis 
procedūrų. Buvo likę cik keli tušti. 

— Gerai, kurią ranką pageidautumėte? 

Abė ištiesė kairę ranką ir abejingai stebėjo, kaip buvo užveržtas 
guminis turniketas. Ji sugniaužė kumštį. Pasimatė išpampusi priekinė 
alkūnės vena su ankstesnių punkcijų mėlynėmis aplink. Adatai pradūrus 
odą, Abė nusisuko ir žiūrėjo į laborantės padėklą, į tvarkingai etiketėmis 
sužymėtus mėgintuvėlius su krauju. Vampyrės saldainių dėželė. 

Staiga Abės žvilgsnį patraukė konkrečiai vienas bandinys — pur- 
puriniu guminiu kamšteliu uždarytas mėgintuvėlis su atkreipta į ją eti- 

— Viskas, — pasakė vampyrė, ištrauukdama adatą. — Palaikysite 
prispaudusi tamponėlį? 

Abė pakėlė akis. 

— Ką? 

— Palaikykite, kol užklijuosiu pleistrą. 

Abė mašinaliai prispaudė prie alkūnės linkio tamponėlį. Vėl pa- 
matoma prižiūrinčiojo gydytojo pavardė: Dr. Arčeris. 

Nina Vos vėl ligoninėje, — pagalvojo Abė. — Ve/ kardiotorakalinia- 
me padalinyje. 

Laborantė pasišalino. 

Abė nuėjo per palatą prie lango ir pažvelgė į tamsėjančius debesis. 
Po automobilių aikštelę vėjas nešiojo popiergalius. Jo gūsis sudrebino 
langą. 

Kažkas negerai su naująja širdimi. 

Būtų turėjusi tai suprasti, kai jiedvi anuomet susitiko limuzine. Prisi- 
minė, kaip atrodė Nina automobilio prietemoje. Blyškus veidas, mėlynas 
lūpų atspalvis. Net jau tada jai persodinta širdis prastai funkcionavo. 

Abė pasuko prie sieninės spintos. Ten aptiko išsipūtusį plastikinį 
maišą su etikete PACIENTO DAIKTAI. Jame buvo jos batai, sukruvin- 
tos plačkelnės ir rankinukas. Piniginės nebuvo — ši veikiausiai užrakin- 
ta ligoninės seife. Kruopščiai išnaršiusi rankinuką, dugne surado kelias 
palaidas penkių ir dešimties centų monetas. Visų iki vienos jai prireiks. 

Užsimovė kelnes, susikimšo į jas ligoninės marškinius ir apsiavė 
batus. Paskui nuėjo prie durų ir atsargiai iškišusi galvą pažvelgė. 

Sesers Soriano prie savo stalo nebuvo. Tačiau poste sėdėjo dvi kitos 
seserys, viena kalbėjosi telefonu, kita užsikniaubusi sklaidė dokumenta- 
ciją. Nė viena nežiūrėjo Abės pusėn. 

Žvilgrelėjusi į šoną pamatė koridoriumi atidardantį vežimėlį su 
vakarienės padėklais, stumiamą pagyvenusio savanorio rožine apranga. 
Vežimėlis sustojo ties medicinos seserų postu. Savanoris ištraukė iš veži- 


mėlio du padėklus su maistu ir nunešė juos į gretimą palatą. 

Kaip tik tuomet Abė išsmuko į koridorių. Maisto vežimėlis užstojo 
seselėms vaizdą, ir Abė, ramiai praėjusi pro jų postą, išnėrė iš skyriaus. 

Negalėjo rizikuoti būti pastebėta lifte, tad pasuko tiesiai į laiptinę. 

Užkopusi šešis aukštus, išėjo į dvyliktą. Tiesiai priekyje buvo ope- 
racinių sparnas, už kampo — Chirurgijos intensyviosios terapijos sky- 
rius. Nuo koridoriuje į operacinę stovinčio skalbinių vežimėlio pasi- 
ėmė chirurginį chalarą, gėlėto rašto kepuraitę ir batų apmautus. Visa 
apsirengusi mėlynai kaip bet kuris kitas, paprasčiausiai galėjo praeiti 
nepastebėta. 

Pasuko už kampo ir įėjo Chirurgijos intensyviosios terapijos skyrių. 

Viduje ją pasitiko chaosas. Pacientas 2-oje lovoje buvo kritinės bū- 
klės. Sprendžiant iš įtemptų, kapotų balsų ir paklaikusiai besigrūdančio 
bokse viso medicinos personalo, gaivinti nekaip sekėsi. Niekas nė ne- 
žvilgtelėjo Abės pusėn, kai ji praėjo pro postą su monitoriais ir pasuko 
8-o bokso link. 
kad lovoje guli tikrai Nina Vos. Tuomet įsmuko į boksą. Durys už jos 
užsivėrė, nuslopindamos ligonį gaivinančiųjų balsus. Ji užtraukė lango 
užuolaidas, kad iš koridoriaus nesimarytų palatėlės, ir pasuko prie lovos. 

Nina ramiai miegojo, nenujausdama karštligiškos veiklos anapus 
uždarų durų. Nuo tada, kai Abė paskutinį kartą ją matė, atrodė tartum 
sunykusi — kaip žvakė, eikvojama savo ligos liepsnos. Kūnas po antklo- 
dėmis atrodė mažas it vaiko. 

Abė nuo lovos kojūgalio nukabino lentelę su seselių pildomu lapu. 
Vienu žvilgsniu perprato visus jame sužymėtus parametrus. Kylantį 
kraujospūdį plaučių arterijoje. Vis didinamas dobutamino titras, bergž- 
džiai siekiant sustiprinti širdies veiklą. 

Abė užkabino lentelę į vietą. Atsitiesusi pamatė, kad Ninos akys 
atmerktos ir žiūri tiesiai į ją. 

— Laba diena, ponia Vos, — pasisveikino Abė. 

Nina nusišypsojo ir sumurmėjo: 


— Daktarė, visada sakanti tiesą. 

— Kaip jaučiatės? 

— Patenkinamai, — atsiduso Nina. — Esu patenkinta. 

Abė priėjo prie jos. Kurį laiką jiedvi tylomis žvelgė viena į kitą. 

Paskui Nina prašneko: 

— Nereikia man sakyti. Aš jau žinau. 

— Ką žinote, ponia Vos? 

— Kad beveik baigta. — Nina užsimerkė ir giliai atsiduso. 

Abė paėmė moters ranką. 

— Taip ir neturėjau progos jums padėkoti. Kad mėginote man 
padėti. 

— Nesuprantu. 

— Jis — kaip tas žmogus iš graikų mito. Tas, kuris nusileido į 
Hadą susigrąžinti žmonos. 

— Orfėjas. 

— Taip, Viktoras — kaip Orfėjas. Nori mane susigrąžinti. Jam ne- 
svarbu, kiek turės už tai sumokėti. Kokią kainą. — Ji atsimerkė. Žvilgs- 
nis buvo stebėtinai sąmoningas. — Galiausiai, — sušnabždėjo, — jam 
tai kainuos labai brangiai. 

Jiedvi kalbėjo ne apie pinigus. Abė iškart tai suprato. Kalbėjo apie 
sielas. 

Bokso durys staiga atsidarė. Abė atsisukusi pamatė jose su nuosta- 
ba spoksančią į ją seselę. 

— O! Daktarė Dimateo, ką jūs... 

Ji nutilo ir žvilgtelėjo į užtrauktas užuolaidas, paskui akimis sku- 
biai įvertino visus monitorius ir intraveninių lašelinių sistemas. 

Tikrina, ar nėra sabotažo. 

— Aš nieko neliečiau, — patikino Abė. 

— Gal malonėtumėte išeiti? 

— Aš tik lankiau. Išgirdau, kad ji vėl Chirurgijos intensyviosios 
terapijos skyriuje ir... 


— Poniai Vos reikia ramybės. — Seselė atidarė duris ir skubiai nu- 

lydėjo Abę iš palatos. — Ar nematėte iškabos LANKYTI DRAUDŽIA- 
MA? Šiąnakt jai numaryta operacija. Negalima jos trikdyti. 

— Kokia operacija? 

— Transplantacija. Surado donorą. 

Abė įsmeigė žvilgsnį į uždaras 8-o bokso duris. 

— Ar ponia Vos žino? 

— Ką žino? 

— Ar pasirašė sutikimą operuotis? 

— Ponios vyras jau už ją pasirašė. Dabar prašom tučtuojau pasiša- 
linti. 

Daugiau nepratarusi nė žodžio Abė apsisuko ir išėjo iš skyriaus. 
Nežinojo, ar kas nors pastebėjo ją išeinant, tik toliau slinko koridoriu- 
mi, kol pasiekė liftus. Atsidarė durys; kabina buvo pilna žmonių. Ji įžen- 
gė vidun ir tuoj pat nusisuko į kitus keleivius nugara, veidu į duris. 

Surado donorą, — mąstė, liftui leidžiantis. — Kažkaip surado dono- 
rą. Šiąnakt Nina Vos turės naują širdį. 

Kol liftas pasiekė vestibiulį, ji mintyse jau turėjo šios nakties įvykių 
seką. Buvo skaičiusi kitų Beisaide atliktų transplantacijų dokumentaciją, 
tad žinojo, kas atsitiks. Kažkuriuo metu apie vidurnaktį Niną ratukais 
atveš į operacinę, kur Arčeris su brigada ją paruoš ir užklos užtiesalais. 
Paskui lauks skambučio. Ir kaip tik tiksliai tuo pačiu metu kita chirurgų 
brigada kitoje operacinėje bus susibūrusi apie kitą pacientą. Jie paims 
skalpelius ir pradės pjauti odą. Sudžergš kaulų pjūklai. Bus atkelti šon- 
kauliai, atidengiamas viduje esantis lobis. Gyva, plakanti širdis. 

Paimta bus greitai ir švariai. 

Šiąnakt, — mąstė ji, — viskas vyks taip kaip anksčiau. 

Lifto durys prasivėrė. Abė išlipo ir nulenkusi galvą, akis įbedusi į 
grindis nuėjo prie paradinių durų ir išsmuko laukan į siaučiantį vėją. 

Už dviejų kvartalų įnėrė į traksofono būdelę ir pasinaudojusi bran- 
gia sauja užsislėptų monetų surinko Kackos numerį. 

Darbo vietoje jo nebuvo. Atsiliepęs policininkas pasisiūlė priimti 


žinią. 

— Čia Abė Dimateo, — prisistatė ji. — Man būtina tuojau pat su 
juo pasikalbėti! Jis neturi pranešimų gaviklio ar ko nors tokio? 

— Perduosiu jus operatoriui. 

Ji išgirdo du perjungimo trekštelėjimus, paskui atsiliepė opera- 
torius. 

— Pamėginsiu jam pranešti į automobilio radiją. 

Po akimirkos jis vėl prašneko: 

— Deja, mes vis dar laukiame, kol detektyvas Kacka atsilieps. Bus 
galima susiekti su jumis tuo pačiu numeriu? 

— Taip. Tai yra nežinau. Pamėginsiu jam paskambinti vėliau. — 
Abė pakabino ragelį. Monetos jai buvo besibaigiančios, taip pat ir gali- 
mybė vėl skambinti. 

Ji apsisuko ir iškišo galvą iš raksofono būdelės. Pamatė vėjo pro 
šalį nešamas besivartaliojančias laikraščių skiautes. Nesinorėjo vėl išeiti į 
vėją, bet ji nežinojo, ką kita daryti. 

Buvo dar vienas žmogus, kuriam galėtų paskambinti. 

Pusė telefonų knygos pasirodė išdraskyta. Jausdama savo pastangų 
bergždumą vis tiek sklaidė baltuosius puslapius. Krūptelėjo, iš tiesų ap- 
tikusi įtrauktą pavardę J. Tarasovas. 

Jai renkant numerį atsiliepiančiojo sąskaita, drebėjo rankos. Pya- 
šau, kalbėk su manimi. Prašau, atsiliepk. 

Po keturių šaukiamųjų signalų ji išgirdo jo švelnų „Klausau?“ 
Fone dzingsėjo porcelianas, atsklido pietums dengiamo stalo garsai, ma- 
loni klasikinės muzikos melodija. Paskui: „Taip, sutinku apmokėti sąs- 
kaitą.“ 

Jai taip palengvėjo, tad žodžius išpylė vienu atsikvėpimu: 

— Nežinojau, kam dar paskambinti! Negaliu susisiekti su Viviana. 
O niekas kitas nenorės manęs klausytis. /ūs privalote kreiptis į policiją. 
Priversti juos išgirsti! 

— Nagi, ne taip greitai, Abe. Pasakykite, kas dedasi. 

Ji giliai atsikvėpė. Širdis daužėsi, būtinai reikėjo pasidalyti savo 


sunkuliu. 

— Ninai Vos šiąnakt antrą kartą bus persodinama širdis, — pra- 
šneko lėčiau. — Daktare Tarasovai, manau, žinau, kaip tatai veikia. Šir- 
džių neatskraidina iš kur nors kitur. Jos paimamos čia pat, Bostone. 

— Kur? Kurioje ligoninėje? 

Jos žvilgsnis staiga nukrypo į pamažu gatve artėjantį automobilį. Ji 
sulaikė kvapą, kol automobilis nuvažiavo už kampo ir dingo. 

— Abe? 

— Taip. Tebesu čia. 

— Nagi, Abe. Kaip iš pono Paro suprantu, pastaruoju metu jūs 
patiriate didelę įtampą. Ar negali taip būti, kad... 

— Klausykitės. Prašau, klausykitės manęs! — Ji užsimerkė, prisivers- 
dama išlikti rami. Iš balso atrodyti racionali. Dėl jos sveiko proto jam 
neturi kilti jokių abejonių. — Šiandien man iš Berlingtono paskambino 
Viviana. Ji išsiaiškino, kad ten jokių organų persodinimui neimama. Jie 
siunčiami ne iš Vermonto. 

— Tai iš kur? 

— Nesu visai tikra. Bet spėju, kad tai atliekama viename pastate 
Roksberyje. „Amity medicinos reikmenų tiekimas“. Policija privalo te- 
nai nukakti iki vidurnakčio. Anksčiau, nei bus paimami organai. 

— Nežinau, ar man pavyks juos įtikinti. 

— Privalote! Žmogžudysčių skyriuje dirba detektyvas Kacka. Jeigu 
pavyktų su juo susisiekti, manau, mus išklausytų. Daktare Tarasovai, tai 
ne tik organų parinkimo paslaugos. Jie generuoja davėjus. Žudo žmones. 

Fone Abė išgirdo moterį pašaukiant: 

— Ivanai, ar pagaliau eisi valgyti pietų? Viskas šąla. 

— Teks juos praleisti, brangioji, — atsakė Tarasovas. — Skubus 
atvejis... — Jo balsas vėl suskambo linijoje, tylus ir įtaigus. — Abe, ma- 
nau, nė neturiu jums sakyti, kad visas šis reikalas mane baugina. 

— Taip pat ir mane. 

— Tad važiuokime tiesiai į policiją. Numeskime tą bėdą jiems ant 
kelių. Pernelyg pavojinga mudviem tuo užsiimti. 


— Sutinku. Šimtu procentų. 

— Nuvažiuosime drauge. Kuo daugiau žmonių, tuo įtikinamiau 
skambės mūsų pranešimas. 

Ji dvejojo. 

— Bijau, kad būdama kartu, galiu viską sugadinti. 

— Aš visų smulkmenų nežinau, Abe. O jūs — taip. 

— Gerai, — kiek parylėjusi atsakė ji. — Gerai. Vyksime drauge. 
Galite atvažiuoti manęs pasiimti? 

— Kur jūs? 

Ji žvilgtelėjo į taksofono būdelės langą. Už dviejų kvartalų aukšti 
ligoninės korpusai tartum pulsavo šviesa į vėjuotą tamsą. 

— Taksofono būdelėje. Nežinau, kurioje ji garvėje. Esu porą kvar- 
talų į vakarus nuo Beisaido. 

— Surasiu. 

— Daktare Tarasovai? 

— Klausau? 


— Prašau, — sukuždėjo ji. — Paskubėkite. 

ai lėktuvas nutūpė Tarprautiniame Logano oro uoste, Viviana Čao 

jautė savo nerimą dar sustiprėjant. Ne skrydis išmušė ją iš vėžių. Ne. 
Buvo bebaimė keliautoja lėktuvais ir net bjauriausių oro turbulencijų 
metu gebėdavo kietai miegoti. Bet lėktuvui pririedėjus prie vartų, kel- 
dama nuo lentynėlės kelionkrepšį, Viviana labiausiai nerimavo dėl savo 
paskutinio telefoninio pokalbio su Abe, kai ryšys staiga nutrūko. Ir dėl 
to, kad Abė daugiau jai taip ir nebepaskambino. 

Viviana mėgino prisiskambinti Abei į namus, bet niekas neatsi- 
liepė. Skrydžio metu apie tai mąstydama sumojo nežinanti, iš kur Abė 
skambino. Jųdviejų ryšys buvo nutrauktas pernelyg greitai ir ji nespėjo 
išsiaiškinti. 

Tempdamasi kelionkrepšį ji išlipo iš lėktuvo ir buvo besukanti į 
terminalą. Nustebo pamačiusi prie išėjimo vartų laukiančią didžiulę mi- 
nią žmonių. Siūbavo tiesiog miškas ryškiaspalvių balionėlių, o tuntai 
paauglių laikė iškėlę plakatus su užrašais: Sveikas parvykęs namo, Deivai!, 
Šaunuolis vaikinas! ir Mūsų didvyris! Kad ir kas buvo tas Deivas, turėjo 
begalę gerbėjų. Paskui išgirdo džiugias ovacijas ir atsigręžusi pamatė už 
savęs iš lėktuvo ant laiptų aikštelės išžengiantį jauną vyruką. Iš nekan- 
trumo pasveikinti Deivą, savo didvyrį, minia metėsi į priekį, faktiškai 
prarydama Vivianą. Jai teko vargais negalais brautis pro klykiančių ma- 
žių spūstį. 

Mažiai, po šimts pypkių. Visi jie buvo bent galva aukštesni už ją. 


Prireikė nemenko sportinio veržlumo, kol ji prasigavo į priekį. Kai 

išniro iš minios, buvo įgijusi tokį pagreitį, kad mažne pargriovė pakraš- 
tyje stovintį vyriškį. Ji greitomis sumurmėjo kelis atsiprašymo žodžius 
ir yrėsi toliau. Tik nužengusi kelis žingsnius sumojo, kad jis nieko jai 
neatsakė. 

Pirma jos stotelė buvo tualetai. Mat nuo patirto nerimo baisiai 
spaudė šlapimo pūslę. Įnėrė vidun atlikti reikalo ir sugrįžo į salę. 

"Tuomet vėl pastebėjo tą žmogų, į kurį prieš kelias minutes buvo 
atsitrenkusi. Jisai stovėjo prie dovanų parduotuvėlės kitapus salės nuo 
moterų tualetų ir, rodos, skaitė laikraštį. Ji atpažino jį iš pastatytos liet- 
palčio apykaklės. Kai anksčiau su juo susidūrė, atkreipė dėmesį būtent 
į šią detalę. 

Patraukė toliau, į bagažo atsiėmimo skyrių. 

Tik tuomet, kai žingsniavo pro begalę oro linijų vartų, galiausiai 
jai toptelėjo: kodėl vyriškis stovėjo prie vartų, pro kurios ji išėjo, jeigu 
nieko nepasitiko? O jeigu vis dėlto pasitiko kokį nors keleivį, tai kodėl 
dabar yra vienas? 

Ji sustojo prie laikraščių kioskelio, nesirinkdama pasiėmė vieną 
žurnalą ir nusinešė pas kasininkę susimokėti. Kol moteris išmušė pirki- 
nio čekį, Viviana šiek tiek pasisuko vogčiomis apsidairyti. 

Vyriškis stovėjo prie skrydžių draudimo polisams išsipirkti skirto 
savitarnos langelio ir tartum skaitė instrukcijas. 

Aišku, Čao, taigi jis tave seka. Nebent tai meilės iš pirmo žvilgsnio 
atvejis. Galbūt tik žvilgtelėjo į tave ir nusprendė negalįs leisti, kad išeitum 
iš JO gyvenimo. 

Susimokėdama už žurnalą, juto krūtinėje daužantis širdį. Mąsryk. 
Kodėl jis tave seka? 

Atspėti nebuvo sunku. Abės telefono skambutis. Jeigu kas nors jo 
klausėsi, tai žinojo, kad Viviana atskris aštuonioliktos valandos reisu iš 
Berlingtono. Prieš pat ryšiui išsijungiant ji girdėjo linijoje treškesius. 

Nusprendė kurį laiką pasidairyti po laikraščių kioską. Panaršė po 
pigius romanus minkštais viršeliais. Kol akimis peržvelgė knygas, min- 


tys sukosi pašėlusiu tempu. Vyriškis veikiausiai neturi ginklo, nes būtų 

reikėję persinešti pro saugos kontrolę. Kol nepaliks oro uosto saugomos 
teritorijos, jai niekas neturėtų grėsti. 

Vyriškio nebebuvo. 

Ji išėjo iš kioskelio ir apsidairė aplink. Vyriškio niekur nesimatė nė 
ženklo. 

Kokia kvailė. Niekas tavęs neseka. 

Vėl leidosi eiti, už savęs paliko saugos kontrolę ir nusileido laiptais 
į salę atsiimti bagažo. 

Lagaminai iš Berlingtono kaip tik jau slinko ant besisukančios 
karuselės juostos. Pamatė slystantį nuožulnuma savąjį raudoną „Sam- 
sonite“ lagaminą ir buvo besibraunanti arčiau, o tada pastebėjo vyriškį 
su lierpalčiu. Skaitydamas laikraštį jisai stovėjo prie išėjimo iš termi- 
nalo. 

Ji iškart nukreipė žvilgsnį į šalį, jusdama gerklėje mušantį pulsą. 
Vyriškis laukė, kol Viviana pasiims bagažą ir praeis pro jį laukan į naktį. 

Jos raudonasis lagaminas apsuko dar vieną ratą. 

Giliai atsidususi ji įsiterpė į laukiančių bagažo keleivių minią. Jos 
lagaminas vėl slinko pro šalį. Nepasiėmė jo, bet ėjo iš paskos aplinkui, 
kol tas suko dar vieną rarą. Kai ji jau atsidūrė kitapus bagažo karuselės, 
minia užstojo jai vyriškį su lierpalčiu. 

Numetusi ant grindų savo kelionkrepšį, puolė bėgti. Prieky buvo 
dar dvi tuo metu neveikiančios bagažo karuselės. Praskuodusi pro šias, ji 
pro tolimesnį išėjimą metėsi laukan. 

Išniro į vėjuotą naktį. Kairėje išgirdo bildesį. Pro kitą išėjimą ką 
tik išsiveržė vyriškis su lierpalčiu. Keliais žingsniais atsilikęs už jo išlėkė 
antras vyriškis. Vienas jų parodė į Vivianą ir kažką nesuprantamai šūk- 
telėjo. 

Viviana nubėgo šaligatviu. Žinojo, kad vyrai ją vejasi, išgirdo 
dunkstelint apverstą bagažo vežimėlį ir piktus nešiko šūksnius. 

Pokšt, ir kažkas prazvimbė pro šalį, vos kliudydamas jos plaukus. 

Kulka. 

Širdis daužėsi kaip kūjis, Viviana dūsuodama gaudė į plaučius orą, 
tirštą nuo autobusų išmetamųjų dujų. 

Priešais pamatė durų angą. Nėrė į ją ir nulėkė prie artimiausio es- 
kalatoriaus. Judantys laiptai slinko žemyn. Užbėgo jais viršun, peršo- 
kinėdama po du laiptelius išsyk. Pasiekusi viršutinę aikštelę vėl išgirdo 
pokštelint. Šįsyk skausmas nuvėrė smilkinį ir ji pajuto ant skruosto var- 
vant šilumą. 

Tiesiai priekyje buvo veikianti „American Airlines“ bilietų kasa, o 
prie jos rangėsi žmonių eilė. 

Viviana išgirdo iš paskos eskalatoriumi dundant žingsnius. Vienas 
vyriškis kažką šūkavo jai nesuprantama kalba. 

Ji nuskuodė prie bilietų kasos prekystalio, pakeliui parversdama 
vieną žmogų su bagažo vežimėliu, ir užšoko ant prekystalio. Iš inerci- 
jos perlėkė per jį ir parkrito kitoje pusėje, kūnu atsitrenkdama į bagažo 
konvejerio juostą. 

Keturios oro linijos atstovės nustebusios į ją spoksojo. 

Drebančiomis kojomis ji atsistojo ir atsargiai pasižiūrėjo virš pre- 
kystalio. Pamatė tik minią apstulbusių stebėtojų. Dvejeras vyriškių kaž- 
kur prapuolė. 

Viviana pasižiūrėjo į atstoves, vis dar sustingusias vietoje. 

— Tai ar neketinate kviesti apsaugos? 

Be žodžių viena moteris pakėlė telefono ragelį. 


— Beje, — pridūrė Viviana, — ir dar surinkite devyni vienas vienas. 


Garve atšliaužė tamsus mersedesas ir sustojo prie taksofono būdelės. Abė 
vos įžiūrėjo žmogaus profilį, apšviestą iš paskos pravažiuojančio auto- 
mobilio. Ten buvo Tarasovas. 

Ji nubėgo prie keleivio durelių ir įlipo vidun. 

— Ačiū Dievui, jūs čia. 

— Turbūt labai sušalote. Gal pasiimkite mano paltą? Jis ant užpa- 
kalinės sėdynės. 

— Prašau, važiuojam! Tik dingstam iš čia! 

Tarasovui pajudėjus nuo šaligatvio, ji atsisuko atgal pažiūrėti, ar 
kas nors neseka iš paskos. Gatvė buvo tamsi. 

— Matote kokių nors automobilių? — paklausė Tarasovas. 

— Ne. Manau, mes saugūs. 

Tarasovas netvirtai atsiduso. 

— Tokie dalykai ne man. Ner televizijos laidų apie nusikaltimus 
nemėgstu. 

— Jūs puikiai laikotės. Tik nuvažiuokim iki policijos nuovados. 
Galėsime paskambinti Vivianai, kad ten su mumis susitiktų. 

Tarasovas nervingai žvilgtelėjo į užpakalinio vaizdo veidrodėlį. 

— Ką tik lyg ir šmėstelėjo kažkoks automobilis. 

— Ką? — Abė apsigręžė, bet nieko nepamatė. 

— Aš įsuksiu čia. Pažiūrėsim, kas bus. 

Kai juodu pasuko už kampo, Abė vis nenuleido akių nuo kelio už 
jų. Nematė jokių priekinių šviesų nei išvis automobilių. Tik kai jisai 
sulėtino greitį ir sustojo, ji pasisuko ir pažvelgė į priekį. 

— Kas yra? 

— Nieko. — Tarasovas išjungė priekinius žibintus. 

— Kodėl jūs... — žodžiai Abei įstrigo gerklėje. 

Tarasovas nuspaudė mygtuką, atblokuodamas užraktus. Abė išsi- 
gandusi pažvelgė dešinėn, nes atsilapojo jos pusės durelės. Staiga vidun 
įlindo rankos ir ją nuo sėdynės ištempė į naktį. Ant akių užkritę plau- 
kai trukdė matyti. Ji aklai priešinosi savo pagrobėjams, bet ištrūkti iš 
jų gniaužtų neįstengė. Rankas jai užlaužė už nugaros, surišo per riešus. 
Burną užklijavo lipnia juosta. Paskui pakėlė ir įmetė į čia pat stovinčio 
automobilio bagažinę. 

Trinktelėjo dangzis ir ji liko įkalinta tamsoje. 

Automobilis pajudėjo. 

Abė persivertė ant nugaros ir suskato padais trankyti bagažinės 
dangrį, dar ir dar kartą, spardė, kol įsopo šlaunis, kol vos bepajėgė pa- 
kelti kojas. Bergždžios pastangos; niekas jos neišgirs. 

Išsekusi susirietė ant šono ir prisivertė mąstyti. 

Tarasovas. Kaip į tai įsivėlęs Tarasovas? 

Pamažu dėlionės fragmentai vienas po kito stojo į vietą. Gulėdama 
ankštame patamsyje, girdėdama po savimi trinksint kelio dangą, ji pra- 
dėjo suprasti. Tarasovas — vienos iš labiausiai gerbiamų Rytų pakrantėje 
širdies transplantacijų grupės vadovas. Jo reputacija traukė beviltiškai 
sergančius pacientus iš viso pasaulio, pacientus, turinčius lėšų vykti pas 
bet kurį chirurgą, kokį tik pasirinktų. Jie reikalavo visko, kas geriausia, 
ir išgalėjo už tai mokėti. 

Ber jie negalėjo nupirkti, — to sistema niekada jiems nebūtų leidu- 
si — pirkti širdžių. Žmonių širdžių. 

O jų kaip tik galėjo parūpinti Beisaido transplantologų grupė. Abė 
prisiminė, ką sykį Tarasovas pasakė: Aš pats savo pacientus nuolatos nu- 
kreipdavau į Beisaidą. 

Jis buvo Beisaido tarpininkas. Suvesdavo abi suinteresuotąsias šalis. 

Abė pajuto automobilį stabdant ir pasukant. Padangos riedėjo 
žvirgždu, paskui sustojo. Iš tolo atskriejo gausmas, ir tą garsą ji atpažino 
kaip kylančio reaktyvinio lėktuvo. Tiksliai žinojo, kur jų esama. 

Bagažinės dangtis atsidarė. Ją iškėlė į gūsingą vėją, atsiduodantį 
dyzeliniu kuru ir jūra, paskui pusiau nunešė, pusiau nuvilko molu ir 
aukštyn trapu. Jos riksmus slopino lipnioji juosta ant burnos, taip pat 
stelbė kylančio reaktyvinio griausmas. Ji vos suspėjo pamaryti krovini- 
nio laivo denį, besimainančią juodumą ir geometrinius šešėlius, kai tuoj 
pat buvo nutemprta žemyn barškančiais ir žvangančiais laiptais. Vieną 
maršą, paskui antrą. 

Sugirgždėjo atidaromos durys, ir ją įstūmė vidun, į tamsą. Rankos 
buvo surištos, todėl ji krito ir smakru trenkėsi į metalines grindis. Nuo 
smūgio aptemo akyse. Liko pernelyg priblokšta, kad pajėgtų pajudėti ar 
tik suinkšti, kai į kaukolę it kuolas susmigo skausmas. 

Laiprais sužvangėjo kažkieno žingsniai. Lyg per ūką išgirdo Tara- 
sovo balsą: 

— Bent nevisiškas nuostolis. Nuimkite jai nuo burnos juostą. Ne- 
galime leisti, kad uždustų. 

Ji persivertė ant nugaros ir mėgino įsižiūrėti. Silpnai apšviestame 
tarpduryje išskyrė stovinčio Tarasovo siluetą. Krūptelėjo, kai vienas vy- 
ras pasilenkė ir nuplėšė lipniąją juostą. 

— Kodėl? — sušnabždėjo ji. Tik toks klausimas atėjo į galvą. — 
Kodėl? 

Siluetas nežymiai gūžtelėjo pečiais, lyg klausimas būrų kažkoks keis- 
tas. Kiti du vyrai atbuli pasitraukė iš patalpos. Aiškiai ketina ją įkalinti. 

— Ar dėl pinigų? — pravirko ji. — Ar atsakymas toks paprastas? 

— Pinigai nieko nereiškia, — atrėmė Tarasovas, — jeigu negali už 
juos nusipirkti, ko tau reikia. 

— Pavyzdžiui, širdies? 

— Pavyzdžiui, savo vaiko gyvybės. Arba žmonos, sesers ar brolio. 
Iš visų žmonių jūs geriausiai turėtumėte tai suprasti, daktare Dimateo. 
Mes viską žinome apie mažąjį Pitą ir jį ištikusią nelaimę. Buvo tik de- 
šimties, ar ne? Žinome, kad pati išgyvenote tragediją. Pagalvokite, dak- 
tare, kiek būtumėte davusi, kad išgelbėtumėte broliui gyvybę? 

Ji tylėjo. Bet jis ir taip žinojo atsakymą. 

— Juk būtumėte viską atidavusi? Viską padariusi? 

Taip, — pagalvojo ji. Ir kad tai pripažintų, nė kiek nereikėjo susi- 
mąstyti. — Zaip. 

— Įsivaizduokite, koks jausmas, — toliau kalbėjo jis, — stebėti 
savo vaiką mirštant. Turėti visus pasaulio pinigus ir žinoti, kad jis privalo 
laukti eilėje. Paskui alkoholikus ir narkomanus. Paskui silpnapročius. 
Paskui visuomenės išlaikytinius, per savo gyvenimą nedirbusius nė vie- 
nos dienos. — Jis luktelėjo ir tyliai pakartojo: — Įsivaizduokite. 

Durys užsitrenkė. Sužvigo užstumiamas skląstis. 

Ji gulėjo juodoje kaip derva tamsoje. Girdėjo barškant laiptus, kai 
trys vyrai kopė atgal į denį, girdėjo bilstelint uždaromą liuką. Paskui 
kurį laiką girdėjo vien vėją ir tempiančio lynus, kuriais buvo prišvartuo- 


tas prie molo, laivo girgždesius. 

Įsivaizduokite. 

Ji užsimerkė ir stengėsi nemąstyti apie Pitą. Bet prieš akis jai vis 
tiek stovėjo jis, išdidžiai vilkintis mažojo skauto uniforma. Prisiminė, ką 
jis pasakė būdamas penkerių: kad Abė vienintelė mergina, kurią užaugęs 
norėtų vesti. Ir koks liko prislėgtas, kai jam atsakė, kad negalima vesti 
savo SeSeIs... 

Ką būčiau padariusi, kad tave išgelbėčiau? Bet ką. Viską. 

Tamsoje kažkas sušlamėjo. 

Abė sustingo. Vėl tas tylutėlis judesio šlamesys. Žiurkės. 

Ji nusirangė toliau nuo garso ir įstengė atsiklaupti. Nieko nematė, 
tik įsivaizdavo aplinkui grindimis lakstančius milžiniškus graužikus. Ji 
šiaip taip atsistojo. 

Kažkas tyliai spragtelėjo. 

Ir tuo pat metu staigiai jos akių tinklaines užliejo plykstelėjusi švie- 
sa. Ji atšlijo atbula. Virš galvos siūbavo plika elektros lemputė, ryliai 
dzingsėdama į kadaruojančią užtraukiamą grandinėlę aukščiui reguliuoti. 

Ne žiurkę ji girdėjo judant patamsy. O berniuką. 

Juodu spoksojo vienas į kitą, nė katras nepratardamas nė žodžio. 
Nors berniukas stovėjo labai ramiai, ji pastebėjo jo akyse įrarumą. Ko- 
jos, plonos ir plikos iš po trumpų kelnaičių, buvo įsitempusios sprukti. 
Bet sprukti nebuvo kur. 

Atrodė apie dešimties metų, labai blyškus ir labai šviesių plaukų, 
po siūbuojančia lempute kone sidabriškų. Ji pastebėjo melsvą dėmę ant 
jo skruosto ir su staigiai užplūdusiu pasibaisėjimu sumojo, kad dėmė 
ne purvo, o mėlynė nuo sumušimo. Giliai įdubusios akys blyškiame jo 
veide atrodė kaip dar dvi mėlynės. 

Ji žingtelėjo prie jo. Berniukas iškart atsitraukė. 

— Aš tavęs nenuskriausiu, — ištarė ji. — Tik noriu pasikalbėti. 

Jis nežymiai suraukė kaktą ir papurtė galvą. 

— Pažadu, aš tavęs nenuskriausiu. 

Berniukas kažką pasakė, bet ji nesuprato. Dabar savo ruožtu jai 
teko susiraukti ir papurtyti galvą. 

v-o- so 


Staiga juodu drauge žvilgtelėjo aukštyn. Ką tik sududeno laivo va- 
rikliai. 

Abė įsitempė, klausydamasi žvangant grandinę, cypiant hidrauliką. 
Po kelių mirksnių pajuto skrodžiančio vandenis korpuso supimą. Jie pa- 
liko uostą ir dabar plaukia į atvirą jūrą. 

Net jeigu išsivaduosiu iš tų pančių, iš tos patalpos, man nėra kur pa- 
bėgti. 

Vėl beviltiškai pažvelgė į berniuką. 

Į variklių dudenimą jis nekreipė jokio dėmesio, tik nuleido žvilgsnį 
į jos liemenį. Pamažu pasislinko į šoną ir įsispoksojo į surištus jos rie- 
šus, užlaužtus už nugaros, paskui pažvelgė į savo paties ranką. Tik dabar 
Abė pastebėjo, kad berniukas neturi kairės plaštakos, kad dilbis baigiasi 
bige. Anksčiau jis laikė ranką arti kūno, slėpdamas apsigimimą. Dabar, 
atrodytų, tyrinėjo jį. 

Perkėlė savo žvilgsnį atgal į ją ir vėl prašneko. 

— Nesuprantu, ką tu kalbi, — pasakė ji. 

Berniukas pakartojo, jau šiek tiek irzlesniu tonu. Kodėl ji negali 
suprasti? Kas jai yra? 

Ji tik papurtė galvą. 
smakrą. Abė sumojo, kad jis priėjo kažkokį sprendimą. Apsuko ją ir 
patampė riešus, bandydamas viena ranka atrišti pančius. Virvė buvo per 
tvirtai suveržta į mazgą. Berniukas atsiklaupė už jos ant grindų. Savo 
oda pajuto jo dantų gnybtelėjimą, šiltą alsavimą. Abiem virš galvų siū- 


bavo lemputė, o jis įniko graužti jos pančius kaip maža, bet atkakli pelė. 


— Apgailestauju, bet lankymo valandos jau baigėsi, — pareiškė sese- 
lė. — Palaukite, jums negalima ten įeiti. Sustokite! 
Kacka ir Viviana nekreipdami dėmesio praėjo pro seserų postą ir 


pastūmė duris į 621-ą palatą. 

— Kur Abė? — griežtai paklausė Kacka. 

Daktaras Vetigas atsisuko ir pažvelgė į juos. 

— Daktarė Dimateo dingo. 

— Jūs man pažadėjote, kad ji bus stebima, — bloškė Kacka. — 
Patikinote, kad nieko bloga jai neatsitiks. 

— Ji ir 5uvo stebima. Be mano atskiro įsakymo niekas negalėjo čia 
įeiti. 

— Tai kas jai nutiko? 

— To turėtumėte paklausti pačios daktarės Dimateo. 

Abejingas Vertigo balsas supykdė Kacką. Taip pat ir bejausmis 
žvilgsnis. Jis — nieko nelinkęs atskleisti, padėtį valdantis žmogus. 
Žvelgdamas į neįskairomą Vetigo veidą Kacka staiga atpažino save, ir tas 
atradimas jį sukrėtė. 

— Ji buvo jūsų globoje, daktare. Ką jūs jai padarėte? 

— Jūsų insinuacijos man nepatinka. 

Kacka perėjo palatą, sugriebė daktarą Vetigą už chalato atlapų ir 
prirėmė prie sienos. 

— Velniai jus trauktų, — iškošė pro dantis. — Kur ją isgabenote? 

Mėlynose Vertigo akyse pagaliau šmėstelėjo baimė. 

— Jau sakiau, aš nežinau, kur ji! Vakare, pusę septintos, man pa- 
skambino seselė ir pranešė, kad jos nebėra. Sukėlėme ant kojų apsaugi- 
ninkus. Jie apieškojo ligoninę, bet niekur jos nerado. 

— Juk jūs žinote, kur ji? 

Vetigas papurtė galvą. 

— Nagi! — Kacka vėl jį pastūmė prie sienos. 

— Nežinau! — žioptelėjo Vetigas. 

Viviana žengtelėjo į priekį ir bandė juodu išskirti. 

— Liaukitės! Jūs uždusinsite žmogų! Kacka, paleiskite jį! 

Staiga Kacka paleido Vetigą. Senyvas vyras susvirduliavo ir atsirė- 
mė į sieną, sunkiai gaudydamas orą. 

— Maniau, ji kliedėjo, todėl nusprendžiau, kad jai bus saugiau 


ligoninėje. 

Vetigas atsitiesė ir pasitrynė kaklą, kur ligoninės chalato apykaklė 
paliko skaisčiai raudoną stranguliacijos žymę. Kacka spoksojo į ją, su- 
krėstas savo brutalumo įrodymo. 

— Aš nemaniau, — tęsė Vetigas, — kad ji sakė tiesą. — Jis išsi- 
traukė iš kišenės popieriaus lapelį ir padavė Vivianai. — Ką tik gavau jį 
iš seselių. 

— Kas tai? — paklausė Kacka. 

Viviana susiraukė. 

— Alkoholio kiekis Abės kraujyje. Čia parašyta — nulis. 

— Šiandien popiet buvo pakartotinai paimta kraujo ir nusiųsta į 
nepriklausomą laboratoriją, — paaiškino Vetigas. — Ji atkakliai tvirti- 
no, kad nebuvo išgėrusi. Pamaniau, jeigu man pavyktų pateikti nenu- 
ginčijamą įrodymą, tai palaužtų jos priešgyniavimą... 

— Šis rezultatas iš išorinės laboratorijos? 

Vetigas linktelėjo. 

— Visiškai nepriklausomos nuo Beisaido. 

— Jūs man sakėte, kad alkoholio kiekis jos kraujyje buvo du ka- 
blelis vienas. 

— Tas nustatytas ketvirtą valandą ryto Beisaido laboratorijoje. 

— Alkoholio pasišalinimo iš kraujo pusperiodis svyruoja maždaug 
nuo dviejų iki keturiolikos valandų, — įsiterpė Viviana. — Jeigu toks 
aukštas kiekis buvo ketvirtą ryto, šis tyrimas būtų turėjęs parodyti bent 
likusius jo pėdsakus. | 

— Bet jos organizme visai nerasta alkoholio, — priminė detek- 
tyvas. 

— O tai reiškia, kad arba jos kepenys stebėtinai greitai jį metabo- 
lizuoja, — tarė Vetigas, — arba Beisaido laboratorijoje padaryta klaida. 

— Jūs tai vadinate klaida? — paklausė Kacka. 

Vetigas nutylėjo. Atrodė visai išsisėmęs. Ir labai senas. Jis atsisėdo 
ant sujauktos lovos. 

— Aš neįsivaizdavau... nenorėjau svarstyti tokios galimybės. 


— Kad Abė sako tiesą? — pasitikslino Viviana. 


379 


Vetigas palingavo galvą. 
— Dieve mano, — sumurmėjo. — Šią ligoninę reikėtų uždaryti, 
jeigu tai, ką ji pasakojo, tiesa. 


svs- se 


— Na, ar dar turite kokių abejonių? — tyliai ištarė ji. 


Kažkiek valandų berniukas miegojo jos glėbyje. Skruostu juto šiltus jo 
alsavimo dvelksmus. Gulėjo suglebęs, įstrižai išskėtęs rankas ir kojas, 
kaip dažnai guli vaikai, giliai, patikliai įmigę. Kai pirmą sykį jį apkabi- 
no, visas drebėjo. Ji masažavo nuogas jo kojas, ir pojūtis buvo toks, lyg 
trintų šaltus sausus pagaliukus. Pagaliau jo drebulys liovėsi, alsavimas 
sulėtėjo ir ji pajuto plūstelėjusią į save šilumą, kokią skleidžia galų gale 
užmigę vaikai. 

Ji irgi šiek tiek numigo. 

Kai atsibudo, vėjas, matyt, buvo sustiprėjęs, nes visas laivas girgž- 
dėjo, o plika lemputė virš galvos siūbavo pirmyn ir atgal. 

Berniukas suinkštė ir krustelėjo. Ji pagalvojo, kad mažų berniu- 
kų kvapas kažkoks jaudinantis, kaip šiltos žolės. Turbūt tai turi ką nors 
bendra su miela jų organizmo androginija. Prisiminė kokį jusdavo Pirą, 
sudribusį jai prie peties, kai jis miegodavo ant užpakalinės jų šeimos au- 
tomobilio sėdynės. Mylių mylias, kai tėvas vairuodavo, Abė jusdavo tylų 
Pito širdies tuksenimą, visai kaip dabar juto šio berniuko širdį, plakančią 
panašioje į narvelį krūtinėje. 
atpažindamas. 

— A-abėė, — sukuždėjo. 

Ji linktelėjo. 

— Teisingai, Abė. Tu prisiminei. — Šypsodamasi paglostė jam vei- 
dą, pirštais perbraukdama per mėlynę. — O tu... Jakovas. 

Jis irgi linktelėjo. 

Abu nusišypsojo. 

Lauke stūgavo vėjas ir Abė juto siūbuojant grindis. Šešėliai suposi 
per berniuko veidą. Jisai stebėjo ją bemaž alkanu žvilgsniu. 

— Jakovas, — vėl ištarė ji. 

Perbraukė lūpomis švelnų kaip šilkas šviesų jo antakį. Pakėlusi galvą 
pajuto ant savo lūpų drėgmę. Ne berniuko ašarų, bet savųjų. Kai vėl nu- 
leido į jį akis, pamatė, kad stebi ją tylomis tuo keistu sužavėtu žvilgsniu. 

— Aš čia, — sumurmėjo ji ir šypsodamasi perbraukė pirštais jam 
plaukus. 

Po kurio laiko jo vokai virptelėję susimerkė ir kūnas vėl atsipalaida- 


vo į patiklaus miego geibulį. 


— Apsieisime ir be kratos orderio, — tarė Lundkvistas ir išspyrė duris. 
Tos atsilapojo ir trinktelėjo į sieną. Jis atsargiai įslinko vidun ir sustin- 
go. — Kas čia, po velnių? 

Kacka spragtelėjo sieninį jungiklį. 

Abu vyrai sumirksėjo, kai šviesa bloškė į akis. Ji akinamai tvieskė 
iš trijų lempų viršuje. Kur tik žvelgė Kacka, visur matė spindinčius pa- 
viršius. Nerūdijančio plieno spintelės. Instrumentų padėklai ir intrave- 
ninių lašelinių stovai. Monitoriai, nusagstyti rankenėlėmis ir mygtukais. 

Patalpos centre — operacinis stalas. 

Kacka prisiartino prie stalo ir įsistebeilijo į kabančius iš abiejų šonų 
prilaikomuosius diržus. Du — riešams, du — čiurnoms ir du ilgesni — 
klubams ir krūtinei. 

Jo žvilgsnis persikėlė į anestezijos komplekto vežimėlį stalo galvū- 
galyje. Jis nuėjo prie jo ir ištraukė viršutinį stalčių. Viduje eilėmis rikia- 
vosi stikliniai švirkštai ir adatos plastikinėse pakuotėse. 

— Kurių velnių čia tie daiktai? — nusistebėjo Lundkvistas. 

Kacka uždarė stalčių ir ištraukė kirą. Šiame pamatė stiklines ampu- 
likes. Iškėlė vieną — Kalio chloridas. Buvo perpus tuščia. 


— Si įranga naudota, — konstatavo jis. 

— Keista. Kokios čia darytos operacijos? 

Kacka vėl pažvelgė į stalą. Į prilaikomuosius diržus. Staiga jis pa- 
galvojo apie Abę, už riešų diržais pritvirtintą prie lovos, per veidą rie- 
dančiomis ašaromis. Prisiminimas nuvėrė toksai skausmingas, kad jis 
pakratė galvą, stengdamasis nuvyti tą vaizdinį. Iš baimės buvo sunku 
mąstyti. Jeigu nepajėgs mąstyti, negalės jai padėti. Negalės jos išgelbėti. 
Jis staiga pasitraukė nuo stalo. 

— Sraige? — Lundkvistas jį nužiūrinėjo suglumęs. — Gerai jau- 
tiesi? 

— Aha. — Kacka apsisuko ir išeidamas pro duris metė: — Puikiai. 

Vėl išėjęs ant šaligatvio, jisai stovėjo gūsingame vėjyje, žvelgdamas 
į „Amity“ pastatą. Nuo šaligatvio jame nesimatė nieko ypatinga. Tik dar 
vienas nutriušęs pastatas nutriušusioje gatvėje. Purvinas rausvojo smil- 
takmenio fasadas, langai su kyšančiais oro kondicionieriais. Kai vakar 
buvo čia, matė tik tai, ką ir buvo iš jo tikimasi matyti. Niūri prekių de- 
monstravimo salė, aplūžę stalai, aukštai nukrauti reikmenų katalogais. 
Keletas telefonu abejingai kalbančių pardavėjų. Jeigu nebūtų matęs vir- 
šutinio aukšto, taip ir nebūtų įraręs, kad vienintelis pasivėžinimas liftu 
atves jį į tą kambarį. 

Prie to stalo su diržais. 

Mažiau nei prieš valandą Lundkvistas atsekė, kad pastatas priklau- 
so „Sigajevo kompanijai“ — tai pačiai kompanijai, kurioje registruotas 
anas krovininis laivas. Vėl tas ryšys su rusų mafija. Kokią įtaką ji daro 
Beisaidui? Ar rusai ligoninėje turi tik kokį nors sąjungininką? Galbūt 
verslo juodosios rinkos prekėmis partnerį? 

Sučirpė Lundkvisto pranešimų gaviklis. Jis žvilgtelėjo į ekranėlį ir 
siekė ranka pasiimti mobiliojo telefono. 

Kacka tebestovėjo priešais pastatą ant šaligatvio, mintimis vėl grįž- 
damas prie Abės, kur dar turėtų jos ieškoti. Visos ligoninės patalpos jau 
išnaršytos. Taip pat ir automobilių aikštelė bei teritorijos aplinkui. Pana- 
šu, kad Abė paliko ligoninę savo pačios valia. Kur būtų galėjusi nueiti? 
Kam būtų galėjusi paskambinti? Tokiam, kuriuo pasitikėjo. 

— Sraige! 
Kacka apsisuko. Lundkvistas mojo jam telefonu. 


— Kas skambina? 
— Pakrantės apsauga. Mūsų laukia sraigtasparnis. 


Laiptais sužvangėjo žingsniai. 

Abė staigiai kilstelėjo galvą. Jakovas toliau miegojo jos glėbyje,nieko 
nejausdamas. Jos širdis mušė taip smarkiai, kad, manė, tikrai jį priža- 
dins. Ber berniukas nė nekrustelėjo. 

Durys atsilapojo. Tarpduryje su dviem vyrais iš šonų į ją žvelgė 
Tarasovas. 

— Metas eiti. 

— Kur? — paklausė ji. 

— Visai netoli. — Tarasovas žvilgtelėjo į Jakovą. — Pažadinkit jį. 
Irgi eis su mumis. 

Abė priglaudė Jakovą prie savęs. 

— Tik ne berniukas, — paprieštaravo. 

— Ypač jis. 

Ji papurtė galvą. 

— Kodėl? 

— Jo kraujo grupė AB teigiama. Vienintelio AB teigiama iš visos 
šios partijos. 

Ji įsistebeilijo į Tarasovą. Paskui pažvelgė žemyn į Jakovą, įraudusį 
nuo miego jo veidelį. Per liesą krūtinę juto jo širdies tvinksnius. Nina 
Vos, — pagalvojo. — Jos kraujo grupė AB teigiama... 

Vienas vyras pagriebė ją už rankos ir pastatė ant kojų. Berniukas 
išsprūdo jai iš glėbio ir dunkstelėjo ant grindų. Gulėjo sutrikęs mirk- 
sėdamas. Kitas vyras skaudžiai bakstelėjo Jakovą savo batu ir rusiškai 
suriko įsakymą. 

Mieguistas berniukas šiaip taip atsistojo. 


Tarasovas ėjo pirmas — blausiai apšviestu koridoriumi, paskui pro 

užrakintą liuką. Laiprais aukštyn, toliau dar pro vieną liuką iki plieninės 
pereigos. Tiesiai priekyje buvo mėlynos durys. Tarasovas žengrelėjo prie 
jų, pereiga nuo jo svorio subarškėjo. 

Staiga berniukas pasipriešino. Pasimuistęs išsilaisvino ir puolė bėgti 
atgal tuo pačiu keliu, kuriuo jie atėjo. Vienas vyras sučiupo jį už marški- 
nių. Jakovas apsisuko ir suleido dantis vyrui į ranką. Sustūgęs iš skausmo 
tas tėškė Jakovui per veidą. Smūgis buvo toks žiaurus, kad berniukas 
išdriko ant grindų. 

— Liaukitės! — suriko Abė. 

Vyras trūktelėjęs pastatė Jakovą ant kojų ir vėl kirto per veidą. Da- 
bar berniukas paknopstom nulėkė prie Abės. Išsyk ji pagavo jį į glė- 
bį. Kūkčiodamas Jakovas prisišliejo jai prie peties. Vyras žingtelėjo prie 
Abės, lyg ketintų juodu išskirti. 

— Atsikrušk nuo jo! — sušuko ji. 

Jakovas visas drebėjo, kažką nesuprantamai inkšdamas. Abė pri- 
spaudė lūpas prie jo plaukų ir sukuždėjo: 

— Mielasis, aš su tavimi. Čia pat, su tavimi. 

Berniukas pakėlė galvą. Žvelgdama į pasibaisėjusias jo akis, pagal- 
vojo: Jis žino, kas mums tuoj nutiks. 

Ją pastūmė į priekį per pereigą ir pro mėlynąsias duris. 

Jie pateko į kitą pasaulį. 

Toliau koridoriaus sienos buvo apmuštos nublukintu medžiu, 
grindys išklotos baltu linoleumu. Palubėje žėrėjo lempos, mesdamos iš- 
sklaidytos šviesos ūką. Žingsniai aidėjo, jiems praeinant pro įviją laipti- 
nę ir pasukant už kampo. Koridoriaus gale buvo plačios durys. 

Dabar berniukas dar labiau drebėjo. Ir darėsi sunkus. Pastačiusi Ja- 
kovą ant grindų, Abė delnais apgobė jo veidą. Sekundę jųdviejų akys su- 
sitiko, ir ko nebuvo galima perteikti žodžiais, dabar buvo pasidalyra tuo 
vieninteliu žvilgsniu. Paėmusi ji spustelėjo Jakovui ranką. Abu drauge 
nuėjo prie durų, vienas vyras žengė prieky jų, kitas — iš paskos, o visus 


vedė Tarasovas. Kai jis atrakino duris, Abė visu kūno svoriu pasidavė į 

priekį, įtrempusi kiekvieną raumenį kitam veiksmui. Jau buvo paleidusi 
Jakovo ranką. 

Tarasovas pastūmė duris ir šios atsilapojo, arverdamos nepriekaiš- 
tingo baltumo patalpą. 

Abė metėsi į priekį, pečiu iš visų jėgų pastumdama vyrą pirma savęs 
paknopstom į Tarasovą. Tas, užkliuvęs už slenksčio, parpuolė ant kelių. 

— Niekšai jūs! — sušuko Abė, kuldama juos kumščiais. — Niekšai! 

Vyras, sekantis iš paskos, pamėgino sučiupti jos rankas. Abė išsisu- 
ko ir atsivedėjusi trenkė jam į veidą, kumštis smagiai dunkstelėjo. Akies 
kampučiu suspėjo pamatyti kažkokį judesį — tai Jakovas nėrė šalin ir 
išnyko už kampo. Jos pastumtasis jau atsitiesė ir artinosi iš kitos pusės. 
Abu vyrai drauge ją sugriebė ir pakėlė nuo grindų. Abė nesiliovė kovo- 
jusi ir daužiusis, kol jie nešė ją pro duris į baltąją patalpą. 

— Turite ją suvaldyti! — paliepė Tarasovas. 

— Berniukas... 

— Velniop berniuką! Jis niekur nepabėgs. Guldykite ją ant stalo! 

— Ji nesiduoda! 

— Jšgamos! — sukliko Abė, spardydama viena išlaisvinta koja. 

Girdėjo Tarasovą rausiantis po spinteles. 

— Prilaikykite jos ranką! — įsakė jis. — Man reikia prieiti prie jos 
rankos! 

Tarasovas prisiartino su švirkštu delne. Susmigus adatai, Abė rik- 
telėjo. Muistėsi, bet nepajėgė išsivaduoti. Vėl pasimuistė, bet dabar ga- 
lūnės jos vos klausė. Vokai apsunko, vargiai laikėsi neužsivėrę. Balsas iš 
gerklės veržėsi tarsi atodūsis. Bandė rėkti, bet nepajėgė įkvėpti oro. 

Kas man darosi? Kodėl negaliu pajudėti? 

— Išneškite į kitą kambarį! — paliepė Tarasovas. — Turime tuojau 
pat intubuoti, antraip ją prarasime. 

Vyrai ją pernešė į gretimą kambarį ir užvertė ant stalo. Iš viršaus 
sutvisko skaudžiai ryškios šviesos. Nors sąmoninga ir viską suvokianti, 
Abė neįstengė pajudinti nė vieno raumens. Bet viską jautė. Apie riešus ir 


čiurnas suveržiamus diržus. Spaudžiantį jai kaktą ir atlošiantį atgal galvą 

Tarasovo delną. Šaltą įsmunkančio į gerklę laringoskopo plieną. Savo 
siaubo klyksmą girdėjo aidint tik mintyse, laukan nesiveržė joks garsas. 
Juto slenkant žemyn gerkle endotrachėjinį vamzdelį, springdantį, du- 
sinantį, kol praėjo pro balso stygas ir įslydo į trachėją. Ji nepajėgė nei 
nusisukti, nei įkvėpti daugiau oro. Vamzdelis lipniąja juosta pritvirtintas 
jai prie veido ir sujungtas su „Ambubag“ deguonies maišu. Tarasovas 
paspaudinėjo maišą ir Abės krūtinė sukilsavo trimis gyvybę gelbstinčiais 
atokvėpiais. Tada jis nuėmė maišą ir endotrachėjinį vamzdelį sujungė su 
ventiliaciniu aparatu. Šis pradėjo veikti, reguliariais intervalais pumpuo- 
damas jai į plaučius orą. 

— Dabar sučiupkit berniūkšųį! — paliepė Tarasovas. — Ne, ne jūs 
abu. Man reikia, kad vienas kuris čia padėtų. 

Vienas iš vyrų išėjo. Kitas žingrelėjo arčiau stalo. 

— Užsek diržą jai ant krūtinės, — paliepė Tarasovas. — Per kitą 
minutę ar dvi sukcinilcholinas nustos veikti. Negalime leisti, kad ji blaš- 
kytųsi, kol pradėsiu lašelinę. 

Sukcinilcholinas, — mąstė Abė. — Štai kaip numirė Aronas. Nepa- 
jėgus priešintis. Nepajėgus kvėpuoti. 

Vaisto poveikis jau pradėjo silpti. Nuo vamzdelio žeidžiančio dirgi- 
nimo juto savo krūtinės raumenis pradedant spazmuoti. Ir dabar įstengė 
praverti akių vokus, matyti stovinčio ties ja žmogaus veidą. Jis kirpo jai 
drabužius, susidomėjusiu žvilgsniu lakstydamas po apnuogintą krūtinę, 
paskui pilvą. 

Tarasovas prijungė prie jos rankos lašelinę. Kai atsitiesė, pamatė, 
kad Abės akys plačiai atmerktos, įbestos į jį. Išskaitė jos žvilgsnyje klau- 
simą. 

— Sveikų kepenų, — tarė jis, — ne dažnai pasitaiko. Konektikute 
yra džentelmenas, jau daugiau kaip metai laukiantis donoro. — Dak- 
taras paėmė antrą intraveninės lašelinės maišelį, užkabino ant stovo ir 
pažvelgė į ją. — Jis apsidžiaugė sužinojęs, kad mes pagaliau suradome 
tinkamas. 


Kraujas, kurį iš mangs ėmė skubiosios pagalbos priimamajame, — 

pagalvojo ji, — buvo reikalingas audinių suderinamumo mėginiams at- 
likti. 

Profesorius toliau tęsė darbą. Prijungė prie lašelinės sistemos antrą 
maišelį. Traukė į švirkštus medikamentus. Abė tik galėjo nebyliai į jį 
žiūrėti, nes kalbėti trukdė ventiliacinis aparatas, pumpuojantis jai į plau- 
čius orą. Raumenų funkcijos pradėjo atsistatyti. Ji jau galėjo pajudinti 
pirštus, trūktelėti pečius. Prakaito lašas nuvarvėjo jai smilkiniu — pra- 
kaitavo nuo pastangų judėti, atgauti kūno kontrolę. Laikrodis ant sienos 
rodė penkiolika po vienuoliktos. 

Tarasovas baigė dėlioti padėklus su švirkštais. Išgirdęs atsidarant ir 
vėl užsitrenkiant duris, apsigręžė. 

— Berniūkštis paspruko, — pasakė jis. — Jį vis dar gaudo. — Tai- 
gi mes pirma paimsime kepenis. 

Prie stalo prisiartino žingsniai. Virš savęs ji išvydo palinkusį kitą 
veidą. Tiek daug kartų anksčiau matydavo tas akis šypsančias jai virš 
chirurginės kaukės. Dabar jos nesišypsojo. 

Ne, — sukūkčiojo ji, bet per endotrachėjinį išsiveržė tik oro švil- 
pesys. — Me... 

Ties ja stovėjo Markas. 

regoras žinojo, kad vienintelis kelias iš laivo paskuigalio dalies — 

pro mėlynąsias duris, o tos buvo užrakintos. Berniūkštis tikriausiai 
užsikeberiojo įvijais laiptais. 

Spitrijo aukštyn, bet matė tik vingiuojančius šešėlius. Pradėjo kop- 
ti, netvirti laiptai nuo jo svorio skambėjo. Ranka, kur berniukas įkando, 
tebetvinksėjo. Mažasis mergvaikis. Su tuo iš pat pradžių buvo vargo. 

Jis pasiekė kitą aukštą ir iš laiptinės žengtelėjo ant storo kilimo. 
Dabar atsidūrė chirurgo ir jo padėjėjo patalpose. Į laivagalio pusę buvo 
dvi privačios kajutės su bendru tualetu ir dušu. Priekio link — gerai 
įrengtas salonas. Vienintelis kelias iš šios dalies — atgal žemyn laiptais. 
Berniūkštis spąstuose. 

Gregoras pirmiausia pasuko paskuigalio link. 

Pirma kajutė, į kurią įėjo, priklausė gydytojui. Joje dvokė tabaku. 
Spragrelėjęs jungiklį, uždegė šviesą ir pamatė neklotą lovą ir rakinamą 
spintą, kurios durys kabojo atlapos, rašomąjį stalą su pilna nuorūkų 
dūmais drabužius, tuščią vodkos butelį ir užslėprą krūvą pornografinių 
žurnalų. Berniūkščio — nė ženklo. 

Paskui Gregoras apieškojo chirurgo padėjėjo kajutę — kur kas 
tvarkingesnę, su paklota lova, spintoje tvarkingai sukabintais drabužiais. 
Ir čia berniūkščio nerado. 

Tada žvilgrelėjo į tualetą, paskui pasuko į saloną. Dar šio nepasie- 
kęs išgirdo garsą — prislopintą ūžesį. 

Įėjęs į saloną uždegė šviesas. Greitomis apžvelgė kambarį, pamatė 
sofą, valgomąjį stalą ir kėdes, televizorių su stirta vaizdajuosčių. Kur ber- 
niūkštis? Jis apsuko kambarį ir sustojo, įsistebeilydamas į sieną priešais. 

Virtuvės liftas. 

Pribėgęs atplėšė dureles, bet tepamatė kabelius. Nuspaudė myg- 
tuką „Aukštyn“, ir kabeliai pradėjo judėti, girgždėdami nuo sunkaus 
krūvio. Gregoras pasilenkė į priekį, pasirengdamas tuoj par berniūkšrį 
sučiupti. 

Tačiau priešais save išvydo tik tuščią liftą. 

Berniūkštis jau buvo pasprukęs į kambuzą. 

Gregoras pasuko atgal į laiptinę. Ne bėda. Kambuzas jau pariki- 
mai apsaugotas. Aptikęs, kad įgula iš podėlio slapčiomis vagia maistą, 
Gregoras pats vakarais kambuzo duris užrakindavo. Berniūkštis vis tiek 
spąstuose. Prasistūmęs pro mėlynąsias duris, Gregoras žengė per per- 


eigą. 


— Apgailestauju, Abe, — prašneko Markas. — Tikrai nemaniau, kad 
taip toli viskas nueis. 

Prašau, — mintyse meldė ji. — Prašau, nedaryk to... 

— Jeigu būtų kokia nors kita išeitis... — Jis palingavo galvą. — Tu 
pernelyg atkakliai siekei viską atskleisti. Ir nebegalėjau tavęs sulaikyti. 
Tapai nebevaldoma. 

Ašara išslydo jai iš akies ir nuvarvėjo į plaukus. Mirksnį ji pamatė 
Marko veidu šmėstelint kančią, o paskui jis nusisuko. 

— Metas imtis darbo, — tarė Tarasovas. — Nori pradėti pir- 
mas? — Jis ištiesė Markui švirkštą. — Pentobarbitalis. Šiaip ar taip, tu- 
rime būti humaniški. 

Markas dvejojo. Paskui paėmė švirkštą ir pasisuko į intraveninės 
lašelinės stovą. Nuėmė nuo adatos gaubtelį ir įstatė ją į injekcinę angą. 
Ir vėl sudvejojo. Pažvelgė į Abę. 

Aš tave mylėjau, — mąstė ji. — Taip tave mylėjau. 

Jis nuspaudė švirkšto stūmoklį. 

Šviesos pradėjo blaustis. Ji matė jo veidą' tai priartėjant, tai tols- 
tant, paskui išnykstant tirštėjančiame pilkame ūke. 

Aš tave mylėjau. 

Aš tave mylėjau... 


Kambuzo durys buvo užrakintos. 

Jakovas vis traukė ir traukė rankeną, bet durys nejudėjo. Ką dabar? 
Vėl į liftą? Jis nuskuodė prie jo ir nuspaudė mygtuką. Nesuveikė. 

Karštligiškai apsidairė po kambuzą, svarstydamas, kur galėtų pasi- 
slėpti. Į podėlį? Į indaujas? Į šaldytuvą, didumo sulig žmogumi? Visose 
tose vietose pasislėptum tik laikinai. Galų gale tie žmonės pacikrins visur 
ir jį suras. 

Turįs bent apsunkinti jų pastangas. 
tės. Nubėgęs prie indaujos, pačiupo iš jos sunkų keraminį kavos puode- 
lį. Sviedė jį į artimiausią lemputę. 

Kartu su puodeliu ta sudužo į šukes ir užgeso. 

Jis susiieškojo daugiau puodelių. Sviedė tris kartus, ir į šukes išsi- 
lakstė antra lemputė. 

Buvo benusitaikąs į paskutinę, bet žvilgsnis staiga užkliuvo už koko 
radijo. Stovėjo savo įprastoje vietoje ant indaujos viršaus. Jo žvilgsnis 
nusekė radijo prailginamuoju laidu, nusitęsiančiu ant darbastalio, kur 
stovėjo skrudintuvas. 

Žvilgrelėjęs į viryklę, Jakovas ant jos pamatė tuščią puodą sriubai 


virti. Nutempė puodą nuo degiklio, nunešė į kriauklę ir atsuko čiaupą. 


Radijas grojo visu garsumu. 
Gregoras atstūmė kambuzo duris ir įžengė vidun. Patamsyje 


griaudėjo muzika. Būgnai ir elektrinės gitaros. Pagrabaliojo po sieną 

jungiklio ir juo spragtelėjo. Šviesa neužsidegė. Pabandė dar kelis kar- 
tus, bet be rezultato. Jis žingtelėjo į priekį ir po odiniu padu sutreškėjo 
šukės. 

Mažasis mergvaikis sudaužė lemputes. Ketina patamsy prasmukti pro 
mane. 

Stumtelėjęs Gregoras užtrenkė duris. Pasišviesdamas degtuku įstatė 
į spyną raktą ir pasuko. Dabar nebus kaip pabėgti. Degtukas užgeso. 

Gregoras atsigręžė į tamsą. 

— Išlįsk, vaikine! — šūktelėjo. — Nieko tau nedarysiu! 

Perkūniškai blerbiantis radijas stelbė visus kitus garsus. ' Iš klausos 
pajudėjo šio link, paskui užsižiebė dar vieną degtuką. Radijas kėpsojo 
ant darbastalio, tiesiai priešais jį. Išjungdamas muziką pastebėjo ant dar- 
bastalio gulintį kirvuką mėsai kapoti. Šalia to gulėjo kažkas panašaus į 
rudos gumos skyvytus. 

Na, tas mergvaikis prisigavo prie koko peilių? 

Degtukas sumirksėjo ir užgeso. 

Gregoras išsitraukė pistoletą ir šūktelėjo: 

— Vaikine? 

Tik tuomet pajuto, kad jo pėdos šlapios. 

Užsižiebė trečią degtuką ir pažvelgė žemyn. 

Stovėjo vandens klane. Odiniai batai visai permirko ir tikriausiai 
smarkiai nukentėjo. Iš kur tas vanduo? Plazdenančioje degtuko švieso- 
je apžvelgė plotą sau apie pėdas ir pamatė, kad vanduo jau išplitęs per 
pusę grindų. Tuomet jis pamatė prailginamąjį laidą nupjautu galu — 
vienas plikas susuktų jo vielyčių pluoštas žvilgėjo klano pakraštyje. 
Suglumęs nužvelgė visą laidą, besirangantį per grindis ir kilpa užrištą 
prie kėdės. 

Paskutinis vaizdas, kurį Gregoras suspėjo užfiksuoti sąmonėje prieš 
pat degtukui užgęstant, buvo silpnai švytintys šviesūs plaukai ir berniu- 
ko su ištiesta ranka prie sieninio elektros lizdo siluetas. 


Delne laikė kitą nukarusio laido galą. 

Tarasovas ištiesė skalpelį. 

— Pirmas pjūvis — jums, — pasakė ir pamatė savo kolegos veide 
išgąstį. Neturi kito pasirinkimo, Hodelai, — pagalvojo. — Tai tu mėgi- 
nai užverbuoti ją į savo šutvę. Tai tu padarei klaidą. Dabar privalai ją 
ištaisyti. 

Hodelas paėmė skalpelį. Juodu dar nė nepradėjo operuoti, o pra- 
kaitas jau išmušė jam kaktą. Jis luktelėjo, nusitaikęs geležte į apnuogintą 
pilvą. Abu žinojo, kad tai galbūt paskutinis išbandymas. 

Pirmyn. Juk Arčeris atliko savo dalį — pasirūpino Mere Alen. Visai 
kaip Zvikas — Aronu Leviu. Dabar tavo eilė. Įrodyk, kad tebesi komandos 
narys, vis dar vienas iš mūsiškių. Prapjauk moterį, su kuria kadaise mylė- 
Jaisi. 

Nagi. 

Markas įpjovė. Ilgą išlenktą pjūvį. Oda prasiskyrė ir išsisunkusio 
kraujo linija nuvarvėjo ant chirurginių užtiesalų. 

Tarasovas nusiramino. Vis dėlto Hodelas nesukels problemos. 
Tiesą sakant, jis peržengė kritinę ribą, iš kur nebegrįžtama, jau prieš 
daugelį metų, kai dar buvo chirurgijos stažuotojas. Vieną naktį daug 
išgėrė, dar kelis kartus pauostė kokaino, o kitą rytą atsibudo svetimo- 
je lovoje su mirtinai užsmaugta dailia sesele praktikante šalia savęs. Ir 
visiškai neprisiminė, kas iš tikrųjų įvyko. Viskas buvo labai įtikinamai 
surežisuota. 

O užverbuoti dar padėjo pinigai. 

Morka ir lazda. Tai kone visada suveikdavo. Suveikė ir su Arčeriu, 
Zviku ir Mohandu. Ir su Aronu Leviu — kurį laiką. Jų draugija buvo 
uždara, labai kruopščiai sauganti savo paslaptis. Ir pelnus. Niekas kitas 
Beisaide, nei Kolinas Vetigas, nei Džeremijas Paras neįsivaizdavo, kokie 
pinigai pereidavo iš rankų į rankas. Pinigų pakako patiems geriausiems 
daktarams papirkti, pačiai geriausiai komandai suformuoti — koman- 


dai, kurią sukūrė Tarasovas. Rusai tik parūpindavo organų ir kai prisi- 

reikdavo — brutalią jėgą. Operacinėje tai buvo komanda, kuri darydavo 
stebuklus. 

Tačiau Aronui Leviui jų šurvėje išlaikyti vien pinigų neužteko. Ber 
Hodelas tebėra saviškis. Ir dabar tai įrodo kiekvienu skalpelio pjūviu. 

Tarasovas asistavo, kur reikia įstatydamas žaizdos skėtiklius, už- 
spausdamas kraujuojančias gyslas. Malonumas dirbti su tokiais jaunais 
ir sveikais audiniais. Ši moteris puikios būklės. Minimaliai poodinių rie- 
balų, o pilvo raumenys — plokšti ir standūs, tokie standūs, kad jų asis- 
tentui, stovinčiam stalo galvūgalyje, teko suleisti daugiau sukcinilcholi- 
no, idant tie atsipalaiduotų ir lengviau pasiduotų skečiami. 

Skalpelio ašmenys prasiskverbė pro raumeninį sluoksnį. Juodu jau 
atvėrė pilvo ertmę. Tarasovas praplėtė skėtiklius. Po plonu pilvaplėvės 
dangalu žvilgėjo kepenys ir plonųjų žarnų kilpos. Ir viskas sveika, taip 
sveika! Žmogaus organizmas — gražus vaizdas pasižiūrėti. 

Šviesos sumirksėjo ir beveik visai užgeso. 


— Kas čia dedasi? — sunerimo Hodelas 


syL- oe 


— Tik kažkoks menkas trikdis, — nuramino Tarasovas. — Tebe- 
girdžiu veikiantį generatorių. 

— Aplinka ne per puikiausia. Siūbuojantis laivas. Gęstanti šviesa... 

— Tik laikinai taip pasitvarkėme. Iki surasime kuo pakeisti „Ami- 
ty“ pastatą. — Tarasovas linktelėjo į operacinį lauką. — Tęskite. 

Hodelas iškėlė skalpelį ir sulaikė ranką. Buvo išmokytas krūtinės 
ląstos chirurgu, kepenis anksčiau operavęs tik keletą kartų. Galbūt rei- 
kėtų, kad jam kas iš šalies vadovautų. 

Arba galbūt buvo bepradedąs suvokti, ką daro. 

— Kokia nors problema? — paklausė Tarasovas. 

— Ne. 

Markas nurijo seiles. Vėl ėmėsi pjauti, bet ranka drebėjo. Atitraukė 
skalpelį ir kelis kartus giliai atsikvėpė. 

— Nėra daug laiko, daktare Hodelai. Turime dar vieną donorą, iš 


kurio reikia paimti organą. 

— Tik ar čia... ar čia ne per karšta? 

— Nepajutau. Tęskite. 

Hodelas linktelėjo. Sugniaužęs skalpelį jau buvo berėžiąs dar vieną 
pjūvį, bet staiga sustingo. 

Tarasovas už savęs išgirdo kažkokį garsą — lyg tyliai užsitrenktų 
durys. 

Markas, žvelgdamas tiesiai prieš save, nusitaikė skalpeliu. 

Į veidą jam tartum kažkas sprogo. Hodelo galva loštelėjo atgal. Ant 
stalo ištiško kraujas ir kaulų trupiniai. 

Tarasovas apsisuko pažvelgti į duris ir suspėjo pamatyti šviesius 
plaukus ir blyškų berniuko veidą. 

Pistoletas iššovė antrą kartą. 

Šūvis nepataikė, kulka suskaldė stiklines medikamentų spintelės 
dureles. Ant grindų pažiro šukės. 

Anesteziologas pasislėpė už plaučių ventiliacinio aparato. 

Tarasovas pasitraukė atatupstas, vis nenuleisdamas akių nuo pis- 
toleto. Tai buvo Gregoro ginklas, ganėtinai lengvas, kad vaikas pajėgtų 
jį nulaikyti. Bet gniaužiantis tą pistoletą mažas delnas dabar pernelyg 
drebėjo, kad šūviai galėtų būti taiklūs. Jis tik berniukas, — pagalvojo 
Tarasovas. Išsigandęs berniukas, neryžtingai besitaikantis tai į anestezio- 
logą, tai į jį. 

Tarasovas paskersavo į padėklą su instrumentais ir pamatė švirkš- 
tą, pripildytą sukcinilcholino — pakankamai, kad užtektų vaikui su- 
tramdyti. Pamažu jis pasislinko į šoną, peržengdamas Hodelo kūną ir 
plintantį kraujo klaną. Tačiau tuoj pat sustingo, nes ginklas vėl pasisu- 
ko į jį 

Berniukas dabar verkė, alsavo tankiai, pasikūkčiodamas. 

— Viskas gerai, — pamėgino raminti Tarasovas. Ir nusišypsojo. — 
Nebijok. Aš tik padedu tavo draugei. Noriu, kad vėl pasveiktų. Ji labai 
serga. Ar nežinai? Jai reikia daktaro. 

Berniuko žvilgsnis nukrypo į stalą. Į moterį. Jis žengė į priekį 


žingsnį, paskui dar vieną. Staiga iš jo krūtinės išsiveržė šaiži, veriama 

aimana. Jis negirdėjo, kaip anesteziologas prasmuko pro jį ir pabėgo iš 
operacinės. Tartum negirdėjo ir silpno sraigtasparnio stuksenimo, artė- 
jančio tūpti ir pasiimti siuntos. 

Tarasovas čiupo nuo padėklo švirkštą ir atsargiai pasislinko arčiau 
stalo. 

Berniukas kilstelėjo galvą ir jo aimaną pakeitė nevilties klyksmas. 

Tarasovas iškėlė švirkštą. 

Tą par akimirką berniukas pažvelgė į jį. Ir nebe baimė, bet įtūžis 
spindėjo vaikio akyse, kai Gregoro pistoletu nusitaikė į Tarasovą. 

Ir paskutinį kartą iššovė. 

erniukas nė už ką nesutiko trauktis nuo jos lovos. Nuo tada, kai 
seselės ją ratukais išstūmė iš pooperacinės palatos į Chirurgijos in- 

tensyviosios terapijos skyrių, jis kaip koks blyškus mažas vaiduoklis vis 
laikėsi šalimais. Du kartus paėmusios už rankos seselės išvedė jį iš bokso. 
Abu sykius berniukas susirado kelią atgal. Dabar stovėjo įsirvėręs lovos 
turėklo, žvilgsniu maldaudamas Abę atsibusti. Nors nebebuvo ištiktas 
isterijos kaip tuomet, kai Kacka užtiko berniuką laive, palinkusį ties iš- 
mėsinėtu Abės kūnu, kūkčiojantį ir meldžiantį ją gyventi. Detektyvas 
nesuprato nė žodžio, ką jisai sakė. Užtat puikiai suprato jo paniką. Jo 
neviltį. 

Pasigirdo beldimas į bokso langą. Atsisukęs Kacka pamatė mojan- 
čią Vivianą Čao. Atidaręs duris jis išėjo iš bokso pas ją. 

— Tas berniukas negali čia likti visą naktį, — pareiškė ji. — Truk- 
do medicinos personalui. Be to, neatrodo itin švarus. 

— Kaskart, kai jį mėgina atitraukti, pradeda klykti. 

— Ar negalite su juo pasikalbėti? 

— Nė kiek nemoku rusiškai. O jūs? 

— Mes vis dar laukiame ligoninės vertėjo. Kodėl neparodote nors 
kokio vyriško autoriteto? Tiesiog ištempkite jį. 

— Leiskite berniukui dar kurį laiką prie jos pabūti, gerai? 

Kacka apsisuko ir pažvelgė pro pertvaros langą į lovą. Ir pats pasiju- 
to besistengiantis nusikratyti viską srelbiančio vaizdo, kuris jį persekios 


iki gyvenimo pabaigos: Abė guli ant stalo prapjautu pilvu, žvilgančiomis 

po operacinės lempos šviesa plonosiomis žarnomis. Berniukas inkščia, 
apglėbęs delnais jos veidą. O ant grindų, tysantys savo pačių kraujo 
klane — du vyrai: Hodelas — jau miręs, Tarasovas — be sąmonės ir 
kraujuojantis, bet dar gyvas. Kaip ir visi kiti tame krovininiame laive, 
profesorius buvo suimtas. 

Netrukus pasipils ir daugiau areštų. Tyrimas tik prasideda. Netgi 
šiuo metu federalinė valdžia supa „Sigajevo kompaniją“. Iš to, ką kro- 
vininio laivo įgula jau papasakojo, aiškėja, kad organų prekybos mastas 
buvo kur kas platesnis, — ir gerokai siaubingesnis, — nei Kacka būtų 
galėjęs įsivaizduoti. 

Jisai sumirksėjo ir vėl susitelkė į čia ir dabar: Abė, gulinti kitapus 
to lango, sutvarstytu pilvu. Jos krūtinė kilsuoja. Monitoriuje brėžiasi 
pastovus jos širdies ritmas. Vos mirksnį jį apėmė tokia pati panika, kokią 
patyrė laive, kai Abės širdies ritmas monitoriaus ekrane pradėjo pašėlu- 
siai šokinėti. Kai manė prarasiąs ją, o sraigtasparnis, skraidinantis į laivą 
Vivianą ir Vetrigą dar buvo už kažin kiek mylių. Jis palietė stiklą ir vėl 
sumirksėjo. Ir vėl. 

Už jo stovinti Viviana tyliai ramino: 

— Kacka, ji pasveiks. Mudu su generolu gerai dirbame. 

Detektyvas linktelėjo. Neprararęs nė žodžio, vėl įsmuko į boksą. 

Berniukas pakėlė į Kacką akis — tokias pat sudrėkusias kaip ir jo. 

— A-abė, — sukuždėjo. 

— Aha, mažiau. Toks jos vardas. — Ir Kacka nusišypsojo. 

Abu pažvelgė į lovą. Praslinko, rodos, daug laiko. Tylą trikdė tik 
tylus ir pastovus kardiomonitoriaus pypsėjimas. Juodu stovėjo vienas 
šalia kito, drauge budėdami prie moters, kurios nė vienas iš jų gerai 
nepažinojo, tačiau kuri abiem taip rūpėjo. 

Galiausiai Kacka ištiesė ranką. 

— Eime, tau reikia pamiegoti, sūneli. Taip pat ir jai. 

Berniukas dvejojo. Minutę tyrinėjo Kacką. Paskui nenorom paėmė 
ištiestą ranką. 


Abu drauge leidosi per Chirurgijos intensyviosios terapijos skyrių. 

Plastikiniai berniuko batai šiūravo linoleumu. Netikėtai jisai sulėtino 
žingsnius. 

— Kas yra? — paklausė Kacka. 

Berniukas stabtelėjo prie kito bokso. Kacka — irgi, pažvelgė pro 
stiklą. 

Už lango sidabriškai žilas vyras sėdėjo ant kėdės prie pacientės lo- 
vos, nulenkęs galvą tarp rankų, visu kūnu krečiamas tylaus verksmo. Yra 
dalykų, kurių net Viktoras Vosas neįstengia nupirkti, — pagalvojo Kac- 
ka. — Dabar neteks visko. Žmonos. Laisvės. 

Pažvelgė į lovoje gulinčią moterį. Jos veidas buvo baltas ir atrodė 
gležnas kaip porcelianas. Pusiau pramerktos akys buvo aptrauktos blau- 
siu artėjančios mirties žvilgesiu. 

Berniukas prisispaudė arčiau prie stiklo. 

Tą akimirką, kai jis pasilenkė į priekį, moters akyse tarsi žybtelėjo 
paskutinė gyvybės kibirkštėlė. Ji sutelkė žvilgsnį į berniuką. Pamažėle jos 
lūpos išlinko tylia šypsena. O paskui ji užsimerkė. 

Kacka sumurmėjo: 

— Metas eiti. 

Mažius pakėlė akis ir tvirtai papurtė galvą. Kackai bejėgiškai tylo- 
mis stebint, berniukas apsisuko ir nuėjo atgal į Abės boksą. 

Staiga Kacka pajuto begalinį nuovargį. Pažvelgė į Viktorą Vosą, 
žlugusį žmogų, dabar sėdintį iš nevilties sukniubusiu į priekį kūnu. Pa- 
žvelgė į moterį lovoje, iš kurios jo akyse buvo beišskrendanti siela, ir pa- 
galvojo: tiek maža laiko. Tiek maža laiko turime šioje žemėje su žmonėmis, 
kuriuos mylime. 

Jis atsiduso. Paskui irgi apsisuko ir sugrįžo į Abės boksą. 

Atsistojo greta berniuko. 

